
Introducere 


A scrie, în acelaşi timp, o istorie a Bisericii și o istorie 
a culturii din secolul al IX-lea până în secolul al XII-lea 
este o acţiune perfect justificată, din moment ce clericii 
sunt în această perioadă singurii sau aproape singurii 
stiutori de carte. Ei sunt oamenii care trăiesc mai mult 
sau mai puțin intens atât exigentele uneia cât şi ale 
celeilalte. Desigur, există câteva semne de ruptură între 
viața intelectuală şi credință, de exemplu în momentul 
condamnării lui Abelard. Dar nu rezultă de aici nici o tul- 
burare generală. După acest accident, cercetarea savantă 
și aprofundarea spirituală merg din nou împreună. 

Cu toate acestea, nu înseamnă a existat o perfectă 
potrivire între viaţa religioasă și cultură. Ar însemna să nu 
recunoaştem faptul că impulsurile smereniei şi exigenţele 
inteligenței nu sunt unul şi același lucru. Întrebările și 
curiozitatea spiritului sunt mai acute decât ar cere simpla 
perfecțiune religioasă. Un neștiutor de carte își caută 
mântuirea la fel ca oricâre si, uneori, mai bine decât un 
savant. Astfel, umanismul religios, bine atestat în timpul 
acestor secole, dă dovadă de o căutare ce trece cu mult 
dincolo de ceea ce reprezintă strictul necesar pentru 
credința creștină. Există în mod indiscutabil o căutare a 
cunoaşterii pentru ea însăși. Deja, pe parcursul acestor 
secole, se ştie pentru a ști. Viaţa spiritului își cucerește 

astfel autonomia. De la restaurarea utilitară a culturii în 
epoca carolingiană, la eliberarea sa prin mânuirea tutu- 
ror instrumentelor puse la punct prin artele liberale, nu 
este un răstimp prea îndelungat. 

Această libertate de spirit repede recăpătată esie cel 
mai adesea. pusă în slujba vietii religioase propriu-zise. 
Mişcările de reformă atrag în acelaşi timp spiritul critic, 
fervoarea şi capacităţile intelectuale. Ele angajează la o 
aprofundare de o viață întreagă, cu mintea și cu sufletul. 
De aceea, pe parcursul acestor secole, restaurarea vieții 
religioase pare a fi legată de mișcarea de idei, de apariția 
în sensibilități a aspirațiilor propagate de știință și de for- 
mularea, în termeni mai mult sau mai puţin clari, a exi- 
gențelor evanghelice. 

Rolul culturii în restaurarea religioasă carolingiană 
este foarte uşor de sesizat, fiind vorba despre un program 
de guvernare. Dar evaluarea rezultatelor nu este tot atât 
de simplă. Renaşterea otoniană, care foloseşte aceleași 
principii, nu le afirmă într-un mod la fel de explicit. În 
momentul în care reforma religioasă se tragmentează și 
devine pe plan local opera episcopilor, a prinților și a 
călugărilor, rolul mişcării de idei este cel mai dificil de pus 
în evidență. Dimpotrivă, când este condusă de papalitate, 
scopul general al reformei se exprimă printr-un imens 
efort de justificare teoretică. 

În stadiul actual al cunoștințelor, aceste legături fun- 
damentale între dezvoltarea vieţii intelectuale și diferitele 
mișcări de reformă religioasă nu sunt îndeajuns puse în 
evidenţă. Faptul ține de separarea disciplinelor. Istoria 
ecleziastică, spiritualitatea şi teologia sunt rezultatul 
activităţii unor specialişti care nu practică toți aceleași 
metode de investigare. Rareori se întâmplă să constatăm 
că au ajuns la rezultate coordonate. Acesta este cazul în 
legătură cu Odon de Cluny, de exemplu. Este imposibil să 
legăm preceptele operelor sale teoretice, teologice şi spiri- 
tuale, de practica vieţii monahale pe care o promovează la 
Cluny. Dimpotrivă, îți poţi face o idee destul de precisă 
despre idealul religios pe care îl propune laicilor, gratie 

lucrării Viața lui Geraud d'Aurillac: Acest paradox .pune în 
evidenţă o lacună, fiind anormal ca un abate să fie mai 
putin explicit în relatările despre viața călugărilor decât în 
cele 'despre viaţa unui conte! De fapt, te poţi convinge 
destul de uşor că lucrările fundamentale au adesea lipsuri 
în ceea ce privește explorarea legăturilor care se ţes între 
mişcarea de idei și viața religioasă. Este cât se poate de 
evident că o lucrare generală ce face bilanţul lucrărilor 
existente nu poate înlocui aceste studii particulare. În 
plus, este bine să se știe că tabloul prezentat este provi- 
zoriu. 

Lucrarea tratează despre fapte religioase și culturale. 
Ea presupune cunoscute evenimentele politice și faptele 
sociale. Practic, nu este posibil să revenim asupra acestor 
aspecte ale istoriei în acestă carte. Ceea ce nu înseamnă 
că viața religioasă şi intelectuală este fără legătură cu 
viaţa cea mai concretă. Totul devedeşte contrariul. Este 
vorba, pur și simplu, de tratarea unui subiect specific. 

Semnificația faptelor spirituale și intelectuale trebuie, 
desigur, căutată în societatea contemporană. Evoluţia 
concepțiiler Bisericii, inflexiunile devoţiunii, transformă- 
rile idealului de sfințenie, noile exigențe ale cunoașterii nu 
au sens decât în legătură cu mișcarea generală a istoriei, 
care face ca în anumite momente un anume mod de viaţă 
religioasă să se impună într-o manieră mai hotărâtă. Este 
vorba, mai întâi, de constatări. Ne apare deseori pre- 
matură ideea de a trage în mod grăbit concluzii istorice 
generale. Biserica este un corp profesional, variat din 
punct de vedere social, ale cărui aspirații nu coincid cu 
cele ale lumii. Ceea ce îi dictează conduita este viziunea pe 
care o are despre ea însăşi şi despre propriile îndatoriri. Pe 
scurt, cultura şi devoțiunea nu pot fi raportate la istoria 
generală decât prin intermediul Bisericii. 


AHDLMA 
BEC 
BDLG 
BISI 


CMM 
DA 


DACL 
DHGE 


DTC 
HUB 


HZ 
MA 
MGH 


MGH, Capil. 
MGH, Conc. 


MGH SS 
MIOG 


NA 
PL 
RAC 


RB 
RBPH 
RH 
RHE 
RHEF 
RSPT 


SG 
ZKG 


Abrevieri 


Archives d'histoire doctrinale et litteraire du Moyen Age, 
Paris, 1926 și urm. 

Bibliotheque de l'Ecole des Chartes, Paris, 1839 și urm. 
Blătter fiir deutsche Landesgeschichte, Wiesbaden, 1931. 
Bolletino dell'Istiluto storico italiano per il Medio Evo e 
Archivio Muratoriano, Roma, 1886 şi urm. 

Cahiers de civilisation medievale, Poitiers, 1958 și urm. 
Deutsches Archiv fir Erforschung des  Miitelalters, 
Marburg-K&ln, 1937-1944; 1951 și urm. 

Dictionnaire d'archeologie chretienne et de liturgie, Paris, 
1907-1953. 

Dictionnaire d'histoire et de geographie ecclesiastiques, 
Paris, 1912 și urm. 

Dictionnaire de theologie calholique, Paris, 1930 și urm. 


- Historisches Jahrbuch, Munster, Miinchen, Friebutg, 1880 


și urm. 

Historisches Zeitschrift, Miinchen, 1859 și urm. 

Le Moyen Age, Bruxelles-Paris, 1988 şi urm. 
Monumenta Germaniae Historica, Hanovra, 1826 și urm. 
MGH Leges, Capitularia regum Francorum, 2 vol. 

MGH Leges, Concilia, 2 vol. 

MGH Scriptores, 32 vol. 


„Mitteilungen des  Instiluts  fiir  Gsterreichische 


Geschichtsforschung, Graz, Innsbruck, 1880 şi urm. 
Neues Archiv, Hanovra, 1876-1935. 

Patrologie latine, ed. J.-P. Migne, Paris, 1844 și urm. 
Reallexicon fir Antike und Christentum, Sturttart, 1950 și 
urm. 

Revue benedictine, Maredsous, 1884 și urm. 

Revue belge de philologie et d'histoire, Bruxelles, 1922 si urm. 
Revue historique, Paris, 1976 și urm. 

Revue d'histoire ecclesiastique, Louvain, 1900. 

Revue d'histoire de lEglise de France, Paris, 1910 şi urm. 
Revue des sciences philosophiques et theologiques, Paris, 
1907. 

Studi Gregoriani, Roma, 1974 şi urm, 

Zeitschrift fir Kirchengeschichie, Gotha-Stuttgart, 1876. 

Partea întâi. 


Orientare bibliografică 


Pentru o bună folosire a bibliografiei 


O bibliografie completă, referitoare la subiecte atât de 
mult studiate, ar necesita, numai pentru ea, întregul volum 
și chiar mai mult. Atunci însă, ar fi prea puţin de folos, cu 
excepția specialiştilor care nu au nevoie de așa ceva. 

Este deci o alegere ce se justifică numai prin serviciile pe 
care le poate aduce faptul că poate fi lesne cercetată. 

Referințele la sursele istorice sunt date în subsolul 
paginii, iar ediţiile de.texte nu suni menţionate în bibliografia 
propriu-zisă. 

Articolele de revistă sau din miscelanee sunt citate în sub- 
solul paginii. Bibliografia primei părți nu se referă decât la 
“opere complete, lucrări ale unuia sau ale mai multor autori 
sau încă anonime. 

Diferitele dicționare consacră, aproape toate, unul sau 
mai multe articole persoanelor și subiectelor abordate în 
această lucrare. Există adesea un mare interes de a ne referi 
la acestea, chiar atunci când nici o notă nu ne trimite în mod 
explicit să o facem. 

Această bibliografie acoperă cele două volume ale lucrării. 


I - INSTRUMENTE DE LUCRU 


A) Inventarul surselor istorice 


[1] CHEVALIER U., Repertoire des sources historiques du 
Moyen Age, Bio-bibliographique, 2 vol., Paris, 1905. 
Reeditat (Kraus), 1969. Topo-bibliographique, 2 vol., 
Montbeliard-Paris, 1894-1904. Reeditat (Kraus), 1969. 

[2] 


[3] 


(4) 


[5] 


[6] 


(7] 


MOLINIER A:, Les sources de histoire de France des 

origines aux guerres d'talie, 6 vol., Paris, 1901-1906. 

Reeditat, New York (fârăâ dată). 

POTTHAST A., Bibliotheca historica medii aevi, ediţia 

a doua, Berlin, 1896. 

Repertorium fontium historiae medii aevi, t. |, Series 

collectionum, t. Il și urm. (repertoar alfabetic), Roma, 

1962 și urm. 

WATTENBACH W., Deutschlandș Geschichtsquellen 

im  Mittelalter bis zur Mitte des dreizehnten 

Jahrhunderts, Berlin, 1858, ediția a opta, revăzută şi 

îndreptată, în mai multe volume. 

Vol. 1, Fasc. l: Die Vorzeit von den Anfângen bis 
zur Herrschaft der Karolinger, 
Levison W. și Loewe H., Weimar, 
1952. 

Fasc. 2: Die Karolinger vom Anfang des 8. 
Jahrhunderts bis zum Tode Karls 
des Grossen, Levison W. şi Loewe 
H., Weimar, 1953. ă 

Fasc. 3: Die Karolinger von Tode Karls des 
Grossen bis zum Vertrag von 
Verdun, Loewe H., Weimar, 1957. 

Fasc. 4: Die Karolinger vom Vertrag von 
Verdun bis zum Herrschaftsentritt 
der Herrscher aus dem săchsi- 
schenhause, Loewe H., Weimar, 
1967.. 

Vol. 2, Die Zeit der Sachsen und Salier. | 

Fasc. 1: Das Zeitalter des ottonischen Staats 
(900-1050), Holtzmann R. și 
Schmale F. J., K5ln, 1967. 

Fasc. 2: Das Zeitalter des Investiturstreits 
(1050-1125), Holtzmann R. și 
Schmale F. J., Kâln, 1967. 


„ B) Repertorii 


COTTINEAU L. H., Repertoire topo-bibiiographique des 
abbayes et prieures, t. 1 şi Il, Mâcon, 1953-1939. t.II1, 
Mâcon, 1970. 

EUBEL C., Hierarchia catholica medii aevi, 3 vol., 
Minchen, 1913-1914. Reeditat, Padova, 1960. 

I8i 


(9) 


[10) 


[11] 


[12] 


[13] 


[14] 


[15] 
L16) 
7] 


[18] 
[19] 


[20] 


|21) 


KRISTELLER P. O., Catalogus translationiun et commen- 
tariorum. Medieval and Renaissance latin trans- 
lations and commentaries (annotated lists and 
Buides), 2 vol., Washington 1960-1971. 

KRISTELLER P. O., Latin manuscript Books before 
1600. A list of the printed catalogues and 
unpublisched inventaries of extant collections, New 
York, 1965; supliment de DOGAER D., Scriptoriurm, 
t. 22, 1972, pp. 84-88; de LOHR CH. H., Scriptoriurm, 
t. 26, 1972, pp. 343-348. 

MUNK OLSEN B., Ltude des auteurs classiques 
latins aux XIe et XII siecles, catalogue des manuscrits 
classiques latins copies du LXe au XIle siecle, t. |, Il 
și III, Paris, 1982-1985-1988. 

STEGMULLER F., Repertorium biblicum medii aevi, 7 
vol., Madrid, 1950-1961. 


C) Ghiduri 


HALPHEN L., Initiation aux €tudes d'histoire du Moyen 
Age, a treia ediție, revăzută şi adăugită de Renouard 
Y., Paris, 1952. 

PACAUT M., Guide de 1 &tudiant en histoire medievale, 
Paris, 1968. 

PAETOW L. J., A guide to the study of medieval histo- 
Ty. Berkeley, 1917, revăzut de Boyce G. C., New York, 
1931. 


D) Dicţionare şi enciclopedii 


Catholicisme, hier, aujourd hui, dernain, t. 1, Paris,1948 
şi urm. 

Dictionary of the Middle Ages, t. 1, New York, 1982 și 
urm. 

Dictionnaire d'archeologie chretienne et de liturgie, 15 
vol., Paris, 1907-1953. 

Dictionnaire de droit canonique, 6 vol., Paris, 1925-1965. 
Dictionnaire de spiritualite, d'ascetique et de mmystique, 
t. ], Paris, 1932 și urm. 

Dictionnaire de . theologie catholique, 15 t. în-25 vol., 
Paris, 1899-1957. 

Dictionnaire d'histoire et tie geographie ecclesiastique, 
t. ], Paris, 1912 şi urm. 

[22] 


[23] 
[24] 


[25] 


[26] 


Dizionario biografico degli Italiani, t. 1, Roma, 1960 și 
urm. 

Enciclopedia cattolica, 12 vol:, Roma, 1948-1954. 
Lexicon fiir Theologie und Kirche, 11 vol., Freiburg, 
1957-1967. 

Lexicon des Mittelalters, t. 1, Miinchen, Ziirich, 1977 
și urm. 

New catholic encyclopedia, t. I, New York, 1967 şi 
urm. 


E) Lucrări bibliografice 


Cercetările bibliografice se pot face cu ajutorul urtui 
număr important de publicaţii foarte diverse ce nu ne servesc 
toate în aceeași măsură. Două publicaţii cu caracter general, 
în mod regulat urmărite şi aduse la zi, facilitează reperarea 
articolelor şi a lucrărilor. » 


[27] 


[28] 


International bibliography of historical Sciences, Paris, 
Berlin, Roma, Madrid, Londra şi New York, t. I, 1930 
și urm. (examinare începând din 1926). 

International medieval bibliography, t. 1, Leeds, 
Minneapolis, 1968 si urm. (cercetare a aproximativ 
600 periodice după 1967) 


Putem adăuga aici bibliografiile naţionale care rareori 
sunt aduse la zi. 


[29] 


[30] 


[31] 
(32| 


(33) 


CARON P., STEIN H., Repertoire bibliographique de 
I'histoire de France, 6 vol., Paris, 1923-1938; conti- 
nuat de Bibljographie annuelle de Ihistoire de France 
du VE siecle â 1939, t. I, Paris, 1956 şi urm. 
DAHLMANN, WAITZ G., Quelienkunde der deutschen 
Geschichte, ediția a zecea de Heimpel H. și Geuss B., 
Stuttgari, 1965. . 

GOMEZ MOLLEDA D., Bibliografia historica espanola, 
1950-1954, Madrid, 1955. 

GROSS C., GRAVES E. B., A bibliography of english 
history to 1485, Oxford, 1975. 

PIRENNE H., Bibliografie de Ihistoire de Belgique, 
Gand, 1893, ediţia a treia revăzută cu colaborarea lui 
Now€ şi Obreen H., Bruxelies, 1931. 

Revistele științifice specializate analizează regulat 
lucrările și periodicele. Despre perioada și subiectele tratate 
în această lucrare se pot urmări: Revue benedictine, 
Maredsous, 1884 și urm., ce publică un buletin de istorie 
monastică; Revue d'Histoire ecclesiastique, Louvain, 1900 şi 
urm., a căror arie este internațională. 

În legătură cu câteva teme speciale, lucrări mai ușor de 
mânuit pot ușura sarcina. 


(33 bis] BALARD M., Bibliografie de Ihistoire medievale en 


[34] 
[35] 
[36] 


[37] 


France (1965-1990), Paris, 1992. 


CONSTABLE G., Medieval monasticism, a select bibli- 
ography, Toronto, 1976. 

GRUNDMANN H., Bibliographie zur Ketzergeschichte 
des Mittelalters (1900-1966). Roma, 1967. 

NEU H., Bibliographie des Templer Ordens (1927- 
1965), Bonn, 1965. 

Studi Gregoriani, t. VIII, Roma, 1970. Acest volum 
cuprinde mai multe indexuri. Unul dintre ele reper- 
toriază toate lucrările şi toate articolele citate în 
tomurile de la I la VII ale acestei reviste. Este o bibli- 
ografie comodă pentru Reforma gregoriană. 


[37 bis] Repertoire international des medievistes, ediţia a 


[38] 


șasea, 2 vol., Paris, Munchen, New York, Londra, 
1987. În această lucrare, publicaţiile istoricilor Bvului 
Mediu în viață la acestă dată sunt repertoriate 
începănd din 1974. Este un instrument comod 
pentru a găsi lucrările unui autor cunoscut despre 
teme apropiate sau identice acelora pe care le-a 
tratat în altă parte. 


F) Tipologii ale surselor medievale 


BREMOND C., LE GOFF J., SCHMITT J. C, 
L'exemplum, Turnhout, 1982. 


[38 bişi BRISCOE M., JAYE B., Artes praedicandi, Artes 


orandi, Turnhout, 1992. 


[38 ter BROMMER P., „Capitula episcoporum“. Die bis- 


châflichen Kapitularien des 9..und 10. Jahrhunderts, 
Turnhout, 1985. 

(39) 
[40] 
[41] 
[42] 
[43] 
(44) 
[45] 
[46] 


[47] 


CONSTABLE G., Letters and Letter-Collections, 
Turnhout, 1976. 
DEROLEZ A., Les catalogues de bibliotheques, 
Turnhout, 1979. 


DUBOIS J., Les martyrologes du Moyen Age latin, 


Turnhout, 1978. 

FRANSEN G., Les collections canoniques, Turnhout, 
1973. 

FRANSEN G., Les decretales et les collections de 
decretales, Turnhout, 1972. 

GENICOT L. F., Larchitecture, considerations 
generales, Turnhout, 1978. 

HEINZELMANN M., Translations Berichte und andere 
Quellen des Reliquien Kultes, Turnhout, 1979. 
HUYGHEBAERT N.. Les documents necrologiques, 
Turnhout, 1972. 

KRUGER K. H., Die Universalchroniken, Turnhout, 
1976. 


[47 bis] MARTIMORTA. G., Les lectures liturgiques et leurs 


livres, Turnhout, 1992. 


[47 ter MARTIMORT A. G., Les „ordines“, les ordinaires et 


[48] 
[49] 
[50] 


[51] 


[52] 
[53] 
[54] 
[55] 


les ceremonies, Turnhout, 1991. 

PHILIPPART G., Les legendiers et autres manuscrits 
hagiographiques, Turnhout, 1977. 

RICHARD J., Les recits de voyages et de pelerinages, 
Turnhout, 1981. 

SOT M., Gesta episcoporum, gesta abbatum, 
Turnhout, 1981. 

VOGEL C., Les Libri paenitentiales, Turnhout, 1978. 


II - LUCRĂRI GENERALE 
A) Istoria generală a Bisericii 


BARRACLOUGH G., The Medieval Papacy, Londra, 
1968. 

BENZINGER J., Invectiva in Romam. Romkritik im 
Mittelalter, Liibeck, Hamburg, 1968. 

CHELINI J., Histoire religieuse de I'Occident medieval, 
Paris, 1968. 

DELACROIX S., Histoire universelle des missions 
catholiques, t. |: Les missions des origines au XVIC 
siecle, Paris, Monaco, 1956 

[56] 


k 


[57] 


(58| 


[59] 


[60] 


61) 


[62] 


[63] 


DUMIEGE G., Histoire des conciles oecumeniques, t. VI: 
Latran 1, [], II et Latran IV, de R. Foreville, Paris, 
1965. 

FINK K. A., Papsttum und Kirche im abendlândischen 
Mittelalter, Munchen, 1981. 

FLICHE A., MARTIN V., Histoire de l'Eglise, t. VI: 
L'epoque carolingienne, de AMANN E., Paris, 1947; t. 
VII:  L'Eglise au pouvoir des laics (3888-1057), de 
AMANN E. şi DUMAS A., Paris, 1948; t. VIII: La 
reforme gregorienne et la reconquete chrâtienne (1057- 
1123), de FLICHE A., Paris, 1946; t. IX: Du premier 
concile de Latran â lavenement d'iInnocent III, de 
FLICHE A., FOREVILLE R., ROUSSET J., 2 vol, 
Paris, 1948-1953; t. XII: Les institutions de la chr6- 
tiente medievale, de LE BRAS G., 2 vol.,-Paris, 1959- 
1964; t. XIV: Le mouvement doctrinal du LX au XIVE 
siecle, de FOREST A., VAN STEENBERGHEN F,, 
GANDILLAC M. DE, Paris, 1951. 

HALLER J., Das Papsttum , Idee und Wirklichkeit, 5 
vol., Urach-Stuttgart, 1950-1953. Reeditare, Hamburg, 
1965. 

HERGEMOLLER B. U., Die Geschichte des 
Papstnamen, Munster, 1980. 

HEFELE C. J., Histoire des conciles d'apres les docu- 
ments originaux, traducere franceză, de Leclereq H., 
8 t., Paris, 1907-1938. 

JEDIN H., Handbuch der Kirchengeschichte, Die 
Mittelalterliche Kirche, t. III, 1: Vom hirchlichen 
Fnihmittelalter zur gregorianischen Reform  (700- 
1124), de KEMPF F., BECK H. G., EWIG A., JUNG- 
MANN J. A., Freiburg, Basel, Viena, 1966. 
MACCARRONE M., Vicarius. Christi. Storia del titolo 
papale, Roma, 1952. 


[63 bis] MACCARRONE M., Romana Ecclesia, Cathedra 


Petri, 2 vol., Roma, 1991. 


[63 te MAYEUR J.-M., PIETRI CH. et L., VAUCHEZ A., 


[64] 


[65] 


VENARD M., Histoire du christianisme, t. V: Apog6e 
de la papaute et' expansion de la chretiente (1054- 
1274), Paris, 1993. 

TIERNEY B., Origins of papal Infallibility, Sovereignty 
and Tradition in the Middle Ages, Leiden, 1972. 
ULLMAN W., The Growth of Papal Government in the 
Middle Ages, Londra, 1955. 

[66]  ULLMAN W., The Papacy and political Ideas in the 

Partea a doua 


Stadiul cunoștințelor 


Cartea întâi 


Renaşterea religioasă 
și culturală carolingiană 


Legăturile dintre viaţa religoasă și cultură îi apar, fără 
îndoială, istoricului civilizaţiei Occidentului medieval ca o 
evidenţă prea familiară pentru a merita o punere în 
discuţie radicală. Este, totuși, iluzoriu să credem că o 
asemenea legătură vine de la sine. Ea este mai curând 
rezultatul unei alegeri și chiar al unei alegeri reinnoite în 
epoci diferite şi în condiţii puțin comparabile. 

Oamenii Bisericii pot fi ignoranți, caz îndeajuns de 
frecvent dacă ar fi să dăm creazare plângerilor obișnuite. 
Numai un efort perseverent a permis, pe parcursul între- 
gului Ev Mediu, îmbunătăţirea nivelului cultural al cleru- 
lui. De aceea punctele de plecare par modeste. 

La drept vorbind, un preot de parohie nu pare să fi avut 
nevoie în mod obișnuit de o formaţie riguroasă, sau de o 
cultură rafinată. Sfinţenia nu este legată de învăţătură, iar 
pietatea ca și morala se acomodează cu o 'viață mai 
simplă. Credincioșii, încă și mai ignoranţi decât clericii, 
așteaptă de la Biserică ceremonii frumoase, sfaturi prac- 
tice și eventual exemple de viață. Pe scurt, o cultură reli- 
gioasă de nivel superior nu se impune ca o necesitate de 
fiecare zi în pastorala Bisericii. Reducerea numerică a 
mediilor cultivate în timpul Evului Mediu timpuriu ţine 
mai întâi de inutilitatea unei asemenea învățături. 

Nu așa au stat lucrurile în antichitate. În lumea greacă, 
apoi în lumea latină, creștinismul dă repede naștere unei 
literaturi, apoi unei teologii, pentru că se impunea justifi- 
carea alegerii unei religii noi, venită dintr-un univers men- 
tal diferit, pe lângă o elită de păgâni cultivați. Trebuia să 
fie îndepărtate obiecțiunile făcute în numele bunului gust, 
al retoricii, al umanismului și al filozofiei, mai mult chiar 
decât să fie apărate propriile convingeri. 

Această literatură se inserează în țesătura culturală a 
antichităţii, pentru a da posibilitatea credinţei creștine să 
devină accesibilă unor oameni pe care îi domină în per- 
manenţă idealul oratorului și al filozofului. Este o tenta- 
tivă de anexare a culturii profane. În acest context, 
opțiunea pentru un creștinism savant și care să respecte 
normele retoricii este perfect justificată. Reușita literară și 
intelectuală a lui Ieronim și a lui Augustin este plină de 
sens, devreme ce intelectualul, devenit creștin, nu a tre- 
buit să renunțe la cultura sa. 

În epoca carolingiană, alegerea unui creștinism revigo- 
rat prin cultură nu se poate justifica prin aceleaşi consi- 
derații. Sistemul cultural al antichităţii murise, la fel și 
elitele al căror mijloc de expresie era. Modul de viață al 
unei căpetenii barbare este foarte deosebit de cel al lui 
Cicero sau al Sfântului Augustin. Măiestria învăţăturii 
retorice şi juridice nu mai apare ca un mijloc de a face 
carieră într-o manieră privilegiată. Ceea ce pune întrebări 
este prestigiul păstrat prin moștenirea antică, și nu 
scăderea progresivă a nivelului cultural. 

De aceea, dorinţa de a restaura în același timp și dintr-o 
dată viaţa religioasă şi viața intelectuală pare un pariu 
îndrăzneț și o atitudine care cere explicaţii. 

În prima jumătate a secolului al VIII-lea, reforma 
Bisericii france se impune ca o necesitate evidentă. 
Luptele ce au permis familiei Pepinilor să se înalțe până la 
rangul cel mai înalt au fost însoțite de secularizarea 
bunurilor Bisericii, de ruinarea anumitor mânăstiri, cle 
instalarea laicilor în fruntea episcopiilor și de dispariția 
oricărei organizări ecleziastice regionale sau naționale. 

Principatul lui Carol. Martel agravează o situație pe care 
este dificil să o evaluăm cu exactitate. 

Lui Carloman şi Pepin cel Scurt, intendenți ai palatu- 
lui după moartea tatălui lor, nu le lipsea o devoțiune reală 
și știau să facă dovada generozităţii faţă de biserici. În 
mod special, ei dădeau o atenție deosebită rolului sacru- 
lui în guvernarea oamenilor. Bonifaciu, a cărui preocupare 
era de-a dreptul religioasă, a ştiut să depășească preju- 
decăţile pe care le provocau prinții franci și să colaboreze 
cu ei. EL i-a lămurit în legătură cu ceea ce trebuia făcut și 
a organizat, sub autoritatea lor, primele concilii din anii 
742-748. 

La franci, puterea prinților de a convoca vasalii se află 
angajată în slujba reformei Bisericii, iar regulile cano- 
nice, ca şi preceptele moralei capătă forță de lege. Faptul 
în sine este de o importanță capitală. Or, Bonifaciu era 
convins că administrarea sfintelor taine presupunea 
stăpânirea desăvârșită a limbii latine. Trebuia să pronunți 
cu exactitate cuvintele sacramentale ce deschid porțile 
mântuirii. Morala creștină cerea clerului să fie cucernic și 
un exemplu bun, iar câteva studii puteau să-l lumineze 
asupra îndatoririlor sale. În concluzie, religia și liturghia 
cereau o anumită stăpânire a limbii latine2. Scopul era 
modest, dar efortul ce trebuia depus, imens. Oricât de 
limitată ar părea această ambiţie, ea reprezintă deja 
alegerea unui creștinism cultivat. 

Această reformă, importantă pentru viitorul dezvol- 
tărilor culturale şi religioase, primeşte din partea prinților 
şi apoi a suveranilor franci un sprijin care nu se dezminte. 
Ea datorează talentului lor politic și forței lor militare 
întinderea într-un imperiu imens care ocupă centrul 
Occidentului. În afara acestor construcţii rămân regatele 
creștine din Peninsula Iberică și cele din insulele brita- 
nice, unde inițiativele carolingiene nu rămân fără ecou. 


1 BONIFACIU, Lettre au pape Zacharie, in MGH, Epist., III, 
p. 299, scrisoarea 50. 
2 ID, in MGH, Epist., III, p.336, scrisoarea 68. 

Hotărâtă de către prinț și susținută de autoritatea sa, 
această renaştere “are ca personaj central conducătorul 
laic, căruia. deja de multă vreme. exista obiceiul de a i se 
recunoaşte autoritatea asupra bisericilor din regatul său. 
Inițiativele lui Pepin cel Scurt și ale lui Carol cel Mare 
lărgesc acest rol, până la a da împăratului o adevărată 
funcţie mistică. Ei au introdus astfel o concepţie despre 
rolul religios al suveranului, care nu a incetat să fie reven- 
dicată mai târziu. 


. 


I 


Puterea și Biserica 
Formarea ideologiilor 
politico-religioase ale Occidentului 


A. REGELE UNS 


Ungerea regală a lui Pepin cel Scurt, ceremonie 
necunoscută până atunci francilor sau altor popoare bar- 
bare, cu excepția vizigoților, -este reuşita unui plan 
îndelung urmărit. Papalitatea și Sfântul Bonifaciu, care 
aduc prințului franc un sprijin interesat, conferă eveni- 
mentului caracteristici religioase specifice. 

Ceremonia validează o poziție deja dobândită. Prințul 
franc, care organizase şi prezidase adunări de oameni ai 
Bisericii și de laici și care introdusese în legislaţia francă 
primele reforme, nu mai era un personaj străin Bisericii. 
Ungerea, care îi conferă un caracter religios conform rolu- 
lui său de protector al bisericilor, nu îi aduce nici o putere 
suplimentară. Regele merovingian prezida conciliile rega- 
tului său și acționa ca un veritabil șef al unei biserici 
autonome. Noua demnitate a lui Pepin lasă în seama 
regelui, uris şi binecuvântat de Dumnezeu, grija de a-i 
nuini pe episcopi, pulere de care tatăl său se bucurase, şi 
chiar abuzase. De fapt, sfinţirea căpeteniei irance era cea 
mai bună dovadă a încercării de reorganizare a Bisericii 
france. 

Prinții franci puteau să pretindă această demnitate, 
invocând zelul de care dăduseră dovadă în evanghelizarea 


! Cf. G. TESSIER, Le bapteme de Clovis, Paris, 1964, p.139 şi 
urm. 

popoarelor păgâne vecine. Pepin d'Herstal arătase calea, 
sprijinind acțiunea lui Willibrord în Frisia!. Evanghelizarea 
era fără îndoială o îndatorire după părerea intendentului 
palatului, din familia căruia făceau deja parte sfinți. 
Creştinarea deschidea drumul influenței france și confer- 
ea prințului franc o autoritate sporită. În 714, la moartea 
lui Pepin d'Herstal, Frisia scapă de sub autoritatea aus- 
trasienilor şi evanghelizarea este pentru moment compro- 
misă. Carol Martel şi Pepin cel Scurt nu își precupețesc 
sprijinul acordat misionarilor. Cu toate acestea, 
creștinarea putea să se încheie. fără profit pentru franci, 
prin stabilirea unei Biserici autonome și naționale. Soluția 
fusese schițată în Frisia şi dusă, în Bavaria, până la 
împărțirea ţării în episcopii și organizarea unei Bisericii în 
jurul ducelui. Ungerea, ce făcea din regele franc un per- 
sonaj deosebit, îi acorda o funcţie religioasă rău definită și 
copleştitoare. 

Până atunci, regele francilor fusese mai întâi o căpete- 
nie etnică a cărei autoritate nu funcţiona bine decât 
asupra poporului său. El conducea oameni, mai mult 
decât o ţară, de la instalarea în Galia, domina un teritoriu 
unde trăiau populaţii foarte diverse. Ungerea regală îi 
aducea lui Pepin, şi apoi lui Carol cel Mare, autoritatea 
religioasă ce le permitea să se impună în calitate de con- 
ducători ai creştinilor, fără diferențieri naționale. Puteau 
astfel să folosească munca misionarilor. 


Ascesiunea lui Pepin la regalitate era o uzurpare a drepturilor 
deținute ereditar de o altă familie şi cerea o altă legitimitate 
decât cea a rasei şi a sângelui. Creştin convins și chiar fervent al 
apostolului Petru2, Pepin a încercat să o descopere alături de 
Biserica ce recunoștea un Dumnezeu stăpân al tuturor puterilor. 


1 K. F. WERNER, Le role de laristocratie dans le christiani- 
sation du nord-est de la Gaule, in RHEF, t. LXII, 1975, pp. 45- 
73; TH. SCHIEFFER, La Chiesa nazionale di osservanza romana, 
lopera di Willibrord e di Bonifacio, in Le Chiese [262], t.1, p.73 și 
urm, 

2 Cf. E. DELARUELLE, L'eglise romaine et ses relations avec 
Teglise franque jusqu'en 800, in Le Chiese [262], pp.143-184. 

Doi emisari, apostolul Burchard şi capelanul Fulrad, au fost 
însărcinaţi să-i pună papei întrebarea decisivă. Era o simplă 
consultare, pentru că, ce valoare, alta decât morală, putea avea, 
la data respectivă, răspunsul lui Zacharias. În Annales royales 
se face referire la el, sub forma unui sfat însoţit de un motiv. 
„Era de preferat să-l numeşti rege pe cel care deținea puterea, 
decât pe cel care nu avea deloc, în aşa fel încât ordinea să nu fie 
tulburată“. Ordinea la care Zacharias înţelegea să contribuie nu 
era pacea civilă a societăţii france, ci organizarea ierarhică a 
lumii. În cadrul acesteia, fiecare funcţie are rangul său și de 
îndeplinit anumite obligații. Pepin, care exercita puterea regală, 
merita titlul, si recunoașterea acestuia a contribuit la aşezarea 
lui pe locul ce i se cuvenea. El participa astfel la guvernarea 
lumii, aşa cum voia Dumnezeu. La urma urmelor, răspunsul lui 
Zacharias era o aprobare în toată puterea cuvântului, în numele 
lui Dumnezeu. 


Ungerea regală evidenția printr-un ritual faptul că pu- 
terea lui -Pepin era binecuvântată de Dumnezeu. 
Ceremonia trebuia să-și fi avut importanţa ei, din moment 
ce regele a considerat de cuviință să fie întreprinsă de 
două ori, în 751, de episcopii franci sau de Bonifaciu, și în 
754, de papa însuşi. Ea inconjura puterea sa cu acea 
aureolă de influență sacră ce face autoritatea de temut și 
respectată. Întreaga sferă a sacrului creștin şi probabil 
toate forțele superstiţiei religioase se aflau angajate în 
slujba unei noi dinastii. 

În 754, Pepin se legase printr-un jurământ de prietenie 
cu papa Ștefan al II-lea. Pontiful, care îi unsese deopotrivă 
pe prinții Carol şi Carloman și le devenise părinte spiritu- 
al, se afla angajat împreună cu Pepin într-un pact de 
copaternitate2. Cele două puteri înțelegeau astfel să-și 
conjuge eforturile în afecţiune și respect reciproc. 

Papalitatea conta pe ajutorul militar al francilor şi nu 
înceta cu elogiile despre meritele noii puteri. Corespon- 
dența dintre Roma şi.curtea francă este plină de epitete 


1 R. FOLZ, Le couronnement [221], p.40. 
2 Ibid. p.42. 

religioase ce îl calificau pe rege. Pepin este „foarte creștin“, 
este, rând pe rând, „instituit“, „păstrat“ și „inspirat“ de 
Dumnezeu. Regele este mântuitorul sfintei Biserici. Este 
în mai multe rânduri comparat cu Moise si cu David, 
adică legiuitorul şi regele Israelului îi sunt daţi ca modele. 
El devine astfel conducătorul unui nou popor ales, care 
are în acelaşi timp o misiune militară și o vocație religioasă). 

Ceea ce este excesiv în acest vocabular dispare la 
moartea papei Paul 1.. Cu toate acestea, ideea unei misi- 
uni providenţiale tinde să se acrediteze la franci, aşa cum 
o arată cel de-al doilea prolog la Legea salică, compus la 
cancelaria regală către 763-764. Francii îşi arogă capaci- 
tatea aproape firească de a deveni poporul creștin prin 
excelență. 


Aceasta este deopotrivă şi semnificația acelor Laudes 
royales, cântece liturgice de jubilaţie care cornbină 
aclamaţiile cândva tradiţionale la Roma, pentru a ura viaţă şi 
victorie împăratului, cu litaniile sfinților din bisericile insu- 
lare. Această creație poetică originală apare la curtea francă, 
foarte posibil în anii când Pepin a fost uns rege. Laudes aduc 
mai întâi un strigăt de triumf în onoarea lui Christos 
învingător, rege şi împărat, apoi o aclamaţie a oamenilor şi a 
instituţiilor noului sistem pelitico-religios. Ele solicită 
mijlocirea Mântuitorului, a îngerilor și a sfinților în favoarea 
papei, a regelui, a prinților familiei domnitoare. a 
judecătorilor si a armatei france. Tonul general este cel de 
victorie şi nu cel de implorare şi de penitență. Triumful lui 
Christos, care este îndelung şi cu putere celebrat. pare 
garanția armatei france, ale cărei succese nu mai sunt fără 
însemnâtate religioasă. Această liturghie asociază în mod 
limpede forța militară lrancă cu misiunea de mântuire pe 
care Christos a îndeplinit-o în lume până la triurntul săuZ. 


Alianta între Biserica romană şi curtea francă, ce con- 


stituie aspectul concret al acestei celebrări. apare mai 
putin ca o combinaţie politică, eficace, dar revocabilă. 


1 Ibid. pp.97-100. 
2 E. H. RANTOROWICZ, Laudes Regiae [223], pp.56-64. 

decât ca întâlnirea unui popor cu o nouă ideologie politi- 
co-religioasă în stare să dea naștere unui amalgam de idei 
la fel de puternic precum un mit. 


B. ÎMPĂRATUL 


Îndatoririle regelui creștin cu privire la poporul său 
sunt de ordinul bunei guvernări. El îi este mai cu seamă 
conducătorul mistic și în aceasta constă esenţialul. Carol 
cel Mare a moștenit vocația tatălui său şi a aprofundat-o, 
aşa cum o arată o scrisoare a lui Alcuin din vara anului 
799. „Fie ca graţia divină, îi scrie el regelui, să vă dea li- 
bertatea de a vă îndepărta de Saxa si de poporul său 
infam pentru a guverna regatele, a face dreptate, a restau- 
ra bisericile, a îndrepta poporul, a cinsti fiecare persoană 
şi fiecare demnitate, a-i apăra pe cei oprimați, a face legile, 
a-i consola pe-pelerini și a arăta peste tot şi tuturor calea 
vieții cerești.“ 

A guverna înseamnă, desigur, a îndeplini toate aceste 
îndatoriri care sunt inferioare obligaţiei mai generale de a 
conduce poporul spre destinul său veşnic. Puterea de care 
dispune regele nici nu are alt scop, $i a îndrepta poporul 
sau a-l face să trăiască potrivit normelor moralei nu se 
poate înțelege decât în această perspectivă. Regele are o 
misiune religioasă de mântuire care îl face locțiitorul lui 
Christos. Anumite îndatoriri mai deosebite față de pele- 
rini și de cei năpăstuiți au o puternică tentă mesianică și 
se fac mai mult ecoul misiunii pământești a lui lisus 
Christos. 

Această referire constantă la Mântuitor subiiniază 
locul unic al lui Carol cel Mare în calitate de conducător 
al poporului creștin. Or, Alcuin, încă de la 798, foloseşte 
termenul imperiu pentru a desemna comunitatea pe care 
o formează popoarele civilizate, adică, la acea dată, 
popoarele creștine. Este o idee morală și religioasă destul 


1 ALCUIN, Lettre 96, in PL, 100 c 305. 

de vagă, ce este o versiune creștină a universalismului 
cultural roman!. Cuvântul și ideea incitau la unificarea 
politică începând cu unitatea religioasă ce era singura 
reală. Era rezultatul unui program regal de cucerire și de 
evanghelizare. Conducător şi rector al poporului creștin, 
Carol cel Mare era demn de Imperiu, fără a ăvea încă 
tithul. Încoronarea din anul 800 reprezintă mai întâi 
recunoașterea unui nume, adică a titlului și a demnităţii 
de împărat celui pe care Dumnezeu l-a desemnat pentru 
această funcție?. 


Evenimentul nu era atât de neaşteptat pe cât au dorit 
anumiți contemporani să-l considere. Se pregătea, de ani 
îndelungaţi, pe măsură ce relaţiile dintre Bizanţ și curtea 
francă deveneau mai dilicile, începând din 788. Regele franc 
era de acum inainte un adversar, ceea ce nu înseamnă deloc 
că devenise un rival. Națiunea de imperiu nu putea fi limpede 
pentru franci, pentru că limba lor maternă, un dialect ger- 
manic, nu dispunea decât de unul și același termen pentru a 
semnifica dominaţia unui conducător. Ei nu puteau distinge 
un rege de un împărat fără intervenţia unui învăţat care să le 
explice diferența, perceptibilă doar în latină. De aceea, Carol 
cel Mare putea să uzurpe obiceiuri rezervate până atunci 
Basileului sau să-și afirme poziția de egal fără ca totuşi să 
pretindă demnitatea imperială. 

Dorința de a rivaliza cu Bizanțul este, cu toate acestea, 
sigură, așa cum o dovedesc tot felul de gesturi semnificative3. 
La Roma, unde sunt cunoscute uzanţele şi sensul lor, papa 
Leon al III-lea numără anii după domnia regelui franc înainte 
chiar de anul 800, iar monedele poartă numele său. La 
curtea francă, cancelaria a început să folosească bule de aur 
şi sigilii asemănătoare celor din Bizanţ.. Reunirea unui con- 
ciliu, la Frankfurt, în 794, la inițiativa regelui, si publicarea 
hotărârilor pe numele său, îl făceau pe Carol egal cu 
Basileus, căruia îi erau recunoscute aceste drepturi. Livres 
Carolins, ce expun doctrina episcopilor franci, se prezintă ca 


l R. FOLZ, Le couronnement [22.1], p.144 şi urm. 

2 PE. SCHRAMM, Die Anerkennung Karls des Grossen als 
Kaiser, in HZ, t.172, 1951, p.488 şi urm. : 

3 H. FICHTENAU, 1] concetto imperiale di Carlo Magno [230], 
p.250 şi urm. 


84 


o operă a lui Carol cel Mare însuși. Titlul o spune în mod 
explicit. Regele devenea astfel apârătorul autorizat al celei 
mai stricte ortodoxii creștine. 

Întemeierea unei capitale şi construirea unui palat 
răspundeau mai mult dorinţei de a rivaliza cu Bizanțul, decât 
necesităților proprii ale monarhiei france. Faţă de Roma, 
Aachenul devenea pendant-ul Bizanțului. Carol cel Mare 
relua legăturile cu tradiţia lui Constantin, care construise un 
oraș pentru a dota Imperiul cu o capitală. El refuză, ca și 
acesta, să se instaleze în Oraş, din moment ce pontifii își 
instalaseră aici sediul. Respecta astfel, până în spiritul ei, 
falsa donaţie a lui Constantin, care atribuia prerogativele 
imperiale papei Silvestru în teritorii foarte vaste. 

Capela palatină de la Aachen este un edificiu al cărui 
model este împrumutat de la San Vitale din Ravenna și 
poate, in plus, de la baptisteriul din Laterano. Poate că nu 
lipseşte ideea de a ridica o construcţie asemănătoare părții 
celei mai prestigioase din palatul sacru al Bizanțului, 
Chrisotriclinos, în același timp sala tronului și locaș de cult. 
Cu toate acestea, Carol cel Mare a criticat prea mult uzanţele 
cultului imperial bizantin, pentru ca imitaţia să fi mers prea 
departe în această direcţiel. Capela de la Aachen este un 
sanctuar creştin în care suveranul deţine un loc liturgic, pe 
drept cuvânt, excepțional. Pare exagerat să împingem para- 
lelismul mai departe. 

Se știe că această evoluţie lentă este precipitată de eveni- 
mente, în Bizanţ și la Roma. Rezolvarea diferendului dintre 
papă și romani presupunea puteri imperiale2. Curtea francă, 
ce nu acţionează fără chibzuială, pare să fi pregătit 
încoronarea imperială din 25 decembrie 800, de vreme ce 
Alcuin, rămas la Saint-Martin din Tours, nu ignoră nimic din 
ceea ce trebuie să se întâmple la Roma?. Cu toate acestea, se 
pare că împăratul Carol cel Mare va fi consumat ceva timp 
pentru a-și fixa, lui însuși, precum și francilor, sensul noii 
sale demnități. 


1 H. FICHTENAU, Byzanz und die Pfalz zu Aachen, in MIOG, 
t.59, 1951, p.l şi urm. 

2 Cf. K. HELDMANN, Das Haisertum Karls des Grossen, 
Theorien und Wirklichkeit, Weimar, 1928, bibliografie abun- 
dentă despre subiect, cf. R. FOLZ, Le couronnement [221]. 

3 FL. GANSHOF, La revision de la Bible par Alcuin, in 
Bibliotheque d'humanisme, t. LX, Geneva, 1947, pp.7-20. 

Nu există nici o îndoială că în anii ce au urmat 
încoronării, Carol cel Mare are sentimentul că guvernează 
și acționează ca împărat. El reformează în această 
perioadă legislaţiile naționale, pentru că se consideră 
învestit cu puterea de a o face. Un spirit încă și mai 
creștin decât în trecut transpare în toate actele adminis- 
trative. Carol predică și instruiește, mai mult decât 
ordonă. Capitularul care însoțește trimiterea de Missi 
însărcinați să primească, în 802, jurământul prin care 
oamenii liberi îi recunosc demnitatea imperială ţine 
șeama de îndatoririle imperiale. Carol cel Mare se 
recunoaște răspunzător pentru viața morală și religioasă 
a poporului său, şi știe că trebuie să răspundă pentru 
aceasta la Judecata de Apoi. Nu poate spera la pacea 
veșnică, decât dacă poporul face dovada bunăvoinţei pen- 
tru a rămâne în slujba lui Dumnezeu. Cum împăratul nu 
poate veghea personal totul, el cere ca fiecare să se anga- 
jeze prin jurământ că nu pune piedici ordinelor salel. 
Exigenţele administrării devin astfel o expresie concretă 
și colectivă a voinţei lui Dumnezeu. 

Era, în mod evident, o sacralizare a Imperului care, din 
aproape în aproape, putea atinge toate nivelurile. Faţă de 
imaginea Romei antice și a Bizanțului, Imperiul franc 
devenea o realitate mistică și o instituţie sacră. Imperiul 
era societatea politică formată din ansamblul poporului 
creştin. Or, această comunitate era în mod concret una și 
unică. Sub aspectul său civil şi ca autoritate în exterior, 
era Imperiul; ca autoritate în interior şi în viața sa litur- 
gică și sacramentală, era Biserica. Morala era un domeniu 
comun. Imperiul și Biserica sunt astfel una și aceeași 
realitate, făcută din aceiaşi oameni, considerată din două 
puncte de vedere diferite. Pentru că Biserica este sfântă, 
Imperiul este sacru. În această epocă, în care noţiunea de 
stat îsi face reapariţia timidă și în care teologia Bisericii 


l Cf. Capitularia Regnum Francorum, ed. Boretius, in MGH, 
Capit., 1, pp.91-93, în special art.8 și 13. 

este rudimentară, singura realitate este poporul creștin, 
care este în același timp Biserică şi Imperiu. Ele nu se pot 
percepe una fără alta, decât cu prețul unei abstracțiuni!. 

Încoronat de Dumnezeu, împăratul este conducătorul 
acestei ordini pământești. La fel cum unul singur, 
Dumnezeu Atotputernicul, domnește în ceruri, se impune 
ca unul singur să fie conducătorul poporului său. Această 
simetrie a celor două modalități este un principiu teologic 
și politic esenţial. Împăratul nu deţine doar puterea lui de 
la Dumnezeu, ci este și imaginea Sa cea mai înaltă2. 


Această reprezentare se suprapune imaginii regelui sfințit 
care, ca şi Christos, are o misiune pământească de mântuire, 
fără ca pentnu aceasta să fie insă răstignit. Semnificațiile se 
adaugă şi nu se exclud. Epoca carolingiană a moștenit de la 
luptele contra arianismului și contra variantei sale contem- 
porane, adopţianismul, o teologie în care identitatea între 
Tată și Fiu este afirmată cu tărie în Treime. Învățaţii nu 
ignoră misiunea pământească a lui Christos, dar iau în con- 
siderare mai ales starea sa prezentă. A înviat din morți. a 
urcat la cenuri învingător şi domneşte astăzi împreună cu 
Tatăl. Prin urmare, savanții de la curtea francă si-l ima- 
ginează pe Dumnezeu sub trăsăturile lui Christos glorios, şi 
el este modelul ceresc al împăratului. 

Gesturile și ceremoniile confirmă această concordanță. 
Carol cel Mare, care purta în mod obişnuit costumul naţional 
al francilor, îmbrăca veşminte somptuoase pentru marile 
sărbători şi pentnu a-i primi pe ambasadori. In acele zile, el 
trebuia să se arate în întreaga strălucire a maiestății imperi- 
aleâ. Ceea ce avea mai de pret şi mai strălucitor servea drept 
podoabă puierii şi-i demonstra măreţia. Acest lux trebuia să 
capteze privirile, să liniştească spiritele şi să înnobileze ima- 
sinația. Din acest punct de vedere, probabil că ceremonia cea 
mai semnificativă este încoronarea impăratului Ludovic. 


! L. HALPHEN, Lidee.d'Etat sous les Carolingiens, in RH. t. 
CLXXXV, 1939, pp.59-70. Reluat în A travers /Histoire du 
Moyen Age, Paris, 1950. 

2 H. FICHTENAU, L'Empire caroiingien [219], pp.73-74. 

3 Există in miniaturile carolingiene numeroase reprezentări 
ale lui Christos-createrul sau tronând în ceruri. 

4 EGINHARD, Vita Caroli, ed. L. Halphen, pp.70-71. 

La primul etaj al capelei palatine, în apropierea altarului 
Mântuitorului, Carol cel Mare mai mult predică decât ține un 
discurs şi ordonă fiului său să se incoroneze el însuşi. S-a 
subliniat îndelung absenţa papei, pentru că împăratui Carol 
cel Mare este perfect în rolul său de vicar al lui Christos glo- 
rios, prezidând el însuși la încoronarea fiului săul. 

Învăţaţii carolingieni, cel mai la curent cu ideologia ofi- 
cială, foloseau cu hotărâre ornamentele şi aurul pentru a-l 
celebra pe regele cerurilor. Ei construiseră splendide biserici. 
La Saint-Riquier, exemplul cel mai celebru, Angilbert, un 
apropiat al lui Carol cel Mare, edificase o abație splendidă 
unde sărbătorile de Paști se desfăşurau cu pompa unei 
liturghii cerești. Ceremoniile care aveau loc în capela palatină 
sunt cele care exprimau cel mai bine ideologia politico-reli- 
gioasă a momentului. Din tronul său, la tribună, împăratul, 
înconjurat de mărimi, putea să vadă altarul Mântuitorului, la 
același etaj, în fața lui, sub cel al Fecioarei. Deasupra, în 
cupolă, trona un Christos aclamat de bătrânii Apocalipsei. 
Împăratul însuși, salutat de cei ce îi erau credincioși, era la 
etajul intermediar replica fidelă a acestei adoraţii cereşti2. 


În felul lor şi de o manieră simbolică, ceremoniile ne 
spun mai mult decât capitulariile. Această conceptie 
despre lume, în care ordinea pământească este reflectarea 
ordinii cerești, se exprimă, către 800, printr-o liturghie cu 
caracter triumfal, prelungire a sensibilităţii creștine 
antice. Dar un sentiment mai acut al defectelor și al 
păcatelor face să-şi piardă acest caracter încă din anii 
820-830. 

Rolul împăratului este să organizeze viața poporului 
creştin, pentru ca armonia să se stabilească între cer și 
pământ.. Nimic nu scapă competenţei sale, dreptatea, 
morala şi cultul. Puterea de ban a regilor barbari nu mai 
este expresia exactă a autorităţii sale. Împăratul predică, 
el răspândește cuvântul lui Dumnezeu. Guvernează prin 
cuvânt. Alcuin, care descrie cu acest vocabular puterea 


1 THEGAN, Vita Hludovici imperatoris, in MGH SS, t. 1, 
pp.591-592. , 
2 C. HEITZ, Recherches [244], pp.149-157. 

lui Carol cel Mare, recuperează toate discursurile antice 
despre guvernarea prin retorică, dar de data aceasta este 
vorba de un împărat care răspunde idealului trasat de 
Sfântul Augustin. 

Cu toate acestea, împăratul nu era nici preot, nici o 
regalitate sacerdotală cum, în mod greșit, s-a scris ade- 
sea. El nu înțelege să se substituie clerului în îndatorirea 
sa pastorală. Rămâne un conducător laic. Deţinător al 
unei puteri date de Dumnezeu, el trebuie, în același timp, 
să conducă potrivit lui Dumnezeu și să fie reflectarea 
imaginii lui Christos glorios și triumfător?. 


C. GUVERNUL ȘI EPISCOPATUL 


Moartea lui Carol cel Mare nu schimbă cu nimic strân- 
sa legătură dintre Biserică și Imperiu, care ţine, la această 
dată, de însăşi natura acestor instituţii. Totuși apar 
schimbări în definirea rolului fiecăreia. 

Sub domnia lui Carol cel Mare, preponderența puterii 
laice nu este discutabilă și autoritatea sa se extinde până 
la ingerinţa în chestiunile ecleziastice. În plus, împăratul 
este vârful ierarhiei puterilor pământești şi, în această ca- 
litate, vicarul lui Dumnezeu pe pământ. Aceste idei, pu- 
ternice și coerente, se mențin și supraviețuiesc în mod 
durabil. Apar alte convingeri, sprijinite pe alte puteri, care 
modifică în mod progresiv echilibrul spiritual și politic al 
Imperiului. Sub Ludovic cel Pios, oamenii Bisericii inspiră 
politica şi, mai ales, o judecă. Episcopatul intervine, in 
corpore, în chestiunile momentului. Nu se mai mărginește 
la a-i cere împăratului promulgarea de dispoziții canonice: 
în legătură cu bisericile sau mânăstirile, ci trasează pe 
faţă un program de reformă a Imperiului. În 829, Sinodul 
de la Paris pune la punct o veritabilă hartă a exercitării 


1 L. WALLACH, Alcuin and Charlemagne [307],pp. 17-26. 
2 H. FICHTENAU critică pe drept aceste concepţii, L'Empire 
carolingien [2 19), pp.83-84. 

puterii. În mod şi 'mai concret, anumiți episcopi; cum a fost 
Agobard de Lyon, au devenit criticii hotărâți ai guvernării 
și ai administratiei. Scrisorile pe care acesta din urmă le-a 
scris lui Ludovic cel Pios nu au decât aparenţa de respect 
şi sunt, în fond, de o rară duritatel. Episcopii şi abaţii se 
amestecă atât de mult în intrigi, încât evită cu greu com- 
promisul cu o facțiune sau cu un partid. Exilarea unui 
personaj atât de înalt, apoi întoarcerea sa din exil spun 
destul despre incertitudinile vremii. 

Vicisitudinile domniei lui Ludovic cel Pios scot cu pu- 
tere în evidenţă toate aspectele acestei crize. Probabil că 
incidentele maschează transformările profunde ale con- 
cepţiei înseşi de putere. Cu siguranță, incapacităţile reale 
sau presupuse ale lui Ludovic cel Pios pot explica anumite 
evenimente2. Acest aspect nu este, se pare, cel mai impor- 
tant. De acum înainte clericii înțeleg în mod diferit rolul 
Imperiului în mântuirea poporului creştin şi analizează 
altfel condiţiile vieţii creștine în societatea francă. Ei 
invocă exigenţe noi ce răstoarnă în mod progresiv ordinea 
de valori, 

Urmărirea reformei Bisericii este însoțită acum de un 
accent nou pus pe etica creştină şi introduce o conştiinţă 
mai netă a păcatului și a nedreptății. Acest interes, destul 
de nou, pentru morală este împărtășit cu totul de noul 
împărat. Încă de la sosirea sa la Aachen, el le alungă de 
aici pe femeile cu e conduită proastă, iar capitularul care 
datează, după toate probabilitățile, din această epocă 
organizează supravegherea morală a palatului și a impre- 
jurimilor sale. Totodată împăratul își obligă surorile, ale 
căror aventuri deveniseră publice, să se retragă la 
mânăstire. 


1 E. BOSHOF, Erzbischof Agobard von Lyon [236].PL, 104: De 
comparatione regiminis, c. 291-298, Lettres, in MGH, Epistolae 
HKarolini Aevi, t.V. 

2 Este punctul de vedere obişnuit al istoriografiei şi merită a 
fi revizuit. F. L. GANSHOF, Louis the Pious reconsidered, 
History, t. 42, 1957, pp.171-180. 

Acestea n-ar fi fost decât niște accidente amuzante dacă 
moralitatea impăratului și a familiei sale nu ar fi devenit în 
mod explicit o chestiune de stat. La Sinodul de la Paris, în 
829, episcopii, după ce au dat definiția puterii, ajung imeci- 
at la moralitatea celui care o deţine, ca și cum nu ar mai fi 
fost altceva maj necesar. Virtuţile devin obligația primordială 
a prințului. „Cu ajutorul binecuvântării lui Christos, regele 
trebuie să înlăture petele produse de acțiunile rele ale per- 
soanei şi ale casei sale, trebuie să facă să prospere acțiunile 
bune. pentru ca supușii săi să ia de aici exemplul cel bun.” 
După câteva rânduri, sinodul adaugă: „El trebuie să atragă 
atenția prin cuvânt și prin exemplul actelor de evlavie, de 
dreptate şi de mizericorâie, ştiind că va avea de dat socoteală 
lui Dumnezeu“!. Programul este destul de clar. -Suveranul 
rămâne modelul credincioșilor săi nu numai datorită victori- 
ilor sale sau a capacităţii sale de a domni, ci pentru că este 
imaginea prin excelență a comportării virtuoase. Astfel el îşi 
conduce poporul la mântuire. Scopul rămâne acelaşi, schim- 
barea ideologică este enormă. Nu există aici decât un preala- 
bil fără de care nimic bun nu se poate face. Episcopii, la 
acelaşi sinod și în operele lor, discută despre funcțiile 
prințului și ale agenților săi în expuneri detaliate, în care 
ideea de dreptate devine criteriul principal?. 


Aceaștă nouă orientare a reflecţiilor despre guvernare 
şi moralitate cere o oarecare analiză. Ea nu apare direct 
legată de evenimente. Tăgadele şi abuzurile, despre care 
textele vorbesc atât de frecvent, nu sunt probabil deloc 
mai numeroase între 815 şi 830, decât în timpul domniei 
lui Carol cel Mare. Mai curând au fost mai puține chiar, 
însă ele par mai intolerabile! O constatare de acest gen 
înclină să scoată în evidenţă o evoluţie a mentalităților, 
singura capabilă să explice asemenea schimbări de atitu- 
dine. În această ipoteză, acest moralism intransigent este 
rodul reformei Bisericii şi al reînnoirii culturale. 


1! Concile de Paris, in MGH, Capitularia, t. Il, pp.6-7, şi in 
MGH, Conc., t.Il, pp.596-680. 

2J, REVIRON, Les idees politiques [228], și E. DELARUELLE, 
Jonas d'Orleans et le moralisme carolingien, in Bulletin de 
Litterature ecclesiastique, 1954, pp.129-143 și 222-298. 

Prin acest accent nou pus pe moralitate, convertirea 
moravurilor intră chiar în obiectivele puterii. Or, este 
vorba de o idee creștină și chiar de o idee specific mona: 
hală, cel puţin la acea dată. Asanarea morală a anturaju- 
lui imperial este o ilustrare a acestei stări de spirit şi ide- 
alul unui palat-mânăstire se profilează în toate aceste ten- 
tative. Este vorba de o reorientare plină de sens și impor- 
tanţă pentru viitor. 

Remodelarea în acest fel a imaginii împăratului antre- 
nează, în cele din urmă, o transformare asemănătoare a 
altor rânduieli ale societăţii carolingiene. Fiecare este pus 
în faţa îndatoririlor sale morale. Este însuși principiul 
moralismului carolingian, care este un efort serios, dar 
puțin. exterior, pentru o mai bună practică a vieții creștine. 
Poporul creștin, sanctificat până atunci prin apartenența 
sa la Biserică, trebuie să practice acum morala cu mai 
mare precizie. 

Singurele care scapă acestui moralism sufocant sunt 
păcatele secrete, şi chiar toate. Restul este o chestiune de 
Stat, dacă se poate spune așa, într-atât de puţin este per- 
ceptibilă distincția între viața particulară și activitatea 
publică. Greșelile de guvernare devin greșeli morale care 
pătează Imperiul, mai ales dacă ele sunt făcute de împărat 
şi de agenţii săi. lar acum este fără încetare prezentă 
spaima că mulțimea păcatelor poate provoca mânia lui 
Dumnezeu și pedeapsa. Catastrofele publice apar ca o 
consecință a relei voințe a poporului și a proastei sale 
purtări. Ele necesită căutarea greșelilor și frumoase cere- 
monii de ispăşire!. De atunci, pentru un păcat cunoscut, 
penitența este publică. De acum înainte, spovedania obli- 
gatorie, pedeapsa și eventual iertarea apar ca vicisitudini 
normale ale carierei unei personalități sau a unui episcop2. 


1 Cazul cel mai remarcabil datează din timpul domniei lui 
Lotar 1. Jefuirea Bazilicii sfinților Petru şi Pavel, de la Roma, din 
846, este urmată de o cercetare a păcatelor şi „de ceremonii de 
ispășire: MGH, Capit., T.II, CCIII. 

2 Este cazul carierei lui Theodul, a lui Wala, a lui Adalard, a 
arhiepiscopului Ebbon etc. 

Penitenţa este prin urmare indispensabilă în acest con- 
text de moralism. Este o obligație deopotrivă pentru 
împărat ca și pentru consilierii săi. Convertirea 
moravurilor și idealul de dreptate nu-i lasă altă ieșire 
prinţului, dacă acesta vrea să menţină binecuvântarea lui 
Dumnezeu asupra Imperiului. În 822, penitenţa generală 
de la Attigny, dorită de Ludovic cel Pios și aprobată de 
consilierii săi, este o necesitate psihologică și politică. 
Este, în acest context nou, epilogul normal și concluzia 
morală a revoltei lui Bernard d'ltalie. Intervenția moralei 
conducea la o ceremonie deosebit de periculoasă pentru 
putere. 

Ludovic cel Pios a fost primul care și-a recunoscut 
greșelile față de Bernard, de fraţii săi vitregi și de alți 
membri ai familiei sale. După el, episcopii și-au făcut și ei 
un examen de conștiință. Și-au recunoscut neglijența în 
îndeplinirea funcției. Au dat însă dovadă de puțină sin- 
ceritate, pentru că mărturisirile lor au fost, la urma 
urmelor, un act de acuzare împotriva guvernului imperial 
și împotriva laicilor răspunzători de piedicile puse în 
îndeplinirea misiunii lor. Nu se știe dacă personalităţile au 
făcut penitenţă. Cu toate acestea, în cazul unei ședinte 
speciale, abuzurile lor au fost evocate de către episcopi și 
în mod special uzurparea bunurilor Bisericii. 

Episcopii îi iertau păcatele împăratului, ca oricăruia 
dintre creștini. Analiştii şi biografii lui Ludovic cel Pios 
aprobă această ceremonie, semn sigur al pertectei sale 
includeri în mentalitatea domniei. Cu siguranţă că nu au 
sesizat consecinţele, Această putere pastorală deschidea 
calea amestecului încă și mai intempestiv în chestiunile 
Imperiului. Pocăinţa lui Ludovic cel Pios la Saint-Medard 
din Soissons, mai ales dacă s-au făcut presiuni din partea 
oamenilor Bisericii pentru a-l face să renunţe, demon- 
strează într-o măsură suficientă la ce excese se ajunsese 
în câțiva ani. Cu siguranţă, era un episod grav într-o luptă 
nemiloasă pentru putere. Cu toate acestea, acordarea 
iertării pentru împărat era plină de semnificaţii. Doctrina 

papei Gelasius despre raporturile dintre puterea spiritu- 
ală şi puterea lumească era reactualizată. Într-o scrisoare 
către împăratul Anastasie, el explicase că lumea este con- 
dusă de două puteri: cea a împăratului şi autoritatea 
sfântă a pontifilor. Preoţimea triumfă, pentru că înșiși 
regii aveau a răspunde în fața lui Dumnezeu. Acest text 
celebru al lui Gelasius fusese citat de Sinodul de la Paris, 
în 829. Episcopul de Orlans, Jonas, îl folosise în tratatul 
săul. Datorită acestui fapt, locul împăratului în societatea 
creştină devenea contestat, nu de papă, în ciuda prezenței 
sale într-un moment decisiv, ci de episcopat, în totalitate. 
Interpreţi autorizați ai Sfintei Scripturi, calificaţi în a 
alirma ceea ce este conform cu morala, susceptibili de a 
deschide calea reconcilierii cu Biserica unui prinț căzut în 
păcat, episcopii dispun teoretic de o putere exorbitantă. Ei 
pot exercita o tutelă strânsă asupra tuturor puterilor, și 
cu siguranţă că au fost tentaţi să o facă. Oricât de impor- 
tant este rolui lor, el nu este întotdeauna hotărâtor, pen- 
tru că nu sunt uniţi decât atunci când evenimentele îi 
somează să ia poziţie și să aleagă o tabără. Politica 
divizează episcopatul şi generează destule deziluzii?. 


1! Scrisoarea lui Gelasius către Anastasie: Duo sunt, imper- 
ator Auguste, quibus principaliter mundus hic regitur: auctori- 
tas sacra pontificum et regalis potestas. in quibus tanto grav- 
ius. pondus est sacerdolum quanto etiam pro ipsis regibus 
hominum in divino reddituri sunt examine rationem, in PI, 56, 
c.634. G. LE BRAS, Un moment decisif dans Lhistoire de ]'Eglise 
et du droit canon: la renaissance gelasienne, in Revue his- 
torique du Droit, 1930, pp.506-518. 

2 L. HALPHEN, „La penitence de Louis le Pieux â Saint- 
Medard de Soissons”. Troisiemes Melanges d'Histoire du Moyen 
Age publies sous la direction dA. Luchaire, Paris, 1904. Reluat 
în A travers jhistoire du Moyen Age, Paris, 1950. E. DELARU- 
ELLE, En relisant le De institutione regia de Jonas d'Orleans. 
lentree en scene de lepiscopat carolingien, in Melanges 
Halphen, pp.185-192. 

D. PUTERILE ȘI LIBERTATEA BISERICII 


Luptele care îl opun pe Ludovic cel Pios fiilor săi, apoi 
războiul dintre cei trei fraţi nu lasă un timp prea îndelun- 
gat episcopatului roiul său de mentor moral al Imperiului. 
Foarte repede, regulile moralei politice sunt deturnate de 
ia adevăratul lor sens, pentru a sluji interese partizane. 
Împăratul Lotar înţelege cel dintâi folosul pe care-l putea 
trage de pe urma autorităţii religioase a episcopilor. 
Capturarea lui Ludovic cel Pios era un succes. A face 
dovada că el nu mai era demn să guverneze asigura legi- 
timitatea unei puteri noi. A-l obliga pe împărat să 
mărturisească crime reale sau imaginare îl făcea 
răspunzător de propria decădere. Dumnezeu emisese o 
judecată împotriva lui predându-l lui Lotar. Episcopii con- 
statau acest lucru și îi deschideau, din milă creștinească, 
căile pocăinţei, ceea ce crea un obstacol în plus la 
întoarcerea sa la putere. Triumful moralismului era viciat, 
pentru că Lotar abuzase de acesta. 

O procedură destul de asemănătoare este folosită, în 
842, de Ludovic Germanicul și Carol cel Pleşuv împotriva 
lui Lotar. Învingătorii, instalați în palatul din Aachen, 
adună un sinod de episcopi de partea lor, pentru a-l jude- 
ca fără bunăvoință pe fratele lor mai mare. Adunarea enu- 
meră violențele pe care le-au suferit bisericile din cauza 
lui, precum şi numeroasele sale sperjururi. Episcopii con- 
sideră fuga lui ca pe o judecată a lui Dumnezeu care l-a 
îndepărtat „din luptă, apoi din regatul său“, ca o 
„pedeapsă pentru nelegiuirile sale“, şi astfel „guvernarea 
Imperiului s-a cuvenit fraților săi, mai buni decât el'!. 
Tratatul de la Verdun pune capăt acestei retorici. 

Și într-un caz şi în celălalt, episcopii au luat notă de un 
aci şi i-au dal, în plus, o sancțiune religioasă pentru a-l 
face ireversibil. Puterea spirituală este astfel deturnată de 
la scopul său şi serveşte drept armă în lupta înverşunală 


1! NITHARD, Histoire des fils de Louis le Pieux, IV, 1. 

pe care o poartă între ei moştenitorii Imperiului. Biserica 
se înșală. Interesul prinților este evident şi nu mai nece- 
sită comentarii. Probabil că ţine de comportarea lor o anu- 
mită doză de superstiție, pentru că anatemele pe care 
episcopii le aruncă asupra adversarilor lor sunt cele 
menite să îmbunătățească propria lor cauză!. 

Împărțirea de la Verdun și regimul de confraternitate 
nu însănătoșesc niciodată complet situaţia. Un rege poate 
vedea în oricare membru al familiei sale un competitor, 
căruia trebuie să-i dejoace intrigile şi să-i îngrădească 
acțiunile. Începând de atunci, episcopii au în fiecare regat 
sarcina permanentă de a proclama, prin prezenţa lor pe 
lângă rege, legitimitatea puterii sale. 


În situaţiile dificile, atitudinea lor poate deveni 
hotărâtoare. Astfel, în 858-859, Ludovic Germanicul, care a 
invadat, nu fără reuşită, regatul lui Carol şi a primit omagi- 
ile a numeroși laici cu funcţii insemnate, se lovește de refuzul 
de a colabora al episcopilor, cu excepţia unui singur arhiepis- 
cop, cel de Sens, trădătorul regelui său. Scrisoarea colectivă 
a celorlalți episcopi, inspirată şi scrisă în principal de 
Hincmar, recuză, pe baza ideilor primite, pretenţiile 
Germanicului de a se impune în locul fratelui său. Ludovic 
nu poate avea pretenţii la putere atâta timp cât Carol nu se 
retrăgea din regatul pe care îl deținea în mod legitim prin 
consimțământul poporului și pentru că a fost uns de către 
episcopi. Ungerea, ale cărei virtuți nu au fost niciodată defi- 
nite cu exactitate, capătă în cazul acesta întreaga sa semnifi- 
caţie politică. Judecata lui Dumnezeu şi morala, care au fost 
atât de mult folosite înainte, rămân elemente de reflecţie de 
care episcopii trebuie să țină seama. Cu toate acestea, ca- 
racterul sacru al regelui îl duce până acolo incât dovada 
lașşităţii sala avea să fie făcută în fața episcopilor. Carol cel 
Pleșuv pare să accepte această concepţie despre putere, din 
moment ce scrie, în 859, că, datorită faptului că a fost uns în 
formele cerute, la Sainte-Croix d'Orleans, în 848, el nu tre- 


! În timpul evenimenelor din 858, Hincmar, la cererea lui 
Carol cel Pleşuv, trebuie să. proclame excomunicarea lui 
Ludovic Germanicul și a armatei sale de invazie, in MGH, 
Capit., Il, p.452. 

buie să fie nici subminat, nici răsturnat de pe tron, fără ca, 
cel puțin, să fi fost ascultat și judecat de episcopi, prin sluj- 
ba cărora el a fost uns prin intermediul cărora Dumnezeu își 
emite judecăţilel. 


Înţeles astfel, rolul ideologic al episcopatului în legi- 
timizarea puterii este complet şi cu totul diferit. Ei poate 
judeca potrivit moralei, poate interpreta judecata lui 
Dumnezeu, adică poate constata faptele și le poate da o 
sancţiune religioasă, poate încă să se mulțumească cu 
legitimitatea sacrului și, eventual, să închidă ochii la 
numeroasele abuzuri. Există în acest punct trei direcții 
diferite de reflecţie, care lasă episcopilor o marjă largă de 
apreciere şi care permit să se facă față cu suplețe celor 
mai neprevăzute evenimente. Se poate ghici fără efort că, 
interesul şi convingerile pot juca un anume rol în deter- 
minarea atitudinii ce urmează a fi luată. Este o mare dis- 
tanță între afirmaţiile teoretice ale episcopatului și com- 
plezența uneori exagerată a anumitor episcopi2. 

Angajarea episcopilor în disputele familiale caro- 
lingiene, modul cum se folosesc de marile principii și rolul 
de garanţie a legitimității pe care și-l asumă, îi incită pe 
regi la alegeri circumspecte. Ei își recrutează episcopii din 
anturajul cel mai apropiat, de preferință din capela lor sau 
din familiile care au mâinile libere. Ei sunt destul de des 
împărțiți între îndatoririle funcției lor şi slujirea regelui. 
Acestea nu coincid întotdeauna una cu cealaltă. Istoria 
ne aduce la cunoștință, rând pe rând, episcopi de curte 
și alții, mai intransigenţi care nu erau făcuţi pentru 
lucrurile lumești. 


1 MGH, Capit., t.Il, 451, n0300, art.3. Influenţa gândirii lui 
Hincmar asupra acestui text este evidentă. Rămâne de știut 
dacă iși aduce aici o adeziune Carol cel Pleșuv, altfel decât cir- 
cumstanțială. 

Toate marile chestiuni arată această complezenţă: 
despărțirea de Lotar al II-lea, de exemplu, ungerea lui Carol cel 
Pleșuv ca rege de Lorena. Asupra tuturor acestor puncte J. 
DEVISSE, Hincmar [238]. 

Încă din această epocă, raporturile dintre puterea regală 
şi puterea spirituală a episcopilor sunt atât de subtile, atât 
de variate și atât de schimbătoare, încât nu pot fi clarificate 
decât printr-un efort general pentru a defini regulile unei 
bune guvernări. Regatul:lui Carol cel Pleșuv cere mai mult 
decât oricare altul definirea clară a drepturilor și a 
pretențiilor fiecăruia. În 843, la Coulaines, regele se 
întâlnește cu aristocrația laică şi ecleziastică, iar adunarea 
elaborează un acord care seamănă mult cu un pact funda- 
mental despre natura guvernării. Trebuie să pună capăt arbi- 
trarului și anarhiei, punându-se de acord asupra respectului 
legii. Regele le asigură mărimilor posesia onorurilor lor. Laicii 
cu regele în frunte cad de acord să-i recunoască Bisericii po- 
sesia liniştită a bunurilor sale și îi garantează integritatea. Ei 
admit deopotrivă ca preoţii și slujitorii lui Dumnezeu să se 
bucure de privilegii cuvenite și de legea ecieziastică!. In fapt, 
revendicările, deja tradiţionale, ale oamenilor Bisericii, nu 
sunt acceptate decât sub o formă anodină și-vagă. Nu este 
vorba de restituirea bunurilor uzurpate ale Bisericii, oricare 
ar fi promisiunile făcute de rege, nici chiar de libera alegere a 
episcopilor, așa cum este eâ prevăzută în dreptul canonic. Cu 
toate acestea, autonomia Bisericii se afirmă și, în acelaşi 
timp, onorurile laice sunt garantate posesorilor lor. Voința de 
a limita arbitrariul regelui acționează atât în favoarea unora 
cât și a celorlalţi. Libertatea Bisericii progresează în același 
timp cu independenţa aristocraților. Cel puţin episcopii, care 
o revendică, par a o crede. Ideea este acum prezentă. 


Cuvântul însuşi, după 830, a devenit frecvent folosit. 
Este dificil să știm ce acoperă cu exactitate: autonomia 
treburilor ecleziastice, se pare, care este revendicată, fără 
agresivitate excesivă. Episcopii, de altfel, solicită sprijinul 
regelui atunci când morala este batjocorită de către o 
mare personalitate, și acceptă ca el să prezideze adunările 
lor. A cere libertatea Bisericii inseamnă în mod concret a 
sustrage bunurile ecleziastice dorinței nemăsurate de pose- 
siune a laicilor. Este, în mod evident, punctul de fricţiune 


1 P. CLASSEN, Die Vertrăge von Verdun und von Coulaines 
als politischen Grundlagen des Westfrankischens Reichs, in HZ, 
1963, pp.1-35. 

esențial între rege şi episcopat. Atribuirea, la inițiativa 
regelui, potrivit tradiției carolingiene. unui domeniu ce 
aparținea unei biserici, unui luptător în război este din ce 
în ce mai greu acceptată. Reclamaţiile sunt frecvente și 
zadarnice. Episcopii care au citit în falsele Decretales că a 
deturna un bun al Bisericii de la destinaţia sa este un sa- 
crilegiu nu sunt departe de a considera că această aca- 
parare este un păcat public capital. Teama de pedeapsa 
divină se amestecă strâns cu interesele. Dimpotrivă, epis- 
copii nu se derobează de la obligaţiile obișnuite. Hincmar, 
de exemplu, furnizează regelui contingentele militare 
prevăzute şi alte servicii cuvenite. Aceste prestații nu par 
a ridica obiecţii. în sfârșit, episcopatul solicită ca 
desemnarea episcopilor să se facă potrivit procedurilor 
canonice. Astfel, pentru fiecare loc vacant din provincia sa 
ecleziastică, Hincmar îi cere lui Carol cel Pleșuv libertatea 
de alegere. O nominalizare de către rege nu provoacă 
recriminări. 

Aspiraţia la libertate capătă un aspect concret care nu 
necesită multe comentarii. Este deopotrivă o stare de spirit. 
Trebuie ținut departe de tulburările lumii domeniul 
Bisericii, în viața lumească, precum și în cea 
duhovnicească. Ateastă tendință are o legătură cu 
evoluţia moralismuiui carolingian. Războaiele fratricide 
intre creștini, nedreptățţile de tot felul prefigurează o lume 
dominată de păcat şi îndreptându-se singură spre 
pierzanie. Strânsa interferare a Bisericii cu societatea, glo- 
rioasă în epoca lui Carol cel Mare, nu mai apare atât de 
dorită. Dezintegrarea ordinii politice carolingiene, care 
face ca Biserica să se lupte cu alte probleme, întrerupe 
această reflecţie asupra raporturilor dintre autoritatea 
civilă și Biserică. Greutățile vremurilor se pretează mai 
puţin la consideraţii realistel. 


1 Opera lui Hincmar ilustrează sub toate aspectele această 
evoluţie, J. DEVISSE, Hincmar [239]. 


99 


II 


Reforma Bisericii 


Biserica merovingiană păstrase o structură în principal 
pastorală, o prelungire a celei din antichitatea creștină. 
Episcopul, desemnat de comunitatea creștină, era hiro- 
tonisit de episcopii vecini. Îşi exercita funcțiile în bună 
înțelegere cu ei şi sub autoritatea episcopului din capita- 
la provinciei, care prezida sinoadele destul de frecvente. 
Chiar ia Conciliul de la Orleans, în 519, episcopatul a tre- 
buit să admită că, pe viitor, era necesară aprobarea 
regelui pentru hirotonisirea unui laic. La Conciliul de la 
Paris, în 614, s-a căzut de acord că era necesar un ordin 
al regelui pentru a consacra un episcop nou ales. Aceste 
deformări ale disciplinei străvechi arătau că Biserica nu- 
şi putea urmări misiunea fără a trece în mod progresiv 
sub protecţia celui care asigura pacea publică. Episcopul 
nu deţine, în cazul acesta, funcţiile sale de la rege și nu 
participă la sistemul de guvernare. 

În această epocă, episcopul exercită o autoritate spiri- 
tuală indiscutabilă asupra clerului urban şi a mânăsti- 
rilor. El se bucură de un mare prestigiu pe lângă credin- 
cioșii săi, iar personalitatea sa, cultura sa, originile sale 
familiale și sfințenia sa îi pot conferi aura unui personaj 
fără egal. Exemplele sunt numeroase. În sfârşit, epis- 
copul dispune de bunurile Bisericii pentru el însuşi, pen- 
tru a se îngriji de nevoile clerului său, pentru a construi și 

repara costrucțiile ecleziastice şi pentru a uşura mizeria 
celor nevoiași!. Această iîmpărtire în patru părți a veni- 
turilor ecleziastice este deja tradițională. 


Această structură pastorală este fragilă. Autoritatea.epis- 
copului nu are drept sprijin decât forța sa morală şi cea a 
episcopilor vecini. Episcopatul este lipsit de mijloace de coer- 
ciție pentru a se opune iniţiativelor predicatorilor itineranți 
sau tendințelor separatiste de la sate. Este incapabil, 
deopotrivă, să reziste unui competitor ce se instala cu forța 
în funcţia episcopală pentru a-i uzurpa veniturile. Pe scurt, 
slăbiciunea episcopului şi bogăţia Bisericii cer protecţia 
prințului. Ea se exercită insuficient în perioadele tulburi. 
Regele sau persoanele de vază pot abuza ei înşişi de biserici, 
când vremurile o impun. 

Uzurparea bunurilor Bisericii și secularizarea lor par să fi 
fost destul de generale în perioada tulbure din vremea ascen- 
siunii lui Pepin d'Herstal și a instalării la putere a lui Carol 
Martel. În vremea acestuia din urmă, spolierea bunurilor este 
însoțită de distribuirea episcopiilor. şi a abaţiilor tovarăşilor 
săi de arme. 


A. REFORMA ORGANIZĂRII ECLEZIASTICE 


Este destul de dificil a ne face o idee exactă despre 
starea Bisericii france la moartea lui Carol Martel. 
Izvoarele sunt rare, iar scriilorii din epoca carolingiană 
preferă să evite subiectul. Dacă este să dăm crezare 
scrisorii pe care Bonifaciu i-a scris-o pe această temă 
papei Zacharias, siluația părea critică2. Nu se mai ținuse 
un sinod al episcopilor de optzeci de ani, iar majoritatea 
scauneior episcopale se afla în mâinile laicilor şi ale cleri- 
cilor fără morală, ale căror ordine erau de origine nesi- 
gură. În anumite dioceze, sediile sunt vacante o perioadă 


1 M. ROUCHE, La matricule des pauvres. Evolution d'une 
institution de charite du Bas-Empire jusquă la fin du haul 
Moyen Age. in Etudes [708], t.l, pp.83-110. 

„2 Letire de BONIFACE, in MGH, Epist.. t. III, scrisoarea 50, 
p.299. 

îndelungată: la Reims şi la Worms până în 748-749, la 
Utrecht până în 764. În Neustria, episcopatele de Lisieux, 
Sees, Coutances şi Rennes nu au titulari până la domnia 
lui Ludovic cel Pios. În alte părţi, situaţia este uneori de 
neevaluat și tăcerea surselor, până după 800, creează o 
părere proastă!. În anumite cazuri, funcţiile religioase 
sunt asigurate de o manieră precară sau neuniform, de 
episcopi itineranţi ce-și primiseră ordinele în țări înde- 
părtate. În sfârşit, unii abaţi, hirotonisiţi episcopi, admi- 
nistrează o dioceză în plus față de mânăstirea lor. 
Programul de reforme este mai uşor de stabilit decât de 
realizat. Cel al lui Bonifaciu înțelege să restaureze prin- 
cipiile și obiceiurile canonice, conformându-se pe cât posi- 
bil cutumelor Bisericii de la Roma și ferindu-se a contraria 
prinții al căror concurs este indispensabil. Ceea ce suge- 
rează prinților franci nu este foarte diferit de ceea ce a 
realizat în Bavaria și în Hessa2. Autoritatea episcopului 
trebuia restabilită cu fermitate pe întreg teritoriul cetăţii, 
inclusiv la sate și în mânăstiri. Fiecare dioceză trebuia să 
aibă numai un singur episcop, care dispunea în exclusivi- 
tate de puteri disciplinare şi de jurisdicție. Nimeni nu tre- 
buia să exercite funcții sacre pe acest teritoriu fără girul 
său. În acest cadru temeinic definit, un sinod anual, con- 
vocat în numele banului regal, trebuia să-i adune pe toţi 
clericii. Cu această ocazie, episcopul putea să se asigure 
de moralitatea lor, de învățătura lor, de zelul ior pastoral 
şi de precizia lor în celebrarea tainelor sfinte. Prin episcopat 
şi activitatea sa trebuia ca reforma să ajungă până la cler. 
La un nivel mai elevat, Bonifaciu ar fi dorit ca episcopul 
din capitala provinciei, mitropolitui, să aibă demnitatea de 
arhiepiscop cu pallium, semnul puterilor speciale con- 
ferite de scaunul apostolic pentru a exercita o autoritate 
reală asupra episcopilor. În fiecare an, un conciliu local 


1 În provincia ecleziastică Narbonne, de exemplu. E. MAG- 
NOU-NORTIER, La socicte laique [199], t.79 și urm. 

2 TH. SCHIEFFER, La chiesa nazionale di osservanza 
romana. L'opera di Willibrord e di Bonifacio [262], p.73 și urm. 

trebuia să-i adune în jurul lui pe episcopii provinciei. Pe 
scurt, întreaga reformă se transmitea prin întărirea ie- 
rarhiei, a cărei autoritate se intindea peste circumscripţii 
bine definite. Acest proiect dădea o viață nouă unei insti- 
tutii căzute în desuetudine. Reforma permitea, de aseme- 
nea, restituirea bunurilor Bisericii, uzurpate sau-detur- 
nate de la destinația lor. 

Acest program se lovea de ostilitatea aristocrației 
france, principala beneficiară a secularizării bunurilor, și 
de episcopat, ieșit din aceeaşi lume și care, în plus, ţinea 
la independenţa sa. După conciliile din anii 743-744, în 
care sistemul precaria a permis găsirea unui compromis 
în legătură cu problemele puse de spolierea DisEricilOr, 
mișcarea s-a întrerupt. 


Situaţia a devenit mai propice după ungerea regală a lui 
Pepin. Programul reformator este, așadar, reluat, cu pru- 
denţă, de Chrodegang, episcop de Metz. Membru al unei pu- 
ternice familii a aristocrației din Hesbaye, format de Carol 
Martel, referendar înainte de a intra în cler, el putea mai 
bine ca oricine să învingă ostilitatea aristocrației şi rezervele 
episcopatului. Partizan al alianței între franci şi papalitate, 
ridicat la gradul de arhiepiscop la moartea lui Bonifaciu, el 
dispunea de puterile necesare pentru această reformă. 
Treptat, conciliile: de la Ver, din 756, de la Verberie, din 
acelaşi an, de la Compi€gne, din 757, apoi de la Attigny, din 
762, iau diferite măsuri de reformă. Cu toate acestea, orga- 
nizarea de veritabile provincii ecleziastice este abandonatăl. 

La reuniunea de la Attigny sunt 30 de episcopi şi 17 abați, 
ceea ce permite să facem o apreciere în legătură cu audiența 
reformei și limitele sale. Ea nu atinge, la această dată, toate 
episcopiile din ţările france tradiționale, Neustria, Austrasia, 
Burgundia. Sunt absenţi episcopii de la Chartres, de la 
Nevers. de la Auxerre etc. Nu vine nimeni din Acvitania, din 
Provența sau chiar din regiunea Rhonului. Pe scurt, reforma 
progresează foarte lent către sud și sud-vest2. 


| E. EWIG, Saint Chrodegang et la reforme de lEglise 
franque, in Saint Chrodegang [255], pp.25-53. 
2 MGH, Conc., Il, 1, n9 13. 

HARTA 1. - Episcopiile și mânăstirile reprezentate la Conciliul 
de la Attigny (760-762) 


Lui Carol cel Mare îi revine sarcina de a duce mai 
departe îndeplinirea reformei, mai întâi la nivelul modest 
al restaurării episcopiilor. Faptele sunt puțin cunoscute. 
Scrisoarea celebră a episcopului Leidrade de Lyon ne dă o 
idee asupra dificultăților întâmpinate: clădiri ecleziastice 
în ruină, cler ignorant, corală sau şcoală ce trebuia inte- 
meiată, liturghie de restructurat!. În alte părți, indicii 


1 Leidradi Epistolae, Epist., |, in PL, 99 c 871-873. 

indirecte ne permit să credem că restaurarea se face la 
cutare sau cutare dată. Obligaţia este în fapt imensă, iar 
personalul apt destul de rar. Nu toate regiunile suferiseră 
in aceeaşi măsură, iar cele din apropierea centrelor de 
autoritate ale familiei carolingiene par, cu siguranţă, să fi 
fost privilegiate. 


Lenta restaurare a episcopiilor, în ţara francă și apoi în 
regiunile cucerite, și întemeierea de noi dioceze în teritoriile 
de misiune se desăvârșesc printr-o reorganizare a ierarhiei în 
sensul preconizat de Bonifaciu. Până atunci nu existase, în 
regatul franc, decât un singur arhiepiscop ce dispunea de 
puteri considerabile, dar nu de o provincie ecleziastică. Cu 
putin înainte de 782, la cererea lui Carol cel Mare, papa 
Adrian îi lrimitea episcopului de Reims pallium-ul, semnul 
unui-rang superior, şi îi reamintea drepturile ce i le conferea 
titlul de arhiepiscop. În mod progresiv, acest însemn şi 
această demnitate sunt acordate vechilor metropole ale 
provinciilor romane. În 81l, în testamentul lui Carol cel 
Mare, trei cetăți nu-şi regăsiseră încă drepturile: Narbonne, 
Eauze și Aachen. În 813, lucrul se împlinise pentru 
Narbonne. Această organizare ecleziastică este de asemenea 
instalată în Germania, unde Mainz, Kâln şi Salzburg se află 
în fruntea imenselor provincii ecleziastice. În sfirşit, 
Hamburgul este ridicat la rangul de metropolă către 831-834. 


Înainte de sfârşitul domniei lui Carol cel Mare, 
esențialul acestei reorganizări este deja realizat. Principiile 
pe care se bazează par sănătoase şi solide. Rânduială dura- 
bilă, ea serveşte în mod constant de model pentru fiecare 
extindere a creștinătății sau pentru reformarea unei biseri- 
ci locale cu tradiţii anterioare diferite. Această structură, ce 
se poate reclama de la tradiția cea mai sigură, datorează 
puterii carolingiene noua sa tinereţe şi extinderea sa, La 
această dată câteva impreciziuni persistă, din moment ce 
titlul de arhiepiscop poate incă să fie conferit cu titlu per- 
sonal. Așa s-a întâmplat ch Theodulf d'Orleans și cu 
Drogon de Metz. 

B. INSERAREA BISERICII ÎN SOCIETATE 


Ordinea politică şi ideologică carolingiană comportă o 
strânsă legătură, până la detaliu, între Biserică și socie- 
tate, fie că este vorba de probleme materiale, sau de 
funcții ce sunt aduse la îndeplinire de oamenii Bisericii. 

Biserica francă a pierdut o parte importantă din 
bogăția sa funciară, pentru că sistemul precaria lega- 
lizează un transfer gigantic de proprietate. Secularizările 
nu se opresc aici. Pepin și Carol cel Mare nu au incetat 
niciodată să-i oblige pe episcopi să atribuie domeniile în 
precaria laicilor aleși de ei. Carol cel Pleșuv cere, de 
asemenea, anumitor vasali ai săi să încalce pământurile 
bisericilor. Pe scurt, instalarea obligatorie de laici pe 
bunurile ecleziastice este un fapt permanent. Cu toate 
acestea, este posibil ca în Sud, unde influența dreptului 
roman a rămas mai puternică, caracterul specific al patri- 
moniului Bisericii să fi fost mai bine recunoscut. Confuzia 
între averea ecleziastică şi bunurile la dispoziţia prințului 
este mai puţin frecventă aicil. Mânăstirile nu sunt mai 
bine tratate, pentru că ele depind încă mult mai riguros de 
rege. 


Generozitatea prințului putea compensa aceste împrumu- 
turi forțate. Cea a lui Carol cel Mare pare, la urma urmelor, 
destul de firavă. Ludovic cel Pios trece drept risipitor. În fapt, 
donațiile vin mai ales de la persoanele de vază și merg cel mai 
des către mânăstiri. Anumite episcopii par destul de sărace, 
iar bisericile de țară și mai sărace. Dijma este o sursă 
esenţială. Ea este prescrisă de Pepin într-o circulară din 765. 
Dar, la drept vorbind, nu este o inovaţie. Ea a fost mai întâi 
o contribuţie voluntară â credincioşilor, apoi o obligaţie în vir- 
tutea dreptului ecleziastic. Conciliile merovingiene nu 
încetează să-l evoce, dar preoţii şi episcopii nu dispun de nici 
un mijloc pentru a-i obliga pe recalcitranţi. De acum înainte, 
capitulariile o prescriu în numele banului, iar regele nu-şi 


1 Este teza dezvoltată de E. MAGNOU-NORTIER, La soci€ete 
laique [199]. 

scuteşte nici chiar propriile domenii!. Ea este, aşadar, per- 
cepută în mod efectiv. Peniru a compensa pierderile suferite 
în timpul secularizării bunurilor Bisericii, capitularul de la 
Herstal, din 779, impune celor ce beneficiau de sistemul pre- 
caria plata unei a doua dijme, nona2. Împărțirea dijmei între 
diversi beneficiari având dreptul la ea, lasă trei sferturi din 
produs bisericii săteşti. Este prevăzută destinaţia diverselor 
părți. Preotul este numai într-o măsură foarte modestă bene- 
ficiarul. Laicii, patroni şi protectori ai bisericilor, percep din 
aceasta o parte ca recompensă pentru sprijinul lor. Nu există 
abuzuri decât atunci când cererile lor sunt disproporţionate. 
Construcţiile şi patrimoniul funciar ale episcopiilor şi ale 
abaţiilor nu erau în mod obișnuit supuse autorităţii 
funcţionarului local, contele. Ele se bucurau de privilegiul de 
imunitate. La origine, acesta nu era decât o scutire de 
impozite legată de pământuri, stabilită de fisc, pentru că ve- 
niturile lor reveneau în întregime statului. Trecute, ca 
urmare a donațiilor, în domeniul episcopiilor și al abațiilor, 
aceste pământuri păstrează acest privilegiu ce este apoi extins 
şi la alte posesiuni ale bisericilor. Privilegiul fiscal duce la for- 
marea unei veritabile circumscripții administrative. În epoca 
carolingiană, într-un teritoriu scutit de impozite, puterea de 
ban a regelui se exercită prin intermediul episcopului sau al 
abatelui. Contele nu poate pătrunde aici după voia sa pentru 
a-şi exercita dreptul de a face dreptate sau ca autoritate mili- 
tară. Episcopul sau abatele nu indeplinesc ei înșiși aceste 
funcții, incompatibile cu calitatea lor, şi le delegă unui laic: 
reprezentantul legal. Istoria acestei instituţii este dintre cele 
mai complexe. La origine, reprezentantul legal pare un sim- 
plu apărător în justiţie. El dobândeşte, în epoca lui Carol cel 
Mare, o veritabilă competenţă administrativă. Rolul său se 
precizează lent, nu fără a lăsa impresia unei oarecare con- 
fuzii. Episcopii şi abaţii, este adevărat, sunt mândri să-şi 
conducă ei înşişi contingentele militare la oastea regelui3. 
Fie din cucernicie, fie din spirit politic, carolingienii 
împart cu generozitate diplomele de imunitate. Este o politică 
deliberată, în ţara francă, precum şi în teritoriile cucerite de 
ei. Episcopiile se bucură toate de imunitate și aşa se întâm- 


! Este cazul în De villis, in MGH, Capit., t. |, p.83, 8 6. 
2 MGH, Capit., t. L. n 20, p.48. 
3 R. Laprat, art. Avou€, $ Avouerie ecclesiastique, in DHGE. 

plă și cu toate marile- abaţii. Ludovic cel Pios desăvârșește 
ceea ce tatăl său întreprinsese pe scară largăl. Obligația așa- 
numiților Missi este adesea de a proteja bisericile şi clerul, şi 
în special imunităţile. Începând din 803, toate bisericile care 
beneficiază de ele sunt protejate printr-o amendă de 30 livre, 
care este percepută de la cei ce le provoacă daune?. Aceste 
privilegii şi acestă protecție tind să facă din teritoriile 
deținute de oamenii Bisericii, ce uneori sunt imense, veri- 
tabile zone autonome, care depind, de fapt, direct de rege. 
Astfel, ierarhia religioasă se găseşte strâns implicată în 
administrarea regatului. 


Nu era unicul rol oficial al episcopilor și al abaţilor, 
pentru că aceste personaje participă direct la guvernarea 
Imperiului. 

La cel mai înalt nivel, arhicapelanul, care este totdeau- 
na un episcop sau un abate, are, în plus față de funcțiile 
sale liturgice, fundamentale pentru palat, rolul de consili- 
er foarte ascultat al suveranului. Personaj de primă 
importanță, el îşi păstrează foarte mult timp locul, cel mai 
adesea până la moarte, pentru că schimbările de domnie 
nu pun capăt funcţiei sale. În vremea lui Pepin și a lui 
Carol cel Mare se succed Fulrad, abate la Saint-Denis, 
Angilram, episcop de Metz, Hildebald, episcop de Kăln și 
alţii după ei. Pentru prima oară, un om al Bisericii se 
găseşte în rangul întâi al familiarilor prințului și al con- 
silierilor săi. Această noutate este de mare importanţă. 

În adunările generale unde împăratul ia decizii după 
consultarea persoanelor importante, în mod obișnuit, 
alături de duci, conți și vasali regali, se află episcopii și 
abaţii. Pe parcursul reuniunii, oamenii Bisericii se retrag 
deoparte un timp, pentru a dezbate împreună tot ceea ce 
privește Biserica. Rezolutiile sunt luate în timpul 


1 F. L. GANSHOF, L'immunite dans la monarchie franque, in 
Les liens de vassalite et les immunites, Recueil de la Societe 
Jean-Bodin. |, Bruxelles, 1958, pp.170-216; K. FISCHER DREW, 
The immunity in carolingian Tialy, in Speculum, 1962, pp.182- 
197. 

2 Capitulare legibus addenda, in MGH, Capit., t.L, n939. 

sedinţelor comune. Există un sinod autonom, urmat de o 
adunare mixtă. Aceasștă procedură este cunoscută din 
numeroase povestiri, iar actele administrative constituie 
dovada: 

În sfârșit, episcopii sunt chemaţi să îndeplinească 
funcţiile de Missi. Acești comisari extraordinari și itine- 
ranți merg doi câte doi. Unul dintre ei este totdeauna un 
om al Bisericii!. Luate în ansamblu, aceste obligații devin 
dezagreabile. Episcopii se plâng că sunt luaţi în serviciul 
împăratului și nu se pot consacra îndatoririlor lor pas- 
torale. Chiar dacă există câteva complezenţe în aceste dis- 
cursuri ce trădează opoziţia episcopatului față de Ludovic 
cel Pios, nu se poate nega că este-solicitată într-o măsură 
foarte mare competenţa episcopilor, chiar în chestiunile 
cele mai profane. Reticenţele sunt caracteristice pentru 
noul spirit ce se manifestă peste tot începând cu 830. 


Aceste funcţii administrative fac din episcopi persoane de 
vază ale regatului și ale Imperiului, pe acelaşi plan cu conții. 
Au chiar asupra acestora avantajul profesiunii ecleziastice. 
Paralela dintre ei este tulburătoare. Același termen de onoare 
serveşte la desemnarea funcţiei de conte și a îndatoririi epis- 
copale. De la domnia lui Pepin, episcopii, precum și conții 
intră în vasalitatea regelui, dacă nu au ieșit din ea. Carol cel 
Mare extinde această uzanță care devine generală sub 
Ludovic cel Cucernic. Ca și conții, episcopii fac immixio 
marmuum, Şi obligaţiile pe care le contractează sunt cele ale 
celorlalți vasali: fidelitate și slujire2. La drept vorbind, este. 
vorba aici despre ritualul vasalic, iar nu de jurământul pe 
care toți oamenii liberi, laici sau clerici, trebuie să consimtă 
a-l face regelui, apoi împăratului în diverse ocazii, ca în 789, 
793 și 8025. Pe scurt, episcopii care erau deja funcţionari, ti- 
tulari ai unui grad, însărcinare publică, devin vasali care 


| FL. GANSHOF, LEglise et le pouvoir royal dans la 
Monarchie franque sous Pepin III et Charlemagne, in Le Chiese 
[262], pp.95-141. 

2 F.L. GANSHOF, L'origine des rapports f6odo-vassaliques, in 
Problemi della civiltă [230]. pp.27-69. 

3 F.L. GANSHOF, Charlemagne et le serment, in Melanges 
Halphen, Paris, 1951 p.259-270. 

primesc din mâinile împăratului, printr-un gest simbolic, 
funcţia lor şi bunurile ce sunt legate de aceasta. Astfel, 
Ludovic cel Pios l-a învestit pe episcopul de Manş cu cîrja!. 


Consideraţi printre persoanele importante, titulari ai 
unui grad, credincioşi regelui, apoi împăratului, episcopii 
carolingieni, care domină clientele numeroase și variate, 
nu se deosebesc de alți membri ai aristocrației decât prin 
apartenenţa lor la ordinul ecleziastic şi, oricât ar duce un 
mod de viaţă aristocratic, numai prin funcţiile lor liturgice 
şi pastorale şi prin cultura lor. Integrarea lor în societate 
este perfect reuşită, poate prea reusită, în măsura în care 
preocupările lumești pot deveni sufocante. Protestul epis- 
copilor în vremea domniei lui Ludovic cel Pios este semnul 
unei aprecieri mai exacte a ceea ce este religios faţă de 
ceea ce nu este în mod direct. 

Participarea episcopilor şi a abaţilor la diferite funcții 
administrative se explică cu atât mai bine, cu cât regele şi 
împăratul exercită o adevărată putere religioasă. Biserica 
este predată guvernării împăratului. Formule foarte 
explicite revin fără încetare în scrierile clericilor, în actele 
oficiale întocmite la cancelarie, dar şi în operele literare 
ale episcopilor şi ale călugărilor. Îi revine împăratului să 
dirijeze și să conducă bisericile. De prudenţța și de cucer- 
nicia sa ţin dispoziţiile ce permit poporului a-şi îndeplini 
mai bine îndatoririle religioase?. De atunci, desemnarea 
episcopilor de către rege nu mai creează probleme pentru 
mult timp. Pepin, Carol cel Mare și Ludovic cel Pios au 
dispus în mod liber de scaunele episcopale. În câteva 


1 F.L.GANSHOF, Les origines des rapports ftodo-vassaliques, 
in ibid. [230] p.62, p.110. 

Numeroase formule caracteristice: Nobis, quibus in hujus 
saeculi procellosis fluctibus ad regendum commissa est, în 
încheierea prefeței la Livres carolins, ed. H. Baetgen, in MGH, 
Conc., Il, suppl., p.2. Nos una cum fidelibus nostris considera- 
vimus utile esse ut episcopia et monasteria nobis Christo propi- 
tio ad qubernandum commisa în Lettra a Bagulf, in MGH, Capit. 
I, p.79. 

cazuri alegerea a fost făcută de cler şi popor, potrivit 
uzanțelor străvechi. Această procedură nu schimbă nimic, 
de fapt, pentru că nu este decât o modalitate de a alege. 
La urma urmelor, episcopul ţine scaunul său datorită 
regelui şi voinței salel. 

impăratul promulgă regulile ce privesc viaţa religioasă 
propriu-zisă: cucernicia, morala şi liturghia. Aici începe 
puterea sa. De aceea, episcopii apar ca reprezentanţi ai 
împăratului în funcțiile sale religioase, chiar dacă se con- 
venise că liturghia şi sfintele taine sunt problemele cleri- 
cilor. Imaginii unei funcţii episcopale orientate în 
întregime spre îndatoririle pastorale şi care îl are ca model 
pe Christos păstorul-turmei sale, vine acum să i se adauge 
cea a unui episcop reprezentând un împărat uns și 
încoronat, el însuși vicar pe pământul lui Christos glorios, 
înviat din morți și tronând în ceruri. Episcopii au de orga- 
nizat și de condus cultul pe care poporul creștin trebuie 
să-l aducă lui Dumnezeu. Este, în același timp, o obligație 
sfântă și un efort pentru a acorda pământul modelului 
său ceresc. Frumuseţea construcțiilor, bogăţia orna- 
mentelor, splendoarea liturghiei apar drept consecința 
convingerilor fundamentale despre ordinea consacrată a 
lumii și a societăţii. 


C. REFORMA MORALEI ȘI A VIEȚII CLERICALE 


Sfântul Bonifaciu nu a ignorat nici imoralitatea struc- 
turală a laicilor, nici viciile clerului, nici chiar caracterul 
aproximativ al convingerilor religioase marcate de super- 
stiții. Scrisorile sale către papa Zacharias sunt în mare 
măsură ecoul acestor chestiuni. Fără să dorim a trage 
conciuzii prea generale, din ceea ce nu este decât o 
mărturie prețioasă, pare sigur că dezordinile din regatul 


1 De ex., Collection des Formules de Saint-Gall, in MGH, 
Formulae, ed. Zeumer, p.358. Este o concesie a lui Ludovic 
Germanicul,-la mijlocul secolului al IX-lea. 

franc și evaghelizarea superficială a Germaniei au concu- 
rat la aducerea clerului într-o stare de nesiguranţă faţă de 
credință, ca și faţă de moravuri. Programul reformator ce 
leagă în mod voluntar ignoranța de vicii are drept scop 
lupta concomitentă împotriva acestor slăbiciuni. 

Metoda reținută de Bonifaciu, apoi de succesorii săi și 
pusă în practică cu sprijinul! prinților franci nu pare a 
aștepta prea mult de la preoţi, din moment ce, mai ales la 
început, este autoritară, ierarhică şi în mod clar pedago- 
gică. Măsurile reformatoare sunt promulgate prin capitu- 
larii, ceea ce face din acestea obligaţii cu valoarea de lege. 
Episcopii pot conta pe concursul administraţiei, dacă este 
nevoie. Așa se explică faptul că primul capitular al lui 
Pepin ca rege conferă contelui capacitatea de a-i con- 
strânge pe preoți şi pe clerici să se supună sinodului epis- 
copal. Cine neglijează acest lucru va fi pedepsit cu o 
amendă de 3 livre, destinată tezaurului regal, şi degradat 
din slujba sa. Nu este de fapt decât o măsură preliminară 
pentru a repune clerul sub autoritatea episcopului. 

Sinodul anual joacă rolul adunărilor din societatea 
francă, în care conducătorul, după consultări,-îşi impune 
hotărârile subordonaților săi. Exact aceasta era și intenţia 
unei reforme care să se bazeze pe episcop. El putea, în 
cursul unui sinod, să se asigure de precizia clerului în 
administrarea sfintelor taine, să-i întrebe pe preoţi despre 
doctrină, să-i ancheteze asupra moralității lor și să verifice 
cărţile liturgice. El putea, de asemenea, să reunească un 
tribunal ecleziastic pentru a retrograda şi a destitui 
clericii care încălcau normele reformei. Pe scurt, măsurile 
luate în capitularii nu sunt aplicate decât prin voința epis- 
copului şi în măsura în care ajunge să le impună clerului 
său. Probabil că aici există o îndepărtare a textului de 
realitate. Din păcate, nu putem ști. 

Primele concilii reunite de Sfântul Bonifaciu nu se dau 
înapoi de la măsuri de o extremă brutalitate. Clericii 


1! MGH, Capii., t.I, n013, p.31. 

păcătoşi şi adulteri care au spurcat locurile sfinte trebuie 
să fie alungaţi din funcţia lor şi constrânși la penitenţă. 
Dacă vor cădea în același păcat, trebuie să fie pedepsiţi!. 
Nu s-ar putea spune dacă această hotărâre a avut vreun 
efect. 


Legislaţia lui Carol cel Mare abordează toate aspectele 
vieţii clericilor, în funcţie de împrejurări şi aparent fără un 
scop anume, până la conciliile din 813. Măsurile cele mai 
diferite apar în capitularii, în scrisori şi în actele oficiale ale 
administrației. Anumite texte sunt cât se poate de caracte- 
ristice, precum Admonitio generalis, din 789. Acest iung 
capitular sub forma unui îndemn care nu prevede nici o 
penalitate se străduieste să prezinte îndatoririle şi în special 
pe cele ale preoţilor, îndemnând la a face bine dintr-o dorință 
de ordine şi morală. Elementanul atinge sublimul. Conform 
cu canoanele conciliilor din antichitate, Admonitio interzice 
preoților să aibă o femeie cu ei, cu excepţia mamei, surorii 
sau a unei persoane ce nu poate fi suspectată. Ea aminteşte 
că un preot nu poate celebra slujba fără a se împărtăşi, pre- 
cum si a îndeplini alte câteva obligaţii la fel de sumare. 
Dimpotrivă, ultimele capitole lasă să se întrevadă un pro- 
gram de formare clericală şi un veritabil ideal de viață. Or, 
această parte a textului este originală și exprimă, sub formă 
globală şi prost redactată, un ansamblu de probleme. Pe de o 
parte este nevoie de un cler capabil să prezideze o liturghie, 
să administreze sfintele taine şi să instruiască poporul. Un 
asemenea program este ambițios şi necesită întreaga vigi-: 
lenţă a episcopului. Este necesar, de asemenea, ca preotul să 
fie un model de viaţă morală şi să poată predica, prin exem- 
plu. Toate aceste îndatoriri sunt prezentate cu referire la 
Sfânta Scriptură şi la textele liturgice. Această strânsă 
întrepătundere dintre prescripţiile concrete şi principiile ele-" 
vate conieră lucrării Admonitio generalis tonul său foarte 
special2. Alte texte sunt muit mai normative. De exemplu, 
cele din anii 803-805, care dau lista cu ceea ce trebuie să știe 
preoţii — si deci să înveţe pe dinafară — și care fixează problemele 


1 MGH, Capit., t.1, n912, pp.27-28. 
2 Cf. $ 70 şi următoarele din Admonitio generalis, in MGH, 
Capit.. t.l. p.61 şi urm. 

în legătură cu care preoţii trebuie să treacă un examen 
înainte de a primi hirotonisirea sacerdotală. 


În 813, Carol cel Mare revine pentru ultima oară la 
aceste proiecte de reformă a Bisericii. Din ordinul 
împăratului, clerul franc ţine cinci concilii simultane: la 
Mainz, la Reims, la Chalon-sur Saâne, la Tours și la Arles, 
pentru a prezenta un ansamblu de propuneri, din care 
suveranul va putea trage, dacă le consideră bune, o serie 
de decizii. La adunarea din toamna lui 813, la Aachen, 
Carol cel Mare a examinat textele acestor concilii și a pu- 
blicat două capitularii, dintre care al doilea, intitulat 
Extraits des Canons, conținea decreiele ce i se păreau cele 
mai importante. 

Se poate urmări în aceeaşi măsură efortul de reformă, 
în cadrul unei dioceze sau chiar al unei provincii eclezias- 
tice, graţie statutelor sinodaleZ. Este vorba cel mai adesea 
de texte elaborate în cursul sinoadelor diocezane, care 
sunt ecoul reintrării clerului sub autoritatea episcopului. 
Au fost publicate 34 de statute3. Unele sunt opera unor 
episcopi eminentți, precum Theodulf, Hicmar, Gerbald de 
Liege și a arhiepiscopilor de Bourges, Raoul și Wulfade. 
Aceste statute, ce datează adesea din timpul domniei lui 
Ludovic cel Pios şi a celei a iui Carol cel Pleșuv, permit 
deja întrevederea efectelor unei reforme întreprinse cu 
două sau trei generaţii mai înainte. i 

Statutele sinodale privesc mai ales diocezele cele mai 
vaste, în care bisericile sătești sunt numeroase şi îndepârtate 
de cetatea episcopală. Sunt destinate acestui cler de parohii 
risipite la ţară, adesea supus proprietarilor laici şi care 
trăiește departe de controlul episcopului. Aceste texte nu pot 


1 MGH, Capit., t.], n0116 şi 117, pp.234-235; C. VYKOUKAL, 
Les examens du cierge paroissial â !epogue carolingienne, in 
RHE t.XIV, 1913, p.94 şi urm. 

2 R. AMIET, Une admonitio synodalis de l&poque carolingien- 
ne, Medieval Studies, t. XXVI, 1964, 1964, pp.12-82. 

3 Listă publicată de G. DEVAILLY, La pastorale en Gaule au 
Le siecle, in RHEF, t. LIX, 1973, pp.23-54. 


114 


să lase deoparte izolarea reală a acestor clerici. Nu pot par- 
ticipa cu toții la sinodul diocezan, mai ales dacă este nece- 
sară o călătorie de una sau mai multe zile si episcopul nu-și 
vizitează dioceza decât o dată pe an. Adunările din jurul 
decanului sau trecerea arhidiaconului apar ca paleative. 

Grija expresă a acestor statute este de a avea un cler 
exemplar prin modul de viață. Canoanele încearcă să ţină 
preotul departe de principalele tentaţii ale lumii şi ale 
cărnii. Cu siguranţă, păcatele există. Cum ar putea fi alt- 
fel? Impresia de ansamblu este cea a unei bune ținute, de 
preferință generale. Nici un episcop nu încearcă dorința 
de a trata problemele puse de concubinele şi de bastarzii 
preoților, ceea ce este un semn bun. Sunt numeroase 
canoanele despre liturghie, despre  sanctificarea 
sărbătorilor, despre administrarea sfintelor taine, despre 
viața duhovnicească a preoților și despre formarea cleri- 
cilor. Predicarea şi încadrarea poporului creștin fac 
deopotrivă obiectul unor recomandări exacte. Aceste 
diverse dispoziții reglementează cultul şi viața clericilor 
conform dreptului. Anumite reguli se impun. Candidaţii la 
preoţie trebuie să se prezinte la episcop pentru a primi 
ordinele. Această obligaţie este cu atât mai importantă cu 
cât laicii, protectorii bisericilor sătești, au dreptul de a 
desemna un candidat la alegerea lor în funcțiile de paroh. 
Nu se accede la preoţie fără ca lungi perioade să se fi scurs 
intre obţinerea diferitelor ordine. În general, se stă cinci 
ani pe post de dascăl, patru ani sub-diacon și cinci ani 
diacon. Clericii îşi petrec tot acest timp alături de un 
paroh. Școlile pe care le ţih preoţii în fiecare biserică le 
sunt destinate cu prioritate. Candidaţii la preoţie trebuie 
să înveţe aici lectura, latina, cântecul și diverse ritualuri. 
Avem toate motivele să credem că este vorba mai mult de 
o ucenicie prin repetiție decât o formare în sensul școlar 
al termenului. De altfel, această obligație nu apare .decât 
în câteva statute sinodale, al doilea al lui Theodulf, de 
exemplu. Ea este uneori restrânsă la posibilitățile paro- 
hului. Ei ţin școală, dacă o pot face. 

Hirotonisit, instalat, preotul este considerat ca numit 

pe viată. El este căsălorii cu Biserica sa, aşa cum scrie 
Hatton de Basel. Îndeplinirea funcţiilor şi perseverarea în 
viața duhovnicească, iată singurele sale obligatii. 
Statutele sinodale îi amintesc acest lucru fără încetare și 
sub forme foarte diferile. Parohul irebuie să predice 
poporului creștin şi această indatorire antrenează după 
sine altele: cea de a cunoaște rugăciunile pe dinafară, de 
a ști să le comenteze, cea de a avea un omiliar şi de a-l 
prezenta episcopului sau arhidiaconului. Episcopii se pre- 
ocupă deopotrivă de viaţa spirituală a preoţilor de fară. 
Idealul era ca ei să recite slujba, în fiecare zi, precum 
canonicii la catedrală. Modul de viaţă propus este colectiv 
și urban. EI ilustrează mai mult concepţiile episcopului, 
decât realităţile nurale. 

Era mai uşor de conceput reforma vieţii clericale în 
cetăți, unde clerul era numeros, iar ea mai uşor de pro- 
movat, pentru că autoritatea spirituală a episcopului se 
exercita direct şi fără să întâlnească piedici. Nu era vorba 
de a restabili demnitatea de viață, moralitatea și un 
embrion de învățătură, trebuia ilustrată dorinţa de per- 
fecţionare creștină. Clerul urban trebuia să poată la fel de 
bine ca acela din mânăsliri să atragă inimile entuziaste și 
supușii de elită. Expansiunea monahală de la sfârsitul 
epocii merovingiene arăta ce aspirații insufleteau socie- 
tățile barbare ale Furopei Occidentale. Revenirea clericilor 
la viața comună, așa cum 0 cunoscuse antichitatea 
creștină, părea soluţia. Monahizarea obiceiurilor era în 
spiritul vremurilor. 


Această reformă este cunosculă prin Regula pe care epis- 
copul Chrodegang o compune pentru clerici și prin acele 
câteva rânduri pe care Paul Diaconul le consacră descrierii 
acestui mod de viață în Gesta episcoporum Metensium!. 
Inițiativa nu vine doar de la episcopul de Metz, ci deopotrivă 
şi de la membrii conciliului pe care il prezidează la: Ver, în 


1G. HOCQUARD, La Regle de saint Chrodegang, in Saint 
Chrodegang [255], pp.55-90. Există două versiuni ale acestei 
rânduieli, un text scurt cu adăugirile lui Angilram și un text lung 
mai aproape de Regula de la Aachen. 

iulie 755. Preambulul hotărârilor acestei reuniuni este foarte 
apropiat de prima parte a prologului Regulii lui Chrodegang. 
De aceea, această codificare ne apare ca aplicarea în'dioceza 
Metz a rezoluțiilor luate la Ver. 

După ce i-a adunat pe clerici în claustru, ca într-o 
mânăstire, Chrodegang, care se îngrijise cu generozitate de 
întreținerea lor, i-a învățat cum trebuie să militeze în 
Biserică. Trebuia să se îndepărteze de lucrurile pieritoare ale 
lumii pentru a se consacra numai slujbei divine!. In fapt, 
Chrodegang, care se inspiră din Scriptură, din Sfinţii Părinţi, 
din legislația conciliară anterioară și mai ales din Regula 
Sfântului Benedict, propune canonicilor un mod de viaţă ce 
seamănă cu cel al călugărilor, cu deosebirea că el nu implică 
nici stricta sărăcie, nici supunerea riguroasă2. Asceza nu era 
primordială, cleoarece sarcina canonicilor este de a celebra 
slujba și de a asigura astfel o misiune religioasă esenţială. 
Necesităţile cultului sunt superioare multor altor conside- 
rente. 

Reforma lui Chrodegang cunoaște un succes greu de eva- 
luat. Pare sigur că în momentul în care Ludovic cel Pios între- 
prinde la rândul său reforma canonicilor, există peste tot în 
Imperiu capitluri, unde clericii duc, mai mult sau mai putin 
riguros, o viață comună. Totuşi nu s-ar putea afirma că ei 
trăiesc conform cu Regula scrisă de episcopul de Metz, pen- 
tru că această legislatie nu pare să fi avut valoare canonică 
în alte dioceze, decât prin voința episcopilor. 


Reforma întreprinsă la incepulul domniei lui Ludovic 
cel Pios pare să fi avut un dublu scop. Desigur, trebuie să 
determini clerul să trăiască în conformitate cu canoanele 
şi cu principiile vieţii regulare. Exigenţe noi se fac simţite 
din epoca lui Chrodegang. Trebuie, de asemenea, să dai 
forță de lege unei reguli, pentru ca disciplina impusă cleri- 
cilor ce trăiesc în comunitate să fie identică în întreg 
Imperiul. Reforma se impune în cadrul diverselor tentative 
de unificare şi de uniformizare a instituţiilor Imperiului 
carolingian. 

În august 816, Ludovic cel Pios provoacă o dezbatere în 
legătură cu respectarea canoanelor și insistă asupra nece- 


1 Este sensul textului lui PAUL DIACRE, in MGH SS, t.2, p.267. 
2 Regle de CHRODEGANG, in PL, 89 c 1097-1120. 

sităţii unei vieți mai. ordonate. Amalaire, sau poate 
Ansâgise, a fost insărcinat să adune informaţii din operele 
Părinților Bisericii, despre principiile care trebuie să-i 
călăuzească pe clerici. Raportorul trebuia să elaboreze un 
statut care să intre în toate amănuntele unei vieţi în colec- 
tivitate. Așa s-a născut regula numită De institutione 
canoniconum, ce este promulgată în 817|, şi care, deşi nu 
face nici o trimitere la Chrodegang, de la opera acestuia 
își ia cele mai semnificative trăsături. 

Canonicii trăiesc în comun și reședința lor este 
aproape la fel de strict delimitată ca aceea a unei 
mânăstiri. Au dormitor și refectoriu în comun. Cu toate 
acestea, hrana este împărțită cu larghețe. Canonicii nu 
trebuie să renunțe la bunurile lor personale și nu sunt 
constrânșşi la sărăcie personală. Ei cântă slujba divină ce 
este în mod sensibil aceeaşi cu cea a călugărilor. În același 
spirit şi în același timp este elaborată o regulă pentru 
folosința canonicelor: De institutione sanctimonialium. 
Trebuie să ţinem seama că acest text nu se referă la 
călugărițe în sensul actual al termenului, deoarece ele 
erau supuse regulii benedictine, ci la femei din cea mai 
înaltă societate care se retrăgeau la mânăstiri pentru a 
trăi aici în inactivitate și cucernicie. Rânduiala le impune 
frânturi de viaţă comună şi recitarea slujbei. 

Regula pentru canonici promulgată la Aachen nu 
impune o viaţă eroică. Cum ar fi putut fi altfel? Este vorba 
de un cadru instituțional destinat unui imens imperiu și 
care organiza viața a numeroşi clerici care nu au probabil 
vocaţie excepțională. Este vorba de o cale de mijloc ce 
asigura demnitatea vieţii, practicarea virtuţilor, bunul 
exemplu şi cucernicia. Practica arată că anumite exigențe 
sunt prea împovărătoare. Luată ca atare, Regula de la 
Aachen este singurul text ce va fi avut forță de lege timp 
foarte îndelungat. 


1 MGH, Conc., II, 1, pp.308-421-. Textul are trei părţi: citări 
patristice, remarci generale despre viaţa clericilor, apoi Regula 
propriu-zisă. 

D. REFORMA LITURGICĂ 


Nu există nici un dubiu că celebrarea cultului creștin a 
fost tulburată grav în timpul perioadei dificile ce coincide 
cu ascensiunea majordomilor palatului. Nu poate fi igno- 
rat faptul că incultura preoţilor a provocat dificultăți în 
administrarea sfintelor taine, din moment ce, asupra 
acestui aspect există mărturia formală a scrisorilor 
Sfântului Bonifaciu. La drept vorbind, nu se cunoaște 
modul în care clerul rural celebra tainele. Citea din vreo. 
carte, știa pe dinafară câteva formule în felul cuvintelor 
magice? Nu s-ar putea spune cu precizie. 

Acestor lacune fundamentale și destul de neliniștitoare 
li se adaugă câteva dificultăți mai specifice. Nu există o 
liturghie unică pentru întreg ținutul francilor. Fiecare dio- 
ceză poate avea particularităţile sale, tradiţiile și obi- 
ceiurile sale. Aceste diferențe, destul de firave în Biserica 
galilor, s-au agravat o dată cu sosirea apostolilor irlandezi, 
al căror particularism era foarte acuzat. Misionarii anglo- 
saxoni au adus cu ei, in Frisia şi în Germania, obiceiurile 
romane ce fuseseră preponderente la ei. În alte regiuni, 
lucrul se întâmpla la fel, mulțumită pelerinajelor în 
Cetatea Eternă, devoţțiunii speciale a unui episcop şi cir- 
culațipi cărților liturgice venite din Italia. Pe scurt, ritu- 
alurile romane aveau tendinţa să se infiltreze în liturghia 
tradițională a Galiei. 

Dezordinea era cu siguranță foarte mare şi probabil 
inextricabilă, pentru că era imposibilă corectarea cărților 
liturgice unele după celelalte, din lipsa posibilității de a 
desemna un exemplar autentic și de a comânda exe- 
cutarea copiilor în număr suficient. Reforma se impune ca 
o necesitate. Pepin a vrut-o, tot aşa cum a vrut-o pe ceaa 
instituţiilor ecleziastice. De altfel, un simț aproape super- 
stițios al exactității cuvintelor pronunțate în timpul cere: 
moniilor făcea dezordinea liturgică mai intolerabilă chiar 
decât altele. Această reformă este în principal o 
romanizare a obiceiurilor și a ritualurilor. Ea se inserează 
într-un context politic bine cunoscut. Cu toate acestea, 


119 


devoțiunea fierbinte a lui Pepin însuși pentru Apostolul 
Petru și pentru papă explică mai bine această alegere, pre- 
cum şi influenţa Sfântului Bonifaciu, ardent propagator al 
influenţei romane. 


Dispoziţiile luate de Pepin pentru a traduce în practică 
voința sa nu sunt cunoscute din texiele contemporane, ci 
doar prin consecinţa lor şi aluziile pe care le întâlnim în 
diferite acte ale lui Carol cel Mare. Astfel, adoptarea cântului 
roman este un fapt bine atestat. Admonitio generalis 
aminteşte că Pepin a dispus înlocuirea lui cantus gallicus 
prin cantus romanus!. Epistola generalis (786-800) conţine 
aceeași afirmaţie, iar capitularul De imaginibus' adaugă că 
Pepin a dispus adoptarea lui Ordo psailendi roman. 

Până spre 750, romanizarea cultului este sporadică și 
depinde de initiativele individuale. Şederea papei Ştefan al 
II-lea la curtea francă, între 753 și 755, pare să fi avut un rol 
decisiv, deoarece capela pontificală a putut scoate în evidență 
splendoarea liturghiei romane. In timpul aceloraşi ani, 
Chrodegang a făcut o călătorie la Roma și a povestit canoni- 
cilor de la Metz? obiceiurile romane pe care le-a observat 
acolo. Sacramentarul gelasian păstrat în manuscrisul de la 
Gellone a fost, după toate probabilitățile, compilat la sfatul 
său. La Rouen, fratele viilreg al lui Pepin, episcopul R&mi, a 
primit un membru de la Schola cantorum din Roma pentru a- 
i forma pe clericii săi în modulația romană. Corişti de la 
Rouen și Metz au plecat apoi la Roma pentru a-şi perfecționa 
acolo ucenicia5. 

Adoptarea cantus-ului roman inseamnă acceptarea, în 
acelasi timp, a textelor liturgice care îl însoțesc, deoarece 
cantare înseamnă atât a declama sau a recita într-o manieră 
solemnă, cât şi a cântat. Este, prin urmare, o romanizare 
cempletă a cultuiui care se întreprinde. Ea cere o nouă 


1 Admonitio Generalis, in MGH, Capit., t. |, p.61: Epistola 
gene-ralis. ibid. p.8C; Capitulare de Imaginibus. in MGH, Conc., 
il, suppl., p.21. 

2 PAUL DIACRE, Gesta episcoporum Mettensium, in.MGH 
SS, t.2, p.267. 

3 C. VOGEL, Saint Chrodegang et les debuts de la romanisa- 
tion du culte en pays franc, in Saint Chrodegang [255], p.91 și 
urm. 

4 C. VOGEL, La reforme cultuelle sous Pepin le Bref et 
Charlemagne. [265], pp.180-181. 

măiestrie. Coralele de la Metz şi Rouen servesc drept exem- 
plu și model. Este necesar, deopotrivă, să existe noi cărți 
liturgice cu iextele şi melodiile romane. Or, sacramentarul 
gelasian, compilat la curtea francă sub supravegherea lui 
Chrodegang, este o operă hibridă şi stufoasă ce lasă loc obi- 
ceiurilor locale. De fapt, înlocuirea unui sacramentar prin 
altul este o acţiune dificilă. Această reformă duce la punerea 
în circulaţie a unui sacramentar în plus!. 


Carol cel Mare urmărește această reformă și se 
recunoaste el însuşi drept continuator al tatălui său. Lui 
îi revenea să pună în practică hotărârile a căror aplicare 
nu fusese suficient urmărită până atunci. Această operă 
de largă respirație nu se desfăşoară fără numeroase 
apeluri la prescripţii elementare. 

Ritul oficial in Biserica francă este ritul roman, asa 
cum o dovedesc textele oficiale. Totuşi sacramentarul 
gelasian nu ajunsese să se impună şi reforma trebuia 
reluată. Paul Diaconul a fost însărcinat să ceară papei 
Adrian un sacramentar roman fără adăugiri. Acest papă a 
trimis unul, către 785-786, ce este numit Hadrianurm și 
care nu corespunde exact așteptărilor palatului franc. 
Această carte liturgică, ce data din timpul pontificatelor 
lui Grigore al IH-lea şi Grigore al III-lea, era veche de o 
jumătate de secol și era depășită de practică. Pe de altă 
parte, nu conținea decât slujbele pe care papa le celebra 
în persoană la Roma. Avea lacune şi era inutilizabilă ca 
atare. Alcuin a inzestrat-o cu o completare imprumu- 
tându-se copios din sacramentarul gelasian compilat la 
curtea lui Pepin. Această operă, destul de firavă totuşi, a 
lhuat locul tuturor celorlalte sacramentare şi a devenit baza 
întregii tradiţii liturgice ce a urmat?. 


! C. VOGEL, Les 6changes liturgiques entre Rome et le pays 
franc jusquâ lepoque de Charlemagne, in Le Chiese [262], 
pp.185-295. 

2 C. VOGEL, Introduction aux sources de Ihistoire du culte 
chretien au Moyen Age, in Studi Medievali, t.3, 1962, pp.1-99, 
t.4, 1963, pp.435-569. 

Alte cărți erau indispensabile cultului. Pentru a celebra 
messa era nevoie de un Epistolar și de un Evangheliar sau 
un Lecţionar care să conțină în același timp Epistolele și 
Evangheliile. Alcuin a corectat un Epistolar anterior pen- 
tru a-l adapta la sacramentarul care era opera lui. Încă o 
dată era necesară o romanizare a obiceiurilor. Evangheliarul, 
dimpotrivă, textele lui erau fixate de la mijlocul secolului 
al VIII-lea și nu cerea retușări. 

Celebrarea slujbei divine de către clerici și călugări 
reclama un antifonar, o psaltire, diverse extrase din alte 
cărți ale Bibliei şi un omiliar, adică un ciclu complet de 
omilii și de predici pentru toate sărbătorile anului. Textele 
în uz erau foarte defectuoase. Carol cel Mare l-a însărci- 
nat pe Paul Diaconul să compileze o culegere în acest 
scop. Acesta din urmă a luat direct din operele Părinților 
Bisericii pasajele ce i s-au părut cele mai potrivite, fără să 
se preocupe de textele reținute de omiliarul în uz la Roma. 
Carol cel Mare a impus aceste două volume tuturor bise- 
ricilor și tuturor mânăstirilor Imperiului. În ciuda unui 
pasaj explicit din' viaţa lui Alcuin, nu este sigur că acesta 
a compus o operă analogă. Dacă a făcut-o, ea nu a ajuns 
până în zilele noastre. 

Aplicarea acestor decizii nu este uşor de urmărit şi cere 
timp. Avem toate motivele să credem că înlocuirea unei 
cărți liturgice prin alta nu se face decât atunci când 
precedenta este scoasă din uz. Se cunoaște totuși că paro- 
hii au la dispoziţia lor cărți liturgice, deoarece capitulari- 
ile şi conciliile le menționează. Admonitio generalis reco- 
mandă corectarea cărților în uz în episcopii şi mânăstiri. 
Dacă este necesar să se comande copierea Evangheliilor, 
Psaltirea sau  missalele, această sarcină trebuie 
încredințată unor oameni perfect maturi, capabili să-și 
consacre întreaga atenţiel. Episcopii trebuie să se asi- 
gure că sacramentarele folosite de preoţii lor sunt con- 
forme ritualurilor?, 


1 Admonitio generalis, in MGH, Capit,, t.l, p.61 şi urm. 
2 Conciliul din Rispach, din 798, in MGH, Conc., I, p.198. 

Supusă reflecţiei, reforma liturgică apare ca o intre- 
prindere colosală. Uniformizarea ritualurilor și roma- 
nizarea cultului presupun o muncă lentă peste tot în 
lumea francă. Substituirea unei cărți liturgice cu alta 
implică sarcina grea de a recopia o lucrare și a realiza 
numeroase copii din aceasta. Cierul trebuie totodată să fie 
suficient pregătit pentru a folosi cum se cuvine lucrarea. 
Strădania pentru imbunătățirea culturii clerului trebuie 
menţinută timp îndelungat. Întrebările la care sunt 
supuşi preoţii despre sfintele taine și ritualuri nu fac 
impresie proastă. 


E. EXPANSIUNEA CREȘTINĂ 


Vitalitalea Bisericii se manifestă chiar prin convertirea 
la creștinism a popoarelor păgâne din Europa Occidentală. 
Evanghelizarea este o îndatorire pe care creştinii nu au 
isnorat-o niciodată. Cu toate acestea, ea este stimulată cu 
o vigoare. reînnoită, de la începutul secolului al VIII-lea, 
prin nişte misionari de o calitate excepţională. Pirmin, 
Willibrord si Bonifaciu sunt excelenți apostoli2. Această 
operă este continuată pe parcursul întregii perioade 
ascendente a dinastiei carolingiene, pentru a-și pierde 
suflul și apoi a se opri între 840 şi 850. În a doua jumătate 
a secolului al IX-lea, Imperiul franc este ini defensivă şi 
Biserica este cu el. 

Evanghelizarea asociază într-o unică acțiune călugări, 
“preoţi si episcopi care predică, botează, întemeiază biserici 
și mânăstiri, papa care păstrează până la mijlocul secolu- 
lui al VIII-lea o mare autoritate morală asupra misionarilor 
şi suveranul franc ce se străduieșşte să facă din evanghe- 
lizare problema lui şi a clericilor săi, pentru profitul 


1 Interogationes examinationis, in MGH, Capit., t.l, n9116, 
p.234. 

2 H. LOWE, Pirmin, Willibrord und Bonifacius. Ihre 
Bedeutung fiir die Missiongeschichte ihrer zeit, in Le Chiese 
[262], pp.217-261. 

comun al Bisericii şi al regatului. Tutela lui Carol cel Mare 
este greoaie si modifică în mod manifest spiritul misiunii. 
Evanghelizarea şi cucerirea devin acțiuni conexe, iar 
expansiunea creştină în Europa Occidentală nu se mai 
poate  disocia de destinul poporului franc şi al 
conducătorilor săi. 


Încă din primii ani ai secolului al VIII-lea și mai mult după 
720, se instalează misionari în marginile țărilor creştinate, 
apoi pătrund în Germania. În principal, ei vin din insulele 
britanice. Unii sunt probabil spanioli sau acvitanil. Această 
expansiune creștină este contemporană accesului major- 
domilor palatului la primul rang al regatului franc. Totuşi, nu 
este vorba de o acţiune francă în sensul strict al cuvântului. 
Misionarii, cu toate acestea, nu-i pot ignora pe stăpânii din 
Austrasia, pentru că teritoriile lor de misiune sunt limitrofe 
cu posesiunile acestora. Sprijinul pe care Ii-l pot da Pepin 
d'Herstal și Carol Martel, oricât de sincer va fi putut fi, nu 
pare eliberat de orice considerent de forţă. 

Pirmin întemeiază mânăstiri pe Valea Rinului și în Alsacia 
(Reichenau în 724, Murbach în 728), cu acordul episcopilor 
și al. membrilor celei mai inalte aristocrații, care sunt în 
același timp protectorii și proprietarii acestora. Programul 
misionar al lui Willibrorcl și al lui Bonifaciu este și mai impor- 
tant încă, din moment ce ei împing evanghelizarea până la 
organizarea unei Biserici locale în colaborare cu prinții. Așa 
se întâmplă în Frisia, unde Willibrord acţionează în mod 
manifest de acord cu Pepin dHerstal în partea de țară care 
este deja sub influență francă. 


Opera lui Bonifaciu este şi mai decisivă. Venil din 
sudul Angliei, el parcurge în zadar Frisia păgână între 716 
și 718. După o călătorie la Roma, se stabileşte o vreme pe 
lângă Willibrord şi abordează în 721 câmpul privilegiat al 
acțiunii sale: Germania2. În Hessa și în Turingia el 
evanghelizează mai ales populațiile ce cunoşteau un sin- 


1! Ar fi cazul lui Pirmin. 

2 Bibliografie despre evanghelizarea Germaniei în R. 
MANSELLI, La conversione dei popoli germanici al cristianesirno: 
la discussione storiografice, in La conversione [262], pp.15-42. 

cretism de păgânism cu creştinism degenerat. În această 
acţiune, el primeste sprijinul prinților și apoi pe cel'al lui 
Carol Martel. Campaniile militare ale majordomului pala- 
tului în regiunile vecine consolidează pozițiile misionari- 
lor. În spiritul acestor populaţii foarte apropiate de bar- 
barie, puterea armatelor france poate convinge în legătură 
cu superioritatea Dumnezeului creştinilor. Cu toate aces- 
tea, Bonifaciu predică și răspândește învățătura în limba 
vorbită de popor, având totuși sub ochi un manuscris al 
Scripturii. 

Activitatea misionară a lui Bonifaciu este jalonată de 
întemeierea de mânăstiri (Fritzlar în 721, Fulda în 744, 
unde îl instalează pe discipolul său Sturm)..Acestea sunt, 
în același timp, puncte de sprijin pentru misionari, locuri 
de formare pentru călugări-apostoli şi primele structuri de 
biserică în regiune. Începând din 722, Bonifaciu este hiro- 
tonisit episcop misionar; în 732 papa Grigore al III-lea îi 
conferă puteri de arhiepiscop, ceea ce îi dă posibilitatea de 
a organiza Biserica în Germania şi de a împărți țara 
evanghelizată în dioceze. În Bavaria, el desăvârșește opera 
misionarului Rupert, întemeind patru episcopii în 739: 
Passau, Regensburg, Freisinf și Salzburg. Este o Biserică 
națională pusă sub protecția ducelui Odilon. Anexarea 
Bavariei de către Carol cel Mare, apoi ridicarea Salzburgului 
la rangul de metropolă, în 798, fac din ea o provincie 
ecleziastică a Imperiului franc. În Hessa și în Turingia, 
țări de acum înainte sub dominație francă, Bonifaciu înte- 
meiază, în 741 sau 742, cele trei episcopii de la Buraburg, 
Erfurt și Wurzburg, iar, mai la sud, pe cea de la Eichstatt. 
Aceste episcopii întreţin relaţii dintre cele mai strânse cu 
sediul de la Mainz. Bonifaciu a devenit el însuși episcop al 
acestui oraș, în 747, apoi i-a lăsat această însărcinare dis- 
cipolului său, Lul, pentru a relua îndatorirea de evanghe- 


1 Wynifrid, care şi-a luat la Roma numele de Bonifaciu, s-a 
născut la Crediton, în Devonshire, între 673 și 680. Intră la Sani 
în abația de la Exeter, apoi trece în cea de la Nutcell. Primește 
aici o excelentă formaţie intelectuală și literară. 

lizare. Oraşul Mainz, ridicat la rangul de arhiepiscopie 
către 780-782, se afla în fruntea unei imense provincii 
ecleziastice, a cărei organizare definitivă datează de pe 
vremea domniei lui Ludovic cel Pios. În 745, Kâln devine 
deopotrivă episcopie, apoi metropolă în 800. 

Opera misionară a lui Bonifaciu rămâne pacifică, chiar 
dacă relaţiile sale cu prinții franci par limitate. Evanghe- 
lizarea şi instalarea puterii austrasiene par să meargă în 
concordanță. Creștinismul apare ca un factor esenţial de 
asimilare între popoarele apropiate. Din momentul ungerii 
lui Pepin, regatul franc devine o lume fără frontiere etnice, 
foarte integratoare şi cuceritoare dacă întâlnește rezistenţă. 

Saxonii, care ocupau vaste teritorii la nord de Germania, 
rămâneau singurul popor păgân şi singurul care scăpa 
dominației france. Evanghelizarea lor se dovedise imposi- 
bilă, într-atât de ostilă se arătase primirea făcută misiona- 
rilor. Incidentele de la frontieră și expedițiile militare 
tradiționale conduc ia un război de cucerire, început de 
Carol cel Mare în 722 și continuat cu violență timp de 
treizeci de ani. În această vastă regiune, creștinarea este 
sprijinită de arme şi convertirea într-o ţară cucerită ia un 
caracter oarecum diferit. 

Carol cel Mare a început prin gesturi capabile să-i 
terorizeze pe saxoni, să-i facă să se îndoiască de zeii lor, 
iar pentru a le zdrobi rezistența distruge sanctuarul de la 
Irminsul, în 772. Aplicarea îngrozitoarelor dispoziții ale 
capitularului De partibus Saxoniae avea acelaşi scopl. 
Practicile păgâne erau interzise, iar toate gesturile 
dușmănoase faţă de clericii însărcinaţi să predice credința 
erau pedepsite cu moartea. Aceste acte de violentă au fost 
prea adesea comparate cu evanghelizarea pașnică făcută 
de Willibrord şi de Bonifaciu. Realitatea este mai 
nuanțată. Protecţia pe care prinții franci au acordat-o 
misionarilor este legată de amenințarea cu represalii în 
caz de crimă. Armata francă nu era departe şi era deosebit 


1 MGH, Capit., t.I, n926, p.68 și urm. 

de aptă pentru a răzbuna sângele vărsat. La fel, Bonifaciu 
a răsturnat idolii, pentru a le demonstra vanitatea, gest pe 
care Carol cel Mare nu face decât să-l amplifice într-un 
context războinic. 

În ciuda tuturor, a avut loc o evanghelizare în sensul 
propriu al termenului. Începând cu 787, sudul Saxoniei și 
vestul, Westfalia, au fost împărțite în sectoare misionare, 
iar fiecare teritoriu a fost atribuit unei episcopii sau unei 
mari mânăstiri din Austrasia, în scopul de a organiza aici 
convertirea populaţiei. Mici grupuri de misionari, înzes- 
trați cu manuale de catehism, au dat o instruire preala- 
bilă ce nu dura decât patruzeci de zile, şi care uneori nu 
depășea două sau trei săptămâni. La sfârșitul acestui 
învăţământ rapid al credinţei, procedau la botezuri, dese- 
ori colective. Evanghelizarea a fost stângace, uneori bru- 
tală, iar rezultatul superficial. Creştinarea în profunzime 
a venit mai târziu. Poemul în limba vulgară Heliand, ce 
transformă viaţa lui Christos în epopee pentru folosința 
saxonilor, este o mărturie, în felul său. Păgânismul, mult 
timp activ, a inspirat o durabilă rezistență națională. 
Aceste rebeliuni începeau printr-o apostazie, ceea ce lasă 
să se înțeleagă că botezul, obligatoriu sau nu, nu fusese 
primit pentru ceea ce este în sine. Aceste revolte anuale 
din epoca cuceririi s-au mai rărit, pentru ca în a doua 
jumătate a secolului să devină sporadice. 

Această creştinare rapidă integra în sânul poporului 
creștin şi supunea puterii france, era ceea ce conta cel 
mai mult pentru Carol cel Mare, care pare să nu fi dat 
dreptate rezervelor unora dintre consilierii săi. Instalarea 
ierarhiei creştine era ultima etapă a acestei acţiuni de 
asimilare. Ea nu s-a făcut fără incertitudini. Willehad, 
care evanghelizase țara între gurile fluviilor Weser și Elba, 
a devenit primul episcop de Bremen între 787 şi 789. 
După moartea sa, scaunul a rămas vacant până în 804-805. 
În vestul Westfaliei, Liudger, un apostol venit din Frisia, a 
întemeiat mânăstirea de la Mimigernaford. Carol cel Mare 
a făcut din acest călugăr un episcop şi din abația sa 
sediul unei episcopii, între 802 şi 804. Oraşul ce se va 

naşte din această inițiativă a căpătat mai târziu numele de 
Miinster. În sudul Saxoniei, Paderborn a devenit epis- 
copie, încă de la sfârşitul secolului al VIII-lea. Iar biserica 
din Hamburg datează din 804. Episcopiile din Osnabnick, 
Minden. Verden, Hildesheim și din Halberstadt au fost 
ridicate, prin urmare, în vremea domniei lui Ludovic cel 
Pios. Aceste lungi amânări vorbesc în același timp despre 
sălbăticia ţării și despre lentoarea reală a penetrației 
creștine. 


Dincolo de Saxonia, către nord, trăiau popoare germanice 
păgâne, scandinavii. Misionarii carolingieni aveau legături cu 
ei prin intermediul Frisiei și al comerțului său pe mare. 
Acesta nu era probabil mijlocul cel mai propice pentru a 
evangheliza un popor de războinici și de ţărani!. La drept 
vorbind, Carol cel Mare nu se gândea să procedeze în 
Scandinavia așa cum făcuse în Saxonia. Orice operațiune 
militară era exclusâ, așa cum arată instalarea slavilor între 
franci şi danezi. O convertire forțată și rapidă era imposibilă. 
De altfel, cucerirea brutală a Saxoniei a provocat spaima popu- 
laţiilor scandinave care au căutat să respingă un asemenea 
pericol. Danezii s-au retras la ei și au întreprins raiduri mari- 
time împotriva francilor, fără ca prin acestea peregrinarea 
misionarilor să fi fost întreruptă. Sub domnia lui Ludovic cel 
Pios, o veritabilă misiune oficială a fost trimisă la scandinavi, 
în 822-823. Ea derivă din alianța încheiată între împărat şi 
unul dintre pretendenţii la tronul danez, Harald. Cel mai fru- 
mos succes al său este botezarea acestui personaj, în 826, la 
Mainz. Acest succes diplomatic și alte câteva de mai mică 
importanță nu duc decât la instalarea precară a câtorva 
locuri de cult. Audienţa crestinismului rămâne limitată la 
câteva puncte particulare, precum Birka, centru al 
comerțului din Uppland. Din momentul în care Imperiul este 
atins de criza politică, aceste misiuni se ofilesc, în ciuda ta- 
lentului și răbdării anumitor misionari, așa cum a fost 
Ansgar. 

Ca reacție, păgânismul ia un avânt nou şi cultele locale, 


1 L. MUSSET, La penetration chrâtienne dans IEurope du 
Nord et son influence sur la civilisation scandinave, La 
Conversione [262], pp.263-325. 

foarte marcate până atunci prin legarea de pământ și de 
locuri, s-au unificat într-un sincretism apt să inspire o rezis- 
tentță naţională. Zeul Thor, considerat cel mai important, a 
devenit emblema păgânismului ce se opunea crucii lui 
Christos. Eșecul misiunilor oficiale și retragerile ce au urmat 
de-a lungul întregului sfârșit al secolului al IX-lea ascund, 
după toate probabilitățile un foarte lent progres spre conver- 
tire, adeseori incert, desigur, a normanzilor ce parcurgeau 
țara în căutare de aventuri, de jafuri și de aşezări. Nu lipsesc 
mărturiile despre această pătrundere creștină. 


III 


Monahismul carolingian 


Monahismul are deja o lungă istorie în momentul când 
regii franci supun autorităţii lor cea mai mare parte a 
Europei Occidentale. De aceea viața monastică este, în 
Imperiu, în aceeași măsură o moștenire a trecutului și un 
fruct al renașterii carolingiene. 

Destinată să favorizeze căutarea perfecțiunii creştine şi 
a mântuirii, viața monastică a devenit cu timpul şi 
datorită înmulţirii călugărilor un fapt de civilizaţie. În 
principal, vocaţia sa rămâne identică, oricare ar fi dife- 
rențele înregistrate. De altfel, varietatea în uzanţe este 
tradițională. Viaţa monastică se realizează sub forme cât 
de cât diferite, potrivit spiritului diferiților întemeietori și 
potrivit exigențelor locurilor și vremurilor. Autonomia 
mânăstirilor, care este pentru mult timp singura regulă, 
menţine particularismul fiecăreia!. Aceste diferențe, mari 
sau mici, durează mult, deoarece nu.există un motiv evi- 
dent pentru a încuraja uniformitatea. Ele nu se șterg 
decât lent, fără a dispărea vreodată. De aceea descrierea 
lumii monastice carolingiene este în mod necesar variată. 


1 Solidaritatea între mânăstiri nu apare înainte de sosirea 
Sfântului Colomban pe continent, în 591. 

A. TIPURILE DE VIAȚĂ MONASTICĂ 


În principal, se pot reține trei tipuri de mânăstiri. 
Primul este destul de apropiat de oraș. El se implantează 
în vecinătatea mormintelor de sfinţi, acolo unde cultul 
martirilor i-a incitat pe creștini să construiască bazilici. 
Aceste grupări monastice se nasc aproape spontan, din 
strângerea la un loc a eremiților şi a pelerinilor, devotați 
sfântului. Aici viața pare adesea destul de conformă mode- 
lului dat de Sfântul Martin. Cu toate acestea, dificultățile 
vremurilor, riscurile unei vieți monastice fără reguli scrise 
fac să se piardă entuziasmul pentru aceste vechi aşezări!. 
La mijlocul secolului al VII-lea, un efort de reformă este 
întreprins sub conducerea abaţilor din marile mânăstiri şi 
a episcopilor. Se ajunge aproape întotdeauna la introdu- 
cerea de observanţe copiate după acea Regle a Sfântului 
Benedict. Cu toate acestea, Regula este adoptată foarte 
parțial și instalarea mânăstirilor la marile bazilici de la 
periferie, precum Saint-Denis, Saint-Germain la Auxerre, 
Saint-Medard la Soissons, Saint-Pierre-le-Vif la Sens își 
păstrează autonomia şi un simţ foarte acut al particula- 
rismului lor2. 

Legate de oraș, aceste mânăstiri sunt în același timp 
retrase și apropiate, pentru că sufletele trebuie despărțite 
de lume, nu trupurile. Înalte locuri de asceză şi de spirit 
de renunțare, au funcţia de a ilustra cele mai inalte virtuți 
creştine şi de a servi drept, modele. De aceea existenţa lor 
este necesară întregii comunităţi creștine. 

Aceste locuri de retragere pioasă par a fi mult timp în 
legătură strânsă cu cetățile episcopale. Desigur, episcopii 
le-au aprobat întemeierea în conformitate cu dispoziţiile 
Conciliului din Calcedonia. Fi înșiși au fost inițiatorii, ca 


1 Despre absenţa regulii monastice în Galia, C. COURTOIS, 
L'volution du monachisme en Gaule de saint Martin â saint 
Colomban, in [] Monachesimo [279], pp.47-72. 

2 L. LEVILLAIN, Etudes sur labbaye de Saint-Denis â 
l'Epoque merovingienne, in BEC, t.86, 1925, pp.49-51, 74-77. 

buni judecători ai nevoilor spirituale din dioceza lor. 
Autoritatea episcopului asupra acestor stabilimente este 
mare, pentru că el exercită aici, in afara unei jurisdicții. 
spirituale incontestabile, un fel de drept de protecţie și de 
patronaj care este determinat de faptul că nici o autoritate 
pământească nu-i poate limita puterea. Se poate consi- 
dera, din acest punct de vedere, că aceste mânăstiri sunt 
episcopale. Unii episcopi au dat în întregime sau o parte 
din pământurile și din bunurile pe care s-au instalat călu- 
gării. Ei dispun în cazul acesta de drepturi recunoscute 
proprietarilor şi întemeietorilor!,. 

Monahismul inspirat direct din Regula Sfântului 
Benedict şi din cutumele de la Montecassino este indis- 
cutabil diferit. El acordă mai mare atenţie izolării, iar fuga 
de lume este adesea, mai ales la început, o retragere 
departe de oraș. Ruptura este, în plus, fizică, pentru că 
portarul are îndatorirea de a limita relaţiile cu exteriorul, 
iar cele care sunt indispensabile sunt strict controlate de 
abate. 

Așezati pe pământuri agricole ai căror proprietari sunt 
în mod colectiv, călugării se străduiesc să nu aibă nevoie 
de alții pentru munca manuală, care este pentru ei un 
mijloc normal de a obține necesarul, înainte chiar de a fi 
o asceză. 

Această autonomie se regăseşte pe plan spiritual. 
Călugării au ales o cale aspră și directă spre mântuire, 
trăind după regulile și autoritatea unui ăbate, care este în 
acelaşi timp învățător, părinte şi conducător. Îndrumător 
al credinţei și vicar al lui Christos, el deţine printre 
călugări un loc asemănător celui pe care-l deține episcopul 
printre enoriașii săi. Legătura spirituală exclude orice altă 
ierarhie. De atunci, mânăstirea se prezintă ca o ramură 
specială a Bisericii, care este în mică măsură integrată în 
viața religioasă a diocezei. Acest aspect al cenobitismului 
beriedictin este subliniat prin locul redus pe care Regula îl 


1 Sfântul Cezar, de exemplu, a luat bunuri din patrimoniul 
bisericii din Arles pentru a dota mânăstirea de la Saint-Jean. 

rezervă preoțimii și sfintelor taine. Comunitate de laici, 
mânăstirea poate primi printre membrii săi un preot ale 
cărui îndatoriri liturgice, oricât de utile ar fi, nu-i conferă 
nici.un rang deosebit nici un loc ieşit din comun. Preoţii 
sunt fraţi, ca toți ceilalți, şi nu au dreptul de a revendica 
nimic. La fel, în Regula Sfântului Benedict, detaliile în 
legătură cu viaţa interioară şi cu asceza sunt mai abun- 
dente decât cele legate de practica sfintelor taine. 

Biserica nu intervine în viaţa unei mânăstiri benedic- 
tine decât atunci când este ales un nou abate. Ales de 
călugări, el este instalat de episcop și de abaţii din împre- 
jurimi, dacă ei il consideră apt pentru această misiune. 
Este singura dispoziție ce pare să limiteze autonomia 
deplină a cenobitismului benedictin!. 

Concepută într-o vreme de dezagregare economică şi 
socială, după Sfântul. Benedict, mânăstirea este o celulă 
de viață religioasă de o soliditate şi de o coerență 
excepționale. Mică și sărmană, ea poate sfida timpul şi 
oamenii pentru că posedă în sine resursele materiale şi 
spirituale pentru a supraviețui îndelung în mijlocul 
încercărilor. Dimpotrivă, nimic nu poate să abiliteze acest 
monahism rupt de lume să devină modelul la care să se 
alinieze numeroasele și bogatele( comunități religioase ale 
unui imperiu imens, dacă nu ar exista o profundă fervoare 
susținută de o regulă. 

Istoria arată în mod corect influența reciprocă dintre 
aceste două forme de monahism. Introducerea de cutume 
benedictine în mânăstirile de la periferii, fapt bine atestat, 
nu semnifică nicidecum că ele au devenit benedictine2. 
Regula Sfântului Benedict este un cadru suficient de 
suplu pentru a se adapta la multe forme de viață. În mod 
invers, introducerea cenobiţilor benedictini în oraș, și mai 


1 Pentru o justă apreciere a Regulii scrisă de Sfântul 
Benedict, vezi A. DE VOGUE, La communaute [109] şi La Regle 
de saint Benoit, t. VII [110]. 

2 PH. SCHMITZ, în clasica sa lucrare Histoire de I'ordre de 
saint Benoit [107], afirmă prea apăsat caracterul benedictin al 
comunităţilor care adoptă câteva obiceiuri din Regle. 

întâi la. Monte Celius la Roma, apoi trimiterea lor în misi- 
une de către papalitate, începând cu Grigore cel Mare, 
modifică în mod profund echilibrul vieții originare. Pentru 
a spune adevărul, în momentul în care începe epoca ca- 
rolingiană, evoluţia diferitelor forme de viață monastică 
nu este încă încheiată. A i 

Or, o a treia formă de viaţă monastică, în mod indis- 
cutabil un hibrid, se dezvoltă rapid pe continent și mai 
ales acolo unde celelalte forme ale vieţii monastice sunt 
puțin reprezentate. Acest monahism face loc cutumelor 
religioase din insule, din Irlanda, mai întâi, și din Anglia, 
după aceea. El pare mai ales mai bine adaptat la noile 
realități din Europa barbară, economiei sale domeniale şi 
societăţii sale aristocraticel. 

Misiunea face parte de acum înainte din viaţa monas- 
tică. Willibrord, Bonifaciu și numerosii lor discipoli 
evanghelizează prin întemeierea de mânăstiri. Ei le 
instalează până la frontierele ţărilor creștine și uneori în 
plină regiune misionară. Atunci acestea devin tot atâtea 
puncte puternice de unde pleacă călugării peregrinând 
pentru Christos si predicând credința. Abaţiile deschid 
drumul bisericilor diocezane și ele le sunt adesea princi- 
palul sprijin. La Salzburg, Freising, Regensburg 
(Ratisbonne), Eichstâu,' Wuurzburg, catedralele au fost 
vreme îndelungată. monastice, călugării ţinând aici locul 
canonicilor. Au și rămas așa până în momentul în care 
viața clericală a putut să-și ia avânt. Această aplecare 
către misiune le este recunoscută călugărilor în prima 
“parte a epocii carolingiene. 

Acest monahism misionar marchează în plus o predis- 
poziție mai manifestă pentru viața intelectuală. Sub acest 
aspect el este moștenitorul unei tradiții irlandeze. Totuși, 
aprofundarea acestei culturi şi romanizarea sa, care se 
juxtapune începând din secolul al VII-lea, sunt realizarea 
călugărilor anglo-saxoni2. Din această convergență de 


1 F. PRINZ, Fnihes Mânchtum im Frankenreich [278]. 
2 B. BISCHOFF, [1 monachesimo irlandese e il continente, I] 
Monachesimo [279], p.121 si urm. 


134 


diverse influențe, Bonifaciu este cel mai bun exemplu și, 
în plus, situează foarte exact punctul de plecare al 
renașterii carolingiene. De aceea, în mod foarte curios, 
cultura monastică pare în special vie şi strălucitoare, în 





HARTA 2. — Întemeierile monastice din secolul al VII-lea 
(Hartă stabilită după J. HUBERT, Sant-Riquier et le monachisme 
en Gaule â lepoque carolingienne, in [1 Monachesimo (279), pp. 
293-303) 


vecinătatea țărilor de misiune și rămâne astfel și atunci 
când frontul misionar a avansat in mod considerabil. Pe 
scurt, harta mânăstirilor fondate în secolul al VII-lea, care 
arată o puternică concentrare pe direcţia nord-vest sud- 
est, de la nord de Sena până în Alsacia și Valea Rinului, 

coincide, în mare, cu geografia culturii în timpul primelor 
două generații ale epocii carolingiene. 

Noile abaţii se instalează în marginile țărilor creştinate 
ca niște avanposturi misionare. În epoca carolingiană ele 
devin tot atâtea locuri de fidelitate dinastică şi de cultură. 


Aceste mânăstiri se disting totuşi de cele dinaintea lor 
prin modul cum se inserează în societate. Mai mult decât 
autorizarea episcopilor, fondarea lor pare să fi solicitat spri- 
jinul mărimilor şi aprobarea regilor. Acceptate de marii pro- 
prietari pe pământurile lor şi dotate din plin cu bunuri fun- 
ciare, aceste mânăstiri rămân strâns legate de întemeietorii 
lor, ca şi de familiile acestora. Astfel, pentru a instala abația 
de la Reichenau, Pirmin a primit pământuri de la o persoană 
de vază din regiunea Lacului Konstanz și protecția lui Carol 
Martel. În 727, pentru cea de la Murbach, Pirmin solicită 
sprijinul lui Ebrohard, fratele ducelui Liutfrid de Asalcia. 
Mânăstirea de la Lorsch a fost construită, în 764, pe bunuri 
funciare dăruite de contele de Rheingau și de mama sa. 
Faptul este de ordin general. Aristocrația funciară îşi mani- 
festă astfel cucernicia și fervoarea sa. Dar nu este singura 
care procedează astfel. Episcopi sau mânăstiri pot, de aseme- 
nea, să fondeze alte aşezări, aducând aici dotaţia originară. 

Proprietarii rămân, ceea ce este destul de firesc, protec- 
torii creaţiei lor. Mai exact, se pare că bunurile concedate, 
chiar dacă sunt rezervate pentru uzul noii comunități, nu 
sunt scoase realmente din patrimoniul căruia îi aparțineau. 
Terenul și abația care se află pe el rămân bunuri private|. În 
teorie, donatorii nu le pot da altă folosință, este cel puțin un 
principiu de drept. Practica este totuși diferită, cel puțin în 
tara francă propriu-zisă. Proprietarii îşi păstrează drepturile 
şi asupra pământurilor şi asupra oamenilor. Ei asigură secu- 
ritatea şi poliția, supraveghează recoltele și solicită plata 
redevențelor. Aceste servicii dau loc la despăgubiri. Primesc 
cadouri şi venituri fixe; își transmit drepturile descendenților 


N 


l U. STUTZ, Eigenkirhen, Eigenkloster, in Realency-clopâdie 
fiir protest. Theol. u. Kirche; E. LESNE, Histoire de la propriete 
ecclesiastique en France, t.] si II, Lille, 1910-1926. Mai recent, 
M. ROUCHE, La dotation fonciere de labbaye de Corbie d'apres 
Vacte de fondation, in Revue du Nord, t.LV, 1973, pp.219-226. 

şi le pot da la terţi cu titlu viager sau definitiv. Pe scurt, ei 
dispun de mânăstirea pe care au fondat-o ca de un element 
din patrimoniul lor, fiind stabilit că s-au angajat să facă să 
trăiască şi să prospere o fundaţie monastică. 

Proprietarii îl desemnează de fapt pe abate, care este 
administratorul bunurilor concedaie și într-un fel intenden- 
tul spiritual al intereselor familiei fondatoare, pentru care 
comunitatea monastică trebuie să se roage în primul rând. 
Conciliile recunosc faptul, iar papa Pelaghius | recomandă, 
către 560,:să fie instalat ca abate acela care a fost ales de 
către comunitate şi proprietar. Astfel, indirect, viața spiri- 
tuală şi evanghelizarea relevă iniţiativele persoanelor impor- 
tante. 


Această ultimă formă de monahism ce asociază 
evanghelizarea, răspândirea culturii și atașamentul 
strâns la o familie aristocratică corespunde mai bine decât 
precedentele la datele sociale, religioase și culturale ale 
Europei ieșită din invaziile barbare. De atunci, începând 
cu secolul al VII-lea, implantarea noilor mânăstiri face să 
conveargă zelul religios al misionarilor cu cel al prinților, 
totul servind scopurile lor familiale sau ambițiile lor teri- 
toriale. În Italia de Nord şi Centrală, regii și prinții lom- 
barzi înmulțesc ctitoriile, dintre care cele mai importante 
se situează la periferia posesiunilor lor, ca tot atâtea locuri 
de fidelitate dinastică și de poziții întăritel. 

Prinții franci, apoi regii, de la Carol Martel la Carol cel 
Mare, trag din acest sistem avantaje hotărâtoare. Erau 
deja, prin moștenire de familie, cei mai importanţi pose- 
sori de mânăstiri din Austrasia. Cu înălțarea lor la regali- 
tate, ei mostenesc din mânăstirile foarte numeroase, fon- 
date de merovingieni. Au primit în timpul perioadei tul- 
buri care însoțește ascensiunea lor și acum primesc în 
continuare, din acelea pe care fondatorii și proprietarii nu 
Je pot nici păstra, nici apăra ei înșiși. A-i da unui rege o 
mânăstire particulară înseamnă, începând cu epoca lui 


l Lista mânăstirilor lombarde în PH. SCHMITZ, Histoire de 
Yordre de saint Benoit [107], t.1, p.57. 

Pepin, a o sustrage dorinței nemăsurate de posesiune a 
autorităţilor laice din vecinătate. Prinții franci confiscă 
abațţiile dușmanilor lor și își însușesc, chiar fără drept, 
mânăstiri episcopale. Carol cel Mare dispune de o 
imensă rețea de mânăstiri regale, care sunt, în același 
timp, instituţii private și dinastice, și rotițe în angrena- 
jul statului franc. Confuzia între bunurile personale ale 
suveranului și cele ale statului se manifestă de așa 
manieră, încât trecerea abaţiilor de la statutul de patri- 
moniu privat la cel de bun sau de cinstire publică este 
imperceptibilă. 

În momentul învestirii lui Carol cel Mare cu funcţia de 
conducător al Imperiului, se pot: deosebi trei tipuri de 
mânăstiri. Cele mai importante sunt cele imperiale, al 
căror proprietar este suveranul, care dispune de ele 
după bunul său plac. Își recompensează cu funcţii 
abaţiale prietenii și slujitorii, își plasează aici rudele, 
poate numi în fruntea lor episcopi, simpli clerici și chiar 
laici. Theodulf, episcop de Orleans, este abate la Fleury- 
sur-Loire şi la alte mari abaţii din dioceza sa. Alcuin, 
care nu este decât diacon si care nu pare să fi fost 
-călugăr, cumulează șase funcţii de abate. Angilbert, un 
laic, este numit în fruntea lui Saint-Riquier, comunitate 
deosebit de importantă. Pe scurt, aceste abaţii sunt tot 
atâtea beneficii la dispoziţia regelui. Alte mânăstiri, mai 
puţin importante, aparțin marilor familii ale 
aristocrației. În sfârșit, cele care au fost fondate de epis- 
copi și acele mânăstiri bazilicale care nu au fost uzur- 
pate rămân episcopale. Nu este vorba aici decât de drep- 
turi ce derivă din posesiunea bunurilor. Cu toate aces- 
tea, asupra tuturor se exercită autoritatea spirituală a 
episcopului, din moment ce, cu excepţia Fuldei, ce 
deține un timp un regim special, nici o abație nu este 
legată de Scaunul de la Roma. Se poate aprecia, cu toate 
acestea, că rolul recunoscut proprietarilor, regi sau per- 
soane de vază, reduce autoritatea episcopilor, singura 
recunoscută de tradiția străveche a Bisericii, și lasă loc 
unei anume autonomii, atât materială, cât și spirituală. 

B. FUNCȚIILE MÂNĂSTIRII CAROLINGIENE 


Studiul diverselor forme pe care le capătă monahismul 
în Europa Occidentală a scos deja la iveală câteva din 
funcţiile sale. Intenţia de sfințenie, ce conduce la vocaţia 
monastică, dă naștere la abaţii ce sunt tot atâtea centre 
spirituale. Înmulțirea și rolul lor în lumea francă fac din 
ele, dacă se poate spune așa, mașinăriile unui stat. 
Mânăstirile, luate în ansamblul lor, sunt o instituţie capi- 
tală a Imperiului. Nu s-ar putea înțelege viața monastică 
fără a se ține cont de funcţiile pe care le exercită călugării 
în societate și de rolul ce le este atribuit în mod obișnuit. 

S-ar formula consideraţii greşite, totuși, despre men- 
talitățile epocii carolingiene, dacă am rămâne la nivelul 
politicului sau dacă am lua în considerare numai aspec- 
tele misionare sau culturale ale vieții monastice. Înte- 
meierea unei abaţii este un act de smerenie și protecţia ce 
i se acordă reînnoiește acest act fără încetare. Aceste ges- 
turi nu se fac fără convingeri religioase profunde şi fără ca 
să se aștepte, din partea mânăstirii, în schimb, servicii la 
nivelul la care le poate da, și anume în planul religios. 

Mânăstirea este mai întâi locul de unde se înalță spre 
Dumnezeu rugăciunile pentru cei care au fondat-o și 
dotat-o. Acesta este și principalul rol al unei biserici pri- 
vate. Numeroase sunt mânăstirile, începând din epoca 
merovingiană, ce servesc drept necropolă familială. 
Rugăciunile călugărilor intervin pentru morți. Ei se roagă, 
deopotrivă, şi pentru cei vii. Pe scurt, persoanele de vază 
sunt destul de bogate pentru a oferi ascendenților lor, ca 
și lor înșile rugăciunile atleților sfințeniei care sunt 
călugării. Ei aşteaptă în mod indiscutabil ca acestea să fie 
împlinite. 

În acest context, rolul marilor mânăstiri este evident. 
Ele trebuie în primul rând să se roage pentru împărat, 
pentru veșnica lui mântuire, atât de nesigură din cauza 
îndatoririlor ce îi incumbă. Se roagă pentru ca guvernarea 
sa să fie fericită şi rodnică, pentru ca el să fie victorios la 
război, pentru ca să se întoarcă sănătos și teafăr. 

Rugăciunile mânăstirilor imperiale îl solicită pe 
Dumnezeu pentru întreg Imperiul. S-a solicitat reuşita 
armatelor france, apoi, pe măsură ce imperiul devenea 
mai puțin războinic, rugăciunea are un caracter mai puțin 
triumfal. Sentimentul defectelor şi cel al gravității 
păcatelor îndeamnă acum la 'rugăciuni pentru a abate 
mânia lui Dumnezeu. Trebuie obținută iertarea păcatelor, 
ascunse de ochii lui Dumnezeu după nori de rugăciuni şi 
trebuie asigurată cât de cât protecția stăpânului cerurilor 
asupra Imperiului. Idealul este, după toate probabilitățile, 
ruga perpetuă, aşa cum se practică ea în câteva sanctu- 
are precum Corbie, Saint-Riquier, Saint-Martin din Tours, 
unde, zi şi noapte, călugării fac cu schimbul pentru a 
psalmodia fără încetare pe lângă sfânt. La Saint-Riquier, 
în timpul procesiunilor zilnice, 30 de călugări rămân în 
biserică pentru ca rugăciunea să nu fie întreruptă. 

În societatea carolingiană, religioasă până la super- 
stiția cea mai apăsătoare, călugării își asumă în mod real 
o misiune: cea de a obţine fără încetare binecuvântarea lui 
Dumnezeu. Dezamăgirea ce vine după primele succese ale 
normanzilor este în primul rând o îndoială asupra trăini- 
ciei acestui pact fundamental. 


Suplicația nu este singura funcţie strict religioasă a 
mânăstirii. Călugării, care au renunţat la viața lumească, 
sunt pe acest pământ avangarda poponuiui creștin în drumul 
spre mântuire. De aceea mânăstirea trebuie să fie locul unde 
perfecțiunea ordinii este ca anticiparea cetății cerești. Viaţa 
monastică este semn și simbol. Minuţioasele recomandări 
din anumite regulamente monastice carolingiene nu par să fi 
avut alte motivaţii!. Construcţiile mânăstirii Saint-Riquier si 
instituțiile care o administrează lasă sâ se întrevadă că 
Angilbert urmărea să facă din mânăstirea sa o cetate sacră. 
Dispunerea clădirilor, liturghia complexă şi fastuoasă permit 
să se evoce, în timpul ceremoniilor, cele două oraşe sfinte ale 


1 L. LEVILLAIN, Les statuts dAdalhard pour labbaye de 
Corbie, in MA, t. XIII, 1900, pp.333-386: J. SEMMLER, Les 
statuts dAdalhard de Corbie de lan 822, in MA, t.68, 1962, 
pp.251-269. 

crestinilor, Ierusalim și Roma. Biserica abaţială dispune de o 
rotondă cu două etaje, un vestibul şi un cor unde călugării 
cântă în mod obișnuit slujba. Sanctuarul rotund, imitație a 
bazilicii Învierii de la Ierusalim, şi paraclisele dispuse după o 
ordine precisă în vestibul, permit, în timpul celebrării 
sărbătorilor de Paşti, de a urma simbolic etapele vieţii 'lui 
Christos. Curtea pătrată, ce precedă biserica cu turnurile 
sale ce poartă nume de îngeri, este o evocare a Raiului. 
Intinerarul spre cetatea cerească este astfel reprodus și 
liturghia permite înălțarea în mod simbolic până la tainele 
cele mai grandioase. Organizarea burgului, cu incinta sa for- 
tificată, cu cele patru porți, cu cartierele sale specializate, 
este, de asemenea, minuțioasă. Aceasta este, fără îndoială, o 
imagine pământeană a ordinii lumii. Marile procesiuni, care 
adună toată populaţia de sărbători, reproduc liturghia 
stațională a Romei. Laicii sunt astfel asociați sacralizării 
pământului, prin glorificarea puterii spirituale ce guvernează 
lumea. Există ceva triumfal în ceremoniile de la Saint- 
Riquier, iar ideologia ce le inspiră este întru totul conformă 
cu ordinea oficială și statală ce prevalează la Aachen, în jurul 
împăratului!. 


Mai întâi la acest nivel strict religios monahismul este, 
în epoca carolingiană, o instituţie de stat, și anume un 
corp ce asigură o funcție esenţială supravieţuirii socie- 
tăţii. Inima spirituală a Imperiului, mânăstirile au ca 
sarcină să sanctifice poporul creștin. Este o obligaţie 
înflăcârată angajată față de suveran, de cei mari şi de 
popor. Este o datorie de stat care primează asupra tuturor 
celorlalte preocupări. Această operă colectivă pare a birui 
sentimentul individual de moralitate sau dorința persona- 
lă de a-și asigura mântuirea. Călugării intervin cu zel şi în 
toate zilele pentru împărat și pentru imperiu?. 


1]. HUBERT, Saint-Riquier et le monachisme benedictin en 
Gaule â l'€Epoque carolingienne, in Il Monachesimo [279], p.293 
şi urm., şi C. HEITZ, Recherches sur les rapports [244]. 

2 Cf. de exemplu, unei scrisori a lui Alcuin către Carol cel 
Mare despre călugării de la Saint-Martin din Tours, in MGH, 
Epist., t.IV,2, n0248. pp.401-402. 

De atunci, statutul de călugăr carolingian nu poate fi 
identic cu cel de.eremit, de penitent sau de pelerin care, 
la grade diferite, se derobează de orice obligație socială. 
Bogăția în domenii funciare a abaţiilor, care îi pune pe 
călugări la adăpost de nevoie, și modul de viaţă seniorial, 
care ii scuteșşte de orice activitate manuală, sunt contra- 
partida serviciului pe care îl asigură. Funcţiile pe care le 
îndeplinesc îi obligă să-și modeleze conduita pe ideea că ei 
se preocupă de sanctificarea ordinii omenești și de viața în 
lumea cerească. Or, o liturghie perfectă este o rugă fără 
cusur și o ordine supremă. De atunci ei nu își pot îndepli- 
ni misiunea nici fără fast, nici fără splendoare. Se cuvine 
să mobilizezi tot ceea ce este mai bun și mai frumos, pen- 
tru a-L onora pe Dumnezeu. O anumită bogăţie în decor, 
obiectele de cult, cărțile liturgice și podoabele nu sunt 
niciodată deplasate. Pe scurt, genul de viaţă al călugărilor 
trebuie să corespundă întru totul funcțiilor pe care ei le au 
de exercitat. 

La acest nivel, monahismul este mare, chiar dacă, fără 
îndoială, slăbiciunea omenească are deseori avantajul. În 
mod concret, scandalurile există, abuzurile de asemenea. 
Rivalitățile violente îi opun pe călugări unii altora. 
Plângerile ajung la împărat. Alcuin este obligat să scrie 
scrisori de scuze destul de lingușşitoare lui Carol cel Mare, 
pentru a încerca să-i abată mânia stârnită de călugării de 
la Saint-Martin din Tours, prin vreo acțiune necugetată!. 
Abația de la Fulda este tulburată, așa cum o arată 
depozițiile succesive ale abaților. Același lucru se întâmplă 
şi în multe alte locuri. Ar fi ridicol să negăm asemenea 
fapte. Întreg monahismul carolingian se află în acest con- 
trast între o misiune de stat și slăbiciunile omenești. 


1 J. CHELINI, Alcuin, Charlemagne et Saint-Martin de Tours, 
in RHEF, t. XLII, 1961, p.19 şi urm. 

C. REFORMA MONASTICĂ 


Unele fapte, nu întotdeauna bine cunoscute și foarte 
diferite unele de altele, impun o apreciere totuși nuanțată 
a stării monahismului la începutul epocii carolingiene. 
Fervoarea religioasă a secolului al VII-lea a fost intensă și 
foarte îndreptată spre mănăstire. Întemeierile de abaţii 
sunt numeroase în Neustria şi în Austrasia, în regiunile ce 
devin inima imperiului carolingian. Coincidenţa trebuie 
subliniată. Acest fenomen este capital, fiind mărturia 
vitalității ce se prelungește în timpul primei jumătăți a 
secolului al VIII-lea. Mișcarea are o asemenea amploare 
încât învinge, cu certitudine, toate devastările cunoscute 
şi necunoscute. Această sănătate fundamentală antre- 
nează totul. 

Mizeriile sunt bine cunoscute de sursele istorice. 
Există distrugeri datorate războiului, în Acvitania, de 
exemplu, unde se succed invazia arabă şi campaniile lui 
Pepin cel Scurt. Anumite abaţii sunt jefuite de bunurile lor 
în profitul clericilor și al laicilor. Procedeele sunt diverse și 
numeroase. Carol Martel, învingător la Rainfroi, îl alungă 
pe abatele de la Mont-Blandin din Gand, care este aliatul 
său, şi distribuie pământurile abației ca recompensă 
vasalilor săi. Călugării trebuie să se împrăștie și abația 
dispare pentru aproximativ un secol. În alte părți, 
războinicii pun stăpânire pe mânăstiri episcopale. Numai 
în dioceza Orleans, Carol cel Mare și succesorii lui au tre- 
buit să restituie opt asemenea mânăstiri însușite pe 
nedrept. În alte părţi, episcopii ce primesc ca dar regal 
mânăstiri delapidează bunurile după bunul lor plac. 
Astfel, Gauslin, episcop de Mans, la mijlocul secolului al 
VIII-lea, are reputaţia de a fi adus la mizerie cele 36 de 
abaţii din dioceza sa. Această listă s-ar putea mări fără 
efort. Totusi, putem remarca că proprietarul laic, protec- 
torul unei abaţii, nu are nici un interes să aducă la ruină 
ceva ce îi aparține. Nu se poate vorbi de un sechestru 
general practicat de cei bogaţi asupra mânăstirilor, din 
moment ce tot ei le sunt proprietarii. Abaţiile din 

Austrasia, ce depind de prinți franci, par să fi avut puţin 
de suferit, în mod sigur graţie acestui patronaj. 


Restaurarea abaţiilor pare să se impună mai puțin noilor 
stăpâni decât reforma Bisericii seculare. Starea lor pare mai 
puțin precară. Se face, de altfel, apel Îa călugări pentru a 
reconstitui episcopatul. Tilpin, episcop de Reims, vine de la 
Saint-Denis, Erembert, episcop de Worms, fusese episcop de 
Wissemburg, În 762, la sinodul de la Attigny, unii abaţi 
prezenți lasă impresia de administratori de dioceză în 
absenţa episcopuluil. Ar trebui să adăugăm că restaurarea 
unei abaţii distruse îi revine în mod obligatoriu proprietaru- 
lui, tot așa ca și reconstituirea patrimoniului său. Este o 
chestiune particulară, ce nu ține de prinț decât atunci când 
abația îi aparține. Carol cel Mare nu se arată deosebit de gene- 
ros în ceea ce privește mânăstirile. Generozitățile consimţite 
la Saint-Riquier sunt cu totul excepționaie. Se pare că au fost 
lăsate în grija devotamentului aristocrației, pe bună.dreptate, 
de altfel. 

Carol cel Mare n-a împins niciodată respectul vieţii ordo- 
nate până la a-și interzice practici abuzive. Nu a renunțat 
niciodată să dăruiască mânăstirile ca un beneficiu rudelor, 
prietenilor şi slujitorilor săi. Ur. același personaj cumulează 
funcţia abaţțială în mai multe !ocuri. Atribuirea unei abații 
unui laic este un fapt curent. Aceste numiri nu sunt atât de 
nefaste pe cât s-ar putea crede. Angilbert este un mare abate 
la Saint-Riquier. Voința de reformă poate, de asemenea, să 
facă posibilă desemnarea unui abate care nu aparține 
ordinului. Astfel, Alcuin, care nu este“ decât diacon, este 
numit în fruntea mânăstirii Saint-Martin din Tours, în ciuda 
vârstei sale și a faptului că era prea puțin atras de această 
funcţie, pentru a stăpâni o comunitate a cărei reputație nu 
era bună. De altfel, el nu a reuşit să-i impună o viață mai 
austeră. 


_ Reformarea monahismului însemna introducerea peste 
tot a acelei Regle a Sfântului Benedict, cu sobrietatea sa 


și renunțarea la lume. Se relevă în actele conciliilor şi 
capitulariile din anii 724-744 că abaţii și călugării au 


1 MGH, Conc., II, 1, n913. 

acceptat regula cassiniană pentru a restabili viața regu- 
lară!. În acest moment. influența lui Bonifaciu asupra 
acestui punct este evidentă. Este vorba, în fapt, de o 
decizie teoretică foarte dificilă de tradus în fapte. Fiecare 
mânăstire este autonomă şi are obiceiurile ei. Un abate 
zelos poate determina adoptarea de noi cutume, impor- 
tant este ca el să dorească acest lucru. Chestiunea aceas- 
ta nu pare să fi fost promovată cu prea multă energie. 
Mânăstiri foarte mari, precum Reicheanu, Sankt-Gallen, 
Lorsch și chiar Corbie nu trăiesc după normele benedic- 
tine. La Wissemburg și la Lorsch, călugării pot dispune de 
o parte din averea lor. Alte mânăstiri, dintre cele mai cele- 
bre, practică rugăciunea continuă, ceea ce este necunos- 
cut în tradiția benedictină. La drept vorbind, la începutul 
domniei lui Carol cel Mare se face o slabă distincţie între 
canonici și călugări. Anumite mânăstiri, adesea dintre 
cele din apropierea orașelor, preferă să adopte genul de 
viață al canonicilor, decât să se supună exigenţelor vieții 
monastice propriu-zise2. Această abandonare este un 
semn al unei lente repuneri în ordine în care ceea ce este 
pur și simplu monastic adoptă puţin câte puțin, nu fără 
rezistență, regula Sfântului Benedict. De altfel, ea oferea 
un cadru destul de generos, ce permitea păstrarea obi- 
ceiurilor legitime. 

Precizia a devenit în mod progresiv o preocupare domi- 
nantă. Între 778 şi 797, contele Thierry îl consultă pe 
abatele Theodemar în legătură cu observanțele de la 
Montecassino, în principal în legătură cu acelea ce nu fi- 
gurează în hRegulâ3. Către 790, episcopul Adalgarius 
primeşte de la Carol cel Mare misiunea de a obține de la 
Montecassino textul autentic al Regulii. Se consideră 


1! MGH, Conc., t.II, p.5-7. 

2 J. SEMMLER, Karl der Grosse und des frânkische 
Mânchtum, in Karl der Grosse [224], t.II, pp.255-289. 

3 Scrisoarea către contele Thierry este editată în Corpus con- 
suetudinum Monasticarum, t.l, Siegburg, ed. K. Hallinger, i963, 
pp.131-136. 

manuscrisul primit ca un exemplar model. A sprijini o 
reformă pe un text sigur venit din Italia este o procedură 
ce a fost deja practicată. În 802, acei Missi care parcurg 
Imperiul au primit instrucţiuni ce arată că regula cassini- 
ană este de acum înainte norma oficială. În octombrie, 
acelaşi an, o dezbatere în legătură cu observanţele opune 
susținătorii diverselor tradiţii reformatorilor!. În 811, o 
adunare judecătorească se întreabă asupra legitimităţii 
unei vieți monastice bazată pe o altă regulă decât cea a 
Sfântului Benedict. Întrebarea revine la ordinea zilei la 
diferitele concilii provinciale din 813. La Mainz, se conside- 
ră că Regula Sfântului Benedict este singura normă a 
vieţii monastice. La Chalon, se afirmă că aproape toate 
mânăstirile din Burgundia trăiesc după recomandări. La 
Tours și la Arles, referirile sunt mai puțin nete. Domnia 
lui Carol cel Mare se încheia înainte ca uniformitatea să fi 
fost pusă în practică. 


Cu domnia lui Ludovic cel.Pios, reforma monastică capătă 
o altă orientare și provine destul de direct din experiența lui 
Benedict din Aniane. Fiul contelui de Maguelone, acest aris- 
tocrat vizigot, născut către 750, a fost educat la palat în vre- 
mea lui Pepin cel Scurt. După ce cu greu a scăpat de la înec, 
în timpul campaniei din Italia, în 774, s-a jurat să se con- 
sacre în întregime lui Dumnezeu. După o experiență monaş- 
tică de câţiva ani la abația de la Sainte-Seine, de pe platoul 
Langres, s-a stabilit pe proprietăţile sale, la Aniane, pentru a 
duce o viață ce urma să aibă toată strictețea disciplinei 
străvechi. Se inspiră de la călugării din Egipt și de la Părinţii 
din Orient și încearcă să dea viaţă unei comunități în cea mai 
cruntă sărăcie, în cerșetorie uneori, tot timpul în austeritate. 
Această severitate provoacă esecul tuturor tentativelor sale. 
Ia atunci o poziție mai moderată, adoptând Regula Sfântului 
Benedict, adaptată cutumelor carolingiene. 

Către 787, ridică o nouă biserică construită cu rafinament 
şi admite vesminte liturgice somptuoase, ceea ce refuzase 


1 F.L. GANSHOF, Le programme de gouvernement imperial de 
Charlemagne, in Renovatio Imperii, Atti della giornata inter- 
nazionale di studio per il Millenario, Faenza, 1963, p.63 și urm. 

înainte. Numește cantori și lectori și întemeiază co bibliotecă. 
Observanţele nu suferă din cauza calităţii și a acestei conce- 
sii făcute culturii. Sub această ultimă formă, Aniane are suc- 
ces rapid şi se extinde. Importante mânăstiri iau ființă: Saint- 
Savin, le Barbe la Lyon, Cormery în apropiere de Tours. Toţi 
câlugării rămân sub jurisdicția lui Benedict şi pot să meargă, 
la dispoziția abatelui, de la o mânăstire la alta. Era o defor- 
mare a principiului autonomiei abaţiilor și prima schiță a 
unei congregațiil. 


Ludovic cel Pios l-a numit mai întâi pe Benedict din 
Aniane în fruntea abaţiilor din regatul său din Acvitania. 
Devenit împărat, el a fondat în apropiere de Aachen 
mânăstirea de la Inde, pentru ca Benedict să poată să 
locuiască în apropierea lui, conducând, în același timp, 
viața “monastică. Prezenţa sa părea realmente indispen- 
sabilă, deoarece, la acest început de domnie, programul 
general de reformă a Bisericii se referea, parţial, la 
călugări. Era vorba de măsuri generale, cerute de suveran 
și care trebuiau să capete un loc în legislaţia francă. 

Reforma monastică a fost pregătită de Benedict din 
Aniane2. Sinodul ţinut la Aachen, în timpul verii anului 
816, a edictat 27 de capitula provizorii. S-a căzut de acord 
că toţi călugării vor avea aceeași îndeletnicire și vor 
respecta aceleaşi obligații. Adunarea a impus slujba reli- 
gioasă așa cum era prevăzută în Regula Sfântului 
Benedict. În iulie 817, o reuniune de abaţi și de călugări a 
avut de deliberat asupra unui lung capitular ce era o 
declarație despre Regulă. Abații de la Montecassino, de la 
Farfa şi de la Saint-Vincent du Vulturne, ca și cei din 
Italia au rămas credincioși obiceiurilor cassiniene. 
Celelalte mânăstiri s-au angajat să trimită doi călugări la 
Inde, pentru a-i forma în spiritul noilor observanţe?. 


„1 Vita scrisă de ARDON imediat după moartea lui Benedict 
este un document prețios, in MGH SS, t. XV, 1, pp.198-220. 

2 Episcopii spun Benedicti abbatis regula într-o relatare De 
rebus ecclesiasticis, in MGH, Capit., p.368. 

3 Se cunoaște raportul scris de cei de la Reichenau, in MGH, 
Epist., t.5, p.305. 

Anumiți inspectori trebuiau să fie însărcinați de împărat 
cu controlul aplicării acestor hotărâri. Benedict din Aniane 
a îndeplinit această îndatorire în mai multe rânduri. 

Capitularul din 817 este o veritabilă regulă monastică!. 
Până atunci, puţine abaţii erau cu adevărat conduse de un 
text scris. Obiceiurile erau suficiente, fără să fi fost nevoie 
de o codificare. Capitularul monastic este din acest punct 
de vedere un real progres. Este un efort de punere la punct 
apreciabil. Cu toate acestea, Benedict din Aniane schimbă 
viaţa monastică în direcții ce par destul de îndepărtate de 
inspirația lui Benedict din Nursia. 

Această legislaţie prelungește în mod considerabil sluj- 
bele și rugăciunea personală a călugărilor. De acum 
înainte, slujba pentru morți este recitată în toate zilele. 
Înainte de Matutina, călugării recită cinci psalmi pentru 
credincioşii vii, cinci pentru cei care au murit, cinci pen- 
tru cei decedați recent, adică trina oratio. După slujbă, 
trebuie să cânte în continuare psalmi. Aceste obiceiuri 
introduc în slujbă lectura martirologului şi a Regulii, con- 
tribuind astfel la fixarea caracterului special al primei ore 
canoniale (ora 6 dimineața). Călugării trebuie, împreună, 
să treacă de trei ori pe zi pe la altare şi să se roage in fața 
fiecăruia. Slujba, care era principala ocupaţie a 
călugărului în Regula Sfântului Benedict, devine practic o 
ocupație exclusivă2. Rugăciunea lace să dispară aproape 
în totalitate munca manuală. Este, prin urmare, o altă 
relaţie pe care mânăstirea o are cu lumea. 


1 Există două recenzii ale acestui capitular. Un text lung de 
88 de capitole, cu interpolări, ce este editat in MGH, Capit., t.1, 
p.343 şi urm. Recenzia scurtă este cea originală. Este editată în 
B. ALBERS, Consuetudines monasticae, t. III, Montecassino, 
1907, pp.115-144, 

2 În legătură cu Benedict din Aniane, PH. SCHMITZ, 
Linfluence de saint Benoit dAniane dans I'histoire de Iordre de 
saint Benoit, in II Monachesmio [279], p.401 și urm. art., Benoit 
dAniane, în DHGE; DOM WINANDY, L'oeuvre monastique de 
saint Benoit dAniane, în Melanges Benedictins publies â l'occa- 
sion du XIVe centenaire de saint Benoit, Fontenelle, 1947. 

Legislaţia lui Benedict din Aniane are meritul de a-l 
apropia pe abate de călugării săi. El nu mai trăiește sepa- 
rat, în afara mânăstirii, cu oaspeții. Este supus aceluiași 
regim, ca și ceilalți frați!. Nu mai este un senior, ci un con- 
ducător care trebuie să obţină consimțământul 
călugărilor săi pentru deciziile sale importante?. Capitlul 
are în plus posibilitatea juridică de a controla modul în 
care principalii oficianți se achită de sarcina lor. Nu avem 
nici o îndoială că Benedict a dorit să obțină libera alegere 
a abatelui de către călugări, măsură ce se potrivește exact 
cu concepţiile sale despre comunitate. În ciuda decla- 
raţiilor de intenţie, într-un capitular din 818-819, acest 
drept rămâne un privilegiu pe care suveranul îl acordă 
câtorva mânăstiris, în celelalte, numirea rămâne la dis- 
poziţia sa. Chiar dacă a fost dotată cu un privilegiu, o 
comunitate trebuie să solicite această libertate de alegere 
la decesul fiecărui abate și să aștepte decizia prințului. 

Benedict din Aniane se străduiește să restrângă 
legăturile dintre mânăstire și lume. Îndatorirea de ospita- 
litate, imperativă, dar și copleșitoare mai înainte, este 
acum restrânsă doar la clericii și laicii care doresc să 
devină călugărit. Deopotrivă, el desființează școlile din 
mânăstiri, cu excepţia celor destinate oblaților, copiilor 
închinați vieții monastice de părinții lor5. 

Principalele dispoziţii ale reformei lui Benedict din 
Aniane trădează un proiect de ansamblu coerent. Legătu- 
rile între mânăstire și lume sunt, dacă nu rupte, ceea ce 
este imposibil, cel puţin slăbite. Abaţiile obțin, fapt cu 


! Cap. 19 și 21 din Regula. 

2 [bid., cap. 51. 

3 Textele sinodului din decembrie 818 sau ianuarie 819 s-au 
pierdut, dar hotărările sunt cunoscute din aluziile capitularului 
n0138. 

4 Cap 33 din Regula. : 

5 Ut schola in monasterio non habeatur nisi eorum qui oblati 
sunt. 

totul semnificativ, reducerea contribuţiilor lor la oastea 
imperială!. Călugării trebuie să caute sfințenia în 
rugăciuni și perfecțiune religioasă. Accentul este pus pe 
vocaţia lor esenţială, în detrimentul funcţiilor diverse pe 
care le puteau asigura în societatea carolingiană. Este o 
ruptură destul de netă cu monahismul misionar, mijloc de 
propagare a civilizației, care prevalase la marginile ținutu- 
lui franc, de la sosirea pe continent a pelerinilor și a apos- 
tolilor irlandezi și anglo-saxoni. 

Această întoarcere către sine poartă marca Regulii 
Sfântului Benedict din Nursia și a influențelor meridi- 
onale. Monahismul este acum o problemă de renunțare”la 
lume şi de cucernicie, şi nimic mai mult. Restul înseamnă 
concesii. Inspirația cea mai fundamentală pare un impuls 
ascetic, temperat de experiență. Viaţa lui Benedict din 
Aniane lasă să se întrevadă acest itinerar spiritual. Este 
important de relevat că, degajate de câteva excese, pre- 
ocupările sale au găsit un ecou în civilizația carolingiană. 
Dacă este să luăm literal acest program, abaţiile cele mai 
ilustre, produse de dinamismul poporului franc și ideolo- 
gia politico-religioasă a renașterii carolingiene, ar trebui 
să cedeze locul mânăstirilor retrase din lume și neavând 
altă semnificaţie decât discreta lor prezență sanctificantă. 

Reforma era mult mai dificil de impus decât se 
prevăzuse. Habitudinile sunt mai puternice decât vointa 
împăratului. Anumite comunități, pentru a menţine genul 
lor de viață și liturghia lor, aleg viața canonială. Astfel a 
procedat Saint-Martin din Tours, în 818. Moartea lui 
Benedict din Aniane, în 821, apoi dezordinile din Imperiul 
carolingian îi restrâng semnificația. Cu toate acestea, 
rămâne o regulă, proclamată de capitular, care este sin- 
gurul text cu forţă de lege. Pe de altă parte, ascetismul 
moderat al lui Benedict din Aniane favorizează o reformă 
destul de înțeleaptă pentru a reuși. Pentru acest motiv, 
mânăstirile înălțate din spiritul său sunt preţioase mărturii. 


1 Notitia de servizio monasteriorum, in PL, 103 c 393-664. 

IV 


Viaţa intelectuală 


Cultura antică era un sistem complet de umanism laic 
ce asigura, celor care îi aprofundau litera și spiritul, carie- 
ra, bogăția, onorurile și satisfacția intelectuală. Era un 
bagaj la înălțimea. ambițiilor şi fericirii celor mai buni 
cetățeni ai antichității. De aceea, atât de perfecte cât a 
putut fi, aceste moduri de gândire, de expresie și de viață 
nu-și mai găseau locul în Europa Occidentală ieșită din 
invaziile barbare. Viaţa era alta. Oricare ar fi prestigiul de 
care se bucura încă fiecare element particular al acestei 
învățături, nu mai există ansamblul organic ce făcuse din 
aceste elemente un tot coerent. Cu siguranţă că se poate 
reține atenția unui rege barbar cu discursuri împrumu- 
tate din antichitate. Aceste rămășițe de cultură sunt 
obiecte de lux, fascinante și iubite uneori cu exces. 
Flatează curiozitatea şi slujesc gloria, ceea ce este sufi- 
cient pentru a le asigura supraviețuirea. 

Ceea ce rămăsese viu în această cultură trecuse în sluj- 
ba Bisericii. Creștinismul cu Scripturile sale, credința sa 
şi liturghia sa nu se poate debarasa de o expresie intelec- 
tuală. Prin urmare, nu se poate rămâne la formele cele 
mai sumare. Or, de la antichitatea creştină, tradiția era 
întreruptă. Biserica se afla moștenitoarea unei religii 
savante și cultivate, elaborată laborios de Sfinţii Părinţi 
într-un cu totul alt context. Era suficient ca vremurile să 

fie mai puțin tulburi, pentru ca această moștenire fabu- 
loasă să poată fi readusă, cu modestie, la cinstire. Dorinţa 
foarte monastică de perfecţiune, impulsurile de fervoare 
sau simpla pietate a prinților chemau, sub forme diverse, 
“această reînnoire culturală, atât de necesară vieții spiri- 
tuale. : * 

Oricât de elementară, restaurarea studiilor clericale 
sau monastice le antrenează pe cele ale scrierilor latine şi 
“a culturii profane, ce au servit la elaborarea învățăturii 
creștine. Or, există în Biserică, printre călugări și chiar 
printre clerici, rigorişti pe care această perspectivă nu îi 
încântă. Pentru ei, trebuie să fii sfânt când ești creștin, iar 
nu învățat. Ei îi recuză pe poetii care distrează spiritul, 
stârnesc senzualitatea şi tulbură inimile. Îi resping pe filo- 
zofii păgâni. Îi resping deopotrivă pe retori, al căror limbaj 
frumos provoacă obscuritate și confuzie. Or, nu mai este 
deloc nevoie de a recurge la autori păgâni. Creștinii pot 
învăța să citească în Biblie și-și pot obține mântuirea 
meditând la Scripturi. Este mai mult adevăr în Revelaţie 
decât în fabulele grecilor şi ale romariilor. 

Un program de educaţie creștină se poate articula pe 
Biblie, având putinţa de a hrăni cucernicia clericilor și a 
călugărilor. Au ei nevoie de mai. mult? Un imens efort este 
depus pentru a evita ca ei să trebuiască să caute aiurea. 
Autori precum Grigore cel Mare, Isidor din Sevilla și Beda 
Venerabilis, citiți timp atât de îndelungat, răspund exact 
acestei dorințe. Formarea pe care o oferă ei este fără risc. 
Dimpotrivă, a-i citi pe autorii antichității, a-i copia, a cer- 
ceta învăţătura profană și a te bucura în urma dezbateri- 
lor Celor Vechi cete o justificare pe care intelectualii ca- 
rolingieni par incapabili să o furnizeze. Apetitul lor pentru 
cultură se îndreaptă mai întâi spre scrierile creștine, apoi 
spre elemente destul de disparate ale învățăturii profane 
antice, în fine, doar în ultimul rând către autorii păgâni 
înșiși. 

În momentul în care Pepin cel Scurt accede la putere, 
viața culturală este departe de a fi nulă în Europa 
Occidentală. Cu toate acestea, ea este mult mai străluci- 

toare în Spania, în Italia şi în insulele britanice, decât în 
Austrasia. 

Peninsula Iberică, prea puțin atinsă de marile invazii, 
deține pentru multă vreme rolul de păstrător al tradiţiilor. 
Creștinarea culturii antice se desăvişeşte aici lăsând un 
loc important cunoștințelor concrete și pozitive. Lucrarea 
lui Isidor din Sevilla, Etymologiae, vehiculează o abun- 
dentă materie profană, ce-i conferă culturii creștine span- 
iole caracteristicile sale proprii. După moartea lui Isidor, 
în 636, discipolii săi îi continuă opera, fără amploarea sa 
de perspectivă. La sfârşitul secolului, ascetismul şi spirit- 
ul monastic au pătruns în intreaga reflectie creștină. 
Invazia arabă provoacă o asfixie progresivă. Cu toate aces- 
tea, această tradiție culturală a dat Europei câteva opere 
fundamentale, de care literaţii carolingieni au știut să 
profite la rândul lor. 

În Italia, Roma rămânea un centru de cultură reli- 
gioasă indiscutabilă. De la moartea lui Grigore cel Mare la 
papa. Zacharias, ': numeroşi papi, greci sau orientali, 
mențin contactul cu lumea elenică. Unii dintre ei sunt 
autentici intelectuali, capabili să traducă dintr-o limbă în 
alta. Ei aprovizionează cu cărți pe clericii și călugării pe 
care îi trimit în misiune. Din acest punct de vedere, rolul 
Romei este imens. În Italia de Nord, convertirea la catoli- 
cism a lombarzilor permite reconcilierea clericilor cu pu- 
terea. Pavia devine o capitală. Se predă aici gramatica și 
se scriu poeme de circumstanță. Reapariţia unei culturi 
de curte este un indiciu interesant de relevat. | 

Cazul cel mai interesant este oferit de insulele brita- 
nice. Irlanda, mai întâi, care primeşte, în același timp, 
romanitatea și creștinismul și unde se dezvoltă o cultură 


1! J. FONTAINE, Isidore de Seville et la culture classique dans 
IEspagne wisigothique, Paris, 1959. Manuscrisele lui Isidor se 
răspândesc cu repeziciune în Europa, în special în insulele bri- 
tanice; B BISCHOFF, Scriptoria e manoscritti mediatori di civil- 
ită dal sesto secolo alla riforma di Carlo Magno, in Centri e vie 
[170], pp.479-504. . 

originală. Prin călugării lor misionari, irlandezii au o influ- 
enţă considerabilă asupra centrelor de cultură anglo- 
saxone şi asupra numeroaselor mânăstiri pe care le-au fon- 
dat pe continent. Originea acestei învățături rămâne destul 
de misterioasă, și amploarea exactă a influenţei irlandeze 
rămâne de discutat. În Anglia propriu-zisă, centrele de cul- 
tură ale antichităţii nu au supraviețuit marilor invazii, de 
aceea misionarii trimiși de Grigore cel Mare, apoi de succe- 
sorii lui, aduc o dată cu creștinismul cunoașterea limbii 
latine, a cărților și o cultură deja clericală. Experiența 
engleză este, din toate punctele de vedere, capitală. Limba 
latină nu se sprijină pe nici o limbă proprie unei ţări. Ea 
este învățată în școli și în biblioteci pentru nevoile cultului. 
Este idiomul unei caste profesionale, clerul, care este sin- 
gura în măsură să acceadă la știință. O cultură direct 
creștină prosperă cu repeziciune în Anglia. Ea nu este 
încărcată de amintirea Imperiului roman, a fastului său, a 
genului său de viaţă şi a ceea ce poate supraviețui aiurea 
din tradiţiile sale. Derivând din autorii creștini ai anti- 
chităţii, ea nu este confruntată cu o ştiinţă profană și 
păgână. Dă naştere la opere de compilație, rezumate solide 
ale numeroaselor lecturi, ce au meritul de a fi simple si 
utile. Lucrările lui Beda Venerabilis, compuse potrivit aces- 
tor criterii şi răspunzând nevoilor vremii, găsesc un credit 
durabil. 

În Italia, în Spania și în;insulele britanice, cultura se 
menţine sau cunoaste o reiînviere inainte de sfârsitul seco- 
lului al VIl-lea. La această dată, nu există nimic 
asemănător în Austrasia. Trebuie luată in considerare 
această diferenţă şi ea modifică în mod -sensibil inter- 
pretarea renașterii carolingiene. Avântul cultural franc este 
mult mai târziu. El utilizează oamenii şi experiențele ținu- 
turilor vecine. Datorează acestor antecedente repeziciunea 
sa și anumite caracteristici. Cultura anglo-saxonă pare 


l Lucrarea clasică a lui E. PATZELT, Die Karolinische 
Renaissance [305], insistă prea mult pe directa continuitate 
intre antichitate și epoca lui Carol cel Mare. 

modelul cel mai bine adaptat, pentru că limba maternă în 
Austrasia este un dialect germanic, fără legătură cu latina, 
și cultura anterioară este aproape în totalitate abolităl. 
Pedagagia livrescă a școlilor rnonastice şi catedrale engleze 
permit formarea unui cler. Ea fixează sarcinile și dă stilul. 
Învățătura venită din insule este clericală și consideră ca 
un câştig creștinarea culturii împlinite de autorii anti- 
chităţii târzii sau ai Evului Mediu timpuriu. În sfârșit, 
modelul englez nu este exclusiv, din moment ce la curtea 
francă se află oameni și preocupări venite de aiurea. 

Înnoirea culturală în'diverse centre europene începe 
încă din secolul al VII-lea. Este indiscutabil un preludiu la 
renașterea carolingiană. Cu toate acestea, pare exagerat 
să insistăm asupra continuității, încât să căutăm origi- 
nile atât de departe. Oricare ar fi strădaniile lui Bonifaciu, 
activitățile intelectuale în epoca lui Pepin cel Scurt rămân 
mediocre!. Trebuie să așteptăm anii 780 pentru ca o 
mișcare coerentă să se contureze și să se impună ca una 
din marile acțiuni ale domniei. 


A. O POLITICĂ CULTURALĂ 


Pentru Sfântul Bonifaciu, reforma ecleziastică trebuia 
să fie însoţită de restaurarea rudimentelor culturii. 
Predicarea credinței cerea acest lucru si, în aceeași 
măsură, celebrarea cultului. Un cler ignorant este incapa- 
bil să cunoască legea lui Dumnezeu și să o predea 
poporului. Bonifaciu se temea că, în lipsa conducătorilor 
competenţi, creștinii nu-și pot îndeplini exact îndatoririle 
lor religioase. Vedea în aceasta un scandal prevestitor de 


i 


1 Această cronologie excesivă este adoptată de P. RICHE, Les 
foyers de culture en Gaule franque du VIC au XIC siecle, in Centri 
e vie [170], pp.297-321. Punctul său de vedere este discutat. 
Pentru acest motiv, el dă multă importanţă culturii la curtea lui 
Pepin cel Scurt; P. RICHE, Le renouveau culturel â la cour de 
Pepin III, in Francia, t. Il, 1974, pp:59-70. 

mari catastrofe. Preocuparea sa este strict religioasă și 
atitudinea sa coerentă. Nimic în demersul lui Bonifaciu 
nu merge dincolo de răspândirea unei culturi creștine 
după modelul englez. Trebuia, prin urmare, să se înceapă 
cu rudimentele, adică de la gramatica latină. Această con- 
cesie făcută literaturii profane nu angaja prea mult. 
Politica culturală a lui Carol cel Mare nu pare prea 
diferită, iar renașterea intelectuală este o parte din pro- 
gramul de reformă religioasă. Din acest punct de vedere, 
îi revine regelui să o promoveze prin capitularii. La drept 
vorbind, viața intelectuală pare destul de mult timp ruda 
săracă a acestei reforme. Astfel, locul culturii într-un text 
atât de important ca Admonitio generalis este, la urma 
urmelor, destul de firav. Este evident partea cea mai difi: 
cilă a programului reformator, din lipsă de oameni, se pare. 


Textele lui Carol cel Mare privind studiile sunt în princi- 
pal Adminitio generalis, scrisoarea De litteris colendis şi 
Epistola generalis. Acest capitular foarte special, care este 
Admonitio generalis, este datat foarte exact, în luna martie 
789. Scrisoarea De litteris colendis pare să fi fost o circulară 
de aplicare a textului precedent. Ea era adresată tuturor 
episcopilor şi tuturor abaţilor, unicul exemplar păstrat este 
cel ajuns în posesia lui Baugulf, preot la Fulda. De atunci, 
importanta dispoziţiilor acestui text nu s-au pierdut, mai ales 
dacă este opera lui Alcuinl. 

Îndemnurile din Admonitio generalis privind viața intelec- 
tuală par foarte modeste. Ele se pierd într-un text destul de 
lung, iar interpretarea lui comportă discuţii. Spune acest 
capitular: „Să existe școli pentru instruirea băieţilor. 
Verificaţi bine, în fiecare mânăstire sau episcopie, Psalmii, 
notele, cânturile, calculul, gramatica și cărţile catolice: 
deoarece, cu siguranţă, că atunci când ei doresc să se roage 
la Dumnezeu, se roagă prost, deoarece cărțile nu sunt corec- 
tate“2. Crearea de școli este o dorință rar urmată de efecte. 


1 FL. GANSHOF, La revision de la Bible par Alcuin,in 
Bibliotheque d'Humanisme et Renaissance, t. LX, 1947, p.7-20; 
L. WALLACH, Alcuin and Charlemagne [307), p.198 și urm. 

2 MGH, Capit., t. 1, p.58 și urm. 

Dioceza din Orleans este poate unica unde episcopul a ajuns 
să întemeieze o școală în parohiile sătești. Reunirea unui 
grup de băieţi în junul parohului și al preoților pentru: a-i 
învăța noţiunile elementare în același timp cu morala, este o 
îindatorire considerată grea. Această educație pare destinată 
numai să întărească grupul de clerici care îl înconjoară pe 
paroh. Este foarte imprudent să vedem în acest text scurt, şi 
care nu are altă valoare decât de îndemn, actul de naștere al 
scolii în sensul de astăzi. 

Urmarea acestui program dovedeşte cu prisosinţă că este 
vorba de chestiuni liturgice şi, prin urmare, de probleme mai 
întâi religioase. Căci a te ruga bine sau prost, după cărți 
îndreptate sau nu, nu poate privi decât cultul în ceremoniile 
sale cele mai grandioase şi nu rugăciunea individuală, cu 
atât mai mult cu cât ea există într-o asemenea epocă. Grija 
primordială este, prin urmare, precizia în proclamarea pu- 
blică a cuvintelor sacre. Văzută sub această lumină, corec- 
tarea Psaltirilor, a cânturilor şi a cărților catolice trebuie 
înțeleasă a cărților liturgice. Notele, calculul și gramatica nu 
trebuie să se îndepărteze prea mult de aceste preocupări. Ar 
putea fi vorba de lucrări de comput. Cât despre gramatică, 
este evident disciplina fundamentală pentru înțelegerea tex- 
telor. 

Scrisoarea De litteris colendis revine asupra aceloraşi 
teme. „Vă îndemnăm să nu neglijaţi studiul literelor pentru a 
putea pătrunde mai ușor și mai exact misterele Sfintelor 
Scripturi“!. A excela în acest domeniu presupune să te 
opreşti un timp la gramatică și litere. Scrisoarea cere să se 
desemneze „pentru această sarcină oameni care să aibă 
voința şi capacitatea de a învăța şi care au dorința de a-i 
instrui pe alții“. Această căutare de candidați la ucenicie li- 
terară și la funcţiile de institutor are ceva dezolant. 

Epistola generalis, ce datează din anii 800-801 face, o 
dată în plus, referire la corectarea textelor. „Astfel, -prin 
Dumnezeu, ajutoriul nostru în toate lucrările, am pus să fie 
corectate mai înainte toate cărţile Vechiului și Noului 
Testament, degradate de ignoranţa copiștilor“2. Încă o dată, 
precizia textului sacru este preocuparea de fond. Ea inspira 
ceva mai înainte directivele în legătură cu ucenicia într-ale 


1 MGH, Capit., t. 1, p.79. 
2 MGH, Capit., t.l, n9 30. 

literelor şi ale gramaticii. Se observă încă de atunci că obiec- 
tivele fixate prin circulară călugărilor și clericilor unui vast 
imperiu au rămas foarte modeste. cel puţin până în anul 800. 


Nu este vorba în nici un fel de o restructurare a culturii 
antice, ci pur și simplu de a facilita accesul călugărilor și 
al clericilor la Sfânta Scriptură. Pe scurt, programul pare 
în întregime delimitat de cel care fusese elaborat în școlile 
clericale şi monastice englezești. Experienţa lui Alcuin nu 
pare străină de aceste alegeri. Această doctrină oficială, 
perfect coerentă, este foarte repede depăşită de fapte. 
Administraţia caroligiană a recurs din ce în ce mai mult la 
actul scris, și această activitate este partea civilă și mon- 
denă a vieţii intelectuale a clericilor. Copiştii, notarii, 
anchetatorii, redactorii de texte administrative, scriitorii 
oficiali însărcinați cu redactarea Analelor și membrii pala- 
tului cei mai la curent cu chestiunile nu-și limitează 
cercetările la înțelegerea Scripturilor. Au altă anvergură. 
Totuşi, se poate trece de la o scoală monastică, cu ambiţii 
definite de programul oficial, la palat, așa cum a făcut 
Eginhard, crescut mai întâi la Fulda. 

Centrul intelectual cel mai prestigios este, în epoca lui 
Carol cel Mare, Palatul. În mod tradițional, regele franc 
păstra în jurul lui pe fiii aristocrației, pentru ca ei să se 
formeze la curte. Ei sunt, în același timp, întreținuți de 
print şi tovarăşii de joacă ai copiilor lui. Ei servesc drept 
gaj de fidelitate și, în același timp, se pregătesc pentru a. 
solicita cele. mai înalte funcţii. Carol cel Mare conferă 
acestei educaţii din jurul regelui un caracter mai puțin 
rudimentar, pentru că are nevoie de episcopi și de conți. 
Şcoala de la palat trebuie să ducă această completare de 
cultură indispensabilă pentru a face carieră. Trebuie, în 
continuare, să înțelegem despre ce este vorba. Termenul 
schola este susceptibil de mai multe semnificaţii. El 
desemnează mai întâi o grupă sau o trupă. Este folosit în 
mod obișnuit pentru a vorbi despre o corală. Mai poate 
denumi cortegiul de discipoli care îl înconjoară pe un pro- 
fesor. Pentru a fi vorba de o școală în sensul propriu al 
termenului, ar trebui dovedit că se referă la un loc. Un 

manuscris din secolul al IX-lea, ce face descrierea unui 
palat, prezintă un loc unde se practică diverse arte, care 
este numit gymnase!. Această mărturie, chiar unica fiind, 
antrenează convingerea şi ne face să ne gândim că la palat 
exista ceva destul de apropiat de o școală. Aceasta nu 
înseamnă că acolo se făcea paradă de erudiție. Un profe- 
sor supraveghează și conduce progresele intelectuale ale 
discipolilor săi, care se desfăşoară în diferite arte. 
Descrierea pe care o dă Notker vizitei lui Carol cel Mare la 
şcoli este, bineînțeles, legendară. 

Acest învățământ îi este destinat mai întâi lui Carol cel 
Mare, copiilor și anturajului său. Cu toţii așteaptă de la 
diferiți profesori lămuriri asupra curiozităţilor lumii și 
asupra problemelor de teologie dezbătute de savanți. Le 
este necesară, de asemenea, învățarea nudimentelor, adică 
latina și gramatica. 

Carol cel Mare a urmărit timp îndelungat această 
strădanie, dacă este să-i dăm crezare sub acest aspect lui 
Eginhard, dar în ciuda afirmațiilor biografului, rezultatele 
par nesigure. Cum să crezi că un bărbat, oricât de 
inteligent ar fi, ar putea merge foarte departe, începând 
studiul gramaticii atât de târziu. Cu toate acestea, de la o 
generație la alta, aprofundarea culturală este evidentă. 
Fiii lui Carol cel Mare sunt mai instruiți decât tatăl lor, iar 
Ludovic cel Pios are o solidă formație intelectuală. 
Tovarășii lor au obținut un bagaj de cunoștințe care le 
deschid cele mai fructuoase cariere. S-ar putea calcula 
numărul elevilor lui Alcuin deveniți episcopi sau abați. 
Toţi cei care au fost formați la palat, şi apoi s-au răspân- 
dit în imperiu, îi conferă acestuia o coeziune ideologică ce 
subzistă în pofida împărțirilor succesorale. O unitate cul- 
turală prevalează în Europa carolingiană graţie palatului. 

Acest învățământ este, în ciuda lacunelor, ceea ce se 
cunoaște cel mai bine din această istorie intelectuală. El 


1 S. MARTINET, Un palais decrit dans un manuscrit ca- 
rolingien, in Memoires de la Federation des Societes savantes de 
lAisne, t.XII, 1966. 

se bazează pe alegerea de oameni care aduc cu ei o anu- 
“mită tradiţie culturală. Primul profesor recrutat de Carol 
cel Mare a fost Petrus din Pisa, un gramatician, sosit la 
curte de la 774. Se mai întâlnesc, veniți tot din Italia, lom- 
bardul Paul Diaconul și Paulinus care va deveni mai târ- 
ziu espiscop de Acvileia. În ciuda creditului lor personal, 
rolul lor nu a fost niciodată foarte important. Vizigotul 
Theodulf, literat de marcă, nu a fost niciodată un intim al 
lui Carol cel Mare. Din Anglia și din Irlanda au venit 
Dicuil, bogatul Dungal, Clement și mai ales Alcuin. 

Din toţi cei pe care Carol cel Mare i-a reținut la curtea sa, 
irlandezii și anglo-saxonii par cei mai apți pentru o misiune 
pedagogică. Ei sunt, la drept vorbind, singurii literați con- 
fruntaţi cu problema folosirii limbii latine de către popoare a 
căror limbă maternă nu are nici o relaţie de rudenie cu ea. În 
Italia, diferenţierea între latină și limba vorbită este prost 
făcută. Se predică încă în latină, destul de simplă la drept 
vorbind, în Lombardia secolului al LX-leal!. Nu același lucru 
este pentru ținuturile francilor și mai ales în Austrasia, unde 
trebuie să înveţi latina ca pe o limbă moartă. În Anglia, unde 
latina era fără rădăcini și unde nu exista nici un motiv de a 
adopta o formă dialectală sau populară a unei limbi scrise, 
literaţii au făcut alegerea unei latini clasice. Acest fapt nu era 
lipsit de valoare, din moment ce Irlanda vecină folosea o 
limbă barocă. Acest gust pentru expresia clară, corectă din 
punct de vedere gramatical și bazată pe cei mai buni autori 
face din această limbă readusă în actualitate un instrument 
cu vocaţie universală. Influența profesorilor anglo-saxoni și 
în mod cu totul special cea a lui Alcuin se fac simţite pe con- 
tinent prin restaurarea unei limbi pure. Tradițiile culturii 
antice se prelungiseră mai mult în Italia și în Spania, astfel 
încât elita laică nu era fără bagaj intelectual. Nu se întâmpla 
insă acelaşi lucru în ţările tulburate mai profund de marile 
invazii. În Anglia, cultura latină importată de misionari este 
de-a dreptul clericală şi se referă mai întâi la o învăţătură 


1 Cf, XIV Homelies du LE siecle, dun auteur inconnu de 
I'Italie du Nord, Paris, ed. P. Mercier, 1970. 


160 


creştinată. Ea vehiculează elemente profane, câre sunt tot 
atâtea materiale. Cu toate acestea, limba și învățătura pe 
care ea o exprimă sunt în mod evident legate de nevoile de 
cult și de predicarea credinței. Utilitatea latinei nu pare să 
meargă prea mult dincolo de aceste lucruri. În ţinuturile 
francilor, tradiţia culturală antică s-a întrerupt înainte de 
sfârşitul secolului al VI-lea, acolo nemaiexistând deloc o aris- 
tocraţie formată pentru scrierile profane prin transmitere 
ereditară. De aceea, renașterea carolingiană se ocupă de 
domeniul recunoașterii meritelor unei limbi și ale unei 
învățături mai apropiate de exemplul englez, decât de pre- 
lungirile culturale ale Italiei și ale Spaniei. Toate textele ofi- 
ciale stau mărturie în acest sens: precizia gramaticală are ca 
singur scop a înţelege bine cuvântul lui Dumnezeu şi a-l sluji 
cum se cuvine. Este un program cultural englez. În mod 
foarte curios, literații carolingieni nu ajung să formuleze alte 
perspective, chiar atunci când sarcina lor depășește acest 
cadru clerical destul de strâmt. La curtea francă există mai 
multă incapacitate de a înțelege cultura și rolul ei profan, 
decât de a-și folosi aici cu voioşie forțele. Ceea ce prevalează 
in jurul lui Carol cel Mare este o cultură de curte în care 
divertismentul prințului are prețul său. El invită să i se cânte 
gloria, să i se scoată în evidenţă într-o formă strălucită. cele 
mai mici gesturi şi să se atragă asupra sa atenţia stârnind 
curiozitatea. Compunerea de poezii de circumstanţă și 
scrisori ceremonioase nu pare vocația primordială a literatu- 
lui creștin. Alcuin, în ciuda faptului că este cleric, nu se sus- 
trage acestei obligaţii, nu mai mult decât cutare sau cutare 
care era episcop. Ni se poate părea de mirare că niște clerici 
se pot preta la aceste jocuri, chiar dacă sunt măcinaţi de 
remuşcări mai târziu. Par constrânși la niște treburi pe care 
nu sunt în stare nici să le judece, nici să le înțeleagă. 
Functiile lor pe lângă împărat, în afara slujirii Bisericii, nu le 
apar prea clar. Își asumă obligaţiile intelectualilor laici care 
lipsesc de multă vreme. Această situaţie ambiguă îi anga- 
jează pe clericii ce trăiesc la curte in exercitarea unor atribuții 
mult mai profane decât doresc ei, iar laicii au ca profesori și 
ca pedagogi oameni ai Bisericii dispunând de o cultură în 
mod fundamental clericală. 

Aceste incertitudini apar în mod clar în anturajul lui Carol 
cel Mare. Micul cerc de intelectuali care formează, potrivit 
termenului folosit de Alcuin, „academia“ palatului, cuprinde 
numeroși clerici. Preocupările intelectuale, amuzamentele 
verbale și conversațiile fără şir în legătură cu piscina”, ale 
acestui mic grup de familiari ai prințului, nu ilustrează exact 
programul de cultură creștină şi clericală venit din insule. 
Este mai curând o viaţă de curte, profană în mod suportabil, 
imitând, poate, ce se făcea până atunci în jurul regelui lom- 
bard. Or, în acest mediu foarte restrâns, există o tentativă de 
restaurare a unei culturi latine spre folosul celei mai înalte 
aristocrații laice. De exemplu, Angilbert şi Eginhard nu au 
fost niciodată clerici; numiţi în fruntea mânăstirilor, ei nu au 
fost decât abaţi laici. Preocupările lor intelectuale i-ar înrudi 
mai mult cu aristocrația meridională a secolului precedent, 
mânuind încă latina și legaţi de slujirea prințului, decât cu 
clericii şi călugării formați la învățătura creștină venită din 
insule. Aristocraţii din această categorie, versaţi în literele 
latine şi ancoraţi în secol, constituie un extraordinar exem- 
plu al acestei restaurări a culturii, mergând dincolo de pro- 
gramul anglo-saxon. Această acțiune se modifică încă din 
timpul domniei lui Ludovic cel Pios. Cultura latină folosită de 
laici se deosebește atât de puţin de cea a clericilor, încât ei 
sfârșesc prin a lua drumul mânăstirilor. Creştinarea 
învățăturii dobândite în Evul Mediu timpuriu învinge gustul 
curții. “ 
















Ludovic cel Pios, care se multumește cu dezvoltarea li- 
teraturii creștine, are în mod manifest intenţia de a crește 
numărul școlilor. Or, această problemă este foarte legată 
de programul de reformă a Bisericii ce ocupă începutul 
domniei. Regula de la Aachen se preocupă de învățătura 
în capitlurile catedralelor și chiar de formarea clericilo 
care nu sunt canonici. Dimpotrivă, reforma monastică 
lui Benedict din Aniane se străduiește să limiteze, accesu 
la școlile monastice numai a copiilor hărăziţi să pronunţ 
legământul. Nu se ştie dacă aceste măsuri au dat rezulf 


“Mic bazin destinat vărsării apelor de purificare, dup 
oficierea botezului, precum și a altor reziduuri de obiect 
binecuvântate, după ce au fost transformate în cenușă. (N. tr, 

tate. În 822, la Attigny, episcopii recunosc că nu au făcut 
destul pentru școală!. În 829, într-un raport trimis 
împăratului, episcopii cereau crearea în imperiu a trei 
scoli publice. Termenul nu are sensul propriu de astăzi, 
pentru că nu este vorba de școli deschise tuturor, și în 
special iaicilor. Numărul mic ne face să ne gândim că ar 
putea fi vorba de centre de studii diferite si de un nivel mai 
înalt, fără de care nu ar fi avut nici o utilitate. Încă de 
atunci, aceste stabilimente ar fi fost astfel calificate, pen- 
tru că administrația imperială, care a regăsit parţial sen- 
sul statului şi al serviciului public, ar fi avut în privinţa lor 
obligații speciale. Măsura prevăzută ar fi mai aproape de 
cea luată, în 825, de. către împăratul Lotar, în Italia de 
Nord. Câteva orașe, şi au fost desemnate 9, trebuiau să 
primească studenţi venind din episcopii diferite, ceea ce 
ne lasă să înțelegem, şi în acest punct, că este vorba de 
scoli de un nivel superior2. Nu se știe ce s-a întâmplat cu 
aceste proiecte. Ele relevă nevoi noi, semne ale unei apro- 
fundări a vieții intelectuale, pentru care, de altfel, totul stă 
mărturie. 


B. INSTRUMENTELE VIEȚII CULTURALE 


Nu există viaţă culturală fără restaurarea răbdătoare a 
instrumentelor ce o fondează și a mijloacelor ce permit 
răspândirea sa. Întreținerea activităților copiştilor, cerce- 
tarea manuscriselor, îmbogățirea bibliotecilor și oferirea 
pentru elite de mijloace de a accede la viaţa intelectuală, 
toate acestea presupun un imens efort. Am putea să ne 
dăm seama de amploarea acestuia, destul de usor, prin 
câteva remarci simple. În biblioteci mai sunt încă, ținând 
cont de pierderi și de distrugeri, aproximativ 8 000 de 
manuscrise din secolele al VIII-lea și al LX-lea. Toate tex- 
tele antichităţii pe care carolingienii le-au cunoscut și 


1 MGH, Conc., |, p.471. 
2 Capitularul de la Ollona, in MGH, Capit., |, p. 327. 

copiat au ajuns până la epoca tiparului. Ceea ce nu a 
ajuns până la ei s-a pierdut iremediabil. Rolul lor este, din 
acest punct de vedere, imens. Intelectualii carolingieni au 
scris deopotrivă mult și în domenii diverse. 


Scrisul este, în primul rând, un instrument de cultură. În 
acest domeniu, apariția minusculei caroline, iar apoi difuzarea 
sa reprezintă un progres decisiv. Această reformă este rezulta- 
tul unei evoluţii a scrierii, în care pot fi urmărite etapele și 
expresia unei voințe politice ce dădea o mare considerație cla- 
rității si preciziei. O inspiraţie de același fel se profilează în 
spatele tuturor reformelor şi face să se întrevadă un scop politic 
profund şi unic. 

În centrele de cultură din secolele al VII-lea şi al VIII-lea se 
utilizau diferite forme de scriere, derivate din modelele latine. 
Aceste grafii cu caracteristici foarte pronunțate permit identifi- 
carea unor veritabile scrieri regionale. Se cunosc mai multe 
caligrafii insulare, scrierea beneventină și vizigotică. În ținu- 
turile france, se individualizează diferite centre și mai multe 
grafii inrudite se succed într-un scriptoriur activ. O varietate 
extraordinară prevalează în Europa, până acolo încât s-a putut 
vorbi, pentru această epocă, de scrieri naționale. Astăzi ne 
mulțumim să le numim precaroline, şi această formulare pare 
mai exactă. Ea insistă asupra continuității, şi, în consecinţă, 
asupra evoluției proprii artei caligrafiei, ce se îndreaptă către o 
scriere mai lizibilă şi mai curată. Cercetarea pare generală și 
priveşte anumite scrieri regionale, ale căror caracteristici proprii 
s-au perpetuat până târziu în Evul Mediu. 

Savanţii paleografi s-au străduit să plaseze cu exactitate 
locul de origine al literei caroline minuscule. Biblia de la 
Amiens, pe care a comandat-o Maurdramne, abate la Corbie 
între 772 'și 780, are toate caracterele specifice ale scrierii 
caroline: regularitatea formelor, lizibilitatea și proporțiile. 
Un număr mic de elemente secundare în trasarea câtorva 
litere trădează, probabil, o influență străină. Este prea puţin! 
Unii chiar au considerat că Biblia de la Amiens era primul 
manuscris scris în minusculă carolină!. Or, au fost repertori- 


1 PH. LAUER, La reforme carolingienne de l€criture latine et 
l€cole calligraphique de Corbie, in Memoires -presentes par 
divers savants â lAcademie des inscriptions et belles-lettres, t. 
XIII, Paris, 1933, pp.417-440; G. OOGHE, Lecriture de Corbie, 
in Corbie [269], pp.263-282. 

ate 13 manuscrise de acest fel, iar unul dintre ele, de la 
sfârșitul secolului al VIII-lea sau de la începutul secolului al 
IX-lea. provine de la Sankt-Emmeran, din Regensburg. 
Aceste fapte dovedesc importanţa acelui tip de caligrafie 
imediat anterior minusculei caroline propriu-zise și rapidi- 
tatea difuzării unei noi scrieri. Oare trebuie să atribuim 
abației de la Corbie paternitatea acestei puneri la punci, 
considerând că Biblia de la Amiens sau orice alt manuscris 
cu aceeași scriere ieşit din scriptorium-ul abației a servit 
drept model în altă parte şi că ultima etapă a fost deopotrivă 
depășită în această abație? Nu putem aduce probe peremp- 
torii în acest sens. Cu toate acestea, evoluția scrierii folosite 
la Corbie pare să conducă la perfecțiunea grafică a minus- 
culei caroline şi nici un alt centru nu pare să fie mai 
îndreptățit în valorificarea ei. 


Acest nou tip de scriere se impune rapid în executarea 
manuscriselor. Cărţile liturgice de lux comandate de Carol 
cel Mare și prietenii săi îl utilizează foarte curând. 
Evangheliarul scris de Godescalc, între 781 și 783, are o 
dedicație în carolină, în vreme ce textul este scris în 
uncială. Cele două biblii ale lui Theodulf sunt scrise în caro- 
lină, tot așa ca și Psaltirea scrisă de Dagulf, pe care Carol 
cel Mare o dăruiește papei Adrian |. Difuzarea minusculei 
caroline este rapidă. Ea se impune aproape peste tot, cu 
câteva mici diferențe regionale. Persistă scrierile vizigo- 
tică, beneventină şi pontificală. În vremea domniei lui 
Ludovic cel Pios, minuscula carolină este de asemenea 
folosită la cancelarie, sub o formă mai împodobită, cu 
codițe prelungite, purtând un decor de bucle și impleti- 
turi. Aceste diplome, destinate a fi o dovadă chiar pentru 
inculți, nu se puteau dispensa de o ornamentaţie capabilă 
să fascineze si să impună respect. 

Minuscula carolină este un magnific instrument ce 
răspunde nevoii de precizie şi dorinței de a avea texte 
îmbunătățite. În momentul în care această scriere intră 
definitiv în uz, activitatea copiştilor se dublează. Manu- 
scrisele sunt executate în număr foarte mare încă din 
ultimele decenii ale secolului al VIII-lea și în prima 
jumătate a celui de-al IX-lea. Munca încetineşte în regiunile 

expuse invaziilor, începând cu a doua jumătate a secolu- 
lui. În alte părți, continuă și atinge uneori, înainte de 
sfârşitul secolului, un grad de perfecțiune rar egalat. 

Manuscrisele permit cunoaşterea câtorva copişti inde- 
pendențţi sau solitari. Ei sunt rari, cu excepția poate doar 
a Italiei, unde scrierea a rămas în orașe în uzul curent. 
Palatul, centru intelectual de prim ordin, are deopâtrivă 
un atelier de copiat manuscrise, în epoca lui Carol cel 
Mare, a lui Ludovic cel Pios şi a lui Lotar. La drept vorbind, 
caracterul itinerant al curții face uneori precare aceste 
lucrări de lungă respiratie. Pe scurt, un scriptorium este 
cel mai adesea legat de o biserică sau de o mânăstire. 

Marile ateliere de caligrafie par numeroase în imperiul 
carolingian. Este important să le putem atribui realizarea 
cutărui sau cutărui manuscris, ceea ce deseori nu se 
întâmplă fără dificultăţi. Este o muncă de specialiști, al 
cărei rezultat este determinant pentru istoria artei și pen- 
tru istoria culturii. Un scriptorium activ este semnul unei 
vieţi intelectuale intense. 


Episcopiile și mânăstirile din Franța meridională sunt de 
o mediocritate singulară, când nu sunt inexistente în acest 
domeniu. Cert este că abația de la Aniane posedă un scripto- 
rium, dar nimic de calitate nu pare să provină de acolo. În 
Burgundia și în Neustria se situează cele mai meridionale 
ateliere, cu o mare influentă. Lyon pare şă aibă o lungă 
tradiție şi dispune de texte rare, a căror valoare este impor- 
tantă în controverse. Diaconul Florus, de e mare siguranță în 
judecată și erudiție, pare“să fi îndreptat el însuși anumite 
manuscrise. De la Orleans sau de la Fleury-sur-Loire provin 
cele 'două Biblii, copiate la cererea episcopului Theodulf. 
Tours este un centru important, iar abația de la Saint-Martin 
nu este singura ce a întreținut un scriptorium. Copiştii sunt 
în activitate cu mult inainte de numirea ca abate a lui Alcuin. 
Celebrul profesor, preocupat cum era de activitățile intelec- 
tuale, contribuie la dezvoltarea scriptorium-ului. Atelierul 
ajunge la cea mai mare strălucire sub abatele Fredâgise şi 
succesorii lui. Se păstrează mai mult de 150 de manuscrise 
executate la Tours, în secolul al IX-lea. Abația de la Saint- 
Martin se specializează în biblii, aproape treizeci, ca și în 

cărți liturgice şi despre viața sfântului ei patron. În operele de 
lux, şcoala de la Tours atinge culmile artei. 

Mânâstirile pariziene dispun de un atelier de copiat, cel 
mai adesea pentru uz intern. Cea de la Saint-Germain-des- 
Pres a instituit acel document excepțional care este polipticul 
lui Irminon si câteva lucrări curente. Abația de la Saint- 
Denis, unde scriptorium-ul este activ de mai multă vreme, 
nu devine renumit decât în vremea domniei lui Carol cel 
Pleșuv, timp în care atelierele realizează câteva lucrări pres- 
tigioase, dintre care unele erau destinate regelui. Marele cen- 
tru este mai la nord. Nu s-a insistat suficient în legătură cu 
rolul eminent al abației de la Corbie, unde activitatea 
copiştilor a fost constantă încă de la întemeiere. Bibliilor, 
sacramentarelgr vin să li se adauge opere legate direct de 
viața intelectuală a vremii, cele pe care abatele Adalhard a 
cerut să fie copiate sau operele călugărilor din această 
comunitate, așa cum sunt cele ale lui Paschasius Radbertus. 
În mod ciudat, nu se știe nimid despre scriptorium-ul de la 
Saint-Riquier, a cărei bibliotecă era totuşi foarte bogată. Cele 
de la Saint-Vaast d'Arras, de la Saint-Armand, de la Saint- 
Bertin au o activitate recunoscută și adesea de calitate. 

Mai spre răsărit, epișcopiile de Laon, Reims, Metz, Tier și 
într-o măsură mai mică cele de la Mainz și Koln par să fi dis- 
pus de un atelier legat de catedrală, la care se adaugă cele ale 
mânăstirilor dependente de episcop. Aşa se întâmplă la 
Reims. Scriptonum-ul catedralei Notre-Dame are multe 
obligații, mai ales în epoca lui Hincmar. Necesităţile polemicii 
şi activitatea intelectuală debordantă impun nurmneroase copii 
ale unor lucrări specializate: comentarii biblice, tratate ale 
Sfinților Părinţi, opere juridice. Abația de la Saint-R&mi este 
pusă la contribuţie, aşa cum o dovedesc unele mențiuni 
explicite de pe manuscrise. Dimpatrivă, la abația Hautvilliers, 
producția de manuscrise bogat decorate pare să fi fost grija 
principală. La Metz, splendidele cărți liturgice de folos local 
par să fi venit din atelierele orașului și ale mânăstirilor din 
împrejurimi. 


În sfârșit, trebuie să facem o menţiune specială pentru 
episcopiile noi și mai ales pentru mânăstirile misionare ce 
sunt presărate în întreaga Germanie până la frontierele 
creștinătății. Funcţiie lor conferă acestor centre o vocabie 
intelectuală de primă importanţă. Se întâlnesc foarte 

devreme aici o școală, o bibliotecă și un scriptorium. 
Profesorii, după ce au predat aici vreme îndelungată, scriu 
şi dau naştere unei luingi tradiţii locale. Nevoile sunt mari; 
ele merg de la cartea de uz școlar la tratatul original. 
Atunci când urgenţa vocației misionare se estompează și 
se trezește simțul estetic, aceste mânăstiri dau naștere 
unor opere prestigioase. Așa s-a întâmplat la Reichenau şi 
mai ales la Sankt Gallen. Atelierele executaseră deja un 
număr însemnat de opere remarcabile, atunci când, după 
870, întreprind realizarea de manuscrise magnific deco- 
rate. Cu toate acestea, perioada de creaţie cea mai intensă 
se situează în primele decenii ale secolului al X-lea. 
Acest tur de orizont impune o constatare: cărțile din 
epoca carolingiană înseamnă mai întâi Sfânta Scriptură, 
evangheliarele și sacramentarele, ce permit celebrarea 
cultului. Toate bisericile au nevoie de aceste lucrări și se 
poate afirma fără teamă că ele au fost cel mai mult copia- 
te. Or, cartea, în acest caz, nu este doar un text, ci un veri- 
tabil obiect liturgic. Figurează cu această titulatură în 
inventare, după podoabe, cruci și vase sfințite. Este nece- 
sar să existe o anumită calitate de material, pe potriva 
acestei folosințe. Legăturile cărților, cu plăcile lor lucrate, 
din argint sau fildeș, cu podoaba lor de pietre prețioase și 
perle sunt bijuterii şi sipete. Pergamentul merită și el mai 
multă consideraţie, pentru că poartă cuvântul lui 
Dumnezeu şi mărturisește prezenţa sa în lume. Literele de 
aur, metal nealterabil, pe un fond de purpură, culoare 
imperială, par cu totul potrivite. Scene pictate ce 
reprezintă misterele credinţei sau ilustrând ceremoniile de 
cult sunt, evident, bine venite. Textul însuși trebuie să fie 
impecabil, iar caligrafia fără reproş. Pe scurt, pentru o 
folosinţă atât de venerabilă, nimic nu este vreodată prea 
frumos și nici un material nu are prea multă strălucire. 
Manuscrisele liturgice atăt de îngrijite sunt destinate 
celor mai bogate catedrale, marilor mânăstiri şi capelei 
personajelor celor mai importante. Cartea este un obiect 
de prestigiu destinat celor mai fastuoase ceremonii. În 
mâinile regelui sau ale împăratului, îi cântă şi ea magni- 

ficența. O copie prețioasă poate fi oferită drept cadou, ea 
face obiectul unei comenzi, este adusă, drept omagiu, de 
un abate care a beneficiat de generozitatea prințului. 
Cărţile din capela unui mare laic fac parte din comoara sa 
şi sunt împărțite cu grijă după moartea sa. Încă din epoca 
carolingiană, spiritele cele mai luminate aveau conștiința 
caracterului excepțional al anumitor manuscrise. Amatori 
există, iar regele este un colecţionar cu totul avizat. Cartea 
liturgică este adusă astfel la nivelul obiectului de artă. Nu 
răspunde, în acest caz, decât parțial vocației intelectuale 
a cărții. 

În abaţii și în capitluri, cărţile sunt indispensabile 
aprofundării culturii religioase. Atelierele nu scapă din 
vedere nevoile locale. Ele copiază comentariile Părinților 
Bisericii despre diferite cărţi ale Bibliei și mai rar tratatele 
lor teologice propriu-zise. Controversele care cer produce- 
rea de texte prestigioase necesită, și din partea unora şi 
din partea celorlaţi, un mare efort de cercetare ca și de 
copiere. Hincmar a avansat uneori prea repede cu un 
dosar incomplet sau defectuos, din cauză că n-a avut la 
dispoziţie texte bine cunoscute în alte părți, de exemplu la 
Lyon. Hărțile de răspândire a cutăror sau cutăror opere, 
oricât ar fi de dificil de interpretat, fac uneori să apară 
compartimentări pentru care secolul al K-lea nu ajunge 
totdeauna la capătl. 

Știința ecleziastică se bazează uneori pe autori secun- 
dari, a căror importanţă pare excesivă în comparație cu 
operele majore. Audienţa lui Prosper din Acvitania este 
un semn al timpurilor. De asemenea, numeroase sunt 
lucrările utile și fără mare valoare intelectuală. Este cazul 
compilaţiilor de drept ecleziăstic, a căror eficacitate pare 
destul de mare, ca să inspire dorința de a adăuga false 
decretale celor adevărate, în vederea păstrării mai bine a 
irepturilor. Regulile monastice și comentariile ce le 
insoțesc sunt documente indispensabile. Tot așa și vieţile 


1 Cf. de exemplu, hărţile stabilite de J. DEVISSE, Hincmar 
238], t.III, în afara textului. 

sfinţilor care trebuie să mențină fierbinte credinţa. 

Ar fi trebuit să existe și lucrări care să permită accesul 
la cunoștințe literare fundamentale. Cititul se învăța pe 
Psaltire, ceea ce nu implica vreo dificultate specială. 
Pentru gramatică şi pentru stil, trebuia să se recurgă la 
autorii latini, mai întâi la Donatus și apoi la Priscianus. 
Retorica nu se învăţa decât prin frecventarea scriitorilor 
clasici. În acest punct apar umaniștii renașterii caro- 
lingiene, intelectualii care, pentru plăcerea de a citi și de 
a cunoaşte un anume autor, își procură cu mari cheltuieli 
un manuscris sau pun să se copieze un text care le-a fost 
împrumutat. Alţii, care doresc să-şi deschidă spiritul către 
un domeniu sau altul al învăţăturii antice, se îndreaptă 
spre operele de compilaţie și rezumatele antichităţii târzii. 
Înlăuntrul învăţăturii creştine care prevalează, acest 
dublu demers are o prea mică justificare teoretică. EI face 
să apară un apetit intelectual şi un entuziasm înrobitor. 
Această stare de spirit este bine reprezentată, dacă este să 
dăm crezare numărului impresionant de texte din antichi- 
tate reproduse în această epocă. Bibliofilul acestor tim- 
puri este Loup de Ferrieres, mereu în căutarea vreunui 
text ce i-a scăpat sau solicitând împrumutarea unei 
anume opere pe care nu şi-o poate procura altfel, pentru. 
a comanda copierea ei în cei mai buni termeni. 

„Este foarte lesne de înțeles de ce mânăstiri din Neustria, 
cu cea de la Corbie în frunte, au copiat Războiul galic de 
Cezar și întreaga sa operă. În Germania, pentru același 
motiv, există mai mult ataşament pentru Tacit. Vergiliu, 
Ovidiu și Horaţiu sunt recopiaţi, la fel ca şi Cicero, înţ 
întregime. Această pasiune pentru operele literare este, 
uneori, părăsită în favoarea curiozității de tip științific, 
Epoca carolingiană asigură difuzarea şi succesul operelor 
literare şi filozofice din antichitatea timpurie, care erau Lip! 
site de orice inspirație creștină sau pur și simplu păgâne! 









1 ED. JEAUNEAU, L'heritage de la philosophie antiqu 
durant le haut Moyen Age, in La Cultura [170], pp.17-54. 

Creșterea numărului de ateliere de copiat și multipli- 
carea manuscriselor dau bibliotecilor epocii carolingiene o 
bogăţie necunoscută până atunci pe continent. Este ade- 
sea dificil să apreciem acest lucru, deoarece cataloagele 
sunt destul de rare și manuscrisele care au rămas, a căror 
origine este incertă, nu sunt adesea decât niște relicve, 
după pierderi sau distrugeri foarte importante. Bisericile 
şi mânăstirile sunt cel mai bine aprovizionate, pentru că 
aici, în acest mediu, nu se pot dispensa de cărţi. Cei care 
dispun de un scriptorium au, în plus, mijloacele de a fa- 
brica ei înșiși materialele de care au nevoie, dacă vecinii 
lor au amabilitatea să le împrumute lucrările pe care 
doresc să le copieze. Cazul este destul de frecvent, iar 
exemplele nu lipsesc. 

Cultul are exigenţele sale, iar cultura creștină le 
amplifică. Evaluarea minimului necesar este imposibilă, 
chiar dacă ţinem cont de obligaţia proprie fiecănui călugăr 
de a citi o carte în întregime în timpul postului, aşa cum 
cere Regula Sfântului Benedict. Inventarul bunurilor 
abației de la Staffelsee, ce conţine, după enumerarea 
:pieselor de mobilier ale bisericii, o listă de cărţi, ne apare, 
prin caracterul relativ sărac, destul de semnificativ. Există 
aici Biblia, în mai multe volume. Noul Testament, foarte 
vechi, nu parte să rețină atenţia în mod special. Există 
lecţionare, sacramentare și antifonare, precum și diferite 
culegeri de omilii. Nimic nu lipsește pentru . celebrarea 
șlujbei. Literatura biblică nu este reprezentată decât prin 
louă comentarii, unul, anonim, despre Psalmi, iar altul al 
Sfântului Ieronim, despre Evanghelia lui Matei. Se mai 
jlă aici un volum de extrase de drept canonic și Regula 
fântului Benedict:. Aceste ultime lucrări demonstrează 
ă nu este vorba doar de cărți ale unei sacristii, ci de bi- 
lioteca unei mânăstiri. Ea pare mediocră pentru acea 

pocă. Nu cuprinde autorii antichității, nici măcar pe cei 
are sunt folosiţi în școli. Există toate motivele să credem 


1 MGH, Capit., t. 1, pp.251-252. 

că bibliotecile micilor abaţii și mai ales cele ale 
dependințelor lor nu erau mai bogate. 


Opus acestei situaţii, cele mai mari mânăstiri au biblio- 
teci remarcabile ce puteau deţine, în cursul secolului al LX-lea, 
mai mult de 200 de manuscrise. Este cazul celei de la Saint- 
Riquier, în epoca lui Angilbert. Un inventar, făcut în 831, 
reprodus în Cronica lui Hariulf, numără cu vreo 60 mai mult. 
Cărţile sunt repartizate pe sectoare si pe autori. Vin în 
ordine: o Biblie, scrierile Părinților, gramaticienii, opere din 
antichitate și cărți liturgice. Literatura ecleziastică pre- 
domină, ceea ce este cu totul normal. Literatura profană este 
cu mult mai puţin prezentă și, cu excepţia lucrărilor gra- 
maticienilor, acest fond pare nu prea coerent și foarte dis- 
paratl. 

La anumite biblioteci, alături de cataloagele vechi vin să 
se adauge manuscrisele însele, pentru că s-a păstrat un 
număr considerabil. Anumite fonduri nu au fost prea tulbu- 
rate de vremuri -și au rămas pe loc, așa cum este cel del 
Sankt Gallen. Până la abaţiatul lui Gozbert (816-836), 
mânăstirea nu a dispus de cărți, apoi, prin achiziționare sa | 
prin copiere, biblioteca s-a îmbogăţit rapid sub abaţii Grimald 
și Hartmut. Cel mai vechi catalog ce datează de la mijloc 
secolului al XI-lea are, în completarea primei liste, adăugiri 
făcute de o a doua mână pe spaţiul dintre rânduri și glos 
marginale făcute de o a treia mână. Aceste adăugiri sem 
nalează cărți nou intrate în bibliotecă si permit urmări-rea isto 
riei bibliotecii aproape până la sfârșitul secolului. Alte liste di 
această epocă enumeră lucrări scrise în timpul abaţiatului lu 
Grimald și, respectiv, în timpul celui al lui Hartmut. Mai sun 
semnalate și alte lucrări, dintre cele pe care le aveau abaţii îi 
biblioteca proprie și pe care, la moartea lor, le-au lăsat abaţieij 

Fondul străvechi cuprindea 145 de volume de lucrări d 
doctrină, cărora li se pot adăuga 10 volume de glose pe m: 
ginea Sfintei Scripturi. Adăugirile la catalogul vechi ne aduc 14 
cunoștință încă 46 de volume. Sub îndelungatul său abația 
de treizeci și unu de ani, Grimald a pus să se copieze 45 
manuscrise și a dănuit 10 ce îi aparținuseră lui. Hartmut | 
pus să se execute 17 manuscrise şi a lăsat tot 10 moștenir 















1 Hariulf, Chronique de labbaye de Saint-Riquier, Paris, ek 
F. Lot, 1894, p.89 şi urm. 

Dintre manuscrisele semnalate de aceste diferite cataloage, 
mai mult de jumătate, vreo 130, rezistă. Biblioteca de la 
Sankt Gallen este bogată în toate domeniile. Cu toate aces- 
tea, literatura religioasă predomină şi, în special, cărți de 
doctrină. Cataloagele ce menționează numeroasele lucrări ce 
privesc artele liberale ne aduc la cunoștință un comentariu al 
lui Servius despre Vergiliu sau mai semnalează un Vergiliu 
printre cărțile personale ale lui Grimald. Un Martianus 
Capella era în proprietatea lui Hartmut. Aceste mărturii pre- 
cise, dar limitate ale interesului pentru 6perele profane nu 
trebuie să permită ignorarea faptului că autorii antichităţii 
cel mai adesea admiși în bibliotecile ecleziastice sunt cei 
folosiţi la școli. 


Atunci când nu există nici un catalog, este mai pro- 
blematic să reconstituim conținutul, chiar și parţial. 
Atunci când manuscrisele rărnase sunt în număr suficient 
şi prezenţa lor într-un loc sau altul poate fi dată ca sigură, 
ele ne permit să avem mare stimă pentru cutare sau 
cutare bibliotecă. Reputația celor de la Corbie, de la Laon, 
de la York sau de la Bobbio, ca și a altora nu este, la 
această dată, supralicitată. Această cunoaștere, luată în 
totalitate destul de superficială, ne permite în primul rând 
să ne facem o idee despre geografia culturii în epoca caro- 
lingiană. Nu constituie nici o surpriză faptul că o bi- 
bliotecă se constituie în acelaşi timp cu un scriptorium, 
iar repartiția regională cunoscută este întărită prin 
această contra-expertiză. 

Studiile particulare sunt şi mai bogate. Este important 
că opera cutare sau cutare a fost cunoscută în școala 
cutare sau în mânăstirea cutare. Se cunoaște tot ce loan 
Scottus Eriugena îi datorează lui Pseudo-Dionisie, și, prin 
urmare, manuscriselor greceşti păstrate la Saint-Denis. 
Acest exemplu excepţional nu trebuie să ne facă să uităm 
difuzarea operelor filozofice din antichitatea timpurie. 
Acum. este momentul în care Martianus Capella, 
Matrobius şi Boethius încep să fie folosiți ca profesori 
pentru formarea intelectuală. Primele comentarii despre 
acești autori sau folosirea lor în lucrări personale sem- 
nalează locuri de activitate de pionierat. Alte manuscrise, 

ce adună opere diverse intr-un singur codex, mărturisesc 
limpede preocupările ce le-au creat. Este cazul culegerilor 
de texte gramaticale ce, erau folosite în școli!. În sfârșit, 
ar trebui să menţionăm tratatele Părinților Bisericii, care 
sunt solicitate la fiecare polemică religioasă. Acumularea 
de lucrări pe aceeași temă într-o bibliotecă nu este opera 
hazardului. Într-o epocă în care fondurile de carte se con- 
stituie și se dezvoltă, ele reflectă preocupările vii, mai 
mult decât grija pentru păstrare. De aceea listele de cărți 
devin atât de elocvente. 


Rarele indicaţii despre biblioteci adunate de laici au fost 
analizate cu minuţiozitate. Cea a lui Carol cel Mare merită, 
mai mult decât oricare alta, să ne atragă atenţia. Se știe de 
la Eginhard că la palat exista un mare număr de cărți, dar 
biograful nu ne spune mai mult. Inventarierea acestor bogății 
a necesitat cele mai subtile cercetări. Prezența anumitor cărți 
este cunoscută, așa cum se întâmplă cu De Civitate Dei din 
care împăratul punea să i se citească la masă. Alte lucrări au 
fost trimise de papă, de abatele de la Montecassino sau vreun 
alt mare personaj. Anumite manuscrise care au rezistat până 
astăzi par să fi făcut parte din colecţia lui Carol cel Mare. 
Trebuie să adăugăm pe această listă lucrările contemporane 
dedicate împăratului, a căror prezenţă la palat pare sigură. 
Se mai știe, în mod indirect, dintr-o scrisoare a lui Alcuin, 
datată 798 sau 799, că palatul dispunea de o Istorie natur- 
ală a lui Pliniu. În plus, pare probabil ca biblioteca imperială 
să fi avut în posesie lucrări pe care principalii familiari ai 
curții le citează în operele lor. Unde în altă parte, dacă nu la 
palat, Angilbert, Arn, Leidrade sau Ricbod ar fi putut găsi 
texte rare? Or, cercurile de la curte cunosc până și poeziile lui 
Tibul! Un asemenea fapt incită la reflecţie și lasă să se 
ințeleagă că exista o bogăţie excepțională. De altfel, este 
imposibil să inventariezi exact, chiar dacă ţii seama de un 
fragment de catalog ce ar putea fi cel al bibliotecii palatului 
către 7902. 


1 B. BISCHOFF, Die Bibliotekh im Dienste der Schule, in La 
Scuola [170], p.385-415. 

2 B. BISCHOFF, Die Hofibibliotekn Karls des Grossen [224], 
t.III, pp.42-62. 

Dar nici persoanele de vază nu erau lipsite de cârți. 
Lucrarea Manualul lui Dhuoda ne dă mărturia unor fru- 
moase lecturi, dar este dificil să spunem dacă este vorba de 
fragmente sau de lucrări întregi. Soţia lui Bernard cunoaşte 
bine Biblia, pe care o citează de mai bine de 400 de ori, ceea 
ce nu poate fi ca urmare a citărilor din auzite. Testamentele 
lui Ewrard, marchiz de Friuli, mort în 864, și al lui Eccard, 
conte de Mâcon, mort către 876, enumeră cărţile pe care le 
aveau. Marchizul de Friuli dispunea de ansamblul textelor 
sacre şi în mod special de mai mulți psalmi, dintre care unul 
scris cu litere de aur.'Mai avea și cărți liturgice, printre care 
trei missale. Biblioteca sa mai numără colecţii de predici și 
de comentarii biblice. Lucrările privind viaţa spirituală și 
morală par și mai importante. În această categorie, scrierile 
carolingiene merită o menţiune specială, deoarece trădează 
în mod incontestabil preocupările momentului. Așa se intâm- 
plă cu Liber de Virtutibus et vitiis a lui Alcuin şi o operă a lui 
Smaragdus, ce ar putea fi Via regia. Este vorba, şi intr-un caz 
si în celălalt, de o „oglindă”. Mai există în această bibliotecă 
cărți de istorie, coduri de drept şi câteva lucrări profane de 
utilitate practică. Colecţia contelui de Mâcon este mai mo- 
destă, dar aproape identică în compoziţie. Nu lipsesc decât 
cărțile de exegezăl. 


Aceste mărturii rare, dar exacte, despre interesul pe 
care cei mari îl poartă cărților și vieţii spirituale ar putea 
fi completate cu ceea ce se știe despre activitatea intelec- 
tuală a abațţilor laici precum Angilbert, Eginhard, Nithard 
şi alții. Bibliotecile nu răspund doar nevoilor, de altfel evi- 
dente, ale bisericilor și ale mănăstirilor. Renașterea cul- 
turală este mai completă, și există un moment în care 
opoziţia clasică dintre clerici şi laici pare să se estompeze 
aproape, ca şi cum o parte a aristocrației ar fi reluat 
legăturile cu cultura literară. Această orientare nu se con- 
firmă, deoarece clericizarea elitelor se impune definitiv 
încă din timpul domniei lui Ludovic cel Pios. 

Bibliotecile şi atelierele copiștilor au rolul de a păstra 
textele, de a le multiplica exemplarele și, astfel, de a lărgi 


1 P. RICHE, Les bibliotheques de trois aristocrates laics caro- 
lingiens, in MA, t.69, 1963, pp.87-104. 

orizontul cultural. Restaurării învățăturii creștine, 
urmărită conform experienţei precedente a diverselor bi- 
serici naționale, vine să i se adauge o renaştere a litera- 
turii profane cu repunerea în drepturi a textelor din anti- 
chitatea păgână. Acest umanism rămâne totuşi o preocu- 
pare secundară. Se recopiază mult mai mult Părinţii 
Bisericii decât Cicero. 

Gramaticienii antichităţii sunt cei mai căutaţi autori. 
Donatus și Priscianus sunt prezenţi în toate bibliotecile. 
Opere mai rare, ca acelea ale lui Servius, Diomede sau 
Dositeu nu rămân necunoscute în cele mai bune bibliote- 
ci, pot fi întâlnite la Corbie sau la Saint-Riquier. Anumite 
manuscrise conțin o serie,intreagă de texte gramaticale și 
formează un veritabil „corpus“. Mai mult de treizeci dintre 
acestea au supravieţuit, de la sfârşitul secolului al VIII-lea 
și din prima jumătate a secolului al Ls-lea. Aceste colecții 
mărturisesc în mod deschis în legătură cu preocupările ce 
le-au creat. Operele retorice ale lui Cicero sunt adesea 
menţionate în cataloage. Dimpotrivă, Quintilian este un 
autor rar, din care exista un exemplar la Fleury, în secolul 
al IX-lea. Enciclopedia lui Mart:ianus Capella pe atunci își 
începea extraordinara carieră. 

Poeţii prelungesc rolul gramaticienilor, deoarece este 
necesară cunoaşterea legilor prozodiei. Vergiliu este 
prezent, în epoca carolingiană, în toate bibliotecile. Ovidiu 
este cunoscut, dar nu peste tot. Horaţiu, Staţiu, Marţial se 
întâlnesc ici și colo, la Corbie, la Saint-Denis și în alte 
părți. Terenţiu, care se bucură de un prestigiu excepțional, 
se întâlnește aproape peste tot. Scriitorii care nu sunt în 
mod direct legați de arta vorbirii sunt mai puțin apreciați. 
Este cazul istoricilor: Cezar, Tit-Liviu, Sallustius şi 
Suetoniu. Așa se întâmplă şi cu filozofii. Succesul lui 
Macrobius este abia la început. Există în acest sens un 
manuscris preţios, scris la Tours şi adnotat de Loup de 
Ferrieres. *Traducerea unei părți din Timeu făcută de 
Calcidius, operele filozofice ale lui Cicero, Istoria naturală 
a lui Pliniu nu se bucură de'o difuzare prea mare. Sunt 
deopotrivă de rare lucrările de drept și tratatele tehnice, 

precum cele ale lui Vegetiu sau Vitruviu. Aștronomia 
reține mai mult atenţia şi, în special, lucrarea lui Aratos 
Fenomene, în traducerea lui Cicero. Se mai întâlnesc 
culegeri de fragmente alese, în care textele luate de la 
Părinţii Bisericii sunt mai numeroase decât cele furnizate 
de scriitorii clasici?, 

Această difuzare, luată global, adică fără să ne oprim 
asupra caracteristicilor unui anumit manuscris sau 
asupra cazului unei anumite mânăstiri, presupune un 
comentariu fără surprize. Bibliotecile au păstrat mai întâi 
textele de care s-au slujit profesorii pentru a-i învăța pe 
elevii lor artele vorbirii. Ei fac mare caz de gramaticieni, 
chiar -cei mai obscuri. Cicero și Vergiliu, modele pentru 
retorică si prozodie, confirmă această înclinaţie. 


Acest rol în primul rând pedagogic al literaturii antice 
merge foarte departe. Cei mai buni autori ai epocii ca- 
rolingiene sunt tocmai aceia care ştiu să folosească resursele 
stilistice ale unui autor antic, pentru a-şi scrie propriile lor 
opere. Eginhard este cel mai eminent exemplu, prin plagierea 
lui Suetoniu şi utilizarea a numeroase expresii împrumutate 
de la diverşi autori pentru a scrie Vita Caroli. Această mar- 
chetărie de citate are meritul de a fi animată. Abbon de la 
Saint-Germain-des-Pres, în lucrarea sa Bella parisiacae 
urbis, şi-a construit, desigur, hexametrii imitându-i pe 
Ovidiu, Lucaniu și Stațiu, mai mult decât pe Vergiliu2. Oare 
la acest nivel, imitația ne dezvăluie un veritabil gust pentru 
literatura antică? Nu am putea afirma acest lucru fără anu- 
mite limite. Ar trebui să dovedim că exită un entuziasm pen- 
tru textul în sine, iar nu pentru dibăcia pe care o vehiculează. 
Aceste pasiuni de umaniști sunt flagrante la Loup de 
Ferrieres și la câțiva alţii. 


Interesul pentru filozofia antică începe să se mani- 
feste puţin înainte de sfârşitul primei jumătăţi a secolului 


1 A. VERNET, La transmission des textes en France, in La 
"Cultura [170], t.1, pp.89-123. 

2 J. SOUBIRAN, Prosodie et metrique du Bella parisiacae 
urbis d'Abbon, in Joumal des Savants, 1968, pp.204-301. 

al IX-lea. Cât despre științele particulare, astronomia, 
medicina, ârta militară, ele nu rețin atentia decât la 
puţini. De aceea, aceste tratate sunt rare. 

HARTA 3. — Principalele centre culturale carolingiene 


Difuzarea operelor profane ale antichităţii nu ne per- 
mite să tragem concluzii, fără o anume nuanțare, în 
legătură cu o renaștere a umanismului. Gustul pentru o 
vorbire frumoasă și pentru eleganța stilistică par să 
prevaleze cu mult în comparaţie cu alte motivații. Nu este 
vorba de restituirea prospeţimii și a originalității acestor 
autori, ci de îimprumutarea rețelelor lor. Acest gust pentru 

gramatică trădează preocupări utilitare. Limitată astfel, 
această restaurare a literaturii profane se poate articula 
fără dificultate pe culiura creştină vehiculată de autorii 
secolelor al VI-lea și al VII-lea. 


C. LITERATURA ȘI VIAȚA CREȘTINĂ 


S-a scris mult în epoca carolingiană, si în domenii 
diverse. Aceste opere, fie ele morale, culturale sau religioase, 
răspund preocupărilor momentului. Această coerență între 
activitatea intelectuală și marile orientări în acţiunea 
guvernării este fenomenul major. Această întrepătrundere 
între politică și cultură conferă o gravitate și un grad de seri- 
ozitate indiscutabile literaturii. Viaţa intelectuală nu 
înseamnă, în această epocă, transcrierea impulsurilor mai 
mult sau mai puţin individuale născute din căutarea reli- 
gioasă. Migrarea spiritelor spre locuri de retragere sau spre 
sihăstrie nu este decât la început, iar mântuirea se obține 
printr-o luptă dificilă în avangarda poporului creștin, 
luminându-i calea. Din această cauză, literatura are ca ori- 
zont imperiul, adică un stat, chiar dacă realitatea sa este 
sau nu percepută exact. Obligaţia fierbinte de a conduce 
poporul spre destinul său celest şi de a-l forma în aceste 
scop, ce incumbă împăratului, revine parțial acelora cărora le 
revine misiunea de a-l integra. Scrierile timpului sunt peda- 
gogice, clericale şi răspund unui scop de interes public. 

Pentru a da dovadă de utilitate în toate domeniile, trebuie ca 
francii să înveţe latina, ceea ce nu se putea face fără a recurge 
la gramatică. Se impunea utilizarea tratatelor din antichitate, 
ceea ce explică prezenţa lui Donatus și Priscianus în toate bi- 
bliotecile, precum și cea a lucrărilor mai puţin celebre. 
Preceptorii franci aveau datoria de a face accesibile regulile gra- 
maticale prin învățământ, sub orice formă s-ar fi prezentat el. 
Derivă din aceasta o literatură școlară ce se innoieşte de la o ge- 
nerație la alta, în funcţie de adaptările necesare și de posi- 
bilitățile locale. Lucrările pedagogilor au o răspândire geografică 
redusă, la fel ca și învățătura lor. Așa se explică înmulțirea 
rapidă a comentariilor, a tratatelor şi a operelor de toate felurile. 

În acest domeniu, Sfântul Bonifaciu deschide calea 
printr-o lucrare ce utilizează mai ales cea de-a doua carte 
a lui Donatus. Petrus din Pisa, primul profesor al lui Carol 
cel Mare, este autorul unei gramatici ce pare mai putin 
practică și mai puţin dezvoltată, decât cea a lui Bonifaciu. 
Paulinus din Acvileia tratează, şi el, această disciplină. 
Paul Diaconul compune Ars Donati, un mic manual ce 
expune noțiunile elementare ale limbii latine. Este 
imposibil să știm dacă acest tratat, dedicat lui Carol cel 
Mare, a fost scris la curtea carolingiană sau la abația de la 
Montecassino. Paul Diaconul, nu mai puțin, își continuă 
activitatea de gramatician după întoarcerea sa îri această 
mânăstire. Diverse manuscrise din regiune poartă marca 
influenţei sale. Elevul său Ilderic dă, și el, o Artă gramaticală mai 
substanţială. Se poate aprecia că ei se află la originea unei 
tradiţii locale, deoarece gramatica lui Ilderic se referă direct 
la operele antice și ignoră lucrările anglo-saxone!. 

Alcuin este in mod indiscutabil. cel mai capabil să facă 
accesibile aceste discipline francilor. Rolul său eminent în 
cultură ţine de priceperea sa în domeniu. Tratatele despre 
ortografie şi operele sale gramaticale arată toate o mare grijă 
pedagogică. Unele dintre aceste manuale sunt dialogate, în 
scopul de a reţine mai bine atenţia asupra subiectelor aride2. 

După Alcuin, învățarea gramaticii continuă, se aprofun- 
dează şi se răspândește. Clement Irlandezul care îi urmează 
în inuntea școlii de la palat, scrie o Artă gramaticală ce se 
inspiră mai ales din Donatus. Cu toate acestea, gramaticienii 
par să-l prefere pe Priscianus, a cărui operă este o vastă enci- 
clopedie de forme atestate. Ei găsesc aici un material abundent 
din care pot scoate extrase și exemple. Asa a făcut Hrabanus 
Maurus. Succesul lui Priscianus merge dincolo de 
consimțământul făcut în acest sens, din moment ce câţiva, ce nu 
îl citează decât pe Donatus, se inspiră din el. Tot atunci, grarnati- 
ca devine o disciplină mai profundă, o veritabilă știință și nu 
numai un corp de rețete pentru a vorbi corect si precis. 


1 G. CAVALLO, La transmissione dei testi nell'area beneven- 
tane-cassinese. in La Cultura [170], t.1, pp.357-414. 
2 ALCUIN, Gramimatica, in PL. 101 c 849 şi urm. 

Semnul acestei transformări este apariția unui comentariu 
literal şi complet al operelor gramaticale ale antichităţii. 
Smaragdus de Saint-Mihiel a consacrat 15 cărţi pentru 
a-l comenta pe Donatus. Această lucrare, atestată în mai 
mult de 25 de biblioteci, a cunoscut un succes real. 
Sedulius Scottus a comentat fiecare tratat al lui Donatus 
și, în plus, a dat mare importanță gramaticii lui Eutyches 
și chiar lui Priscianus. Prin Remi d'Auxerre, comentariul 
despre Donatus se integrează unui ciclu de lucrări despre 
artele liberale, dominat de personalitatea lui loan Scottus 
Eriugena și prin promovarea în primul rând a lucrărilor 
școlare din opera lui Martianus Capella!. 

Pe parcursul unui secol, gramatica s-a transformat pro- 
fund. Dintr-un simplu manual de reguli elementare de latină, 
ea a devenit o disciplină ce regla exprimarea și gândirea. 
Începând cu Sedulius Scottus, ea vehiculează o teorie a sem- 
nificaţiei foarte marcată de filozofie. De la mijlocul secolului al 
IX-lea, clericii mânuiesc atât de bine limba latină, încât gra- 
matica a devenit o artă în sensul medieval al termenului și o 
învățătură critică situată înaintea oricărei afirmaţii. 

Restaurarea unei latinități mai exacte dădea exprimării 
înţelesul său întreg și toate posibilitățile sale. Prin aceasta se 
revenea la demnitatea şi importanța cuvântului și a scrisului. 
În timpul noviciatului, literaţii carolingieni întâlneau strămoși 
importanți care avuseseră cândva timp să se întreţină prin 
conversații, iar operele lor nu erau necunoscute. Retorica era 
dicțiunea în exercițiu, adică o putere miraculoasă de care se 
impunea să te foloseşti cum se cuvine. Această artă se definea 
în relaţie cu cetatea și legile sale, orizontul său era civic. 
Elocvenţa trebuia să se aplice în apărarea cauzelor drepte, în 
for sau la palat. Marii retori de altădată iși dobândiseră 
renumele universal: prin definirea exigențelor morale ale funcţiei 
lor. Dezbaterea nu mai era școlară, cel putin pentru aspectele sale 
în circulație. Arta cuvântului și, mai mult, cea a scrisului con- 
stituiau acum la franci privilegiul unei mici elite, aproape 


1 HRABANUS MAURUS, Excerptio de arte grammatica 
Prisciani, in PL, Il c 613; Commentum Seduli Scotii in majoren 
Donatum gramrmaticum, Toronto, ed. D. Brearley, 1975. 

în exclusivitate recrutată dintre clerici și călugări. Lor le 
revenea misiunea oratorului, fapt de care erau conștienți, 
acum când poporul franc făcuse pasul decisiv de trecere 
de la barbarie la cultură și de la idolatrie la creştinism. 
Acești intelectuali erau în căutarea definiției rolului lor în 
noul imperiu. Nu era vorba de confiscarea autorității 
obținute prin folosirea ideilor și a puterii cuvântului, pen- 
tru a-și satisface ambițiile personale, ci de a știi care era 
misiunea specifică ce le revenea. 


Alcuin era cel mai capabil dintre toți să treacă de la conside- 
rații despre artele liberale la discursuri despre morală şi 
politică. Chiar persoana lui Carol cel Mare îi oferea ocazia în 
acest sens. Era destul de uşer pentru el să-i aplice mitul mare- 
hui bărbat, așa cum îl dezvoltă Cicero în De inventione. Primul 
înțelept este cel care a făcut oamenii să treacă de la viaţa sălba- 
tică la civilizaţie, iar rolul retorului, moştenitorul său, este de a 
sluji drept pedagog pentru ca virtuţiile trebuitoare să poată 
înflori. Disputatio de rhetorica et virtutibus a lui Alcuin este un 
dialog pe aceeaşi temă între Carol cel Mare și majordomul pala- 
tului. Desigur, înțeleptul a devenit rege, iar programul s-a 
îmbogăţit cu toată reflecția creştină. Oratorul, totuși, își 
păstrează locul său ca pedagog şi ca profesor al virtuților, chiar 
dacă ele nu mai sunt în mod unic civicel. Acest dialog contribuia 
la punerea în evidență a unui model regal, iar opera este, mai 
mult decât un titlu, o oglindă a prințului. Oratorul avea acum 
sarcina de a-i adresa îndemnuri împăratului şi de a-l convinge. 
Scrisorile lui Alcuin, ecouri exacte ale acestor demersuri teore- 
tice, demonstrează că el şi-a îndeplinit programul propus. 


În noul context al imperiului creștin, virtutile și funcţiile îşi 
aflau alte definitii. Rolul oratorului revine învăţatilor și în mod 
special episcopilor. Renașterea culturii antice îi ajută în mi- 
siunea lor de mentori ai regelui şi de conducători ai poporului 
pe care şi le asumă deja în calitate de conducători religioşi. De 
atunci, episcopii îşi asumă rolul de retori, atunci când se 
adresează împăratului pentru a fixa normele comportamentului 
regal sau pentru a defini caracteristicile bunei guvernări. La fel 


1 L. WALLACH, Alcuin and Charlemagne [307]. 

şi atunci când avertizează în legătură cu mersul lucrurilor. Aici, 
trebuie să reținem mai ales caracterul public al interventiei lor. 
În momentul când denunțau astfel, cu voce tare, viciile unei 
guvernări nu însemna că €ei acționau mai mult ca oratori decât 
ca episcopi? Faptul că ei scriau mult, cum au şi făcut-o, demon- 
strează că exista o adevărată republică a spiritelor care era forul 
în faţa căruia doreau să se desfășoare dezbaterea şi unde, pen- 
tru binele sau nenorocirea statului, ei doreau să convingă. 


O bogată literatură ilustrează într-un mod foarte divers 
această lungă dezbatere asupra virtuților imperiului. 
Problemele politice, care sunt reale și grave, sunt astfel tratate 
dintr-un punct de vedere special. Preocuprile retorului, relua- 
te de Alcuin, se repercutează astfel în funcție de evenimente și 
persoane. „Oglinzile“ prinților tratează aceste probleme printr-o 
abordare morală. Astfel, Paulus din Acvileia a scris Liber 
exhortationis pentru Eric, marchiz de Friuli, şi a imprumutat 
pentru aceasta material de la Julien Pomere. Jonas, episcop 
de Orlâans, compune mai întâi Miroir des laiques, înainte de 
829, pentru contele Matfrid; şi Miroir des princes, în 833, pen- 
tnu Pepin, fiul lui Ludovic cel Pios. Smaragdus de Saint-Mihiel 
îi consacră lui Carol cel Pleşuv tratatul său De Via regia. 
Sedulius Scottus revine asupra acestor probleme cu Liber de 
rectoribus christianis!. Manualul pe care Dhuoda l-a scris 
pentru fiul său face deopotrivă parte din această literatură, în 
măsura în care sfaturile de morală personală se amestecă per- 
fect cu îndatoririle față de prinţ?. Ar trebui să adăugăm aici 
scrisorile de îndemnuri care ţin seama de morala publică. 


Alte lucrări tratează aceeaşi problemă sub o formă mai 
puţin didactică. Este cazul lucrării Vita Caroli a lui Eginhard. 
Portretul rnarelui îrnpărat, descris cu cuvintele pe care Suetoniu le 
folosise pentru Cezari, nu este o culegere de amintiri, ci o 
biografie politică ce are valoare de exemplu. Prin urmare, 
este încă un discurs retoric despre marele bărbat, tocmai 
în momentul în care opera sa este compromisă. Cum să 


1 P. HADOT, art. Ftrtenspiegel, in RAC; L. BORN, The specu- 
la principiis of the carolian Renaissance, in RBPH, 1933, pp.583- 
612. 

2 DHUODA, Manuel pour mon fils, Paris, ed. P. Riche, 1975. 

credem că o povestire este perfect inocentă într-un con- 
text asemănător, când se cunoaște atenţia pe care in- 
telectualii o dădeau tuturor subiectelor ce priveau impe- 
riul. Astronomul și Thegan, şi unul şi altul autorii unei 
lucrări despre viaţa lui Ludovic cel Pios, pun în evidență 
aceeaşi problematică, dar cu mai puţină abilitate, din 
moment ce au fost acuzați de părtinire. Celelalte biografii 
ilustrează deopotrivă tema marelui bărbat şi a cetăţii, este 
cazul celor scrise de Paschasius Radbertus și dedicate lui 
Adalard şi lui Wala. Şi asupra acestui subiect putea pune 
stăpânire polemica, aducând aici lotul său de invective, de 
calomnii şi luări de poziție excesive. Un episcop precum 
Agobard nu pare să dea înapoi în fața celor mai dure 
cuvinte. 

Certurile care îi despart pe franci nu reprezintă pentru 
literați simple probleme lumești. Bineînţeles, fiecare își 
asumă riscul de a se afurisi! Mai ales că întrepătrun- 
derea dintre Imperiu și Biserică nu permite o concepție 
atât de simplistă asupra evenimentelor. În acelaşi mod, 
nu pot fi opuse literatura profană şi literatura religioasă, 
deoarece întreaga învățătură este, în același timp, 
ştiinţifică şi creştină. Nu scapă acestei impregnări 
creștine decât artele ale căror legi interne sunt autonome, 
precum gramatica, medicina, construcția și tehnica 
asedierii oraşelor. La celelalte discipline, distincţia între 
profan și sacru este prea puțin percepută. Astfel, istoria 
sfântă şi istoria romană se prelungesc în timp, iar teolo- 
gia ocupă tot spaţiul lăsat de disciplinele puţin cunoscute 
din quadrivium. În ceea ce priveşte morala, preceptele 
creştine se împacă destul de bine cu discursurile sto- 
icilor. De fapt, nu există decât o cunoaștere, și aceasta 
este creștină. 

Artele liberale, și în primul rând gramatica şi retori- 
ca, sunt aplicate în mod firesc elaborării acestei 
cunoașteri unice. Cum ar putea fi aitfel? Acuzaţiile 
împotriva tiraniei lui Donatus, pe care le întâlnim într- 
o lucrare sau în alta, nu sunt decât niște mici peripeții 
ce subliniează scrupulele învăţaţilor creștini faţă de litera 

textului sacrul. În această privinţă ei aveau predece- 
sori iluștri în Părinţii latini și în scriitorii ecleziastici din 
secolele al VI-lea şi al VIl-lea. lau mult de la aceştia, 
imitând şi scurtând operele pe care le cunoşteau. Primele 
lucrări sunt lipsite, în mod evident, de originalitate. Așa 
este De Trinitate, a lui Alcuin, ce în realitate este o sumă 
de teologie creștină cuprinzând: Trinitatea, Creaţia, Întru- 
parea şi scopuri ultime, o țesătură de fraze imprumutate 
de la Sfântul Augustin. Justificarea folosirii dialecticii și 
apelul la autoritatea lui Boethius în materie nu scutesc 
această operă de caracterul său de rezumat. Oricât de 
impersonal ar fi, acest tratat al lui Alcuin nu este mai slab 
la capitolul principiilor fundamentale ale reflecției teolo- 
gice. 

Apariția operelor originale se lasă așteptată. Discipolii 
lui Alcuin comentează cărțile Bibliei și, în caz de contro- 
verse, utilizează scrierile Părinților Bisericii. Hrabanus 
Maurus se mulțumește cu această atitudine tradițională 
ce apare, la mijlocul secolului, cu totul inadecvată. 
Contribuţia sa la dezbaterea cu privire la predestinare, la 
acea dată, dezamăgește pe toată lumea. Espiscopii sunt 
antrenați în tratarea problemelor pastorale şi morale sau 
a treburilor de stat şi preferă să se adreseze specialiștilor 
în legătură cu problemele intelectuale. Aşa s-a întâmplat 
când Hincmar i-a cerut ajutorul lui loan Scottus în pro- 
blema predestinării. În sfârşit, nu este suficient să 
avansezi idei, aşa cum face Claudius, episcop de Torino 
pentru a realiza o operă. 

Către 840, se manifestă cu strălucire câteva spirite 
novatoare, apte să reia o tradiție bine asimilată. La 
Corbie, unde este abate, Paschasus Radbertus expune în 


1 Donatum non sequimur, quia fortiorem in divinis scripturis 
auctoritatem tenemus, scrie Smaragdus de Saint-Mihiel. Text 
citat de CH. THUROT in Notes et extraits de divers manuscrits 
pour servir â lhistoire des doctrines grammaticales au Moyen 
Age, in Notices et extraits des manuscrits de la Bibliotheque 
imperiale, XXII, 2, Paris, 1868, p.526. 

lucrarea... De corpore cet sanguine Domini teze despre sfânta 
taină a liturghiei, ce vor deveni, multă vreme mai târziu, teolo- 
gia clasică a Occidentului. În aceeași mânăstire, Ratramnus 
angajează o controversă cu un călugăr, discipol al unui profe- 
sor irlandez, pe tema sufletului universal, fără a vorbi de cea pe 
care o susține împotriva propriului său abate în legătură cu 
Euharistia. Godescalc d'Orbais extrage din vocația sa monas- 
tică silită și din lectura lui Augustin abordări noi despre pre- 
destinarel. Pe scurt, nivelul general al dezbaterilor s-a ridicat în 
mod considerabil și o pleiadă de spirite de valoare este în stare 
să explice câteva motivații puternice unui public de literați mai 
numeros și nai dispersat acum în întreg imperiul. loan Scottus 
domină acest mediu de oameni de valoare printr-o cultură mai 
vastă si capacităţi intelectuale de o cu totul altă anver- 
gura. 


Se cunosc puţine lucruri despre viața sa. Născut în Irlanda, în 
primul sfert al secolului al IX-lea, vine pe continent, după toate 
probabilitățile, către 845-847. Nimic nu dovedeşte că formaţia in- 
telectuală prirnită în insula sa natală ar fi fost superioară celei a 
unui cleric din lumea carolingiană. Nu se pare să fi ştiut, la acea 
dată, suficient de bine limba greacă. 

Pentru istoric, el apare la palatul lui Carol cel Pleșuv, unde 
îndeplinește funcțiile de profesor şi predă artele liberale. Le acordă 
mare prețuire, în special logicii. Face comentarii la Martianus 
Capella și este primul, sau unul dintre primii, care fac acest lucrul, 
Tratatul său despre predestinare, din 851, nu mulţumeşte pe 
nimeni, nici pe partizanii lui Godescalc d'Orbais, nici pe Hincmar. 

În lucrarea De praedestinatione, loan Scottus recunoștea că 
greșelile comise în legătură cu această problemă țineau de 
necunoaşterea artelor liberale și greșita cunoaştere a limbii greceşti. 
Încă din această perioadă, pare cucerit de elenism și nu 


1 G. MATHON, Pachase Radbert et evolution de l'humanisme 
carolingien. Recherches sur la signification des Prefaces des 
livres 1 et III de l'Expositio în Matthaeum, în Corbie [269|]; A. 
WILMART, L'opuscule de Ratramne sur la nature de lâme, in 
RB, t.43, 1931, pp.207-223; PH. DELHAYE, Une controverse sur 
lâme universelle au IXC siecle, in Analecta mediaevalia 
Namurcensia, n0l, Namur, 1850; J. JOLIVET, Godescalc 
d'Orbais et la Trinite [296]. 

încetează să-și aprofundeze cunoașterea în această materie. 
Se ataşează în principal de scrierile Părinților Bisericii, în 
limba originală, şi nu cunoaște lucrările filozofilor decât prin 
câteva traduceri latinești existente. 

Între 860 și 862, face o traducere după opera lui Pseudo- 
Dionisie, pe manuscrisul dat de basileul Mihail împăratului 
Ludovic cel Pios şi păstrat la Saint-Denis. Întreprinderea era 
mai mult decât delicată şi loan Scottus nu a încetat să 
îmbunătățească traducerea sa. Își continuă actiunea, dând 
în anii următori o versiune latină a diverselor tratate ale lui 
Maxim Confesorul, printre care Ambigua, şi a lucrării De 
imagine a lui Grigore al Nyssei. La cea dată, nimeni în 
Occident nu cunoştea ca el tradiţia Bisericii grecești. 

Îşi compune marea operă personală Periphyseon sau De 
divisione naturae, între 864 şi 866, inspirându-se din operele 
Părinților greci. Concepţia creștină a creaţiei și a mântuirii 
este expusă cu ajutorul schemei neoplatoniciene a emanării 
și a întoarcerii. Omul în care se împacă lumea spiritului cu 
cea a trupului se află în centrul acestui univers. Lumea vizi- 
bilă şi chiar lumea invizibilă, create în natura umană, vor fi 
salvate în ea și de ea. Această preocupare pentru mântuire 
însuflețește cu un puternic suflu religios toată această vastă 
epopee. loan Scottus își continuă opera cu explicaţii asupra 
tratatului Istoria cerească a lui Pseudo-Dionisie şi un comen- 
tariu la Evanghelia Sfântului loan, îriainte de a dispărea, la 
fel de misterios cum venise, în anii 870. 


Există ceva deosebit în opera lui loan Scottus. Ea se 
naşte din convergența, într-o personalitate de mare anver- 
gură, a unei stăpâniri excepționale a artelor liberale cu 
înțelegerea universului mental al Părinților greci. Aporiul 
venit din Orient este sigur şi a fost adesea pus în evidenţă. 
Rolul culturii carolingiene în elaborare a fost, pe nedrept, 
mai puţin subliniat. Este totuși prima catedrală de idei 
esafodată în Occident, iar arta de a asambla valorează tot 
atât cât materialele. 


1 J.G. PREAUX, Le commentaire de Martin de Leon sur l'oeu- 
vre de Martianus Capella, în Latomus, t. 12, 1953, pp.437-459. 

Cartea a doua 


PReinnoirea Bisericii 
(900-1050) 


Multă vreme, secolul al X-lea nu a avut o bună repu- 
tație, cu toate acestea nu era vorba despre epoca fierului, 
așa cum s-au complăcut unii să-l descrie. Trebuie să 
renunțăm la această opinie prea puțin fondată și, în plus, 
să ne eliberăm de aceste judecăţi de valoare ce au exerci- 
tat o adevărată tiranie asupra spiritelor. 

Neințelegerea provine de la comparațiile neîntemeiate. 
În secolul al X-lea nu se regăseau unitatea și aparența de 
ordine a imperiului carolingian, iar acest lucru nu putea 
fi considerat bun. Reforma gregoriană nu-si îndeplinise 
lucrarea, iar Biserica părea dedicată lumii și turpitu- 
dinilor ei. Secol de tranziție, era ușor să-l vezi în culori 
sumbre. Pe drept cuvânt, câteva exemple bine alese 
puteau ține locul demonstrației şi există câteva elocvente. 

După trecerea invaziilor, sistemul politic al Europei 
Occidentale se reconstituie. Este altul, din moment ce 
răspunde la nevoi noi, dar nu a renunţat, cel puţin la 
începuturi, la principiile importante ale epocii precedente. 
Biserica deţine locul pe care l-a avut în sistem şi înainte, 
dacă nu chiar mai mult. Această dublă continuitate ne 
obligă să considerăm intervalul ca pe o perioadă de criză 
şi adaptare. Ar fi periculos să o interpretăm altfel deeât 
prin comparaţie cu perioadele care o încadrează. Or, 
Imperiul ottonian este un efort durabil și coerent pentru a 
face viabil un sistem de guvernare în care Biserica: și statul 

colaborează. în mod strâns pentru câştigul, deopotrivă, al 
uneia ca și al celuilalt. Imperiul este mare și religios. 
Episcopalul germanic din epoca Ottonilor este unul dintre 
cele mai remarcabile pe care le-a cunoscut Evul Mediu. La 
periferia imperiului, regatele îi urmează exemplul, mai 
mult sau mai puţin, ceea ce nu exclude dificultățile sau 
chiar fanteziile cele mai bizare. Depăsșirile par mai limitate 
decât se spune și nu se explică printr-o tendinţă funciară 
la anarhie și nici printr-o slăbire morală. 

În tipul acestei perioade, cu excepţia timpului invazi- 
ilor, structurile locale ale Bisericii realizate de carolingieni 
par solide. În regiunile unde puterile sunt mai puţin bine 
asigurate, episcopii îşi dau măsura în conciliile de pace. 
La drept -vorbind, aceste inițiative modifică profund 
ordinea precedentă şi sunt semnul noilor echilibre. 
Dimpotrivă, în Germania, episcopatul grupat în jurul 
arhiepiscopilor, conducători ai provinciilor ecleziastice, 
joacă rolul așteptat al unui cler de stat, supus impăratu- 
lui. Autoritatea prințului contribuie aici la restaurarea 
vieţii religioase, a moralei clericilor și a vieţii intelectuale. 
Renovarea înseamnă exact această reînnoire a vieţii 
interne a Bisericii sub conducerea împăratului. Ungerea 
sa ca suveran îi conferă autoritatea religioasă necesară 
acestei misiuni. 

Renovarea Bisericii și a imperiului nu este un ideal 
mediocru. El poate da naştere la devotament și entuzi- 
asm. Ceea ce este și cazul nostru. Fertilitatea sa este 
strălucitoare în numeroase domenii. Programul nu poate 
face abstracţie de Roma. Se impune în cazul acesta să se 
instaleze pe tronul pontifical un papă demn. Împărații 
sunt folosiți în acest scop, în general cu succes. Această 
tutelă este considerată benefică de toţi cei care se îndo- 
iesc de capacitatea Scaunului apostolic de a se reforma. 
Creditul moral al pontifilor trebuie să fie pe potriva câm- 
putui de acțiune pe care i-l deschide politica imperială. În 
momentul în care imperiul este mângâiat de visul unei 
vocaţii universale, Biserica își afirmă fără ocolişuri uni- 
versalitatea, în cadrul — limitat, este adevărat - al Europei 

latine. Renovarea imperială trasează drumul puterii spiri- 
tuale. 

Adevărata problemă ar fi de a înţelege exact raporturile 
ce se leagă între un sistem politico-religios, un comporta- 
ment uman, o credinţă, o cultură și o formă de artă. Un 
studiu de acest gen este posibil în legătură cu Otto al III-lea, 
dar personajul este atât de deosebit, încât nu se pot trage 
concluzii în legătură cu el. 

Acestui sistem coerent de puteri lumești și spirituale 
asociate vine să i se adauge o mișcare monastică. Numele 
de Cluny nu este suficient pentru a explica toată această 
istorie forfotitoare și bogată în diverse inspiraţii. Reforma 
nu poate trece, nici drept o simplă îndreptare a abuzurilor 
sau un refuz al lumii. Ordinul monastic reînnoit se 
încadrează într-un sistem și în acest cadru trebuie să-l 
înțelegem. Şi el marchează schimbarea anumitor structuri 
si, la acest capitol, istoria sa nu se reduce la cea a 
credinţei. 

În sfârșit, secolul al X-lea nu ar putea trece drept un 
secol fără cultură intelectuală. De multă vreme a fost re- 
levată excepționala figură a lui Gerbert. Elogierea a provo- 
cat pe nedrept izolarea lui din context. Nu poate fi uitat 
Abbon de Fleury. Scriitorii sunt numeroși și originali. 
Acest secol rezistă fără dificultate -comparației cu epoca 
carolingiană. Pare mai puțin didactic. Beneficiază de o 
experiență pe care nu a pierdut-o şi care conferă o anume 
profunzime tuturor formelor de viaţă a spiritului. 

Prima jumătate a secolului al Xl-lea prelungește în 
mod evident tendințele precedente. Nu se poate observa o 
ruptură înainte de anii 1025-1030. Cu toate acestea, isto- 
ria fiind axată pe imperiu şi pe papalitate, mijlocul seco- 
lului pare să constituie adevărata punte de legătură. 


Biserica și puterile 


Renașterea carolingiană asociase în mod strâns unei 
puteri militare și judiciare de origine barbară o ierarhie 
creştină reconstituită. Din această întâlnire, avantajoasă 
pentru ambele părți, s-a născut un sistem politico-religios, 
a cărui organizare internă, structuri sociale şi ideologice 
urmau să rămână, pentru multă vreme, fundamentul 
Europei Occidentale. Prezent fără încetare, trecutul caro- 
lingian se manifestă la un dublu nivel: acela, foarte con- 
cret, al cadrelor de viaţă a căror influență se prelungește, 
şi cel al modelului ideologic, Orice strădanie de punere în 
ordine şi de renovare se sprijină pe acest exemplu presti- 
gio$, a cărui fertilitate este evidentă. 

Ideologia, nu fără câteva confuzii, legase ferm. realitățile 
cele mai profane, de viaţa spirituală autentică. Credincioşii 
împăratului carolingian și cei ai sfintei Biserici nu erau 
decât una şi aceeași persoană și nu formau decât unul și 
același popor. Acţiunile militare, operațiuni de jaf, apoi de 
cucerire, născute din impulsurile agresive barbare, 
dobândiseră pentru lumea francă noi teritorii și permiteau 
evanghelizarea de noi popoare. Războiul și extinderea 
Bisericii mergeau alături. Dreptatea pe care o făceau regii în 
numele lor întemeia pacea'publică, de care Biserica profta ca 
de o condiţie indispensabilă misiunii sale. În plus, ea vedea 
în aceasta realizarea ordinii lumești dorită de Dumnezeu. 
Pământescul şi spiritualul formau una și aceeași realitate, 
care era totodată și fără deosebire, și una și alta. 

La nivelul cel mai elevat, în jurul persoanei împăratu- 
lui se înnoda un extraordinar complex de idei şi de senti- 
mente. Imagine pământească a lui Dumnezeu domnind în 
ceruri, el era locţiitorul său pe pământ, sau chiar unsul și 
Christosul său. Sarcina sa era multiplă şi se fragmenta în 
treburi diverse, ce erau mai mult spirituale decât lumești. 
Ele se rezumau, poate, într-o singură îndatorire: cea de a 
menține lumea în ordinea dorită de Dumnezeu, ceea ce 
implica mai întâi apărarea Bisericii şi a clericilor. Epoca 
carolingiană lăsase, în același timp cu această ideologie, 
un model viu în memorie, cel a lui lui Carol cel Mare, a 
cărui statură, amplificată de amintire și de legendă, se 
impunea tuturor suveranilor. 

Sistemul nu funcţiona decât în măsura în care ierarhia 
clericală şi aristocrația colaborau la o lucrare comună sub 
autoritatea împăratului. În caz de confruntare, devenea 
prompt disfuncțional. Era important ca aceleași familii să 
furnizeze personalul peniru guvernarea Bisericii, ca și 
pentru guvernarea imperiului. Cel mai mare succes al 
carolingienilor este de a fi știut să obțină ca un număr 
însemnat de persoane de vază să se dedice vieţii religioase 
și să nutrească pentru cultură un interes pasionat, fără ca 
totuși să fie tentaţi să renunțe în totalitate la lume. 
Miracolul reformei carolingiene este de a fi păstrat în 
epocă suflete de elită. De acum înainte, partea acestei 
aristocrații care datorează vieţii clericale calitatea de a 
vedea mai puţin îngust problemele are drept misiune slu- 
jirea Bisericii și a imperiului. De aceea o definiţie reli- 
gioasă şi chiar mistică a imperiului pare totodată firească 
şi indispensabilă. 

Continuitatea în Europa postcarolingiană înseamnă 
imperiul ottonian: strădanii tenace pentru a menține 
vechile structuri și pentru aprofundarea ideologiilor. Or, în 
acelaşi moment, apar principate şi regate. Capacitatea lor 
de a mobiliza sentimentele religioase este mai mică, iar 
misiunea lor mai puțin evidentă. Exercitarea puterii nu 
poate, cu toate acestea, să se dispenseze de o garantie 
divină. Eşti obligat să inovezi într-o lume în care nu eşti 

stimulat. Iniţiativele cele mai noi vin din regiuni în care 
autoritatea este cea mai discutată, pentru că referirile la 
trecut se estompează aici mai repede. Într-o creştinătate 
fragmentată, unde chiar la nivel ideologic problemele nu 
se pun într-un imod identic, axul principal al vieţii reli- 
gioase rămâne imperiul. 


A. RESTAURAȚIA IMPERIALĂ 


În jurul lui Otto 1 notiunea de imperiu creează un 
spaţiu larg concepţiilor laice şi militare, destul de aproape 
de cele ce au prevalat timp îndelungat în epoca lui Carol 
cei Mare. Aceste idei sunt expuse clar în Cronica saxonilor 
de Widukind von Corveyl. 


Vocatia lui Otto pentru imperiu este anterioară ungerii şi 
încoronării sale de către papă, ceea ce autorul trece în 
întregime sub tăcere. Ea rezultă din dominaţia pe care o 
exercită asupra mai multor popoare, ceea ce Widukind 
exprimă scriind: „nici Germania, nici Italia, nici Galia nu pot 
susține puternica sa maiestate?“. Aceste regiuni erau deja cele 
pe care preambulul din Livres carolins le citează ca stând la 
temelia puterii lui Carol cel Mare, în epoca Conciliului de la 
Frankfurt. Ideea este în sine persistentă, din moment de 
rezistă, chiar când concepţiile imperiului devin universaliste 
şi creştine. În miniaturile reprezentându-i pe împărații Otto 
al II-lea și Otto âl III-lea maiestuoși, popoarele și regatele 
apar sub trăsăturile unei femei oferind un glob simbolic sau 
aducând tributuriă. 


! Rerum gestarum saxonicarum Libri II], ed. P. HIRSH şi H.E. 
LOHMANN, in MGH, SRG, 1935. Opera este desăvâşită în 967, 
cu excepţia ultimelor capitole ale cărţii a III-a; cf. H. BEUMANN, 
WAdiuieiraal von Corvey. Weimar, 1950. 

2 WIDUKIND, op.cit., cartea 1, 34. 

3 Este cazul în miniatura aparţinând lui Maitre du Re gistrum 
Gregorii, reprezentându-l pe Otto al II-lea şi conservată la 
Muzeul Conde€ de la Chantilly şi în cea din Evangiles d'Otton III, 
executată la Reichenau si conservată la  Bayerische 
Staatsbibliothek de la Miinchen. 

Mai mult, potrivit lui Widukind, Otto I a fost proclamat de 
soldaţii săi, „Părintele patriei și împărat“, pe câmpul de 
bătălie de la Lechfeld. Această aclamare pare o parte inte- 
grantă a demnităţii sale, din moment ce, după această dată, 
cronicarul nu încetează de a-i da titlul imperialt. 

Aceste opinii eliberau imperiul de orice referire la papali- 
tate. Pentru cei ce nu voiau să ignore consacrarea romană, 
această ceremonie nu însemna decât recunoaşterea unei 
păreri ce exista deja. Nu era decât atribuirea unui nume şi a 
unui titlu. Dinspre partea lui Otto, el părea să fi fost puţin 
sensibil la caracterul roman al imperiului, pentru a se mulțumi 
cu o concepţie mai carolingiană, adică, la acea oră, germanică. 


Imitarea îrnpăratului franc părea singurul program al 
lui Otto I, cum o arată deja anumite detalii de la ungerea 
sa regală, în 936, la Aachen. Noul suveran, în veșminte 
triumfale, a fost condus de arhiepiscopi până la tronul lui 
Carol cel Mare din capela palatină. Așezându-se aici, 
maiestuos, confirma puterile primite prin ungere. Această 
transpunere a unui obicei germanic în ritualul consacrării 
regale ne face să ne gândim că, luându-l ca model pe 
marele împărat, Otto își afirma vocația de a domina Italia 
și de a purta coroana imperială?. Ungerea regală era, mai 
mult chiar decât în epoca lui Pepin și a lui Carol cel Mare, 
un semn prevestitor, ușor de citit, prin referirea la desti- 
nul ilustrului său predecesor. 

Chiar în concepţiile laice şi militare, imperiul nu era 
lipsit de caracter religios. Victoria de la Lechfeld era sem- 
nul indubitabil al alegerii sale de către Dumnezeu, iar 
acest triumf asupra ungurilor, atunci păgâni, făcea din 
Otto apărătorul neamului creștinesc și protectorul biseri- 
cilor. 

Ungerea în sine, la 2 februarie 962, spunea cu sigu- 


1 WIDUKIND, op. cit., cartea a III-a, 49; E. STENGEL, 
Widukind von Corvey und das Kaisertum Ottos d. Grosse, în 
Abhandlungen und Untersuchungen zur Geschichte des 
Kaisergedankens, 1965, pp.56-91. 

»  2P.E. SCHRAMM, Lo Stato post-carolingio e i suoi simboli del 
potere, in Probiemi communi [230], p.164 şi urm. 

ranță mai mult despre caracterul sacru al imperiului. 
Ritualul urmat cu această ocazie nu este cunoscut cu 
exactitate. Există un Ordo roman care vine din prima 
parte a secolului al X-lea şi care a fost transmis de 
Pontifical Romano germanique, dar nu corespunde exact 
cu ceea ce se ştie despre ceremonie, din moment ce 
prevede o ungere făcută de episcopul de Ostia și nu de 
papăl. De altfel, acest ritual ne comunică mai mult despre 
concepţiile curiei romane, decât despre cele de la curtea 
germanică. 


Se impune să căutăm sensul religios pe care Otto |] și 
anturajul său îl atribuiau demnităţii imperiale, în ceea ce 
pare, în cadrul ceremoniei, că vine din iniţiativa lor. 
Liutprando da Cremona povesteşte că Otto 1 s-a prezentat în 
faţa papei loan al XII-lea „cu veșminte și însemne pe cât.de 
noi, pe atât de uimitoare“. Termenii folosiți de cronicar par să 
aibă o valoare tehnică şi să desemneze ținuta de ceremonie a 
suveranului?. Cercetări minuţioase asupra costumului, 
asupra semnificației simbolice a acestor veșminte şi a aces- 
tor însemne luminează sensul acestei maiestuoase parade a 
puterii și permit evaluarea intenţiilor ei. 

Otto 1 era, după toate probabilitățile, primul suveran care 
a îmbrăcat, pentru consacrarea sa, o mantie acoperită de 
stele, asemănătoare celei a lui Henric al II-lea, păstrată astăzi 
la muzeul diocezan de la Bamberg. Această reprezentare a 
întregului glob celest nu era o revendicare directă a puterii 
universale. Împăratul făcuse alegerea acestui veșmânt pen- 
tru a imita lunga robă a Marelui Preot, așa cum este ea 
descrisă în Vechiul Testament3. Pentru același motiv, anu- 
mite piese din costumul său de încoronare erau cusute cu 


! Text editat în R. ELZE, Die Ordines fir die Weihe des 
Kaisers, und der Kaiserin, Fontes juris Germanici antiqui, LX, 
1960. 

2 Miro ornatu novoque apparatu, citat de P.E. SCHRAMM, 
Heerschaftszeichen [229], t. Il, p.635. 

3 In veste enim poderis quam. habebat, totius erai orbis ter- 
rarum, Livre de la Sagesse, XVIII, 24. Cî. P.E. SCHRAMM, Gili 
imperatori dela casa din Sassonia alla luce della simbolistica, in 
Renovatio Imperii, Atti della giornate internazionale di studio per 
il millenario, Faenza, 1963, p.15 și urm. 

clopotei!. Poate nu era nici o noutate în acesti gen de cere- 
monie. Tot prin referirea la modelul biblic se explică forma 
deosebită a coroanei imperiale, ce nu era decât un etrier sau 
un singur arc, mergând dinspre față înspre spate, pe dea- 
supra capului. Marele Preot purta „coroana de aur deasupra 
mitrei”, şi împăratul putea face același lucru, din moment ce 
zonele destul de mari de o parte şi de alta a arcului lăsau un 
loc pentru colțurile acestui acoperământ de cap?. Impăratul 
purta mitra, exact cum o purtau atunci și episcopii. Era o. 
ținută nouă şi uimitoare, ale cărei caracteristici diferite, gân- 
dite fără nici o îndoială, tindeau să facă din cel care o purta 
un rege-preot. 

Coroana imperială - conservată la Muzeul din Viena -, 
care este datată acum ca fiind din timpul domniei lui Otto 1, 
printre alte simboluri dezvolta o învățătură şi mai complexă. 
Era un octogon, format din plăci de aur, înaltc și joase, 
aşezate alternant, unele decorate cu mari pietre preţioase, 
celelalte cu figuri pe email. Era așezată deasupra unei cruci 
frontale şi a arcului deja menţionat. Totul era susceptibil la 
interpretări. 

Mai întâi pietrele prețioase. Cele 12 pe care le numărăm 
pe placa frontală și pe cea de la ceafă evocă, prin aluzie la 
cele ce se aflau pe placa pectorală a Marelui Preot, cele 12 
triburi din Israel și, prin analogie, cei 12 apostoli3. Plăcile 
emailate îi reprezentau pe o parte pe David și Solomon, pe 
alta pe profetul Isaia în două etape caracteristice ale carierei 
sale: când a trăit gloria lui Dumnezeu în templu şi când i-a 
promis regelui lezechia cincisprezece ani în plus de domniet. 
Prezenţa regilor celor mai prestigioși din Vechiul Testament 
vine de la sine, din moment ce ei constituie modele pentru 
Otto 1. David îi folosise deja mult lui Carol cel Mare. Promisi- 
unea lui Isaia către lezechia este poate o aluzie la o maladie 
a lui Otto. Alegerea viziunii lui Isaia este, totuși, mai 
suprinzătoare. Această temă iconografică foarțe cunoscută 
este rezervată, în biserici, locurilor celor mai sfinte, ca absi- 
da, şi, în cărţile liturgice, ilustrează pagina consacrată lui 


-1 „si a cusut de veșmânt, jur-împrejur, rodii şi printre ele 
clopoței de aur, ca să sune când mergea şi să se auză“, 
cl Sat iuli XLV, 9. 

3 Ibid., XLV, 12, Corona aurea super mitram ejus. 
3 Descrieri ea pectoralului, Ieşirea XXVIII, 15-24. 
4 Isaia, VI, 1-3 şi Isaia, XXXVIII, 5-6. 

Sanctus, cântec care precedă imediat rugăciunea cea mai 
solemnă a slujbei. Pe coroană, această temă are probabil 
aceeași funcţie şi semnalează ungerea. Tinde să-i confere 
celui ce o poartă semnul viu al prezenţei lui Dumnezeu. 

Coroana implica și alte aluzii. Octogonul se compunea din 
două pălrate suprapuse. Plăcile cele mai înalte, acoperite de 
pietre preţioase; evocau Ierusalimul ceresc, orașul pătrat al 
Apocalipsului, ale cărui metereze stau pe douăsprezece asize 
de pietre preţioase, purtând fiecare numele unui apostol. 
Prin comparaţie, plăcile mai puţin ridicate reprezentau 
imperiul, Roma poate, în mod sigur cetatea terestră în dru- 
mul către sfințenie sub conducerea regilor şi a profeților. 

Mantia și coroana care nu erau rodul unei munci de câte- 
va zile, ci lucrături prețioase executate cu minuție, sunt ilus- 
trarea cea mai profundă a ideii că Otto 1 și anturajul său 
îmbrăţişaseră misiunea imperială. Caracterul său religios, 
dobândit de multă vreme, nu lasă nici o îndoială. Este vorba 
aici de o consideraţie prea generală. Această ținută de cere- 
monie subinţelege în mod voluntar o vocaţie cvasisacerdo- 
tală. Or. împăratul nu este direct comparat cu un episcop 
sau cu un pontif roman. El este, desigur, locţiitorul lui 
Dumnezeu pe pământ, alesul său si unsul său, aşa cum era 
Carol cel Mare. Cu toate acestea, imaginii lui Christos 
domnind si stăpân al lumii, dominantă în epoca carolingiană, 
i se adaugă de această dată, într-un mod mai sensibil, cea a 
lui Christos preot. Sacerdoţiul împăratului trimite direct la 
cel al lui Christos, fără alt intermediar. Aceasta este şi sensul 
insistenței asupra similitudinii dintre împărat și Marele Preot 
din Vechiul Testament. 


Niciodată Carol cel Mare nu folosise asemenea referințe 
și cel mai adesea el se ținea departe de problemele strict 
ecleziastice. Cu Otto I, sunt trase toate consecințele 
ungerii. Rolul cvasisacerdotal atribuit împăratului poate 
în mod evident să justifice orice fel de inițiativă în domenii 
strict ecleziastice. La urma urmelor, doar actele concrete 
ale lui Otto | permit să se vadă consecinţele pe care el 
înțelegea să le tragă şi limitele pe care le punea în inter- 
venţia sa în viața Bisericii. 


1 Apocalipsul, XXI, 12-27. 

Ceea'ce avea extraordinar misiunea imperială, la Otto 1 
era temperat de realism. Popoarele și regatele contau în 
mod concret mai mult decât imperiul. În plus, fascinația 
Cetăţii Eterne avea prea puţină influență asupra lui. S-a 
întâmplat cu totul altfel cu Otto al III-lea, la care simțul 
acut al vocației imperiale era însoţit de o concepție uni- 
versalistă și romană a lumii. 


B. IMPERIUL UNIVERSAL 


Ca și împărații antichităţii, tânărul suveran își conce- 
pea venirea la putere ca pe o reînnoire a statului ce își 
regăsea tinerețea și vigoarea prin virtuțile noului său con- 
ducător. Pentru Otto al III-lea, hrănit cu cultură antică și 
luminat într-o măsură însemnată de Gerbert, această 
Renovatio era cea a Imperiului roman, al lui August și al 
Cezarilor, ce fusese relevat prima oară de Carol cel Marel. 
Nici un semn nu este mai explicit decât bula care sigilează 
diplomele imperiale începând din 22 aprilie 998 până la 
începutul anului 1001. Ea poartă deviza Renovatio Romani 
imperii ce însoţeşte, pe avers, capul unui suveran la o 
vârstă matură, cu barbă si încoronat, care nu este altul 
decât cel al marelui împărat franc. Pe revers, o femeie 
purtând lancea şi scutul reprezintă Roma din antichi- 
tate2. Astfel, erau exprimate aici programul ca și referirile. 

Or, la sfârșitul secolului al X-lea, Roma eşte creștină, 
iar efortul intelectual ce permitea tocmai conceperea unei 
Renovatio interzicea desprinderea de trecut a realităților 
prezente. Se întrevedea, în același timp, splendoarea de 
altădată și inițiativele zilei ce trebuie să o recreeze. Astfel, 
se găseau fără încetare legate destinul Orașului cu cel al 


1 C. ERDMANN, Das ottonische Reich als Imperium 
romanum, in DA, t.VI, 1943. 

2 Bula este reprodusă în P.E. SCHRMANN, Die deutschen 
Kaiser und Kânige în Bildern ihrer Zeit, Leipzig, 1928, pp. 89-90, 
pl.69 a. * 

Bisericii. Imperiul se putea afla ca și absorbit, retorica 
antichizantă ascunzând destul de rău un universalism 
clerical şi în mod cu totul special concepții -pontificale. 

Într-o diplomă celebră din ianuarie 1001, Otto al III-lea 
afirma: „noi proclamăm Roma capitală a lumii și recu- 
noaștem Biserica romană ca mamă a tuturor bisericilor“. 
Această formulă, ce leagă imperiul de Biserică prin inter- 
medierea Romei, poate fi glosată în diferite sensuri, 
urmând ca oamenii și evenimentele să incite la a pune 
accentul pe unul sau pe altul dintre termeni. Contemporanii 
ei o percep așa cum este, cu o prejudecată favorabilă impe- 
riului. Această legătură se întâlnește în poemul lui Leon di 
Vercelli întru slava lui Otto al III-lea și a lui Silvestnu al II- 
lea2. O regăsim încă, în afara Italiei, în Gesta episcoporurm 
cameracensium, ce asociază în mod strict restabilirea pu- 
terii imperiului roman de asanarea moravurilor în cadrul 
Bisericii. De aceea programul din Renovatio se adresa în 
aceeaşi măsură statului şi Bisericii, în măsura în care pot 
fi deosebite. Acțiunea se bazează pe două persoane, papa 
și impăratul. Această dualitate nu fusese niciodată atât de 
viu percepută. Niciodată succesorul lui Petru nu fusese 
promovat într-un, asemenea rang. Programul religios al lui 
Carol cel Mare, sau al lui Ludovic cel Pios, nu se articula 
astfel in jurul pontifului roman. 

Misiunea imperială nu părea, la prima abordare, trans- 
formată în natura sa intimă. Era acum centrată pe Roma 
și avea drept câmp de acţiune întreaga creştinătate, grație 
autorităţii recunoscute prontifului. Nu din întâmplare 
Gerbert, ales papă prin voința lui Otto al III-lea, a luat 


1 Romam caput mundi profitemur, romanam ecclesiam 
matrem omnium ecclesiarum testamur, in MGH, Diplomata, II, 
n9389, p.819. 

2 Editat de P.E. SCHRAMM, Kaiser, Rom und Renovatio 
[329], t.Il, p.64. , 

Virtutem romani imperii ad potentiam veterum regunm 
attollere conabatur.  Mores  ecclesiasticos, quas  avaritia 
Romanorum pravis commercationum usibus viciabat ad nor- 
mam prioris gratiae reformare estimabat, in MGH SS, t. VII, 
p.451. 

numele de-Șilvestru al II-lea. Înţelegea să reînceapă aven- 
tura imperiului creştin, cea pe care predecesorul său 
îndepărtat cu acelaşi nume o întreprinsese cu Constantin 
convertit. Numele însuși devenea simbol al lui Renovatio 
într-un context imperial. 

Otto al III-lea, care se proclama împărat al romanilor, 
devenea în mod obligatoriu „sclavul Apostolilor“, aşa cum 
a pus să se scrie în celebra bulă din ianuarie 1001, în care 
refuza să ia în considerare pseudodonaţia lui Constantin. 
Cei cărora el se recunoaște sclav nu erau alţii decât Petru 
si Pavel, sfinții patroni ai Bisericii romane. La urma 
urmelor, era unicul conţinut ideologic posibil al devoțiunii 
sale pentru Roma, după abandonarea oricărui entuziasm 
arheologic. Fidel Apostolilor, impăratul devenea instru- 
mentul necesar al expansiunii creştine şi al regenerării 
Bisericii. Misiunea religioasă a împăratului, profund sa- 
cerdotală prin imitarea celei a Apostolilor, nu se oprea la 
granițele unui stat, chiar dacă era imperiul, și nu 
cunoştea nici o frontieră, în măsura în care posibilitatea 
de a acţiona a suveranului o permitea. Imperiul era 
misionar, așa cum fusese cândva în vremea lui Carol cel 
Mare. Totuși, această vocaţie apare mai rațională şi mai 
matură din punct de vedere religios. Ea se concentrează, 
în sfârșit, asupra persoanei împăratului, a cărui figură 
poartă marca acestui destin pământesc, în același timp 
glorios, mistic şi umil. 

Otto al III-lea se proclamase „servitorul! lui lisus 
Christos şi augustul impărat al romanilor potrivit voinței 
lui Dumnezeu, salvatorul şi eliberatorul nostru“!. El adop- 
ta, astfel, peritru sine condiția de creştin, pe cea de apos- 
tol, chiar, şi făcea penitență. Găsise la Adalbert din Praga 
exemplul unei spiritualităţi ardente şi al unei dorințe de 
renunțare la lume pe care doar îndatorirea episcopală și 


LI R. MORGHEN insistă pe bună dreptate asupra acestui 
punct, Ottone II] Romanorum imperator, servus Apostoloriurm, in 
Problemi communi [170], pp.13-35; reluat în Medievo 
Christiano, ediția a patra, Bari, 1965. 

vocaţia misionară le limitaseră. Împăratul îi vizitase pe 
unii eremiţi din lialia, ca Sfântul Nil sau Sfântul 
Romualdo. Inspirația personală nu era cu siguranță 
străină acestor manifestări de cucernicie. Cu toate aces- 
tea, pare mai important să legăm acesti comportament de 
ideologia oficială a regimului. Misiunea ce putea duce la 
condiția de martir presupunea regenerarea omului interi- 
or. Era necesară o aprofundare mistică pentru a găsi o 
nouă bogăţie a sufletului lui şi noi recolte spirituale. 
Acționând ca servitor al lui Petru si Pavel, nu-și putea 
îndeplini misiunea fără o asanare a Bisericii. Idealul din 
Renovatio nu se putea dispensa de această prezență a 
sfinteniei. Niciodată Otto al III-lea nu-și realizează în 
asemenea măsură vocaţia, ca în timpul călătoriei la 
Gniezno, până la întoarcerea la Aachen. Această figură 
stranie a împăratului misionar, pelerin şi ascet, nu 
exclude considerațiile precedente despre suveranul glo- 
rios, imaginea lui Christos înviat și tronând în ceruri. 
Apoteoza lui Otto al III-lea în mandorlă, încoronat de 
mâna lui Dumnezeu și înconjurat de evangheliști, așa 
cum o reprezintă Evangheliile lui Liuthar, executate la 
Reichenau, nu lasă nici o îndoială asupra acestui aspect!. 
Pe scurt, cariera scurtă a lui Otto al III-lea, care permite 
apariția în ideologia imperială a unei teme romane, în mod 
cu totul firesc pontificală, și o sensibilitate misionară 
incarnată, dar susținută de misticism constituie primul 
semn al unei modificări a ideologiilor politico-religioase. 
Această concepţie romană şi universală avea ceva pre- 
matur și nu coincidea cu interesele germane. Persoanele 
de vază îi reproşau lui Otto al III-lea că a părăsit delec- 
tabilis Germania?. În plus, suveranul se lovea de particu- 
larismul romanilor. Moartea sa pune în evidență un eşec. 


1 Reproducerea în L. GRODECKI, F. MUTHERICH, J. 
TARALON, F. WORMALD, Le siecle de lAn Mil, Paris, 1973, 
p.137. 

2 BRUNO DE QUERFURT, citat de R. MORGHEN, Ottone III, 
in Problemi communi [170], p.23. 

Domniile următoare marchează o întoarcere la concepțiile 
lui Otto [. Deviza bulei lui Henric al II-lea este în mod expli- 
cit Renovatio regni francorum. Misiunea împăratului era 
din nou centrată asupra Germaniei, dar aceasta nu însem- 
na că îndatoririle sale religioase erau micșorate. Henric al 
II-lea, care personal era foarte evlavios, accentuează şi mai 
mult aspectul sacerdotal al funcţiilor sale. 

De acum înainte, rolul pe care tradiția ideologică îl 
atribuia regelui Germaniei și împăratului este fixat. 
Guvernarea Bisericii nu îi este contestată, acolo unde o 
poate exercita. Evenimentele îl constrâng să se limiteze la, 
ducate și regate în care autoritatea sa este de necontestat. 
Obligaţiile sale cu privire la Roma sunt reduse, tot așa 
puterea sa asupra Orașului. Universalismul lui Otto al 
III-lea este pe punctul de a fi abandonat, fără ca în locul 
lui să apară cumva noi doctrine politico-religioase. De 
fapt, există o ruptură între pretenţiile moștenite de la Otto 
I si Otto al III-lea pe de o parte, si exercitarea episodică a 
responsabilităților reale, pe de alta. Eșecul spiritual este 
încă și mai grav, atunci când Conrad al II-lea nu ezită să 
vândă episcopiile ca un prinț oarecare, în momentul când 
a fost uns. Din acest punct de vedere, efortul susținut al 
lui Henric al III-lea pare să fi venit prea târziu si mai mult 
încurajează decât înfrânează o mișcare reformatoare eli- 
berată de orice ideologie din Renovatio imperială. 





C. PUTEREA REGALĂ ȘI BISERICA 


Nu există nici o îndoială în legătură cu caracterul reli- 
gios al puterii regilor, cu toate acestea nu este ușor să 
apreciem exact toate motivele, nici să evaluăm toate con- 
secințele. 

În cadrul geografic al vechiului imperiu al lui Carol cel 
Mare membrii acestei ilustre familii par capabili, prin sân- 
gele lor, să primească ungerea regală mai degrabă decât 
orice altceva. Genealogia justifică ambitiile unui Beranger 
de Friuli. Acest drept poate deriva din ungerea regală a lui 

Pepin și din promisiunile făcute atunci pentru descen- 
denţii săi. Acestea justifică în mod superficial o convingere 
păgână de origine germanică, ce rezervă exercitarea pu- 
terii unei linii de ascendență divină, unica legitimă. 
Creștinarea pare foarte sumară. Sentimentul legitimității 
carolingiene este atât de puternic și atât de durabil, încât 
trebuie luată în calcul această tradiție politică și senti- 
mentală esenţială în întreg Occidentul. 

Legitimităţii permanente a unei familii particulare i se 
adaugă cea a puterii înseși. Cel care o câștigă prin arme o 
deține prin judecata lui Dumnezeu, cel care o primește 
prin consimțământul celor mari și al poporului o datorea- 
ză alegerii: Freditate, alegere și victorie militară nu sunt 
întru nimic incompatibile. Dimpotrivă, sunt mijloace com- 
plementare pentnu. desemnarea celui care deţine în mod 
legitim puterea. Henric | Păsărarul îi biruise pe adversarii 
săi, iar o adunare îi recunoscuse titlul regal. Cu toate 
acestea, refuzase ungerea și diadema pe care își propu- 
sese să i le dea arhiepiscopul Heriger de Mainz. Or, pu- 
terea sa este în același timp legitimă și sacră, chiar fără 
această consacrare de către Biserică. De fapt, simpla con- 
ferire a însemnelor puterii are valoarea unui ritual sacra- 
mentar. Aceste obiecte, sabia şi sceptrul, sunt, în 919, 
atât de profund sacralizate, încât cel care le deține se 
poate dispensa de intervenţia clericilor. 

Nu era nici obiceiul, nici tradiția. Clericii se străduiseră 
încă din epoca carolingiană să judece natura puterii, 
condiţiile de a accede la ea și ritualurile de întronizare. 
Reflecția îi antrenase către concepţii teologice şi aproape 
raţionale ale puterii, care erau foarte departe de ideile pa- 
trimoniale ale tradiţiei france și încă și mai mult de sim- 
plele superstiții. Doctrina pare să se fixeze încă din timpul 
domniei lui Carol cel Pleșuv. Rolul ungerii, ce conferă un 
caracter sfâni regilor, este bine pus în evidenţă de arhiepis- 
copul Hincmar. E! îi spune lui Carol cel Pleşuv în 868: 


1 J. DHONDT, Election et heredite sous les Carolingiens et les 
premiers Capetiens, in RBPH, t. XLVIII, 1939, p.915 și urm. 

„Îi datoraţi demnitatea regală ungerii şi binecuvântării, act 
episcopal şi spiritual, mult mai mult decât puterii 
pământeşti“!. Chiar dacă această afirmaţie se poate 
prevala de cutare sau cutare peripeție a domniei, ea 
implică o reducere abuzivă ce tinde să fundamenteze legi- 
timitatea pe ritual. O asemenea simplificare permite să 
confere puterii regale o versiune episcopală. În 881, la Sino- 
dul de la Saint-Macre de Fismes, condus de Hincmar, 
episcopii declară că: „demnitatea pontifilor, şi trebuie 
înțeleasă aici cea a episcopilor, este superioară celei a 
regilor, pentru că regii sunt unșşi de către pontifi, în vreme 
ce pontifii nu pot fi hirotonisiţi de către regi“2. Oricăt de 
specioasă ar părea această argurmentare, are meritul de a 
o completa pe prima. Este uşor de recunoscut aici o doc- 
trină coerentă şi interesată, ce dă episcopilor o autoritate 
pe care nimic precis nu o poate limita. 

Departe de a garanta puterile legitime, ritualurile 
ungerii, unite destul de des cu procedura de alegere, par 
într-o primă etapă să slujească tentativele de uzurpare. 
Candidaţii la onorurile supreme, care cunoşteau doc- 
trinele episcopilor, nu au ezitat să devină promotorii aces- 
tora. Circumstanțele și îndrăzneala permiteau 
monarhilor, după moda episcopilor, să învingă asupra 
tradiției sângelui. Aşa au procedat Boson, ales rege de un 
sinod de persoane de vază şi de episcopi ținut la 
Mantaille, în 879, și Rodolphe de Burgundia, proclamat 
rege şi încoronat la Saint-Maurice de Valais, în ianuarie 
888. După ei, succesorii lor, în mod obișnuit desemnați şi 
unşi, au exercitai fără contestare drepturile regale asupra 
Bisericilor. 

Regii Eudes și Robert I se află într-o situaţie identică, 
diferența constând în faptul că alegerea şi ungerea nu au 
şters un sentiment foarte viu al legitimităţii carolingiene. 
Hugo Capet şi Robert cel Pios, un secol mai târziu, nu s-au 
eliberat încă, chiar dacă se doresc întru totul moșteni- 


l Quaterniones, in PL, 125 c 1040. 
2 Mansi, XVII, 538. 

torii dinasliei precedenie. Fragiliiatea noii dinastii îi 
incită, începând cu Robert cel -Pios, să sublinieze carac- 
terul sfânt al regilor, prin exercitarea puterilor taumatur- 
gice. Faptul frapează cu certitudine spiritele, deopotrivă 
cu o ordalie, dar argumentul este derizoriu. Hugo Capet, 
nepotul lui Otto cel Mare după mamă, este uns într-o 
mantie reprezentând totalitatea lumii, semn al puterii 
sacerdotale. Acest împrumut de la simbolica de stat a 
bunicului său demonstrează o comunitate de sensibilitate 
în legătură cu problemele puterii, chiar dacă este departe 
de a dispune de aceleaşi mijloace. 

Capeţienii se izbesc de propriile lor slăbiciuni, ce îi 
obligă să cadă la învoială cu cei mari. Această minimă 
autoritate lumească este compensată de un sprijin 
hotărât al episcopatului. De aceea capetțianul pare un 
suveran mai aproape de modelul lui Hincmar, cum nu 
sunt anumiți impărați ai dinastiei saxone. Până în momen- 
tul în care anturajul regal avea să fie reînnoit, între 1025 
şi 1030, episcopii apar drept consilieri născuţi, înțelepții 
care proclamă dreptul, cei care sustin brațul regelui înar- 
mat pentru a face să domnească ordinea. Episcopii nu se 
mărginesc în a-l alege pe rege în acelaşi timp cu alte per- 
soane importante şi a-l unge, ei au pe lângă el o misiune 
permanentă, aceea de a-l lumina asupra îndatoririlor sale 
private, cât şi publice. Discursurile pe care trebuie să i le 
țină sunt prin conținut moralizatoare. Ei discută despre 
modul în care suveranul şi supușii săi trebuie să se con- 
formeze ordinii lumii așa cum a vrut Dumnezeu. Rolul lor 
este cel al fetorului din antichitate, care-l chema pe 
fiecare să practice virtutea. Fi pot să regăsească accen- 
tele si temele aceluia. Alcuin, care deschisese calea, are 
emuli în acest domeniu. Lucrarea Poeme au roi Robert, a 
lui Adalberon de Laon, rod târziu al acestui filon de inspi- 
rație, îi pune să dialogheze încă o dată pe rege şi episcop 


7 


1 ADALBERON DE LAON, Poeme au roi Robert, Paris, ed. C. 
Carozzi, 1979. Se va citi introducerea la această ediție ce 
tratează intreaga problemă expusă. 

despre propria lor imagine, îndatoririle și misiunea lor!. 
S-ar putea discuta despre regalitate dintr-un punct de 
vedere mai juridic. Așa procedează Abbon de Fleury în 
lucrarea sa Canons adresată lui Hugo Capet şi lui Robert. 
El aminteşte că în administrarea imperiului și pentru uti- 
litatea Bisericii, Carol cel Mare și Ludovic cel Pios au dat 
dovadă de credinţă şi prudență. După această afirmaţie de 
principiu, el se limitează să citeze un pasaj din Conciliul 
de la Paris, din 829, ce face o enumerare a obligațiilor 
morale, publice şi private, ale regelui. Pe scurt, tradiția 
carolingiană este mereu în vigoare. În privința Bisericii 
propriu-zise, acest tratat nu cunoaște decât o îndatorire 
generală de apărare, ceea ce este o vedere strict clericală 
şi interesată. Dimpotrivă, puterea regală este ferm 
apărată, în principiul său, de o argumentație religioasă 
din momentul în care este vorba despre bărbați care i-au 
jurat credință. Cu toate acestea, regele nu ar putea 
acționa fără un sfat. 

Această reflecţie utilitară, derivată din marile principii, 
se potrivește destul de ușor ce. instituţiile prezente. Alte 
obiceiuri sunt poate mai puțin restrictive din punct de 
vedere intelectual și mai revelatoare pentru mentalități. 
Episcopul Fulbert de la Chartres nu se temea să-i dea 
regelui Robert titlurile de sfânt părinte și de sfinție2. 
Însemna considerarea în mod literal a valorii religioase a 
ungerii regale și înconjurarea suveranului cu un halou de 
putere sfântă destul de puţin definită. Aceste cuvinte 
insolite par mai curând să prelungească în Franța tradiția 
imperială și să se străduiască să capteze toată strălucirea. 
Situaţia capeţianului rămâne ambiguă. Uzurpator, el nu 
se poate prevala de o dinastie consacrată de durată. Ales 


1 ABBON DE FLEURY, Canones, in PL, 139 c 477-478. 

2 FULBERT DE CHARTRES folosește: Sancte Pater, 
scrisoarea 41, sanctitas presentia, scrisoarea 97, sau chiar 
Sacra pentru a vorbi despre scrisorile regale, scrisoarea 21, cf. F. 
BEHRENDS, The letters and poems of Fulbert of Chartres, 
Oxford, 1976, pp.74. 176, 38. 

al episcopilor mai mult decât al principilor, funcţia sa nu 
avea nici universalitatea, nici strălucirea religioasă a celei 
a împăratului. Se simte, fără efort, o strădanie pentru a 
capta prestigiul și forţa religioasă a unei tradiţii sau alta. 

Regalitatea consacrată nu se întâlnește numai în limi- 
tele vechiului imperiu carolingian. Prima ungere cunos- 
cută marcase venirea la putere a lui Wamba, rege în 
Spania în epoca vizigotă. Invaziile arabe puseseră capăt 
acestui extraordinar sistem politico-religios, înainte ca el 
să-și fi dat toate roadele. Noua monarhie creștină de 
Oviedo reînnoadă în mod manifest această tradiţie, cel 
puțin începând din 886. Prestigiului pe-care monarhia îl 
câştigă dintr-o luptă reluată tot timpul împotriva 
Islamului i se adaugă acum o influență mistică. Fuziunea 
temporalului cu spiritualul pare aproape în totalitate rea- 
lizată în construcţiile prestigioase ce transformă capitala 
în cetate sfântă. 

În regatele anglo-saxone, primul prinț care a primit 
ungerea regală este Egbert, fiul regelui Offa al Merciei, 
asociat la tron din timpul vieţii tatălui său. Ceremonia a 
avut loc la Conciliul de la Chelsea, din 787, în prezența 
legaţilor papei și a unui ambasador franc. Era vorba aici 
de a lua act de o transmitere a puterii, marcând prin 
ungere caracterul ei de nereformat. Se impune în mod evi- 
dent politica dinastică. Ritualul se perpetuează şi se 
difuzează. Dar nu este considerat indispensabil, din 
moment ce Edgar, regele Northumbriei și al Merciei și apoi 
al întregii Anglii, începând din 959, nu s-a lăsat supus 
acestei ceremonii decât în 9731. 

= 

În contrast cu regalităţile consacrate prin ungere, celelalte 
autorități ale prinților teritoriali, ale ducilor şi ale conților par 
strict laice. Nu ar trebui să aibă nici o putere pentru a inter- 
veni în treburile ecleziastice. Pe drept cuvânt, reticenţele 


! În Italia, numai Beranger | și Beranger al II-lea au fost unși 
şi încoronați, A. KRONER, Wahl und Krânung der deutschen 
Kaiser und Konige in Italien, Friburg, 1901. 

clericilor în privinţa lor par mai mari. Astfel, ostilitatea 
episcopilor germani nu pare să li dezarmat vreodată în 
privinţa ducilor naționali. In 916, la Conciliul de la 
Hohenaltheim, sub conducerea unui legat pontifical, au 
asimilat neascultarea cu o crimă de lezmaiestate. Până şi la 
sfârşitul secolului, în momentul minoratului lui Otto al III-lea, 
ei s-au opus, sub conducerea arhiepiscopului Wiligis, 
uneltirilor prinților. 

Or, prinții teritoriali nu se pot dezinteresa de biserici, fie 
că evlavia îi obligă la vreo ctitorie, fie că interesele lor îi incită 
la vreo acțiune mult mai temporală. Aceste două motivații se 
interferează la același personaj, iar evenimentele devin din 
această cauză de o complexitate extremă. Pentru a-și con- 
duce treburile ecleziastice pe placul lor, în vreme ce justi- 
ficările lipsesc, prinții se străduiesc să asigure puterile judi- 
ciare şi militare ale reprezentanţilor legali şi ale apărătorilor 
unei biserici sau ai unei mânăstiri, să-şi însușească drepturi 
ridicate asupra bunurilor funciare, ceea ce poate fi foarte 
avantajos în cazul marilor mânăstiri sau, mai mult, să-şi 
atribuie concedarea precariilor care îi schimbă în vasali atot- 
puternici. Confuzia dintre patrimoniul episcopiilor şi al 
abaţiilor cu cel al familiilor din înalta aristocrație duce la o 
reală solidaritate de interese, ce vine în favoarea prinților şi, 
uneori, în favoarea bisericilor. 

Acolo unde pot, persoanele de vază instalează în fruntea 
episcopiilor şi a mânăstirilor oameni din propriile lor familii, 
ceea ce este urmarea firească a acestei confuzii dintre 
interese şi bunuri. De aceea, politica ecleziastică a prinților 
teritoriali, care nu are justificarea religioasă, este mai puter- 
nic dominantă decât cea a impăratului şi a regilor. Ea pare 
totuşi mult mai puţin abuzivă decât s-a scris. drepturile 
tradiţionale fiind în mod obișnuit vărsate prinților, ca retri- 
buire a serviciilor lor lumeşti, iar respectul lucrurilor reli- 
gioase era mai general decât se spune. 


II 


“Biserica între temporal şi spiritual 


În secolul al X-lea, rolul şi locul Bisericii în diferitele 
state ale Europei Occidentale derivă din repunerea în 
ordine carolingiană. Evoluţia, din acest punct de vedere, 
este mai mult sau mai puţin pronunţată după regiuni, 
după cum structurile puterii rămân sau nu apropiate de 
modelul precedent. Dimpotrivă, ţările care nu au fost 
integrate imperiului carolingian păstrează regimuri speci- 
fice. 

Bisericile obținuseră, în decursul vremurilor, pomeni 
considerabile în bunuri funciare, iar mânăstirile nu fu- 
seseră mai puţin dotate. Suveranii carolingieni le prote- 
jaseră prin diploma de imunitate care le scoteau de sub 
autoritatea funcţionarilor locali. În secolul al X-lea, epis- 
copiile şi mânăstirile, intr-o măsură mai mică, primesc 
drepturi publice din ce în ce mai numeroase şi din ce în 
ce mai importante. Episcopul, din proprietar funciar cum 
era, devine prinț teritorial. Pe scurt, puterea oamenilor 
Bisericii asupra pământurilor și asupra persoanelor se 
extinde. 

În aceeași măsură, rolul clericilor în administraţie 
creşte. Influenţei episcopilor, deja tradițională, i se adaugă 
acum cea a clericilor de la capelă unde se elaborează 
întreaga politică. În toate regiunile Europei Occidentale, 
cancelariile sunt ţinute de oamenii Bisericii. Acestor fapte 
instituţionale vine să li se adauge creditul călugărilor și al 

eremitilor pe lângă prinți. Acești stinți se bucură de tin 
ascendent adesea decisiv în aceste timpuri, când aceste 
legături de la om la om domină întreaga politică. Pe scurt, 
Biserica se împlantează mai profund în lume prin croirea 
de principate și invadarea tuturor mecanismelor adminis- 
“trative în devenire. Această mișcare poate fi percepută ca 
o inserare mai profundă a Bisericii în temporal, sau 
invers, ca o sacralizare sau o clericalizare a societăţii. 
Ținând seama de caracterul religios al puterii, cea de-a 
doua interpretare apare, la acestă dată, de preferat. 
Creşterea bogăției, a puterii şi a audienței clericilor nu 
se face fără o contrapartidă. Prinții pot fi tentaţi să folo- 
sească spre profitul lor aceste bunuri imense sau să 
numească în fruntea circumscripțiilor ecleziastice oameni 
de fidelitate dovedită, indiferent de cultura sau evlavia 
acestora. Sechestnul laicilor asupra Bisericii apare atunci 
ca o contrapartidă a unei clericalizări crescânde a socie- 
tății. Cu toate acestea, la data respectivă sacralizarea pu- 
terilor pare să limiteze invazia profanului în Biserică. 
Amestecul puterilor temporale cu cele spirituale dă un 
sistem de Biserică de stat al cărei conducător este suve- 
ranul. Sistemul atinge cea mai mare dezvoltare în 
Germania din cauza caracterului particular al demnității 
imperiale. În alte părți apare, într-un grad mai mic. 
Această organizare a Bisericii, ce concordă pe deplin cu 
cea a statului și fuzionează cu ea, creează o ordine sacră 
unde totul este, în același timp, acţiunea prințului și 
voința lui Dumnezeu. Decurge de aici o orientare specială 
a credinței, ca şi a vieţii intelectuale. Viaţa creștină, 
acțiune a statului şi a Bisericii, este reglementată prin 
dreptul canonic care îi fixează normele şi prin liturghia 
care descrie desfăşurarea ceremoniilor. Arta de a construi 
are drept scop delimitarea spațiului simbolic, locul cele- 
brărilor necesare mântuirii. Decorul trebuie să lase să se 
întrevadă misterele. Ordinea este astfel instaurată peste 
tot prin ceremonii fastuoase. Viaţa intelectuală se arti- 
culează în acelaşi mod. Artele ce compun triviurm-ul nu 
sunt decât propedeutică, iar gândirea luminată prin prac- 

ticarea lor trebuie să-i slujească pe prinți în sfatul lor și să 
contribuie la înțelegerea credinţei. Spiritul nici nu are 
altă misiune. În plus, literatura morală și hagiografică 
poate să ridice sufletul prin povestirea actelor eroice de 
virtute. Aceste manifestări totuși diverse ale credinței, ale 
vieţii intelectuale, ale artei sunt expresia uneia şi aceleaişi 
realităţi, ordinea în Imperiu și în Biserică. 

Dar nici lumea nu este statică. Puterea sa de expansi- 
une se evaluează potrivit dinamismului misionarilor săi. 
Cu siguranță, invadatorii sunt stăpâniţi cu preţul unui 
efort militar uriaş. Păgânii sunt convertiți graţie activității 
evanghelizatorilor sprijiniți de episcopi şi de prinți. Rolul 
împăratului este în acest domeniu primordial. Lui îi revine 
sarcina să susţină această acţiune prin întregul său pres- 
tigiu religios. Activitatea sa diplomatică menţine o între- 
prindere mistică ce intră în funcţiile sale. 

Sistemul este coerent. și complet. El se lovește însă de 
propriile lui slăbiciuni. Divizarea Europei Occidentale în 
regate rivale care se confruntă militar, uneori, apare ca un 
scandal de neînțeles. Aceste lupte strică imaginea de uni- 
versalitate pe care o primise Imperiul în momentul în care 
acesta întreprinsese renovarea Bisericii. Întoarcerea la o 
politică naţională și realistă în Germania, prin Henric al 
II-lea, marchează începutul unei orientări divergente în 
viața Imperiului și în cea a Bisericii. Falimentul moral 
pare şi mai grav pentru sistem. Atunci când împăratul 
Conrad al II-lea vinde demnităţile ecleziastice ca oricare 
alt prinț care nu a fost uns, el apare ca un conducător 
spiritual decăzut. 


A. EXPANSIUNEA CREȘTINĂ ȘI RECUCERIREA 


La granitele de la nord şi de la răsărit, Germania dinas- 
tiei saxone era în contact cu păgânii. Această situaţie 
geogratică crea baza de plecare pentru toate tentativele de 
creştinare, așa cum fuseseră cândva ținuturile france 
pentru Germania. 

Sarcinile ce reveneau unui pretendent la coroana impe- 
rială erau: protejarea misionarilor, instalarea ierarhiei 
creștine, care nu aveau nici un amestec în presțigiul 
prinților franci, dar care contribuiseră atât la ridicarea lui 
Carol cel Mare până la Imperiu. Creștinarea, ce se însoțea 
adesea de o transformare radicală a ordinii sociale, per- 
mitea să se încheie pacea cu vecini care își dădeau regi 
creștini. Ea permitea, de asemenea, de data aceasta pe un 
plan mai subtil, prin intermediul ierarhiei religioase, să 
lărgească autoritatea morală a împăratului. Interesul 
politic și zelul misionar mergeau mână în mână, în 
momentul în care Otto al III-lea a instaurat o viziune mai 
universală a misiunii sale. La îndemnul său, popoarele 
nou convertite iau loc, cu drepturi depline, în creştinătate. 
Din acel moment, misiunea imperiului se încheie. 


Dinspre partea Danemarcei şi a Peninsulei scandinave, 
acțiunile misionare carolingiene, conduse din metropola 
Hamburg, încetează sla moartea lui Rembert, în 888. 
Regiunea este multă vreme în defensivă în fața unei reacții 
păgâne. In 934, o campanie militară a lui Henric 1 îl obligă 
pe regele Danemarcei să recunoască suprematia suveranului 
germanic şi să deschidă ţara misionarilor. Arhiepiscopul de 
Bremen-Hamburg, Unni, parcurge țara înainte de a muri în 
Suedia. In anii ce urmează, prestigiul lui Otto 1 şi forța sa 
militară îi îndeamnă pe regi să accepte influența germană și 
creștinarea. Cele trei episcopii, Aarhus, Schleswig şi Riebe au 
fost întemeiate în lutlanda şi au primit după aceea acordul 
papei Agapetus al II-lea, în 948. Ele erau legate de metropo- 
la Bremen-Hamburg!. Regele Harald Blaatand, convertit la 
creștinism în 965, a sprijinit el însuși acţiunile misionarilor 
în Scandinavia. 

Păgânismul nordic nu era fără sprijin, iar un sincretism 
anticreştin modelase în mare măsură conștiința. Eșecul lui 
Otto al II-lea în iulie 982 a fost semnalul unei reacţii păgâne 


1 În 948, Adaltag, arhiepiscop de Bremen-Hamburg, este 
prezent la Sinodul de la Ingelheim cu cei trei episcopi diocezani 
ai Danemarcei. Otto 1 scutește episcopiile daneze de redevenţele 
pentru bunurile pe care le posedă în marca daneză sub domi- 
nația germană și în regatul Danemarcei însuşi. Este autoritatea 
lui Otto 1. 

conduse de regele Svend. Ea nu a durat decât câţiva ani. 
Evanghelizarea s-a reluat după aceea, nu fără dificultăți, 
ținând seama de cutumele și tradiţiile popoarelor nordicel. 


La est de Elba şi Saale, frontiere carolingiene, trăiau 
populaţii slave, venzii, ce erau legate, în același timp, de 
păgânism si de independenta lor natională. 

Se  distingeau de la nord la sud: obotriţii, wilzii sau 
luteţii și sorbii care erau cei mai numeroși. 

Încă de la urcare sa pe tron, Otto 1 a acţionat pentru 
încorporarea acestor ținuturi Germaniei. Operaţiuni mili- 
tare repetate, începând cu două marşuri militare, 
încredințate lui Hermann Billung și Gero, au permis ger- 
manilor să atingă Oderul, câtre 950. Tot suveranului îi 
revine inițiativa evanghelizării. Începuturile sale nu sunt 
cunoscute. Către 946, conducătorii slavi ai regiunii Havel 
se convertesc şi construiesc o biserică la Brandenburg, ce 
devine sediul unei episcopii încă de la 948. Cele de la 
Havelberg și Oldenburg sunt întemeiate în acelaşi an. Se 
pare că Otto la vrut să creeze episcopii rapid și în număr 
mare din rațiuni politice și pentru a-l imita pe Carol cel 
Mare?. Or, instalarea unei episcopii într-un ţinut fără 
oraşe, ocupat de o confederație de triburi, tulbură datele 
vieții economice şi sociale. Embrionul cetăţii, atăt cât este 
de modest, introduce în același timp un alt habitat, o altă 
practică religioasă şi noi raporturi umane. Este o operă de 
colonizare în toată puterea cuvântului. 

Organizarea ecleziastică a acestor cuceriri punea o 
problemă: Oldenburg provenea din arhiepiscopia de 
Hamburg, iar celelalte două episcopii din mitropolia de 
Mainz. Otto a conceput un proiect de ansamblu pentru 
toate teritoriile din răsărit. El întemeiase, în 937, o abație 
în onoarea Sfântului Mauriciu, la Magdeburg, pe care o 


1! L. MUSSET, La penctration chrelienne dans IEurope du 
Nord et son influence sur la civilisation scandinave. in La 
Conversione (262|, pp. 263-325. 

2 A. GIYESZTOR, Christiana Republica et la politique orien- 
tale de l'empire, in Renovatio Imperii, Atti della giornata inter- 
nazionale di studio per il millenario, Faenza, 1963, pp. 41-62. 

copleșise cu bunuri. Orașul. situat pe malul stâng al 
Elbei, în plină țară germanică, era cel mai aproape de 
noile teritorii. În 955, Otto 1, cu acordul papei Agapetus, 
își propunea să facă din acest oraș metropola ţărilor de 
evanghelizare, cu episcopiile deja create drept dioceze. 
Proiectul a eşuat în faţa -ostilităţii anumitor episcopi, 
printre care și mitropolitul de Mainz. 

Această organizare a fost revăzută în timpul unui con- 
ciliu ţinut la Sfântul Petru din Roma, la 12 februarie 962, 
trebuia să devină o arhiepiscopie, iar împăratul primea 
puterea să creeze noi episcopii acolo unde dorea. Proiectul 
nu a dat rezultate decât în 967-968. La această dată, 
Magdeburg, acoperit de privilegii din partea papei ca și a 
impăratului, primeşte jurisdicţia asupra ținuturilor ven- 
zilor, efectiv cucerite de Otto I. Primul titular, Adalbert, 
mai întâi călugăr la Sfântul Maxim din Trier, fusese uns 
episcop pentru a conduce, fără succes de altfel, o misiune 
de evanghelizare în principatul Kiev. Instalarea sa în frun- 
tea unei mitropolii misionare lasă să se întrevadăf ce 
proiecte fuseseră nutrite în anii precedenţi. De fapt, la 
această dată, formarea creștinătății poloneze reducea con- 
siderabil orizontul Magdeburgului. 

Creștinarea ținuturilor venzilor era, de altfel, precară, 
și legată de dominaţia germană. Înfrângerea lui Otto al 
Il-lea, în 982, semn al unei slăbiri a forței germanice, 
provoacă o revoltă generală de o gravitate extremă. Epis- 
copul de Brandenburg este strangulat. Hamburg este 
cucerit și ars de către un prinț obotrit rămas păgân. În 
983, Havelberg și Brandenburg, care sunt sediile unor 
episcopii, sunt jefuite. Organizarea ecleziastică este nimicită 
în același timp cu firava structură administrativă si mili- 
tară pe care se sprijinea, în aceste regiuni barbare în care 
orașul nu este decât un embrion. Reacţia păgână şi națio- 
nală” este triumfătoare până în 990. Prin urmare, 
crestinarea este lentă şi dificilă. Multe amănunte ne arată 
că aici clericii nu sunt în siguranță, până în 1030. 

Influența germanică este deopotrivă determinantă în 

creștinarea principatelor slave vecine: Boemia şi Polonia. 
Este cu mult mai mică în Ungaria. 

Boemia nu fusese atinsă decât foarte superficial de 
evanghelizarea lui Metodiu. Puţinul creştinism rămas era, 
la sfârsitul secolului al IX-lea, îndreptat spre Germanial. 
Apropierea geografică și lupta împotriva maghiarilor 
apropiau prinții şi popoarele. În 929, o campanie a lui 
Henric I, care își impunea aici suzeranitatea, leagă, în 
mod indiscutabil, politica progermană, şi creștinarea. 
Evanghelizarea a fost întreprinsă de clerici bavarezi, veniți 
mai ales din episcopia Regensburg. De atunci, păgânismul 
se identifică cu cauza națională, iar această partidă își 
află conducătorii în familia ducală. În 935, Boleslav pune 
să fie asasinat fratele său, Wenceslav, şi se revoltă 
impotriva dominaţiei germane. Otto I pierde cincisprezece 
ani pentru a-l supune și a-l converti la creştinism. 

De Paşti, în 973, la dieta de la Quedlinburg, la care 
asista ducele Boleslav al II-lea, care tocmai îi urma la tron 
tatălui său, s-a hotărât înființarea unei episcopii la Praga. 
Primul titular, desemnat de Otto al II-lea, este un călugâr 
saxon, Thietmar, ce este prezent la sinodul din provincia 
Mainz din 976. Succesorul său, Adalbert, provine dintr-una 
dintre cele mai nobile familii din Boemia, cea numită 
Slavnik, iar alegerea probabil că nu era fericită, din 
moment ce putea trece drept o sfidare politică. Omul, per- 
sonalitate de prim plan, era foarte legat de idee?. Format 
la şcoala catedrală din Magdeburg, își luase numele 
arhiepiscopului care îi dăduse confirmarea. Învestit de 
împărat la Verona, în 983, şi-a început episcopatul în 
momentul în care moartea lui Otto al II-lea provoca peste 
tot reacţii antigermane şi anticreștine. În plus, el se 


1 În 895, conducătorii Boemiei vin să facă act de supunere 
față de relege Arnulf, la Regensburg, cf. Annales Fuldenses, anul 
895, in MGH, SS, t.l.p.441. 

2 A. GIESZTOR, Sanctus et gloriosissimus martyr Christi 
Adalbertus: un Etat et une Eglise missionaries aux alentours de 
Ian Mille, in La Conversione [262], pp. 611-647. 

confrunta cu brutalitatea aristocrației și cu traditiile 
păgăne ale poporului său. Om de o mare elevație spiritu- 
ală, nu a putut suporta un post atât de zadarnic și a 
părăsit Praga pentru Roma, în scopul de a se retrage la 
mânăstirea Sfinţii-Bonifaciu-și-Alexie!. Constrâns de 
papa şi de arhiepiscopul de Mainz. a trebuit să se prezinte 
din nou la scaunul său episcopal. Dar nu a putut rămâne 
prea multă vreme aici, deoarece ducele Boleslav se 
opunea revenirii sale. Plecat să-i evanghelizeze pe prusaci, 
şi-a aflat moartea, ca un martir, în 997. Corpul său a fost 
căutat de ducele Poloniei și înhumat la Gniezno. Astfel, un 
episcop format potrivit ordinii imperiale alesese 
renunţarea la lume mai degrabă decât să se obișnuiască 
cu oamenii vremii sale. Cea mai înaltă spiritualitate marca 
pentru prima oară limitele acomodării cu lumea. Este de 
relevat acest semn de ruptură. i 

Se cunosc puţine lucruri despre originile creștinismu- 
lui în Polonia. Influenţa germană este sigură. În 963, mar- 
graful Gero i-a impus lui Mieszko suzeranitatea lui Otto 1. 
Începând din 966, ducele, calificat cu titlul de amicus 
imperator, antrenează Polonia într-o alianță cu Imperiul. 
Această politică nu primește nici o dezmințire până la 
domnia împăratului Henric al II-lea. 

Ducele Mieszko se căsătorise în 965 cu o prințesă din 
Boemia, care era crestină. Le-a revenit clericilor cehi să-l 
boteze pe duce, în 966. Evanghelizarea ţării este, nu mai 
puțin, acţiunea misionarilor germani trimişi de Otto 1. 
Prima episcopie este întemeiată la Poznan, în 968, iar 
primul titular al acestui scaun este un cleric german venit 
de la Magdeburg... 

În Ungaria, ducele Geysa, care se căsătorise cu o 


1 Dacă este să-i dăm crezare biografului: „Această hotărâre a 
fost: motivată de trei cauze: poligamia în care trăiau bărbații, 
căsătoria detestabilă a clericilor, captivitatea sclavilor creștini 
cumpăraţi cu banii nefaști de negustorii evrei, în număr atât de 
mare încât pentru episcop era imposibil să-i răscumpere”, Vita 
Sancti Adalberti, de CANAPARIUS, in MGH SS, t. IV, p.586. 

prințesă creștină, a :rimis, la doi ani după urcarea sa la 
tron, ambasadori la dieta de la Quedlinburg, pentru a 
negocia pacea cu Oito 1 și a-l informa pe acesta despre 
intenţia sa de a se converti. Este botezat mult mai târziu, 
în 985, o dată cu fiul său Vajk, care a primit numele de 
Ştefan, în timpul unei călătorii a lui Adalbert din Praga în 
Ungaria. Acesta era un progres decisiv, într-o ţară unde 
păgânismul era încă foarte puternic. 

Această expansiune a creştinismului, cu succese 
diferite, subliniază vitalitatea Bisericii germane şi calitatea 
clerului său. Prințul are un rol determinant în aceste 
acţiuni dictate de convingerile sale religioase, ca şi de 
interesele sale politice. În plus, el are autoritatea necesară 
asupra Bisericii pentru a conduce misiunea creştină până 
la capăt, adică până la instalarea unei ierarhii. Începând 
cu domnia lui Otto I, forța militară și politică a Germaniei 
făcea din împărat centrul unei alianţe de popoare, ale căror 
relații cu imperiul nu sunt definite totdeauna cu claritate. 
Dieta de la Quedlinburg, ținută de Paști, în 973, este un 
semn al acestui universalism al imperiului. În jurul lui 
Otto I, al mai marilor vremii și al episcopilor săi, se aflau 
ducele Mieszko al Poloniei, Boleslav al II-lea al Boemiei și 
ambasadorii prințului Ungariei. Au venit deopotrivă bul- 
gari, ruşi, bizantini şi beneventini. Această dietă, ținută cu 
puțin înainte de moartea împăratului, era martora apo- 
teozei politicii sale. Diversitatea etnică a popoarelor era 
dominată de autoritatea împăratului, iar creștinătatea 
dădea acestei legături întreaga sa soliditate. Expansiunea 
imperiului și a creștinătății fusese realizată simultan. 

Otto' al III-lea a înţeles că aceste popoare noi nu-şi 
aveau locul toate în cadrul imperiului şi că erau Străine 
în regatul Germaniei. Ideile sale, atât cât pot fi reconsti- 
tuite, par dominate de universalismul creștin ce dă 
creștinătății mai multă importanță decât imperiului şi de 
exemplul Bizanțului, unde Basileul admitea colaborarea 
regilor în guvernarea popoarelor. Politica lui Otto 1 îşi. 
încheiase existenţa. 

Ducele Boleslav punea exact problema, solicitând dem- 

nitatea regală- și întemeierea la Gniezno a unei arhiepis- 
copii pentru a conduce destinele tinerei Biserici poloneze. 
La o întrunire, ținută în apropiere de Roma, cu papa, în 
septembrie 999, Otto al III-lea a acceptat aceste pro- 
puneri, cu condiția de a primi o parte din relicvele pri- 
etenului său, Sfântul Adalbert, și de a-l încorona el însuși 
pe rege. Prin acest gest, Polonia putea părea admisă în 
imperiu... Otto al III-lea a întreprins atunci călătoria la 
Gniezno, ca apostol, așa cum o dovedește titulatura acte- 
lor din această epocă, şi ca pelerin, așa cum 0 arată vizita 
sa inițială la mormântul Sfântului Adalbert. Boleslav este 
pe deplin satisfăcut în materie ecleziastică. Otto al III-lea 
i-a pus lui Boleslav propria sa coroană şi i-a conferit 
titlurile de „prieten şi aliat al poporului roman“. În sfârşit, 
i-a înmânat o replică a Sfintei Lance, însemn care îl aso- 
cia propagării creştinismului inspre răsărit. Această 
legătură spirituală avea să se dovedească fragilă, incapa- 
bilă, în orice caz, să împiedice dezvoltarea sentimentelor 
particulariste. 

În Ungaria, problema era mai simplă, deoarece acest 
popor nu fusese niciodată supus imperiului. Nimic nu se 
opunea organizării unei provincii ecleziastice autonome şi 
ridicării prințului la demnitatea de rege. Otto al [II-lea a 
știut să acţioneze ca împărât, trimițând el însuși coroana 
pe care legatul papei i-arpus-o lui Ștefan la 17 august 
1001. Papa și împăratul au acceptat organizarea eclezias- 
tică prevăzută de rege. Procedând astfel, Otto al III-lea 
arăta cu putere că rolul său era pe măsura creștinătății. 

Biserica mai avea de convertit popoarele păgâne insta- 
late în regiuni evanghelizate deja și unde incursiunile lor 
provocaseră dezordini grave. S-au combinat atunci misi- 
unea cu rezistența militară. Creștinarea este însoțită de o 
transformare profundă a structurilor sociale ale socie- 
tăților barbare. Apariţia unei puteri monarhice sau con- 
centrarea autorităţii în mâinile unui singur prinț par 
legate de evanghelizare și de intrarea în cadrul 
creștinătății medievale. 

În Anglia, invazia vikingilor avusese ca rezultat, către 

875, formarea unei zone daneze unde fusese reintrodus 
-păgânismul. Se întindea de la Forth, spre nord, până la 
Tamisa. Un regat creștin rămăsese ca fațadă pe Canalul 
Mânecii și era prelungit spre nord, prin ducatul Merciei, în 
bazinul Severn. Creştinătata depindea mult mai mult de 
rezistența armată a englezilor, decât de efortul de 
evanghelizare. Regele Alfred, învingătorul regelui danez la 
Estanglie Guthorm, în 878, prin impunerea păcii a 
obținut creștinarea lui şi a treizeci de căpetenii. Pacea și 
convertirile rămâneau însă precare. 

Primele două treimi ale secolului al X-lea cunosc respin- 
gerea progresivă a danezilor către nord și către est. 
Recucerirea are ca rezultat, în 926, anexarea regatului 
danez de York, apoi are un succes general ce-i permite lui 
Athelstan să se intituleze „rege al întregii Britanii“. 
Progresele Bisericii sunt dificil de urmărit. Fuziunea pe 
care o operează creștinismul între danezi şi englezi este 
dobândită la mijlocul secolului al X-lea. Avem pentru 
aceasta un semn indubitabil: un danez devine arhiepiscop 
de Canterbury, în 942. Încă de atunci renașterea reli- 
gioasă este evidentă și se sprijină pe monarhie. 

Ultimele acţiuni daneze asupra Angliei, începute prin 
raidurile din 988-991, au ca rezultat formarea unui 
imperiu danezo-englez, unde păgânismul nu pleacă fără 
câteva acte de fanatism. Masacrul de la Aelfeah este cel 
mai semnificativ episod în acest sens. Fiul cuceritorului, 
care devine rege în 1016, Knud cel Mare, este un prinț 
creştin care redă onorurile arhiepiscopului martir de 
Canterbury şi regelui Sfânt Edmond. Creștinarea pare 
dobândită, chiar dacă particularismul este puternic și 
dificultăţile numeroase. 

Irlanda cunoaşte încă din primele decenii ale secolului 
al LX-lea invaziile vikinge, care au dat naștere la trei regate 
daneze. Invadatorii aduc cu ei cultele păgâne. Oraşul 
Armagh, luat în 932, şi mai mult Dublin devin centrele 
acestei religii. Clerul irlandez, lovit cu duritate. de această 
încercare, pare prea puţin apt pentru o sarcină de 
evanghelizare. Creștinismul face aici timide tentative prin 

intermediul regatelor daneze din Anglia. Regele Olaf 
Cuaran. care i-a ajutat pe danezii din Yorkshire revoltați 
impotriva regelui Edmond, primeşte botezul, acceptând 
pacea, în 943. Convertirea sa şi a familiei sale o antre- 
nează pe cea a unei părți a danezilor din Irlanda. 

Această convertire pare mai puţin decisivă decât 
recucerirea celtică, purtată începând din sud, încă din a 
doua jumătate a secolului al X-lea. Bătălia de la Clontarf, 
la nord de Dublin, în Vinerea Mare,din 1014, marchează 
slăbirea decisivă a regatelor daneze, care sunt supuse 
progresiv irlandezilor. 

Convertirea la creștinism a normanzilor se efectuează 
în condiții destul de asemănătoare. După un eşec militar 
în fața orașului Chartres, Rollon a intrat în negocieri cu 
francii și a ajuns la o întelegere, în toamna lui 911. Dacă 
este să-i dăm crezare lui Dudon de Saint-Quentin, 
cronicar, la drept vorbind foarte suspect, înțelegerea este 
numită tratatul de la Saint-Clair-sur-Epte. Carol cel 
Simplu acorda normazilor comitatele din Sena Inferioară. 
Rollon îi aducea omagii şi devenea creștin!, 

Admiterea la botez a acestor convertiți punea pro- 
bleme deosebite. Unii îl primiseră deja înainte de a se 
întoarce la păgânism și de a se deda la tot felul de violențe. 
Trebuia să li se impună penitența canonică? Consultat, 
papa a răspuns cu multă circumspecţie, lăsând prudenței 
arhiepiscopului de Rouen libertatea de a aduce regulilor 
canonice îimblânzirile necesare?. 

Nimic nu ne permite să credem că normanzii au devenit 
cu toţii creştini după această întelegere. Cei care nu l-au 
urmat pe Rollon în integrarea sa în societatea francă şi 
creştină s-au instalat în Normadia Inferioară. Alte grupuri 


1 DUDON DE SAINT-QUENTIN, De moribus et actis primo- 
rum Normanniae ducum, in PL. 141 c 647-652. 

2 Hervâ, arhiepiscop de Reims, face să ajungă la Guy, 
arhiepiscop de Rouen, e micuță culegere de texte patristice în 
legătură cu modul în care trebuie procedat cu catecumenele, 
FLODOARD, Historia Ecclesiae Remensis. IV. 14, in PL, 135 c 
292. 

de vikingi, veniți direct din Scandinavia sau respinși din 
Anglia, nu au încetat să se instaleze în această regiune. 
De aceea vestul Normandiei pare mai lent câștigat pentru 
creştinare. Un indiciu foarte sigur al acestei rezistenţe 
este furnizat de episcopia de Coutances, care nu are titu- 
lar în timpul celei mai mari părți din secolul al X-lea. 
După care, cinci episcopi rămân la Rouen, neavând posi- 
bilitatea de a se menține în diocezele lorl. 

Obiceiurile vikingilor nu s-au transformat dintr-o dată. 
Căsătoria după moda daneză se continuă cel putin până 
la începutul secolului al XI-lea. Credinţa creștină însăși 
este uneori pătată de credințe păgâne?2. Dacă este să-i 
dăm crezare lui Orderic Vital, arhiepiscopul Mauger, bas- 
tardul .lui Richard al Il-lea, un trist prelat, la drept 
vorbind, după ce a fost demis în 1055, a jurat pe toții zeii. 

Creștinarea se îndeplinește lent, începând de ia valea 
inferioară a Senei, și este dificil să cunoaștem mai multe 
detalii ale acestui proces. Ea se datorează mai mult 
restaurării mânăstirilor, decât reorganizării episcopiilor. 
-Ducele Wilhelm Sabie Lungă pune să se reconstruiască 
abația de la Jumieges. Richard 1, care guvernează 
Normadia din 942 până în 996, restaurează Fecamp, 
Saint-Ouen și Le Mont-Saint-Michel. Această mișcare se 
prelungește mult în secolul al XI-lea, până la întemeierea 
mânăstirilor de la Caen, operă de răscumpărare impusă 
ducelui Wilhelm și soţiei sale Mathilde. Reorganizarea 
Bisericii laice îi datorează mult deopotrivă Bastardului. 

Spania era împărţită în trei regiuni provenind din trei 
dominatii diferite: în Catalonia şi de-a lungul Pirineilor, o 


1 La bătălia de la Val des Dunes, în apropiere de Caen. în 
1047, normanzii, revoltați împotriva Bastardului şi veniţi din 
Cotentin, luptă strigând: Thor aie, Thor aide, care este un strigăt 
de luptă păgân. 

2 Adh&mar de Chabannes povesteşte că Rollon, la moarte, a 
pus să fie decapitați, în prezenţa sa, o sută de prizonieri creștini 
în onoarea zeilor scandinavi, și a distribuit o sută de livre de aur 
bisericilor creştine. Este vorba, la drept vorbind, de o adăugire 
care transmite o inlormație suspectă, in MGH SS, (. IV, p.123. 

marcă francă, ce, în ciuda faptului că era excentrică, 
rămâne multă vreme ataşată lumii carolingiene și regilor 
săi, inainte de a se întoarce la Roma; un regat creștin, 
apoi mai multe, instalate. în munţii din nord, înainte de a 
cuceri câmpiile inalte; în centru și în sud un ținut vast, 
sub autoritatea C6rdobei, unde numeroși creștini trăiesc 
sub o guvernare musulmană. 


Multă vreme arabii dăduseră dovadă de o mare toleranţă 
faţă de creştini. Totuşi, această situaţie a început să se modi- 
fice o dată cu instalarea, la Cârdoba, în 756, a lui 'Abd-ar- 
Rahman I, fondatorul emiratului din Occident. Această 
degradare a raporturilor dintre creştini și musulmani se 
agravează prin intervenţia carolingienilor la sud de Pirinei şi 
campaniile lui Alfonso al II-lea care le conduce în Galicia, pe 
Ebru și până la Lisabona, pe care o jefuieşte în 798. începând 
cu a doua jumătate a secolului al VIII-lea, un număr mare de 
spanioli trec, de bunăvoie sau cu forța, la islamism. Ei rămân 
suspecți pentru musulmani şi devin instigatorii revoltelor pe 
care emirii le reprimă sângeros. Această situaţie provoacă, pe 
de o parte, o secularizare a mediilor creștine atrase de 
strălucirea civilizaţiei musulmane sau prin anumite facilități. 
Viaţa mondenă şi avantajele sale provoacă un anume servi- 
lism. Există un curent general de sastisire a credinței, pe 
care unii se străduiesc să o ascundă. Incultura teologică si 
arabizarea intelectuală agravează aceste riscuri. 

Pe de altă parte, există o reacţie impotriva acestei mișcări 
de abandonare, prin căutarea unei vieţi creştine ascetice și o 
atracție reinnoită pentru viaţa monastică. Această mişcare 
este încurajată de creștinii din regatele din nord, prin primi- 
rea de călugări veniți din Orient şi prin lectura Patimilor mar- 
tirilor. Această mișcare spirituală este activă în mod deosebit 
la Cordoba, unde se manifestă prin profesarea publică a 
credinței, prin controverse şi prozelitism. Personajele cele 
mai remarcabile sunt laicul Alvaro și preotul Eulogiu. În 
jurul lor, se grupează călugări, preoți și laici de ambele sexe. 
Incă de la inceputul mişcării, episcopatul reunit în conciliu 
prin voința lui 'Abd-ar-Rahman al II-lea îi dezavuează pe cre- 
dincioşi. Condamnaţi, cincizeci dintre locuitorii Cârdobei 
sunt martirizaţi, între 851 şi 859, şi ultimul, Eulogiu, care 
tocmai fusese ales arhiepiscop de Toledo. Represiunea con- 
tinuă sporadic în timpul secolului al X-lea. ă 

Ecoul acestor întâmplări este considerabil. In 858, 

călugării aduc la abația de la Saint-Germain-des-Pres 
relicvele acestor martiri. Regele Alfonso al III-lea primeşte, în 
884, la Oviedo, diverse trupuri, printre care şi rămășițele 
pământești ale lui Eulogiu. Hrosvitha descrie pasiunea unui 
prizonier galician Pelaghius, martirizat în 925. 

Unii creștini aleg rebeliunea, alții exodul în pământ 
creștin. mai ales în regatul Asturias, numit regatul Leonului, 
după ce Alfonso al III-lea a mutat capitala în acest oraş. 
Această emigrare cuprinde mai întâi călugării. In 904, 
Alfonoso al III-lea îi instalează pe cei ce sosesc de la Sfântul 
Cristofor de la Cordoba în vila lui Zaharia, pe vechiul drum 
roman de la Pamplona spre Leon. Sunt astfel reintemeiate, în 
prima jumătate a secolului al X-lea, mânăstirile de la Mazota, 
Pefialba, Wamba şi altele. Laicii repopulează pământurile 
recucerite. Mozarabii toledani se instalează în orașele 
fortărețe Simancas, Toro și Zamora, şi participă astfel la 
Reconquistă. 

Regatele creștine din nord, cel al Leonului, apoi cel al 
Navarrei, care se constituie în jurul Pamplonei în cursul se- 
colului al X-lea, întrețin lupta armată împotriva musul- 
manilor. Prestigiul religios al regatului crește considerabil 
prin practicarea cultului Sfântului Iacob. Către 829, este 
construită o biserică de episcopul Theodomir și regele Alfonso 
al II-lea, nu departe de Iria, în onoarea apostolului lacob cel 
Mare, despre care se credea că i s-au găsit rămășițele. Aceste 
relicve dau monarhiei o misiune și o mistică suplimentare în 
lupta sa împotriva musulmanilor. În 866, regele Alfonso al 
III-lea transferă episcopia de la Iria la Sfântul-lacob. În 899, 
a fost sfințită o nouă bazilică, iar aceasta a constituit ocazia 
de a aduna în jurul suveranului şi al episcopului întregul 
episcopat spaniol. 

Tradiţia regatului este războiul şi, în ciuda strigătelor de 
triumf ale cronicarilor, urmează o lungă serie de succese şi de 
eşecuri. Situaţia pare mai curând favorabilă pentru creștini 
între 860 şi 940, și permite impunerea unui fel de autonomie 
la Toledo sub protecţia regelui Leonului. Situaţia mozarabilor 
se găsește-prin aceasta cu mult ameliorată. După 940, luptele 
ce îi opun pe creştini îi aşază mai întii sub-protectoratul lui 
'Abd-ar-Rahman al III-lea, apoi îi livrează impetuozităţii mili- 
tare a lui al-Mansur. În 985, Barcelona este cucerită, în 996 
este rândul Leonului să fie ars, iar anul următor, aceeași 
soartă este rezervată pentru Santiago de Compostela. După 
moartea lui al-Mansur, în 1002, creștinii reiau ofensiva cu 
ajutorul trupelor franceze, cruciați avant la Lettre. 

De la un capăt la altul al Europei, creștinătatea occi- 
dentală, supusă un timp incursiunilor invadatorilor, își 
revine. Confruntarea militară este peste tot însoţită de un 
efort de evanghelizare. Urmează, mai mult sau mai puţin 
rapid, convertiri semnificative, adică istoricește determi- 
nante, peste tot unde creștinii au de a face cu păgânii. 
Confruntarea militară şi creștinarea joacă rolul de revela- 
tor şi provoacă înțelegerea necesităţii de a remodela struc- 
turile sociale şi organele de guvernare după exemplul 
monarhiilor creștine. Convertirea integrează aceste 
popoare creștinătății și uneori chiar unui regat. De acum 
înainte, ele îşi găsesc aici locul şi joacă un anume rol în 
acest cadru. Vocaţia universală și asimilatorie a creştinis- 
mului își găsește asifel implinirea. La drept vorbind, 
prinții sunt cei care întreprind cel mai mare efort pentru a 
obţine un asemenea rezultat, de care, în fapt, ei nu bene- 
ficiază decât parțial. Caracterul sacru al regilor justifică 
aceste acţiuni. 

Dinspre partea musulmană, convertirile nu erau posi- 
bile, iar rolul de societate avansată și de model nu era 
jucat de regatele creștine, ci de emiratul de Cârdoba. 
Reconquista este o acţiune complet diferită de creștina- 
rea-colonizare a păgânilor. Persecutarea creştinilor 
mozarabi conferă războiului o justificare religioasă 
ce altfel îi lipsea. 

La C6rdoba, ca și în Prusia, Biserica numără martiri, 
ale căror nume sunt cunoscute și memoria venerată. 
Faptele contează, iar răsunetul lor ideologic şi mai mult. 
Aplecată spre misionarism, Biserica îşi are martirii săi, a 
căror fervoare îi mișcă pe călugări, clerici şi prinți. Este 
indiciul unei orientări spirituale noi, în care credința este 
mai încordată, mai personală şi mai exigentă. 


B. BISERICA ȘI SECOLUL 


Restaurarea autorității monarhice de Henric I, apoi de 
Otto 1, redădea colaborării dintre episcopat și monarhie o 

alură mai carolingiană, pe care o pierduse sub domniile 
precedente. Regii își pot îndeplini fără echivoc misiunea 
lor de protectori ai episcopilor, să ceară de la ei servicii şi 
să-i integreze în sistemul de guvernare. 

Contrar tatălui său, Otto I nu se folosește de puterea sa 
pentnu a se face plăcut ducilor naționali prin numiri epis- 
copâle după dorinţa lor. Interesul său propriu și cel al 
monarhiei îl incitau mai curând la o politică inversă. El 
răspundea astfel dorințelor episcopilor, care avuseseră de 
suferit din partea acțiunilor” ducilor naționali. În primul 
rând din punct de vedere material, pentru că aceşti con- 
ducători teritoriali luaseră din bogățiile episcopiilor şi ale 
abatțiilor pentru a-şi dota credincioşii. Și, de asemenea, 
spiritual, deoarece tendinţeie la autonomie ale ducatelor 
distrugeau o Biserică ce avea nostalgia unităţii pe care o 
cunoscuse în vremurile carolingiene. De aceea, neîncre- 
derea episcopilor în privința ducilor naționali contribuia la 
reuşita planurilor lui Otto 1. 

Interesele nu explică totul. Aspiraţia lui Otto I este mai 
inaltă. El intenționează să restaureze, în aceeași măsură, 
monarhia, ca și Biserica, iar o asociere strânsă cu clerul 
este, în acelaşi timp, tradițională şi necesară. De aseme- 
nea, un întreg ansamblu de dispoziţii, reguli și privilegii 
asigură autoritatea regelui asuprâ Bisericii, rezervă epis- 
copilor un rol considerabil în guvernare și fac să crească 
puterea şi bogătia clericilor. Fiecare dintre aceste aspecte 
ale politicii este legat de celălalt, iar ansamblul formează 
un veritabil sistem. Dinastia saxonă îl pune în funcțiune 
progresiv în Germania, fără multe dificultăți, îl introduce 
mai mult sau mai puțin fericit în Italia!. 


În vremea lui Otto 1, desemnarea episcopilor este făcută 
prin respectarea aparenţelor legalităţii canonice. Principiul 
alegerii de către cler și de către popor rămâne în mod oficial 
regula. În practică se întâmplă cu totul altfel. Regele suprave- 


1 M. UHLIRZ, Die italienische Kirchenpolitik der Ottonen, in 
MIOG. t. 48, 1934, pp.201-321. 

ghează cu atenţie alegerile episcopale şi foloseşte tot felul de 
proceduri atunci când un scaun episcopal este vacant, pen- 
tru a face să i se cunoască voinţa. Uneori, el trimite emisari 
la electori, care sunt canonici, clerici dintre cei mai impor- 
tanți și laici, care, cel mai adesea, sunt vasalii Bisericii. În 
alte cazuri, îi convoacă la palat și îi determină să procedeze 
imediat la'alegere. In sfârșit, Otto nu refuză să se deplaseze 
personal pentru acest motiv. In timpul verii lui 941, 
părăseşte Saxonia pentru a asista la alegerile episcopale de 
la Wurzburg și de la Speyer. Prezenţa regelui este suficientă 
pentru a obține rezultatul scontat. Totuși, în afară de 
numirea lui Adalbert la Magdeburg, primul titular al acestui 
sediu fondat de Otto, niciodată un episcop nu a fost desem- 
nat direct de rege. La drept vorbind, procedura de alegere era 
mai mult o prezentare a unui candidat pe placul suveranu- 
lui. Se întâmpla la fel chiar pentru episcopiile care primiseră 
privilegiul de liberă alegere, ca Hamburg sau Wiirzburg, 
Ultimul cuvânt era al regelui, care putea oricând refuza un 
candidat care nu-i intra în voie. 


Aceste procedee piezişe lasă progresiv locul unor inter- 
venții mai directe, pe măsură ce se accentuează caracterul 
religios și cvasisacerdotal al funcţiei imperiale. Împăratul 
Henric al II-lea, prinț cultivat şi cucemic, a asigurat 
scaunele episcopale pe timpul cât acestea erau vacante, în 
toate cazurile, cu rare excepții. Atunci când colegiile elec- 
torale au procedat din proprie iniţiativă la o alegere, 
aceasta a fost considerată ca o simplă propunere, ce nu îl 
angaja pe suveran. Astfel, în 1008, la moartea arhiepis- 
copului de Trier, colegiul electoral, fără să apeleze la rege, 
l-a desemnat pe starețul de la Sankt Paul, care era cum- 
natul lui Henric al II-lea. Regele a refuzat învestitura pen- 
tru acesta si a procedat el însuşi la desemnarea unui titular. 

Din această cauză ceremonia decisivă este cea prin 
care suveranul dădea episcopia noului ales, înmânâdu-i 
cîrja episcopală a predecesorului. Nu se cunoaşte ce for- 
mulă însoțea acest gest în epoca lui Otto I, dar există 
-motive foarte îndreptăţite să ne gândim că Suveranul se 
folosea deja de cea care este în uz în secolul al XI-lea; 
accipe ecclesiam. În sfârşit, episcopul, la fel ca în epoca 

carolingiană, depunea jurământul de credință regelui. 


Aceste gesturi şi aceste obiecte conţin semnificaţii simbo- 
lice: Cârja a fost înmânată multă vreme noului episcop de 
către prelatul care hirotonisea!. Încă de la sfârșitul domniei lui 
Ludovic Germanicul, probabil, şi mai sigur către 900, uzanța 
a prevăzut ca noul episcop să o primească de la rege2. Or, 
această cârjă este semnul puterii spirituale și nu se poate 
crede că regele sau împăratul o folosesc pur şi simplu pentru 
a înmâna bunurile funciare şi diversele drepturi care însoțesc 
funcţiile episcopale. O asemenea distincție este dificil de admis 
la această dată, iar suveranul are o idee mult prea înaltă în 
legătură cu misiunea sa religioasă pentru ca să se poată limi- 
ta astfel semnificaţia gestului său. Formula accipe ecclesiam 
necesită aceleaşi remarci. Biserica nu poate însemna doar 
temporalul unei episcopii. Înseamnă ansamblul, cu funcţie și 
bunuri, care este înmânat pastorului. Este vorba de o conce- 
siune regală sau imperială ce se aplică fără distincție acestui 
ansamblu spiritual și temporal pe care îl constituie o episcopie. 


În epoca ottoniană, în Germania, este vorba și de înves- 
tirea cu o funcţie publică titularului său. Episcopia nu 
este un fief, în sensul juridic al termenului și de altfel sis- 
temul de relații feudo-vasalice este la această dată atât de 
puțin dezvoltat, încât nu putem vedea aici o învestitură 
feudală. Este cât se poate de evident că aceeași ceremonie 
poate efectiv primi, prin urmare, acest sens. Cârja epis- 
copului devine atunci obiectul simbolic prin care vasalul 
este pus în posesiunea fiefului său. Jurământul este 
interpretat atunci ca un angajament feudal. 

Aceste gesturi traduc o dependenţă faţă de rege, în 
primul rând în cadrul temporarului. Patrimoniul de care 
dispuneau episcopiile şi abaţiile regale era considerat ca o 
masă de bunuri şi de drepturi diverse, ce veneau direct de 
la rege, care exercita asupra lor un dominium. În mod 
concret, aceasta însemna că regele putea lua o parte din 


1 P. SALMON, Aux origines de la crosse des &veques, in 
Melanges Mgr Andrieu, Strasbourg, 1956, pp. 373-383. 
2 Folosire identică în-regatul Burgundia-Provenţa. 

această avere pentru a o da altora. Prinții cei mai cucernici 
nu au'ezitat să procedeze astfel, în detrimentul abațiilor,. 
în principal. Astfei Henric al II-lea a luat 6 000 de ferme 
rurale de la abația Sankt Maxim din Trier pentru a le 
atribui ducelui Bavariei, contelui palatin de Rin şi unui alt 
conte. În contrapartidă, regele dispensa abația de orice 
serviciu de curte, de orice obligaţie de oaste si de vărsă- 
mântul de redevente. 

Astfel, bunurile concedate bisericilor nu par să fie în 
mod real scăpate din mâna regelui. Exista în acest caz un 
fel de indiviziune între averea regelui şi a Bisericii, ce ar 
merita precizări suplimentare. Trebuie să vedem aici 
bunuri fiscale, ceea ce ar corespunde atât de bine carac- 
terului de onoare publică pe care episcopiile îl detin încă 
în Germania secolului al X-lea? Trebuie să înţelegem că 
episcopiile sunt bisericile proprii ale regelui și că îi aparțin 
ca și abațiile? Aceste două explicaţii se pot inlocui una pe 
cealaltă, pentru că rezultatul este acelaşi. Regele poate 
cere de la episcopii cadouri și servicii care sunt, în general, 
fixate şi definite. Aceste obligații merg de la plata taxelor 
în contrapartidă pentru ordinea şi securitatea pe care le 
asigură regele, până la perceperea de drepturi militare 
asupra bunurilor și oamenilor Bisericii!. Începând cu 
domnia lui Otto al III-lea, suveranul începe să rezerve o 
„strană de canonic în fiecare episcopie, pentru folosul său. 
Astfel, direct sau printr-o persoană delegată, el participă 
la gestionarea bunurilor. Era un alt mod de a se exercita 
drepturile regelui asupra temporalului. Henric al II-lea a 
generalizat această practică. El își exercită în mod diferit 
dreptul de găzduire a regelui în construcțiile ecleziastice. 
Itinerarele sale îl conduc mult mai des decât pe predece- 
sorii săi în orașele episcopale și el își tine adesea aici 
curtea. Se află deseori la Hildesheim, la Merseburg sau la 
Paderborn, puțin vizitate înainte, și mult mai rar în vechile 
reședințe regale și palate, ca Ingelheim. Cu Henric al II-lea, 


1 L. AUER, Der Knegdienst des Klerus unter den săchsischen 
Kaisern, in MIOG, t.79. 1971, pp.316-407. 

se schițează noi raporturi intre rege, episcopi şi oraș, ce 
marchează o inserare încă și mai puternică a episcopilor 
în sistemul de guvernarel. 

Deoarece bunurile bisericilor, ale episcopiilor și ale 
abaţiilor regale nu scăpau în mod real de sub controlul 
regelui, suveranii puteau să le îmbogăţească, fără a pierde 
ceva cu adevărat. Din această cauză, Otto I innoiește 
excepționala generozitate a carolingienilor. Începând de la 
mijlocul secolului al X-lea, episcopiile germane se 
îmbogăţesc într-un mod considerabil. Mai mult decât atât, 
ele procedează la o concentrare a domeniilor lor, prin 
cumpărare sau schimb, pentru ca averea lor funciară să 
se prezinte compact. Interdicţia de a face schimburi de 
bunuri funciare fără consimțământul suveranului, pro- 
mulgată de Conrad al II-lea, pare tardivă. Regrupate, aces- 
te pământuri devin bazele unui principat teritorial. 

Lărgirea privilegiului de imunitate, -acordat cu genero- 
zitate de carolingieni, permite, încă din a doua jumătate a 
secolului al IX-lea, în primul rând eliminarea totală a cal- 
culului teritoriilor astfel exceptate. În epoca lui Otto 1 fap- 
tul este implinit. Reprezentanţii legali sunt vasali ai 
Bisericii ce nu-şi exercită jurisdicția decât dacă au primit 
în prealabil drepturile de ban regal. În aceste condiţii, 
regele avea un oarecare interes să conceadă episcopilor 
pământuri şi drepturi. Era, asftel, deosebit de generos cu 
bisericile, le sustrăgea autorităţii contelui sau a ducelui 
şi, cu toate acestea, le păstra în mâinile sale grație epis- 
copilor şi reprezentanților legali. 

Episcopii au primit mai întâi drepturi lucrative, legate 
de oraşe si de activităţile lor economice, cum ar fi taxele 
de trecere, atelierele monetare și piețele. La drept vorbind, 
aceasta nu era o noutate, pentru că aceste concesii fuse- 
seră numeroase încă din prima jumătate a secolului al 
IX-lea. Mai târziu încetaseră și redevin abundente în vre- 
mea lui Otto I și a succesorilor săi. i 


1 Asupra acestui aspect C.R. BRUHL, Fodrum [180], p.127 şi 
urm., şi K6nigspfalz und Bischofsstadt in frânkischer Zeit, in 
Rheinische Vierteljahrsbjlâtter, t.23, 1958, pp.161-274. 

Atribuirea de drepturi comitale este o inovaţie mai 
deosebită, deoarece însemna exercitarea de către un cleric 
a dreptului de ban regal, nu doar asupra pământurilor ce 
îi aparțineau sau asupra oamenilor lor, ci și asupra 
răzeşilor si a oamenilor liberi. Or, acestea sunt puteri 
comitale care trec în mâinile episcopilor. În secolul al X- 
lea, aceste concesii nu sunt decât foarte rare şi nu privesc 
decât teritorii foarte limitate, cel mai adesea în oraş, în 
interiorul meterezelor. Rolul episcopilor în apărarea 
zidurilor cetăţii pare a fi la originea acestor noi atribuiri. 
Aceste privilegii au fost mult extinse prin urmare. Pofta pe 
care au stârnit-o a provocat producerea de falsuri, ce au 
fost la originea erorilor de interpretare. Astfel, sunt apo- 
crife diplomele lui Ludovic Copilul și Henric 1 în favoarea 
bisericilor din Toul, Verdun și Trier. Dimpotrivă, Otto al 
IIl-lea dă comitate intregi. El atribuie în acest mod două 
comitate episcopiei de Wirzburg și cinci episcopiei de 
Paderborn. Dar nu este vorba deloc despre dispariţia 
oricărei structuri administrative în profitul Bisericii. Este 
cât se poate de bine precizat în aceste diplome că epis- 
copul va numi de acum înainte titularii comitatelor. Ceea 
ce însemna sustragerea unei părți a prerogativelor ducilor. 
Această politică este urmată de Henric al II-lea, menţinută 
de Conrad al II-lea și Henric al III-lea, semn indiscutabil 
al interesului lor faţă de monarhie. 


Se poate urmări transformarea unei episcopii în principat 
teritorial. La Utrecht, privilegiul de imunitate a fost acordat 
de Ludovic cel Pios și confirmat de Otto 1. Acesta din urmă 
acordă în plus drepturi asupra celor două păduri sub inter- 
dicţie şi moneda oraşului. Otto al II-lea, în 975, adaugă la 
acestea şi peajul. În 999, Otto al III-lea concede toate pute- 
rile publice asupra bunurilor episcopiei. Între 1002 și 1024, 
Henric al II-lea dă comitatul de Drenthe, și, în 1026, Conrad 
al Il-lea pe cel de Teister. în sfârșit, Henric al III-lea este 
marele binefâcător al episcopiei Utrecht, din moment ce el îi 
concede acestei episcopii noi bunuri cu abandonarea asupra 
lor a tuturor drepturilor comitale, la care adaugă două comi- 
tate noi. 

Deveniţi: stăpâni ai unor teritorii importanie, episcopii 
sunt implicați în toate chestiunile laice și temporale ale 
Germaniei. Ei participă la adunări, în calitate de consilieri 
şi mai ales în calitate de prinți. Averea lor, amestecată 
neclar cu cea a regelui, leagă destinul lor de cel al suve- 
ranului. Cu toate acestea, regii nu trag de aici decât prof- 
ituri materiale. | 

Biserica contribuie într-o măsură însemnată prin 
oamenii săi la sarcina administrativă a monarhiei. Din 
vremea lui Ludovic Germanicul, cancelaria este plasată 
sub autoritatea unui arhicapelan. Totuşi, incertitudinile 
regalității de la sfârșitul secolului al IX-lea reduc rolul 
acestor clerici la curtea regelui. Capela suveranilor saxoni 
se constituie la sfârșitul domniei lui Henric I, după ce a 
fost o slujbă destul de mică ce funcţiona cu un număr 
destul de mic de persoane. Conducătorul nominal al 
capelei se schimbă în mai multe rânduri, la fiecare criză 
politică şi la fiecare revoltă. Începând din 965, demni- 
tatea de arhicapelan este legată de arhiepiscopia de 
Mainz. Acest post implică un cancelar, notari și capelani, 
în total 45 de persoane, aproximativ, în timpul lui Otto 1. 
Capela se îmbogățește în vremea succesorilor săi. Ea este 
populată cu clerici, iar călugării sunt progresiv eliminați 
de aici. 

Capela îl urmează pe suveran în toate deplasările sale 
din palat în palat, din oraș în oraș. Ea îl însoțește în expe- 
diţiile militare. Capelanii trebuie să celebreze cultul divin 
şi să asigure pentru rege şi anturajul său toate ceremoniile 
religioase pe care le necesită o cucernicie activă. Acești 
clerici au un rol primordial în elaborarea politicii. Ungerea 
lui Otto 1 prin abundența sa de amănunte simbolice este 
în mod evident opera lor. De asemenea, se recunosc încli- 
naţiile lor ideologice în aproape toate aspectele domniei lui 
Otto al III-lea. Această vedere universală și oarecum 
utopică a Imperiului datorează mult cancelarului Heribert, 
lui Gerbert, lui Bruno de Querfurt şi lui Leon di Vercelli. 
Literaţii capelei pot încă să ţină pana pentru a scrie viața 
unuia dintre ai lor sau cea a regelui, aşa cum a făcut 

Wipon pentru: Conrad al II-lea. În sfârșit, notarii ţin în 
ordine diplomele și corespondenţa regală. 

Clericii capelei vin din familiile aristocrației. Capelanii 
sunt canonici în diferite dioceze ale Germaniei și percep 
veniturile din prebendă, în vreme ce funcţiile lor îi țin la 
curte. Acest cler puţin diferiti naște invidii, iar regii se 
străduiesc să apropie capela de restul Bisericii germane. 
O episcopie recompensează deseori pe acești slujitori 
devotați. De la 967 la 1060, aproape în decurs de un secol, 
capela furnizează jumătate din episcopi. Pe scurt, devota- 
mentul și fidelitatea episcopilor se bazează deopotrivă pe 
considerații personale și afective. Se înțelege fără efort că 
arhiepiscopul de Mainz, Willigis, care trecuse prin cance- 
larie, a fost sprijinul cel mai sigur al lui Otto al III-lea în 
vremea minoratului săul. Importanța acestor legături 
umane se citește uneori pe hărți. Intinerarele lui Henric al 
II-lea îl conduc de preferință în episcopiile unde guver- 
nează un cleric din capela sa. 

Dinspre capelă spre episcopat rămâne o obligatie: slujba 
regelui. Din această cauză, de la formarea clericilor celor 
mai nobili la curte, până la promovarea lor la episcopat, 
prin învestitura imperială, cariera pare fără obstacol şi 
fără eșec. Devenit episcop, vechiul familiar al curții se 
reintoarce aici în calitate de consilier şi în calitate de prinț.. 
Mai are diverse obligaţii faţă de suveranul său. În sfârșit, 
în dioceza sa, conducător spiritual și conducător tempo- 
ral, el este cu atât mai fidel cu cât depinde în totul de 
împărat. 

Obligaţiile episcopilor sunt numeroase. Ei datorează 
serviciul de apel, adică de a se prezenta la palat la fiecare 
convocare a regelui. Ei deliberează cu persoanele de vază 
in legătură cu chestiunile profane şi ţin, între ei, conciliu. 
Regele mai putea, în plus, să-i rețină pe unii dintre ei la 


1 W. HEINEMEVYER, Ersbischof Willigis von Mainz, in BDLG. 
t. CĂII 1976, pp.41-57; R. KOHLENBERGER, Die Vorgânge des 
Thronstreits wâhrend der Ummiidigkeit Otto III (983-985), 
Erlangen, 1931. 

curte, pentru a dispune de sfaturile lor în toate ocaziile. 
Era o practică tradițională caracterisiică a guvernării 
carolingiene. Astfel, Otto 1 este însoțit în Italia de Adalgag, 
arhiepiscop de Hamburg, și de episcopii de Minden și de 
Speyer. Brunon, fratele lui Otto I, are însărcinări mai grele 
si mai diverse. Trecerea sa la cancelarie marchează o 
reorientare a politicii regale. Arhiepiscop de K5ln, în plus 
el devine duce de Lotharingia după revolta lui Conrad cel 
Roșcat. El trebuie să aducă pacea în țară şi să o integreze 
Germaniei, desprinzând-o definitiv din regatul Franței și 
de suveranii săi carolingieni. El conduce expedițiile 
armate şi conduce o acțiune diplomatică nuanțată. Este 
un personaj de anvergură. 


Într-un mod mai general, episcopiile datorează serviciul 
de oaste. Pentru episcopi este o obligație personală condu- 
cerea contingentelor lor la armata regală. Pentru bunurile 
Bisericii este o sarcină reală, diferită potrivit episcopiilor și 
fixată de cutumă. O ridicare parțială a ostului de Otto al II- 
lea, în 981, dă câteva indicii asupra ceea ce trebuie să 
furnizeze episcopiile și abaţiile2. Astfel, mânăstirea alsaciană 
de la Wissemburg, la drept vorbind foarte bogată, furnizează 
numai ea un contingent care este dublul celui al episcopului 
de la Speyer. Cele trei abaţii șvabe de la Reichenau, Sankt- 
Gallen şi Kempten aliniază de trei ori mai mulţi oameni de 
arme decât episcopul de Konstanz. Arhiepiscopia de Mainz 
trimite-un contingent comparabil cu cel al abaţiilor de Lorsch 
şi de Hersfeld. Pe scurt, sarcinile militare ale episcopiilor 
sunt reale. Ele sunt mai puțin apăsătoare decât cele ce revin 
abaţiilor. Regii Germaniei par să fi rezervat bogăţiile epis- 
copiilor pentru funcțiuni civile și administrative. Dimpotrivă, 
averea abațiilor pare disponibilă pentru întreținerea cavalerilor. 


Nu este de mirare că unii episcopi se plâng de un sis- 
tem de guvernare care le absoarbe timpul, bogăţiile și 


| E. EWIG, Zum Lotharingischen Dukat der K6lne 
Erzbischofe, in Aus Geschichte und Landeskund Forschungen 
und Darstellungen Franz Steinbach, 1960, pp.210-246. 

2 MGH, Constitutiones et acta publica, t.], p. 682. 

clericii. Această opoziție apare încă din vremea domniei lui 
Otto I, când anumiţi prelați, si nu dintre cei mici, cum ar 
fi Friedrich, arhiepiscop de Mainz, se ţin în mod sistematic 
departe de chestiunile politice. Legăturile dintre Biserică 
şi monarhie sunt prea strânse pentru ca acest protest, 
oricât de desus ar veni, să facă mulţi adepţi. Acest sistem 
politico-religios primește asentimentul ansamblului epis- 
copatului german. | 

Un sistem destul de asemănător este deopotrivă în 
vigoare în Francia Occidentală. În legătură cu faptul că 
regele deține autoritatea pentru a atribui episcopiile, nu 
există nici un dubiu. Hervă, un cleric de la palat care, în 
900, îi succede lui Foulques, asasinat, primește arhiepis- 
copia de la Reims prin dar regal. Richer ţine seama de 
consimțământul episcopilor și de asentimentul locuito- 
rilor din Reims. Dacă nu cumva este vorba de o clauză de 
stil, trebuie să vedem aici o procedură proprie pentru a da 
aparenţa legalităţii canonice!. La fel, regele îi demite și îi 
expulzează pe episcopii care trădează cauza sa și asigură 
înlocuirea lor. Astfel, Carol cel Simplu îl înlocuieşte pe 
Heudoin, episcop de Liege, cu Richer, abate de Prim, și a 
reuşit să obțină aprobarea papei pentru această lovitură 
de forță?. La sfârșitul secolului al X-lea, în momentul când 
se instalează capeţienii, drepturile regelui par apro- 
ximativ aceleași. Hugo Capet, la urma urmelor, îl desem- 
nează pe Arnoul pentru scaunul de Reims, în ciuda dis- 
cursurilor pe care le ține locuitorilor de aici în legătură cu 
libertatea de alegere. Arnoul l-a trădat în mod indis- 
cutabil, iar regele îi obține demisia prin Conciliul de la 
Verzy în 991, dar nu-l poate impune pe succesorul său. 


1 Herveus, vir spectabilis et palatinus, episcoporum consen- 
su et Remensiur conibentia, in pontilicatu regis donatione suc- 
cedit. RICHER, Historiarum libri, III, S 19, ed. Latouche, I, p.46. 

2 Ibid. , $ 25, t. 1, pp.60-61. Există şi alte exemple: în 931, 
regele Raoul îl alungă pe episcopul de la Châlons-sur-Marne și îl 
înlocuieşte; in 939, regele Ludovic al IV-lea îl alungă pe episcopul 
de Laon, Raoul etc. 

Intervenţia papei îl obligă pe Arnoul să se întoarcă la 
Reims, în 997. 

Limitele autorităţii regale în desemnarea episcopilor 
sunt cele ale propriei sale puteri. Astfel, în timpul între- 
gului secol al X-lea, regii carolingieni, regii robertieni și 
familia de Vermandois își dispută episcopiile din provincia 
ecleziastică Reims. Totuși, lista episcopiilor regale este cât 
se poate de bine stabilită pentru întreaga perioadă a 
capeţienilor!. 

Pentru scaunele episcopale, regele își impune candi- 
datul ales de el. Uneori se limitează la a face presiuni 
asupra electorilor. Își rezervă libertatea de a numi direct 
dacă alegerea este disputată. În orice caz, drepturile 
regelui par fundamentale în măsura în care, la moartea 
unui episcop, trebuie mai întâi să i se solicite îngăduinţa 
pentru a proceda la o alegere. Acest rezultat obținut, tre- 
buie ca el să-l admită pe noul ales. Încă din 1100 a refuzat 
să-i confere învestitura lui Galon, ales episcop de 
Beauvais, pentru că el susținuse candidatura lui Etienne 
de Garlande. 

În principatele teritoriale, alegerea episcopilor revine 
prințului și, uneori, unor personaje de mai mică anver- 
gură, care domină o regiune. Ducele de Normadia con- 
trolează indiscutabil numirea episcopilor, la fel ca şi con- 
tele de Flandra sau ducele de Acvitania. În alte părţi, sim- 
pli viconți pot face să li se simtă puterea în mod durabil. 
Şi unii și alții au un titlu pe care îl fac să fie apreciat: sunt 
reprezentanții puterii regale. La drept vorbind, ei ştiu 
deopotrivă să manevreze procedura canonică de alegere. 
Aceasta prevedea prezenţa laicilor ca reprezentanți ai 
poporului creştin, iar cei mari acaparează cu plăcere 
această funcţie. 


1 Episcopiile regale sunt sub Hugo Capet, în provincia Reims: 
Reims, Beauvais, Senlis, Soissons, Noyon, Tournai, Laon; în 
provincia Sens: Sens, Chartres, Orleans, Meaux, Paris; în 
provincia Tours: Le Mans; în provincia Lyon: Langres; în provin- 
cia Bourges: Le Puy. Robert cel Pios le adaugă: Châlons, Troyes, 
Auxerre, Mâcon şi Bourges. Cf. W. M. NEWMAN, Le domaine 
royal [324]. 

De asemenea, ei numesc direct, în afara oricărei forme 
legale. Aşa s-a întâmplat în 1021, atunci când Wilhelm cel 
Mare, ducele de Acviiania, asigură episcopia de Limoges. 
Ține o adunare judecătorească la Saint-Junien, unde se 
întâlnesc: contele de Angouleme, principalul său vasal, şi 
vicontele de Limoges. Această adunare l-a ales pe 
Jourdain, stareț la Saint-Leonard. Nu poate fi vorba 
despre o adunare electorală canonică, nici chiar despre o 
desemnare autoritară. Alegerea este rezultatul delibe- 
rărilor unei curți feudalel. 

Ales sau numit direct, episcopul primeşte de la suve- 
ran episcopia, adică funcţia şi bunurile. Izvoarele vorbesc 
despre dar sau despre transfer, fără a spune nimic despre 
procedeu. În secolul al XI-lea învestitura este acordată 
prin crosă și este precedată de un jurământ de fidelitate. 
Aceste ritualuri, care sunt puţin diferite de cele din 
Germania, nu au, poate, aceeaşi semnificație. Noţiunea de 
funcție publică se pierde destul de repede, iar episcopia 
devine mai mult sau mai puțin un fief regal, oarecum 
diferit de celelalte. Jurământul face din episcop un fidel al 
regelui. Începând din momentul: când regii obțin confir- 
marea diplomelor lor de persoanele importante prezente la 
curte, ne putem face o idee despre prezenţa episcopilor în 
anturajul regal. În 988, pe lângă Hugo Capet, care se află 
la Compiegne, sunt arhiepiscopii de Reims, Sens și 
Bourges și episcopii de Soissons, Châlons, Paris, Amiens, 
Laon și Beauvais. Dar ocaziile care îi poartă pe episcopi la 
curtea regelui devin din ce în ce mai rare. Către 1025, 
rolul lor în anturajul regal este în declin. Proiectul unei 
guvernări cu episcopii, ca în Germania, eşuează la 
începutul secolului al XI-lea. Clericii și notarii regelui 
Franței nu joacă niciodată rolul capelei suveranilor saxoni 
și salici. 


Din teritorii dispunând de imunitate, episcopiile se trans- 
formă în seniorii și, mult mai rar, în principate. Episcopii din 


1 FR. DE FONTETTE, Eveques de Limoges et comtes de 
Poitou au XIC siecle, in Etudes [113], t.I, p.554 și urm. 

Franţa de Nord, ce nu sunt lipsiți de resurse, instalează pe 
pământurile Bisericii vasali pe care îi aleg ei. Îşi promovează 
de preferință fraţii și verii. Astfel, arhiepiscopul de Reims, 
Herve, îi concede fratelui său, apoi nepotului său, domenii 
aparținând Bisericii, pe care ei construiesc castelul de la 
Châtillon!. Adalbert, episcop de Metz, care procedează la fel, 
contribuie în mare măsură la averea familiei sale. În alte 
cazuri, ei nu pot evita ca familia cea mai puternică din 
regiune să nu-şi conceadă drepturi judiciare şi militare cu 
titlu ereditar. Tutela este uneori prea apăsătoare. Începând 
cu secolul al X-lea, unii episcopi se remarcă prin voinţa lor 
de recuperare. Arthaud, ales episcop de Reims împotriva lui 
Hugues de Vermandois, desemnat la o vârstă non canonică, 
trebuie să întreprindă recucerirea temporalului bisericii sale, 
împotriva lui Herbert, care îl deţinea cu titlul de reprezentant 
legal în contul fratelui lor2. 


Luptele ce-i opun pe episcopi protectorilor lor laici, 
vasalilor lor sau reprezentaţilor legali sunt printre 
episoadele cele mai confuze ale acestei poveşti. Acolo unde 
o familie deține un timp îndelungat un scaun episcopal şi 
colonizează în acelaşi timp funcțiile laice vecine, solidari- 
tatea familială disimulează problema. Așa pare a fi cazul 
în numeroase episcopii din Franța meridională. Acolo 
unde un episcop numit de rege se opune unor reprezen- 
tanți legali sau vasalilor laici prea puternici, prea inde- 
pendențţi sau care aparţin clanurilor aristocrației rivale, se 
angajează o luptă destul de incoerentă pentru a-i asigura 
episcopiei completa autonomie faţă de laici, alții decât 
prințul. Aceste lupte pentru deplina autonomie se încheie 
către anii 1030, printr-un relativ succes al Bisericii. 

Atribuirea de prerogative regaliene bisericilor este un 
fapi bine atestat în Franta. Primele acordate sunt cele eco- 
nomice. Unele diplome carolingiene acordă episcopilor 
dreptul de a percepe impozite pe mărfuri la Paris, la 
Mâcon, la Langres. Alte episcopii dispun de aceleași drepturi 


1 M. BUR, La formation [182], p.93. 
2 Ibid. p. 101. 


239 


fără să se cunoască ce titlu li le-au transmis, așa cum se 
întâmplă la Châlons, Noyon, Senlis, Beauvais și Amiens, 
în Franța regală. Concesia poate fi integrală sau parţială. 

Atribuirea de drepturi asupra atelierelor monetare este 
la fel de bine atestată. În vremea lui Pepin cel Scurt, cât și 
a lui Carol cel Mare, cinci, apoi șase biserici, abaţii sau 
episcopii îşi înscriu numele pe bani. În fapt, aceste oficine 
băteau monedă regală, Biserica, personal, neavând decât 
administrarea atelierului și o parte din profiturile de 
monetărie. Nu există, la această dată, monedă privată. Pe 
tot parcursul secolului al IX-lea, situația nu pare a se 
schimba sensibil. În secolul al X-lea, donarea de oficine 
regale și crearea de ateliere particulare fac moneda să 
treacă progresiv în mâna prinților, a episcopilor, a 
abațţiilor și a orașelor. Mișcarea este dificil de perceput, 
pentru că poate exista o uzurpare completă a drepturilor 
fără ca tipul monetar să fie modificat. Privatizarea nu lasă 
loc nici unei îndoieli, atunci când numele suveranului 
dispare de pe monede în avantajul vreunui alt titular al 
puterii. Această etapă decisivă este târzie. La Reims, fap- 
tul este împlinit sub episcopatul lui Adalberon, între 969 
şi 9881. 

Transmiterea unei părți a autorităţii publice episcopa- 
tului este bine atestată în regatul Franței. Din 820, 
Ludovic cel Pios îi acorda episcopului de Paris drepturile 
judiciare asupra lui île de la Cite şi asupra câtorva străzi 
ce mărgineau Sena. La Noyon, o diplomă cu o dată 
necunoscută, confirmată de papa loan al XIV-lea, inter- 
zice contelui să facă acte de constrângere asupra hoţilor 
în interiorul zidurilor. Cu toate acestea, regele nu inten- 
ționează să înstrăineze total drepturile sale, nici să se 
priveze în totalitate de capacitatea sa de a interveni. De 
aceea, aceste donaţii rar ajung la o concesionare pur și 
simplu a drepturilor comitale asupra unor teritorii impor- 


1 Dobândirea de monedă se face progresiv prin trecerea de la 
tipul regal la tipul semiregal semiepiscopal, apoi la tipul episco- 
pal, între 940 si 1000, M. BUR [182],pp.176-177. 

tante sau a unor oraşe întregi. La Narbonne, o diplomă a 
lui Pepin de Acvitania, confirmată de Carol cel Pleșuv, 
atribuie jumătate din cetate arhiepiscopului. În 1044, 
contele de Provența își împarte cu episcopul drepturile 
asupra oraşului Gap. În 1015, arhiepiscopul primește 
jumătate din drepturile respective la Sens, ceea ce este 
rezolvarea unei dificile confruntări dintre conte şi rege. 


Transformarea episcopiilor în principate teritoriale, prin 
atribuirea unui comitat sau mai multora episcopului, este 
mai rară in Franţa, decât în Germania și, în plus, pare dis- 
cutabilă. Se citează în mod obișnuit patru cazuri. La Puy, 
regele Raoul i-ar fi cedat episcopului tot ceea ce ar fi 
aparţinut înainte contelui. Ludovic al IV-lea ar fi concedat 
comitatul de Reims arhiepiscopului, în 940. Episcopul de 
Langres ar fi primit aceleaşi drepturi de la regele Lotar, in 
967. In sfârşit, Eudes de Champagne i-ar fi dat episcopului 
de Beauvais domeniul în oraș, foburgurile și numeroase villa 
în 1015, 

Chestiunea a fost supusă unei noi evaluări, şi cazul de la 
Reims pare mai complex. Arhiepiscopul este în primul rând 
stăpânul zidurilor orașului, după ce Foulques a pus să fie 
restaurate. El deţine fortăreața. Aceste drepturi militare nu 
sunt exercitate fără numeroase riscuri și câteva retrageri 
semnificative. Atribuirea comitatului arhiepiscopului, în 940, 
pare o interpolare a textului lui Flodoard. Este necunoscută 
pentru Richer, care scrie în 998, şi face parte dintre privilegi- 
ile recunoscute Bisericii din Reims, în 1059, cu ocazia 
ungerii lui Filip |. Dobândirea comitatului ar fi, in acest caz, 
acţiunea arhiepiscopului Ebles, în 10231. Se pare, 
deopotrivă, că trebuie să revedem şi celelalte cazuri. 
Diplomele ce atribuiau drepturi comitale episcopilor de 
Langres şi de Puy sunt falsuri. În urma acestei constatări, 
atribuirea acestor puteri bisericilor ar fi în Franţa un fapt 
împlinit după anul o mie şi, de fapt, fără mare importanţă 
politică. În regatul capeţian nu există mari principate eclezi- 
astice. Episcopii sunt coseniori ai cetăților și nimic mai mult. 
Este un sistem foarte diferit de cel din Imperiu. 


1 Teza obişnuită este expusă în J. DHONDT, Etudes sur la 
naissance [186], pp.123-124. Ea este repusă în discuţie în M. 
BUR, La formation [182], pp.178-179. 

Regii Franţei convoacă şi conduc conciliile naţionale, 
așa cum face'-la el, și regele Germaniei. Ludovic al IV-lea 
face o adunare de episcopi, la Verdun, în 947. Este 
prezent la diferite sinoade din anul 948, in vreme ce 
prelaţii discută despre legitimitatea competitorilor la 
arhiepiscopia de Reims şi ajutorul ce trebuie adus regelui 
impotriva lui Hugo cel Mare. Primii capețieni moștenesc 
aceleaşi prerogative şi le exercită până în jurul lui 10281. 
În 991, Hugo Capet convoacă Consiliul de la Saint-Basle 
de Vergy, la care s-au întâlnit episcopii din regiunile unde 
se exercită autoritatea regală. În 993-994, Robert, rege 
asociat, prezidează un sinod la Chelles, la care sunt 
prezenți arhiepiscopii de Reims, de Sens, de Tours și de 
Bourges. În 1008, din nou la Chelles, regele Robert ţine 
conciliu cu arhiepiscopii de Sens, de Tours și unsprezece 
episcopi regali, la care le solicită ajutorul în reprimarea 
asasinării lui Hugues de Beauvais, conte al palatului, de 
contele de Anjou, Foulque Nerra. Problemele morale și 
chestiunile ecleziastice nu scapă vigilenţei regelui și con- 
siliului său de episcopi. 

Reuniunea de la Saint-Basle este ocazia unei veritabile 
diatribe împotriva papalității, căreia episcopii îi recuză 
intervenția în problemele ecleziastice locale. Este expresia 
unei neîncrederi evidente. Înaltul cler laic pare, și în 
Franța, foarte legat de regalitate. Există un episcop regal 
care se sprijină pe puterea regală, care îi conferă funda- 
mentul ideologic. Acest cler este vădit ostil intervenției 
papalității în chestiunile regatului. Teocraţie, putere 
regală şi putere episcopală se completează şi merg în 
același sens. 


1 Cf. J.-F. LEMARIGNIER, Les institutions ecclesiastiques en 
France, de la fin du X€ au milieu du XIIC siecle, in F. LOT şi R. 
FAWTIER [119], p.44 si urm. > 

C. EPISCOPAT ȘI REÎNNOIRE RELIGIOASĂ 


Calitatea episcopatului este în mod evident determi- 
nantă pentru viața spirituală a Bisericii. Or, desemnarea 
episcopilor este, într-un fel sau altul, în mâinile îimpăra- 
lului. a regilor şi a puterilor laice. Este evident că proce- 
dura canonică este puţin respectată. Dar nu s-a dovedit 
că alegerea prinților se îndreaptă spre personaje fără va- 
loare morală, așa cum proclamă polemica reformatoare. 
Cucernicia personală a suveranilor, care adesea este pro- 
fundă, este suficientă pentru a dezminţi ceea ce aceste 
aluzii au exagerat şi tendenţios. Este adevărat totuși că, 
ținând seama de diferitele sarcini care le incumbă epis- 
copilor, regele trebuie să ia in considerare calități care nu 
sunt toate religioase. Nu s-ar putea nega că anumite 
numiri au un caracter simoniac și că altele sunt cu totul 
scandaloase. La modul general, episcopatul în secolul al 
X-lea este cu mult superior față de ceea ce se spune în 
mod obișnuit despre el, iar strădania sa de renovare a 
vieţii religioase este perseverentă. 

Cu foarte puține excepții, episcopatul se recrutează din 
cadrul aristocrației. Este prelungirea unei tradiții caro- 
lingiene care nu era fără motivație. Totusi, de la un suve- 
ran la altul, pot apărea câteva nuante. Otto I a ales din 
familia sa un număr însemnat de episcopi. Fratele său 
Brunon a devenit arhiepiscop de K&ln; Wilhelm, un fiu 
bastard, a fost arhiepiscop de Mainz. El aprovizionase, 
astfel, cu persoane apropiate lui, cele două scaune, cele 
mai importante, ale Germaniei. Aranjează numirea ca 
episcop de Trier a unuia dintre verii săi, iar rude mai 
îndepărtate ocupă episcopiile de Cambrai, Wiirzburg, 
Verdun și Metz. Numește şi clerici din capela sa, care au 
avantajul față de alți candidaţi că sunt cunoscuţi și că 
sunt deprinşi cu chestiunile. Acest spirit familial este ca- 
racteristica dinastiei saxone, din moment ce Otto al III-lea 
determină urcarea pe tronul pontifical a vărului său, care 
a luat numele de Grigore al V-lea. 

Familia imperială nu este singura care a acaparat epis- 
copiile. Cele mai mari familii din aristocrație procedează ast- 
fel, fie că au totdeauna un candidat pe care să-l facă prețuit 
de împărat, fie că se găsesc pe plan local într-o asemenea 
poziție de forță, încât această demnitate să nu poată fi 
refuzată unuia din membrii sâi. Familia lui Wigeric, conte de 
Ardenne, din care au descins ducii de Lorena Superioară şi 
Lorena Inferioară, pare să fi ştiut mai bine decât oricare alta 
să colonizeze in mod durabil câteva scaune de o importanţă 
specială. Generaţia fiilor lui Wigeric este ilustrată de 
Adalberon I, episcop de Metz între 929 şi 964. Printre nepoții 
lui Wigeric există Adalberon, arhiepiscop de Reims între 969 
și 989, și un alt Adalb&ron, mai întâi episcop de Verdun, apoi 
episcop de Metz între 984 și 1005. Din generaţia următoare, 
trei membri ai aceleiaşi familii, purtând toți prenumele de 
Adalberon, sunt episcopi la Laon, lă Verdun și la Metz. 
Descendenţa continuă să se ilustreze în aceeaşi regiune şi la 
Roma, unde Friedrich de Lorena este ales papă sub numele 
de Ştefan al IX-lea. O asemenea reușită, la Metz, episcopie 
germană, presupunea bunăvoința și acordul regelui 
Germaniei. 


În principatele teritoriale, ducilor și conților le era și mai 
ușor să-și impună fratele sau nepotul. Ei își instalează în aces- 
te funcții chiar şi bastarzii. Exemplele sunt foarte numeroase. 
Sunt semnificative în mod special cazurile în care membrii 
unuia și aceluiași grup familial se succed pe acelaşi scaun 
episcopal. Arhiepiscopia de Rouen este multă vreme un apanaj 
pentru cei din familia Richard. La Limoges, doi fii ai vicontelui 
oraşului se succed ca episcopi, în 977 și în 990. La Marsilia, 
din 948 până în 1073, dernnitatea episcopală se transmite de 
la unchi la nepot, de la Honorat la Pons I, apoi lui Pons al II- 
lea, fără a părăsi familia viconţială?. În Roussillon, membrii 
aceloraşi grupuri familiale locale ocupă un timp îndelungat 
scaunul de la Elne3. În Languedoc, situaţia este mai puţin 


1 M. PARISSE, La noblesse lorraine (XIC-XIII€), Lille-Paris, 
1976 t. II, pp.844-849. 

2 J.R. PALANQUE, Le diocese de Marseille, Paris, 1967, p.42. 

3 E. MAGNOU-NORTIER, La societe laique [199], pp.344-348. 

limpede, din lipsa posibilităţii de a identifica exact per- 

soanele. În peninsula italică este o situaţie mai complexă. 

Acolo unde Otto 1 și succesorii săi reușesc să-si impună 
voința, ei îi desemnează pe episcopii favorabili cauzei 
imperiale, aleși din aristocrația urbană. Dimpotrivă, în 
orașele unde nu reușesc să se menţină durabil, dinastiile 
locale își impun candidații. Faptul este cunoscut la Roma, 
la Neapole şi în alte părți. Pe scurt, de la împărat la simpli 
viconți, deținătorii puterii se străduiesc să-i instaleze pe 
membrii familiei lor pe scaunele episcopale, și reușesc. 
Faptul apare mai clar acolo unde puterea este modestă și 
perspectiva apropiată. Atunci când un singur suveran 
domină numeroase episcopii, apare problema alegerii locu- 
lui și a familiei. Rari sunt totuși episcopii care nu provin 
din înalta aristocrație. 

Cele câteva exemple cunoscute necesită comentarii. 
Dintre toate aceste cazuri, cel al lui Gerbert este cel mai 
cunoscut. Originea sa modestă este sigură, iar ascensi- 
unea sa lentă, grație calităților sale excepționale, este un 
fapt indiscutabil. Totuși, grație intrigilor sale în favoarea 
partidei imperiale, la Reims, în vreme ce se afla pe lângă 
arhiepiscopul Adalberon, obține un oarecare titlu ca 
recunoaștere din partea' Ottonilor. În fapt, din momentul 
în care a primit din mâinile lui Otto al II-lea, în 982 sau 
983, abația de la Bobbio, Gerbert se ţine de fidelitatea 
promisă. Fără un sprijin din partea vreunei familii, el 
apare mai mult ca oricare altul omul unui prinț, total 
devotat şi perfect legat. Viaţa arhiepiscopului Willigis 
necesită remarci aproape identice. Provenit dintr-o familie 
saxonă din mica nobilime, sărac până la punctul de a fi 
crezut de origine servilă, el a fost educat de Volkold, pre- 
ceptorul lui Otto al II-lea, care a devenit episcop de 
Meissen, și datorită acestui patronaj intră în capela 
regală. S-a distins aici, din moment ce numele său apare 
în documente, în calitate de cancelar, încă din 971. În 
975, el devine arhiepiscop de Mainz și, în această calitate, 
este arhicapelan și conducător al celei mai importante 
provincii ecleziastice din Germania. Dă măsura calităților 

sale de om de stat şi a fidelității sale față de dinastia 
saxonă în timpul minoratului lui Otto al III-lea, când este 
cel mai bun meterez al legitimităţii. Alţii au cunoscut 
remarcabile ascensiuni grație marilor abații unde au dat 
dovada ştiintei sau a sfințeniei lor. 


Oricât de constrângătoare par, criteriile sociale iasă încă 
posibilitatea unei alegeri. Motivaţiile exacte ale unui prinț pot 
fi foarte diverse. Numirile făcute de cucernicul împărat 
Henric al Il-lea sunt cel mai bine cunoscute. Ele sunt de 
bună calitate, iar câteva au fost excelente. Episcopii aleşi de 
el sunt oameni cultivați și administratori abili. Prin urmare, 
trebuie căutate acelea ce nu corespund acestor criterii și care 
au fost inspirate de motive temporale. Henric al II-lea a 
plătit, prin concesionarea unei episcopii unui cadet, devota- 
mentul anumitor familii ale aristocrației în timpul 
ascensiunii sale la tron. Uneori, suveranul a tinut cont de 
averea personală a candidatului. Astfel, când episcopia de 
Merseburg a rămas vacantă, i-a cerut lui Thietmar, pe care 
intenționa să-l promoveze, dacă era de acord, să se 
folosească de bogăţiile proprii în favoarea episcopatului său. 
În 1025, calităţile militare strălucite de care a dat dovadă 
Bruno dEguisheim în cursul unei expediții în Italia par a fi 
fost motivul desemnării sale ca episcop de Toul. La drept 
vorbind, orașul este excentric și dificil de apărat. Se știe că a 
devenit papă, după aceea, sub numele de Leon al IX-lea şi că 
a fost un factor eficace al reformei religioase. O asemenea 
varietate de motivații în alegerea unui împărat considerat 
printre sfinți nu este surprinzătoare. Ea este conformă cu natu- 
ra relaţiilor între persoane şi familii, care domină întregul Mers, 
al guvernării din secolul al X-lea şi de la inceputul secolului al 
XI-lea. 


Acolo unde credința este mai puțin activă, tentațiile 
apar repede. Conrad al II-lea a tras adesea un profit din 
aceste desemnări și, în plus, pare destul de indiferent la 
calitățile spirituale şi morale ale titularilor. În regatul 
Franței, ca și în alte părți, valoarea episcopatului ţine de 
rigoarea morală a prințului. 

O apreciere de ansamblu este dificil de stabilit, pentru 
că situaţia se schimbă de la o regiune la alta, de la un rege 

la succesorul său, de la o numire episcopală la cea care îi 
urmează. Orice generalizare implică e doză de erori. 
Totuși, istoriografia a fost de obicei atât de severă cu 
privire la clerul din secolul al X-lea, încât se impune să 
relevăm textele și faptele care permit să reechilibrăm 
tabloul. 

Episcopii numiţi de împărații saxoni sunt în ansamblu 
personaje destul de remarcabile. Sigebert de Gembloux, 
cronicar din secolul al XI-lea, deosebit de bine informat în 
legătură cu regiunea lorenă, scrie în lucrarea sa Vie de 
Thieny, episcop de Metz, de la 965 la 984: „S-ar putea 
spune, pe drept cuvânt, că fericită a fost epoca lui Otto. 
Iluștri prelați și oameni de înaltă înțelepciune au restau- 
rat Statul, au adus pacea bisericilor şi au restituit religiei 
onestitatea sa. Se putea vedea și constata în fapte 
adevărul acestui dicton al filozofilor: fericit statul în care 
regii sunt înţelepţi și înțelepții sunt regi. Conduceau 
atunci destinele poporului regatului nu mercenari, ci pas- 
tori iluștri“!. O vedere atât de idilică necesită câteva corec- 
tive. Se strecoară aici puțină nostalgie pentru vremurile de 
demult și un viu atașament faţă de Biserica imperială. Cu 
toate acestea, nu se poate recuza în întregime această 
mărturie globală pe care multe texte și fapte vin să o con- 
firme în detaliu. Ajunge să parcurgem vieţile sfinţilor epis- 
copi, și ele sunt numeroase, și pe cele ale prelaților iluştri, 
pentru a putea evalua măsura unui efort de renovare de o 
amploare excepţională. 

Sarcina episcopilor este multiplă. Orasele au suferit 
invazii, nesiguranță şi lupte între facțiuni. Trebuie, tot- 
odată, să reconstruiască, să apere, să educe, să restau- 
reze viața monastică, să reformeze viaţa clericilor și pe cea 


1 Jure felicia dixerim Ottonis termpora. cum claris prae- 
sulibus et sapientibus viris respublica sit reformata, pax eccle- 
siarum reformata honestas religionis redintegrata. Erat videre et 
reipsa probare, verum esse illud philosophi: fortunatam esse 
respublicam, si vel reges saperent vel regnarent sapientes. 
Praeerant enim populo regni non mercennarii sed pastores 
clarissimi, SIGEBERT DE GEMBLOUX, Vita Deoderici 
Mettensis, in MGH SS, i. IV, p.467. 

a laicilor. Numeroși sunt prelaţii care nu par inferiori 
pentru aceste obligații. Deoarece Utrechtul a fost cucerit 
în mai multe reprize de normanzi, episcopul Balderich, 
încă de la sfârșitul domniei lui Henric Păsărarul, între- 
prinde restaurarea orașului. El construiește zidurile de 
apărare și restabilește viata religioasă. Viața sfântului 
episcop Udalrich de Augsburg, contemporan cu Otto I, 
cântă virtuțile unui pastor simplu, pios și apropiat de eno- 
riaşii săi. El își vizita dioceza într-un car tras de boi, în 
compania unui singur cleric, cu care cânta psalmii foarte 
zgomotos. Îl escortau câțiva: vasali ai bisericii. În sate el 
celebra messa, apoi se informa de la enoriaşi despre ceea 
ce merita îndreptat. Cerea informaţii despre modul în care 
se îndeplinea zilnic cultul şi îi interoga pe preoţi despre 
administratea botezului la copii, despre vizitarea și maslul 
pentru bolnavi, despre celebrarea funeraliilor. El proceda 
deopotrivă la anchete sinodale în legătură cu principalele 
păcate publice comise împotriva legii creștine, aşa cum 
cerea atunci dreptul canonic. Gerhard, biograful, con- 
sacră un capitol întreg descrierii modului în care oficia el 
în timpul postului dinainte de Paști si în Săptămâna 
Mare. Unui episcop atât de cucernic nu-i lipsea mila față 
de săraci şi orfani, cărora le dădea pomană cu generozi- 
tatel. Detaliile concrete și portretul ideal se înlănțuie 
strâns; oricare ar fi contributia retoricii în această 
descriere, este cât se poate de evident că spiritul merge de 
la model la realitate, fără a părăsi vreodată domeniul per- 
fecțiunii. Episcopul Udalrich răspunde unor exigențe care 
nu sunt mediocre, iar episcopatul se cuvenea să fie la 
înălțimea spirituală și morală a funcţiilor sale. Or, nu este 
vorba despre un caz izolat de sfânt anacronic sau deplasat. 
Numeroasele vieţi de episcopi din epoca saxonă aduc ace- 

1! GERHARD, Vita Udalrici, in MGH SS, t. IV, pp.377-428, în 
special: in solio carpenti superposito sedebat, psalmos solito 
modo decantabat..., p.394. El se informează cum cottidianum 
Dei servitium impleretur..., p.395. El anchetează asupra ceea ce 


este comis contra jura christianitatis perpetrata peccata... 
p.394. 

leași mărturii. Wolfgang, episcop de Regensburg, este un 
sfânt savant care și-a făcut studiile la Reichenau și care a 
predat, înainte de a deveni călugăr, la Einseideln. A plecat 
în misiune în Ungaria înainte de a fi ridicat la gradul de 
episcop, funcţie în care va străluci prin știință, cucernicie 
si bunătatel. 

Brunon, fratele lui Otto I, arhicapelen, arhiepiscop de 
Kâln și duce de Lorena, este o uimitoare figură de prinț, 
de prelat, de om de stat și de savant. Dacă există o se- 
cularizare a Bisericii din cauza sarcinilor temporale pe 
care sistemul le impune episcopilor, el ar trebui să fie cea 
mai remarcabilă ilustrare pentru aceasta. Se știe că 
Bnunon conduce expediții militare si îndeplinește misiuni 
diplomatice. Dar este un pastor! Crescut și educat încă 
din tinereţe de Balderich, episcopul de Utrecht, a învățat 
cu acesta gramatica și artele liberale. Tot Balderich îl 
formează pentru funcţia de episcop, care cere multă pri- 
cepere. Îşi desăvârșește formaţia la capelă, unde influenţa 
sa, în calitate de cancelar, este perceptibilă în actele diplo- 
matice. În dioceza sa, își manifestă întregul zel pentru „a 
feri Biserica de temporal şi a o împodobi spiritual“. 
Brunon susţine construirea de biserici și restaurarea celor 
deja existente. Le dotează cu relicve. Este mai ales pre- 
ocupat de regularitatea cultului și uniformitatea vieţii reli- 
gioase. El aduce la o viaţă mai conformă cu canoanele 
toate comunitățile de clerici din dioceza sa. Întemeierea 
mânăstirii San Pantaleone introduce în plus spiritul 
reformei monastice. Brunon însuși este un om cultivat, 
cucernic și omenos. Biograful notează simplitatea veșmin- 
telor sale, afabilitatea sa faţă de oricine, egalitatea sa în 
comportament și bunăvoința față de săraci. Pe scurt, un 
pastor echilibrat și virtuos. În ducatul de Lorena, pe care 
îl guvernează, el se străduiește ca la scaunele episcopale 


1! OTHLON DE SAINT-EMMERAN, Vita sancti Wolgangi 
ERIODOII IIS, in MGH SS, t. IV, pp.521-542. 
2 E. N. JOHNSON, The secular activities [344[. 

să ajungă tlerici formaţi la şcoli bune, aşa cum sunt 
Thierry de Metz sau Wicfrid de Verdun, care au fost 
educați la K&ln şi care primesc testamentul săul. 

Pentru generația următoare, arhiepiscopul de Mainz, 
Willigis, este o altă mare figură a episcopatului. EI slujeşte 
în acelaşi timp Biserica şi regatul Germaniei. Este și el 
constructor de edificii publice și de biserici. Construiește 
o nouă catedrală, care însă arde, in 1009, chiar în ziua 
inaugurării. Înainte de a muri, în 1011, a mai avut timpul 
să redeschidă șantierul. Willigis pare exigent mai ales în 
legătură cu viața liturgică şi credința. În cele câteva pagini 
în care discipolul său, Richard, abate de Fulda, îi 
schițează portretul, el apare ca un om al rugăciunii şi al 
meditației?. Biograful său îi mai cunoaște multe alte 
virtuţi. Face dreptate cu adevărat şi este judicios în sfa- 
turile sale. Întreţine treizeci de săraci în fiecare zi. 
Arhiepiscopul predică și știe să se adapteze capacităților 
auditoriului său. Este în termeni buni cu călugării, fie că 
abațiile sunt reformate sau nu. Conducător al unei 
provincii ecleziastice, el reuneşte în mod regulat sinoadele 
provinciale și îi hirotoniseșşte el însuși pe episcopii dio- 
cezani. Pe scurt, acest episcopat de 36 de ani pare fructuos 
pentru Biserica din Mainză. 

Alţi episcopi ar merita mai mult decât o simplă 
menționare. Acțiunea lui Bernward, la Hildesheim, este 
marcată de înființârea de mânăstiri pentru bărbați şi 
femei. Operele de artă executate în jurul anului:o mie 
pledează pentru calitatea gustului, cultura și învățătura 
episcopului. Portile catedralei Sankt Michiel, candelabrele 
şi manuscrisele dau episcopatului lui Bernward o 
strălucire artistică pe. care este necesar să o subliniem, 


1 RUOTGER, Vita Brunonis, in MGH SS, t. IV, pp.252-275. 
Cf. F. LOTTER, Die Vita Brunonis des Ruotger [349]. 

2 Libellus de Willigisi consuetudinibus, in MGH SS, t. XV, 2, 
pPp.743-745. 

3Willigis und sein Dom; Festschrift zur Jahrtausenfeier des 
Meinzer Domes [975-1975], Mainz, 1975. 

pentru a întelege aşa cum se cuvine o mare tigură de epis- 
cop, din epoca ottoniană!. La Li&ge, episcopul Notger tre- 
buie să elibereze orasul de sub tutela seniorilor laici. El 
construieşte un zid gros şi aşază catedrala în situl său 
primar. Întemeiază trei colegiale ce se adaugă celor fon- 
date de predecesorul său, episcopul Eracle. Aceste comu- 
nităli de clerici sunt semnul evident al unui efort de 
rigoare a vieţii. În sfârșit, el dă un impuls școlilor înte- 
meiate sub episcopatul predecesoruiui său?. 

Pe scurt, sistemul de Biserică de imperiu nu reuşeşte o 
secularizare a activităţii episcopilor. Cucernicia este auten-- 
tică, iar voința reformatoare permanentă. Nu s-ar putea 
atribui toate aceste rezultate numai guvernării Ottonilor. 
De aceea aprecierea mai exactă a meritelor episcopatu- 
lui Germaniei! ne invită la revizuirea opiniilor comune 
despre Bisericile din alte regate. - 

Arhiepiscopul de Reims, Adalberon, atât de puternic 
compromis în intrigile politice în urma cărora urcă la tron 
Hugo Capet, nu pare a îi lipsit de cultură și nici de pietate. 
Provenit din capitlul de la Metz și format în spiritul 
Bisericii de imperiu, el este preocupat, la începutul epis- 
copatului său, de restaurarea Bisericii sale. Întreprinde 
lucrări la catedrala sa şi contribuie la înfrumusețarea ei. 
Ordonă canonicilor care locuiau în case particulare să 
locuiască în comunitate şi construiește, pentru a-i primi, 
o mânăstire cu dormitor și refectoriu. Le impune tăcerea 
si recluziunea. Intenționează, de asemenea. să reformeze 
ordinul monastic prin asanarea moravurilor și prin 
despărțirea lui de lume. La sinodul ce se ţine în 972, el se 
plânge de neimplinirea operei sale. În sfârșit, în domeniul 
învățământului, strălucirea școlii de la Reims în epoca lui 
Gerbert nu poate scăpa nimănui. Pe scurt, arhiepiscopia 
de Reims, din vremea lui Adalberon. nu pare a fi prea 
diferită de diocezele din Germania. La drept vorbind, influ- 


! THANGMAR, Vita Bernwardi, in MGH SS, t. IV, pp.758-766. 
2 H.J. WELLMER, L'eveque Eracle et la fondation de Saint- 
Laurent de Liege, in Saint-Laurent de Liege, 1968, p.41 si urm. 

ența lui Brunon de Kâln se întinde asupra întregii regiuni, 
din moment ce deja în 962, candidatul său, un cleric venit 
din capitlul de la Metz, obținuse demnitatea de arhiepis- 
cop. În diocezele din imprejurimi, spiritul pare a fi același. 
În jurul suveranului, episcopii regali realizează, la o scară 
mai mică, un Sistem de biserică de stat și dezvoltă în dio- 
ceza lor o activitate foarte asemănătoare celei din epis- 
copiile germane. După 1030, legăturile se destind și se 
dezvoltă simonia. Efortul permanent de reformă pare 
atunci abandonat. 

În diferitele principate teritoriale și în Italia, este mai 
dificil de făcut evaluarea faptelor, Episcopatul este adesea 
împărţit de rivalităţile princiare și rareori face corp 
comun. În plus, este confruntat cu slăbiciunea puterii și 
cu anarhia. Unii nu abuzează de situație. Atton di Vercelli 
pune clar în evidenţă viciile sistemului de guvernare, în 
Polipticum!. Acest episcop refuză în aceeași măsură tira- 
nia, ca și revolta. Câmpul de aplicare a teoriilor este 
restrâns. Necesitatea imperioasă de a menţine concordia 
între creștini sugerează episcopatului multiple intervenţii, 
ale căror „mișcări de pace“ nu sunt decât rezultatul cel 
mai original şi cel mai fragil. 


Mărturiile despre activitatea pastorală și reformatoare a 
episcopilor în Acvitania, în sudul Franței și în Italia, sunt dis- 
persate, discontinui și, la urma urmelor, foarte puţin 
numeroase. Nu se poate schița un tablou pe de-a întregul 
coerent al acestui efort. În centrul Franţei, conciliile de la 
Bourges și de la Limoges, din 1031, nu oferă o imagine foarte 
favorabilă a clerului, ale cărui deficiențe par grave. Aceste 
adunări sunt tardive, şi de pe urma lor nu se pot trage con- 
cluzii sigure despre viața religioasă a secolului al X-lea, ştiind 
mai ales că arhiepiscopii de Bourges, la sfârşitul epocii caro- 
lingiene, au fost pastori remarcabili. Sensul evoluției nu este 
sigur. Dimpotrivă, această regiune pare pământul ales al 
reformei monastice clunisiene, ceea ce produce un contrast 
interesant cu mediocritatea clerului?. 


1 PL, 134 c 859-900. 
2 G. DEVAILLY, Le Berry [185], p.148 şi urm. 

În Languedoc, sinoadele episcopale nu sunt foarte 
numeroase în secolul al X-lea. Aceste reuniuni se pre- 
ocupă, în primul rând, de reglementarea conflictelor legate 
de jurisdicții care pun la cuțite diocezele şi parohiile în 
legătură cu drepturile și limitele lor. La sfârșitul secolului 
al X-lea, problema esenţială este pacea. Legislaţia conci- 
liară ce impune regulile în acest domeniu se continuă 
mult în secolul al XI-lea. Dimpotrivă, reforma disciplinară 
a clerului nu trece pe primul plan decât la mijlocul se- 
colului al XI-lea, adică la o dată foarte târzie!. În Provența, 
incursiunile sarazinilor și criza de autoritate au provocat 
numeroase pagube în întreaga regiune, iar temporalul 
anumitor episcopii este complet ruinat. Biserica nu-și 
reface forțele și bunurile decât la mijlocul secolului al X-lea. 
Mișcarea de restaurare se accelerează începând din 975, 
fiind marcată prin întemeierea de capitluri în orașele din 
interior. Efectivele pentru acest scop sunt modeste, 16 
canonici la Carpentras, 12 la Apt. Comunitățile de clerici 
care s-au menținut la Arles, la Avignon, la Aachen în seco- 
lul al X-lea, nu par foarte fervente. Mișcările de reformă 
apar în secolul al XI-lea în acele oraşe unde reconstituirea 
Bisericii a progresat puţin. Abaţiile se întemeiază din nou. 
Așa s-a întâmplat la Saint-Victor din Marsilia, prin voința 
episcopului orașului, care este fratele vicontelui. Începu- 
turile sunt dintre cele mai modeste, cu numai câţiva 
călugări. Restaurarea nu este completă decât prin 
alegerea primului abate titular, în 10052. Această recon- 
strucție tardivă &ste confirmată în întreaga regiune. 
Abația de la Psalmodi face eforturi îndelungate pentru a se 
reorganiza şi nu reușește decât la sfârşitul secolului al 
X-lea. Papa dă ilustra mânăstire Lerins, Clunyului, în 
978, și viață monastică este semnalată la Saint-Pons-de- 
Nice înainte de 999. Alte întemeieri, mai puţin importante, 
consolidează mişcarea după anul 1000. Pe scurt, 
reînnoirea Bisericii în Provența se bazează pe introdu- 


l E. MAGNOU NORTIER, La socicte laique [199], pp.368-373. 
2 P. AMARGIER, Les €lections abbatiales â l'âge d'or de Saint- 
Victor de Marseille, in RB, t. LXXXVII, 1977, pp.375-382. 

cerea unei vieţi comunitare, fie că este clericală sau 
monastică. Episcopii care ii înțeleg bine interesul o incu- 
rajează și câteodată suni chiar cei care o provoacă. 
Această mişcare nu privește decât un număr mic de per- 
soane şi, la această dată, nu poate sprijini un elort gene- 
ral de reformă). 

În regatul Italiei, problemele sunt foarte diferite. 
Episcopiile sunt numeroase, iar diocezele sunt circum- 
scripții reduse din punct de vedere geografic, dominate de 
oraș. Deja în timpul secolului al X-lea, episcopul și cetatea 
merg împreună, iar puterea conților este progresiv 
împinsă către regiunea de şes2. Italia cunoaşte două 
perioade foarte diferite. În timpul primei, anarhia domină 
cu o aspră competiție pentru putere. În cea de a doua, 
autoritatea regelui Germaniei se impune, nu fără greutăți, 
şi. contribuie la o revenire la ordine ce rămâne precară. 
Episcopii: sunt confruntaţi în primul rând cu dezordinea, 
cu spolierea şi cu revoltele. Un suveran aşa cum este 
Beranger al II-lea le este ostil. După 962, ei apar ca 
reprezentanţii împăratului în oraş, pentru că au primit 
bine noua putere. Poziţia lor este delicată, deoarece poli- 
tica germană în peninsulă este foarte fluctuantă. Un pas- 
tor numit de un suveran străin nu este totdeauna bine 
primit. Clerul şi poporul remarcă rapid promovările 
nepotrivite, cazurile de simonie şi nepotismul.: La drept 
vorbind, în Italia nu episcopul este cel care promovează 
reforma unei Biserici de imperiu, și care astfel dobândește 
recunoștința suveranului și a fidelilor săi, ci un prelat 
care nu se simte bine între putere, clerul și vasalii săi şi 
poporul creștină. 


Atton di Vercelli, al cărui episcopat se încheie în momen- 
tul intervenţiei decisive a lui Otto I în Italia, este un observa- 
tor lucid al deficienţelor morale și religioase ale clerului. 


1 J-P. POLY, La Provence [205], p.56 şi urm. 

2 E. DUPRE-THESEIDER, Vescovi e cittă nell'Italia precomu- 
nale [361], pp.65-109. 

3 C. VIOLANTE, La societă [212], p.178 și urm. 

Scrisorile ca şi capitularul său aduc în acest domeniu o 
mărturie elocventă, poate puţin pesimistă, ca întreaga lite- 
ratură reformistă. Atton constată că anumiţi clerici se 
îimbogățesc din exercitarea funcţiilor lor. Intraţi foarte săraci 
în Biserică, atunci au promis castilatea fără restricţii, 
deveniți mai comozi se căsătoresc. Dispun de resursele bise- 
ricii în favoarea lor şi iau parte, pentru soția şi bastarzii lor, 
la toate certurile de vecinătate. Prinții se obișnuiesc cu 
această situaţie şi acceptă destul de ușor să-i protejeze de 
sancțiunile episcopilor. Preoţii nu au formație intelectuală. 
Atton le recomandă să învețe Crezul pe de rost şi îi roagă să 
se familiarizeze cu Sfânta Scriptură. Propriile sale comentarii 
la Epistolele Sfântului Pavel nu au alt scop. Atton reamin- 
tește regulile pentru celebrarea slujbei și administrarea sfin- 
telor taine. Preoţii trebuie să celebreze funeraliile gratuit, să 
nu ia parte la nici o tranzacţie comercială şi să nu practice 
împrumutul din interes. Pentru Atton, episcopului îi revine 
obligația să. aducă remedii acestor slăbiciuni. El trebuie să 
instruiască, să constrângă și să sancționeze. Sarcina nu i se 
pare insurmontabilă. De aceea, nodul reformei i se pare 
desemnarea de prelați capabili și atașați împlinirii cu 
sfințenie a slujbei lor. Atton constată că alegerile făcute de 
prinți sunt rareori satisfăcătoare şi preconizează revenirea la 
alegerea canonică. Pentru el, problema este alegerea candi- 
datului potrivit şi nu confirmarea sa de autoritatea civilă sau 
investitura sa. Pe scurt, dreptele aspirații spre reformă ale lui 
Atton nu erau incompatibile cu sistemul ecleziastic al 
împăraților saxoni. 


Or, politica ecleziastică a împăraților nu este în Italia ceea 
ce este în Germania. Din motive politice evidente, ei se 
străduiesc să parvină la scaunele episcopale candidați siguri. 
Aceste alegeri și aceşti oameni sunt discutați. Astfel, la 
Milano, este cazul cu episcopii Landolfo și Arnolfo. Contestaţi 
de cler, ei se bazează pe familia lor şi pe vasalii laici ai 
Bisericii ambroziene, cărora urma să le cedeze bogății,. pre- 
rogative și divese drepturi. Rezultatul pare fără mare profit 
religios, iar succesorul, Aribert, trebuie să reconstituie patri- 
moniul și să restabilească autoritatea episcopului. Acest sis- 
tem nu pare să permită o reformă morală a clerului!. 


l [bid. 

D. ÎMPĂRATUL ȘI PAPALITATEA 


Dinastia carolingiană şi-a fondat acțiunile politice pe o 
alianță cu papalitatea și a deschis larg Biserica francă 
spre influența romană în toate domeniile. Papalitatea a 
beneficiat copios de pe urma acestui fapt. Unei lumi 
guvernate de împărat îi corespundea o Biserică ce nu avea 
decât un singur conducător. Nu este vorba aici de o pro- 
blemă teologică, ci de un fapt practic şi de o percepție 
imaginativă ce contrabalansau tradiția particularismului 
diferitelor Biserici naționale. 

Nimeni nu contestă primatul de onoare al Bisericii 
romane și al conducătorului ei, și toată lumea este de 
acord să recunoască faptul că tradiţiile sale sunt exce- 
lente, iar cutumele sale sfinte. Rolul papalității, în perioa- 
da carolingiană, nu se oprește aici. Trimiterea pallium- 
ului mitropoliților, ceea ce.le concede drepturile și titlul de 
arhiepiscop, marchează o ordine ierarhică. În plus, Roma 
este jurisdicția de apel în procesele ecleziastice care îi 
privesc pe clerici şi pe laici. Încă din perioada carolin- 
giană, papalitatea apare drept cheia de boltă a unui sis- 
tem. Cu toate acestea, capacitatea sa de intervenţie în 
diferitele probleme rămâne intermitentă. Este mare atunci 
când scaunul de la Roma este ocupat de persoane precum 
Nicolae 1 sau Adrian al II-lea, este mai slabă atunci când 
situaţia este mai nesigură, 

Intervenţia laicilor în favoarea Bisericii nu era exclusă, 
cu toate acestea, nimeni nu se gândea atunci că acest aju- 
tor și această protecție pot lipsi. Era, în același timp, o 
practică concretă deja tradițională și o anumită concepție 
despre rolul puterilor în lume. De altfel, guvernarea bise- 
ricilor locale prin prinți și regi nu pare să ridice din partea 
episcopilor multe proteste. De aceea, la nivelul excepțional 
la care se situează scaunul roman, unicul personaj com- 
petent pentru a-l apăra este împăratul. La drept vorbind, 
această tradiție s-a născut cu Imperiul creştin, s-a con- 
tinuat în Bizanţ și apoi s-a reinnoit cu Imperiul carolingian. 


256 


În secolul al X-lea, alternativa nu mai este de altfel 
între tuteia împăratului şi ceea ce reformatorii vor numi 
mai târziu libertatea Bisericii, ci între autoritatea unei 
puteri consacrate vocației universale, Imperiul, și o tiranie 
locală. Pe întreg parcursul secolului ai X-lea, scaunul 
roman îşi marchează preferința pentru pacea şi dreptatea 
garantate de autoritatea legitimă a împăratului și a 
regilor. Legaţii pontificali care participă la diferite concilii 
locale, în Germania în vremea lui Conrad I şi în Franţa în 
cea a lui Ludovic al IV-iea, se străduiesc să consolideze 
puterile regulare și consacrate de Biserică. De aceea, 
peripeţiile accesului lui Otto I la imperiu si reticențele ce 
se pot manifesta au, așadar, mai puțină importanţă decât 
atracţia reciprocă pe care cele două puteri o exercită una 
asupra celeilalte. Intrarea lui Otto în Roma şi ungerea 
imperială reprezintă o restaurare şi o repunere în ordine. 
Nu trebuie să ne înşelăm asupra secolului. Din moment 
ce autoritatea regelui a eliberat Biserica germană de tira- 
nia ducilor, prezenia împăratului la Roma eliberează 
papalitatea de autorităţile nelegitime. 

Iiţiativele lui Otto I trebuie interpretate comparativ cu 
tradiția carolingiană. La urcarea lor pe tron, împărații 
aveau obiceiul de a confirma promisiunile făcute cândva 
de Pepin și Carol cel Mare, fundamente ale statului pon- 
tifical. Cu această ocazie, ei aduceau deopotrivă lă 
cunoştinţă orientarea pe care înțelegeau să o dea rapor- 
turilor dintre cele două puteri. Aceste texte, numite pacte 
pentru că rezultă dintr-un acord între două părţi, se 
prezintă sub forma unui privilegiu acordat Bisericii 
romane, Cele mai cunoscute și cele mai importante sunt 
cel dai de Ludovic cel Pios în 817 şi Constitutio romana, 
promulgată de Lotar, în 8241. 


De aceea, privilegiul acordati Bisericii romane de Oito 
|, cu ocazia ungerii, este traditional. Este în principal o 


1 MGH, Capit., t.i, n0172, pp.352-355, şi n0161, pp.323-324. 

confirmare a eoncesiilor precedente.. Prima parte, cea mai 
hungă, priveşte caracterul temporal al papalității. Reproduce 
în întregime primele clauze ale privilegiului lui Ludovic cel 
Pios. Otto îi recunoaste papei posesiunile pe care el le deţine 
în mod real in 962, îi confirmă concesiile acordate, dar tot- 
deauna amânate sau pierdute de atunci, și adaugă la aces- 
tea unele teritorii din Italia de Sud. asupra cărora papalitatea 
avea pretenţii. Pe scurt, Sfântul Scaun a obţinut maximum 
din ceea ce putea pretinde. 

In a doua sa parte, privilegiul tratează despre alegerea 
pontifului și despre administrarea statelor sale. Reia dis- 
poziţiile din Constitutio romana. Inainte de hirotonisirea sa, 
papa trebuia să depună-jurământ public în fața împăratului 
sau a trimisului său. In sfârșit, împăratul se vedea acordând 
un drept de control asupra administraţiei pontificale. Missi 
trimişi de el puteau să ancheteze și eventual să intervină 
direct, la ordinul împăratului. 


Aceste dispoziţii ce restaurau ordinea carolingiană nu 
implicau nici o aservire suplimentară a papalitătii. loan al 
XII-lea, care nu era lipsit de ambiţie lumească, ca demn 
urmaş al părintelui său, senatorul Alb&ric, a urzit rapid 
intrigi împotriva împăratului şi s-a unit cu dușmanii săi. 
La întoarcerea sa la Roma, în noiembrie 963, Otto la 
obținut demiterea sa printr-un sinod. De altfel, nimeni nu 
a vrut să ia apărarea acestui personaj cu moravuri 
descompuse. Era, totuşi, o noutate nemaiauzită. Un sinod 
nu se erijase niciodată în judecător al scaunului roman. 
niciodată intervenţia unui laic în chestiunile Bisericii nu 
fusese împinsă atât de departeZ. Comparativ, Carol cel 
Mare părea rezervat în mod cu totul singular. 


1 W. ULLMAN, The origins af the Ottonianuun, in Cambridge 
Hist. Joumal. t.XI, 1953: şi TH. SICKEL, Das Privilegium Ottos I 
fiir die r&mische Kirche vom Jahre 962. Innsbnrick, 1883. 

2 Recenzie detaliată a sinodului în LIUTPRAND DE CRE- 
MONA, Historia Ottonis, in MGH SS, t. UI, pp.342-343. Sinodul 
este condus de împărat, există episcopi şi baroni veniți din 
Germania şi din Italia de Nord. Majoriiatea este formată de epis- 
copii din imprejurimile Romei, preotii cardinali din Orașul Sfânt 
si funcţionarii curiei. Invinuirile reținute împotriva lui loan al 
XII-lea sunt morale. 

În mornentlul în care Otto intrase în Roma, în 963, el ar 
fi cerut romanilor un jurământ care îi angaja să nu mai 
lase să fie ales sau hirotonisit un papă în afara con- 
simtămâtului sau alegerii împăratului sau a fiului lui. 
Fapiul nu este cunoscut decât prin povestirea lui 
Liutprando, şi ar pulea trece drept îndoielnic dacă eveni- 
mentele niu arătau, prin urmare, că împăratul a exercitat 
în mod real acest drept!. Acest jurământ nu are, la drept 
vorbind, nimic anormal. La această dată, alegerea ponti- 
fului se face prin consimţământul clerului şi al poporului 
roman. Or, împăratul este cel mai înali reprezentant al 
ordinii laice și ungerea sa face din el un roman şi un elec- 
tor pentru papă. Nimeni nu se îndoieşte că opinia sa ar 
prevala, dacă, întâmplător, s-ar afla la Roma în timpul 
alegerii unui pontif. Jurământul cerut nu are ca scop 
decât a-i rezerva drepturile în caz de absență. 

De la jurământ la desemnarea pur şi simplu a papei nu 
există decât un pas, lrecut cu uşurinţă, deoarece succe- 
sorii lui Otto i nu au în legătură cu acest punct aceeași 
discreţie. Otto al III-lea îl numeşte pe Gerbert și o şi scrie, 
ceea ce pare semnul unei acceptări generale a noii ordini?. 
Alegerile împăraților sunt mai curând satisfăcătoare. 
Candidaţii lor sunt oameni denini şi uneori chiar pontifi 
curajoși care iau măsuri reformatoare, puțin urmate de 
efecte, la drept vorbind. Împărații cedează uneori tentaţiei 
de a instala pe tronul pontifical un episcop german sau pe 
propriul lor capelan. După toate consideraţiile, mai ales 
absențele împăratului sau slăbiciunile puterii sale sunt 
cele care lasă Roma în seama intrigilor şi uneori chiar a 
dezordinii. 


- 


! LIUTPRAND, Historia Ottonis. in MGH SS, t. III, p.342. 
Jurantes numguam se papam electuros aut ordinaturos praeter 
consensum el electionem domini imperatoris Ottoni Caesaris 
Augusti, filiique ipsius regis Ottonis. 

Pro amore sancti Petri. domnum Silvestrum, magistrum 
nostrum. Paparm elisimus et. Deo volente, ipsum serenissimurn 
ordinavimus te creavimus, in MGH, Diplomata, t.Il, p.818, 
diplom. Otton III, n0. 389. 

III 


Reinnoirea monastică 


Mânăstirea carolingiană este o instituţie prea legată de 
structurile înseși ale guvernării și .ale societăţii france 
pentru a nu suferi, şi în multe feluri, de pe urma crizei de 
autoritate. Ea este bogată în bunuri funciare ce nu sunt 
eliberate de orice obligație față de suveran, de seniorii laici 
sau de episcopi. Drepturile care apasă asupra acestei 
averi sunt reale: sunt transmisibile și alienabile. Ele pot fi 
extinse prin abuz și uzurpare. Mânăstirile sunt şi locuri 
de exercitare a puterii locale, de vreme ce, în general, au 
primit privilegiul de imunitate. Deţinerea lor directă sau 
indirectă permite afirmarea puterii. De aceea, ele intră ca 
tot atâtea elemente esențiale în sistemul principatelor teri- 
toriale. Constituie atunci obiectul unor vii dispute, de pe 
urma cărora au adesea de suferit. În sfârșit, acolo unde 
evoluția formelor de guvernare duce la formarea de 
seniorii independente, mânăstirile se află în miezul unei 
probleme de redistribuire a puterilor. 

Este indubitabil că această inserare a abațiilor într-un 
context politic instabil a avut consecințe asupra vieţii 
monastice. Rearanjarea puterilor provoacă tulburări ce nu 
favorizează liniștea mânăstirilor. Nu am puiea, totusi, 
subscrie la punctul de vedere al contemporanilor care, 
percepând greșit schimbările politice. pun toaie aceste 
nenorociri pe. seama lăcomiei sau a impietăţii celor mari. 
Or, aceleaşi personaje sati descendenţii lor restaurează 

abatiile, la una sau două generaţii după aceasta. Nu se 
poate imagina corespunzător o asemenea schimbare de 
mentalitate religioasă într-un atât de scurt interval de 
timp. pati 

Chiar în momentul în care semnele cele mai indis- 
cutabile de decadenţă a vieţii monastice se arată cu pu- 
tere, anumite abaţii rămân fervente şi regulare. Ele sunt 
probabil mult mai numeroase decât ne lasă să credem 
sursele istorice, ce înclină aproape totdeauna pentru 
reformă. Ele sunt cele care furnizează personalul pentru 
renașterea monastică a secolului al X-lea. 


A. DECADENȚA MONASTICĂ 


Semnele dereglării vieţii monastice se amplifică în vre- 
mea domniei lui Ludovic cel Pios. Faptele sunt aproape 
totdeauna identice: instalarea unui abate laic prea putin 
preocupat de viaţa regulară înseamnă ruinarea abației și 
declinul zeluluui. 

Această suită de evenimente subliniază ceea ce reforma 
lui Benedict din Aniane avea incomplet asupra unui punct 
capital: numirea abaților. În toate abațiile regale, ea era de 
competența suveranului, ceea ce nu excludea instalarea 
unui laic în această funcţie. Această practică frecventă în 
vremea lui Carol cel Mare nu fusese desființată de Ludovic 
cel Pios. Ea nu dăduse numai rezultate proaste, deoarece 
Angilbert. Eginhard și muiți alţii au fost abaţți remarcabili. 
Cu toate acestea. după împărţirea de ia Verdun, regii par 
mai puţin bogati și mai grijulii în satisfacerea dorințelor 
celor mari de a-si mări clientela. Oferirea unei abatii. 
devine un mijloc normal pentru a recompensa ur slujitor, 
pentru & avantaja un prieten și pentru a dota fetele. Așa 
se întămplă în Lorena. În vremea lui Lotar I, contele 
Adalard poseda patru mari abaţii, cele de la Echternach, 
de la Sankt Maximin din Trier, de la Stavelot și de la 
Saint-Vaast din Arras. Lotar al II-lea dă abația Gorze con- 
teiui Bivin, fratele reginei 'Theutberge. Femeile însele 

posedă mânăstiri. Astfel. Saint-Glossinde de la Metz, o 
comunitate de călugărițe, aparţine reginei. Faptul este 
atât de clar acceptat, încâi papa Adrian al II-lea. în timpul 
peripeţiilor divortului lui Lotar al II-lea, îl roagă pe rege să 
o primească pe Theutberge ca soţia sa, şi să-i înapoieze 
abaţiile ce i-au fosi promise!. Episcopii nu ezită, nici ei, să 
dea abatiile ce depind de ei laicilor. 

Apărea necesar să se ocrotească, de acapararea de un 
abate laic, bunurile trebuitoare întreţinerii comunitătii 
monastice. Din această cauză, patrimoniul este împărțit 
în două părți, dintre care una este atribuită călugărilor, în 
vreme ce cealaltă rămâne la dispoziția abatelui. În provin- 
cia ecleziastică Trier, această despărțire este cunoscută, 
încă de la începutul secolului al IX-lea, la abația de la 
Moyenmoutier. Ea reprezintă, la mijlocul secolului, 
regimul comun. în plus, unele bunuri sunt afectate pen- 
tru insărcinări speciale, cum ar fi infirmeria și acordarea 
de pomeni. Aşa se întâmplă la abația Sankt Mihiel, din 
epoca lui Carol cel Mare2. 

“Aceste dispoziţii nu-i împiedică pe abaţii laici să acţio- 
neze după bunul lor plac. Uneori, ei îi înlocuiesc pe 
călugări cu canonici, deoarece atribuirea de prebende 
individuale costă puţin și permite însușirea tuturor celor- 
lalte bunuri monastice. Din acest motiv, contele Adalard 
transformă Echternach în comunitate canonială. Abația 
de la Saint-Arnoult cunoaşte aceeaşi soartă. la mijlocul 
secolului al LX-lea, Moyenmoutier şi Saint-Vanne la 
sfârşitul secolului, iar multe alte abaţii la date necunos- 
cute. Viaţa monastică dispare, iar viața regulară Bis cât 
se poate de nesigură. 

Evenimentele determină ca aceste numiri să fie și mai 
dezastruoase, atunci când misiunea abatelui laic constă 
exact în mobilizarea resurselor necesare pentru război. 


1 J. CHOUX, Decadence et reforme monastique dans la 
province de Treves, in RB, t. 70, 1960, pp.204-223. 
2 E. LESNE, Lorigine des menses [251]. 

Regii sărăciţi işi păstrează pentru ei aceste funcții de 
abați! şi le conced, deopotrivă, celor mai buni dintre 
oamenii lor de arme. Carol cel Pleșuv îi atribuie lui Roberi 
cel Puternic abaţiile de la Saint-Martin din Tours, de la 
Marmoutier și de la Saint-Aubin din Angers, care se află 
sub comanda sa militară. 


Abaţiile secularizate nu găsesc de multă vreme un preot 
regular. După moartea lui Robert cel Puternic, marile abații 
din Neustria trec în mâinile abatelui Hugues. In 886, la 
moartea sa, ele revin fiilor lui Robert cel Puternic, Eudes și 
Robert. Ales rege, Eudes îi concede fratelui său mânăstirea 
Saint-Martin din Tours, ce rămâne în patrimoniul familiei. 
Alte mânăstiri sunt date vasalilor: Thibaud cel Vârstnic, 
conte de Tours şi de Blois, primește Marmoutier, iar Geoffroi 
Grisegonelle, conte de Anjou, Saint-Aubin. Pe scurt, istoria 
acestor abaţii secularizate este identică celei a onorurilor 
publice. Apropiate de centrele vitale ale principatelor teritoriale, 
ele joacă un rol fundamental în constituirea lor. Dimpotrivă, 
o cu totul altă abație este situată intr-o zonă intermediară, 
unde se confruntă diverse ambiţii. Este cazul ilustrei abaţii 
de la Corbie care, la marginile regiunii Vermandois, este vic- 
tima agresiunilor armate2. Cuprinsă după aceea între comi- 
tatul Flandrei și domeniul regal, cunoaște diferite vicisitudini, 
potrivit politicii puternicilor săi vecini. 


Istoria abaţiilor din Franța este exemplară şi nu se 
poate minimaliza degradarea vieții monastice provocată de 
aceste acaparări şi revendicări armate. Germania 
cunoaşte aceleaşi probleme în epoca lui Ludovic Copilul și 
a lui Conrad |. Ducii se străduiesc să încorporeze bogăţiile 
abaţiilor în patrimoniul lor, şi în parte, reușesc. Perioada 
slăbirii autorităţii este cu toate acestea mai scurtă, decât 
în Franţa. 


1 Carol cel Pleşuv păstrează pentru el funcţia de abate la 
Saint-Denis. 

Corbie este incendiată în 913 şi 920 de Herbgrt de 
Vermandois. În 946 seniorii care se pretind conți -de Corbie 
uzurpă bunurile. In sfârşit, reprezentanții legali creează difi- 
cultăți în timpul primei jumătăţi a secolului al XI-lea. 

invaziile scandinave, ungare şi sarazine îşi au și ele un 
rol în ruinarea mânăstirilor și dezorganizarea vieţii lor reli- 
gioase. Așezările monastice sunt afectate în diverse mo- 
duri. În primul rând în bunurile lor, atunci când trebuie să 
plătească răscumpărări. iar unele erau enorme. Opera- 
țiunile armate antrenează un jaf generalizat şi o ruină difi- 
cile de depășit. Uneori, abaţiile sunt pur și simplu distruse. 
Spaima face restul şi se cunoaște povestirea îndelungatei 
fugi a călugărilor de la Noirmoutier în etape succesive, între 
836 şi 875 de pe țărmurile Oceanului până la Saint- 
Philibert. Cea a călugărilor de la Fontenelle este aproape la 
fel de celebră!. Se observă conturarea regiunilor de refugiu: 
Auvergne, unde rămân o vreme călugării de la Noirmoutier 
şi unde găsesc refugiu cei de la Saint-Maixent şi de la 
Charroux. Burgundia este o provincie protejată. Și Flandra 
este, după anii 900-910. În alte părţi, distrugerile par pline 
de consecinţe. Anii 880 sunt cu precădere dificili. Saint- 
Riquier este luat şi distrus în 881. În același an, Corbie este 
jefuită timp de sapte zile. În 882, abația de la Priim este 
pustiită, iar normanzii ocupă şi incendiază 'Trierul și împre- 
jurimile lui. În 889, ei pustiesc regiunea Verdun și Toul. 

Avansarea sarazinilor capătă aspectul unei catastrofe în 
Italia de Sud. Cele mai mari abaţii sunt distruse. Saint- 
Vincent de Vulturne este luat în 881, iar călugării sunt 
strangulaţi. Situl este abandonat vreme de treizeci de ani. 
Montecassino este atacat în două rânduri, la interval de 
câteva săptămâni, în 883. Călugării fug, iar cei care scapă 
cu viața se refugiază la Teano, lângă Capua. Muntele 
Sfântului Benedict nu a fost reocupat înainte de 943. Farfa 
este, de asemenea, vizitată. Pe coasta provensală viața 
monastică. dispare pentru multă vreme la Lerins și la Saint- 
Victor din Marsilia. 


1 R. POUPARDIN, Monuments de Ikistorie des abbayes de 
Saint-Philibert, Paris, 1905; F. LOT, Etudes critigues sur jab- 
baye de Saint-Wandrille, Paris, 1913 si DOM J. LAPORTE, 
Histoire des reliques des saints Wandrilie et Ausbert en Flandres 
au XC siecle, in Abbaye Saint-Wandrille, Saint-Wandrille, 1960. 

„Atacurile ungare sunt mai târzii. Marele raid din 899-900 
provoacă numeroase ruine în Lombardia. Bavaria este în 
special vizitată în timpul primilor zece ani ai secolului al 
X-lea. Abația de la Tegernsee este jefuită în 917. În 911, se 
semnalează o trecere a ungurilor prin Burgundia, iar în 917 
prin Lorena, unde jefuiesc Saint-Die şi Moyenmoutier. 
Aceste raiduri, rapide, inspirate de dorința de a prăda, 
provoacă rareori distrugeri compiete. 

Este dificil de stabilit bilanțul. La drept vorbind, această 
sumă de nenorociri trebuie repartizată pe o jumătate de 
secol și pe un teritoriu imens. Este delicată aprecierea influ- 
enței lor asupra vieții religioase propriu-zise. De altfel, ar fi 
mai util să cunoaştem bine regiunile de refugiu și abațiile 
unde persistă credința. 

Este sigur că mânăstirile din Germania, unde structurile 
carolingiene rămân mai solide și unde restaurarea puterii 
este rapidă, sunt puţin atinse de intrecerea dintre prinți. 
Exigenţele regelui în materie de servicii nu depăşesc posi- 
bilităţile recunoscute, chiar dacă suveranii saxoni iau de la 
abaţii importante contingente militare. Numai Bavaria a fost 
expusă cu adevărat distrugerilor provocate de invaziile 
ungare. Lorena, Valea Rinului şi Alpii sunt ținuturi protejate. 


Este cât se poate de evident că unele abațţii vechi răspân- 
desc o măreție incontestabilă. Aşa este Sankt Gallen, în vremea 
abatelui Salomon, între 890 și 920. Şcoala este la apogeul rep- 
utației ei, iar abația este în măsură să furnizeze profesori. O 
impresie mai puțin fragmentară poate fi oferită de studiul câtor- 
va mari abaţii din provincia Trier. Gorze este sub conducerea 
unui abate regular de la 863 la 922. Ea trece apoi, pentru zece 
ani, în mâinile unui laic. In 933 există la Gorze călugări vechi 
destul de fervenţi pentru a accepta observanțele austere intro- 
duse de abatele Einold. De aceea, lucrarea Viaţa lui Jean de 
Gorze, ce pretinde că abația este pustie şi viața respingătoare, 
exagerează în mod evident, la fel ca si harta episcopului 
Adalberon | de Metz, ce declară mânăstirea lipsită de orice viață, 
religioasăl. Pnim este condusă în mai multe rânduri, în 


1 A. DHERBOMEZ, Cartulaire de labbaye de Gorze, Paris, 
1898-1901, p.92. 

această perioadă, de preoți regulari care. lasă o amintire exce- 
lentă. Abația de la Sankt Mihiel cunoaște în tot acest timp o 
succesiune neîntreruptă de abaţi luaţi dintre călugări. Saint- 
Ellie: din Toul este o mânăstire episcopală foarte frecventată, 
unde viaţa religioasă se menţine. Alte abații, Sankt-Maximin 
din Trier, de exemplu, sunt conduse de laici. Tabloul de 
ansamblu este nuanţat şi nu s-ar putea afirma că întreaga 
viață monastică a dispărulil. 


Fervoarea religioasă nu se limitează la aceste câteva 
exemple localizate într-o regiune protejată în mod special. 
Ceea ce aflăm in legătură cu mânăstirea aceea sau 
cealaltă, prin intermediul vieţii: câtorva sfinte personaje, 
confirmă această impresie. Astfel, mânăstirea de la 
Aurillac, întemeiată către 890 de contele Gâraud, căruia 
Odon de Cluny i-a scris viața, nu era un loc de spirit 
lumesc, nu mai mult decât comunitățile unde Bernon și-a 
făcut ucenicia pentru viața monastică. Saint-Denis, care a 
făcut o-impresie atât de puternică asupra lui Gârard de 
Brogne, nu putea fi lipsită de întreaga cucernicie! 

Înnoirea monastică și reforma se sprijină în mod evi- 
dent pe mânăstirile care au rămas entuziaste. Nimic mai 
normal. La drept vorbind, sarcina pare complexă, și tre- 
buie să distingem trei aspecte principale. Există, în primul 
rând,. reconstrucția abaţiilor distruse sau abandonate. 
Acţiunea materială este însoţită de reinstalarea unei 
comunități ce adoptă adesea o viață monastică strictă, 
Miscarea de reformă propriu-zisă se manifestă prin înte- 
meierea de noi mânăstiri, cum .este cea de la Cluny, sau 
prin restaurarea spirituală a vechilor abaţii, în care viața 
religioasă cunoscuse o delăsare. Mișcările de reformă sunt 
numeroase, ele au adesea ca punct de plecare o 
mânăstire, şi se extind după aceea la multe altele. În plus 
faţă de voința pentru o viaţă regulară, ele au drept carac- 
teristică să dea naștere uniunilor de mânăstiri și, în 


1 Reformatorii se plâng că in întreaga Franţă nu a existat o 
singură mânăstire regulară, în care să poată intra un călugăr 
serios, Vita Odonis, in PL, 133 c 53. 

cazurile cele mai elaborate, unui ordin. În sfârsit, mona- 
hismiul găsește noi surse de inspirație prin dezvoltarea 
vietii eremilice si organizarea sa. 

Aceste lirei aspecte ale renaşterii vieții monastice se 
combină mai mult sau mai puţin. Un asemenea abate 
reformator, ca Richard de Saint-Vanne, este o vreme 
eremit, o asemenea abație reconstruită devine conducătoare 
de ordin, aşa cum se întâmplă cu Saint-Victor din 
Marsilia, iar Cluny, mânăstire nouă, ajunge pe prima 
treaptă. Se impune totuși, pentru mai multă claritate, să 
distingem tendinţele şi orientările. 


B. CLUNY 


Doi bărbați eminenţi sunt la originea mânăstirii de la 
Cluny, ducele de Acvitania, Guillaume cel Pios, şi abatele 
Bernon. 


Guillaume dorea să întemeieze o mânăstire spre mân- 
tuirea sufletului său și l-a ales pe Bernon ca abate, pentru că 
ştia, de la cei care îi erau apropiaţi, despre comunităţile pe 
care le conducea că trăiau în râvnă. Acest gest de indis- 
cutabilă credinţă este însoțit de donarea domeniului (villa) 
Cluny, la 11 septembrie 909, în condiții cu totul liberale!. 
Ducele, apoi nepotul şi succesorul său, Guillaume cel Tânăr, 
acționează în anii următori ca protectori-născuţi ai 
Clunyului, semnând ei înșiși toate chartele importante și 
atrăgând bunăvoința credincioşilor, ca și a vasalilor lor2. 

Bernon, un burgund de familie nobilă, întemeiase pe 
pământurile sale abația de la Gigny. El a devenit călugăr la 
Saint-Martin din Autun ce fusese reformată, către 870, de 
călugări venili de la Saint-Savin, o fiică a întemeierii de la 
Aniane,. Se trăia atunci potrivit cutumelor impuse de celebrul 
abate, într-o viață regulară foarte strictă. În această disciplină, 


1 Daia de 909 şi nu 910 a fost stabilită de G. de Valous în 
articolul „Cluny“ din DHGE. 

2 M. CHAUME, En marge de histoire de Cluny, in Revue 
Mabillon, t. XXIX, 1939, p.4l şi urm. 

venită din vremuri carolingiene, s-a format Bernon. El a 
impus-o cellei de la Baume-les-Messieurs, pe care a fost 
însărcinat să o reformeze, și la Gigny, păstrând aceste două 
comunități sub autoritatea sa. Ştiuse să-i trezească regelui 
Burgundiei, Rudolf ], interesul față de Baume si să obțină 
astfel bunuri funciare. Pentru Gigny, mânăstirea sa perso- 
nală, el a obținut de la papa Formosa, în 894, un privilegiu 
ce-i garanta libertatea de alegere abaţială. Aceste fapte 
dovedesc în ce măsură era credincios spiritului lui Benedict 
din Aniane. În sfârșit, lui Bernon trebuie să-i atribuim 
alegerea poziţiei de la Cluny, probabil pentru că nu era fără 
legătură cu familiile aristocrației vecine. 


Charta întemeierii mânăstirii de la Cluny conținea dis- 
pozitii ce urmau să se dezvăluie cu timpul fundarnentale. 
Guillaume cel Pios dăruia villa de la Cluny sfinților apos- 
toli Petru şi Pavel, adică Bisericii romane şi conducătoru- 
lui său. Era un transfer al proprietății exceptionale, 
deoarece călugării ce locuiau la Cluny posedau, dețineau 
Şi guvernau, pentru vecie, bunurile concedate. Noua 
mânăstire și bunurile sale deveneau, cel puțin ieoretic. o 
parte din patrimoniul funciar al Scaunului apostolic. 
Pentru a recunoaște faptul acesta, căiugării trebuiau să 
plătească o daiă la cinci ani un cens de 10 sous pentru 
luminatul apostolilor. Guillaume cel Pios renunța astfel la 
drepturile pe care le putea exercita proprietarul asupra 
unei mânăstiri construiie pe pământurile sale. 

Charta adăuga: „Am binevoit astfel să inserăm în acest 
act că, începând din ziua aceasta, călugării nu mai sunt 
supuşi jugului nici unei puteri pământeşti“. Această dis- 
poziţie era lămurită prin euumerarea actiunilor interzise. 
Donaţia interzicea invadarea bunurilor de la Cluny, sus- 
tragerea lor parțială sau oferirea lor ca beneficiu către 
oricine. Acest ordin categoric se reterea Ja toti prinții laici. 
la conți, la episcopi şi chiar la papă. Nu era vorba decât de 
temporal. Era, într-un fei, o clauză de imunitate întărită. 
Luat literal, Cluny nu era supus nici unei puteri ce avea 
capacitatea de coerciție asupra pământului său. si se 

găsea astlel sustras oricărei autorităţi pământeşti!. Este 
adevărat, la această dată, nu se pare că înterneietorul va 
fi înteles să atribuie o autonornie atiâ! de mare întemeierii 
de la Cluny, deoarece. fără să intervină în viața internă a 
mânăstirii, îi asigura protecţia. În acest sens limitat, char- 
ta de donaţie a Clunyului este, se pare, mai aproape de 
obiceiuriie carolingiene, decât de censecințele pe care 
abația a ştiut să ie tragă, cu timpul. 


De fapt, donarea unei mânăstiri Apostolului Petru, mai 
curând decât regelui, riu era, în 909, co acțiune necunoscută. 
Existaseră exemple în Italia încă din secolul al VIII-lea. Ele 
devin mai numeroase în secolul al IX-iea, pe măsură ce pro- 
tecția regală devine mai nesigură. Astfel, Girard, conte de 
Vienne, şi soția sa Berthe, fondatorii mânăstirilor de la 
Vezelay și de la Pothieres, pe care le subordonează Romei și 
pontifului. Ei plătesc un cens Bisericii romane. Nicolae 1, care 
a primit această cerere, s-a mulțumit să acorde, în 863, un 
privilegiu potrivit căruia regi, episcopi sau demnitari de orice 
fel nu au putut să ridice. să sustragă sau să folosească în 
profitul propriu sau al altuia bunurile concedate. Formularea 
retine atenţia pentru că nu pare îndepărtată de cea a chartei 
de întemeiere de la Cluny. Totuşi, ne putem întreba asupra 
sensului exact al actului din 863, pentru că acest transfer de 
proprietate, la acea dată, nu anulează drepturile regelui. 
Dimpotrivă, în 909, donatorul dispunea de puteri princiare şi 
semnificatia actului se modifică din acest motiv. Într-un 
vocabular apropiat şi în legătură cu un scop identic se per- 
cepe o schimbare ce ține de evoluția puterilor într-o jumătate 
de secoil. 


De la o imunitate carolingiană abia modificată. în care 
papa îl înlocuia pe rege. la un principat ecieziastic. tre- 
cerea este imperceptibilă și poate că a scăpat regilor și 
prinților. în 868, Carol cel Pleșuv, care face pace cu 





! Ne fastibus regiae magnitudinis subjiciatur, nec cujusliet 
ierrenue potestaliis jugo subjivcianiur. A. BRUEL, Recueil des 
Charnes de labbaye de Cluny. Paris, !1876-190:2. îl, n0li2, 
p.124. ă 

2 Lista mânăstirilor date Scaunului apostolic in E. AMANN şi 
A. DUMAS, L'Eglise au pouvoir cie laiques [58]. p.346. 

Girard, conte de Vienne, confirmă privilegiile pe care le are 
Vezelay, fără să-și păstreze autoritatea. În.939, Ludovic al 
IV-lea Outremer, care eiiberează o diplomă întemeierii de 
la Cluny, acordă următoarele: „acest loc va îi precum a 
stabilit contele Guillaume, scutii de orice dominație laică”!. 

Oamenii Bisericii. care, după toate probabilitățile, per- 
cepeau sensul acestor formule mult mai bine, au tras 
destul de repede consecinţele din acest fapt. Odon de 
Cluny a obținut în 931 de la papa loan al XI-lea o bulă ce 
confirma statutul mânăstirii. Ea conceda o imunitate ce 
excludea orice autoritate asupra bunurilor prezenie şi 
dependențelor viitoare ale abației. Ea proclama facultatea 
călugărilor de a alege liber abatele pe care îl doreau și de 
a subscrie la autonomia acordată de prinț. 

Generozitatea lui Guillaume cel Pios poate fi parțial 
explicată, fără să dorim a o minimaliza. Întemeierea de la 
Cluny are loc într-un moment când principatele teritoriale 
au ajuns să-și definească teritoriile şi când autoritatea 
ducelui este stabilită. Ralierea la Roma rămânea fără reale 
consecințe, din moment ce întemeietorul asigura în 
acelaşi timp pacea şi protecția, şi fără utilitate precisă, de 
vreme ce autoritatea Scaunului apostolic nu era foarte 
mare. Exista in acest punct o precauţie, pe care prece- 
dentele o explică. Or, privilegiul dobândit joacă un rol 
determinant, atunci când domeniile feudale se substituie 
principatelor teritoriale, ca garant al păcii publice. 
Bunurile de la Cluny suferă atunci vexaţiuni, de care 
vinovați sunt sirii de Brancion, de Berz€, de Beaujeu și alți 
câțiva. În 1016, călugării aduc la cunoștința regelui 
Franţei şi a papei certurile lor. Robert cel Pios eliberează 
două diplome, în 1017 şi 1023, în care confirmă posesiu- 
nile abației numai în Maconnais. Intervenţia regelui 
Franţei nu trece dincolo de acest gest de bunăvoință. 
Dimpotrivă, papa Benedict al VIII-lea, în septembrie 1016, 
ordonă tuturor episcopilor din Burgundia, Acvitania și 


1! Historiens de France, t. IX, p.590. 

Provența să-i apere pe călugări de toate relele de care 
suferă. El aminteste că Clunyul aparține Romei si că 
această 'raliere este valabilă și pentru dependențe. În plus, 
ordonă episcopilor să-i excomunice pe cei care i-au mole- 
stat pe clunisieni. Neputința regelui, care nu mai intervine 
în favoarea Clunyului până în secolul al XII-lea, și 
hotărârea papei reuşesc să facă din Cluny un bun al 
Scaunului apostolic și o seniorie a Bisericii separate, ce 
primește în mod hotărât un sprijin de la Biserica romană. 
La această dată, principiile stabilite de Bernon își găsesc 
împlinirea, iar mânăstirea de la Cluny constituţia, care i 
se atribuie de obicei încă de la originel. 

"Eliberarea Clunyului se extinde deopotrivă în domeniul 
spiritual. În dreptul Bisericii străvechi, comunitățile 
monastice depindeau de episcop, care avea asupra lor 
autoritatea disciplinară și puterea sacramentală de a con- 
feri ordinele. Excepţiile de la această dependenţă, în pro- 
fitul unei legări directe de Roma, rămân o raritate în epoca 
carolingiană. Abația de la Fulda, care se bucură, în vir- 
tutea unei bule din 751, de acest privilegiu de scutire, 
este, fără a fi unica, cel mai cunoscut caz. 

Problema scutirii nu se pune decât la sfârsitul secolu- 
lui al X-lea. La această dată, reforma monastică a atins 
deja un număr important de abații, în vreme ce episco- 
patul, mai ales în regatul Franţei, unde este prins în dis- 
putele dintre carolingieni și robertieni, pare mai compro- 
mis decât oricând cu viaţa laică. Călugării se bucură de 
un prestigiu religios neegalat, iar sentimentul că modul 
lor de viaţă îi aşază deoparte se găseşte, datorită acestui 
fapt, inviorat. 

Din epoca carolingiană, tutela regelui sau autoritatea 
proprietarului avuseseră ca efect contrabalansarea drep- 
turilor spirituale ale episcopului care nu era singurul ce 
urma să intervină in viața unei mânăstiri. De la charta 


i Je LEMARIGNIER, Structures monastiques et structures 
politiques dans la France de la fin du XC et des debuts du XIC 
siecle, in 1] Monachesimo [279], p.357 si urm. 

Clunyuiui, sunt numeroase abatţiile care au obținut pro- 
gresiv eliberarea temporală. De aceea, autoritatea epis- 
copilor şi pretenţiile lor de toate felurile ce nu se lovesc de 
nici o putere laică apar drept abuzuri. Era perceptibilă în 
mod special în abaţțiile al căror temporal aparținea 
Scaunului roman, deoarece aici, mai puțin decât în alte 
părți, se înțelegea că o mânăstire supusă Romei, în pri- 
vința bunurilor sale poate sâ depindă de o altă jurisdicție 
spirituală. 


Scutirea a devenit subit o chestiune urgentă şi gravă cu 
ocazia conflictului născut prin demiterea arhiepiscopului de 
Reims, Arnoul. La Conciliul de la Saint-Basle de Vergy, în 
991, Abbon de Fleury susține că într-o cauză de acest fel 
apelul la papă este indispensabil. Episcopul de Orleans, 
Arnoul, care conduce acuzarea, este ostil cu violență acestei 
chestiuni, la fel ca și oricărei intervenţii a Scaunului apos- 
tolic în problemele religioase ale regatului Franței. Episcopul 
de Orl6ans este diocezanul abației de ia Fleury. Raporturile 
sale cu abatele se înăcresc foarte repede şi Arnoul merge 
până la a atenta la viața lui Abbon. în aceste condiții Abbon 
de Fleury se străduiește să obțină scutirea pentru abația sa. 
Își sprijină cererea prin două lucsări foarte bine argumentate: 
Collection de Canons şi Lettre XIV, în care adună texte vechi 
favorabile libertăţii monastice. În 997, el a obținut de la 
Grigore al V-lea, nu fără trudă, esenţialu! din ce solicitase, şi 
anume de a se sustrage puterii coercitive a episcopului. De 
acum înainte, nici un episcop nu poate pătrunde în abație 
fără consimţământul abatelui, care, în cazul în care greşeşte, 
trebuie să fie judecat de un conciliu sau de Roma, dacă o 
cere. Rămânea să se elibereaze de puterea de ordin. 


Călugării de la Cluny au știut să obțină pentru ei 
atribuirea aceluiași privilegiu în 998 și. în plus, dreptul de 
a se adresa episcopului la alegerea lor pentru hirotonisi- 
rile sacerdotale și binecuvântarea abatelui. Guillaume de 
Volpiano a obținut același privilegiu pentru Frutiuaria, în 


1 J.-F. LEMARIGNIER, L'exemption monastique et les origines 
de la reforme gregorienne, in A Cluny [366],pp.288-340. 

1006, apoi peniru Fecamp și peniru Saint-Benigne din 
Dijon, în 1012. Până la această dată, scutirea nu este 
atribuită decât câtorva mânăstiri. La drepti vorbind, epis- 
copii sunt ostili în unanimitate. În 1008, cu ocazia unui 
nou conflict între Fleury şi episcopul de Orleans, Fulberit 
de Chartres, bun canonist şi spirit mare, ia: poziție 
împotriva privilegiului din 997, deoarece el nu găsește nici 
textul canonic nici rațiunea pentru a justiiica o asemenea 
pretenţie. 

Pungrea la punct definitivă a scutirii clunisiene este 
mai târzie. In 1024, Ioan al XIX-lea reînnoiește privilegiul 
lui Grigore al V-lea. Cu această ocazie el extinde, pentru 
toți călugării de la Cluny, oriunde s-ar afla, clauza care îi 
pune la adăpost de orice coerciţie episcopală. De acum 
înainte, toți cei care au făcut profesiune de credință prin 
-mâirile abatelui de Ciuny, şi este cazul călugărilor de la 
abaţiile-fiice și de la priorate, sunt scutiți de autoritatea 
episcopilor. Papa consideră necuviincios ca „fiii Sca- 
unului apostolic” să poată fi anatemizaţi de oricine tără ca 
justiţia sa să fi fost sesizată despre acest lucru. Aceste 
privilegii sunt confirmate cu o ultimă energie, la conciliul 
roman din 1027, de către același loan al XIX-lea. La 
această dată, Cluny aparține Scaunului roman, atât ca 
temporal, cât şi ca spirituai. 

Cucerirea scutirii este etapa decisivă în constituirea 
ordinului clunisian. adică în organizarea sub autoritatea 
abatelui de la Cluny a unei imense rețele de abatii-fiice, de 
mânăstiri supuse și de priorate. 


Dreptul monastic străvechi interzice cumulul de funcții 
abaţiale, dispoziţie ce se acordă periect cu autonomia 
mânăstirilor și cu puterea disciplinară şi sacramentală a 
episcopului diocezan. Benedict din Aniane inovase, păstrând 
autoritatea abațială asupra abaţiilor ce descind din propria 
întemeiere. Această practică devine repede cuturmniară la 
reformatori, din raţiuni evidente. Ea nu atrage după sine, 


1 FULBERT, ep. 16, in PL, 141 c 208. 

Lotuși, formarea-unui ordin religios, pentru că această unire 
ține de persoana abatelui și nu este durabilă..Așa se întâm- 
plă cu Bernon si Odon. Primul abate de la Cluny, care con- 
ducea spre destinele avute Baume şi Gigny, care a primit 
după aceea de la Guillaume cel Tânăr, Massay si de la Ebbon 
de Deols, Bourg Dieu și Ethice, și-a repartizat abaţiile prin 
testament între nepotul său, Guy, și discipolul său; Odon. 
Unirea nu ținea decât de persoana sa. Odon a primit 
deopotrivă funcţia abaţială în numeroase mânăstiri, în scopul 
de a le reforma. Legăturile de familie și prietenia explică, 
aproape în toate cazurile, această numire fără să fie necesar 
să se facă apel la spiritul de cucerire de la Clurnyl. Or, misi- 
unea lui Odon este uneori limitată în timp. Ea este cel mai 
adesea personală și nu leagă abația de mânăstirea burgundă. 
Astfel Fleur-sur-Loire, unde Odon reintroduce Regula bene- 
dictină, își regăsește independenţa şi propriul destin, fără să 
aibă legături organice cu Clunyul. 

Există si alte cazuri. În 999, ducesa Adelaida.a dăruit 
Romainmoutier, precizând că această mânăstire va avea de 
acum înainte acelaşi abate precum Cluny și călugării din cele 
două lăcașuri vor forma una și aceeași comunitate. Acelasi 
lucru se întâmplă cu mânăstirea de la Charlieu. Este vorba 
aici de legături permanente între instituţii. Călugării au 
aceeași viată și același abate, ei trăiesc numai în două locuri 
diferite. Cu toate acestea, nu este un ordin în sensul exact al 
termenului, cu definirea precisă a raporturilor de subor- 
donare între priorate, abaţiile supuse şi mânăstirea princi- 
pală. Abatele de Cluny reformează în continuare. cu litlu per- 
sonal, câteva mari abații în vremea Sfântului Maieul. Totuși, 
există tendința de a dobândi pentru Cluny abbatia, adică 
dreplul de a-l desemna pe abate. 


Ordinul de ia Cluny se elaborează lent şi instituțiile 
sale se stabilesc, uneori, lârziuZ. Anii decisivi par cei în 
care loan al XIX-lea extinde privilegiul lui Grigore a! V-lea 
la toţi călugării acolo unde ei rezidă, şi îi supune pe toti 
clunisienii jurisdicției pontificale. Începând de la acest act 


1 M. CHAUME, En marge de histoire de Chany. in Revue 
Mabillon. t. XAX, 1940, p.33 şi urm. 

2 3. HOURLIER. Cluny et la notion d'orce religieux. in A 
Cluny 1366], p.219 și urm. 

din 1024. confirmat de conciliul roman din 1027, epis- 
copii nu mai au nici o putere de corecție asupra mânăsti- 
rilor legate de Cluny. ce ţin cle acum înainte de papă. 
Autoritatea pontifului se exercită prin cea a abatelui de 
Cluny. Există, așadar, un ordin în sensul propriu al ter- 
menului. 

Această iustitulie se bazează pe câteva principii simple. 
Toţi novicii fac profesiune de credinţă prin mâinile 
abatelui de Cluny. oricare ar fi prioralul unde au fosi 
formaţi. Abatele are aceeaşi putere directă asupra 
călugărilor și toate casele sunt ca o extindere a abaţiei- 
mamă. Până în secolul al XIII-iea, nu există nici provincii, 
nici capitlu general. Abatele de Cluny vizitează toate 
abaţiile și dispune de puterea de corecție ca un singur si 
unic abate. Aceste particularităţi de guvernare derivă, în 
mod evident, din privilegiul de scutire și impun conducăto- 
rului ordinului o viață rătăcitoare, cu siguranță epuizantă. 

Nu toate abațiile au aceleași relații cu Clunyul. Casele 
supuse imediat abatelui de Cluny poartă numele de prio- 
rate. Toţi priorii sunt numiţi de abatele de Cluny si unii 
au, ei înșiși, dependenți. Cinci mari mânăstiri se bucură 
de un rang aparte, Lewes, La Charit&-sur-Loire, Saint- 
Martin-des-Champs, Souvigny şi Sauxillianges. Cei care le 
guvernau purtau titlul de mari priori și ocupau primul loc 
după abați. 

Autoritatea Clunyului se extinde deopotrivă la vechile 
abații care poartă acest nume, chiar și atunci când 
abatele nu mai este decât priorul caselor precedente. În 
sfârşit, există abaţii supuse, asupra cărora drepturile 
abatelui de Cluny sunt variabile. Uneori el numeşte 
abatele, alteori confirmă pur și simplu alegerea sa. Cu 
acestea din urmă, uneori, are dificultăți Ciunyul, deoarece 
aceste abaţii sunt muncite de tentaţia independenței. 

Regula Sfântului Benedict, care conduce viața clu- 
nisiană, era însoțită de uzantțe ce fixau numeroase 
aspecte concrete lăsate în umbră. Prin Bernon, Cluny a 
adoptat cutumele lui Benedict din Aniane și se alătură 
astfel mișcării de unificare monastică şi de reformă a 

epocii carolingiene. De aceea, prin acest fond comun, 
cutumele de la Cluny sunt apropiate de cele ale altor 
mișcări de reformă. Pe de altă parte, disciplina clunisiană 
este difuzată într-o mare măsură în afara ordinului pro- 
priu-zis, prin intermediul reformelor întreprinse, cu titlu 
personali, de abaţii de la Cluny. 

Aceste cutume au fost trecute în scris foarte devreme. 
Primul text este cunoscut şi păstrat într-o dublă 
redactare, din care prima ar urca până la abatiatul 
Sfântului Maieul, iar cea de a doua până ia cea a lui 
Odilon. O a treia redactare, cunosculă sub numele de 
Coutumes de Faria. datează din anii 1042-1043. Către 
1081, Ulric de Ciuny a consemnat din nou aceste uzanţe 
in Scris, cu mai multă metodă. La o dată nesigură, între 
1063 şi 1087, călugărul Bernard a făcut şi el o ediţie din 
aceleaşi cutumel. 


1 Fiiiaţia și înrudirea diferitelor cutumiare monastice din se- 
colele al X-lea şi al XI-lea se stabilesc după cum urmează, după 
G. DE VALOUS. Le monachisme chinisien |406]. t. 1, pp 20-21. 

Uzanţeie de la Cluny dau Reguuii Sfântului Benedict o 
versiune plină de blândețe, atunci când aceasta lasă o 
marjă de interpretare. Astfel munca manuală este redusă 
la puţine lucruri. Ascetismul nu este o preocupare domi- 
nantă, chiar dacă aici se practică posturile și veghea. 
Călugării trăiesc în linişte, care apare ca o observanţă fun- 
damentală. Întregul efort al clunisianului constă în con- 
centrarea permanentă a voinţei saie pentru viața în claus- 
trare, care se dezvoltă într-o liturghie aproape neîncetată. 
Slujba divină cu prelungirile sale ocupă majoritatea tim- 
pului. Înainte de marea messă din cor, călugării rămân 
indelung în rugăciune, liecare cu sine. Iarna, după 
rugăciunile nocturne, rămân aici până în zori, aşezati, 
rugându-se şi meditând. Lectura se iace în liniște în 
incintă, după primă, nonă și sextă, iarna. Pe scurt, întrea- 
ga viată a clunisianului este ocupată, iar sântenia este 
capătul acestei îndelungi maturizări în rugăciune. Cluny 
este o mânăstire pioasă și religioasă. 

Odon, al doilea abate, a dat acestei vieţi regulare o 
interpretare care modelează spiritul de la Ciuny. 
Comunitatea monastică şi liturghia se află în centrul unei 
reflecții grandioase, care se ocupă de întregul ordin ceiest 
şi unde converg toate etapeie mântuirii. 

Monahismul are drept mode! Biserica primitivă de la 
lerusalim adunată de Sfântul Spirit și realizează idealul 
prim viaţa comună sub conducerea abateiui. Călugărul 
este astfel martor al Bisericii locuite de Sfântul Spirit, ceea 
ce exciude orice rmeschinârie, Odon descrie foarte 
minuţios această irecere de la realitățile păraântesti la 
spiriiualitate. Renunţarea la lume şi asceza şterg păcatul 
originar şi restituie starea primitivă. Astfel incepe o 
N, UI, IV, V, Monte Cassino, 1905-19i2). Primele redactări ale 
culuinei de la Cluny, BB. ALBPERS, t. II. pp.1-80 şi 81-61. 
Couluimes de Farfa sunt cunoscute în două redactări, in PL, 150 
c 1193 şi urm., și ALBERS, t. |. Cele de la Frutiuaria. ALBERS, i. 
IV, pp: 1-19î, cele ale lui Ulrich, in PL, 149 c 635. Statutul de la 
Laniranc. rezultat al Reguiaris concordia engleză este edilat de 
D. KNOWLES. The monastic constitutions ci Lanfranc, Londra, 
1951. 

reintoarcere către paradis, Necontractând căsătoria, 
legătură ce nu-și află locul! în viaţa viitoare, călugărul per- 
fect poate fi asimilat cu îngerii. El trăieşte cu anticipație în 
sărbătoarea eternă!. 

Reflecţia lui Odon asupra liturghiei se desfăşoară pe 
acest fond celest. Idealul este rugăciunea continuă, 
voioasă şi entuziastă care ajunge până la nivelul cetelor 
îngerești. Liturghia monastică participă la această 
rugăciune eternă pe care îngerii o fac neincetat în fata lui 
Dumnezeu. Citându-l pe Vergiliu, Odon spune despre 
psalmodiere că „nu există nimic muritor care sună în ea“, 
ceea ce se poate înţelege în mai multe teluri. Cu toate 
acestea, la sărbătorile obligatoriu grandioase, pentru că 
trebuie să se mențină la nivelul ingerilor, preferă 
rugăciunea personală. Aceasta arată la ce nivel o situează: 
Ea ne face să pătrundem în liniștea eternă a lui 
Dumnezeu, adică în mistenul său, iar călugărul este atun- 
ci un mistic. Exact prin această încununare foarte per- 
sonală de vederi şi de teme tradiționale este original Odon. 

O asemenea amploare de vederi necesită câteva comen- 
tarii, în primul rând despre Odon. Canonic la Saint- 
Martin din Tours, a frecventat școlile şi a primit o formaţie 
excelentă. A predat. Îi datorează mult lui Grigore cel Mare, 
acest model de gândire al întregului monahism, şi 
folosește multe din operele sale. O viziune celestă atât de 
coerentă ar incita mai ales la aflarea modului în care 
influenţa lui Ioan Scottus Eriugena a ajuns până la el. În 
plus, există în gândirea sa accente noi, cu totul necunos- 
cute pentru timpul său, în legătură cu Christos sau cu 
viața interioară. Omul are ceva exceptional şi nu putem fi 
siguri că Clunyul i-a păstrat integral moștenirea. 

Pietatea face din mânăstire o şcoală de sfintenie, ceea 
ce înseamnă exact vocaţia sa orginară. În ciuda locului 


1 K. HALLINGER, Le climat spirituel des premiers temps de 
Cluny, in Revue Mabillon, t. XLVI, 1956, p.117 și urm. Autorul 
citează Monachi perfecti bealis angelis assimilantur. Vita 
Geraldi, Al, 8 şi Nil mortale sonans, în legătură cu psalmodierea. 

comunității în gândirea lui Odon, căutarea individuală a 
mântuirii pare să capete mai multă importanţă decât în 
epoca carolingiană, deoarece viziunea celestă este dublată 
la el de o abordare personală a spiritualităţii. 

La Cluny, cultura este 'în legătură directă cu cultul şi 
viața spirituală, deoarece ea are în primul rând drept scop 
să favorizeze înflorirea misticismului, care este inerent 
oricărei vocații monastice. Ea este subordonată vieţii reli- 
gioase. Este de mirare că o atitudine atât de normală a 
provocat acuzații acerbe și exageratel. 


La Cluny sunt cultivate cu prioritate artele ce conduc în 
cea mai mare măsură spre viaţa spirituală: muzica, arhitec- 
tura, precum si pictura și sculptura. Remarca lui Odon 
despre psalmodiere, citată anterior, indică în măsură sufi- 
cientă că rafinamentul, în acest caz, nu este senzual, ci divin. 
Slujba trebuie să conducă sufletul. În plus, muzica este arta 
cel mai direct accesibilă pentru călugării veniţi din mediile 
aristocratice. Ea este la Cluny un obiectiv urmărit cu multă 
atenţie. Se atribuie lui Odon, probabil gresit, un opuscul 
despre modul de a o practica. Nu din întâmplare capitelurile 
bisericii abațiale Sfântul Hugues reprezintă tonurile. Este 
încununarea unei mari râvne. Arhitectura are o funcție și 
mai complexă. Intenţiile simbolice țâșnesc de peste tot. Nava, 
scăldată de lumină, dispunea de o capacitate de evocare 
aproape fără limită. Călugărul Gauzon. care a făcut pla- 
nurile, cunoștea la fel de bine legile proporției, ca şi pe cele 
ale armoniei, încât să stie să ritmeze construcțiile cu 


! Cluny este acuzai de ritualism, de spiritualism excesiv, K. 
HALLINGER, în art. „Cluny“ din Enciclopedia italiana. şi de osti- 
litate față de cultură, S. HILPISCH, Das Benediktinisch-monas- 
tische Ideal in Wandel der Zeiter, in Studien ind Mitt. zur 
Gesch. des Benediktiner Ordens, t. LXVIII, 1957, pp.78-79. Cele 
două reproșuri sunt legate; J. LECLERCO respinge aceste 
aserţiuni, Cluny fut-ii ennemi de la culture? in Revue Mabillon, 
t. XLVII, 1957, p.172 și urm. care este o notă critică, și mai poz- 
itiv în Spiritualite et culture â Cluny, in Spiritualită Cluniacense 
1403], p.101. Dorind să dovedească că există cultură la Cluny, 
ceea ce este indiscutabil, J. Leclercq nu subliniază îndeajuns 
dependenţa ei faţă de spiritualitate. Cluny este în primul rând o 
mânăstire. 

2 PL, 133 c 758-814. 

cântarea în monodie. Îri sfârşit, decorul! dezvolta un program 
iconografic edificator şi nu o imagerie grotescă. Aceste arte 
tindeau să facă perceptibilă prezența lui Dumnezeu în lume 
şi au vocaţia de semne, dacă nu de sfinte taine. Astfel, tim- 
panul de la Moissac, un locaș clunisian, ilustrează admirabil 
viziunea directă a lui Dumnezeu, de care se bucură îngerii 
încântați de iubire. Or, destinul creștinilor în lumea de din- 
colo este exact aşa, întreaga teologie â secolului al XI-lea ne 
învaţă. Călugării, prin profesiunea şi misticismul lor, trebuie 
încă de aici, de pe pământ, să înirevadă aceste bucurii 
celeste. Imaginând încântarea divină, acest portal explică 
prin ce se constituia atunci mândria si măreţia vieții monas- 
tice în tradiția lui Odonl. * 


Artele literare suni deopotrivă cunoscute şi cultivate la 
Ciuny. Abaţii din secuiele al X-iea și al XI-lea sunt foarte 
fini literati. Odon este deasupra multor contemporani prin 
proiunzimea vederilor sale. Biblioteca de la Cluny este 
una dintre cele mai bogate ale creștinătății, iar călugării 
însărcinaţi cu scriptorium-ul sunt înconjurați de diverse 
atenţii. Există și copii la Cluny, și oameni foarte tineri care 
primesc într-o școală internă formaţia umanistă necesară 
cântării liturghiei şi citirii Sfintei Scripturi. Biblioteca dis- 
tribuie fiecărui călugăr, la începutul postului, o carte ce 
trebuie citită în întregime, asa cum prevede Regula 
Sfântului Benedict?. Nu-i lipseşte nimic culturii de la 
Cluny, numai că marile opere. fecunde .și originale, apar 
rar. O asemenea lacună nu se poate explica printr-o osti- 
litate față de cultură pe care totul o dezminte. Dimpotrivă, 
vocatia intelectuală a mânăstirii pare subordonată ori- 
entărilor sale spirituale si mistice. Edificarea pare a fi toc- 
mai esenţțialul. 

Este discutat sensul acțiunii clunisiene. Rolul său și 
semnificaţia sa în Biserică şi în societate, în secolele al 
X-lea şi al XI-lea, nu pot îiace obiectul unor explicaţii 


1 J. HOURLIER, La spiritialite'â Moissac d'apres la sculp- 
ture, in Annales du Midi, 1963, p. 395-404. 

2 A. WILMART, Le couvent et la bibliotheque de Cluny vers le 
milieu du XIC siecie, in Revue Mabillon, t.XI 1921, p. 99 și urm. 

pripite. Cele care, superficiale la drept vorbind, ar găsi un 
sprijin în originalitatea presupusă a Clunyului în materie 
de cutume monastice și de liturghie s-au dovedit fără fun- 
dament!. 

Legăturile Clunyului cu nobilimea au fost, pe bună 
dreptate, primele cercetate. Două puncte de vedere, destul 
de diferite, au fost dezvoltate în același timp. Abația de la 
Cluny, prin centralismul său, s-ar opune particularismu- 
lui medievăl și fragmentării puterilor. Ordinul, consinucție 
ierarhizată sprijinită pe legături de dependenţă, este mo; 
delul statului feudal?. Aceasta este o versiune monarhică 
a rolului abației burgunde. Invers, Cluny le apare unora 
ca favorizând puterea aristocrației. Mânăstirea con- 
solidează societatea prin intervenţiile sale în favoarea 
păcii şi luptă în mod eficace împotriva grupurilor eretice, 
prin calitatea vieții sale religioase şi liturgice. Bogăția sa îi 
permite să acorde asistenţă săracilor, ceea ce limitează 
luptele sociale. Cluny confirmă ordinea socială. 

Aceste vederi nu ar putea fi adoptate fără o analiză. 
Cluny pare să se acomodeze uşor cu particularismul 
medieval şi se adaptează la toate situaţiile speciale. Abaţții 
întrețin bune relaţii cu impăratul care, totuși, nu mai per- 
mite instalarea clunisienilor în statele sale. Abația se 
înțelege mai bine cu prinții şi cu seniorii. De la aceştia 
primeşte ea misiunea de a reforma mânăstirile particu- 
lare. Autoritatea seniorială asupra comunității monastice 
este cea care favorizează expansiunea clunisiană. De altfel, 
Cluny nu caută să preia de la seniorii laici bisericile par- 
ticulare pe care le posedă. Lista donațiilor arată că marea 
mânăstire burgundă este mai putin îndreptată, decât 


1 Explicaţiile lui E. WERNER, Die Gesellschaftlichen 
Grundlagen der Klosterreform im 1] Jh. [407], au fost făcute 
fărăme de K. HALLINGER. Progressi e problemi della ricerca 
sulla riforma pregregoriana, in Il Monachesiino [279], p.257 şi 
urm. 

2 I.-F. LEMARIGNIER, Structures monastiques et structures 
politiques dans la France cie la fin du XC et des debuts du XJC 
siecle, in II Monachesimo [279], p. 357 și urm. 

altele, spre revendicarea posesiunilor!, Opera sa este în 
primul rând religioasă și se articulează pe drepturile 
laicilor, mai mult decât pe cele ale episcopilor. Cluny 
răspunde cum se cuvine problemei puse de decadenţa 
vieții religioase din cauza amestecului laicilor în viața 
mânăstirilor, propunându-şi să realizeze autonomia sau 
independența lor cu acordul aristocrației. Libertatea pe 
care o obţine Cluny pentru abațiile-fiice și pentru priorate 
este compensaţia inserării profunde în societatea feudală. 
Nu ar trebui, cu toate acestea, să credem Clunyul ostil 
episcopilor şi că prelaţii țin mânăstirea în suspiciune, 
pentru că a obținut un privilegiu extins de exempțiune. În 
mod obișnuit, clunisienii întreţin relaţii amicale cu epis- 
copii. Dificultăţile sporadice sunt aplanate destul de uşor. 


C. CELELALTE MIȘCĂRI DE-REFORMĂ 


Reforma monastică este un program care se impune 
într-o măsură destul de mare în Europa Occidentală. Dar 
Cluny nu deține monopolul în acest sens. Mişcarea este 
amplă și cormnplexă. Nu poate fi vorba astăzi de a anexa la 
Cluny toate abaţiile care i-af adoptat uzantțele, fără a face 
parte din ordinul propriu-zis. Există, pe de altă parte, 
reforme monastice a căror inspiraţie este oarecum dife- 
rită. Este bine să subliniem originalitatea fiecărei actiuni, 
dar nu trebuie să exagerăm. 

Mișcarea de reformă creează prin ea însăşi legături 
între mânăstiri, pentru că abaţii și micile grupuri de 
călugări merg de la una la alta pentru a introduce acolo 
cu exactitate reforma. Ei pot rămâne originali şi să se 
relaxeze după plecarea unui abate venit din alte pârți. 
Poate rămâne din aceasta o înrudire spirituală și relații destul 


1 J. WOLLASCH, KONIGTUM, Adel und Kloster in Berry 
wahrend des 10. Jahrhundert. in Neue Forschungen 404], 
pp.17. 265; HE. MAGER. Studien tiber das Verhaltnis des 
Cluniacenzer zum Eigenkirchenwesen [404),pp.167-217. 

de suple, dar durabile. Inlluenţa poate fi marcată in 
uzanțe şi cutume. Apar ligi. uniuni şi confederaţii de 
mânăstiri. Ordinul clunisian apare în acest context drepl 
cea mai elaborată organizare. 

Fleury-sur-Loire esie reformată în 931, deoarece con- 
teie Lisiard, pe care îl nemultțumeşte delăsarea vieţii 
monastice, a obţinut de la regele Raoul cedarea dreptului 
său de numire a abatelui. El a făcut atunci apel la Odon, 
care însă nu a iost acceptat uşor de comunitate, Abatele 
de la Cluny a introdus aici o viață mai austeră şi a impus 
abandonarea pecuiiului personal, practică ce ruina spiri- 
tul de purificare şi spărgea unitatea necesară unei comu- 
nități monastice. După moartea lui Odon, călugării de la 
Fleury aleg ca abate tot un clunisian. După 948, ei îl iau 
dintre ei. Fleury nu a fost niciodată integrat în Ordinul 
Cluny, de altfel, statutul său este potrivnic acestui lucru. 
Libertatea de alegere a abatelui, privilegiu confirmat de 
papă, nu împiedica mânăstirea să fie regală, ceea ce 
autoriza intervențiile regelui în chestiunile temporale și 
chiar în desemnarea abatelui. Sprijinul acordat de Hugo 
Capet unui abate intrus, in 987, arată in mod suficient 
acest iucru. Statutul interzicea orice afiliere la Cluny, iar 
reforma nu îl modifică. 


Devenită mânăstire regulară, Fleury participă la restau- 
rarea a numeroase abaţii. iar ajutorul său este cu atât mai 
solicitat cu cât proprietarii nu pot fi bănuitori în legătură cu 
intervenția călugărilor. atât de respectuoși cu drepturile lor. 
Astfel reformează Saint-Remi de la Reims, unde unul dintre 
ei, Hincmar, este abate din 945 până în 967. În vrernea 
abatelui Wulfade, între 948 si 962, această acţiune se inten- 
sifică. La cererea contelui Thibaud, un grup de călugări 
restabilește viața regulară la Saint-Florent din Saumur. 
Saint-Pere din Chartres, care devenise colegială, revine la 
viaţa monastică cu ajutorul mânăstirii Fleury si acordul 
episcopului. La cererea episcopului de Laon, Fleury 
furnizează abației Saint-Vincent din acest oraș 12 călugări 
pentru a ajuta un abate reformator venit de la Gorze. 

La Fleury sosesc,:deopotrivă, călugări pentru a se ferma 
înainte de a se intoarce la mânăstirea lor de origine, unde vor 

restabili viața regulară. Asa s-a întâmplat cu irlandezul 
Cadroe, în 945. Rechemat la capătul a doi ani, el a devenit 
prior. apoi abate la Waulsort, pe Meuse, apoi la Saint- 
Clement din Metz. Acest mod de acţiune este în special fruc- 
tuos în Anglia. Osgern, format de Fleury, între 950 şi 963, 
devine abate de Abbington. Oswald care, după o ședere la 
Fleury, devine succesiv episcop de Worcester, apoi arhiepis- 
cop de York, sprijină înnoireă monastică. Fondează 
mânăstirea de la Westbury-on-Trym, ai cărei câlugări înlocu- 
iesc canonicii la catedrala din Worcester, și participă la înte- 
meierea marii mânăstiri de la Ramsey, înire 969 și 972. 


Influenţa clunisiană este deopotrivă de puternică la 
Saint-Benigne din Dijon, mânăstire ce aparţine episcopu- 
lui de Langres, care îi este și diocezan, deoarece nu există 
episcop la Dijon. Bruno, dornic să o reformeze, a făcut 
apel la Maieul, care a trimis 12 călugări conduși de 
Guillaume de Volpiano. Devenit abate în 990, el a introdus 
la Saint-Benigne cutumele de la Cluny, pentru liturghie şi 
şcoli. Cu toate acestea, avea o înclinație pentru severitate 
şi a sporit asceza clunisiană măsurând hrana și nead - 
mițând pentru călugări decât veșminte grosiere. Acest 
regim excesiv a provocat câteva plecări. 

Guillaume de Volpiano a acţionat ca reformator de pro- 
fesie al mânăstirilor, fie că a avut funcția de abate cu titiu 
personal, fie că mânăstirile devin proprietatea lui Saint- 
Benigne. El a obținut privilegiul de exemptiune pentni 
unele dintre aceste abaţii. La moartea sa, în 1031, el con- 
duce aproape 40 de mânăstiri. 

Influența sa este preponderentă în Normadia, unde 
restaurează abația de la Fecamp, Saint-Ouen din Rouen, 
şi Jumiăges. În plus, a întemeiat Bernay. Originar din 
Lombardia, Guillaume de Volpiano se bucură de o largă 
audiență în mânăstirile din Italia de Nord. El conduce 
Fruttuaria, San Ambrosio din Milano, Sant'Apollinare din 
Ravenna. Este activ deopotrivă în Lorena, unde episcopul 
de Toui îi încredintează Saint-Evre, iar episcopul 
Adalberon al II-lea, Saint-Arnoul din Metz. Reformează şi 
Saint-Germain-des-Pres la Paris şi Moiesmes în Burgundia, 

Activitatea esie intensă şi puţin disparată, pentru.-că nu 
există o unire între toate aceste mânăstiri. Marca perso- 
nală a lui Guillaume rămâne însă puternică. 

Condiţiile unei reforme monastice sunt întrunite în 
Flandra şi mai ales în Lorena, încă de la sfârșitul celui de 
al doilea deceniu al secolului al X-lea. Mânăstirile de aici 
suferiseră în special din cauza guvernării abaţilor laici. 
Întreruperea vieţii monastice regulare nu fusese generală, 
iar unele mânăstiri își regăsiseră destul de repede abați, 
luați dintre călugări, conform Regulii Sfântului Benedict. 
În aceste regiuni, mişcarea de reformă monastică este o 
strădanie pentru restaurarea vieţii regulare, a evlaviei şi a 
practicilor ascetice. Nu există, sau există într-o foarte 
mică măsură, prelungiri instituţionale, deoarece, fiind 
încă foarte apropiate de tradiția carolingiană, aceste 
mânăstiri nu caută să obțină eliberarea de sub tutela laică 
legitimă, nici exempțiunea de sub autoritatea episcopaiă. 
De aceea, prinții. episcopii şi aristocrația aduc un sprijin 
eficace unei acțiuni care nu reprezintă nici un pericol pen- 
tru ei. Nu ar trebui să. tragem de aici concluzia că această 
reformă este mai puţin împlinită sau mai putin perfectă 
decât cea de la Ciuny. O asemenea afirmație este o eroare 
de apreciere istorică. Reînnoirea monastică se realizează, 
în Flandra și în Lorena, într-un context instituţional în 
care exigenţele clunisiene par cu totul inoportune. 
Reforma este strict adaptată la situația politică și reli- 
sioasă. 

Opera lui Gerard de Brogne este cu atâi mai intere- 
santă, cu cât ea reușește, în cel mai strict conformism, în 
timp ce punctele de plecare puteau să promită cu totul 
altceva. Fondatorul aparţine unei [amilii nobile care nu 
deține nici un patrimoniu imens, nici putere însemnată. 
EI se îndreaptă cu prudenţă şi târziu către viața monas- 
tică. Transformă un loc de cult distrus, situat într-o pro- 
prietate familială, în abație. Acţiunea pare să fi început în 
913-914. Ea este cunoscută printr-o chartă din 919. Acest 
act, care este o donație, asigură călugărilor proprietatea 
-asupra locurilor și protectia contelui de Namur şi a epis- 

copului ce Liege. Familia aprebă donația făcută de Gerard, 
care nu se călugăreşte decâl în acest moment. Vine la Saint- 
Denis pentru a se forma aici pentru viaia monastică. Este 
într-o situatie care ne-o aminteşte pe cea a lui Bernon: este 
stăpânul unei biserici particulare şi abatele ei, de la înite- 
meiere. din'923, se pare,.pe când nu era decât diacon!. 


Acest cumul de funcţii diferite atrage atenţia asupra lui. 
Este chemat mai întâi să restaureze Saint-Ghislain din 
Hainaul, veche abație distrusă de invazii, din care nu 
rămăsese, ia începutul secolului al X-lea, decât ce biserică 
deservită de un preot din imprejurimi. Către 930, ducele 
Gislebert de Lorena și episcopul de Cambrai au instalat. aici 
o comunitate canonială şi, puţin după aceea, după toate 
probabilitățile în 931. îl însărcinează pe Gerard de Brogne să 
restabilească aici viaţa monastică. Ducele, care era abate laic 
ia Stavelot, la Sankt-Maximin din Trier, la Echternach și la 
Chevremont, pare să fi ezitat îndelung în faţa reformei. 
Reslaurarea lui Saint-Ghislain este, poate. legată de ascunse 
gânduri politiceZ. 

Acţiunea lui G&rard de Brogne se îndreaptă către Flandra, 
unde :contele Arnoul îi încredinţează misiunea de a reforma 
mânăstirile unde este abaie laic: Sfântul Petru din Gand, 
Saint-Bavon, Saint-Bertin si Saint-Amand. Reformarea constă 
în a-l numi pe Gerard de Brogne sau pe unul din discipolii săi 
în fruntea unei abaţii, să reconstituie temporalul, să-i 
înlocuiască pe canonici cu călugări. dacă este loc, si să pro- 
moveze o viață mai ascetică şi mai regulară. Statutul 
mânăstirii nu se modifică. Astfel, după reforma de la Saint- 
Bertin, în 945, contele rămâne abate iaic la fel ca inainte. 
Uneori aparențele ne pot face să credem că au loc câteva 
modificări. La Saint-Amand, după 952, există un abate regu- 
lar. dar dominaţia printului asupra temporalului este totală, 
jar sarcinile impuse rămân foarte grele. De fapt, contele 
obține avantaje suplimentare din retorma spirituală ce a permis 


1 JJ. WOLLASCH, Gerard von Brogne und seine 
Klostergrrinclung. in RB, t.70, 1960, pp.62-82, şi ID., Gerard von 
Brogne im Reformmânchtum seiner Zeit. in ibid., p.229 și urm. 

2 A. DHAENENS, Gerard de Brogne â 'labbaye de Saint- 
Ghislain. in RB. t. 70, 1960, pp.101-115. 

reconstiluirea averii mânăstirii prin donaţii pioase. fără ca 
propriile drepturi să se fi micșorat cu ceval. 

Prelungită de discipoli precum Mainard, reforma lui 
Gerard de'Brogne a ajuns in Normandia. Ducele Richard l-a 
însărcinat, în 966, să restabilească observanța într-un anu- 
mit număr de mânăstiri, în special la Mont-Saint-Michel. El 
a făcut din această abație un aşezămâni de înaltă valoare, 
care, o vreme, a constituit un exemplu pentru întreaga 
regiune. Reforma lui Gerard de Brogne se stinge destul de 
repede, ca şi cum i-ar fi lipsit oamenii și urmașii. Este cel mai 
adesea precară, şi misiunea este reîncepută câteva decenii 
mai târziu. Ea era, deopotrivă, amenințată. din exterior, de 
fiecare dată când un print revenea la practicile de guvernare 
ce provocaseră ruina abaţiilor. Așa s-a întâmplat cu Saint- 
Amand, de la guvernarea lui Baudouin al IV-lea. 


În Lorena Superioară, trei centre de reformă monastică 
apar aproape simultan. Ele sunt rezultatul unei intense 
mișcări spirituale, care animă micile grupuri de clerici de 
la Toul, Metz și de la Verdun. 

La Toul, în jurul episcopului Gauzlin, se distinge pen- 
tru cucernicia sa, ca şi pentru învățătura sa, marele 
senior al capitlului, Einhold sau Agenold. Arhidiaconii 
împărtăşesc aceeași ardoare. La Verdun, canonicii, un 
pustnic, Humbert, irlandezi refugiați, și Odilon, impreună 
-cu marele senior al capitlului formează un cerc de pietate 
foarte activă. Mai -ales la Metz, canonicul Roland, con- 
ducătorul catedralei, arhidiaconul Blidulf, preotul 
Warimbert, clericul Salecho, diaconul Bernacer suni 
animați de un spirit identic. Jean de Vandicres, fiul unei 
familii de aristocrați, născut în satul cu același nume, face 
legătura intre aceste grupuri diferite. Devenit preot, 
rămâne câtăva vreme la Toul, apoi revine la Metz. Atras de 
viaţa monastică, ar fi căutat în zadar în Italia o abație 
unde să poată trăi potrivit Reguli. 

Episcopul Adalberon i-a oferit abația din Gorze, pe care 


3 


! H. PLATELLE, L'oeuvre de saint Gerard de Brogne â Saint- 
Amand. in ibid., pp.127-141. 

predecesorul său, Wigeric, i-o dăruise, în 922, unui laic, 
contele de Metz, care îl ajutase în timpul luptelor ce agi- 
taseră pe atunci Lorena. Contele nu a făcut nici un fel de 
greutăți pentru a o restitui, iar călugării bătrâni rămaşi 
aici au acceptat cutumele mai austere impuse de noii 
sosiți], 

Jean de Vandieres şi pioasele personaje din diocezele 
vecine s-au adunat la Gorze, au primit de ia Adalberon 
rasa monastică şi i-au desemnat pe Einhold ca abate. O 
chartă a episcopului de Metz, din 16 decembrie 933, le dă 
abația și bunurile ei. Gorze a devenit un înalt loc de 
ascetisin. Einhold, apoi Jean de Vandicres care o conduc, 
măresc numărul zilelor de post şi de veghe şi acordă 
liturghiei cât mai mult timp posibil. O mânăstire atât de 
austeră și atât de ferventă atrage fără încetare noi recruți 
şi devine rapid un model pentru întreaga Lorenă. 

Gauzlin, episcop de Toul, care venise la Fleury-sur- 
Loire pentru a aprecia respectarea normelor religioase, la 
întoarcere a adus cu el un cutumiar și pe călugărul 
Archambaud, din care a făcut, în 934, abate la Saint-Evre, 
cu scopul de a reforma mânăstirea. Pentru a o popula, 
episcopul a făcut apel la călugării veniți de la Gorze, în 
special la vechii canonici de la Verdun. Lui Archambaud îi 
urmează bătrânu! pustnic Humbert, un prieten al lui 
Einhold şi al lui Jean de Vandieres. De aceea mediul spi- 
ritual de la Saint-Evre este mai apropiat de Gorze decât de 
Fleury. Tot în 934, ducele Gislebert, sbate laic la Sankt 
Maximin din Trier, câştigat pentru cauza reformei de 
Gerard de Brogne, acceptă introducerea ei, făcând din 
superiorul Ogon abate regular. Doi călugări de la Gorze, 
dintre care unul era Blidulf, contribuie la restabilirea unei 
vieți mai ascetice. 

Einhold și Jean de Vandieres nu visaseră la o reformă 
generală a mânăstirilor şi, de altfel, nici nu aveau puterea 
să o întreprindă, deoarece, în Lorena, ea era de compe- 


1 3. LECLERCQ, Jean de Gorze et la vic religieuse du X€ sie- 
ete [255], pp.134-162. 

tența episcopilor şi a prinților. Frau mulțumiți că au ridi- 
cat o mânăstire în care viaţa era austeră și pură. Apelul la 
călugării de la Gorze pentru a reforma cutare sau cutare 
abație nu introduce nici o legătură instituțională. La 
Saint-Evre, care este o mânăstire episcopală, episcopul 
„Gauzlin îşi rezervă dreptul de a interveni în alegerile 
abațiale, de a vizita mânăstirea şi de a-şi exercita aici 
dreptul de corecție. Călugării pot face apel la mitropolit și 
la regel. Pe scurt, Gorze nu intervine în nimic, cel puţin cu 
titlu oficial. Nu este mai puțin adevărat faptul că trimi- 
„terea de călugări sau a unui abate creează legături spiri- 
tuale și o filiație. Uneori, ea este bine cunoscută, pentru 
că o viață de sfânt sau o cronică o citează. Cel mai adesea, 
această influență religioasă este dificil de pus în evidenţă. 
Se întâmplă totuşi ca un călugăr care părăseşte o abație 
pentru a reforma o alta, să figureze, după moartea sa, în 
necrologul mânăstirii sale de origine, cu mentionarea 
locurilor în care și-a exercitat activitatea. Aceste mențiuni 
sunt indicii indubitabile de filiaţie, şi semne ale propagării 
reformei?. j 

În primul rând, Gorze, apoi Saint-Evre şi Sankt- 
Maximin din Trier apar drept centre ale unei reînnoiri a 
vieții monastice ce se dezvoltă treptat, pe măsura legătu- 
rilor personale. Mânăstirile reformate furnizează la rândul 
lor abați şi călugări pentru alte întemeieri. Mişcarea se 
multiplică și se ramifică în toate direcțiile şi se continuă 
până la începutul secolului al XII-lea. Începând cu Gorze, 
se pot identifica zece grupuri de mânăstiri. Reforma este 
introdusă de.mitropoliţi, cei de la Mainz, de la K&ln, și de 
la Salzburg, urmaţi de un mare număr dintre diocezanii lor. 
Ea este deopotrivă încurajată de suverani. Otto 1] și Otto 
al Il-lea o introduc în abaţiile regale şi o încurajează, 


! Charte de Gauzlin, Mabillon, in Annales OSB, t.IV, Paris, 
1707, pp.705-706. 
2 Punerea la punct a acestei metode şi folosirea ei pe scară 
cât mai largă este baza marii lucrări a lui K. JIU EINEREE, Gorze- 
Kluny [379]. 

concedând diplome de imunitate ce permit libera alegere 
a abatelui. Reforma se extinde în întreaga Germanie şi 
rareori în afara eil. 

Saint-Evre din Toul, de exemplu, a reintrodus viața 
regulară la cererea episcopului Gauzlin în stăreţia Saint- 
Mansuy,. către 935. În acelaşi an, abația reformează 
Montier-en-Der, trimițându-i aici pe abatele Alberic și pe 
scolasticul Adson, care a devenit abate după el. În 951, 
episcopul de Verdun, întreprinde înlocuirea canonicilor 
de la Saint-Vanne cu călugări şi îl aduce de la Toul pe 
abatele Humbert. care era un bătrân canonic de la 
Verdun. În 957, episcopul Gauzliri dă mânăstirii Saint- 
Evre prioratui de la Bainville. 

Călugării de la Gorze „sunt solicitati și mai des. Mai 
întâi la Metz, la cererea episcopului Adalberon, care îi 
alungă, către 940, pe canonicii de la Saint-Arnoul, pentru 
a introduce aici călugări. La aceeaşi dată, Saint-Martin- 
devant-Metz este reformată. Tot la Metz, episcopul 
Thierry, care întemeiază abația de la Saint-Vincent, lasă 
organizarea în seama călugărilor de la Gorze. Către 935- 
940, abația din Senones, care aparține în ceea ce privește 
temporalul de episcopia de Metz, primeşte un abate venit 
de la Gorze. Înainte de 942, Richer, episcop de Liege, 
reformează Saint-Hubert prin Frederic, un superior de la 
Gorze. Prinții continuă mișcarea. Ducele Gislebert îi încre- 
dințează în 938, abația de la Stavelot lui Odilon, fostul 
mare senior al capitlului de la Verdun și călugăr la Gorze. 
Ducele Fredâric înlocuiește canonicii de la Moyenmoutier, 
considerați nedemni, prin călugări și îl aduce pe abatele 
de la Gorze. Abaţiile de la Saint-Avold, de la Marmoutier şi 
de la Neuwiller primesc, în cursul celei de a doua jumătăți 


i Este numărul reținut de K. Hallinger. Totuși, se pare că tre- 
buie să distingem ceea ce provine de la Saint-Evre din Toul. 
Dimpotrivă, se poate aprecia că reforma lui Richard de Saint- 
Vanne este mai autonomă decât o afirmă autorul. Ea este, de alt- 
fel, întoarsă către Flandra şi Picardia. Câteva mânăstiri non ger- 
manice primesc abaţi, este cazul la Montecassino şi la San Paolo 
Fuori le Mura ge la Roma. 

a secolului al X-lea, câte un abate venit dintr-o mânăstire 
din Metz. 

Abatiile reformate ce Gorze furnizează, la rândul lor, 
abați şi călugări, și participă la extinderea mişcării. Sankt 
Maximin din Trier, Saint-Emmeran din Regensburg, 
Niederaltaich, Lorsch, Fulda, abatiile din Mainz, 
Finsiedeln, Saint-Vanne din Verdun constituie tot atâtea 
grupuri de abaţii unde se prelungește reforma. Mișcarea 
este reluată la mijlocul secolului al XI-lea de abaţiile de ia 
Schwarzach-am-Main și Ilsenburg, care constituie ceea ce 
s-a numit „noua Gorze“. Vechiul monahism găseşte din 
nou forţă, în vreme ce noile tendințe ies la lumină. 

O miscare de reformă atât de larg răspândită și reluată 
atât de perseverent pe tot parcursul secolelor al X-lea şi al 
Xl-lea necesită remarci. Gorze restaurează forma vieții 
monastice, străduindu-se să promoveze regularitatea și 
ascetismul. Programul este fundamental și puțin sistema- 
tic. Este în stare să urmărească și să repună fără încetare 
reforma la lucru. Se percep inflexiuni şi aranjamente, de 
la inițiativele îndrăznețe de la începutul secolului al X-lea, 
la etortul permanent pentru menținerea nivelului vieţii 
monastice. Lucrarea pare tot timpul precară și mereu 
reluată, în funcţie de schimbările de domnii, de succe- 
siunea episcopilor şi de moartea abaţilor. Îndelungata pre- 
lungire a mişcării de du-te-vino a călugărilor de la o 
mânăstire la alta lasă să se inţeleagă că evlavia cere efor- 
turi mereu reînnoite. Cu timpul, familia monastică pare 
mai unită, mai uniformă în practicile ei și mai puţin capa- 
bilă de inovații. 

În Anglia, viața monastică a fost aproape în întregime 
distrusă de invaziile scandinave. Cele câteva abaţii care 
rezistă sunt proprietatea seniorilor și sunt. ocupate de 
comunități de clerici, cel mai adesea căsătoriți, având 
bunuri în posesiune şi ducând, la urma urmelor, o viață 
destul de demnă, ţinând seama de abandonarea aproape 
totală a celibatului ecleziastic. Se pare că nu au fosi 
călugări decât la Sfântul Augustin din Canterbury și la 
Glastonbury care constituie un loc de pelerinaj foarte 

frecventat din cauza. mormintelor Sfântului Patrick şi al 
Sfintei Brigita. Iniţiativa reînnoirii monastice tine de un 
număr foarte mic de persoane. 


Dunstan, născut în 909 și înrudit cu faniilia regală din 
Wessex, este trimis la Glastonbury pentru a-şi face acolo 
studiile. În 923, este prezentat regelui Athelstan de unchiul 
său, arhiepiscopul de Canterbury Athelm. După 6 gravă mala- 
die, renunță la viaţa lumească și se călugăreşte. În 940, 
regele Edmond îl instalează ca abate la Glastonbury, iar 
Dunstan reconstruieşte abația și primește primii discipoli 
printre care pe Etheiwold, căruia regele. Edred îi va da mai 
târziu mânăstirea de la Abindgon. 

Dunstan se străduieșşte să restaureze viaţa monastică 
sprijinindu-se pe modelele de pe continent. Aduce călugări de 
la Corbie, iar călugărul Osgar se duce la Fieury pentru a se 
forma acolo potrivit cutumelor acelei mânăstiri. Dunstan, 
exilat în timpul domniei regelui Edwy, vieţuiește la Sfântul 
Petru de la Mont-Biandin din Gand, care tocmai fusese refor- 
mată de Gerard de Brogne. 

in 957, cu urcarea la tron a iui Edgar, se deschide o 
perioadă de restaurare a Bisericii. Regele îl cheamă pe 
Dunsitan din exil și îl numeşte -episcop de Worcester și de 
Londra, înainte de a-l face arhiepiscop de Canterbury. În 961,. 
el determină alegerea ca episcop de Worcester a lui Oswald, 
care a fost călugăr îa Fleury, iar în 963, a lui Ethelwold,. ca 
episcop de Winchester. Acești trei călugări deveniți episcopi 
și puternici prin ajutorul regelui. întreprind o reformă 
monastică. Ei procedează la dizolvarea comunităților de cle- 
rici şi le înlocuiesc prin călugări care sunt plasați sub tutela 
și protecţia regelui. 

Ethelwold restaurează abația de la Peterborough, apoi pe 
cea de la Ely, în 970, unde călugării iau locul canonicilor. 
Direct sau indirect, el restabiieşte viața monastică la 
Chertsey, la Croyland și poate şi la Saint-Albans. Oswald, la 
rândul său, înlocuieşte canonicii cu călugări la catedrala din 
Worcester, apoi întemeiază mânăstirea de la Westbury-on- 
Trym şi, în sfârşit, abația de ia Ramsey, în 969. Dunstan 
instalează o comunitaie monastică ia Westminster și restau- 
rează abaţiile de la Malmesbury, Mucheiney, Athelney și 


1 Cf. D. KNOWLES, The monastic order in England (97), pp.31- 
56. 

“Milton. În 970, un sinod se ține la Winchester pentru a ela- 
bora un cutumiar uniform pntru toate mânăstirile. Regele 
“Edgar sprijină inițiativa printr-o scrisoare citită la sinod. 
„Această adunare elaborează Reguiaris concordia anglicae 
inationis monachorum sanctimonialiumgue în Care se 
“amestecă diferite cutumiare venite de pe continent. Se 
“remarcă aici influența iui Gerard de Brogne prin Saint-Pierre 
de la Mont-Blandin, cea de la Cluny, prin Fleury, şi, 
'deopotrivă, cea de la Gorze. 


D. MONAHISMUL DE REÎNNOIRE 


În vreme ce restaurarea ferventă a vieţii cenobitice 

atinge apogeul. apar primele indicii sigure și fecunde din 
punct de vedere istoric ale unei atracţii excepționale pen- 
tru viața eremitică. 
„Mișcarea își are originile în epoca carolingiană. Studiui 
vieților de sfinţi scrise în Acvitania între 750 şi 950 arată 
că un model de sfințenie este' deasupra tuturor celorlalte, 
cel al călugărului sau al abatelui care a stat o vreme în 
pustiu. Aceasta exprimă o nouă sensibilitate, pentru că, 
până atunci, episcopul era modelul de sfinţenie cel mai 
recunoscut. Ideea că sfințenia vine din eremitism este o 
convingere interesantă şi nelinistitoare în același timp. Se 
poate aprecia că reforma carolingiană, care tinde să 
amestece strâns Biserica şi societatea, a reuşit din plin, 
iar cele mai înalte aspirații nu se regăsesc în acest cadru. 
Mânăstirea nu mai este un loc îndepărat de lume, și nu 
mai este nici destul de austeră. Ermitajul o înlocuieşte, cu 
toată vocaţia ei spirituală afirmată. 

Nu se poate număra fiecare eremit, deoarece, dacă este 
perfect, rămâne necunoscut. Numai cei care au reușit 
foarte bine şi care au atras mulțimile și discipolii apar în 
sursele istorice. Cunoștinţele asupra acestui subiect sunt 
și mai frâgmentare decât asupra oricăruia altul!. 


„A J. LECLERCO, Leremitisme en Occident jusqu'ă lan Mil, in 
LEremitisme [839], p.27-44. 

Fremilismul apare ca o acțiune meridională și în mod 
special ilaliană. Fără a glosa cu prea multă îndrăzneală 
asupra acestui subiect, putem constata că iniluenta bizan- 
ună a fost directă, iar modelul foarte apropial. Istoria ne 
arată trecerea Italiei greceşti în Italia latină în mod constant 
în acest domeniu. Pe de altă parie, se pare că impulsurile 
religioase de Lip ascetic, din secolele al IX-lea și al X-lea, vin 
din țări cu afinități meridionale, ordinea carolingiană punând 
mai ales accentul pe liturghie, viață morală şi regularitate. 

În Italia, în epoca dominatiei bizantine, vocaţia eremitică 
nu are nimic excepțional, pentru că ea se acordă cu tradiţiile 
Bisericii grecești. Se admit aici irei lipuri de viaţă monaslică: 
eremitismul propriu-zis, în locuri cât mai greu accesibile, 
mânăstirea, care face cel mai adesea mici locuinţe separate 
unele de aitele în apropierea bisericii, și călugării dispersati, 
care au primit aulorizarea să lrăiască izolați pentru un timp. 
mai mult sau mai puţin îndelungat. Sub autoritatea unui egu- 
men, un călugăr grec poate duce, allernativ, o viață cenobitică 
sau o viață eremitică. Nu există opoziţie între aceste două 
forme de viaţă. De aceea o mânăstire controlează şi protejează 
un anumit număr de mânăstiri ortodoxe şi de ermilaje. 

În acest cadru, viața Sfântului Nil nu are nimic extraordi- 
nar, numai că reputaţia sa de sfințenie i-a atras multi dis- 
cipoli, pe care i-a primil în mai multe mânăstiri. Ceea ce 
constiluie o -noutate este instalarea sa în ţara latină, din 
cauza amenințtării sarazinilor. El întemeiază aici, succesiv, 
mai multe mânăstiri: San-Michele della Valleluce din 
apropiere de Montecassino, Serperi în apropiere de Gaeta, 
apoi pe cea de la Sfânta Agata, din apropiere de Tusculum, 
Aceste comunităţi, modele de viată laborioasă și de austeri- 
tate, unde culiura religioasă şi artistică nu era neglijată, au 
făcul o mare impresie asupra creştinilor de rit latin. De alt- 
fel, Nil era în strânse relaţii cu prinții. Împăratul Otto 
al III-lea i-a făcut o vizită celebră, semn neîndoielnic al asi- 
milării sale în creştinătatea occidentală. Influenţa sa asupra 
celorlalți promotori ai vietii eremilice nu este sigură!. 


1 A. GUILLOU, II] monachesimo greco in Italia meridionale e 
in Sicilia nel medioevo, in L'Eremitismo [839),p.355 si urm. 

Un alt grup de eremiţi este cunoscut în regiunea mărcilor 
și în cea a exarhatului de Ravenna, graţie notorietății 
excepționale a Sfântului Romualdo. Fiul unui duce din 
Ravenna, vocalia sa se afirmă după un asasinati comis de 
iatăl său în prezenţa lui. Prea puţin edificat de viaţa 
călugărilor de la Sant-Apollinare in Classe, el şi-a ales drept 
profesor pe eremitul Marin, care lrăia într-o insulă din Delta 
Padului. Puţinul care se cunoaşte despre acesta din urmă 
este că nu fusese format de nimeni, el însuși elaborându-și 
modul de viaţă!. Această mică remarcă ne face să ne gâridim 
că tradiţiile de viaţă eremitică în această regiune nu erau 
foarte vechi, către 980. De aceea, viața lui Romualdo apare, 
în primul rând, ca o lungă căulare a unui mod de viață care 
se defineşte progresiv. La San Michele de Cuxa, unde a trăit 
o vreme ca eremil, în apropierea abației, a citit Viaţa 
Părinților, din care se inspiră. Întorcându-se în ținuturile 
Ravennei, trăiește în ermitaje, pe contraforturile Apeninilor 
şi mai ales în mlaștinile şi insulele de pe marginile Adriaticii. 

Convingerile lui Romualdo se pot reclama din lraditia 
creştină antică și din Regula “Sfântului Benedict. Viata 
eremilică este încoronarea vieții cenobitice. De aceea ermita- 
jul nu se înţelege fără o abație a cărei prelungire este. 
Călugănul trebuie să poată găsi într-o celulă de anahorei 
împlinirea vocației sale, cu permisiunea abatelui. Acest gen 
de viață pare să fi fost practicat la Pomposa, al cărei abate 
conducea şi mici grupuri de eremiţi. Romualdo a cunoscut 
probabil această experienţă. În insula Pereo, unde Romualdo 
a trăit retras, împăratul Otto al III-lea a construit la cererea 
sa o mânăstire în onoarea marlirului Adalbert. Abatele este 
cooptat prin discipoli. Romualdo păstrează direcţia spirituală 
a acestui grup, care are o mânăstire şi schituri. EI îi prescrie 
abatelui să trăiască într-o cella în timpul săptămânii și să 
nu-i viziteze pe cenobiţi decât duminica. Întemeierile pe care 
Romualdo le răspândește prin toate locurile pe unde se duce, 


1 W, FRANKE, Romuald von Camaldoli [377], se străduieşte 
să demonstreze influența Sfântului Nil asupra lui Romualdo, 
fără a învinge convingerea, deoarece în Viaţa lui-Pier Damiani 
nu se face nici o referire la lumea greacă. 

din llalia în Ungariă, se inspiră din acesi model. Către 
sfârșitul vietii, el întemeiază Camaldoli!. 

O asceză exiraordinară este conţinutul cel mai evident 
al vieţii eremitice a lui Romualdo. Ea contribuie la influența 
sa, care este mare şi îi atrage numeroşi discipoli, dintre 
care unii vin din cea mai înaltă aristocrație. Acest mod de 
viaţă corespunde evoluției menţionate deja a idealului de, 
sfințenie. Ceea ce ţine aici de paroxism este pur și simplu 
revelator pentru un fenomen mai larg și mai împrăștiat. 
Otto al III-lea, care îi face o vizită, pare fascinat de perso-. 
nalilatea sa. În anturajul împăratului acest ideal de asceză 
şi de viață eremitică devine un element al ideologiei oficiale 
a domniei. Bruno de Querfurt, un foarte bun cunoscut al 
împăratului, care a fost discipolul lui Romualdo ia Pereo; 
imaginează vocaţia religioasă în succesiunea următoare: 
viață cenobitică, viaţă eremilică, viaţă misionară încoro- 
nată de martiriu. Unii discipoli ai lui“Romualdo, începând 
chiar cu Bruno însuși, adoptă acest punct de vedere care il 
tentează, deopotrivă, şi pe Romualdo. Viaţa de asceză pare 
alunci ca o etapă preli-minară pentru convertirea 
popoarelor, întreprinsă la marginile creștinătății?. 

La modul mai general, silima cu care Otto al III-lea îi 
înconjură pe eremiţi pare să pună în circulaţie o temă 
durabilă a ideologiei medievale. Acest mod de viaţă este 
percepul ca sfințenia cea mai înaltă. Renunțarea la hume 
printr-o asceză severă face ca eremiţii, chiar organizaţi, să 
nu fie în competiție cu deținătorii puterii şi ai bogățiilor. Ei 
apar încă de atunci ca oamenii cei mai capabili să 
reformeze Biserica sau să-i dea o nouă tinerele, în 
întregime spirituală. Garanţia acestor oameni veniţi din 
solitudine pare indispensabilă pentru a da mărturie despref 
sfintenia unei cauze. 

Romualdo, de la care nu a rămas nimic scris și care nuj 
este cunoscut decât prin biograful său, Pier Damiani, şi 





















1 G. TABACCO, Romualdo di Ravenna e gli inizi delleremil 
tismo camaldese, in LEremitismo [839], pp.78-119. : 

2 J. LECLERCQ, Saint Romuald et le monachisme missio! 
naire, in RB, t. 72, 1962, pp.307-323. : 

prin povestirea lui Bruno de Querfuri, rămâne un perso- 
naj destul de misterios. Eremitismul a primit de la el un 
impuls viu, imposibil de evaluat cu exactitate, deoarece 
prea multe întemeieri se reclamă în mod abuziv de la el. La 
fel, Constituţiile de la Camaldoli, redactate târziu, către 
1080-1085, nu pot aduce o mărturie sigură. Ă 

Pieilro Damiani şi cu el oamenii şi locurile pe care i-a 
cunoscut ies din anonimatul care înconjură cel mai adesea 
activitatea eremiţilor. Format la şcoaia din Faenza, apoi la 
cea de la Parma, el părăsește lumea pentru Fonte. Avellano, 
la granița între regiunea mărcilor şi Umbria, în 1035. 
Devine prior aici la sfârșitul lui 1043 şi rămâne aşa până la 
ridicarea sa la funcţia de episcop, în 10572. 

La Fonte Avellano inspiraţia este romualdiană. Cu ioate 
acestea, nu se poate descrie cu certitudine viata anterioară 
epocii lui Damiani. Opusculul XIV, De ordine eremilarum 
et facultatibus eremi Fontis Avellanis, destinai viitorilor 
priori, a fost scris în anii 1045-1050. Alte opere, așa cum 
este opuseului XV, fac o largă prezentare a idealului 
eremilic. Ermitajul are o biserică, în apropierea căreia 
trăiesc cei care exercită diferite oficii. Există o incintă pen- 
tru procesiuni şi ceremonii.YMici celule sunt dispersate 
împrejur, iar eremilii trăiesc singuri în ele sau, uneori, cu 
un novice. Există la Fonte Avellano aproximativ douăzeci 
de călugări şi cincisprezece fraţi laici. 

După 1049, Pier Damiani întemeiază ermitaje şi diferite 
mânăstiri romualdiene îi recunosc o anumită autoritate. 
Un fel de congregație se conturează în jurul priorului de la 
Fonte Avellano, destul de lejeră totuşi3. Articulația mânăs- 
tire-ermitaj primește o soluţie chiar din scrierile lui Pier 
Damiani, care fixează raporturile dintre ermitajul de la 


1 PETRI DAMIANI, Vita Romualdi, Roma, ed. Giovanni 
Tabacco, 1957; BRUNO de QUERFURT, Vita quinque Iratrum, 
ed. R. Kade, in MGH SS t. XV, pp. 716-738. 

2 Pentru cronologia lui Pier Damiani: G. LUCCHESI, Per una 
vita di San Pier Damiani, componenti cronologi e topografiche 
482, t. |, p.13 şi urm. 

3 Lista mânăstirilor asociate, G. LUCCHESI [482] t.], p.37. 

Camugna şi mânăstirea de la Aceraia. Ermilajul este liber 
de orice jurisdicție a 'abatelui; el trebuie să verse o pensie 
mânăstirii; când eremiţii suni bolnavi, ei pot merge, cu 
asentimentul priorului lor, la mânăstire peniru a fi îngrijiţi 
acolo până la vindecare; călugării de la Acerata trebuie să 
fie admişi în ermitaj, dacă vin aici cu consimţământul 
abatelui: nici unul dintre aceste două asezăminte nu este 
supus celuilalt,oricare ar fi legăturile dintre ele, și există o 
diferență între această organizare şi cea a lui Romualdol. 

La Fonte Avellano, viața eremitică pare marcată de o 
conştiinţă mai vie a păcatului. Prin formula monachus pec- 
cator, Pier Damiani se desemnează el însuși în scrisorile 
sale. Acest sentiment face din ermitaj un loc de penitenţă, 
unde ausieritatea trebuie să fie extremă. Posiul, tăcerea și 
mortificările suni cuvintele de ordine pentru aceasta. Este 
o școală de mântuire, unde drama omului păcătos este per- 
cepută într-o manieră aproape individualistă. Suntem 
departe de mânăstiri, chiar fervente, a căror activitate este 
îndreptată în primul rând întru preaslăvirea lui Dumnezeu. 

Avântul eremilismului este un indiciu net al unei trans- 
formări profunde a mentalităților religioase. Penitenţa și 
mântuirea individuală marchează o conștiință nouă. Din 
aceaslă cauză, reînnoirea cea mai radicală a vieţii religioase 
şi cea mai promițătoare pentru viitor trece prin ermitaj. 
Este importani să subliniem că acest fenomen, până atunci 
mascat, apare la lumină puţin înainte de anul 1000 şi că îi 
dăruiește împăratului Ollo al III-lea o notorietate pe care 
nu o avusese vreodată și un fel de recunoaştere, ca una 
dintre forțele religioase ale Europei Occideniale., 


1 PL, 144 c 500 şi urm. 

IV 


Reinnoirea culturală 


Pe nedrept, faptul este sigur astăzi, secolul al X-lea a, 
fost discreditat până și în cultura sa. Ceea ce nu putea fi 
trecut sub tăcere era tratat arbitrar şi fără preocuparea de 
a stabili legăturile indispensabile cu viața intelectuală a 
întregului secol. Era cazul operei lui Gerbert, prea mult 
luată în discuţie pentru a fi trecută cu vederea și prea 
repede categorisită printre fenomenele excepţionale. Or, 
ea nu deține monopolul pentru toate titlurile de glorie ale 
secolului al X-lea. Abbon de Fleury este un literat şi un 
savant considerabil. Şcoala de la Sankt Gallen dă cele mai 
frumoase roade ale sale în timpul acestui secol şi într-un 
mod neîntrerupt. În plus, există mulți alţi autori demni de 
tot respectul. Chiar și numai aceste fapte impun o reeva- 
luare a bilanţului. : 

Viața culturală carolingiană este în culmea dezvoltării 
sale atunci când descompunerea politică și invaziile vin 
să-i perturbe cursul. Se cunosc mânăstiri devastate, biblio- 
teci arse și școli care sunt închise. Nu am putea contesta 
fapte bine stabilite. Totuşi, aceste tulburări nu ating toate 
regiunile în același timp și nici la fel. Nu este o catastrofă 
peste tot si anumite regiuni sunt protejate. Rare sunt 
oraşele surprinse de hoardele barbare și ele constituie cel 
mai adesea adăposturi cât se poate de sigure. Uneori, în 
miezul unor împrejurări tragice, viaţa culturală continuă. 
Astfel, în 883, călugării de la Montecassino sunt constrânși 

să se retragă la Teano, apoi la Capua. Scriptorium-ul din 
abație s-a refugiat în oraş, cu ei, iar activitatea sa continuă. 
Se atribuie acestei perioade diverse manuscrise. aşa cum 
sunt un comentariu al lui Paul Diaconul la Regula Sfân- 
tului Benedict și un Martianus Capella!. În alte părți, viața 
școlară se reia după o întrerupere de scurtă durată. Este 
cazul la Reims și în diferite locuri din Lorena. Pe scurt, o 
dată trecute episoadele războinice cele mai violente, viața 
culturală își reia drepturile. Este adevărat că, în contextul 
politic al secolului al X-lea, trebuie ca ea să apară ca o nece- 
sitate imperioasă. Este în mod evident o aspirație născută 
din innoirea religioasă. De aceea, tutela laicilor asupra 
abaţiilor și sarcinile seculare ale episcopilor apar, în 
numeroase regiuni, drept obstacolul principal pentru o 
înnoire culturală. | 

Din lectura vieților de sfinți episcopi, apare evident.că 
aceia care caută un scolastic sfârșesc prin a-l găsi. Abaţiile 
îi pot furniza. Episcopii ieșiți din mânăstiri fac să vină pe 
lângă ei vechii lor codiscipoli. Întreruperea nu a fost atât de 
completă și atât de îndelungată încât să nu se găsească 
mijloacele pentu instruire. Se pot găsi profesori încă din 
piirnele decenii ale secolului al X-lea. Tinereţea lui Bnuno de 
Kâ&ln la Utrecht, pe lângă episcopul Balderich, o dovedește 
suficient. Scolasticii sunt trimiși departe. Astfel, Abbon de 
Fleury rămâne mai mulți ani în Anglia pentru a preda 
călugărilor de la Ramsey. De asemenea, distrugerile nu au 
fost de o gravitate atât de mare încâl să i fost imposibil să 
se găsească manuscrisele indispensabile. În general, ciitura 
îşi recapătă avântul incepând cu mânăstirile, unde şcolile 
au continuat să funcţioneze, si cu episcopiile protejate. Ea 
face recucerirea Europei mai rapid decât se spune. O epis- 
copie ca Magdeburg, de recentă înterneiere şi în vecinătatea 
unei țări de misiune, posedă, înainte de stârșitu! secolului, 
una dintre cele mai remarcabile școii din Germania. 


1 Cod. Cas. 175 si cod. Cas. 332. Faptul este citat de HI, 
BLOCH, Monte Cassino's Teachers and Library in the Fiigh 
Middle Ages, in La Scuola [170], pp.563-605. 

Oricare ar fi nevoile în oameni și cărți ale școlilor 
restaurate sau ale episcopiilor nou întemeiate în ținutul 
barbar, Europa nu apare atât de fundamental lipsită ca la 
începutul renașterii carolingiene. Rudimentele sunt 

unoscute și bazele există. Literaţii capabili să predea 
sunt încă numeroși. În sfârsit, rămâne câştigul carolin- 
gian în materie de scriere, de biblioteci și de tehnici de 
predare. Cultura nu trebuie să refacă drumul pe care l-a 
parcurs din epoca lui Alcuin la cea a lui Hincmar și a lui 
loan Scottus Eriugena. Avatarurile politice și eveni- 
mentele militare nu modifică sensibil! evoluţia științei, 
care, fundamental clericală, se sprijină pe piincipii care 
țin de alie criterii decât cele lumești. De fapt, reflecția seco- 
lului al X-lea prelungește foarte exact știința. de la 
sfârșitul epocii carolingiene. Lucrările care conduc gândi- 
rea sunt mai mult ca niciodată cele scrise de literaţii și 
filozofii de la sfârșitul antichității păgâne: Macrobius, 
Martianus Capelia și Boethius. Aceste referiri arată că 
munca remarcabilă de aprofundare făcută asupra umani- 
tăţii în cea de a doua jumătate a secolului al IX-lea şi în 
special în jurul lui loan Scottus nu a fost zadarnică. 
„Studiile câştigă în rigoare în toate domeniile. Reiese totuși 
că literaţii din secolul al X-lea menţin un mare interes 
pentru științele profane. Nimeni nu ignoră lucrările lui 
Gerbert despre matematici și astronomie. Preferințele sale 
sunt împărtășite de contemporanii săi. Opera lui Abon 
de Fieury este abundentă în aceste discipline, ceea ce este 
un semn. Celelalte arte din quadriviuzmi sunt practicate 
deopotrivă, cu un entuziasm extraordinari. Pe scuri, 
ştiinţa teologică, ce nu este încă stăpână pe metodele sale, 
nu domină viaia intelectuală aşa cum o va face începând 
de la sfărsitul secolului al X-lea. Cultura secolului al X-lea, 
prin deschiderea sa către artele protane, cele din triviuum 
şi cele din quadriviuri. pare umanistă. Este deosebit de 
su-gestiv de a apropia această caracteristică de renovarea 


1 G. BEAUJOUAN, L'enseignement du quadriviumn, in La 
Scuola [170]. pp. 639-667. 


301 


imperiului şi mai ales de relerintele sale romane. Cu toate 
acesiea, nu se poate pune în evidentă o legătură de ia 
cauză la efect direci între aceste două (fenomene. Probabil, 
si unul şi celălalt au exprimat aceeași evolutie a ideilor și 
a sentimentelor. 


A. INSTRUMENTELE CULTURII 


În mod evident, cărțile sunt instrumentul primordial. 
Pentru bibliotecile constituite deja în epoca carolingiană, 
ceea ce contează este îmbogățirea lor în secolul al X-lea si, 
în consecință, activitatea  scriptorium-ului vecin. 
Dimpotrivă, în noile episcopii şi în abatțiile recent înte- 
meiate problema este, in primul rând, de a-și procura 
cărţile indispensabile si de a constitui fondul primar al 
unei biblioteci. 

Unele ateliere de copiere, celebre în epoca carolingiană, par 
în declin, altele sunt închise pentru un timp mai mult sau mai 
puțin îndelungat. Astfel este Cortbie, jefuită în mai multe rân- 
duri, nu mai este prea activă, la fel ca şi călugării de la Saint- 
Riquier, care s-au refugiat la Sens către 880 si nu se mai 
întorc la mânăstirea lor înainte de jumătatea secolului al X- 
lea. La Saint-Martin din Tours, manuscrisele cu anluminuri, 
a căror productie este reluată în cea de a doua jumătate a se- 
colului al X-lea, nu mai au calitatea incomparabilă a celor de 
la mijlocul secolului al IX-lea. Influența scriptorium-ului este 
acum locală. Activităţile scribilor sunt şi ele în. regres în 
numeroase episcopii care se izbesc de tot felul de dificultăți. 

Acestor semne de declin incontestabil le putem opune 
indicii mai încurajatoare. Existenţa a- numeroase ateliere 
este atestată de manuscrisele care rezistă până astăzi și 
care nu sunt decât o parte din ceea ce a fost produs în 
timpul secolului al X-lea. Extraordinara dispersare a 
locurilor de origine dă impresia unei vieţi intelectuale 
locale, cu un orizont destul de îngust. Faptul în sine nu 
este fără interes. Efortul iultimei generaţii de literați caro- 
lingieni pentru a inrădăcina culiura în locuri destul de 

indepărlaie de cenirele de putere nu a fost zadarnic. 
Aceste cărti, adesea pentru uzul liturgic, dovedesc că 
aclivitatea de caligrafie nu s-a oprit și că tradiţia carolin- 
giană nu s-a întrerupt, 

Trebuie apreciat efortul copiștilor, adică să cunoaștem, 
în măsura în care se poate face acest lucru, cronologia 
producţiei lor şi originea sa geografică. În sfârșit, calitatea 
lucrărilor are și ea importanța sa. Se observă toarte uşor 
că Germania, unde autoritatea este rapid restabilită și 
regele dispune de un prestigiu neegalat, este ţara unde 
continuitatea este cea mai evidentă. Renaşterea imperială 
este însoţită de o mișcare artistică ce dă naştere unor 
manuscrise care se află printre cele mai frumoase din 
întreg Evul Mediu. Nu există atelier la curte. Cu toate 
acestea, impăratul se adresează marilor mânăstiri care 
execută pentru el opere de mare lux. La fel procedează şi 
cele mai mari personaje. Înnoirea artistică, prin aceste 
opere de prestigiu, magnific ornamentate, este punctul 
culminant al activităţii unui scriptorium ce excelează în 
arta caligrafiei. Abația de la Reichenau, ce produce atâtea 
manuscrise superb decorate, copiază deopotrivă și texte 
sacre şi profane. În cea de a doua jumătate a secolului 
al X-lea, atelierele unde se execută opere preţioase sunt 
foarte numeroase în Germania. Cu titluri diverse merită 
să ne rețină atenţia: Corvey, Fulda, Kâln, Echternach, 
Mainz, Trier, Regensburg şi mai ales Reichenau. 


Trebuie deopoirivă să apreciem munca la nivelul mai 
modest al operelor scrise peniru folosința comună. De exem- 
plu, la K6ln, există treizeci de manuscrise din secolul al IX-lea 
dintr-o producţie locală evaluată la o sută. Tot treizeci de 
lucrări scrise în secolul al X-lea au rezistat. Ar fi imprudent 
să glosăm artificial asupra acestor cifre. Comparaţia incită 
gândul că producția diverselor ateliere nu a fost nedemnă de 


IL. GRODECKI, F. MUTHERICH, J. TARALON, F. 
WORMALD, Le Siecle de lAn Mil, Paris. 1973. Partea a doua 
este consacrată picturii, iar anluminura deţine aici.cea mai 
mare parte. 

cea a secolului precedent. Dar nu putem spune nimic mai 
mult despre acest lucru. Ne mirăm numai că nici un manu- 
scris din cele care au supraviețuit nu poate fi atribuit unei 
comenzi a arhiepiscopului Brunon, despre care se cunoaște 
că avea şi culțura și mijloacele. La fel de dificil este să știm 
rolul mânăstirii de la Saint-Pantaleon, întemeiată de acelaşi 
arhiepiscop. În sfârșit, realizarea de manuscrise de artă nu 
începe decât la sfârşitul secolului. Prima comandă în acest 
domeniu este făcută de arhiepiscopul Everger (984-999). 

Bibliotecile din regiunea Trier ne permit aceeaşi constatare. 
La Sankt Maxim, manuscrisele ce au supravieţuit, confruntate 
cu un catalog de la sfârşitul secolului al XI-lea, permit situarea 
a 7 lucrări în secolele al VIII-lea și al IX-lea, a 30 în secolul al 
X-lea și a 8 în cel de-al XI-lea. Există deopotrivă manuscrise 
din secolul al X-lea produse la Echternach. Routhwic, abate 
reformator ia Mettlach, reconstituie biblioteca şi dispune 
cumpărarea câlorva cărţi si copierea altora. Arta de a scrie 
cărțile și de a le decora se ridică la cel mai înalt nivel la 
sfârsitul secolului al X-lea, la impulsul arhiepiscopului 
Egberi. Acest personaj puternic, ce a trăit la curte, a dispus 
venirea în oraşul său a unui pictor cunoscut sub numele de 
Maestrul lui Registrum Gregorii. El a condus la Trier un ate- 
lier important, din moment ce se poate remarca participarea 
diferiților scribi şi pictori la diverse opere. De altfel, se pare că 
s-a deplasat frecveni, după toate probabilitățile, în suita lui 
Egbert. Specialist în restaurarea manuscriselor mai vechi, el 
adaugă diferite miniaturi la mai muite evangheliare. Primele 
sale apere datează din anii 980 şi nu se cunoaşte dacă atelierul 
său a supraviețuit lui Egbert, în 993. 


Marile abaţii se deosebesc de celelalte centre printr-o 
activitate susținută, dacă nu permanentă. Este cazul celei 
de la Sankt Gallen. Mai mult de 100 de manuscrise atri- 
buite secolului al X-lea rezistă, și această cifră nu poate 
să țină cont de lucrările dispărute. Cataloagele din secolul 
al IX-lea ne permit să dăm o interpretare a acestei activi- 
tăți creatoare. În timpul abaţiatului lui Grimald, ce 
durează treizeci și unu de ani, de la 841 la 872, Hartmut, 
care conduce scriptorium-ul, livrează 70 de volume. Când 
este abate, la rândul său, Hartmut, între 872 și 883, 
acelaşi atelier produce 47 de volume. Aceste cărţi cunoscute 

prin listele întocmite în epocă nu au ajuns toate până la 
noi. În aceste condiţii, producţia scriptorium-ului de la 
Sankt Gallen pare, în secolul a] X-lea, demnă de o mare 
tradiție. La drept vorbind, istoria abației furnizează pre- 
cizări utile. Ea este în culmea dezvoltării sale, ca prospe- 
ritate materială, și de strălucire inteiectuală, în vremea 
abațiatului lui Hartmut şi în cel al lui Solomon al III-lea, 
între 890 şi 920. În anii care urmează, ea este atacată de 
unguri, apoi distrusă de un incendiu, în 937. De aceea, 
activitatea atelierului de copiat pare mai mică până spre 
970. Totuşi, nu este nulă în timpul acestei jumătăți de 
secol. Abația cunoaște o înviorare la sfârșitul secolului. Cu 
toate acestea, Sankt Gallen nu-și mai regăseşte rangul pe 
care îl avea pentru realizarea manuscriselor de lux. Abația 
de la Reichenau dă și ea dovadă de continuitate. Rezistă 
27 de manuscrise de la sfârșitul secolului al IX-lea sau de 
la începutul celui de al X-lea, 37 din secolul al X-lea și 11 
de la sfârșitul acestui secol sau de la începutul următoru- 
lui. Comparaţia este flatantă pentru secolul al X-lea și 
activitatea pare remarcabilă. Or, începând cu mijlocul seco- 
lului, atelierul mânăstirii produce în mare număr manu- 
scrise bogat ornate, ale căror iniţiale de aur și de argint se 
detasează pe fonduri de culoare şi ale căror miniaturi sunt 
printre cele mai rafinate și mai preţioase din această 
epocă. Şcoala de la Reichenau se impune rapid, iar comen- 
zile cele mai măgulitoare ajung la mânăstire. Scriptoriurm- 
ul lucrează pentru Gero, arhiepiscop de K5ln, pentru 
Egbert, pentru papa Grigore al V-lea, care își comandă, în 
998, un Sacramentar, un Evangheliar şi un Epistolariu, 
ca şi pentru împărații Otto al III-lea și Henric al II-lea. 
Scribii si pictorii abației sunt cunoscuţi, deoarece ei iși 
semnează operele așa cum au făcut Kerald și Heribert, 
autorii lui Codex Egberti. Şcoala atinge punctul său cul- 
minant prin compozitiile lui Liuthar!. 


| Aceşti doi călugări apar mici, la picioarele lui Egbert, în 
miniatura-dedicaţie din Codex Egberti, Le siecle de lAn Mil, p. 
120 (reproducerea acestei picturi). 

Sankt Gallen şi Reichenau dau, împreună, o imagine 
complementară şi cu totul remarcabilă a ceea ce a fost 
munca în scriptorium-ul unei mari mânăstiri, protejată, 
atât cât a fost posibil, de dezordini și de incursiuni 
armate. Activitatea se menţine pe întreg parcursul secolu- 
lui al X-lea la un nivel foarte onorabil, în ciuda vicisitu- 
dinilor. Cea de a doua jumătate a secolului și în special 
ultimele decenii sunt marcate de o renaştere excepţională. 
Copierea din plin a manuscriselor este, în primul rănd, 
semnul unei vieți intelectuale intense. Cronicile și viețile 
de sfinți confirmă ceea ce bibliotecile irivață. Sankt Gallen, 
unde se succed profesori de valoare, asigură o formaţie de 
calitate. Abația furnizează scolastici pentru un număr 
important de mânăstiri şi episcopii. Specializarea 
mânăstirii Reichenau în opera de artă este punctul culmi- 
nant al unei tradiţii in caligrafie. Apropierea celor două 
abaţii, specializarea lor diferită dau o idee destul de com- 
pletă despre nevoile acestor vremuri. i 


Puţine centre pot rivaliza cu aceste două ilustre abaţii. 
Mărturiile, mai mult fragmentare, pe care le putem culege 
despre numeroase alte ateliere pot fi clarificate prin mai 
multe comparații. La Metz și în mânăstirile vecine, 
confecționarea de manuscrise este atestată. La Gorze, un 
comentariu al lui Origene la leremia și la Jamentatio 
dovedeşte interesul pe care îl poartă călugării operelor 
Părinților greci. La mânăstirea de la Lobbes, un catalog din a 
doua jumătate a secolului al X-lea ne permite să cunoaștem 
componența bibliotecii: existau 2 Biblii, 10 cărți liturgice și 
52 de alte manuscrise. Activitatea atelierelor din Franţa de 
Nord, de la Saint-Amand, de la Saint-Vaast şi de la Saint- 
Bertin este atestată, în principal în timpul celei de a doua 
jumătăți a secoiului al X-lea. Mai la sud, manuscrisele 
rămase arată că se copiau lucrări în Bretania, în valea Loarei 
şi încă și mai la sud. Scriptorium-ul de la Saint-Martia! din 
Limoges, fondat probabil încă din secolul al IX-lea, îşi 
mărește producţia în secolul al X-lea şi atinge aposeul la 
începutul secolului al XI-lea. În secolul al X-lea, la Albi, 
cărţile liturgice pentru folosința catedralei au fost executate 
chiar acolo, probă evidentă a importantei unui atelier local. 


306 


Modul în care episcopiile, mai mult sau mai putin 
recente, noile abatii. precum şi cele reformate își procurau 
cărți merită o atenţie cu totul specială. Instalarea unui 
scaun episcopal la Hildesheim datează de la domnia lui 
Ludovic cel Pios. Cu toate acestea, oraşul nu capătă con- 
tur decât prin cei de al) patrulea episcop Altfried, la 
mijlocul secoluiui al IX-lea. Este un călugăr de la Fulda 
care i-a fost elev lui Hrabanus Maurus. El a construit o 
catedrală, organizează capitlul şi întemeiază mânăstiri. 
Este posibil ca o școală şi un scriptorium să fi fost fondate 
în această epocă. La drept vorbind, este destul de târziu 
într-un oraş expus incursiunilor barbare. Vocaţia intelec- 
tuală la Hildesheim se afirmă în secolul al X-lea. Episcopii 
sunt cel mai adesea călugări veniţi de la Corvey, de la 
Fulda, de la Hirsau şi de la Reichenau. Ei nu aparțin cie- 
rului local și sosesc cu un bun bagaj intelectual. Wigbert, 
cel de al şaselea episcop, de la cumpăna secolelor al IX-lea 
cu al X-lea, cunoaşte medicina şi pune 'să se copieze un 
Tacit şi un Suetoniu. Cel de al zecelea episcop, Othwin, 
care a fost abate la Sfântul Mauriciu de la Magdeburg, a 
adus cărți în episcopia sa. Aici funcționează o şcoală, 
după toate probabilitățile încă de la mijlocul secolului al 
X-lea. Thangmar, care predă aici, îl primește pe tânărul 
Bernward, către 975. Există o mulţime de elevi pe care el 
îi inițiază în artele liberale. Are o grijă cu totul specială 
pentru viitorul său episcop. La sfârșitul vieții, Thangmar 
face cadou din cărţile sale abației Sankt Michel de la 
Hildesheim. Lasă acolo 55 de volume, ceea ce constituie o 
considerabilă bibliotecă pentru un scolastic canonic. 


Tânăr, Bernward, la spusele lui Thangmar, copia și își 
ilustra singur manuscrisele sale. Faptul este indiscutabil, din 
moment ce un manuscris stă mărturie acestei trudel. 
Devenit episcop, Bernward comandă pentru catedrala sa și 
pentru abația de la Sankt Michel cărțile necesare. Cinci 


1 'THANGMARI, Vita Sancti Bernwardi, in MGH SS, IV, 
cap. I, p. 758. . 

manuscrise dintre cele care au rezistat până astăzi pot fi 
atribuite cu certitudine scriptorium-ului de la Hildesheim: o 
Biblie, o carte de rugăciuni și trei evanghelii. Aceste lucrări 
sunt foarte îngrijite, iar patru sunt împodobite cu miniaturi. 
Cărţile acestea contribuie la înfrumusețarea catedralei, pre- 
cum candelabrele, reliefurile, crucile și relicvariiie. Toate 
comenzile vin dintr-o unică inspirație: a-i aduce lui 
Dumnezeu un cult glorios și demn de maiestatea sa. Noul 
decor al bisericii se potriveşte numai cu somptuoase cărți 
liturgice. - 


istoria Hildesheimului, a episcopilor săi, a școlii şi a 
bibliotecii sale, „care, poate, nu este singulară, inspiră 
diverse remarci. Cultura în aceste episcopii germane, de 
întemeiere relativ recentă, este cel mai adesea adusă de 
călugării veniți din marile abaţii, unde au fost bine 
formaţi. Ei nu au provenit din clerul local. Strădaniile lor 
au ca rezultat întemeierea unei şcoli episcopale, care se 
bucură destul de repede de un mare renume, ca aceea de 
la Magdeburg. Din această cauză se poate estima că, încă 
de la mijlocul secolului al X-lea, ea dispuriea de lucrările 
necesare pentru predarea arielor liberale și pentru viața 
religioasă. Comanda de cărți litiurgice somptuoase pentru 
celebrarea cultului vine mai târziu, în cadrul unui pro- 
gram uimiter de constructie și de infrumusetare. Analiza 
făcută la Hildesheim ar putea îi făcută la fel la Bamberg, 
unde Henric al isa, fondatorul episcopiei. ia în sarcina 
sa constructia şi dotarea catedralei cu cărți si ornamente 
liturgice. În alie părți, numirea de episcopi veniți din cea 
mai înaltă nobilime favorizează mecenatu!. 

În mânăstirile reformate sau nou întemeiate, origiriea 
cărţilor necesare studiului şi vieţii spirituale merită să ne 
retină atenţia. La Ciuz:y, fondul primar pare a fi toat con- 
stituit de cârţile pe care le adusese Odon cu el, atunci 
când a hotărât să devină călugăr. Canonic la Saint-Martin 
din Tours și scolaslic, strânsesec cam a sută de lucrări. 
Dintre acestea, nu putem identifica decâi un foarte mic 
numâr, şi trebuie să ne resemiăm cu ignorarea corNpo- 
nenței acestei biblioteri, Fa nu incetează să se 

îmbogăţească pe întreg parcursul secolului al X-lea, 
mărturie pentru aceasta sunt manuscrisele rămase ce 
provin de la Clunyl. Se cunoaște, de asemenea, că abaţii 
Maieul şi Odilon aduceau cu ei cărţi, în călătoriile lor. 
Această practică, atât prin durata deplasărilor, cât și prin 
nevoile rugăciunii şi ale vieţii spirituale, face din carte un 
obiect obișnuit, ce poate înfrunta peripeţiile drumului și 
pericolul cu întâlnirile nedorite. 


În 966, ducele de Normadia, Richard 1, instala la Mont- 
Saint-Michel un grup de 11 călugări, sub autoritatea abatelui 
Mainard2. Această restaurare, săvârșită în spiritul reformei 
monastice, este urmată de un remarcabil avânt spiritual și 
cultural. Scriptozrium-ul a dat dovadă, aproape imediat, de o 
activitate laborioasă, despre care stau mărturie manuscrise- 
le din secolul al X-lea originare de !a Mont-Saint-Michel. 
Dintre cele mai vechi, se remarcă un exemplar din Moralia in 
Job care, în cel al doilea tom, poartă o listă cu numele 
copiștilor. Îi regăsim într-o listă de nume de călugări ce au 
trăii la Mont-Saint-Michel și care a fost întocmită în epoca 
abatelui Mainard al II-lea (9931-1009). Prin comparație, se pot 
identifica manuscrise scrise de aceeași mână sau foarie 
apropiată. Datează din secolul al X-lea un Grigore din Tours, 
un manuscris cu scrierile lui Boethius, tratatele lui Aicuin 
despre Treime şi despre Cântarea Cântărilor inserate într-un 
volum al cărui ansamblu datează din secolul al XII-lea3. La 
Saint-Bânigne din Dijon, normanzii au ars biblioteca, iar 
începuturile reconstituirii sale datează din vremea abatelui 
reformator Guillaume de Volpiano. El ar fi format copiști și 
anluminori de cărţi. Succesorul său. Halinard, a crescut 
acest fond, iar Jarenton ar fi achiziționat numeroase mani- 
scrise în Anglia. 

in alte părți. ritmul și spiritul pot îi diferite. Călugării care 
se reintorc la Montecassino, sub conducerea abatelui Aligern 


|! Vita Odonis, în PL, 133 c 5ă, Sumptis secum centum volu- 
minibus libronumn. 

2 1. LAPORTE, les origines du monachisme dans la province 
ae Rauen, in Revue Mabillon. t.31, 1941, p.51 și urm. 

3 M. BOURGEOIS-LECHARTIER, A Ja recherhe du 
Scriptoriuin de tabbave du Mont-Saint-Michei, in Millenaire 
menastique (391), t. Il, pp.171-202. 

și la prevocarea lui Odon-de Cluny, nu încetaseră niciodată 
să copieze cărți. Totuşi, nu se remarcă o renaştere a acti- 
vităţii scriitorilor decât după anul o mie, atunci când abatele 
Theobald, care se ingrijise deja de nevoile bibliotecii de la San 
Liberatore din Abruzzi a devenit abate. E] a dispus copierea 
lucrărilor a numeroși autori, creștini și păgâni. Locul pe care 
îl acordă poeţilor antichității este excepţional. S-a putul 
demonstra cu ajutorul unei cărți de extrase realizate de 
Lorenzo din Amalfi, călugăr înainte de a deveni episcop în 
1030, că florilegiul pe care îl compusese pentru a sluji la 
predarea gramaticii fusese compilat din texte originale şi nu 
dintr-o antologie preexistentă. Totuşi, prin abaţiatul lui 
Richter de Niederaltaich şi cel al lui Didier, scriptorium-ul de 
la Montecassino atinge cea mai mare strălucirel. 


La urma urmelor, mărturiile despre cărțile și bibliote- 
cile din secolul al X-lea sunt destul de numeroase. Cartea 
nu este un lucru rar sau imposibil de procurat. Scolasticii 
acumulează destule cărți pentru a dota mânăstirile, şi 
bibliotecile personale din secolele următoare nu sunt mai 
bogate. Episcopii și abaţii le poartă cu ei în călătorii. Cele 
mai prețioase sunt executate la comandă im ateliere de 
marcă. Toate aceste manuscrise vin să se adauge 
moştenirii. carolingiene şi totul ne face să ne gândim la o 
mai mare difuzare a mijloacelor de cultură. 

Geografia şi cronologia ne permit să apreciem mai bine 
ansamblul miscării. Acolo unde activitățile intelectuale nu 
mai sunt brutal întrerupte de evenimente, munca în ate- 
liere se continuă, cu o modificare. Renaşterea este evi- 
dentă incă de la mijlocul secolului al X-lea și se 
accentuează către sfârşitul secolului. Apare mai ales 
legată de reforma monastică şi de exigenţele sale de viață 
spirituală. Interesul pentru umanismul antic nu este evi- 
dent decât legat de un anume loc şi de un anume 
moment. Credinţa este biruitoare, fără contestare. 

La nivelul cel mai elevat, Biblia este cartea care, 


1 H. BLOCH, Monte Cassino's Teachers and Library, in La 
Scuola [170], pp.563-605. SI 

deoarece poartă revelaţia, reprezintă o reflectare a divinu- 
lui. De aceea manuscrisele trebuie să monopolizeze toate 
splendorile. Cărţile liturgice nu cer, la acest capitol, nici 
ele mai puţin. În acest context, lucrările de doctrină sau 
de morală nu sunt profane pur și simplu. Ele poartă şi o 
amprentă a sacrului. Cu toate acestea, nu putem face 
această afirmaţie despre toate manuscrisele ce răspândesc 
învățătura. Totuşi, reflectare a marii cărţi a naturii, știința 
nu poate fi exclusă din câmpul divin. În concluzie, o aure- 
olă de sacralitate înconjură manuscrisul. Cărţile de gra- 
matică și lucrările de retorică, ce se află în programa şco- 
lilor, sunt încă înconjurate de respectul datorat cuvântu- 
lui şi faţă de tot ce poate vehicula acesta. 


B. ȘCOLILE 


Carolingienii au făcut din școală piesa de rezistenţă a 
politicii lor de reformă religioasă şi de reconstrucție a 
administraţiei, Peste tot unde puterea lor era destul de 
mare, ei au facilitat inflorirea acestora, în episcopii, pre- 
cum și în mânăstiri. Rezultatul era foarte inegal. Nu este 
mai puțin adevărat că un număr suficient de clerici și de 
călugări învățase să citească şi să practice limba latină. 
Punerea în funcţiune a școlilor în epoca carolingiană este 
un proces de durată şi mai laborios, decât se spune în 
mod obișnuit. Lipseau deopotrivă personalul și cărțile. 
Materiile de predare și pedagogia se stabilesc progresiv, pe 
măsură ce profesorii iși aprofundează cunoștințele în 
stiințele umaniste. La mijlocul secolului al X-lea, rezul- 
tatele sunt indiscutabile, într-un moment când eveni- 
mentele le fac precare. E 

Este cert că nu se poate ignora rolul tulburărilor 
politice și al invaziilor în perturbarea formării școlare. 
Elanul creator din vremurile carolingiene se frânge înainte 
de sfârșitul secolului şi lasă locul unei anumite atonii, 
care nu este totuși lipsită de orice activitate. Întreruperea 
nu este generală și este de scurtă durată. Câștigul pare să 

se prelungească. Dimpotrivă, reînnoirea este evidentă 
către 960 şi se prelungește în secolul al XI-lea. Această 
nouă vitalitate este marcată de spiritul de inovatie şi de 
originalitate. Operele ieşite din învățământul de la 
sfârșitul secolului al X-lea au consistenta și motivaţia lor, 
și nu ar putea trece drept rezumate sau compilații. 


Prelungirea activităților şcolare în episcopii şi în mânăstiri 
nu este totdeauna perceptibilă cu uşurinţă. Cu toate acestea, 
nu putem avea îndoieli în această privinţă, pentru că sunt 
prea numeroase personajele pe care cronicarii şi biografii îi 
caracterizează drept învăţaţi. S-a meniinut un anume 
învățământ. Astfel, la Metz, Toul și Verdun, mediile în care se 
recrutează primii călugări de la Gorze, nu sunt fără cultură. 
Se ştie că un elev al lui Remi d'Auxerre a predat la Metz, dar 
şcoala nu a fost foarte renumită. Apropierea de Reims poate 
oferi o explicaţie. Activitatea școlară este importantă aici 
până la sfârșitul episcopatului lui Hincmar, apoi se estom- 
pează pentru o scurtă perioadă. Arhiepiscopul Foulques 
creează, înainte de începutul secolului al X-iea, două centre 
de studii, unul pentru canonici, altul pentru clericii rurali. Se 
predă aici pe parcursul întrecului secol al X-lea. Elevii vin de 
departe, precum Abbon de Fieury, decepționat de un anume 
German, bun  logician, dar mediocru matematician. 
Informaţiile de care dispunem despre Reims. sunt unice în 
Franta. Aceasta nu înseamnă că nu ar îi existat și alte școli 
urbane. Abbon a studiat la Paris. Cu multă vreme înaintea 
lui, Odon de Cluny a fost precantor și scolastic al catedralei 
din Tours. 

Continuitatea este reală în școlile monastice și niciunde 
mai evidentă decât la Sankt Gallen. La începutul secolului al 
X-lea dispar trei mari profesori: Ratpert, Tuotilo şi Notker 
Bâlbâitul. Le urmează Waring și Hartmann. Devenit abate în 
921, acesta din urmă continuă să predea şi îi formează pe 
Ekkehard I, Notker Fizicianul şi Burchard. Acestei generații 
îi urmează cea a lui Ekkehard a! II-lea, care conduce școala 
internă și școala externă a mânăstirii. Această linie strălucită 
de profesori se continuă cu Ekkerhard al Ili-lea, Burchard, 
care este abate între 1003 și 1022, şi mai ales Notker Labeo. 
În 1022, când el moare, impreună cu alţi trei profesori 
Ruodpert, Annon și Erimpert, îi urmează Ekkehard al IV-lea, 

care a scris, în onoarea tuturor acestor profesori, Casus 
sancti Galli ce dă seama despre toate aceste faptel. 


Acestei moşteniri carolingiene i se adaugă școlile nou 
întemeiate sau, uneori, numai restaurate, dar care 
răspândesc deodată o lumină nouă. În regatul Germaniei, 
această renovare a școlilor urbane nu este întreprinsă 
înainte de mijlocul secolului al X-lea. Pentru perioada 
precedentă, reiese adesea faptul că învățătura și întelep- 
ciunea se dobândesc pe lângă un profesor particular, un 
episcop, canonic sau un altul care nu este un scolastic, în 
sensul propriu al cuvântului. Trecerea de la acest sistern 
de studiu la școala propriu-zisă nu este totdeauna uşor de 
decelat. La K5ln, Brunon, devenit arhiepiscop în 953, se 
preocupă de formarea de discipoli care devin după aceea 
episcopi. Biograful său, care subliniază cultura sa și care 
notează strădaniile sale pentru a crea un învățământ, nu 
face aluzie decât la exemplu și la predică. Prin urmare, nu 
putem avea siguranța că a existat o școală, așa cum va fi 
mai târziu?. La Trier, Wolfgang, care se formase la Sankt 
Gallen și apoi la Augsburg şi care își desăvârșeşte cariera 
ca episcop la Regensburg, predă o vreme. La Wurzburg, 
Stejano di Novara conduce o școală timp de douăzeci de 
ani înainte de a se intoarce în Italia, în 985. Şcoala atinge 
apogeul către anul o mie. Școala de la Magdeburg, înte- 
meiată în aceeaşi epocă, devine celebră sub conducerea 
lui Otric, către 980. Mărturiile asupra existenţei școlilor- 
catedrale devin mai numeroase la sfârșitul secolului. 
Există şcoli la Worrns, la Speyer, la Mâinz, la Paderbon, la 
Eichstătt, la Passau, la Regensburg, fără a mai vorbi de 
cea de !a Hildesheim, al cărei caz a fost indelung analizat. 
Ultima școală care a fost întemeiată a fost cea de la 
Bamberg. 

Dintre toate aceste școli urbane, cea mai remarcabilă 
este cea de la Liege. Învățământul pare să fi început aici 


! Casus sancti Galli este editat în MGH SS, t. Il, p.61 şi urm. 
2 RUOTGER, Vita Brunonis archiepiscopi, in MGH SS, t.IV, & 
21, pp.262-263, 

prinir-o școală de muzică, în vremea episcopatului lui 
Etienne, între 901 și 920. Fondarea unui centru de studii 
este mai târzie şi datează din vremea lui Heracle, episcop 
începând din 959!. Pe scurt, inițiativele culturale ale 
Liegeului sunt contemporane cu cele ale altor episcopii 
germane. Avântul acestora nu pare decât mai remarcabil, 
deoarece renumele acestor scoli este imens începând cu 
episcopatul lui Noger şi: se continuă în secolul al XI-lea. 
Semn indiscutabil al creditului de care se bucură studiile, 
Wason, care este scolastic începând din 1007, devine epis- 
cop al oraşului în 1041. Elevii de la Liege colonizează sedi- 
ile episcopale. Vin aici Gautier, episcop de Salzburg, 
Rothard și Erluin, episcopi de Cambrai. Haymon, episcop 
de Verdun, Hezelon, episcop de Toul. 

În regatul Franței, numai școala de la Reims poate să 
facă faţă vreunei comparatții. La drept vorbind, ea ajunge 
în culmea dezvoltării cu învățământul lui Gerbert, între 
972 și 982. Aceste date se compară cu cele ce se rețin pen- 
tru apogeul școlilor de la Magdeburg sau de la Liege. 
Reimsul, care este foarte aproape de Lorena, şi care este 
guvemat de prelați originari din această provincie, pare să 
se integreze în aceeași mișcare în favoarea studiilor. În alte 
părţi, renașterea este mai târzie. La Chartres. școala nu 
iese din obscuritate decât puţin înaintea anului 1000, cu 
invătământul lui Fulbert. La Poitiers, un elev al lui 
Fulbert, Hildegaire, este cel care dă o oarecare. strălucire 
şcolii. Se regăsesc discipoli ai aceluiași Fulbert la Angers, 
la Tours, la Orlans și la Paris. Școlile urbane apar în 
orașele episcopale din Franța de Nord, între 1035 și 10602. 

În regatul Italiei, mărturiile despre școlile catedrale 
sunt rare in secolul al X-lea şi episcopii nu par să dea 
mare atenție acestui fapt. Or, nivelul cultural pare mai 
ridicat decât în alte părţi. În documentele diocezei Novara, 


1 Se vorbeşte de Heracle, în Vita Balderici, qui primus in hac 
urbe studium et religionem initiativi, in MGH SS, t.IV, c 18. 

2 F. BEHRENDS, The letters and poems of Fulbert of 
Chartres, Oxford, 1976. 

de la 829 la 1000, toti clericii, subdiaconi sau mai înalți 
în grad, șiiu să-şi scrie numele şi nu sunt analfabeti. 
Faptul este adevărat în legătură cu clericii din oraș ca şi 
cu preoţii din parohiile rurale. O analiză identică, făcută 
pe chartele diocezei Parma din secolul al X-lea, confirmă 
că toți clericii stiu să scrie. Acelaşi lucru dovedeşte că și 
numeroşi laici știu. Aceste piese de arhive confirmă afir- 
maţia lui Wipon care scrie că nobilii italieni îi trimiteau la 
şcoli chiar şi pe aceia dintre fiii lor pe care îi destinau 
vieţii laice. Nu se poate concepe o asemenea permanenţă 
a culturii, chiar dacă nivelul său rămâne eiementar, fără 
învăţământ și fără scoli. 

Existenţa acelor grammatici sau a magistri grammati- 
cae artis nu este dovedită prin charte decât începând cu 
anul 930. Primul este un oarecare Sapiens, canonic de la 
Arezzo. Se cunoaște un gramatic cu numele Dominic la 
Novara între 941 şi 958. La Bergamo episcopul ridică 
bunuri din bogăţiile catedralei pentru întreținerea profe- 
sorilor de gramatică și de cânt. Aceste indicii sunt sufi- 
ciente și, în plus, dovedesc că este vorba cu adevărat 
despre școli clericale frecventate în aceeași măsură de 
tineri clerici ca și de laici. În ultimii ani ai secolului şi la 
începutul secoului al XI-lea, laicii aveau și ei școli. Astfel 
a putut Pier Damiani să predea artele în mai multe orașe 
din italia. Alţi profesori laici sunt cunoscuţi din docu- 
mente, în număr mic, este adevăratl. 

Această situaţie destul de specială a Italiei ne permite 
să facem două remarci, Capitularul de la Olona, destinat 
să favorizeze dezvoltarea câtorva centre.de studii cu ca- 
racter superior pentru uzul clericilor, nu a avut prea mult 
efect, pentru că nu există urme ale activității lor în secolul 
al X-lea. Pe de altă parte, scolile a căror existență este 
dovedită asigură un învățământ remarcabil al artelor ele- 
mentare, dar nu-i prea formează pentru cultura savantă. 


! D. A. BULLOUGH, Le scuole cattedrali e la cultura 
dell'Italia settentrionale prima dei Communi. in Vescovi e 
Diocesi [361]. pp.111-143. 


315 


În mod efectiv, literaţii italieni de oarecare anvergură sunt 
rari. Cultura lui Pier Damiani, dobândită în primele 
decenii ale secoluiui al XI-lea in școlile unde artele pro- 
fane şi dreptul dețineau deja un loc important, tinând 
seama de prezența laicilor, ar merita o analiză aprofundată. 
În mânăstiri, există în mod traditional loc pentru o 
școală spre uzui oblaţilor sau al tinerilor călugări. 
Reforma unei abaţii este însoțită de înființarea unei școli, 
acolo unde dispăruse, sau de reforma ei. Pe lângă anumite 
mânăstiri există deopotrivă o școală externă destinată 
clericilor sau tinerilor laici. Exemplul renașterii studiilor 
este dat de Fleury-sur-Loire. La mijlocul secolului, Abbon, 
care are între 7 și 10 ani, este primit la școala externă. 
Apoi, el urmează învățământul spre uzul călugărilor și, 
imediat ce şi-a terminat studiile, este însărcinat să predea 
la rândul său. Atunci ajunge la Paris, apoi la Reims. La 
întoarcere, abatele Richard îi încredințează conducerea 
şcolii şi el predă aici până la alegerea sa ca abate, în 988, 
cu exceptia anilor 985-987 pe care îi petrece la abația de 
la Ramsey, în Anglia, pentru a contribui la dezvoltarea inte- 
lectuală a acestei mânăstiri, recent restaurată. Pe scurt, 
ansamblul aperei sale, gramaticale, logice şi științifice 
s-a născut din învăţământul său şi dă o părere impor- 
tantă despre ceea ce poate fi cultura monastică în jurul 
anului 1000. Abbon, la drept vorbină, este unul dintre 
cele mai mari spirite ale acestui seco). 
Este, oare, necesară o cultură atât de vastă pentru 
călugări, mai ales când ea se ocupă în cea mai mare parte 
e ştiinţele profane? Ceea ce este specific unui călugăr 
este să se roage, nu să predea. Se poate, în funcție de cum 
este pus accentul, pe o funcţie sau pe alta, să se opună un 
monahism de cultură unui monahism de cult!. În fer- 
voarea sa juvenilă, monahismul carolingian adoptase pro- 
gresiv toată ştiinţa, fie că eră cunoaşterea 'divinului, fie 
reflectarea lumii naturale sau umane. Aceasta din urmă 


! Germanii spun Kultrnânchtum şi Kulturmbachturn. 

nu era ea-oare condusă de Dumnezeu și de împărat şi în. 
plus salvată? În imperiu, tendinţa era spre acceptarea în 
cea mai mare măsură a intregii culturi. Evlavia putea să 
aibă de suferit din această cauză, dacă călugării manifes- 
tau prea multă curiozitate lumească. Or, reforma monas- 
tică este un efort perseverent pentru restabilirea disci- 
plinei, a austerităţii şi a vieţii religioase propriu-zise. 
Cultura intră în acest program, în măsura în care 
favorizează devoţiunea şi moravurile. Un călugăr mai bine 
format și mai luminat cedează mai puţin tentației, cei 
puțin așa se crede cu perseverenţă. Pe scurt, fără a îi 
necesar să se insiste prea mult, se pot pune în evidenţă 
două variante ale vieții monastice, după locul lăsat cultu- 
lui şi, respectiv, culturii. Această distincţie care poate fi 
fertilă subliniază nuante, din care trebuie să ne ferim să 
facem opozițiil. 

Reforma lorenă, care se îndeplineşte în cadrele politice 
şi religioase tradiționale, este o restaurare a vieţii reli- 
gioase care modifică puțin echilibrul vieţii spirituale și al 
vieţii intelectuale. Restabilirea imperiului redă mânăstiri- 
lor acest roi de institutie de stat, pentru evlavia şi pentru 
cultura pe care le aveau în epoca carolingiană?. Or, este 
cât se poate de evideni că orizontul intelectual s-a lărgit 
considerabil de la primele tatonări ale renaşterii caro- 
lingiene. Aprofundarea, de la mijlocui secolului al IX-lea, 
a studiului autorilor din antichitate s-a deschis larg către 
un umanism literar și științific. Referințele romane ale 
imperiului permit să se asimileze mai usor intreaga 
moştenire păgână. Pe scurt, nu există decât o cultură 
imperială şi religioasă, căreia călugării care pot trebuie să-i 
consacre întregul lor spirit. Libellus de rationali et de 
ratione uti, pe care Gerberi îl scrie pentru Otto al III-lea in 


1 Există, bineînţeles, o polemică pe aceast temă. Ea a ieşit din 
opera lui K. HALLINGER, Cf. de asemenea şi S. HILPISCH, 
Giinther und das Mânchtum seiner Zeit. 1000 Jahre St Grinther. 
Festschrift zum Jahre 1955, K6ln, 1955, pp. 57-61. 

2 istoricii germani folosesc termenul: Reichm&nchturm. 

timpul călătoriei sale în Italia. este cea mai clară ilustrare 
a acestei integrări a profanului în sacru. Marile mânăstiri 
din Germania, cum sunt Fulda, Corvexy, Reichenau şi 
Sankt Gailen, provin, mai mult sau mai putin, din acesi 
spint. 


Este oare suficient pentru a considera reforma clunisiană 
ca expresie a moenahismului de cult ? Cluny, întemeierile-fiice 
şi mânăstirile care adoptă cutumele clunisiene sunt. oare 
dusmanii culturiil? Sub forma sa cea mai categorică, 
răspunsul nu se poate sustine. Există la Cluny o bibliotecă 
frumoasă şi o școală internă pentru folosința călugărilor. 
Abaţii de la Cluny sunt literați. iar unii dintre ei. cum este 
Odon, sunt de o profundă originalitate din punct de vedere al 
culturii. Introducerea reformei la provocarea Ciunyului, nu 
împiedică lucrurile spiritului. Operele lui Abbon de Fleury 
sunt suficiente pentru a dovedi acest lucru. Adoptarea 
cutumelor de la Cluny la Hirsau nu-l împiedică pe călugărul 
Conrad să scrie Dialogus super auctores. Se poate chiar con- 
sidera că există o manieră clunisiană de a scrie istoria, chiar 
dacă ea este ilustrată de un călugăr anglo-normand?. Pe 
scurt, nu trebuie să căutărmn la Cluny o dispută meschină. 

Trebuie totuşi să mărturisim că infiuența. intelectuală a 
Clunyului nu este la înălțimea creditului său spiritual și că 
operele scrise de abații săi sunt de inspiratie monastică şi 
lasă prea puţin loc literaturii profane. Acest fapt recunoscut 
nu line de o capacitate mai mică sau de o ostilitate faţă de 
cultură, ci de inserare diferită în societate. Cluny este o 
mânăstire a Bisericii, supusă direct suveranului pontif și fără 
dependență juridică faţă de prinți. Nu este dependentă de 
stat şi nici obligație de slujire. Cluny nu este centrul spiritu- 
al a] unui regat sau al unui principat. Amalgamul dintre cul- 
tura profană şi sacru nu poate fi preocuparea sa de căpete- 
nie. La Cluny, călugării seamănă şi culeg frumoase recolte de 
slințenie. Acest spirit incită la o aprofundare a cucerniciei 


! În legătură cu aceste polemici vezi răspunsurile lui J. 
LECLERQ, Cluny fut-il ennemi de la culture?. in Revue 
Mabillon. t. XLVII, 1957, p.172 și urm. si Spiritualite et culture 
â Cluny, in Spiritualită Cluniacense [403], p.101 şi urm. 

2 H, WALTER, Ordericus vitalis. Ein Beitrag zur kluniazensi- 
schen Geschichtsschreibung, Wiesbaden, 1955. 


318 


personale, foarte evidentă la Odon şi lasă preocupările de li- 
leraţi pe planul al doilea. La drept vorbind, însuşi spiritul 
reformei religioase conduce la o distincție mai netă între spi- 
ritual și temporal, între sacru şi profan. Opera de reformă a 
Bisericii urmează această căutare care este în primul rând 
monastică. De aceea, acest nou sentiment religios de 
despărțire mai strictă de lume conduce la dislocarea culturii 
monastice şi imperiale ce face gloria abaţiilor din Germania. 
Faptul este atât de evident, încât școala de la Sankt Gallen 
este pusă în primejdie imediat după 1060, exact pentru aces- 
te motive. 


Învățământul făcut în şcoli este destul de bine cunos- 
cut, graţie celor ce ne sunt relatate despre acest subiect în 
texte narative ca lucrarea Casus Sancti Galli, scrisoarea 
lui Notker Bâlbâitul către elevul său Solomon sau capi- 
tolul pe care Richer i-l consacră lui Gerbert. Acestor 
izvoare explorate de multă vreme trebuie să le adăugăm 
operele profesorilor, care adesea sunt ieşite dintr-o activi- 
tate școlară și mai ales manualele, compilațiile şi cărțile 
de extrase care au slujit învățământului. Identificarea 
locului lor de origine permițe să se facă mari progrese în 
cunoașterea școlilor. 


C. ARTELE LIBERALE 


Miezul acestui sistem scolar este studiul celor șapte 
arte liberale, care nu poartă încă numele de Trivium si de 
Quadrivium. De aceea ghidul esenţial este lucrarea lui 
Martianus Capella despre Noces de Mercure et de 
Philologie, pentru că el prezintă ansamblul acestor disci- 
pline sub forma unui ciclu complet. Celelalte opere ale 
antichității, utilizate într-o foarte mare măsură, se pliază 
acestui cadru general. Sunt solicitaţi în mod special gra- 
maticienii, Cicero si Boethius. Acest ciclu de învățământ 
lasă deoparte ucenicia tehnicilor elementare, care se face 
totuși la şcoală, precum şi dezbaterile la ordinea zilei, 
despre care şi unii şi ceilalți pol scrie, fie că sunt profesori, 

călugări sau episcopi. Pe scurt, în şcoli este vorba despre 
un învățământ al șiiințelor umaniste, de tip secundar, 
precedat de o formaţie de bază primară. Este posibil ca 
profesorii cei mai mari, precum Gerbert sau Fulbert de 
Chartres să fi impulsionat mult învățământul, din 
moment ce elevii lor devin, la rândul lor, profesori. 
Scrisorile pe care le schimbă ne fac să cunoaștem bine 
legăturile care îi unesc și nimic mai mult. 

Ucenicia noțiunilor elementare necesită un timp con- 
siderabil, cel puțin trei ani, dacă este să dăm crezare 
scrisorii lui Notker. Elevii încep cu alfabetul. Ei dispun de 
mici tăblițe sau de mici bucăţi de pergament pe care sunt 
trasate literele. Ei învaţă să le recunoască și să compună 
silabe. Prima carte de citire este, ca și inainte, Psaltirea. 
În același timp, ei fac exerciţii de scriere cu un stilus pe 
tăblițe de ceară. Nu sunt autorizați să folosească cerneala 
şi pergamentul decât mult mai târziu. La Sankt Gallen, 
elevii sunt puşi să copieze de foarte multe ori versul 
Adnexique globum zephyrique kanna secabant, care 
conține toate literele cu excepția lui f. Pentru a acoperi 
această lacună, se adaugă uneori fraeta după zephyrique. 

A şti să scrii şi să citeşti se complică prin stăpânirea 
limbii latine. La Sankt Gallen, în epoca lui Ekkehard 
al II-lea, elevii învățau liste de cuvinte şi erau obligați să 
vorbească între ei latineşte. Această instrucție elementară 
mai conţinea calculul și muzica. Trebuia să se învețe pe 
dinafară melodii, precum şi sistemul de notare. În sfârşit, 
elevii nu trebuiau să-și neglijeze îndatoririle religioase şi 
stiau Tatăl Nostru, Crezul şi Psaltirea. Acest program ele- 
mentar solicită mult memoria. Cu toate. acestea efortul 
pedagogic este foarte evident. Profesorii elaborează mici 
dialoguri. care permit practicarea limbii latine, şi ilus- 
trează regulile elementare ale gramaticii cu mici poezii 
compuse de ei, folosind totodată şi compuneri pedagogice 
preluate de la antichitate. 

Învăţământul elementar influențează imperceptibil pe 
cel al artelor liberale, deoarece nimeni nu se poate dis- 
pensa de regulile de gramatică în momentul în care 

întreprinde studiul limbii latine. Ars minor a lui Donatus 
este primul manual în care găsim distincția dintre sub- 
stantiv, adjectiv si verb, precum și modelele de declinare și 
de conjugare. Ars Major, de acelaşi autor, este un studiu 
aprofundat şi, în consecinţă, mai dificil. Profesorii reco- 
mandă uneori. gramatica dialogată a lui Alcuin, care preia 
materialul de la Donatus și îl expune într-un mod mult 
mai pedagogic. Aşa procedează Notker Bâlbâitul la Sankt 
Galien, precum și succesorii lui. Ceilalţi gramaticieni sunt 
bine cunoscuţi, dar mai puţin solicitați, cu excepția lui 
Priscianus. Lucrarea sa Institutiones este o culegere gigan- 
tică de forme gramaticale, poetice și retorice utilizate de 
autorii antichităţii. La această enciclopedie de folos nu 
acced decât elevii avansați deja. Acest sentiment despre 
numeroasele dificultăţi este exprimat de biograful lui'Odon 
de Cluny, când spune că acesta din urmă când avea 19 ani 
„a traversat înot marea imensă a lui Priscianus"!. 
Lucrările teoretice constituie un aspect al problemei, 
învăţământul alt aspect. Gramatica se învață în mod con- 
cret citindu-i pe autori şi comentându-i sub conducerea 
unui profesor. Exerciţiul presupune o explicare a cuvin- 
telor, a formei lor gramaticale și a semnificației lor. Acest 
comentariu de text foarte atent la particularităţile voca- 
bularului ajută la înțelegerea sensului şi a intenţiilor 
autorului. Profesorii care nu intenţionează să piardă rodul 
trudei lor trec, pe marginea manuscriselor pe care le 
posedă, remarcile pe care au obiceiul să. le facă la curs. 
Aceste manuscrise glosate sunt foarte numeroase şi nu 
există scriitor clasic care să nu fi suportat această muncă. 
Studiul aprofundat al acestor mărturii palpitante despre 
activitatea şcolară ne ajută să facem mari progreșe în isto- 
ria învăţământului acestor discipline literare. Remarcile 
marginale ale celor mai celebri profesori sau cele care se 
referă la cei mai explicitați autori sunt regrupate în ordine 


! Vita Odonis, in PL, 133, 1, 12 c 49, Immensum Prisciani 
transit transnatando pelagus. 

alfabetică și formează veritabile glosare. Interesul arătat 
acestor compilaţii este enorml. 

Scolasticii îi comentează în principal pe autorii clasici 
ai antichităţii: Cicero, Saliustiu, Horaţiu și mai ales 
Vergiliu. În secolul al X-lea, ei le adaugă frecvent pe 
Terenţiu si Ovidiu, al căror succes nu este decât la 
început. Ei studiază de asemenea diverși alți prozatori și 
poeţi. Gerbert îi comentează pe Stațiu, luvenal, Persiu și 
Lucaniu2. În alte părţi, se practică aceleași texte. La Sankt 
Gallen, profesorii au cea mai mare venerație pentnu 
Vergiliu şi pun să se copieze comentariul pe care i l-a făcut 
Servius, la sfârşitul antichităţii. Dimpotrivă, Horaţiu este 
suspectat de imoralitate. Unii îi comentează şi pe poeţii 
creștini, Juvencus, Sedulius, Ambrozie și mai ales 
Prudenţiu. Alţii vor să le facă un loc egal cu păgânii. Cu 
toate acestea, admiraţia deosebită pur literară este prea 
puternică în favoarea marilor autori păgâni. La drept 
vorbind, comentariul alegoric elimină ceea ce ar putea fi 
prea îndrăzneț în aceste studii. 

O graniță abia sesizabilă desparte gramatica de 
retorică, comentariul de text alunecând de la o disciplină 
la alta printr-o simplă trecere treptată. Prin studiul! 
retoricii, elevul învaţă legile discursului, arta de a com- 
pune un text în proză şi pe aceea de a scanda versurile, 
până la a fi în stare să scrie o imitație după poeţii din anti- 
chitate. La drept vorbind, trebuie, în primul rând, să ştii 
să strângi argumentele pentru un subiect, fără a uita vre- 
unul, să le pui în ordine și să ie dezvolţi în modul cel mai 
eficace. Elocinţa antică furniza din plin tratatele teoretice. 
si exemplele practice necesare. 

Lucrările de retorică folosite în scoli sunt luate din 
antichitate. Profesorii îl ştiu pe Quintilian. Ei se folosesc. 
mult mai frecvent de Marius Victorinus și în special de, 


1 N. D'OLWER, Les Glossaires de Ripoll, in Archivum 
Latinitatis Medii Aevi, 1928, pp.137-152; A. FABREGA GRAU, 
Glossaire de S. Pedro de Cardena, in ibid, 1951-1952, pp.215- 
231. 

2 RICHER, Histoire de France, ed. Latouche, t. II, p. 57. 

Cicero. Le este familiară în mod special lucrarea De 
Inventione. Ei iau din antichitate teoriile despre părțile 
discursului, despre stil, despre figurile de retorică și 
despre locurile comune. Nu le scapă nici una dintre sub- 
tilitățile acestei ştiinţe. La școală, practica este și mai 
profitabilă decât teoria. Elevii citesc și comentează textele, 
se exersează în mici compuneri pe teme date şi se 
lansează, eventual, în întreceri oratorice. Gerbert, care 
înțelegea să desăvârșească formaţia discipolilor săi, i-a 
încredințat pentru această ucenicie unui sofistl. 


Ne putem întreba, pe bună dreptate, în legătură cu utili- 
tatea acestei discipline. Nu mai este vremea discursurilor de 
la tribunele din orașul etern, iar elocvența judiciară nu își 
mai are rostul. La ce bun această formaţie exactă și distinsă 
de care dau dovadă atâţia scriitori? Retorica poate avea un 
rol în Biserică, pentru că prin cuvânt sau prin scris, episcopii 
şi abaţii pot aminti, la momentul potrivit şi la momentul 
nepotrivit, îndatoririle pe care le impun morala și milostenia. 
Doctrina şi controversele cărora le poate da naştere cer 
deopotrivă o practică fără cusur a argumentației. Retorica se 
înalță aici la nivelul artei de a-i conduce pe oameni prin 
cuvânt şi prin rațiune. De aceea această disciplină deterrmni- 
na o reflecţie asupra, moralei, vieţii în societate și exercitării 
puterii într-o lume civilizată. Problema nu-i scăpase lui 
Cicero. Marius Victorinus, care tratase pe larg acest subiect, 
a lăsat moștenire Evului Mediu o sumă de remarci pe care 
Alcuin le-a reluat. Retorica s-a transformat în tratat despre 
moralitatea publică spre folosul prințului. 

De aceea episcopii, consilieri prin funcţie ai împăraților şi ai 
regilor, trebuiau să cunoască exact toate misterele acestei dis- 
cipline, care era la urma urmelor cea care le permitea să-şi 
îndeplinească îndatoririle. Episcopul este profesor și retor. 
Chiar sub aceste trăsături apare arhiepiscopul de Reims, 
Adalberon, în discursul pe care îl ține în fața personalităților 
la adunarea de la Senlis, în 9872. Cel'mai remarcabil exemplu 
de utilizare a tuturor resurselor retoricii pentru a vorbi despre 
guvernarea oamenilor şi conduita regilor este furnizat de 


1 Ibid. 
2 Ibid., t.]l, p.159. 


323 


Poeme au roi Robert al lui Adalberon din Laon!. Aceste cazuri 
au meritul de a fi evidente. Criza regatului Franţei explică 
intervenţiile atât de zgomotoase. Discursurile pe care epis- 
copii le ţin la curtea regelui sunt de obicei mai discrete. 
Retorica are, cu toate acestea, o mare arie de acţiune. 

Gerbert îşi încheia predarea disciplinelor literare prin 
studiul retoricii pe care, în acest mod, il plasa deasupra 
logicii. Această particularitate, interesantă în sine, capătă un 
cu totul alt contur, dacă se ține cont de cariera elevilor săi. 
Doisprezece dintre ei devin episcopi, iar alții scolastici. Exact 
pentru aceste funcţii în care arta oratorică îşi are locul îi 
pregătea profesorul. Este cât se poate de evident, de aseme- 
nea, că aprofundarea retoricii, bogată prin tradiția sa 
îndelungată de reflecţie morală şi politică, îl abilita să devină 
pedagogul și consilierul lui Otto al III-lea. Prin Gerbert, ide- 
alul antic al oratorului, creştinat cu răbdare şi adaptat cu 
hotărâre la condiţiile de exercitare a puterii în societățile aris- 
tocratice, înflorea din nou şi culmina cu instalarea sa la pon- 
tificatul suprem. 


Profesorii mai predau dialectica, adică logica. La drept 
vorbind, această ştiinţă se baza în întregime pe Organon- 
ul lui Aristotel, cunoscut doar în parte şi după textele care 
îl însoțeau sau care îi acopereau lacunele. Ei cunoșteau, 
în traducerea lui Boethius, Categoriile, tratatul Despre in- 
terpretare, precum şi Introducerea (Eisagoge) lui 
Porphyrios, care le însoțea. Acestor lucrări li se adăugau 
Topicele lui Cicero. Ansamblul forma ceea ce se numeşte 
Logica vetus. Aceasta nu cuprindea o parte a lucrărilor 
din Organon, în special pe cele care tratează despre teo- 
ria demonstraţiei și despre silogism. Acest aspect al 
logicii, cel mai important din punct de vedere filozofic, nu 
pare să fi reținut atenţia profesorilor din secolul al X-lea, 
care par să nu fi folosit tratatele pe care Boethius, 
imitându-l pe Aristotel, le dedicase silogismului. 

Logica vetus expunea în principal modul cum toate 


1 ADALBERON DIN LAON, Poeme au roi Robert, Paris, ed. G. 
Carozzi, 1979. Introducerea explică acest destin al retoricii, de la 
Alcuin până în secolul al XI-lea. 

lucrurile existente puteau fi împărţite în diverse genuri 
caracteristice pentru anumite aspecte formale cum ar fi: 
substanța, calitatea, cantitatea, relaţia și diversele acci- 
dente. Ea explica apoi, modul în care frazele și propoziţiile 
trebuiau modelaie după această împărțire, pentru a se 
conforma structurii lucrurilor existente. Aceasta era con- 
tribuția esenţială a tratatului Despre interpretare. 

Acest efort intelectual nu era gratuit. El permitea să se 
ajungă la o enunțare corectă a calităţilor unui subiect. Era 
o chestiurie de logică, ce aduna la un loc preocupările gra- 
maticianului și pe cele ale retorului, deoarece era vorba 
totdeauna de precizia cuvântului. Această convergență 
era cu atât mai evidentă cu cât primele două tratate din 
Organon discutau, în principal, despre concepte, adică 
despre cuvinte, iar gramaticienii, încă din epoca carolin- 
giană, folosiseră împărțirile lui Aristotel pentru a vorbi 
despre verb, substantiv și predicat. Structura gramaticală 
și structura logică erau într-o oarecare măsură simetrice. 
De aceea, dialectica lucrării Logica vetus apare mai puţin 
ca o logică în sensul de astăzi al cuvântului, cât ca o gra- 
matică filozofică. Pe scurt, studiul tratatelor lui Aristotel, 
şi al operelor lui Boethius și ale lui Cicero, care le com- 
pletează, prelungeşte exact programul de studiu al artelor 
literare. 

Învăţarea dialecticii primise un viu impuls grație lui 
loan Scottus Friugena. După el, Heric, Reni d'Auxerre şi 
Hucbald de Saint-Amand comentează aceleași lucrări. În 
secolul al X-lea, aceste studii continuă chiar dacă ele nu 
dau naştere unor opere atât de importante. În Saxonia, 
dialectica este cunoscută până și în mânăstirea de la 
Gandersheim, unde maica Hrosvitha se foloseşte de pro- 
priul vocabular în actele sale. La Sankt Gallen, Notker 
Labeo traduce Categoriile în germană. La Reims, scolas- 
ticul Gerran trece drept profesor în această disciplină, iar 
reputația sa îl atrage pe Gerbert. Acesta din urmă predă 
la rândul lui această materie și formează numeroși elevi. 
Manuscrisele care rezistă de atunci arată că în aceeași 
epocă exista la Fleury-sur-Loire o cunoaştere foarte 

completă a lucrărilor de logică. Dispuneau aici, în special, 
de operele lui Boethius despre Silogismele categorice și 
Silogismele ipotetice care erau atunci puţin cunoscute. 
La Chartres, predarea dialecticii nu era neglijată în epoca 
lui Fulbert. Vechii săi elevi strălucesc prin capacitatea lor 
de logicieni care este ca o marcă a acestei școli. Dacă în 
sfârsit, trebuie să considerăm manuscrisul 100 din bib- 
lioteca municipală din Chartres, astăzi dispărut, ca o 
lucrare compusă de însuși Fulbert, am fi atunci siguri că 
formația căpătată la Chartres era foarte completă în 
această disciplină. Această culegere aduna Eisagoge, 
Categoriile lui Aristotel și cele ale Sfântului Augustin, 
tratatul Despre interpretare al lui Aristotel și pe cel al lui 
Pseudo-Apuleu, precum și Topicele lui Cicero. 

Școala antică nu ignora disciplinele științifice, existau 
traduceri latine ale lucrărilor grecești şi numeroase ma- 
nuale. Această literatură dispare cu sfârşitul învăţămân- 
tulti și nu este cunoscută în timpul Evului Mediu tim- 
puriu. Redescoperirea operelor lui Boethius, Macrobiu şi 
Martianus Capella, în cea de a doua jumătate a secolului 
al IX-lea, redau reputația acestor științe, care nu erau 
până atunci practicate decât prin intermediul adaptato- 
rilor creștini, precum Sfântul Augustin, Isidor din Sevilla 
si Beda şi pentru rezolvarea unor probleme concrete de 
calendar şi de construcție. Exista curiozitatea, exista şi 
superstiția “chiar. Ele inspirau cele câteva tratate despre 
astronomie sau despre particularităţile. naturii. Repunerea 
în circulaţie a operelor savanților din antichitatea târzie 
deschide literaților orizonturi ce depășesc nevoile lor prac- 
tice şi preocupările lor obișnuite. Știința teoretică vehicu- 
lată de disciplinele din quadrivium nu era de uz. evident. 
Există la savanții din secolul al X-lea un gust sigur pen- 
tru o cunoaștere dezinteresată. El nu exclude, cu toate 
acestea, preocupările religioase sau considerațiile morale. 


1 Abbon de Fleury cunoaşte aceste tratate şi le folosește în 
două opere logice ce poartă același titlu. 

Unul dintre indiciile acestei treziri a unei conștiințe 
ştiinţifice propriu-zise este dezbaterea despre clasificarea 
științelor, care îi opune pe Gerbert şi Otric, în 981, în 
prezenţa lui Otto al II-lea!. Întocmirea unei ierarhii a dis- 
ciplinelor intelectuale, prin asezarea in vârful ei a celei 
mai speculative, implică o alegere decisivă în legătură cu 
natura științelor. În plus, spiritul omenesc este invitat să 
caute știința cea mai sublimă. Aceaștă reorientare este cu 
atât mai acceptabilă cu cât lasă prioritatea celei ce se va 
numi mai târziu teologie, pentru că este știința divinului. 

Geometria este dintre toate disciplinele din quadrivium 
cea care reține cel mai puțin atenția. Autorii cunosc cartea 
a V-a din Noces de Mercure et de Philologie și deopotrivă 
tratatul lui Boethius despre același subiect. Numai în cea 
de a doua jumătate a secolului al X-lea se trezește un 
interes indiscutabil pentru această știință. Gerbert, care 
descoperise la Bobbio tratate de arpentaj, folosește din 
acestea figurile geometrice. Într-o scrisoare către Adalbold 
-de Lobbes, el explică cum calculează suprafața unui tri- 
unghi. Preocupările lui Gerbert sunt împărtăşite de dis- 
cipolii săi. Geometria deţine, de atunci, un loc în 
învățământ, așa cum arată cel al lui Fulbert de Chartres. 

Aritmetica trezea mai mult interes. Știință a numerelor, 
ea lăsa să se întrevadă infinitul și permitea, prin rapor- 
turile sale, să se scruteze în chiar structura lucrurilor. 
Nimeni nu se indoia că numărul este la rădăcina tuturor 
lucrurilor, iar Scriptura putea să convingă despre aceasta2. 
Ceea ce știau ei despre astronomie și despre muzică arăta 
suficient interes pentru ştiinţa numerelor. La drept 
vorbind, nu existau în acest caz decât preocupările 
tradiționale. A trece de la speculaţii cosmice sau mistice la 
aritmetica propriu-zisă necesita un simț științific pe care 
il întâlnim la Gerbert. El utilizează și citează indelung 
tratatul lui Boethius despre aritmetică și chiar de la aces- 


1 RICHER, Histoires, ed. Latouche, pp.73-75. 
2 Cartea Inţelepciunii, XI, 21: Omnia in mensura et numero 
et pondere disposuisti. 

ta din urmă împrumută descrierea abacului. Se ocupă 
deopotrivă și de inmultirea -și de împărțirea numerelor, 
ceea ce nu este simplu cu cifrele romane și în absenţa lui 
zero. Discipolii lui Gerbert îi continuă opera. Comentariile 
despre abac ale lui Heriger de Lobbes sau ale lui Abbon de 
Fleury subliniază interesul ce este purtat aritmeticii. 

Astronomia era o ştiinţă mai puţin abstractă, de care, 
si mai puţin, se puteau dispensa. Solicitată cu comple- 
zență, ea permitea stabilirea unui horoscop sau să liniş- 
tească temeri superstițioase. Asociată calculului, ea dă 
naştere tratatelor de comput!, indispensabile celebrării 
creștine, pentru că sărbătoarea Paştilor este mobilă. 
Tratatul lui Bada, tradițional în toată Europa carolin- 
giană, este reluat de Abbon de Fleury, care îl corectează şi 
îl îmbogățește cu noi table pascale, de Hâriger de Lobbes 
și de călugărul de la Ramsey, Byrtferth, un discipol al lui 
Abbon. Nu era decât punerea la punct a unei științe prac- 
tice de către savanţi care știau foarte multe alte lucruri în 
acest domeniu. Atenţia acordată astrelor era susținută de 
studiul lucrărilor astronomice ale antichităţii. Se cunoș- 
teau Fenomenele lui Aratos, Astronomicele lui Hygin, 
trata-tele lui Varro, precum şi ceea ce scrisese despre 
acest subiect Isidor din Sevilla în lucrarea sa De natura 
Rerum. Textele din antichitate, însoțite de ilustraţii 
admirabile frecvent imitate, dau numele tradițional al con- 
stelaţiilor, figurile care le reprezintă și legendele care le 
însoțesc. Pe scurt, descrierea cerului vine în întregime din 
știința antică. Comentariu la visul lui Scipio al lui 
Macrobius adaugă acestei științe semi-poetice, semi-astro- 
nomice elemente de reflecţie pur științifică de o soliditate 
incontestabilă. 

Toată această documentaţie, cât și cea transmisă de 
lucrările arabe cunoscute în traducere, suscită un nou 
interes pentru astronomie, în cea de a doua jumătate a 


1 Calcul al timpului pentru a fixa data Paştilor și pentru a 
socoti calendarul bisericesc (n.tr.]. 

secolului al X-lea. Abbon de Fleury întocmește un catalog 
al stelelor si consacră două mici tratate soarelui, lunii și 
stelelor!. Gerbert datorează o parte din prestigiul său 
predării astronomiei. La drept vorbind, este o concluzie 
pripită, stabilită după câteva scrisori și din ultimele două 
capitole ale geometriei sale. El iși seduce contemporanii 
prin construirea celor două sfere care pot fi puse în 
mișcare în jurul liniei polilor. Aceasta ar constitui, prin 
urmare, imaginarea pământului, a bolții cerești și a mari- 
lor axe cosmice. Influența operei lui Macrobius asupra 
acestei realizări este cu siguranță foarte importantă. În 
plus, Gerbert realizase un tub optic pentru observarea 
astrelor și explica elevilor săi mersul stelelor. Pe scurt, la 
această materie, el se distingea de alți savanţi printr-o mai 
mare rigoare a spiritului și printr-un simț pedagogic 
excepțional: 

Studiul quadrivium-ului se desăvârşea prin cel al 
'muzicii, cea mai sublimă dintre aceste arte și încoronarea 
tuturor. Trebuie să înțelegem prin aceasta teoria armoniei, 
deoarece din antichitate această știință este distinctă de 
practicarea cântului2. Muzica se învăţa din cărţi, în prin- 
cipal din Martianus Capella și din tratatele De Musica, fie 
că erau opera Sfântului Augustin, fie a lui Boethius. 
Acesta din urmă dă întreaga sa forță filozofică unei științe 
care trebuie să facă să concorde armonia cosmică a sfere- 
lor celeste cu muzica instrumentală și vocală. Renaşterea 
studiilor muzicale ţine de redescoperirea acestor lucrări 
încă de la mijlocul secolului al IX-lea. Armonia se studia 
cu ajutorul unei corzi întinse sau monocorde, ceea ce per- 
mitea să se fixeze pauzele și să se calculeze proporțiile. 

De la sfârșitul secolului al IX-lea, opera lui Hucbald de 
Saint-Amand marchează o primă etapă. Lucrarea cea mai 


! A. VAN DE VYVER, Les oeuvres in€dites d'Abbon de Fleury, 
in RB, 1.47, 1935, pp.125-169. 

2 S. CORBIN, Musica speculative et cantus pratique: le râle 
de saint Augustin dans la transmision des sciences musicales, in 
CCM, t. V, 1962, pp.1-2. 

cunoscută este Musica Enchiriadis scrisă într-un mediu 
apropiat școlilor de la Laon. Există o predare a muzicii în 
toate scolile din secolul al X-lea și începe peste tot cu 
monocordul. Așa apare în tratatele puse în mod fals pe 
numele lui Odon de Cluny. Gerbert îl folosea și el, și cita 
abundent din Boethius. El este, probabil, autorul unei 
lucrări despre măsura tuburilor de orgă, ce era până atun- 
ci atribuită discipolului său, Bernelin. La Sankt Gallen, la 
Reichenau, la Chartres, în jurul lui Fulbert, există o mare 
preocupare pentru armonie. Toate aceste căutări sunt 
reluate, către 1030, de Guido din Arezzo, a cărui. lucrare 
De disciplina artis Musicae sau Micrologus servește drept 
lucrare de bază pentru toate studiile muzicale. 

În afara geometriei, evident neglijată și fără mare 
interes pentru oamenii secolului al X-lea, celelalte disci- 
pline din quadrivium au între ele cele mai strânse rapor- 
turi. Nu s-ar putea studia una fără cealaltă și, împreună, 
ele formează un bagaj cultural coerent, dacă nu unic. 
Numerele, cosmosul și muzica sunt unul și același lucru, 
deoarece proporţiile numerice care explică mișcarea 
astrelor se regăsesc în intervalele muzicii. O. aceeași pe- 
dagogie permite învățarea acestor discipline şi se bazează pe 
aritmetică, Ar rămâne să apreciem cu exactitate formația 
intelectuală astfel dobândită. La drept vorbind, această 
evaluare este dificilă. Se întrevede o cultură în care con- 
verg o mistică religioasă ce se exprimă prin cântul coral, 
un sistem despre lume și o uimitoare pricepere în folosirea 
numerelor. Se înțelege ușor influența pe care aceste spe- 
culații o poate.avea în construcţii, sculptură şi decor. Un 
neoplatonism creștin, moștenitor al lui loan Scottus și 
hrănit din opera lui Boethius, formează linia de inter- 
sectare principală pentru acestea. Influenţa acestui sistem 
de gândire este perceptibilă până în plin secol al XII-lea. 


1 G. BEAUJOUAN, L'enseignement du „quadrivium”, in La 
Scuola [170], pp.639-667. 


330 


D. ACTIVITATEA INTELECTUALĂ 


Dominate de marile spirite si practicate cu măiestrie, dis- 
ciplinele școlare dau naștere-unor opere ce depășesc medi- 
ile destul de restrânse ale şcolilor şi se adresează unui pu- 
blic mai larg. Ar trebui oare să subliniem, ca un semn al 
acestui interes, că discuţia dintre Otric și Gerbert a fost 
condusă de împărat şi că, în consecință, asista la ea întrea- 
ga curte, de altfel nu fără plictiseală, la capătul a câtorva 
ore? În mod obișnuit, publicul este mai restrâns şi mai spe- 
cific. Căutarea destinatarilor unei opere și a mediilor cărora 
ea se adresează și, prin urmare, a obiectivelor urmărite de 
autor poate face să se împlinească mari progrese pentru 
istoria literară. Există puţine sau aproape deloc lucrări 
neîntemeiate sau strict personale. De altfel, ele nu ar fi fost 
copiate și nu ar fi rămas pentru posteritate. Operele literare 
din secolul al X-lea și de la începutul secolului al XI-lea 
răspund câtorva preocupări generale, care se articulează pe 
marile probleme ale conducerii oamenilor și ale reformei 
Bisericii. 

În contextul reinnoirii ottoniene, restaurarea Bisericii era 
asigurată prin numirea unui personal competent şi evlavios 
si prin exacta aplicare a canoanelor Bisericii. Această regle- 
mentare, în secolul al X-lea, nu este la începuturi. Toate 
regatele Europei Occidentale erau moștenitoarele imperiului 
carolingian, iar legislația sa este totdeauna în vigoare. 
Culegerile canonice în circulație, decretele conciliilor, 
statutele diocezane și capitularele regelui franc formau o 
masă de texte dificil de pus de acord. Un rezumat simplu și 
clar putea fi de oarecare utilitate. A pune în ordine toate 
aceste texte într-o compilație de mare amploare: necesita o 
știință enciclopedică și cea mai pertinentă judecată. 

Libri de sinodalibus causis a lui Reginon din Prim 
rezultă din practicile administraţiei carolingiene. Episcopii 
instituiseră, în diferitele localităţi ale diocezei lor, martori 
sinodali, clerici și chiar mireni de bune moravuri, care 
erau însărcinați cu denunțarea crimelor, a scandalurilor și 
a dezordinilor, în fiecare an, atunci când episcopul sau 

arhidiaconul ţineau o adunare judiciară. Acest manual, 
care are drept scop călăuzirea martorilor și a adunărilor, a 
fost scris în 906, la cererea arhiepiscopului de Trier, 
Rathbod. El este împărțit în două, o parte consacrată cleri- 
cilor, cealaltă mirenilor. Fiecare dintre ele se deschide 
printr-un model de întrebări, ce este urmat de un mare 
număr de mici capitole despre tot ceea ce se poate imagina. 
Această operă, care ia mult din capitularele şi din conciliile 
din secolul al IX-lea, este dominată de idealul carolingian. 

În Decretul lui Burchard din Worms apar concepții 
foarte diferite despre Biserică. Or, în acest caz trebuie să 
luăm în calcul amploarea operei și importanța autorului 
care este un personaj de prim rang. Născut într-o familie 
nobilă, ce exercita o funcţie comitală în Hessa, a fost for- 
mat în mai multe școli și în special în mânăstirea de la 
Lobbes. În regăsim în anturajul arhiepiscopului Willigis, al 
cărui cămărașş era. În 1000, Otto al III-lea îl face episcop de 
Worms. Acţiunile sale răspund întru totul la ceea ce se 
putea aștepta de la un prelat ottonian. Din 1008 la 1012, 
el conduce o acţiune enormă de compilaţie şi de clasare a 
vreo 1800 de texte care intră în Decret. Este ajutat în 
sarcina sa de Gautier, episcop de Speyer, și mai ales de un 
călugăr de la Lobbes, Olbert. 


Decretul se prezintă ca o operă sistematică, în care fiecare 
subiect este foarte bine delimitat de celelalte şi se află tratat se- 
parat. Primul capitol se ocupă de Sfântul Scaun, de patriarhi, de 
episcopi și de concilii, al doilea de preoţi, de diaconi și de ordinele 
inferioare. Urmează apoi bunurile Bisericii, sfintele taine, morala, 
păcatele. Împăratul și prinții apar la capitolul 15, cu tot ceea ce 
îi priveşte pe laici. Acest plan este în sine mai clar decât un dis- 
curs lung, El pune în evidență papalitatea și episcopatul, a căror 
misiune este primordială. Dimpotrivă, prinții sunt desacralizați 
și Burchard ignoră orice drept de interventie a împăratului în 
numirile episcopale și în problemele ecleziastice, în general. 
Intregul Decret este centrat pe episcopi și le consolidează pute- 
rile. In caz de dificultăți și de litigii, ei trebuie să fie judecați de 
mitropolit asistat de diocezanii săi. Totuși, cauza trebuia supusă 
suveranului pontif. Acest episcopalism este confirmat de o osti- 
litate fățișă în privința călugărilor, cărora le refuză privilegiul de 

scutire, precum Si orice functie. Dimpotrivă, Decretul lasă un loc 
important preocupărilor pastorale și dovedeşte solicitudinea 
episcopului cu privire la preoţii dispersaţi la sate. În sfârşit, 
opera nu omite să trateze despre diferitele abuzuri și se 
străduiește să furnizeze mijloacele juridice de a le combate. 


. 


Această reflecţie despre Biserică prin intermediul unui 
tratat de drept canonic este plină de interes. Punctul de 
plecare este evident carolingian: episcopia și provincia 
ecleziastică cu mitropolitul sunt eșalonul local și regional 
al vieții Bisericii, unde se iau deciziile obișnuite. Altădată, 
regele prezida aceste adunări. Excluderea sa marchează 
sfârșitul Bisericilor naţionale grupate în jurul prințului. 
Episcopatul revendică autonomia Bisericii, fără a renunța 
câtuși de puţin la această organizare provincială. Apelul la 
suveranul pontif nu este decât un recurs în caz de difi- 
cultăți insurmontabile sau pentru chestiuni grave. Pe 
scurt, teoriile lui Burchard semănau practicii canonice a 
vremii lui Hincmar după eliminarea prințului din angre- 
najul vieții Bisericii. Poate că exista vreo vanitate în a con- 
sidera viabil un asemenea sistem. El pare ieșit, în orice 
caz, dintr-un simț mai ascuţit al distincţiei dintre sacru și 
profan. La episcopul de Worms, toate aceste concepții erau 
însoțite de o preocupare constantă pentru curățarea 
Bisericii de principalele abuzuri prin aplicarea strictă a 
obligațiilor de drept şi a regulilor canonice. 

Burchard construise o teorie episcopaliană a *Bisericii. 
EI îi neglija pe călugării cărora nu le recunoștea decât un 
statut arhaic. Or, la această dată, tocmai se dobândise 
principiul exempțiunii monastice. În regatul Franţei, la 
Cluny și la Fleury-sur-Loire, -textele erau cercetate pentru 
a găsi ceea ce ele puteau conține favorabil monahismului 
şi independenţei sale faţă de episcopi. Colecţia canonică, 
compilată de Abbon de Fleury, răspunde exact acestui 
obiectiv. Scrisă către 996 și adresată regilor Hugo Capet și 
Robert cel Pios, sub pretextul de a le expune drepturile și 
îndatoririle lor, ea le solicită bunăvoința în disputa care îl 
opune pe Fleury episcopului de Orleans. Făcând acest 

lucru, Abbon respingea mult mai puțin decât Burchard 
autoritatea regilor în Biserică. El este în acelaşi timp un 
partizan convins al puterii pontificale și afirmă acest lucru 
cu putere. Alianța dintre monahism, regalitate și curia 
romană este tot ceea ce se dorește în abaţii. Este în mod 
evident o orientare diferită a guvernării Bisericii, care se 
acordă cu dezorganizarea provinciei ecleziastice, sfâșiată 
între puteri politice diferite. 

Operele canonice îmbracă, uneori, o altă formă: cea a 
scrisorilor. Este cazul Scrisorii 10 a lui Abbon de Fleury 
despre jurământ sau cazul celei adresate mânăstirii Saint- 
Martin din Tours pe tema unui conflict cu arhiepiscopul 
acestui oraș. Deopotrivă, pentru interesul ei juridic a fost 
păstrată corespondenţa lui Fulbert de Chartres. Se puteau 
găsi expuse aici clar principiile care permit să se abordeze 
chestiunile privind alegerile abațiale contestate și uzur- 
parea sediilor episcopale. Fulbert era la fel de exigent în 
legătură cu calitatea candidaților. El înțelegea, de aseme- 
nea, să-şi îndeplinească cu precizie îndatoririle de vasal, 
să rămână fidel regelui Franţei şi să favorizeze în totul 
pacea. Scrisorile sale, model de aplicare a dreptului, slu- 
jeau astfel drept referință. 

Compilaţiile de texte canonice amestecă voința refor- 
matoare cu reflecția despre tradiţia Bisericii. Așezate în 
contextul lor, ele. ne oferă informaţii capitale, privind 
legături dintre viaţă şi teorie. Lipsesc totuși de aici elanul 
interior, inspiraţiile și chiar violenţa critică. Exprimarea 
acestor pasiuni şi acestor entuziasme trebuie căutată în 
altă parte. Nu se poate imagina că mișcarea de restaurare 
monastică, apoi înnoirea Bisericii, constatate în secolul al 
X-lea, s-ar fi putut îndeplini fără fervoare și fără dinamism 
spiritual. Citită în acest spirit, o bună parte a literaturii 
latine din secolul al X-lea apare ca expresia, sub forme 
diferite, a voinţei de reformare a Bisericii. 

Este cazul celor câteva lucrări didactice din acest secol. 
Astfel Comentariul Epistolelor Sfântului Pavel scris de 
Atton, episcop de Vercelli, care părea destinat formării doc- 
trinare a clerului. Opera nu este personală și nu este 

desăvârşită decât pentru primele scrisori. Restul este mai 
ales o parafrază a lui Claudiu din Torino. În ceea ce 
privește partea monastică, operele de edificare sunt mai 
puțin rare. Odon de Cluny dă un rezumat din Moralia in 
Job a lui Grigore cel Mare, un comentariu biblic în trei 
cărți, Collationes și, în sfârsit, Occupationes în șapte cărți. 
Cu toate că au stilul destul de tern, aceste opere exprimă 
exact noua sensibilitate monastică şi dau o privire lumi- 
noasă despre transformarea cultului. 


Lucrările de edificare caracteristice pentru acest secol sunt 
viețile sfinților. Ele fac elogiul virtuţilor, al științei și al sfinţeniei 
a numeroase personaje și impun imitarea lor. Această lite- 
ratură este convenţională când este vorba despre sfinţi care au 
trăit cu multă vreme înainte. Cu certitudine, anumite teme pot 
fi puse pe seama modei zilei, dar aceasta nu compensează 
impresia de „dâjă vu“. Cele mai interesante sunt cele care par 
legate de un sanctuar sau de o mânăstire și sunt rescrise în 
contexul unei reînnoiri a cultului. De aceea, reforma abației de 
la Saint-Ghislain, înfăptuită de Gârard de Brogne, este însoțită 
de o activitate literară ce durează până spre anul o mie. 
Inventio sancti Gisleni este un document scris de un călugăr 
martor al incendiului din 936. Miracula sunt alcătuite în sec- 
olul al XI-lea, în două rânduri. In sfârșit, există trei versiuni 
succesive ale lucrării Vita Gislenil. La Fleury-sur-Loire, 
călugărul Thierry rescrie, puțin după anul o mie, Vita Martini 
papae, Viaţa lui Txyphon și cea a lui Respicius și, în sfârsit, Vita 
Firmani. Episcopiile nu se lasă mai prejos, mai ales când 
doresc să revendice anterioritatea scaunului sau să etaleze 
eminentele virtuţi ale unui întemeietor. 

Viaţa episcopilor și a călugărilor contemporani prezintă un 
cu totul alt interes istoric și religios. In Germania, vieţile epis- 
copilor par caracteristice pentru această literatură de edificare. 
Numeroși sunt prelaţii devotați și preciși în funcțiile lor, pre- 
cum Wolfgang din Regensburg şi Udalric din Augsburg. Aceste 
vieţi sunt elocvente pentru climatul spiritual al episcopatului 
din Germania, ce pare în epoca ottoniană de o rară calitate. 
Episcopii care au făcut carieră la capela imperială și care au 
jucat un rol politic rețin încă și mai mult atenţia. Aşa se întâm- 


1 A. DHAENENS, Gerard de Brogne â labbaye de Saint- 
Ghislain, in RB, t.70, 1960, pp.101-118. 

plă cu Bernward din Hildesheim și cu Meinwerk din Paderborn, 
la care se apreciază echilibrul subtil între cucernicie și funcţii. 
Lucrarea cea mai realizată este viaţa lui Brunon din K6ln scrisă 
de Ruotger. Admirația coexistă cu istoria într-o operă care este 
mai mult o biografie, decât viața unui sfânt, din moment ce 
orice este supranatural este exclus din lucrare. Țâșnește figu- 
ra înaltă a unui episcop cu moravuri simple și literat, ale cărui 
preocupări temporale nu alterează nici bunătatea nici sereni- 
tatea. Apologia nu lipsește din această sublimare. Textele care 
ating cel mai profund sensibilitatea sunt vieţile Sfântului 
Adalbert din Praga, operele lui Jean Canaparius şi Bruno de 
Querfurt. Episcopul este aici, în același timp, călugăr, misio- 
nar şi martir și apare ca sinteza tuturor formelor de ideal. 


În regatul Franţei, vieţile de călugări biruie, ceea ce 
corespunde cum se cuvine unei opinii religioase mai evolu- 
ate și care dă naștere unei puternice mișcări de renaștere 
monastică. Idealul religios și literatura au aici acelaşi rol. 
Vieţile abaţilor de la Cluny, cea a lui Odon scrisă de 
călugărul Jean, cea a lui Maieul scrisă de călugărul Synus, 
cea a lui Odilon-scrisă de Jotsald, prezintă spre veneraţia 
unei mulțimi de călugări portretul părintelui şi 
conducătorului lor. Influența este mare, chiar dacă, 
calităţile literare sunt minime. Viața lui Abbon de Fleury, 
asasinat în La Role, este scrisă câţiva ani mai târziu, de 
călugărul Aimoin, care a asistat la acest sfârşit tragic. O 
treime din povestire este consacrată acestui eveniment. 
Radulfus Glaber scrie viața lui Guillaume de Volpiano, la 
puţin timp după moartea acestui abate ilustru. 

Această literatură de edificare se prelungește prin 
culegeri de minuni, de povestiri despre translația trupu- 
rilor sfinte, de pasiuni şi de legende la care se poate potoli 
o mare sete de miraculos. Fenomenul este atât de comun 
şi atât de obişnuit, încât nici măcar nu mai este nevoie să 
insistăm. Dimpotrivă, s-ar putea sublinia că vieţile de 
episcopi şi de călugări se caracterizează prin seriozitatea 
lor istorică chiar dacă intenţia nu este scutită de apologie. 
Acest contrast permite să se distingă un domeniu literar 
aproape imaginar, unde spiritul se poate mişca în voie într-o 
tematică pe care nimic nu o contrazice. Oricât de interesant 
ar apărea, acest câmp este făcut din concepte stereotipe mult 
mai puțin bogate decâi se crede. Tradiţia literară poate avea 

aici mai mult loc decâi exprimarea sensibilităţii vremii. 

Operele polemice abordează reforma Bisericii, din cu totul 
alt punct de vedere. Cele mai exacerbate abuzuri provoacă, 
sporadic, este adevărat, reactii foarte vii. Faptele sunt frecvent 
puse în evidență într-un mod strălucit, dar întelegerea 
fenomenului rămâne cel mai adesea superficială. Atton, epis- 
cop de Vercelli înlre 924 şi 961, reproşează clericilor că ei con- 
sideră beneficiile ecleziastice drept mijloace de îmbogățire. 
Anumiți preoti, primiţi săraci în Biserică, au promis la începul 
abstinenta, dar s-au căsătorit imediat ce s-au îmbogăţii. EI știe 
că acel cler, prea amestecat cu lumea, ia parte la certurile în 
care sunt implicate concubinele şi bastarzii. De altfel, această 
progenilură incomodă este supusă jurisdicției autorităţilor 
laice, iar Biserica pierde astfel o parte din libertatea sa. Regii 
și prinții se acomodează perfect la această situaţie şi îi prote- 
jează pe preoții căsătoriți care sunt muli mai îngăduitori în 
privința lor. In lucrarea De Pressuris ecclesiasticis, Atton 
denunță praclicile destul de curente peste tot unde se 
instalează anarhia, și în mod special în lialia. Regii îi alungă 
pe episcopi din scaunul lor, numesc copii, fac din bastarzii lor 
arhidiaconi şi episcopi, confiscă bunurile Bisericii şi lasă 
curţile laice să-i judece pe clerici. În Polipticum, Atton face o 
descriere completă a liraniei regilor și a insubordonării celor 
mari, cu verva unui satiric. N-am putea pune la îndoială aces- 
te descrieri. Lucidilatea episcopului din Vercelli este sporită 
printr-o ecleziologie foarte marcată de falsele Decretales şi tex- 
tele canonice care apără libertatea Bisericii. Cu toate acestea, 
polemica. nu se răsfânge decât în legătură cu un apel la refor- 
ma morală, deoarece orice revoltă este imposibilă. Nici o 
soluţie nu se întrezăreşie cu adevărat, iar autorul nu ignoră 
acest lucru. Concluzia este de fapt tragică. 


Viaţa și scrierile lui Rathier din Verona sunt o ilus- 
trare impresionantă a acestei imposibilități. Născut la 
Liege și format în mânăstirea de la Lobbes, el îl însoţeşte, 
în 926, în Italia pe episcopul de Liege, deposedat de 
scaunul său. Rathier devine atunci titularul episcopiei 
din Verona. Alungat, contestat, închis, apoi repus în 
funcție, Rathier işi sfârşeşte viața în Lorena, foarte vârst- 
nic şi confruntat mereu cu ostilitatea pe care o suscită 
intransigența sa. Scrierile sale, cu un ton vehement și 
excesiv, îi provoacă necazuri. Atacă în ele clerul, căruia îi 

denunță lipsa de demnitate, pe cei mari, a căror lăcomie ruinează 
Biserica, judecătorii săi, ale căror decizii sunt nedrepte. Titlurile 
diverselor lucrări spun suficient despre preocupările sale: De 
nuptu illicito, De clericis sibi rebellibus, Discordia, Sermno pro- 
lixus. Aceste invective sunt echilibrate printr-o întoarcere către 
sine în Dialogus Confessionum sau în Conflictus duorum. 
Dificultăţilor unei reforme puse în evidenţă li se adaugă pesimis- 
mul unui luptător mult prea brutalizat de viață. 


Reformarea Bisericii însemna reformarea societătii, 
deoarece literații nu o deosebeau pe una de cealaltă, decât cu 
prețul unei abstractizări. Cu toate acestea, implicaţiile 
politice ale programului reformator al unui Atton din Vercelli 
sau al unui Rathier din Verona ne lipsesc. Dezbaterea se 
desfășoară rareori la acest nivel. La drept vorbind, ideile nu 
par încă suficient de bine definite pentru ca toate 
consecințele să poată fi trase de aici. 

Reforma Bisericii nu determină o reflecţie asupra orga- 
nizării societăţii, decât pentru că expansiunea monastică 
modifică raporturile tradiţionale dintre regi şi episcopi. 
Prestigiul de care se bucură abații cei mari, bunele relaţii pe 
care le întrețin ei cu prinții, rolul pe care îl joacă pe lângă laici 
și impulsurile pe care le dau ici și colo „mișcării de pace“ fac 
din ei redutabili concurenţi ai episcopilor în fervoarea regilor și 
a populațiilor. Acest credit provoacă nemulțumirea lui 
Adalberon de Laon, care îl ia în derâdere pe regele Odilon, 
curtea sa și armatele acestuia. Subiectul lucrării Poem regelui 
Robert este exact această schimbare a formei de guvernare pe 
care episcopul de Laon o observă în Franta. Demnitatea regală. 
îi apare ameninţată de această adapiare și, cu ea, ordinea 
dorită de Dumnezeu: Regele, confruntat cu noua ordine feu- 
dală, nu mai guvernează ca altădată şi este în pericol. 
Călugării prezenţi peste tot şi aroganțţi sunt exact. semnul aces- . 
tei dezordini. 

În Germania, lumea nu era văzută la fel; aici ordinea imi- 
lată după cea din epoca carolingiană prevala, iar împăratul 
asigura, în același timp, expansiunea creștină și reforma 
Bisericii. Formele vechi de guvernare se menţin, iar ideologia 
era legată totdeauna de rege și de funcțiile sale. În acest con- 
text, scrierea istoriei sale nu înseamnă doar a face o operă 
memorialistică. La Widukind de Corvey, atașamentul faţă de 
popor şi de dinastia saxonă este precum ecoul mitologiei care 

îi încojura pe franci în epoca lui Pepin și a lui Carol cel Mare. 
Lucrările sale Res gestae saxonicae sunt istoria întemeierii 
unui imperiu a cărui misiune nu poate fi ignorată. Veșmântul 
roman dai acestei cronici nu îi conferă universalismul necesar. 

Se întâmplă cu totul altfel cu Liutprando da Cremona. 
Fiind în serviciul regelui Italiei, Beranger, Liutprando este 
trimis la Constantinopol. Certându-se cu acesta, intră în 
serviciul lui Oito I, care îl trimite, la rândul lui, ca amba- 
sador pe lângă Basileus. Episcop în 961, pare să se com- 
placă în activitățile politico-religioase. Antapodosis, lucrare 
pe care a început-o la Frankfurt, în 958, este o povestire de 
răzbunare împotriva lui Beranger, cel puţin începând cu 
cartea a III-lea. Autorul își începe povestea în 888 și 
tratează în principal despre Italia şi Germania. Începând cu 
cartea a IV-a, îşi foloseşte din ce în ce mai frecvent propriile 
amintiri. Fără să fie o istorie cu caracter universal în sensul 
propriu al termenului, povestirea sa este destul de generală, 
specifică evocării destinului unui imperiu. Lucrarea sa Liber 
de rebus gestis Ottonis expune ceea ce s-a întâmplat la 
Roma și în Italia, între 960 şi 964. Ridicarea pe tronul 
imperiului a lui Otto 1 este faptul principal al acestei lucrări. 
De aceea prezentarea, oricât ar fi de obiectivă, este, prin 
forța lucrurilor, o apologie a împăratului. 

La acest nivel superior, istoria înseamnă ideologie. Ea 
este de asemenea pretenție și argument atunci când este 
vorba despre povestiri locale. Nu putem ignora Res gestae 
venite din numeroase episcopii din Europa Occidentală. 
Informaţiile pe care le aduc sunt de valoare foarte inegală. În 
anumite cazuri, ele sunt de un interes excepţional. Așa se 
întâmplă cu Gesta episcoporum camerarensiurmn. Problema 
nu este totuși de a face decontul elemenielor istorice ce pot 
fi extrase de aici, ci de a întelege cărei necesități ideologice îi 
răspund aceste opere. Cu siguranlă, fragmentarea orizontu- 
lui politic şi social aduc preocupările la un nivel regional. De 
aceea, caracterul exemplar al faptelor și al oamenilor se 
apreciază pe acest plan. Sfinţii și ceilalți se confruntă într-o 
luptă al cărei sens istoria se străduieşte să-l explice. 

Cartea a treia 


Reforma gregoriană 
(1050-1125) 


Sub acest titlu, istoricii au obiceiul să prezinte reforma 
Bisericii săvârşită sub conducerea pontifilor romani. 
Grigore al VII-lea, care a fost un fervent propagator al ei, 
îi dă numele său și se găsește astfel învestit cu o respon- 
sabilitate. 

La drept vorbind, această caracterizare pare prea limi- 
tată. Mai exact, ar fi să vorbim despre reforma pontificală, 
subliniind astfel continuitatea efortului și diversitatea 
acțiunilor conduse de papii succesivi. Denumirea tradi- 
țională este menţinută pentru că este consacrată prin 
folosire și pentru că pare inoportun să o modificăm într-o 
lucrare, ce are ca scopa face bilanțul lucrărilor anterioare. 
Menţinerea acestui tiltu acceptat nu înțelege să prejudi- 
cieze rolul lui Grigore al VII-lea în toată această acțiune. 

Este sigur că întreaga istorie a reformei gregoriene tre- 
buie să fie reexaminată și, în principal, în Franţa. A. 
Fliche expunea cândva faptul că necesităţile reformei 
morale a clerului determinaseră papalitatea să-și cuce- 
rească libertatea, pentru ca apoi să elibereze întreaga 
Biserică de sub tutela puterilor temporale. Această 
schemă clară, coerentă, capabilă să susţină o operă de 
lungă respiraţie pare cel puţin insuficientă şi chiar falsă, 
dintr-un anumit punct de vedere. Dacă se ia in conside- 
rare starea Europei Occidentale înainte și după disputa 
învestiturilor, ne apare clar că transformările sunt mai 

profunde și mai radicale decât lasă să se vadă aceste ve- 
deri axate pe morală. Este ordinea lumii care s-a schim- 
bat, și, o dată cu ea, cucernicia şi sensibilitatea creștină. 
Este o altă eră a istoriei creștinismului medieval care se 
deschide, laborios, într-o lungă criză. 

De aceea opera lui A. Fliche, exemplară din mai multe 
puncte de vedere, nu mai răspunde concepțiilor din zilele 
noastre. Numeroase lucrări, în principal, germane și ita- 
liene, au venit să corecteze unele orientări prea teoretice. 
Aceste opere, de anvergură redusă, dispersate şi care nu 
acoperă întreaga perioadă, nu au înlocuit-o, mai ales pen- 
tru cititorii francezi. Din cauza aceasta istoriografia pare 
în același timp învechită, foarte lacunară, dar, în câteva 
puncte, strălucită și în mod special cu caracter de pio- 
nierat. Această inegalitate în starea actuală a lucrărilor 
face ca orice tentativă de punere la punct să fie hazardată 
şi precară. 

A reforma nu este, în a doua jumătate a secolului al 
XI-lea, o idee nouă, pentru că acțiuni inspirate de această 
stare de spirit s-au succedat din epoca carolingiană până 
în secolul al X-lea şi până la domnia împăratului Henric 
al III-lea, cu şanse diverse. La cei mai buni clerici și la 
mulți dintre călugări există o voință de reformă la fel de 
tenace și la fel de permanentă ca și dezordinile pe care vor 
să le înlăture. Împrejurările și oamenii fac ca mișcarea să 
fie mai mult sau mai puţin viguroasă, să apară într-o 
regiune mai devreme decât în alta și să se manifeste sub 
forma unei reînnoiri monastice sau a unei reforme episco- 
pale sau princiare a vieții clericilor. 

"Deci, nu se poate prezenta reforma gregoriană ca o 
întreprindere cu toțul inedită, născută din excesul răului 
ce ar fi provocat, la urma urmelor, o tresărire salutară și 
definitivă. Papalitatea ar fi ajuns, cu preţul unei lupte 
îndelungate, să impună puterilor temporale libertatea 
Bisericii. După care, reforma nu mai este decât o ches- 
tiune de zel şi de aplicare exactă a regulilor impuse de 
Roma. Acest punct de vedere este mult prea îngust. Face 
prea frumoasă contribuția scriitorilor reformatori, precum 

şi a polemiştilor pe tema disputei învestiturilor care au, 
indiscutabil, tendința de a înnegri tabloul. Atunci când 
Pier Damiani face, în Liber Gomorrhianus, o extraordinară 
etalare a viciilor clerului, trebuie, pe de o parte, să ţinem 
seama de retorică, iar pe de alta, să repunem faptele în 
contextul lor pentru a le evalua, pe cât posibil, impor- 
tanțai. Atunci când Lambert de Hersfeld scrie, în legătură 
cu anul 1071, că episcopii sunt vânduți la mezat în 
Germania, ar trebui să verificăm din alte surse caracterul 
general al faptului. Este important să curioaștem dacă 
simonia și nicolaismul se răspândesc după 1025-1030 
până la punctul de a deveni plăgi ale Bisericii sau dacă 
unele conștiințe mai exigente tolerează mai puţin 
abuzurile, de multă vreme înrădăcinate în Biserică. 

Gravitatea morală a faptelor evocate de polemişti nece- 
sită judecăți nuanțate. Există o diferenţă între un cadou 
făcut regelui cu ocazia unei promovări episcopale şi vân- 
zarea unei episcopii celui care oferă cel mai mult. Trebuie, 
de asemenea, să facem o distincţie între clerul căsătorit, 
dar demn, şi orgiile propriu-zise. Cu siguranţă, com- 
portarea clericilor poate fi judecată în legătură cu canoa- 
nele vechi ale Bisericii și poate face obiectul unor remarci 
severe. Se poate, de asemenea, să o confruntăm cu o 
tradiție mai apropiată, cea din epoca carolingiană sau cea 
din vremea Ottonilor. Opinia va fi atunci mai nuanțată, iar 
aprecierea operei gregoriene este modificată. 

Reforma, care este o acțiune pontificală, apare în vreme 
ce ici și colo s-au dezvoltat mișcări identice sub condu- 
cerea prinților, a episcopilor sau a călugărilor. Desigur, 
gregorienii datorează puţin, iar uneori aproape nimic 
tuturor acestor inițiative, cel puţin din punct de vedere al 
principiilor. Ei beneficiau totuşi de un curent de idei, de 
simpatii, de exigențe și de religiozitatea ce mergea în 
același sens. S-a arătat, pe bună dreptate, că Clunyul, 
axat in intregime pe mântuirea prin asceza monastică și 


1 Liber Gomorrhianus este dedicată lui Leon al IX-lea şi 
datează din a doua jumătate a lui 1049. 

colaborând destul de ușor cu prinții, era prea putin pre- 
ocupat de problemele născute din viaţa Bisericii în lume 
și contribuise: în mică măsură la formarea ideilor gre- 
goriene. Această demonstraţie este fără cusur. Dar nu este 
mai puțin adevărat că influenţa Clunyului merge în sen- 
sul reformei pentru că mânăstirea era în mod special 
legată de Sfântul Scaun și era deja scoasă de sub domi- 
nația unui prinț temporal. 

Aspiraţia către reforma religioasă este o mișcare pro- 
fundă şi plină, ce atinge medii foarte diverse. Se pot iden- 
tifica grupări şi curente: Pataria milaneză, cu tendinţele 
sale către revoluţie, diferiţii călugări după cum sunt sau 
nu concilianţi cu regii şi prinții, reformatorii intransigenți 
şi spiritele nuanţate. Or, gândirea pontificală conferă 
mișcarea acestui întreg ansamblu. Cea a lui Grigore al 
VII-lea se elaborează ca un edificiu teoretic, dar și sub 
imperiul necesităţilor acțiunii. Retragerile şi concesiile 
papei sunt uneori surprinzătoare. Coerența scopului de 
ansamblu a fost subliniată prea apăsat și nu s-a ţinut 
suficient cont de .tatonări, de proclamaţiile doctrinare a 
căror executare nu era urmărită, de atenuarea scopurilor 
în timpul fazelor de negociere şi de căutarea activă de 
autorități care să justifice întreprinderile pontificale. 
Această interferenţă dintre acţiune și teorie poate uneori 
crea îndoieli în legătură cu interpretarea exactă a unui 
anumit aspect al reformei. A reduce programul pontifical 
la ceea ce a fost realizat poate fi încă sursă de erori de 
interpretare. 

Ca orice mişcare istorică de oarecare amploare, refor- 
ma gregoriană este un fenomen complex, în care ideologi- 
ile, oamenii, instituţiile, geografia cu particularismele sale 
şi evenimentele cu ceea ce au ele neprevăzut au jucat un 
rol, uneori, dificil de precizat. 

Ideile gregoriene, originile 
și dezvoltarea lor 


Contribuţia ideologiei la reforma gregoriană este 
imensă, probabil determinantă pentru că numai convin- 
geri atât de fundamental ancorate, precum credința 
creștină, pot explica urmărirea îndelungată a unui singur 
scop, fără ca slăbiciunea omenească să aibă consecințe 
prea mari. Realismul ar fi luat în calcul eșecurile și 
deziluziile și ar fi condus la aranjamente sau compro- 
misuri în cea mai bună desfășurare. 

Concepţiile gregoriene au făcut obiectul a numeroase 
cercetări, pentru a le determina cu exactitate sensul şi a 
le clarifica influența. Aceste lucrări privesc în principal 
exprimarea oficială şi savantă a acestor doctrine de papii 
succesivi sau de reformatorii cei mai marcanți. Studiul 
ideologic este mai puţin sigur atunci când, la un nivel mai 
umil, aceste doctrine se unesc cu o sensibilitate religioasă 
mai populară, se împacă cu alte revendicări şi, uneori, 
sunt însoțite de gesturi violente. 


A. CONCEPŢIILE MORALE 


Domeniul în care ideile gregoriene par mai aproape de 
tradiția reformistă anterioară este cel al moralei. Două pro- 
bleme sunt cele care îi preocupă în primul rând pe refor- 
matori: purificarea moravurilor clerului — preoţii căsătoriți 
sunt acuzaţi de căderea în nicolaism; cumpărarea şi vân- 

zarea de functii ecleziastice și de sfinte taine - ceea ce 
inseamnă simonie. 

Reprimarea proastei purtări a clericilor ar putea să se 
facă în unanimitate, cu excepţia celor interesaţi, pentru 
că apelul la sensul-moral cel mai elementar este suficient 
pentru a-i umili pe clericii ce se dedau la turpitudini. Ei 
nu pot fi apărați și cazul lor nu ar merita să ne reţină 
atenția, dacă etalarea viciilor cât se poate de adevărate 
nu ar sluji, printr-un procedeu de asimilare foarte sim- 
plu, la discreditarea preoţilor căsătoriți. 

În mod efectiv pot fi întâlniți preoţi ce trăiesc în con- 
cubinaj sau care sunt căsătoriți. La acea dată, căsătoria 
pe care ei o contractau nu era nevalabilă, ci pur și sim- 
plu ilicită. Legislaţia canonică, ce prevedea demiterea 
clericilor căsătoriți din postul lor, era aplicată de o 
manieră laxă și căzuse chiar în desuetudine. Un aseme- 
nea preot căsătorit, bun soţ și bun părinte, nu este jude- 
cat totdeauna defavorabil!. Dimpotrivă, pentru reforma- 
tori, această legătură este nelegitimă, contrară dreptului. 
Din această cauză, soţia preotului este considerată tot- 
deauna concubină, iar copiii săi bastarzi?. 

Înainte de mijlocul secolului al XI-lea nu există dez- 
batere importantă în legătură cu căsătoria preoților. 
Decretele papei Nicolae al II-lea, la Conciliul de la 
Laterano din 1059, ce însoțeau cu sancţiuni grave inter- 
dicția de a-ţi lua nevastă, sunt primele semne ale unui 
efort perseverent de reformă3. Legislaţia lui Grigore al VII- 


1! Conform descrierii clerului din Milano „bogat în doctrină şi 

în fii“, de LANDOLEF SENIOR, Historia Mediolanensis, 1, [], ca. 35, 
in MGH SS t. VIII, p.70 şi urm. Preotul căsătorit poate fi 
deopotrivă disprețuit de credincioşi. Decretul lui BURCHARD DE 
WORMS prevede o penitenţă pentru cei care refuză să asiste la 
slujba unui preot căsătorit. Decretul, III, 75 și 207. 

Conciliile de la Bourges și de la Limoges, din 1031, declară 
fiii pis onilor bastarzi, iar cel de la Paris, din 1022, iobagi. 

Decretul lui Nicolae II, HEFELE-LECLERCQ, Histoire des con- 
ciles, t.IV, II, p. 1203. Papa Leon al IX-lea s-a ocupat foarte puţin 
de problemă. Inițiativele lui Benedict al VIII-lea impotriva clericilor 
căsătoriţi, la Conciliul de la Pavia, din august 1022, par inspirate 
de considerații materiale referitoare la bunurile Bisericii. 

lea reia aceleaşi dispoziţii chiar de la conciliul roman din 
martie 10741. 


În legătură cu castitatea preoţilor, obligaţiile impuse de 
reformatori, oricât de lăudabile ar părea, nu se pot realiza 
fără dificultăţi. Noul Testament nu conţine nici un precept de 
acest fel, iar un pasaj din Sfântul Pavel pare mai curând 
favorabil căsătoriei preoților. „Din cauza relaţiilor sexuale, 
fiecare să aibă soţia lui”2. Pier Damiani aprecia că acest text 
nu se aplică decât laicilor, iar gregorienii i-au urmat 
părerea3. La fel, în legătură cu intervenţia lui Pafnutie, 
Conciliul de la Niceea nu legiferase castitatea și celibatul. 
Faptul era cunoscut în Biserica latină din Evul Mediu graţie 
lucrării Historia tripartita a lui Casiodor?. Dimpotrivă, gre- 
gorienii găseau cele mai bune argumente la Părinţii Bisericii 
cei mai cunoscuţi în Occident, deoarece Ieronim şi Augustin 
înclină amândoi pentru celibatul ecleziastic5, 


Alegerea castităţii în viața clericală se afirmă în 
Occident înainte de sfârsitul antichității creștine. Este 
vorba în acest caz de o căutare a sfințeniei, iar nu de o dis- 
poziţie proprie facilitării funcţiei sacerdotale. Perfecțiunea 
sporește pe măsură ce omul se îndepărtează de lume, iar 
legătura carnală pare dintre toate legăturile pământești 
cea mai impură și cea mai înrobitoare. Grade de merit 
apar printre creștini, după cum ei au rămas virgini, prac- 
tică castitatea sau trăiesc în legături de căsătorie. Faptul 
că ierarhia funcţională a slujbelor se conformează scării 
virtuților este o dorință ce se înțelege fără efort, în măsura 
în care clerul are datoria de a da exemplu şi trebuie să 


1 Decretele conciliului roman din 1074 sunt cunoscute din 

ii Pele pe care Grigore al VII-lea le-a adresat episcopilor. 
2 Prima Epistolă către corinteni (| Cor. VII, 2). 

3 PIER DAMIANI, De celibatu sacerdotum, op. XVII, |, 4, in 
PL, c 392-393. Aceste pasaje sunt citate în scrierile lui Ulric din 
Imola scrise după 1059 și editate in MGH, Libel. de Lite, t., 
pp.254-260. 

4 Historia tripartita, IL, 14. 

5 SFÂNTUL IERONIM, Adversus Jovinianum, in PL, 23. 
213-214. Aceeaşi teză este dezvoltată de Sfântul Augustin, de 
Grigore cel Mare etc. 

practice virtuțile pe care le propovăduieşte. Totuşi, este 
vorba de două probleme diferite: funcţia și sfințenia nu 
sunt unul şi același lucru. 

De atunci, deciziile ce impun castitatea preoților, fie că 
vin de la conciliile locale sau de la papi, tind să realizeze o 
coincidenţă între ierarhia funcţiilor și gradele de 
perfecţiune. Scopul este in mod evident religios. Această 
întreprindere comportă riscul de a trece dincolo. de dis- 
tincțiile binecunoscute. Întreaga tradiţie a Bisericii ne 
învaţă despre validitatea actelor sacramentare săvârşite 
de preoţii nedemni. Această doctrină este în general primi- 
tă în secolele al X-lea si al XI-lea și o găsim, de exemplu, 
în scrierile lui Odon de Cluny. În mediile reformatoare, ea 
este afirmată în mod viguros de Pier Damiani în legătură 
cu hirotonisirile simoniace. Ea pare implicit negată de 
teoriile cardinalului Humbert. 


Este neîndoielnic că va fi existat o tendință către confuzia 
între funcţia ecleziastică a clerului și perfecțiunea sa morală. 
Este dificil să apreciem semnificaţia sa exactă. Într-unul din 
Dictatus papae, Grigore al VII-lea afirmă „că pontiful roman, 
dacă este hirotonisit canonic, devine neîndoielnic sfânt prin 
meritele Sfântului. Petru”. Este vorba pur și simplu de 
sfințenia pontifului în virtutea funcţiei sale de reprezentant al 
Sfântului Petnu2. Ar fi oare vorba de sfințenia sa personală ca 
rezultat al calităților primite cu ocazia ridicării sale la titlul de 
suveran pontif ? în această ultimă ipoteză, ar exista, la 
nivelul cel mai elevat al Bisericii, coincidenţa între sfințenie 
și funcţie. Biserica romană și Sfântul Petru, chintesență a 
sfinţeniei întregii Biserici, nu pol fi reprezentaţi decât printr-un 
personaj sfânt sau sanctificat. Această schiţă de doctrină 
conferă o lumină surprinzătoare efortului perseverent de 
impunere a moralei la clerici. Ceea ce este dobândit la cel mai 


l Pier Damiani spune foarte bine: „Trebuie să înălțăm sufle- 
tul clericilor până la nivelul demnităţii ecleziastice“, citat de J. 
LECLERCQ, Saint Pierre Damien [478),p.472. 

2 Este teza lui W. ULLMANN, Romanus pontifex indubitanter 
efficitur sanctus, Dictatus pape 23 in retrospect and prospect, in 
SG, t. VI, 1959-1961, pp.229-264. 

“înalt nivel impune realizarea adaptării, prin convingere sau 
constrângere, a diferitelor funcţii la primele obligaţii necesare 
în urmărirea sfințeniei. Un pontif sfânt trebuie să urmă- 
rească prin toate mijloacele sanctificarea clerului său. 
Programul moralizator al gregorienilor apare atunci de o 
strictă coerenţă ideologică și practică. 


Or, sancţiunea luată împotriva preoților căsătoriți sau 
care trăiesc în concubinaj, chiar de la Conciliul de la 
Laterano din 1059, este tocmai de natură să sporească 
confuzia între funcție și demnitatea morală. Nicolae al II-lea, 
urmat sub acest aspect de Grigore al VIl-lea, interzice 
tuturor laicilor să asculte slujba preoților ce trăiesc în 
concubinaj. Nu poate fi vorba de o decizie ce pune în 
discuție validitatea celebrării, pentru că atunci s-ar lua o 
inițiativă contrară tradiției Bisericii. Nu poate fi decât o 
măsură disciplinară şi cu caracter provizoriu. Este procla- 
marea faptului că preoţii căsătoriți sunt rupti de 
obligațiile lor şi ei se află deja fără putere religioasă, chiar 
dacă demiterea lor, confermă cu dreptul canonic, nu este 
încă pronunţată. Teologia sacramentală a reformatorilor 
pare să dea o mare importanță comuniunii cu Roma, de 
fapt, supunerii faţă de suveranul pontif. Efectul concret 
al acestei dispoziţii este de a face ca slujba să fie audiată 
în funcţie de moralitatea celui care o celebrează. Oricare 
ar fi justificările teoretice ce s-ar putea da, se vede rapid 
pericolul pe care îl conțin asemenea încurajări. Nimic nu 
ne poate asigura că acei credincioși care sunt câștigați de 
principiile gregoriene au făcut distincțiile necesare. 

Pare foarte probabil ca gregorienii, nu papa și reforma- 
torii cei mai marcanți, ci masa partizanilor lor, să fi fost 
crilicați asupra acestui aspect. Sigebert de Gembloux, 
care se indignează cu putere în legătură cu interdicția de 
a asista la slujbele celebrate de preoții căsătoriţi, atribuie 


1! La Milano, credincioşii se leagă de preoţii căsătoriţi, iar con- 
fruntările sunt sângeroase. 

papei însuși această opinie eronată!. Era un aspect cu 
totul delicat și susceptibil să dea naștere la false inter- 
pretări. De el, se pare că antipapa Clement al III-lea ar fi 
vrut să profite într-un conciliu ținut la Roma în 1089, ela 
impus castitatea clericilor şi i-a excomunicat pe toti laicii 
ce refuzau să asiste la slujbele preoţilor căsătoriţi, înainte 
ca ei să fie loviți de sancţiuni canonice. La drept vorbind, 
această împărțire mai strictă între morală și dogmă pare 
mai conformă cu tradiţia. 

Nu s-ar putea aprecia, din punct de vedere istoric, sen- 
sul reformei morale dorite de gregorieni, dacă nu se con- 
tinuă studiul asanării moravurilor clerului cu cel al tenta- 
tivelor de a impune mai multă rigoare morală laicilor. De 
la conciliile ținute în 1049 la Roma, ca și la Reims, papa 
Leon al LX-lea promulgă decrete contra laicilor care nu 
respectă legea divină. Canoanele interzic căsătoria inces- 
tuoasă, iar gradul de rudenie interzisă este de așa 
manieră, încât multe uniri princiare pot cădea sub inci- 
dența sancţiunilor canonice. Leon al IX-lea interzicea, 
deopotrivă, abandonarea unei soţii legitime pentru a lua 
alta. Alte decrete condamnă violența impotriva clericilor şi 
a săracilor. 


Aceste canoane reiau dispozițiile deja cunoscute și parțial 
aplicate. Aceasta din cauză că alte divorţuri au provocat vi- 
guroase intervenţii pontificale. Se pare, totuși, că reforma- 
torii se străduiesc să respecte, cât se poate de riguros, prin- 
cipiile. Ducele Guillaume de Normandia și soția sa, ducesa 
Mathilde, rude de gradul cinci, ca descendenți din Rollon, 
care, la sfârșitul anului 1050, nu ţin seama de interdicția 


l SIGEBERT DE GEMBLOUX, Apologia contra eos qui calum- 
niatur missas conjugatorum Ssacerdotum, in MGH, Libel. de Lite, 
pp.336-448. Incoerenţa ideilor reformatoare este uneori €evi- 
dentă. Bernard, profesorul lui Bernold de Konstanz, afirma că 
acela ce se împărtășea din mâinile unui nicolait sau ale unui 
simoniac nu îl primea cu adevărat pe Christos. Dacă totuși nu 
cunoştea păcatul preotului, credința avea efect. Bernold de 
Konstanz reacționează împotriva acestei teorii, in MGH, Libel. de 
Lite, t.II, pp.28-56. 

amintită cu un an înainte de Leon al IX-lea, au fost excomu- 
nicați în 1053. Ducele, a cărui rigoare morală este cunos- 
cută, a aşteptat timp de mai mulţi ani absolvirea pedepsei, 
însoțită de penitenţe aspre. În 1069, o tentativă de divort, 
urzită de regele Germaniei în înțelegere cu episcopatul, 
provoacă o legaţie a lui Pier Damiani, ale cănui amenințări 
abia voalate sunt suficiente pentru a face ca proiectul să fie 
părăsit. Philippe 1 și Bertrade de Monfort nu aşteaptă decât 
dificultățile papalității și dorinţa acesteia de liniște, de a 
avea răgazul necesar pentru a aduce amendamente. 


Toate aceste acţiuni decurg dintr-un același principiu. 
Impulsul moralizator, chiar puritan, care este unul din 
fundamentele pasionale ale reformei, a întâlnit teoria 
tradițională a refuzului față de lume. Reformatorii, care 
cunosc perfect schema perfecțiunii venită de la Sfântul 
Ieronim, înţeleg să impună fiecăruia practicarea virtuţilor 
corespunzătoare statutului său. Viziunea este morală, 
chiar ascetică. Totuşi, realităţile spirituale și interioare se 
impun ca obligații publice și vizibile, cărora trebuie să te 
supui sub pedeapsa de sancțiuni. 

Ordinea divină se reflectă pe pământ, nu numai într-o 
celebrare liturgică sau într-o ordine sacră, ci în îndepli- 
nirea exigenţelor morale ale modului de viaţă. La capătul 
acestei orientări, ierarhia in funcție de perfecțiune şi de 
sfințenie ar trebui să devină vizibilă în această lume. 
Accentul a fost pus mai întâi pe asanarea moravurilor 
clerului. De aceea, ordinea dorită de Dumnezeu ar trebui 
să apară în lume ca reflectând cu prioritate ierarhia 
sfinţeniei. Preoţțimea, mai mult decât rolul său traditional 
de cadru al poporului creștin în drumul spre mântuire 
prin cuvânt și prin sfintele taine, are de acum înainte 
datoria de a fi exemplară. Tot ce este sfânt, dispersat în 
lume și în personajele care o guvernează, tinde să con- 
veargă spre sacerdoţiu. În numele unei sfințenii pe care se 
străduiesc să o promoveze, clericii revendică un loc ales în 
ierarhiile lumii și, pentru primul și cel mai sfânt dintre ei, 
rolul de vicar al lui Dumnezeu pe pământ. 

Lupta împotriva simoniei mobilizează și mai mult 

energiile reformatorilor. La origine, termenul semnifică 
vânzarea hirotonisirii sacerdotale de câtre episcop. Acesta 
este sensul termenului în opera lui Grigore cel Mare pentru 
că este deja vorba de o erezie!. Mai târziu sensul cuvân- 
tului se extinde și desemnează orice trafic cu lucrurile 
sfinte. Abbon de Fleury, în secolul al X-lea, enumeră 
diferitele forme pe care le poate lua simonia. Sunt anali- 
zate ordinele majore și minore, funcţiile precum cele de 
decan sau de staret și sfintele taine. „Din ceea ce pare să 
aparțină Bisericii, scrie el, şi care este doar al lui 
Dumnezeu, aproape că. nu există nimic să nu fie vândut 
pe bani“2.La drept vorbind, forma cea mai frecventă și mai 
evidentă a simoniei este vânzarea episcopiilor și a abaţiilor 
de rege sau prinț. Un prelat care şi-a cumpărat funcţia 
este în plus tentat să vândă el însuşi sfintele taine sau să 
delapideze bunurile Bisericii pentru a-și reface fondurile. 
Un dar în bani poate fi în sfârsit înlocuit prin câteva ser- 
vicii mai importante pentru prinț, decât o simplă dărnicie. 
În sfârșit, simonia poate cobori până la nivelul cel mai 
umil. Laicul, proprietarul unei biserici rurale, poate să 
ceară o sumă de bani de la deservant ca recompensă a 
dreptului său de a se prezenta la episcop. 


Cumpărarea de funcţii ecleziastice nu era lipsită de argu- 
mente. Episcopiei îi sunt atașate bunuri funciare şi diverse 
venituri care fac din titular un om bine situat și demn de 
toată stima. Un episcop are mijloace să ridice o armată, să 
întreţină vasali, să-și doteze familia și să-l ajute pe rege în 
acțiunile sale. Această avere neașteptată depinde de 
bunăvoința prințului, care îi alege şi îi numeşte pe episcopi. 
Se înțelege că unii ar fi vrut să-și arate recunoștința, iar regii 
să aibă anumite foloase din libertatea lor de alegere. Reiese 
că, de asemenea, nu au fost totdeauna foarte atenţi la 
calitățile candidatului la funcţia episcopală. În sfârşit, epis- 


1 J. LECLERQ, Simoniaca heresis, in SG. t. |, pp.523-530. 

2 Nihil enim pene ad ecclesiam, quae est solius Dei, pertinere 
videtur quod ad pretium non largitur, ABBON DE FLEURY, Liber 
Apologeticus, in PL, 139 c 465. 

copii dispun destul de des de autoritatea publică în orașe și 
cîteodată în periferiile din imediata vecinătate. Ei acţionează 
atunci ca reprezentanţi ai regelui şi exercită pentru el drep- 
“turi ce sunt adesea lucrative. Concesionarea de drepturi pu- 
blice episcopului este însoţită de obligaţii de care nu se poate 
elibera decât cu preţul unei răsturnări a sistemului de 
guvernare. Regele veghează să aibă servitori zeloși în funcţii 
atât de decisive. Concesionarea unei episcopii contra unui 
serviciu aşteptat este deopotrivă considerată de reformatori 
drept simonie. 

Simoniacii afirmă că ei nu cumpără binecuvântările care 
conferă Sfântul Spirit!. Ei plătesc pentru stăpânirea 
bunurilor Bisericii și a posesiunilor unei episcopii. Această 
atitudine este foarte importantă. Simoniacii recunosc că pu- 
terile religioase nu pot face obiectul nici unui trafic şi sunt, 
sub acest aspect, de aceeași părere cu reformatorii. Această 
convingere comună se bazează pe un verset din Actele 
Apostolilor, al cărui sens este de constrângere?, De aceea 
simoniacii se străduiesc să facă distincţia între puterile reli- 
gioase și resursele materiale ale bisericilor. Ei dau bani 
regelui care îi învestește cu episcopia, dar nu dau niciodată 
mitropolitului care îi hirotonisește. 


Reformatorii nu vorbesc despre traficul hicnurilor spiri- 
tuale decât pe ton de invectivă. Ei atrag atenţia că nu 
există transmiterea Sfântului Spirit în cazul cumpărării. 
Argumentaţia lor se referă în întregime la legătura dintre 
funcţia spirituală și bunurile unei episcopii, ceea ce are 
drept scop respingerea argumentelor simoniacilor, Au 
recurs la comparații aproape totdeauna identice. Abbon 
de Fleury scria, încă din secolul al X-lea, că nu putea să. 
existe foc fără ceea ce trebuia pentru a-l alimenta și nici 
miere fără dulceaţă. Metafore asemănătoare se găsesc în 
scrierile lui Pier Damiani și în tratatul Adverșus simonia- 


1 Abbon de Fleury se face ecoul acestei opinii, Et hujusmodi 
negociatores subdola responsione solent astruere nor se emere 
benedictionem quae percipitur gratia Spiritus Sancti, sed res 
Ecclesiarum vel possessiones episcopi..., Liber Apologeticus, in 
PL, 139 c 465. 

2 Actes des apstres, VIII, 20. 

cos al cardinalului Humbert. Pier Damiani observă că 
episcopii primesc de la rege toiagul pastoral și inelul, 
semne ale misiunii lor religioase, și nu pot pretinde că nu 
deţin de la el decât temporalul?. 

Reformatorii se simt mult mai în largul lor în discursul 
moral, într-atât de adevărat este că dezordinile introduse 
de practicile simoniace par numeroase. Pier Damiani 
apreciază că simonia este cauza adevărată a lipsei de 
cumpătare a clericilor. Cei care cumpără funcțiile eclezi- 
astice sunt împinși de ambiţie sau cupiditate, iar cumpă- 
tarea nu este o virtute pentru ei. Argumentul are semnifi- 
caţia sa. Istoria furnizează cu ușurință dovada excesului 
de toate felurile. Regii nu ezită să impună prin arme can- 
didatul care a oferit mai mulţi bani, împotriva voinței 
clerului şi a poporului3. 

Rolul polemicii morale este dificil de apreciat. Nu ne 
putem îndoi că o dreaptă indignare se exprimă prin aceas- 
ta! Evident, este argumentaţia cel mai ușor de dezvoltat. 
Este piesa forte a dosarului! Totuși, trecerea de la refuzul 
traficării lucrurilor sfinte la indignarea morală: nu ţine 
cont de multiplele probleme puse de bunurile Bisericii. 
Reformatorii apreciază că bogăţia episcopiilor îi aparține 
lui Dumnezeu și sfinților săi și ea nu poate fi deturnată de 
la folosinţele prevăzute. Pomeni, bunurile Bisericii apar în 
ochii lor ca definitiv sustrase de obligaţiile ce apasă 
asupra patrimoniului laic: Prelungire a -imunităţii caro- 
lingiene și a situației excepţionale dobândite de abația de 
la Cluny, această revendicare interzice orice posibilitate de 
a înţelege argumentele prinților. Metaforele, a căror valoa- 
re demonstrativă este în aparenţă atât de slabă, capătă 
prin acest fapt o mare importanţă. Dacă nu există epis- 


1 ABBON DE FLEURY, Liber Apologeticus, in ibid.; Pier 
Damiani se ridică împotriva acestei distincții în op. 31, Stercus 
avaritiae, ce datează din 1063. Tratează acest subiect în op. 22 
şi în numeroase scrisori. 

2 PIER DAMIANI, Epist., |, 13, in PL, 144 c 220. 

Este cazul, de exemplu, în 1032 pentru scaunul de Sens. 

copie fără bunuri, cu atât mai puţin miere fără dulceaţă, 
înseamnă că bogățiile, bunuri ale lui Christos și ale 
săracilor, consacrate îndatoririlor spirituale, n-ar putea să 
scape de această destinaţiel. Trebuie să ne imaginăm că 
această comparaţie determină convingerea unui gregorian! 
Acesta este statutul bunurilor Bisericii în raport cu misi- 
unea sa care este nodul neînțelegerii. Există o veritabilă 
absorbire a temporalului Bisericii de către spiritual. Acest 
discurs apare fa un aspect suplimentar al proiectului de 
sanctificare a lumii. Îndepărtarea bogăției Bisericii de 
orice folosinţă profană pare un refuz al terestrului compa- 
rabil cu cel care se exprimă în obligaţia de castitate pen- 
tru clerici. Este același scop de sanctificare. 

Foarte repede, consecințele simoniei au mai multă 
importanţă în dezbatere decât faptul în sine. În Adversus 
simoniacos cardinalul Humbert considera că o hiroto- 
nisire episcopală pângărită de simonie nu transmite 
Sfăntul Spirit, din moment ce el nu poate.fi nici cumpărat, 
nici vândut2. De atunci, toate hirotonisirile sacerdotale 
conferite de un simoniac erau “nule, la fel şi toate tainele 
administrate de acești pseudopreoți care nu fuseseră 
niciodată hirotonisiți. Cardinalul Humbert nu dădea 
înapoi în fața consecinţelor teoriilor sale și sfătuia să fie 
demiși toţi preoţii care primiseră hirotonisirea de la un 
simoniac urmând a-şi reînnoi tainele. 


Există, la cardinalul Humbert, o teologie riguroasă a 
credinţei. Negarea,- chiar print-un gest, a unei învățături a 
Bisericii, implică negarea credinței înseși și, prin urmare, 


1 Cardinalul Humbert foloseşte încă o metaforă: Comparat 
quis equum, quid in eo comparat nisi licentiam habendi, equi- 
tandi et faciendi inde quicquid vult?, Adv. Simoniacos, III c 3, in 
MGH, Libel. de Lite, 1, p. 199. Iși rezumă gândirea prin formula 
Continet autem episcopalis dignitas res Deo sacratas, citat de G. 
LADNER, Theologie und Politik vor dem Investiturstreit, Baden 
bei Wien, 1936, p. 57. 

2 Tratatul Adversus simoniacos al cardinalului Humbert 
datează de la sfârșitul lui 1057 sau de la începutul lui 1058, in 
MGH, Libelli de Lite, I, pp.95-253. 

erezia. Această poziție extremă, ce nu a întrunit unanimi- 
tatea, chiar și la reformatori, nu este lipsită de o anume 
logică. Dacă, așa cum vrea tradiția de la Grigore cel Mare, 
simonia este o erezie, adică o eroare de doctrină și nu doar o 
detur-nare de fonduri, simoniacul nu este un -păcătos, ci un 
eretic. Este deci în afara Bisericii, iar actele religioase pe care 
le-a celebrat sunt fără valoare. Prin urmare, se impune să 
administrăm din nou botezul, confirmarea și hirotonisirile. 
Consecințele concrete sunt înspăimântătoarel. 

Pier Damiani judecă în mod cu totul diferit. În vreme ce 
discursul cardinalului Humbert viza credinţa şi Biserica, cel 
al eremitului de la Fonte Avellano vorbește despre Christos și 
Sfintele Taine. În toate acțiunile religioase, unicul care poate 
hirotonisi cu adevărat este însuși Christos și este imposibil 
să fixăm o limită umană a acţiunii graţiei sale. Numai 
negarea expresă a dogmei Treimii, în numele căreia sunt 
administrate Sfintele Taine, ne poate determina să ne îndoim 
de validitatea ei. La urma urmelor, clerul nu are decât o 
funcție intermediară şi de slujire. Cu siguranţă că simoniacul 
este vinovat și trebuie demis. Totuşi, cei care au fost hiro- 
tonisiţi gratuit de către un simoniac trebuie să fie pur şi sim- 
plu supuși unei penitențe şi nu hirotonisiţi din nou2. Pe 
scurt, două atitudini doctrinale foarte opuse, printre care, în 
primul rând, Biserica și papa, trebuie să hotărască. 


La Sinodul din 1047, papa Clement al II-lea impusese 
clericilor hirotonisiți de un simoniac patruzeci de zile de 
penitenţă, iar împăratul Henric al III-lea, care prezida 
adunarea, făcuse din aceasta o regulă pentru imperiu. 
Leon al LX-lea, care avusese intenția să distrugă toate 


1 Există o tradiţie a gregorienilor intransigenţi care apără 
constant această poziţie. Călugării de la Vallombreuse susțin 
invaliditatea tuturor tainelor sfinte administrate de preoţi 
nedemni, Vita Johannis Gualberti, in MGH SS, t. XXX, 2, 
p.1107. Cardinalul DEUSDEDIT, în Liber contra invasores et 
simoniacos scrisă înainte de 1085, susține tezele cardinalului 
Humbert. În secolul al XII-lea Gerhoch de Reichersberg apără 
același punct de vedere: PCLASSEN, Der Hăresie Begrift bei 
Gerhoch von Reichersberg und seinem Urmkreiss, in The concept 
of Heresy in the Middle Ages, Louvain-Haga, 1976, pp. 27-41. 

2 PIER DAMIANI, op. 30, De sacramentis per improbos admi- 
nistratis, is in PL, 145 c 523. 

hirotonisirile simoniace, urmase îndeaproape această 
hotărâre. La Conciliul din 1059, Nicolae al II-lea se limi- 
tase la interzicerea tuturor acestor practici. La Sinodul din 
1060, el a admis validitatea hirotonisirilor făcute gratuit 
de simoniaci, mai mult din milă decât din spirit de drep- 
tate. Ele erau interzise totuși pentru viitor, sub pedeapsa 
de nulitațe. Poziţia lui Nicolae al II-lea, mai puțin coerentă 
în principii, nu avea decât o valoare disciplinară. 

Aceeași problemă, ridicată mereu, găsește o altă soluție 
în vremea pontificatului lui Grigore al VII-lea. Teologia 
sacramentară face loc unei reflecții ecleziologice. Unul 
dintre Dictatus Papae declară că „cel care nu este cu 
Biserica. romană nu este considerat catolic“. De acum 
înainte, sunt lipsite de valoare toate actele religioase 
săvârșite de episcopii aflați în dezacord cu Roma. Nu mai 
este vorba doar de hirotonisirile făcute de simoniaci, ci și 
de cele conferite de excomunicați sau de episcopi neregle- 
mentar aleși, care sunt puse din nou în discuțiel. 
Întoarcerea la comuniunea cu Roma îl poate îndemna pe 
suveranul pontif la iertare și îl poate determina să 
recunoască validitatea sacramentului după o simplă cere- 
monie de reconciliere. De altfel, el poate prescrie rehiro- 
tonisirea pur și simplu, așa cum a procedat legatul Amat 
d'Olâron, la Conciliul de la Gerona, în 1078. 

Doctrinele ecleziologice, mult mai sigure. și foarte 
operaţionale, permiteau amânarea unei dezbateri mai 
puţin convingătoare: despre Sfintele Taine în sine. Prin 
acest ocol, severitatea sau moderaţia puteau să învingă pe 
rând. În 1085, la Sinodul de la Quedlimburg, Eudes 
d'Ostia, legatul papei, declara nevalabile hirotonisirile 
făcute de simoniaci și excomunicați. Devenit papă sub 
numele de Urban al II-lea, el recunoștea, la Conciliul de la 
Piacenza, în 1095, valabilitatea unei hirotonisiri primite 
de la un simoniac, dacă cel care o primise putea să-și 


„__1 G. MICCOLI, Le ordinazioni simoniache nel pensiero di 
Gregorio VII, un capitolo della dottrina del primato, in Studi 
'Medievali, III, 1963, pp.104-135, reluat în Chiesa gregoriana 
1439). - 

dovedească ignoranța în legătură cu lipsa de demnitate a 
celui care il hirotonisese. Această decizie se aplică 
deopotrivă schismaticilor și excomunicaților. 

Poziţiile teoretice ale diversilor reformatori, oricât de 
diferite ar părea, oscilează între blândețea lui Pier 
Damiani si extremele avute în vedere de cardinalul 
Humbert. Tendinţa este totuși de sporire a severității: 
Consideraţiile despre comuniunea cu Roma permit abor: 
darea problemei într-un mod practic și adaptarei 
soluțiilor pentru cazurile speciale. 



















B. PRIMATUL ROMAN 


Reforma gregoriană este însoţită de o afirmare vigui 
roasă a primatului roman care este, în același timp, d 
convingere fundamentală și principiul unei veritabile reori 
ganizări a Bisericii. 

De-a lungul întregului secol al X-lea și în timpul primei 
jumătăți a celui de-al XI-lea, cadrele instituțională 
moștenite de la imperiul carolingian par încă funcționalej 
chiar dacă eficacitatea lor este diminuată cu timpulț 
Restaurarea Bisericii france începuse prin consolidarej 
autorităţii religioase a episcopului asupra diocezei al căref 
cadru teritorial devenise fix. Prin urmare, atribuirea titlul 
lui și puterilor de arhiepiscopi mitropoliților determinasi 
reapariția provinciilor ecleziastice. Conciliile locale 
reunite în acest cadru, dispuneau de puteri considerabil 
Arhiepiscopul Hincmar, atât de versat în dreptul canoniț 
si atât de conştient de prerogativele sale, este un' excelen; 
practicant al acestei guvernări locale a: bisericilor. 

Primatul roman nu este nici necunoscut nici recuzal 
EI se exercită potrivit normelor fixate de drept și cutumă 
Problemele ecleziastice trebuie să-și găsească în mod no E 
mal o soluţie la acest nivel. Pontiful suprem este 
instanță de apel în caz de conflict. În plus, lui îi su 
supuse problemele grave ce nu pot fi rezolvate la un nivț 
inferior. Totuși, Roma nu intervine direct în viața un 


358 


episcopii si nu are rol administrativ. Pe scurt, forțând ter- 
menii pentru ca faptele să reiasă mai bine, creștinătatea 
secolului al X-lea apare ca o federaţie de provincii eclezi- 
astice, având aceeași credință și aceeași disciplină și 
recunoscându-i papei o întâietate de onoare și puterea de 
a rezolva ca un for suprem. 

„ Această structură perfect coerentă se descompune sub 
efectul a numeroși factori, în principal în partea occiden- 
tală a vechiului. imperiu carolingian. Divizările politice, 
apoi fărâmițarea în principate teritoriale lasă rareori o 
provincie ecleziastică în totalitate sub autoritatea unui 
singur rege, în afară de Germania. Puterile mitropolitului 
se exercită mai greu și devin adesea un mijloc de inter- 
venţie pe teritoriul altuia prin intermediul unui episcop. 
Episcopii sunt mai legați de regele care îi numește, decât 
de arhiepiscopul care îi unge. 


+. Influența crescândă a Bisericii romane merge în același 
sens. Este vorba, în primul rând, de un devotament față de 
Apostolul Petru și mormântul său. El este atestat începând 
cu secolul al VII-lea în Anglia, apoi în Germania. Fidelitatea 
Sfântului Bonifaciu față de papă și respectul religios al lui 
Pepin cel Scurt pentru Roma sunt manifestările lui eclatante. 
intemeierea Clunyului sub protecţia Sfântului Petru stă 
mărturie pentru aceeași stare de spirit. Alte fapte, minore, 
dezvăluie creșterea acestui devotament și difuzarea sa până 
najului la Roma, la mormântul apostolilor şi a închinării bi- 
sericilor, orășenești și sătești, de pe cei doi versanți ai Alpilor, 
Sfântului Petru. Acest atașament pare decisiv la un moment 
Sau altul din istoria reformei. 

:. Influența directă a papalității este crescândă începând cu 
înpărțirea imperiului carolingian. Nicolae 1 intervine în pro- 
slemele ecleziastice locale cu energie și autoritate. Chiar în 
secolul al X-lea, papalitatea dă dovadă de voinţă. Astfel papa 





:.. Episcopul de Cambrai este desemnat de regele Germaniei și 
ine de mitropolitul de Reims. Episcopul de Limoges depinde de 
jourges, da se află adesea în raport de dependenţă faţă de ducii 
le Acvitania. 

şi legaţii săi succesivi depun o perseverenţă uimitoare pentru 
a se informa în legătură cu împrejurările demiterii arhiepis- 
copului Arnoul de Reims şi alegerii lui Gerbert. Chiar înainte 
de perioada gregoriană, capacitatea pontifilor de a interveni 
în problemele locale, fie prin procedura de apel, fie sesizân- 
du-se ca autoritate pentru chestiunile importante este un; 
fapt câștigat si recunoscut!. Papalității îi este suficient să 
facă aceste intervenţii obișnuite pentru ca echilibrul anterior] 
să se strice în profitul autorității romane. 

Monahismul reînnoit, şi în special Clunyul, este un ele.. 
ment important al stabilirii autorității romane și al declinului! 
puterilor religioase locale. Privilegiul de scutire de care se 
bucură Cluny, Fleury-sur-Loire apoi și alte mari abaţii sus;] 
trage abaţiile, filialele lor, prioratele și posesiunile lor de subf 
autoritatea episcopului, pentru a le lega direct de Roma. O 
episcopie unde se găsesc mânăstiri de acest fel este o cir-f 
cumscripție dezmembrată. Dimpotrivă, primatul -pontificalk 
este pentru călugării scutiţi o eliberare, iar libertatea romană E 
pentru care ei se felicită nu este un cuvânt în deșert. Pef 
scurt, chiar dacă, în disputa învestiturilor, călugării nu au, og 
atitudine copiată după cea a Romei, ei sunt, în fond, martori 
ai puterii imediate a Sfântului Scaun până în intimitatea ces 
mai profundă a unei dioceze. 















În vreme ce puterile religioase propriu-zise ale ierarhiiloț 
locale se izbesc de obstacole din ce în ce mai numeroaseț 
autoritatea pontificală este în creştere. Fenomenul esig 
mascat de peripeţiile Scaunului roman în secolul al X-led 
și de declaraţii răsunătoare, ca acelea ale Conciliului de l& 
Saint-Basle de care, se pare, s-a făcut mult caz. Episcopuj 
de Orl&ans, Arnoul, recuza exercitarea autorităţii romanț 
din cauză că papalitatea apărea moralmente depravată d 
mediocră din punct de vedere cultural. Această argumeri 
tație, care nu are nici o bază juridică, este de o remarca 
bilă slăbiciune, din moment ce o schimbare durabilă îş 
calitatea persoanelor o face în întregime caducă. i 

Chiar în împrejurările cele mai penibile, curia romană 


1 H.M. KLIGENBERG, Der Râmische Primat im 
Jahrhundert, in Zeitschrift Savigny Stifung fiir Rechtgeschichi; 
Kan Abt, 41, 1955, pp.1-57. : 

păstrătoarea tradiţiilor, nu uitase niciodată prerogativele 
Scaunului pontifical. Evenimentele au provocat o reafir- 
mare viguroasă a principiilor. Către 1050, interese politice 
convergente în Italia de Sud l-au incitat pe Henric al III- 
„lea și pe Basileu la o alianță urmată de o apropiere a Bise- 
ricilor. Această reluare a legăturilor între greci și-latini nu 
se făcea fără neîncredere. Scrisoarea lui Leon de Ohrida 
către episcopul de Trani devine mesajul patriarhului către 
papă prin interpușşi, făcând etalarea nemulțumirilor pe 
'care Biserica Răsăritului le nutrea cu privire la cea din 
:Roma!. Răspunsul, pregătit de cardinalul Humbert și 
„articulat în jurul unei demonstraţii a autorităţii pontifilor 
“romani, a preeminenţei lor precum și a infailibilității lor 
doctrinare, nu lasă multe posibilități pentru o âpropiere 
„de bizantini, în materie de liturghie și de disciplină. La 
“drept vorbind, doctrinele dezvoltate, ce întruniseră 
sufragiile mediilor reformatoare, nu se refereau numai la 
-raporturile papei cu patriarhul. Erau susceptibile de o 
plicare la Biserica latină. Aceste negocieri delicate cu 
izanțul constituie fundalul teologic pentru Dictatus 
apae. Este vorba de concepţiile de ansamblu, privind 
'Apusul şi Răsăritul, pe care reformatorii se străduiesc să 
e pună în circulație2, 

4. Decalajul dintre ideile episcopatului și cele ale Romei 
lapare cu claritate în schimbul de scrisori dintre arhiepis- 
topul Siegfrid de Mainz şi Grigore al VII-lea. După ce l-a 
ifelicitat pe papă pentru alegerea sa, prelatul face o plân- 
isere, din cauză că diferendul ce îl opunea pe episcopul de 
(Olmitz celui de Praga fusese rezolvat direct de papă și 
ducele de Boemia, fără a ţine seama de instanţele locale. 
"Potrivit hotărârilor din canoane, problema ar fi trebuit 
mai întâi să ne fie deferită nouă, iar episcopul, convocat la 
un conciliu, trebuia să fie ascultat în provincia sa: și de 
către fraţii săi.“ Arhiepiscopul şi episcopii nu aveau dreptul 














î. LPG, 120 c 836 şi urm. 
2 Leonis Epist., in PL, 143 c 744-769. 

să se adreseze Scaunului apostolic, decât dacă problema 
părea atât de gravă, încât nu şi-ar fi găsit sohaţia la acest nivel. 
Arhiepiscopul de Mainz își încheiea misiva scriind că „numele 
si funcţia episcopului, sfinţite în fața lui Dumnezeu și a oame- 
nilor, sufereau prin aceasta un oprobriu intolerabil“!. 

Nu trebuie să vedem în acest protest nici o contestare a pri- 
matului roman, pentru că dreptul de a judeca la un ultim nivel 
este cât se poate de evident recunoscut papei. Este de fapt o 
simplă punere pe tapet a practicilor canonice din epoca otto-: 
niană, care la momentul acela nu mai sunt pe gustul curiei 
romane. Răspunsul nu nesocotește valoarea argumentației, | 
din moment ce Grigore al VII-lea citează un apel la Roma al 
episcopului de Olmiitz, ceea ce sustrage cheşiiunea de sub 
jurisdicția locală. Urmează o declaraţie de principiu şi un aver- 
usment. „Să știți că nici dumneavoastră, nici alt patriarh sau 
primat, nu aveţi permisiunea de a reforma o judecată a! 
Scaunului apostolic. Feriţi-vă să vă atribuiţi vreunul din drep- 
turile sfintei Bisericii romane sau să complotaţi orice împotri- 
va ei, deoarece, fără infinita sa clemenţă, nui puteţi nici măcar, 
și știți bine acest lucru, să rămâneţi pe scaunul pe care stați“?. 
Pe scurt, în această scrisoare se trece de la dreptul de a jude- 
ca, pe deplin suveran şi de necontestat, la o subordonare a 
episcopilor față de Roma, de așa manieră încât exercitarea 
puterilor religioase-nu pare legitimă decât în măsura în carej 
„papa o dorește. Este, în fapt, o altă concepţie despre Biserică. 

La acea dată, o asemenea afirmare a primatului roman nu 























1 Debuit namque juxta decreta canonum ad nos primum 
causa deferri et ille, ad concilium vocatus, intra provinciam inter 
fratres suos audiri. Ego vero et fratres mei deberemus ad apos: 
tolicam sedem velut ad caput nostrum referre, si tanta res esse 
ut per nos nec posset nec deberet terminari... Episcopale nome 
et officium, quod apud Deum et homines sanctum est, intolera 
bile patitur obprobium, PH. JAFFE, Bibliotheca reru 
Germanicarum, t.V, Monumenta Bambergensia, Berlin, 1869, 
pp.85-86, citat de G. MICCOLI, Chiesa gregoriana [439], pp.181 
182, Cf. G. B. BORINO, Le lettere di Gregorio VII e di Sigfrido d 
Magonza che si scambiarono fino al principio del 1075, in SG, t 
VI, DRAGĂ 243. 

GRIGORE AL VII-LEA, Registrum, 1, 60, ed. E. CASP. 
pp.82-83. 


364 


putea să se îndeplinească fără dificultăţi grave, pentru că tre- 
buia să se despartă de practicile canonice dobândite, care se 
bazau pe colecţii canonice primite de multă vreme. În ceea ce 
o privea, Roma revendica această autoritate în numele drep- 
tului străvechi și făcea apel fără incetare la sanctorum 
Patrum decreta şi la alte rânduieli, statute şi constituţii. Or, 
nici o-colecţie canonică, în afara celor compuse foarte recent 
în mediile reformatorilor italieni, nu putea susține până la 
capăt o asemenea pretenție. Din această cauză, un imens 
efort de căutare de texte este întreprins pentru a furniza o 
argumentaţie potrivită şi pentru a redacta seria de fapte ce 
dovedesc dreptul legitim al Scaunului apostolici. 

Atitudinea rezervată a episcopilor, pentru a nu spune 
directa lor ostilitate faţă de ceea ce ei percep ca noutăți, rezis- 
tența ca şi reaua lor voinţă în fața ordinelor pontificale 
provoacă o poziţie dublă: afirmaţii ferme și tranșante, o 
strădanie de explicare neincetat reluată pentru a justifica 
drepturile Bisericii romane şi expunerea principiilor puterii 
Apostolului Petru. Grigore al VIl-lea dezvoltă aceste argu- 
mente în numeroase texte, în special în cele două scrisori 
adresate episcopului Hermann de Metz. Totuși, documentul 
cunoscut sub numele de Dictatus papae este, în același timp, 
cel mai celebru și cel mai explicit. 


Dictatus papae sunt o serie de douăzeci și șapte scurte 
propoziții. Ele au fost transcrise în registnul original al lui 
Grigore al VII-lea între scrisorile dintre 3 şi 4 martie 1075. Papa, 
care veghea personal la redactarea misivelor sale, a dorit inse- 
rarea acestor articole în culegerea ce conținea actele pontificat- 
ului său. De aceea nu există nici un dubiu cu privire la auten- 
ticitatea lor. Este cât se poate de evident că papa le acorda cea 
mai mâre importanţă?. 


1 PFOURNIER, G. LE BRAS, Histoire des collections cano- 
niques |1 14), t. Il, p.5 si urm. 

2 Atribuirea lucrărilor Dictatus papae lui GRIGORE AL VII- 
LEA se face fără nici un dubiu, din moment ce Peitz a demon- 
strat că registrul ce conţine actele lui Grigore al VII-lea este orig- 
inal. Compararea Dictatus papae cu sursele lor canonice este 
cea mai fructuoasă întreprindere. Se poate vedea pentru âcest 
punci K. HOFMANN, Der dictatus papae Gregors VII [435]. 

„Aceste articole hotărâtoare puteau constitui cuprinsul 
uriei culegeri de texte canonice, pe care pontiful avea 
intenţia să le compileze, sau un simplu rezumat al unor teze 
cunoscute. Forma textului și motivele redactării lui contează 
mai puţin decât fondul. Caracterul excepțional al Scaunului 
apostolic este proclamat dintr-o dată, încă de. la prima 
propoziţie şi într-o manieră care taie orice dispoziție spre 
contrazicere. „Biserica romană a fost fondată de Dumnezeu 
singur.“ Această formulă, care ar părea destul de normală 
pentru a vorbi despre Biserica universală, semnifică, 
restrânsă astfel, că drepturile, puterile și privilegiile pe care 
Christos le-a conferit Bisericii se găsesc cu prioritate, dacă 
nu în exclusivitate, concentrate asupra unicului Scaun 
apostolic. Este vorba, desigur, de puterea de a lega și a 
dezlega, adică de capacitatea de a judeca în materie de 
credință și de disciplină într-un mod suveran și ca ultim 
judecător. Formula sugerează, de asemenea, că Biserica de 
la Roma are un privilegiu de întemeiere care o deosebeşte de 
alte biserici. Prin referirea la textul evanghelic „pe această 
piatră voi ridica Biserica mea“, pe care Grigore al VII-lea îl 
citează în scrisorile sale, se profilează ideea că Roma este 
întemeietoarea tuturor Bisericilor, pentru că Petru este con- 
ducătorul apostolilor și, prin dreptul ereditar, puterile sale 
au trecut Scaunului roman. 


Convingerea fundamentală este aceea că Roma con- 
stituie prin ea însăși universalitatea Bisericii, iar 
Dictatus papae proclamă acest lucru în diverse moduri. 
„Numai pontiful roman merită să fie numit universal“, 
ceea ce este explicit, chiar dacă propoziţia are o rezo- 
nanță antibizantină. „Nici un sinod nu poate fi numit 
general fără ordinul său“, adică o adunare de episcopi 
nu are semnificaţie eclezială, oricare ar fi calitatea și 
numărul participanţilor, decât datorită papei. Într-un 
mod mai general, „cine nu este cu Biserica catolică nu 
este considerat drept catolic“, ceea ce face din comu- 
niunea cu Roma regula absolută a apartenenței la 
Biserică. 


1 Matei, XVI, 19. 

Dictatus papae trage consecințele teoretice și practice 
din această concentrare a universalităţii Bisericii asupra 
Scaunului roman. „Biserica de la Roma nu s-a rătăcit 
niciodată și, aşa cum o atestă Scriptura, nu se va putea 
rătăci vreodată.“ Infailibilitatea recunoscută global şi 
colectiv Bisericii universale, doctrină' perfect admisă, 
este în primul rând cea a Sfântului Petru, conducătorul 
apostolilor, apoi cea a Romei. Aceasta operează în 
materie de doctrină și de credinţă transferul asupra 
papei deja subliniat în legătură cu puterile de jurisdicție. 
Toate privilegiile acordate Bisericii de Christos sunt 
atribuite cu prioritate lui Petru şi, în consecință, succe- 
sorului său. Este o teologie riguroasă a primatului lui 
Petru și a Scaunului roman. 

De atunci, papa este sursă de drept ecleziastic şi nici 
un text canonic nu are autoritate decât prin el. Papa nu 
poate fi judecat de nimeni şi nici una dintre sentințele 
Scaunului apostolic nu poate fi reformată. Mai concret, 
puterile papei se exercită fără drept de apel asupra epis- 
copilor, pe care îi poate demite, chiar în absenţa lor și în 
afara oricărui sinod. Poate, de asemenea, să-i transfere 
de la un scaun la altul şi poate schimba, după cum îi e 
voia, circumscripțiile ecleziastice. 

Consecințele cele mai remarcabile ale acestei afirmări 
a primatului în Biserică fac ca autoritatea papei să se 
poată face simțită până în intimitatea unei dioceze. „El 
poate, acolo unde dorește, să hirotonisească un cleric al 
oricărei biserici.” Ceea ce înseamnă că papa îi poate 
înlocui pe episcopi în diocezele lor. Nici o jurisdicție, nici 
o circumscriere nu opresc puterea pontificală, care este 
deopotrivă universală în acest sens. Scaunul apostolic nu 
mai este în fruntea.unei confederații de provincii eclezi- 
astice, el conduce o imensă şi unică dioceză care este 
însăşi Biserica, unde el poate exercita, dacă dorește, 
toate puterile obișnuite. Așa este de acum înainte autori- 
tatea lui Petru. 

Dictatus papae sunt dificil de comentat cu măsură și 
exactitate. În comparaţie cu concepţiile anterioare despre 
Biserică sau cu cele care prevalează la greci, aceste pre- 

tenţii par exorbitante. Se știe că ele.devin regulă în 
Biserica latină și, din acest punct de vedere, toate aces- 
te propuneri au fost indelung analizate și justificate. 
Prin urmare, li se poate face o apologie rezonabilă și 
fundamentată. Aceasta nu este deloc problema unui 
istoric care nu are-nici de aprobat, nici de combătut 
propunerile teologilor, 

Aprecierea istorică a Dictatus papae este cu totul 
alta. Începe printr-o constatare: pentru diversele pro- 
puneri, canoniștii sunt în măsură să furnizeze texte jus- 
tificative anterioare, dintre care unele se bucură de cea 
mai mare autoritate. Ele se pot prevala, prin urmare, de 
tradiţie. Aceasta nu înseamnă că toate textele canonice 
primite şi toate autorităţile erau în consens. Dictatus 
papae, care afirmă autoritatea Scaunului apostolic și 
nimic altceva, fac o alegere. Cu toate acestea, regulile 
tradiționale anterioare nu sunt abolite în consecință. 
Ele se sprijină acum pe ceea ce face forța și vigoarea 
Bisericii, Scaunul roman, sursă a credinţei, a dreptului 
şi a puterilor disciplinare. Autoritatea ordinară este 
acum fondată pe papalitate. Grigore al VII-lea înțelegea 
acest lucru cu siguranță în acest mod, el care a afirmat 
tot timpul reșpectul pentru tradiție. 

Această ultimă afirmaţie se analizează cu circum- 
specţie. Nu este nici o îndoială că Dictatus papae 
reflectă chiar gândirea lui Grigore al VII-lea în persoană 
și sunt rodul reflecțţiilor sale despre dificultăţile con- 
ducerii unei reforme. Cu toate acestea, nici o definiție 
atât de simplă și atât de completă a autorităţii romane 
nu fusese dată până atunci. Suntem departe de consi- 
derațiile cardinalului Humbert în polemica sa cu grecii 
și propunerile imperative și coordonate ale lui Grigoreal 
VII-lea. 

Afirmarea teoretică a primatului roman provoacă 
puține proteste în Biserica latină, în vreme ce 
exercitarea concretă a acelorași puteri, prin intermediul 
legaţilor, ridică o ostilitate fără limite. Acest contrast 
ţine de faptul că doctrina pontificală nu este cunoscută 

decât din fragmente, prin intermediul scrisorilor pe care 
papa le adresează episcopilor. Dictatus papae par un 
document de uz intern a cărui influență nu apare decât 
în culegerile canonice ulterioare. În plus, intervenția 
pontificală, în fiecare caz concret, se putea justifica prin 
considerații tradiționale ce nu. cereau un recurs expli- 
cit la acest corp.de doctrinel. 


1 Ediţia din Dictatus papae în E. CASPAR cu Lettres ale lui 
Grigore al VII-lea. 


II 


Învestiturile, libertatea Bisericii 
- şi teocraţia 


Investitura, adică alegerea titularului unei funcţii 
ecleziastice, şi instalarea sa devin rapid problema majoră 
a reformei. Chestiunea are un aspect teoretic ce este ridi- 
cat, în primul rând, de reformatorii loreni. Aceste convin- 
geri antrenează câteva fricțiuni sporadice cu puterile laice, 
fără gravitate specială. 

Dimpotrivă, interzicerea investiturilor laice de către 
papalitate și punerea perseverentă in aplicare a acestei 
reforme provoacă un conflict de violență extremă cu 
împăratul şi destule dificultăți în alte părți. 

Problemele teoretice se amestecă cu problemele con- 
crete şi este diticil să cunoaştem importanţa pe care o 
capătă aceste două aspecte ale problemei. Distingerea 
motivaţiilor este probabil artificială, și totuşi necesară. 
Eșecul tentativelor reinnoite de reformă a clerului lasă să 
se întrevadă că alegerea episcopului este determinantă. 
Învestitura de către un laic pare în acel moment respon- 
sabilă de moliciunea episcopilor în lupta impotriva viciilor 
clerului. În acest caz, -acțiunea reformatoare este subor- 
donată redresării morale a creştinătăţii, iar interzicerea 
oricărei învestituri laice nu este decât un mijloc asupra 
căruia papalitatea se poate invoi. Derogările justificate 
probează atunci bunăvoința sa cu privire la prinți. Poate fi 
vorba, de asemenea, de o.chestiune de principiu. Biserica 
este îndreptăţită să nu recunoască laicilor, oricât ar fi de 

eminenți, dreptul de a interveni în desemnarea și instalarea 
unui prelat. În aceste cazuri, Roma cheamă, prin 
legământul său, la o transformare completă a raporturilor 
sale cu prinții. Este o separare a temporalului de spiriiu- 
al, pe care înţelege să o împlinească și doar ocazia 
schimbă hotărârea papilor de a grăbi în diferite locuri apli- 
carea decretelor reformatoare. În acest ultim caz, este 
vorba despre o răsturnare a concepţiilor tradiţionale în 
legătură cu organizarea lumii. 

Există două maniere de a analiza reforma. Or, nu este 
posibil să optăm pentru una sau alta dintre explicații, pur 
şi simplu. Cu siguranță, programul reformator depășește 
cu mult problema morală. Totuși, este mai mult sau mai 
puţin abrupt, după oameni și împrejurări. De la ambițiile 
maxime ce țin de ideologie la aranjamentele concrete care 
sunt politice există un asemenea decalaj, încât o parte a 
programului teoretic pare să fi eșuat. Există și surpriza 
evenimentelor, negocierile delicate, polemicile, crizele și 
eșecurile care modifică pe rând o acțiune ce rămâne com- 
plexă. Nu este uşor de știut ce implicaţii poate avea cutare 
sau cutare inițiativă, nici cum se situează într-o luptă 
îndelungată și. cu aspecte multiple. 


A. ÎNVESTITURILE 


Faptul că prințul desemnează episcopul și îi acordă 
învestitura este, la începutul secolului al XI-lea, o practică 
obișnuită, fixată de tradiție. Alegerea de către clerici, abaţi 
şi câţiva laici luaţi dintre cei. mari este cunoscută ca 
modul de desemnare cel mai conform cu dreptul canonic. 
Ea este practicată atunci când regele dă libertate în acest 
sens. Este fără urmări, deoarece el își rezervă aprobarea 
definitivă și îi remite celui ales însemnele funcției și 
bunurile episcopiei sale. 
“ Prinţul, a cărui intervenţie este cunoscută încă din 
epoca merovingiană, joacă în cazul acesta rolul cuvenit 
poporului credincios în alegerile episcopale ale antichităţii 

creștine. Episcopul este conducătorul comunităţii creștine 
care este compusă numai din clerici. Laicii fac parte din 
Biserică şi nu o ignoră. De aceea un rege uns pare mâi 
indicat decât oricare altul pentru a interveni. în această 
alegere în locul credincioșilor. 

Repunerea în discuţie a învestiturii laice presupune o 
modificare profundă a judecății despre putere și despre 
lume. Elementele acestei reflecții vin din epoca carolin- 
giană şi se maturizează lent în Lorena. Două teme par 
determinante. După 840, regii carolingieni recunosc pen- 
tru fiecare tip de onoruri drepturi speciale. Un conte nu 
poate fi privat de funcţia sa fără motiv. Se întâmplă același 
lucru cu bisericile, pentru care regele trebuie să garanteze 
protecţia bunurilor, a persoanelor și a tradiţiilor. Tendinţa 
este spre un fel de autonomie ca. într-un fief, deoarece 
episcopii merită chiar și mai mult respect decât conții. A 
doua linie de reflecţie este mai specific intelectuală. Toţi 
învățații afirmă: sufletul este superior trupului şi, în con- 
secinţă, într-o societate spiritualul nu poate să fie supus 
temporalului. De altfel, nu se pot confunda cele două 
domenii. Chestiunile specific religioase ce ţin de domeniul 
spiritual scapă temporalului, unde se exercită puterea 
regelui. Deosebirile devin din ce în ce mai clare. 


Cuvintele adresate de Wason, episcop de Liege, lui Henric 
al III-lea, se înscriu exact în această linie. În 1044, impăratul 
l-a învestii ca arhiepiscop de Ravenna pe Widger, pe care îl 
cheamă în fața judecății unui sinod de episcopi, doi ani mai 
târziu, pentru a răspunde diverselor acuzaţii. Din com- 
plezență pentru rege, prelaţii erau de acord să-l demită. 
Wason ar fi declarat, în ceea ce îl privea: „Îi datorăm pontifu- 
lui ascultare, iar vouă, 0, zege, credință. Dăm seama în fața 
voastră de administrarea noastră laică, iar lui de tot ceea ce 
priveşte slujba divină. De aceea, în înțelegerea mea, şi afirm 
aceasta cu tărie, toate greșelile de ordin ecleziastic pe care le-a 
comis ţin numai de suveranul pontif. Dacă, dimpotrivă, în ceea 
ce privește treburile laice, a dat dovadă de neglijenţă sau necre- 
dință, ține de voi, fără nici o îndoială, să îi cereţi socoteală“. 


i Text citat de A. FLICHE, La r&forrmne gregorienne, [428], t.1,p. 114. 

La fel, în timpul crizei din 1046, Wason afirmă că Henric 
al III-lea nu are nici o calitate pentru a-l demite pe papă, 
deoarece nimeni nu a avut vreodată acest drept. În plus, 
acuzaţia unui inferior împotriva unei persoane cu un statut 
superior nu se poate accepta. Pe scurt, un principiu de drept 
canonic și o regulă de procedură venită din antichitate 

servesc drept argument pentru a susține independența și 
superioritatea spiritualului!. 


Şi într-unul și în celălalt caz, Wason deosebește tem- 
poralul de spiritual și nu acceptă autoritatea regelui decât 
pentru gestionarea bunurilor unei episcopii. Autonomia 
domeniului religios se sprijină pe papalitate, în măsura în 
care ea însăși este liberă. Este cu certitudine un alt sistem 
ce se profilează prin aceste abordări. 

Totuşi, Wason nu-i contestă regelui .dreptul de a-i 
învesti pe episcopi sau de a-l desemna pe papă. Refuză, și 
într-un caz și în altul o demitere, adică faptul ca un titu- 
lar să fie privat de slujba sa, și aceasta printr-o decizie 
arbitrară, deoarece regele nu are calitatea să se pronunţe 
asupra spiritualului. Wason trăgea concluziile din prin- 
cipiile de guvernare carolingiană, unde nimeni nu putea fi 
privat de onorurile sale, decât în cazul când ar fi fost găsit 
vinovat de lucruri grave. În plus, se folosea de o operă 
anonimă compusă după toate probabilitățile la Liege și 
intitulată De ordinando pontifice. Autorul, care cunoaște 
deosebirea dintre spiritual și temporal, nu-i recunoaște 
nici unui laic dreptul de a promova la demnitățile eclezi- 
astice. De aceea, pentru a asigura independenţa şi supe- 
rioritatea spiritualului, el preconizează revenirea la 
alegerea episcopului de către cler și popor, acesta din 
urmă neintervenind decât după clerici. Tezele din De ordi- 
nando pontilice trag concluziile logice din propunerile 
făcute în secolul precedent, de către Rathier din Verona, 
în lucrarea sa Praeloquia?. 


1 Scrisoarea lui Wason către Henric al III-lea este raportată de 
Gesta episcoporum Leodiensiurmn, 65, in MGH SS, t.VII, pp.228-229. 
2 De ordinando pontifice, in MGH, Libel. de Lite, t.], pp.8-14. 

Aceste opere, care jalonează o tradiţie intelectuală şi 
inspiră câteva acțiuni concrete, ne lasă să ghicim că aces- 
te idei sunt împărtășite, în grade diferite, de episcopatul 
din vechiul regat al Lorenei care, afirmându-și loialitatea 
temporală faţă de împărat, nu-i aprobă în aceeaşi măsură 
imixtiunea în chestiunile ecleziastice și mai ales iniţia- 
tivele sale din 1046. Wason, care admite învestitura laică, 
este o dovadă moderată a acestei mişcări. 

În Italia, primii reformatori nu aveau chiar aceste 
indrăzneli. Pier Damiani așteaptă de la împărat 
desemnarea de episcopi buni, deoarece datoria prinţului 
era de a pune în slujba regenerării Bisericii toate puterile 
laice. Acest punct de vedere, tot tradițional, ignora speci- 
ficitatea profanului și distincţiile juridice ce puteau 
decurge de aici. Lumea și guvernarea sa se aflau subor- 
donate nevoilor spirituale ale Bisericii. Această vedere 
mistică, în aparenţă întârziată, putea, după împrejurări, 
să devină deosebit de exigentă. 

Reforma pontificală împrumută câte ceva de la aceste 
două scheme şi face din ele, mai mult sau mai puţin bine, 
o sinteză. Mistica întărește juridicul şi îi conferă progresiv 
o intransigență necunoscută până atunci. Problema este 
adoptarea ideilor lorene la Roma și modul în care sunt ele 
folosite. Leon al IX-lea, episcop de Toul inainte de a se 
ridica la gradul de suveran pontif, nu ar fi acceptat 
numirea sa de la Henric al III-lea, decât dacă era explicit 
ratificată de clerul şi poporul Romei. Această afirmaţie a 
biografului rămâne, la drept vorbind, îndoielnică, într-atât 
poate trece drept o adaptare a unui episod din viața papei 
la condiţii care nu au prevalat decât după aceea. Dacă 
faptul era adevărat, el ar fi dovedit că papa recunoștea 
validitatea vechilor proceduri de alegere a episcopilor și li 
se supunea de bunăvoie. Pare sigur că Leon al IX-lea 
intenţiona să se revină la această veche rânduială. La 
Conciliul de la Reims, din octombrie 1049, el a amintit că 
nimeni nu putea obține o demnitate ecleziastică dacă nu 
era ales de cler și de popor. Dacă nu ne înşelăm în 
legătură cu acest aspect, dispoziția respectivă nu interzicea 

intervenția prințului. Ea îl obliga să obțină ratificarea 
alegerii, ceea ce putea pune capăt abuzurilor strigătoare la 
cer. Nu mai era legitim să se impună un prelat prin arme. 
Leon al IX-lea a ştiut să acţioneze în consecinţă. În 1053, 
el a reuşit să-l impună pe alesul clenului şi al poporului, 
în dioceza Puy, impotriva candidatului regelui Franţei. 

Alegerea lui Friedrich de Lorena de clerul și poponul 
Romei, în 1057, ilustrează această stare de spirit. Nu este 
sigur că reformatorii au vrut, prin această alegere, făcută 
fără consultarea curţii Germaniei, să se elibereze în mod 
voluntar şi deplin de autoritatea imperială. Pare mai pro- 
babil că ei au dorit să repună în drepturi o practică cunos- 
cută și acceptată. La această dată și în anii următori, ei 
aruncă vina pe ambițiile nobilimii locale, deoarece aceasta 
este frâna cea mai evidentă în introducerea reformei!. În 
această luptă, ei pot cu greu să se lipsească de sprijinul 
curții germane. Nici măcar nu se gândesc la acest lucru, 
cu siguranță, aşa cum arată numeroasele ambasade care 
trec dincolo de munți. 

Deciziile pur novatoare sunt opera lui Nicolae al II-lea 
şi a Conciliului de la Laterano, din 1059. 

Decretul pentru alegerea pontifului roman rezervă 
dreptul de opţiune cardinalilor, al căror rol este nuanţat 
potrivit ordinului căruia îi aparţin. După care, clerul își dă 
asentimentul, iar poporul aplaudă, „fiind salvate onoarea 
şi respectul datorate fiului nostru foarte iubit Henric“. 
Aceasta însemna a face vag aluzie la drepturile împăratu- 


1 Alegerea antipapei Benedict al X-lea de către nobilimea 
romană este o întâmplare caracteristică. Această alegere este 
considerată drept conformă cu obiceiurile romane anterioare lui 
1046, de G. KRAUSE, Das Papstwahldecret von 1059 und seine 
Rolle im  Investiturstreit, in SG, t. VII, 1961, p.81. Această 
alegere este considerată anticanonică de D. HAGERMANN, 
Unter-suchungen zum Papstwahldecret von 1059, in Zeitschrift 
der Savieny-Stifung fiir Rechtsgeschichte, Kan. Aht., 56, 1970, 
p.171 si urm. Punctul de vedere al acestui autor este foarte strict 
juridic. Nu pare să fi fost vreo opoziție față de Benedict al X-lea la 
Roma. Intervenţia lui Godefroi le Barbu, marchiz de Toscana, 
permite instalarea lui Nicolae al II-lea în Cetatea eternă. 

lui, fără a-i permite mult-în realitate. Scaunul roman se 
eliberase în teorie de învestitura laică!. 

Cel de al șaselea canon al aceluiași conciliu cerea „ca 
nici un cleric sau preot să riu primească de nici o manieră 
o biserică din mâinile unui laic, fie gratuit, fie pentru 
bani“2. Acest decret, care trebuie apropiat de un pasaj din 
Adversus simoniacos, în care cardinalul Humbert, contes- 
ta laicilor dreptul de a distribui funcţiile ecleziastice, de a 
dispune de graţia pontificală și pastorală, dovedeşte influ- 
enţa ideilor lorene la Roma. El conţine câteva ambiguităţi. 
Este vorba aici despre clerici și despre preoți, iar nu 
despre episcopi. De aceea, decretul ar putea să nu 
privească decât bisericile particulare, aparținând, pentru 
a spune lucrurilor pe nume, unor laici, care desemnau ei 
înşiși parohul, fără să țină seama de drepturile spirituale. 
ale episcopului. În plus, interdicția de a obţine o biserică 
rămâne neprecizată, deoarece ea nu împiedică practici 
mai puțin evidente. Pe scurt, acest text, care lasă loc la o 
anumită interpretare, nu este, la acest moment, decisiv. 

Este totuși la originea deciziei lui Grigore al VII-lea, 
luată în legătură cu același subiect, la conciliul roman din 
1075. Se pare că papa s-a mărginit la reînnoirea iriter- 
dicţiei lui Nicolae al II-lea și la extinderea aplicaţiei aces- 
teia la episcopii şi abaţii3. Decretele din 1078 şi 1080 îl 
reproduc pe cel din 1075. Ele interzic pur și simplu primni- 
rea unei episcopii sau a unei abaţii de la un laic, fără a 
face cea mai mică distincţie între funcţia spirituală și 
bunurile ataşate ei. Ținând seama de tradiția constantă 
încă din secolul al X-lea, la reformatori, de a considera 
aceste bogății ca pe un ajutor în indeplinirea misiunii, 


1 Există două versiuni ale acestui text, A. FLICHE, La reforme gre&- 
gorienne [429], t. 1, pp.313-334 şi W. STURNER, Der Kânigsparagraph 
im Papstwahldecret von 1059, in SG, IX, 1972, pp.37-52. 

2 Ut per laicos nullo modo quilibet clericus aut presbyter obtineat 
aecclesiam nec gratis nec pretio, in MGH, Constătutiones et Acta, |, 

547. i . 
5 3 Decretul din 1075 s-a pierdut, la fel şi actele acelui conciliu. 

există aici destule mctive să. credem că exact așa gândea 
Grigore al VIl-lea!. 

Prin urmare, este o măsură radicală cea care tranșează 
cu moderaţia lui Grigore al VII-lea de până atunci. În 
primul rând, este o decizie de principiu care dă Scaunului” 
roman un sprijin canonic suplimentar. Grigore al VII-lea, 
fie din prudenţă, fie din spirit politic, îl lasă să înţeleagă 
pe Henric al IV-lea, printr-o scrisoare, că este gata, la 
acest 'capitol, la un compromis. Că aşa era nu există nici 
un dubiu, din moment ce acest decret nu a fost niciodată 
publicat în Anglia, unde Wilhelm Cuceritorul numește 
episcopi în afara.oricărei bănuieli, şi nu este aplicat ime- 
diat în Franţa. 


Luat literal şi sub forma sa de interdicţie generală, decre- 
tul asupra învestiturii laice poate avea consecinţe incalcula- 
bile. Episcopiile și abaţiile dispun de bunuri funciare, de 
oameni, de seniorii și de prerogative regale. Sfârşitul învesti- 
turii laice face din acest ansamblu de bogății și de puteri, 
până atunci aflate în mâinile unui om al regelui, un fel de fief, 
în care serviciul datorat depinde, de acum înainte, de 
bunăvoința titularului. Refuzul jurământului de fidelitate 
poate să facă din acesta un veritabil principat, supus doar în 
teorie. Implicaţiile materiale și politice erau grave. Eliberarea 
spirituală a episcopului nu punea mai puține probleme. 
Sistemul de guvernare provenind de la sfârşitul epocii caro- 
lingiene asociază regele cu cei mari, printre care episcopii 
deţin un loc eminent. Ei participă la consilii, unde trebuie să 
spună ceea ce este conform cu dreptul. Lor le revine datoria 
să-l lămurească pe prinț în legătură cu îndatoririle sale și să-i 
arate calea pentru a-și conduce poporul potrivit scopurilor 
lui Dumnezeu. Cultura şi autoritatea care se leagă de funcția 
lor sacră le conferă un ascendent excepțional. În plus, unele 
scaune episcopale conferă prin tradiţie titularului lor 


l Interdicţia învestiturii laice antrenează după sine nulitatea 
învestiturii primite și este însoţită de interdicția de a pătrunde 
în biserica astfel dobândită, dacă este să dăm crezare textului 
lui HUGUES DE FLAVIGNY, Chronicon II, in MGH SS, t. VIII, 
p.412. Textul citat este cuvânt cu cuvânt cel din decretul din 7 
septembrie 1080, cf. Registnum, VII, 14 a, ed. CASPAR, p. 480. 

funcţiile de arhicancelar sau de cancelar. Aceşti episcopi 
conduc politica și îi formează pe clericii capelei, care sunt 
personalul cultivat din slujba regelui. Și, în acest domeniu, 
decretul privind învestitura laică răstoarnă obiceiurile și 
pune în discuţie structurile statului, în principal în 
Germania, unde ele au rămas mai aproape de modelul ca- 
rolingian. 


Nu putem fi siguri că Grigore al VII-lea și consilierii săi 
au evaluat toate consecințele promulgării decretului. 
Moştenitori ai reflectțiilor de generaţii de reformatori, ei 
ignoră prea mult evenimentele acestei lumi. Vederile mis- 
tice apar aici, în această necunoaștere a lucrurilor. Pentru 
Grigore al VII-lea, destinul omului este în lumea de dinco- 
lo, iar puterile laice nu au alte misiuni decât să îi conducă 
acolo. Într-o schemă de reflecţie ca aceasta, problemele 
evocate își pierd orice consistență. Papa îi reproșează lui 
Henric al IV-lea că s-a înconjurat de excomunicați, ale 
căror sfaturi nu fac decât să-l deruteze, în timp ce există 
prelați buni și pioși. Bunurile Bisericii aparțin sfinților 
prin voința donatorilor și ele nu pot fi deturnate de la 
această atribuire fără furt. Logica reformatorilor este fără 
cusur. Numai spiritul politic și o anumită moderație față 
de păcatul lumii îi temperează în aplicarea ideilor lor. 

Urban al II-lea, în ciuda atitudinii conciliante din vre- 
mea primilor ani ai pontificatului său, reinnoiește decre- 
tul în legătură cu învestitura laică, fără modificări, la 
Conciliul de la Melfi, din 1089, apoi la cel de la Clermont, 
din 1095. La Conciliul de la Bari, din 1098, el pronunță, 
în plus, excomunicarea acelora care dau sau primesc 
această învestitură, iar la Conciliul de la Roma, din anul 
următor, pronunță excomunicarea şi a acelor episcopi 
care i-ar sfinţi pe clericii învestiți de laici. 

Această agravare notabilă a legislaţiei gregoriene ce 
pronunţa doar nulitatea învestiturii laice este și mai mar- 
cată prin interdicţia făcută preoților și episcopilor de a 
aduce omagiu regilor. Această decizie a Conciliului de la 
Clermont este reluată, începând din 1096, într-un conci- 
liu local, ținut la Rouen, unde se interzice unui cleric să 

devină vasalul unui laic, cu excepția cazului în care deține 
de la el un fief care nu aparține Bisericii. Astfel, indirect, 
orice autoritate a laicilor asupra bunurilor Bisericii pare 
recuzată. În sfârşit, în 1099, un Conciliu ținut la Roma 
aruncă anatema asupra tuturor clericilor care devin 
oamenii laicilor pentru a obține funcţii ecleziastice. 

> Orice amestec al clerului în societatea feudală prin 
legături de la om la om devenea teoretic imposibil. Clericii 
erau astfel liberi și eliberaţi. În aceleași concilii, Urban al 
II-lea se străduise depotrivă să sustragă de sub autori- 
tatea laicilor dogmele, redevențele şi bunurile Bisericii în 
general, prin rostirea de pedepse din ce în ce mai mari. 
Privilegiile împărțite în timpul călătoriei sale în Franţa, 
intervenţiile sale pe lângă prinți arată foarte bine că el nu 
înțelegea să se mulțumească doar cu planul de principiu. 
Niciodată un asemenea efort nu fusese continuat cu o 
asemenea forță. Pământurile și oamenii Bisericii sunt 
scoşi din ordinea firească a societăţii și a lumii. 

Pascal al II-lea împărtăşeşte aceeași intransigenţă. La 
conciliul roman din 1102, se pare că s-au reînnoit măsu- 
rile luate împotriva învestiturii laice exact în termenii con- 
ciliului roman din 1094, ținut sub conducerea lui Urban 
al II-lea. În plus, Pascal al II-lea îi aduce la cunoștință 
regelui Angliei că decretele reformatoare trebuiau să se 
aplice deopotrivă şi statelor sale. Împinsă la un asemenea 
paroxism și fără o sistematizare negociată, interdicția 
învestiturii laice provoacă ostilitatea regilor. La Châlons, 
în timpul întrevederii dintre Pascal al II-lea și Henric 
al V-lea, incompatibilitatea punctelor de vedere este totală. 

Atitudinea înverşunată a lui Urban al II-lea începând 
din 1095 şi intransigența succesorilor săi sunt inspirate 
în mare măsură de lucrările de polemică radical gre- 
goriene, precum Liber de vita christiana a lui Bonizo de 
Sutri. Influenţa lucrării Libellus contra invasores et simo- 
niacos a cardinalului Deusdedit este și mai directă. 
Această lucrare cuprinde textele Sfintei Scripturi, ale legii 
civile şi ale dreptului canonic, care interzic regilor dreptul 
de a învesti episcopi și de a introduce clericii pe bunurile 

Bisericii şi, eventual, de ă-i alunga!. Argumentaţia cardi- 
nalului, care vizează persoanele apoi bunurile, este 
intransigentă la modul perfect. Totuşi, se remarcă această 
împărțire a problemei, ceea ce produce o despărțire de for- 
mulările globale ce prevalau la reformatori. 


Această deosebire, cunoscută de multă vreme și sub 
diferite forme, devenise suspectă prin maniera în care se folo- 
siseră de ea simoniacii şi partizanii împăratului. Yves din 
Chartres, ce o reia în cadrul unui raționament juridic mult 
mai complex, nu poate fi bănuit de aceleasi intenții. Legat de 
regenerarea morală a Bisericii, el a dezaprobat, nu fără curaj, 
adulterul hui Filip 1 şi cel al lui Bertrade. Este neiertător faţă 
de simoniaci și nicolaiți, din moment ce în opera sa citează 
toate textele care îi condamnă. Afirmă superioritatea puterii 
spirituale asupra autorităţilor temporale. În sfârşit, în 
Biserică, el este un partizan convins al primatului roman şi 
al supremaţiei pontificale. Or, Yves din Chartres nu citează, 
nici în Decretum, nici în Panormia, care este prescurtarea 
primului, decretele pentru învestitura laică ale lui Grigore al 
VII-lea, chiar dacă el nu le putea ignora. Este suficient să 
spunem că reflecţia sa personală îl determina la cea mai 
mare rezervă față de aceste decizii. 

Faptul că alegerea episcopului revine clerului şi poporului 
este pentru Yves din Chartres o veche cutumă ecleziastică 
conformă cu tradiţia. Regele nu trebuie să se opună unui 
cleric cu o bună reputaţie, ales în mod legitim. Episcopul 
deţine puterile sale religioase printr-o hirotonisire conferită 
de un arhiepiscop. De aceea învestitura regală, care nu poate 
avea valoarea unei sfinte taine, nu adangă nimic ceremoniei. 
Ea este fără importanţă pentru credință, din momentul în 
care s-a înțeles cum se cuvine că prin acest gest regele nu 
concede nimic din spiritual. Yves din Chartres interpreta în 
acest sens câteva gesturi conciliante ale lui Urban al II-lea, 
precum și îndelungata tradiţie de așentiment regal la orice 
alegere episcopală2. Aceste idei sunt dezvoltate, în diverse 
moduri, în mai multe scrisori ale aceluiași personaj. Ele sunt 
redactate în lucrarea De regia potestate a lui Hugues de 


1 MGH Libelli de Lite, t.Il, pp.292-365. 
2 H. HOFFMANN, Ivo von Chartres und die L6sung des 
Investiturproblems, in DA. 15, 1959, pp.393-440. 

Fleury. Ecoul lor este limitat, deoarece Urban al II-lea le dez- 
aprobă, iar Pascal al II-lea nu pare dispus la modificarea 
politicii pontificale în acest sens. 


Situaţiile concrete şi negocierile cu regii au obligat 
papalitatea la mai puţină intransigență. Deja, la începutul 
pontificatului său, Urban al II-lea acceptase ca un cleric 
ales după canon să poată primi o învestitură regală. 'Așa 
se întâmplase cu Yves din Chartres și Anselm de Milano. 
Acest gest de condescendenţă, clar oportunist, crea o dis- 
tincţie între alegere, procedura de alegere și învestitură, 
concesionarea puterilor şi funcţii. Înverșunarea politică a 
lui Urban al II-lea, după 1095, și intransigenţa lui Pascal 
al Il-lea nu au permis să se meargă mai: departe în 
căutarea unui compromis, până când ostilitatea declarată 
a regelui Franței și a regelui Angliei față de abrupta 
întărire a legislaţiei gregoriene, în momentul când: Henric 
al V-lea se arăta amenințător în mod cu totul special, nu 
a forțat papalitatea la negocieri. Inspirat de ideile lui Yves 
din Chartres, înţelegerea realizată de Anselm de 
Canterbury și Henric | Beauclerc este acceptată de Pascal 
al II-lea, la începutul lui 1106. Aceasta prevedea că epis- 
copii nu vor putea primi investitura cu cârjă şi inel nici de 
la rege, nici de la vreun laic și că sfinţirea episcopală nu 
va putea avea loc înainte ca alesul să fi adus omagiu 
regelui pentru fiefurile sale. Diferentul născut în Franţa în 
urma decretelor lui Urban al II-lea își află soluția, proba- 
bil identică, în 1107. 

Negocierile cu Henric al V-lea se lovesc de numeroase 
dificultăți. Întrevederea de la Châlons, din 1107, nu 
ajunge decât la reafirmarea tezelor obisnuite. Concordatul 
de la Sutri, din 1111, este, dimpotrivă, un episod curios și 
revelator pentru evoluţia ideilor, atât la unii, cât și la 
ceilalți. Negociatorii lui Henric al V-lea au reuşit să susțină 
faptul că împăratul Carol cel Mare şi succesorii săi îi 
dotaseră pe episcopi cu atâtea domenii, încât regele putea 
pretinde să controleze alegerea lor. Reprezentanţii papei 
Pascal al II-lea au făcut cunoscut faptul că Biserica este 

gata să renunţe la toate aceste bunuri şi la toate drep- 
turile regale, dacă Henric al V-lea abandona îinvestiturile. 
Clericii puteau trăi din dijmele pe care prinții li le puneau 
la dispoziție. Acest compromis inaplicabil admitea ceea ce 
toţi reformatorii refuzaseră până atunci: separarea funcției 
spirituale de mijloacele materiale ce permiteau exercitarea 
acesteia. Papa accepta sărăcia pentru Biserică, indiciu 
foarte remarcabil al unei schimbări de mentalitatel. 

La drept vorbind, această retragere a Bisericii este 
rezultatul paradoxal al decretelor din ultimele concilii ale 
lui Urban al II-lea. În locul dorinței de sustragere a cleri- 
cilor și a bunurilor Bisericii din ordinea obișnuită a socie- 
tății, se preferă libertatea Bisericii prin orice compromis. 
Abandonarea bunurilor .apare ca răscumpărarea pentru 
slăbirea legăturilor dintre Biserică şi lume. 

Concordatul de la Sutri nu putea decât să provoace 
opoziția episcopatului german. După acest eșec și după ce 
vremea concesiilor smulse cu forţa a trecut, nu mai exis- 
tau alte căi decât cele definite de Yves din Chartres. 
Papalitatea şi regele Germaniei au ajuns la acestea lent și 
nu fără reticenţe, la concordatul de la Worms din 11232. 


p 


B. TEOCRAȚIA 


Efortul de renovare a Bisericii întreprins de reformatori 
pune rapid în evidență caracterul crucial al legăturilor cu 
puterile laice. Tradiţia trimitea la o colaborare între cele 
două puteri. Acest model trece multă vreme drept cea mai 
bună soluţie şi rezistă cu trăinicie diverselor eşecuri. Pier 
Damiani nu-și imagina altfel reforma Bisericii şi s-a 
străduit totdeauna să mențină relaţii de încredere cu 


1 P. ZERBI, Pasquale II e lideale della povertă della chiesa, in 
Annuario dell'Universită cattolica del Sacro Cuore, 1964-1965, 
pp.207-229. 

2 P. CLASSEN, Das Wormser Konkordat in der deutschen 
Verfassungsgeschichte, in Investiturstreit und reichverfassung, 
ed. J. FLECKENSTEIN [427], pp.411-460. 

curtea imperială!. O stare de spirit ce avea drept garantie 
instituții atât de durabile și atât de vaste ca imperiul nu 
dispare în câţiva ani. Reapare într-un loc sau altul și 
hrăneşte îndelung nostalgiile. 

Reformatorii se angajează pe alte căi, construiesc un 
alt sistem de raporturi cu puterile temporale şi orga- 
nizează altfel lumea şi guvernarea ei. Este un alt echilibru 
al puterilor la care ei ajung, fie că și l-au imaginat cu 
limpezime, fie că nu. ! 

Pentru ceea ce ţine de acțiunile temporale ale 
papalității, falsa donație a lui Constantin deschide cu 
uşurinţă calea. Marele împărat, convertit, se presupune a 
fi recunoscut papei puterea şi onoarea datorate împăra- 
ţilor, precum și folosirea diademei. Atunci când câștigă 
Orientul pentru a-şi stabili aici noua sa capitală, lasă în 
tutela papei și remite puterii sale: Roma, Italia și regiunile 
occidentale. Este evident că suveranitatea papei asupra 
statelor aici îşi află originea. Alte pretenţii pot chiar să 
decurgă de aici. De atunci, Scaunul roman rămâne cu 
pretenții temporale?. 

O reflecţie mai întemeiată din punct de vedere spiritual 
despre raporturile dintre împărați și papi se poate reclama 
din scrisoarea lui Gelasius 1 către împăratul Anastasie. 
Puterea prințului este circumscrisă domeniului civil, unde 
clerul se cuvine să respecte legile și constituţiiles. 
Sacerdoţiul, care deţine mijloacele de mântuire, se bucură 
de autoritate. EI trebuie să dea seama despre regii înșiși la 
judecata cea de pe urmă. De aceea, pentru ce ține de 
chestiunile divine, împăratul este supus papei ca orice alt 


1 Pier Damiani scrie în Disceptatio synodalis: Sublimes istae 
duae personae tanta sibimet invicem unanimitate jungatur, ut 
quodam mutuae caritatis glutino et rex in romano pontifice et 
romanus Pontifex inveniatur de rege, in MGH, Libel. de Lite, t.], p.93. 

2 N. HUYGHEBAERT, (La donation de Constantin ramence â 
ses veritables proportions, â propos de deux publications 
recentes, in RHE, t. LXXI, 1976, pp.45-69. Acest buletin critic dă 
seama despre această problemă la acea dată. 

3 Prinţul dispune de potestas, sacerdotul de auctoritas. 

creștin. La acest stadiu, cele două puteri rămân indepen- 
dente, sacerdoțiul având totuși preeminența. 

De la această revendicare limitată la inspiraţia reli- 
gioasă şi morală a prințului, sacerdoțiul trece la controlul 
moral al acțiunilor private ca și al guvernării. Papa deţine 
autoritatea pentru a spune ceea ce este drept și conform 
cu ordinea dorită de Dumnezeu. El poate să le reamin- 
tească regilor obligaţiile lor!. Pentru acest singur fapt el 
este judecător și poate condamna un prinț pentru 
păcatele sale. Această doctrină amintită constant. permite 
destule intervenții. Afirmarea din ce în ce mai insistentă, 
la cele mai bune spirite ale secolului al X-lea, a primatu- 
lui spiritualului întăreşte și mai mult această autoritate2. 
Raporturile spiritualului cu temporalul sunt comparate 
cu cele dintre suflet și trup, ceea ce conține tentaţia de a 
domina indirect lumea3. În plus, autoritatea papei era 
recunoscută în legătură cu spiritualul, partea cea mai 
nobilă, de ce ar fi exclusă din temporal, care îi este inferi- 
or şi subordonat? De fapt, ideile teocratice se dezvoltă de 
la sine și nu cunosc nici o limită. 

La drept vorbind, însăşi existența puterilor laice nu mai 
este de conceput, dacă ele au drept unică utilitate să con- 
ducă poporul creștin spre mântuire, folosindu-se doar de 
mijloacele lumești. Ele se întemeiază in planul general de 
răscumpărare și îşi pierd orice consistență prin ele însele. 
Teocraţia este construită pe incapacitatea de a recunoaşte 
puterilor laice un scop distinct de cel al Bisericii. Regii 
care nu slujesc Biserica îşi exercită în van putereaf. 

Mântuirea se capătă prin Biserică, de aceea judecata 


l Tradiţia anterioară lui Grigore al VII-lea este deja foarte 
bogată sub acest aspect. 

2 RAȚHIER DIN VERONA, Praeloquia, III, 2, in PL, 136 c 225. 

3 Această comparaţie clasică se întâlnește la cardinalul 
Humbert: Est laicalis potestas tamquam pectus et brachia ad 
obediendum et defendendum ecclesiam valida, in Adversus 
simoniacos, III, 29. 

4 Gladium sine causa portant, Scrie cardinalul HUMBERT în 
Adversus simoniacos, III, 5. 

asupra puterilor temporale depinde adesea de aprecierea 
facilităţilor de care se bucură ea. De la regele evlavios şi 
credincios, a cărui colaborare se străduiește să o obţină, 
la regele persecutor căruia îi contracarează acţiunile, 
Roma se amestecă fără încetare în domeniul politic. La 
“drept vorbind, conștiința autorității morale și religioase cu 
toate prelungirile sale și ponderea drepturilor temporale 
dobândite sau revendicate formează una și aceeași men- 
talitate, asigurată de dreptatea sa și agresivă în mod 
suportabil față de puterile temporale. 

Aceste acțiuni încep cu nefericita expediţie militară a 
lui Leon al IX-lea împotriva normanzilor din Italia de Sud. 
Ea putea să se reclame din cele precedente, din moment 
ce papii conduseseră deja personal trupele in lupta 
impotriva sarazinilor. Leon al IX-lea pare să fi vrut să 
pună capăt tâlhăriei, căreia îi erau victime bisericile. O 
acţiune se putea justifica, dar nimic nu dovedea că îi reve- 
nea papei să o conducă. Acest fapt a făcut o proastă 
impresie asupra contemporanilor, de exemplu asupra lui 
Pier Damiani. 


Începând cu pontificatul lui Nicolae al II-lea, prevalează 
acţiuni temporale mai subtile. De la 1059, pacea cu nor- 
manzii este însoţită de recunoaşterea suzeranității apostolice 
asupra Italiei de Sud, iar noii vasali promit papalității” aju- 
torul militar. Începând cu această dată, suveranul pontif 
îndreaptă agresivitatea normanzilor împotriva Siciliei, ocu- 
pate de arabi. Alexandru al II-lea, după o perioadă de ezitare, 
continuă aceeaşi politică. În 1063, acceptă o parte din tro- 
feele victoriei şi dă iertarea luptătorilor, cărora le înmânează 
flamura Sfântului Petru. Puțin după aceea, săvârşeşte ace- 
leaşi gesturi în favoarea cavalerilor care participă la 
recucerirea Spaniei. Emite atunci pretenţii identice cu cele 
avansate în Sicilia. Pământurile cucerite vor aparține papei. 
Spania a apartinut dintotdeauna Scaunului apostolic, afirmă 
Alexandru al II-lea care trebuie că se referea la donația lui 
Constantin. Grigore al VII-lea, după el, are aceleași pretenții. 

În 1066, Alexandru al II-lea recunoaşte chiar legitimitatea 
pretențiilor lui Wilhem Bastardul, asupra Angliei și trimite 
flamura Sfântului Petru armatei invadatoare. Acest gest nu 

implica suzeranitatea papei, despre care nu există vreo urmă 
în viitorul imediat. 


Repetarea aceloraşi fapte nu ne poate induce în eroare. 
Papalitatea contribuie la ridicarea armelor, acordând 
iertarea păcatelor. Ideea de cruciadă este deja constituită, 
încă din această epocă. Papa îşi recunoaștea dreptul de a 
legitima acțiunea unui print creștin împotriva altuia, într-o 
chestiune îndoielnică de jurământ și de succesiune. Oare 
expediţia se schimba în război sfânt din cauză că părea 
legitimă pentru papa, sau pentru că Roma, care nu reușea 
să-si impună vederile reiormatoare unui cler simoniac, 
găsea astfel un profit? Nu am putea să o spunem, cu pre- 
cizie. Conjugarea intereselor în cauză naște confuzie. 

În mod evident, cruciada şi suzeranitatea pontificală 
merg alături. Totuşi, nu putem afirma că drepturile tem- 
porale decurg din cruciadă. Ele par mai curând legate de 
exploatarea acelei fausse donation a lui Constantin. Încă 
de la pontificatul lui Alexandru al II-lea, pretențiile 
romane sunt clar afișate. Grigore al VII-lea, care probabil 
nu este străin de aceste inițiative, menține experiența în 
acest domeniu. Într-o scrisoare din 1077, adresată regilor, 
conților şi prinților spanioli, el precizează că, în virtutea 
cutumelor antice, regatul Spaniei a fost predat preaferici- 
tului Petru in jus et proprietatem. Ocuparea de către 
sarazini a întrerupt slujba divină, iar papa așteaptă de la 
prinții crestini să-i ajute Sfântului Petru să recapete 
„dreptatea și onoarea“!. Sfântul Scaun emite deopotrivă 
pretenții în legătură cu Ungaria, din cauza suzeranității pe 
care regele Ştefan 1 ar fi recunoscut-o papei Silvestru al II- 
lea. Această vagă devoțiune nu elimină, de fapt, ascul- 
tarea pe care ceilalți regi o datorează puterii spirituale a 
papei. Angajarea vasalică a ducelui Croaţiei sau a rega- 
tului Kievului ține de voința suveranilor care găsesc în 
aceasta avantaje politice. F 

De la această practică deja pusă la punct cu maturi- 


i Registrum, IV, 28, ed. CASPAR, pp.345-346. 

tate, la afirmaţiile teoretice există o distanță. Dictatus 
papae par în mod curios în retragere, pentru că nu 
tratează despre raporturile cu puterile spirituale decât 
dintr-un punct de vedere spiritual. Grigore al VII-lea își 
atribuie câteva semne onorifice. Papa „este singurul care 
se poate folosi de însemnele imperiale“ și „el este singurul 
om căruia toți prinții ii sărută picioarele“. Aceste mici pre- 
tenții se pot prevala de fausse donation a lui Constantin 
sau chiar de practici carolingiene. Aceste fapte au impor- 
tanța semnelor. 

Papa „este singurul al cărui nume este rostit în toate 
bisericile“. Această formulă, anodină în aparenţă, se 
referă la practica bine cunoscută de a cita numele epis- 
copului, al papei și al suveranului în cursul celebrării 
messei. Rezervând acest privilegiu pontifului roman 
înseamnă că împăratul este exclus din această citare. 
Înseamnă ruperea cu o tradiție liturgică ce îi considera 
egali pe papă și pe împărat. Însemna că se pune capăt 
unirii indisolubile dintre cele două puteri şi că împăratul 
este aruncat în domeniul profan. 

Grigore al VII-lea atribuie papei puterea de „a-și dezle- 
ga supușii de jurământul de fidelitate făcut celor necu- 
veniți“, prin urmare privarea unui rege ce nu respecta 
morala publică de orice autoritate asupra oamenilor. Îi 
este permis deopotrivă „să îl demită pe împărat“, adică de 
a-i pronunța în mod valabil destituirea, după ce l-a privat 
de puterea sa. Aceste drepturi decurg direct din judecata 
morală pe care papa o poate exercita, în virtutea funcțiilor 
sale spirituale, asupra tuturor prinților creștini. Este con- 
secința clară â primatului spiritual şi a deșertăciunii pu- 
terii neexercitate după voința lui Dumnezeu. Excomu- 
nicarea lui Henric al IV-lea, apoi Canossa, arată că 
Grigore al VII-lea ştia să nu se mulțumească doar cu 
discursuri. 


Chiar sub această formă limitată, doctrina gregoriană se 
lovește de obiecţii. Impăratul deţine puterea sa de la 
Dumnezeu, nimeni nu-l poate priva de acest drept si nu îl 

poate excomunica. Prima scrisoare către Hermann de Metz, 
scrisă în timpul verii lui 1076, după prima excomunicare a 
hui Henric al IV-lea, constituie o veritabilă justificare teore- 
tică a propunerilor lapidare din Dictatus papae. Grigore al 
VII-lea invocă precedente istorice, la drept vorbind puţin 
probante. Argumentația sa este mai puternică în legătură cu 
puterea de a lega şi de a dezlega, în cer și pe pământ, dată de 
Christos Sfântului Petru, fără să se facă vreo excepţie pentru 
nimeni. Papa aminteşte întâietatea sacerdoţiului și se 
întreabă de ce Sfântul Scaun, care poate cunoaște chestiuni 
spirituale, nu le-ar cunoaşte, în aceeaşi măsură, și pe cele ale 
epocii. 

Cea de a doua scrisoare către Hermann de Metz, scrisă în 
martie 1081, într-un moment dificil pentru papalitate, 
expune din nou aceleași principii, cu şi mai multă vigoare. 
Grigore al VII-lea face un argument, încă o dată, din carac- 
tenul nelimitat al puterii de a lega și a dezlega dată Sfântului 
Petru. Biserica română, tată și mamă a tuturor celorlalte, are 
puterea de a judeca în legătură cu toate chestiunile impor- 
tante, iar deciziile sale sunt fără apel. De atunci, superiori- 
tatea autorităţii sacerdotale asupra puterii regale, principiu 
recunoscut de multă vreme, îl privește în primul rând pe 
papă. Pe scurt, primatul papei în Biserică concentrează 
asupra Scaunului roman toate drepturile şi puterile recunos- 
cute Bisericii universale. Teocraţia nu este decât o variantă a 
tezelor expuse de nenumărate ori. 


Justificării teoretice îi corespunde o practică ce este o 
adevărată guvernare sacerdotală a creștinătății, prin 
intervenţia repetată a papei pe lângă suverani. 
Corespodenţa lui Grigore al VII-lea ne permite să știm 
exact ce așteaptă el de la regi și care sunt motivațiile sale. 
Ajung câteva exemple. El scrie regilor și prinților din 
Peninsula Iberică pentru a-i îndemna să se comporte 
drept creștini și, mai concret, pentru ca ei să favorizeze 
introducerea liturghiei romane în statele lor. Li se mai 


1 Prima scrisoare către Hermann de Metz, Registrum, IV, 2, 
ed. CASPAR, pp.293-297. 

2 Cea de a doua scrisoare către Hermann de Metz, Registrum, 
VIII, 21, ed. CASPAR, pp.545-563. 


388 


adresează pentru ca ei să aducă tot ajutorul cuvenit car- 
dinalilor-legaţi care se străduiesc să introducă reforma. 
Alte misive amintesc principiile canonice în legătură cu 
chestiunile particulare. Scrisorile lui Grigore al VII-lea 
către regii Danemarcei, Norvegiei şi Poloniei sunt o dovadă 
pentru grija de a organiza Bisericile în acord cu ei. În plus. 
el îi îndeamnă pe suverani să acționeze pentru convertirea 
păgânilor. Această corespondență nu se amestecă în 
chestiunile pur politice, decât atunci când pacea dintre 
prinți și regate pare amenințată. 


Aceste intervenţii constante pentru a orienta acțiunea 
regilor și pentru a le reaminti îndatoririle sunt compensația 
unei aprecieri foarte negative a puterilor laice în istoria lumii. 
incă din prima scrisoare către Hermann de Metz, Grigore al 
VII-lea scria, comparând puterea sacerdotală cu puterea 
regală: „una a fost inventată de orgoliul omenesc, cealaltă de 
pietatea divină; aceea tinde fără încetare către gloria zadar- 
nică, în vreme ce aceasta aspiră la viața cerească“. Din afir- 
maţii cu caracter atât de peremptoriu, trebuie să tragem con- 
cluzia că originea puterilor pământeşti este, pentru Grigore al 
VII-lea, pur omenească. Reprezintă respingerea adagiului 
bine cunoscut: orice putere vine de la Dumnezeu. Cu sigu- 
ranţă, Grigore al VII-lea ar fi putut face distincția între puter- 
ile legitime, cele ce se exercită conform moralei potrivit direc- 
tivelor clericilor, pe de o parte, şi celelalte, ce ţin de oameni și 
chiar de Satana, pe de alta. Aceste dispute teologice au mai 
puțin interes decât punerea în evidență a acestui caracter 
profan, laic și păcătos al puterii. Este o transformare com- 
pletă a mentalităților. Cea de a doua scrisoare către Hermann 
de Metz întăreşte și mai mult acest lucru. „Cine nu știe, scrie 
Grigore al VII-lea, că regii şi conducătorii pământești au avut 
ca strămoși oameni care, necunoscându-l pe Dumnezeu, s-au 
străduit cu o pasiune oarbă şi o intolerabilă trufie să-și 
domine egalii, adică oameni, prin orgoliu, jaf, perfidie, într-un 
cuvânt, printr-o infinitate de mijloace criminale, foarte pro- 
babil să-l provoace pe prințul acestei lumi, demonul.“ 


O asemenea sarcină este neobişnuită, şi despre excesul 
ei spune destul exasperarea luptei. Această referire la 
originea statelor în crimă și opresiune, dinaintea crești- 
nismului, datorează mult lucrării De Civitate Dei. Dar 

acest discurs nu înseâmnă că se întâmplă totdeuna ast- 
fel. Convertiţi, regii sunt supuşi legii lui Christos şi 
devotați Bisericii sale. Ei îndeplinesc lucrarea lui 
Dumnezeu, în unire cu papa. Nu intră, în acest caz, în 
categoriile denunțate. Dimpotrivă, cei "care persecută 
Bisericile sunt ca părinţii lor. Le-au uzurpat puterile și nu 
au nici un drept pentru a-i conduce pe creştini. Nu există 
legitimitate a puterilor temporale, decât în măsura în care 
se conformează puterilor spirituale. Regatele nu au, la 
urma urmelor, altă bază decât virtutea și evlavia prinților. 
Timpul dispare în îndeplinirea obligațiilor religioase. 

Urban al II-lea apare ca un moștenitor și un succesor. 
În ceea ce privește dominaţia temporală a Scaunului 
roman, el reafirmă drepturile dobândite. Cu toate acestea, 
extinde suzeranitatea Bisericii, afirmând, în 1091, într-o 
bulă pentru Sfântul Bartolomeu din Lipari că toate 
insulele din Occident, prin privilegiul împăratului 
Constantin, au fost date în proprietate Sfântului Petru. La 
puţină vreme după aceasta, o altă bulă aminteste că insu- 
la Corsica a fost dată Bisericii romane. El primește ca 
donație comitatul Maguelone, care devine un fief pontifi- 
cal. În sfârşit, cruciada, în gândirea lui Urban al II-lea, tre- 
buia să aibă în Orient aceleași efecte ca în Occident și, se 
pare, că el a considerat că Pământul sfânt poate deveni un 
regat vasal. 

În ceea ce privește puterea spirituală, Urban al II-lea se 
referă în mod expres la tradiţie și, încă de la urcarea sa în 
Scaunul pontifical, la 15 octombrie 1088, îi scrie regelui 
Castiliei, Alfonso al VI-lea, o scrisoare ce reprezintă o 
replică exactă a celei a.lui Gelasius către împăratul 
Anastasie. 

Intervenţiile papalității în chestiunile temporale, prin 
intermediul judecării prințului, ratione peccati, a exco- 
municării și a dizolvării legăturii feudale, se justifica prin 
această putere de a lega și a dezlega la care Grigore 
al VII-lea face apel atât de des. Chiar dacă este aplicată în 
câmpul nesigur și miscător al chestiunilor acestui veac, 
logica aceasta este în mod evident, în primul rând morală 

şi religioasă. Ideea de cruciadă, suzeranitatea asupra unor 
teritorii determinate, revendicarea voalată a unei 
autorități asupra temporalului nu decurg instantaneu din 
aceleaşi principii. Primatul spiritualului explică parţial 
această presiune constantă exercitată asupra prinților. 
Suzeranitatea pontificală asupra regilor și prinților pare 
să derive din oportunități politice și din considerații mi- 
litare. Înainte de a fi un sistem, este un expedient. În 
sfârșit, desemnarea geografică a regiunilor revendicate ca 
ținând de Sfântul Scaun se inspiră din falsa donație a lui 
Constantin. Rolul acestui text este în creștere prin pontif- 
icatul lui Urban al II-lea. 

Motivaţiile cele mai profunde ale papei și în principal 
cele aie lui Grigore al VII-lea au reținut îndelung atenţia 
analiștilor. Trecerea de la intenţiile religioase la conse- 
cințele concrete nu încetează să creeze probleme. Cum să 
se explice faptul că Grigore al VII-lea, atât,de fundamen- 
tal religios, nu a ezitat niciodată să provoace războiul? 
Cum se face că, apărător al libertăţii Bisericii, el uzează de 
toate mijloacele, inclusiv de constrângere, pentru a forta 
opoziția episcopilor și a preoţilor? 

Pentru a defini echilibrul lor general, concepțiile lui 
Grigore al VII-lea trebuie să fie analizate în structurile lor 
de ansamblu. Gândirea sa pare dominată de raporturile 
dintre Dumnezeu, lume şi puterile infernale. Dihotomia 
dintre bine și rău este aici fundamentală. Este ceea ce ţine 
de Sfântul Spirit şi ceea ce este exclus din acesta, și care 
se află în stăpânirea demonului. Ca succesor al lui Petru, 
papa este interpretul autorizat al lucrării lui Dumnezeu în 
lume. Cine vrea să trăiască potrivit Sfântului Spirit tre- 
buie să se conformeze exigențelor sale. Există ceva sim- 
plist în raționamentele lui Grigore al VII-lea. El nu ia în 
considerare nici dreptul, nici jurisprudența, nici guver- 
narea oamenilor, nici activităţile omenești. Este omul 
proiectului lui Dumnezeu. Universul său, iar corespon- 
denţa sa arată cât se poate de bine acest lucru, este cel al 
preoților, al călugărilor și al regilor. Restul este ignorat, 
deoarece el este prizonierul unui sistem de reflecţie ce 

neglijează toti intermediarii, toate structurile şi toate 
realităţile. Este mai mult o vedere mistică despre lume, 
decât o gândire teologicăl. De altfel, Grigore al VII-lea era, 
la urma urmelor, mai mult un om de acţiune decât un 
teolog, iar gândirea sa conține multe incertitudini, când 
nu mai este vorba despre convingerile sale fundamentale. 

Misiunea papei este în întregime îndreptată către 
realizarea proiectului lui Dumnezeu. Ea ignoră eșecurile 
si nu prea se pretează la conciliere. Consecințele acțiunii 
sale pot uneori să apară disproporționate în raport cu 
miza. 

Reforma pare, la urma urmelor, un efort decisiv pentru 
a-i antrena pe creștini în aprofundarea vocației lor și, în 
fapt, pentru a-i deprinde cu respectul valorilor morale 
fundamentale. Este o acţiune de sanctificare a lumii sau 
cel puțin de purificare și de asanare. Acest program are 
forţa și violența unei mișcări escatologice. Aceste mișcări 
sunt asemănătoare în măsura în care este vorba despre 
realizarea proiectului lui Dumnezeu. Bisericii îi revine să 
îl conducă. 

Soţie a lui Christos, mamă și suverană, Biserica este 
sfântă. Aceste idei apar constant în scrisorile lui Grigore 
al VII-lea, iar vocabularul său poartă marca acestui fapt?. 
Ordinea ierarhică este aici bine respectată, deoarece aces- 
te considerații îl privesc în primul rând pe papă, apoi pe 
episcopi și clerici, și, în sfârșit, pe credincioși. Preoţii au 
asupra poporului creștin, care trăiește în lumea profană, 
o autoritate întărită. Rolul clerului ca judecător al mora- 
vurilor și al credinței este crescut. Libertatea Bisericii 
este, in concepţiile lui Grigore al VII-lea, un fapt evident, 
care nu se discută. Nu vedem cine ar fi îndreptăţit să o 
contracareze și în numele cui. La urma urmelor, puterile 


1 A. NITSCHRKE,. Die Wirksamkeit Gottes in der Welt Gregors 
VII. Eine Untersuchung Liber die religi6sen Aeusserungen und 
politischen Handlungen des Papstes, in SG, t. V, 1956, pp.115- 
219. 

2 J. VAN LAARHOVEN, Christianitas et reforme gregorienne, 
in SG, t. VI, 1959-1961, pp.1-98. 

laice sunt legitime în măsura în care Biserica le consideră 
astfel. 

Repusă în acest context de idei, disputa învestiturii 
laice apare ca o chestiune spinoasă şi un episod dureros, 
dar nu ca tema fundamentală a reformei, cel puţin din 
partea Bisericii. La drept vorbind, ceea ce creează pro- 
bleme este mult mai puțin procedura de alegere a unui 
episcop, la urma urmelor, decât transmiterea puterilor 
religioase. Ceea ce îi contrariază cel mai mult pe reforma- 
tori este faptul că regele, care este un laic, învestește în 
sensul exact al termenului. Punctul crucial este aca- 
pararea aparentă a puterilor religioase, iar nu desemnarea 
potrivit cutărui sau cutărui model. Ceea ce sesizează 
reformatorii este imposibilitatea pentru un prelat de a 
primi ceva de la rege care să poată să corespundă unei 
misiuni religioase. i 

Puterile terestre sunt profane, parțial desacralizate. 
Noua ordine a lumii le privează de orizontul sacru care le 
sporea splendoarea. Legitimitatea lor se poate discuta. 
Cunoscând numai un singur destin pentru creștini, viața 
eternă neadmițând specificitatea și încă și mai puţin 
autonomia chestiunilor lumești, papa nu recunoaște 
decât o ordine, cea a lui Dumnezeu. În rest totul este to- 
leranță, compromis, conciliere sau păcat. Teocraţia 
dizolvă toți intermediarii și aduce la condiţia de precari- 
tate toate ierarhiile. 

Succesorii lui Grigore al VIl-lea, Urban al II-lea și 
Pascal al II-lea, dau dovadă de mai. multă energie și 
intransigență, de altfel zadarnic, deoarece ei nu pot să-i 
desfidă pe toţi suveranii creștinătății în același timp. 
Compromisurile laborios elaborate rezolvă punctele de 
fricţiune concrete, dar nu reglementează dezbaterile ideo- 
logice. Creștinătatea trăieşte potrivit diferitelor ideologii, 
după cum este'apropiată de Roma și de teocraţia pontifi- 
cală, sau după cum, la umbra puterii sacre a regilor, ea se 
adaptează cu o vedere mai tradițională a lucrurilor, admi- 
tând că orice putere vine de la Dumnezeu. 


3893. 


[II 


Oamenii și mijloacele 


Reforma Bisericii este continuată cu rare momente de 
slăbiciune timp de aproape trei sferturi de secol. O 
mișcare care schimbă până în temelii societatea creștină 
pune în acțiune energia şi convingerea unui mare număr 
de persoane. În primul rând, papii, care trebuie să-și 
definească programul și să-l pună în aplicare. Cardinalii 
au un rol excepţional în timpul întregii perioade, în cali- 
tate de consilieri și colaboratori ai suveranului pontif. 
Acţiunea primește adeziunea unui număr crescând, de 
episcopi şi a unei părți a clerului inferior. Călugării sunt, 
în general, destul de favorabili reformei, chiar dacă ei nu 
iau totdeauna parte la luptele decisive, din cauza renun- 
ţării la lume. În sfârşit, unii prinți sunt favorabili ini- 
țiativelor pontificale, iar oamenii de rând văd în aceasta 
realizarea dorințelor lor. Pe scurt, personalul care duce și 
susține reforma este variat, dificil de definit și, bine- 
înțeles, puțin cunoscut. 

Metodele pentru introducerea reformei sunt destul de 
rapid puse la punct și se schimbă puţin. Noile reguli 
canonice sunt definite de papalitatea care le proclamă în 
conciliu. Un efort intelectual important este realizat pen- 
tru a le dovedi temeiul. Se naște deopotrivă o polemică 
foarte ascuțită destinată susținerii acțiunii papalității și 
ruinării influenţei adversarilor. Difuzarea reformei în regate 
și provincii le revine legaților pontificali care traversează 

tara în lung si în lat, țin concilii, îi demit pe episcopii 
nedemni și numesc în locul lor prelați devotați curiei 
romane. Această lucrare este reluată fără încetare, într-o 
manieră neprecizată, după bunul plac al tribulațiilor 
reformei, în ritmul noilor obligații și potrivit exigențelor 
diverșilor pontifi. 


A. REFORMATORII 


Clericii reformatori, care orientează acţiunea Scaunului 
apostolic de la sosirea lui Leon al IX-lea la Roma până la 
pontificatul lui Alexandru al II-lea, formează un grup 
divers, dar suficient de caracteristic. În timpul acestei 
perioade, când reforma ezită încă între programul loren și 
cel al italienilor, acest cerc se stabileşte cu trăinicie în 
Roma. Este constituit din clerici loreni veniți cu episcopul 
de Toul și din italienii care li s-au alăturat. Încă de la sino- 
dul din 1049, papa numeşte dintre aceștia episcopi-sub- 
urbicari”, cardinali-preoţi şi diaconi!. Ei devin astfel colab- 
oratorii direcți ai papei, în primul rând în funcţiile sale 
liturgice şi pastorale. Ei sunt mai ales principalii artizani 
ai politicii sale de reformă a Bisericii?. 

Friedrich de Lorena era arhidiacon în dioceza de Liege 
înainte de a veni la Roma. Prin urmare, Leon al IX-lea i-a 
încredințat misiuni importante. În 1054, fratele său, 
ducele Godefroy le Barbu, prin căsătoria cu Beatrice, 
văduva marchizului Bonifaciu de Toscana, era în măsură 
să joace un rol determinant în Italia Centrală. În luptă cu 


ă Suburbicari: care țin de cele șapte dioceze ce inconjură 
Roma (N. tr.) 

| Episcopiile suburbicare sunt: Ostia, Porto, Albano, 
Tusculum, Silva Candida, Palestrina și Sabina care o înlocuiește 
pe Velletri în 1063. i 

2 H. W. KLEWITZ, Die Entstehung des Kardinalkolegium, in 
Zeitschrift der Savigny Stifung fiir Rechtsgeschichte. Kan Abt., 
25, 1936, p.115 și urm, reluat în H. W. KLEWITZ, 
Reformpapsttum und Kardinalkolleg [477]. 

Henric al III-lea, el mu se împacă cu curtea germanică 
inainte de 1056. După această dată, el nu prea este favo- 
rabil politicii germane, fără a fi, prin aceasta, un partizan 
al papalităţii!. Friedrich de Lorena, cardinal şi consilier al 
lui Leon al IX-lea, este suspect împăratului pentru motive 
politice precum și religioase. După moartea lui Leon al 
IX-lea, el este nevoit să părăsească Roma, cunoaște exilul 
în insulele Tremiti, înainte de a fi ales abate la 
Montecassino. Este papă, pentru puţin timp, sub numele 
de Ștefan al IX-lea. 

Cardinalul Humbert are o influență mai profundă. şi 
mai durabilă. Intrat de tânăr la mânăstirea de la 
Moyenmoutier din dioceza Toul, primește aici o solidă 
formaţie intelectuală și, fapt rar pentru epoca sa, învață 
limba greacă. A venit la Roma la solicitarea lui Leon al 
IX-lea, care îl cunoscuse pe când era episcop de Toul2. 
Cardinal, episcop de Silva Candida din 1050, joacă încă de 
atunci un rol de prim plan în raporturile cu Biserica 
greacă. Influenţa sa este mare la Roma, atunci când, prin 
publicarea lucrării Adversus simoniacos, sub pontificatul 
lui Ștefan al IX-lea, devine principalul teoretician al refor- - 
mei. Colaborator al lui Nicolae al II-lea, semnătura sa 
apare o dată cu cea a papei, pe toate actele oficiale. Moare, 
după toate probabilitățile, în același an cu acesta. 

Din Lorena, Leon al IX-lea a adus şi alţi clerici pe care îi 
regăsim la Roma cu titlul de cardinal-preot. Este cazul lui 
Hugues Candide şi al cardinalului Benon. Alţii sunt promo- 
vaţi episcopi în provincia ecleziastică a Romei. Astfel sunt 
Ogier din Perugia, Hermann din Cittă di Castello și Mainard 
din Urbino. Pe scurt, mediul reformator loren, care se pune 
în acțiune la Roma, îşi are prelungirile în Italia Centrală. 


1 H. GLAESENER, Un mariage fertile en consequences, 
Godefroy le Barbu et Beatrice de Toscane, in RHE, t.42, 1947, 
pp.379-416; ID., Les demeles de Godefroy le Barbu avec Henri III 
et l'veque Wason, in RHE, t. 40, 1944, pp.141-170. 

2 HUMBERT este autorul lucrării Vita Leonis zisă a lui 
Wibert, in PL, 143. Cf. H. TRITZ, Die hagiographischen Quellen 
zur Geschichte Papst Leos LX, in SG, IV, 1952, pp.191-364. 

Reformatorilor italieni le revin funcţii și mai impor- 
tante, căci dintre ei, cu excepția cardinalului Humbert, și-au 
ales Leon al [X-lea și succesorii săi cardinalii titulari ai 
sediilor suburbicare. Deja în octombrie 1057, Bonifaciu 
din Albano, pare să fi jucat un rol important în alegerea 
lui Ştefan al IX-lea, apoi cu Pier Damiani, el dă un sprijin 
constant lui Nicolae al II-lea în timpul alegerii sale și pe 
întreg parcursul pontificatului săul. Cardinalii-episcopi îl 
însoțesc pe Nicolae al II-lea la sinoadele pe care le ține în 
afara Romei și semnează diplomele şi celelalte acte din 
cancelaria pontificală. Începând cu această dată, ei for- 
mează un grup reformator a cărui importanţă este deter- 
minantă. Or, tocmai lor le remite Nicolae al II-lea, prin 
decretul. din 1059 despre alegerea pontifilor, alegerea 
papei. Este cât se poate de evident că, în plus față de 
aspectul juridic al chestiunii, această decizie semnifică 
continuarea reformei intreprinse faţă de tot și împotriva 
tuturor. 


Pier Damiani este mai bine cunoscut grație operelor sale. 
Născut la 1007 la Revenna, după studii la Faenza și Parma, 
se face eremit la Fonte Avellano, către 1035, devenind aici 
prior în 1043. Începând din această perioadă, el este con- 
ducătorul spiritual al celor care se străduiesc să promoveze 
reforma Bisericii în regiunea mărcilor. Îi denunţă pe episcopii 
nedemni și intervine prin pana sa pentru a obţine numiri 
judicioase. Este vorba despre un concurs de opinii?. 
Personalitate cu o situaţie importantă și respectată, împăratul 
Henric al III-lea îi ordonă să-l ajute cu sfaturile sale pe papa 
Clement al II-lea. Începând cu această dată, are acces în cer- 
curile conducătoare din Roma. Numit episcop de Ostia şi car- 
dinal de papa Ștefan al IX-lea, în 1057, el rămâne în aceste 
funcţii, în ciuda faptului că ele îi repugnau, cât și a 
numeroaselor lui demisii, din moment ce nu i se cunoaște 


1 D. HÂGERMANN, Zur Vorgeschichte des Pontificats 


Nicolaus II, in ZKG, t. 81, 1970, pp.352-361. 

2 P. PALAZZINI, San Pier Damiano al centro della riforrna 
della chiesa marchigiana nel secolo XI, in San Pier Damiano 
(482), t.II, pp.161-232. 

succesorul înaintea morţii. Prezent la toate sinoadele, 
frecvent în anturajul papilor Nicolae al II-lea şi Alexandru al 
II-lea este, îngplus, însărcinat cu numeroase misiuni delicate. 
În tipul iernii 1059-1060 sau 1060-1061, se află la Milano, 
cu Anselmo da Baggio, pentru a găsi o cale rezonabilă între 
simonie şi Pataria. După alegerea lui Anselmo ca papă, sub 
numele de Alexandru al II-lea, joacă un rol important în 
apărarea celui ales, contra antipapei Cadalus. Lucrarea sa 
Disceptatio synodalis justifică, în faţa unui sinod de episcopi 
şi a curții germanice, alegerea noului papă. Ultima sa misi- 
une în Germania, din 1069, avea ca scop să-l impiedice pe 
Henric al IV-lea să-și repudieze soţial. 

Operele sale nu sunt mai puţin importante. Unele, scrisori 
sau opuscule, se ocupă de evenimente. Altele se situează: la 
distanță faţă de actualitate și sunt adevărate tratate teore- 
tice. Eremit și ascet, Pier Damiani îndeamnă la sfințenie 
într-un mod sever. Operele sale spirituale au ceva excesiv. 
Stăpân perfect pe retorica sa, este un redutabil polemist 
care-și ridiculizează necruţător adversarii. Sunt numerosi cei 
care au susținut această vervă, şi în special Cadalus. În mod 
foarte curios, în chestiunile legate de viața laică și de 
Biserică, judecata sa este echilibrată, iar soluţiile sale prac- 
tice. Atitudinea sa în fața hirotonisirilor făcute de simoniaci 
este caracteristică. El refuză rigorile pe care cardinalul 
Humbert le proiecta fără înconjur. Această moderație sur- 
prinzătoare, care contrastează cu brutalitatea discursurilor, 
lasă să planeze un mister asupra personajului. 


Pontificatul lui Alexandru al II-lea este suficient de 
îndelungat (1061-1073), pentru ca reforma ecleziastică să 
apară, in acest context, ca rezultatul unei politici îndelung 
purtate. Din acest punct de vedere, este exemplar, chiar 
dacă nu va fi lipsit de paradoxuri. Anselmo da Baggio, 
provenit din cea mai bună nobilime din Milano şi cleric în 
acest oraş înainte de a deveni episcop de Lucca, nu este 
în episcopia sa un reformator dintre cei mai decişi. 
Activitatea sa este și mai domoală decât la Milano, unde 
era unul dintre conducătorii Patariei. Sub pontificatul lui 


1 G. LUCCHESI, Per una vita di San Pier Damiano, in San 
Pier Damiano (482), t. 1, pp.13-179, şi t. II, pp.13-160. 

Nicolae al II-lea. el joacă un rol diplomatic deloc de neglijat, 
ca legat în Germania, în același timp cu Hildebrand, în 
1057, apoi la Milano cu Pier Damiani. 

La moartea lui Nicolae al II-lea, cardinalii-episcopi sunt 
cu toții partizanii reformei, de aceea, alegerea lui Anselmo, 
care se face potrivit procedurilor prevăzute de decretul din 
1059, nu poate fi rodul unui compromis. Alexandru al II-lea 
este alesul reformatorilor conduși poate de Hildebrand. 
Obstacolele se află în altă parte, din partea nobilimii care 
deţine o parte din Roma si care, din spirit particularist și 
prin referirea la tradiţia recentă, dorește să smulgă aces- 
tui grup reformator desemnarea papei. Nobilimea romană 
solicită intervenţia curții Germaniei și se raliază alegerii 
sale. Desemnarea episcopului de Parma, Cadalus, ca 
antipapă, se face in aceste condiții. Situaţia lui Alexandru 
al II-lea nu este foarte convenabilă. El are simpatia lui 
Godefroy, marchiz de Toscana, și a prinților normanzi. La 
Roma, cartierul Trastevere este pentru el. Restul Cetății 
eterne și satele din jur sunt favorabile adversarului său. 
Ungerea sa se face în condiţii tulburi cu sprijinul forţelor 
militare normande. Recunoașterea sa oficială de către 
curtea Germaniei face obiectul unor îndelungate anchete 
şi al unor târguieli delicate). Cu toate acestea, el a sfârşit 
prin a se impune, prin negociere, și cu timpul, ceea ce 
constituia un semn rău pentru viitorul reformei. 

La moartea sa, în 1073, o primă generație de reforma- 
tori dispăruse deja. Alţi cardinali înlocuiesc figurile cunos- 
cute. Supraviețuiesc doar Pier Damiani, foarte bătrân, și 
Hildebrand. Personalul ecleziastic câștigat pentru reformă 
s-a înnoit şi devenise atât de numeros, încât nu se mai 
poate vorbi despre un grup. Se poate evaiua influența 
noilor idei prin identificarea episcopilor care îl însoțeau pe 
Alexandru al II-lea în diversele sale deplasâri. Originea 
cardinalilor şi a episcopilor care formau anturajul papei 


1 F. HERBERTHOLD, Die Angrifte des Caadalus von Parma 
(Gegenpapst Honorius I]) auf Rom in den Jahren 1062-1062, in 
SG, II, 1947. pp.477-503. 

este la fel de revelatoare. Alexandru al II-lea a făcut foarte 
putin apel la clericii veniți de la Milano sau din Lucca. 
Dimpotrivă, mai mulţi călugări de la Montecassino sunt pro- 
movaţi cardinali, la instigarea lui Hildebrand, se pare, iar alți 
câțiva devin episcopi. Există printre legații lui Alexandru al 
Il-lea un anumit număr de străini, ceea ce marchează 
lărgirea audienței reformei. Cu toate acestea, mediul cel mai 
fundamental câștigat pentru acțiunile pontificale este cel al 
prelaţilor din provincia ecleziastică a Romei. 

Alegerea lui Hildebrand ca papă, sub numele de 
Grigore al VII-lea, pare un indiciu de continuitate. Rolul 
său sub precedentul pontificat părea să excludă sur- 
prizele. Însemna să nu se țină seama de personalitatea lui 
Grigore al VII-lea, care este, în mod clar, mult mai afir- 
mată decât cea a predecesorului său. Omul n-a lăsat 
indiferenți. EI a fost furibund atacat de polemiștii din par- 
tida imperială, în cei mai violenți termeni şi fără a scuti 
injuriile și grosolănia. De asemenea, are partizani 
hotărâți, care nu au ezitat să sufere din plin pentru el și 
pentru. cauza pe care o reprezenta. Patima care se degajă 
din toată această literatură de luptă surprinde și cititorul. 
Chiar dacă se ia in considerare retorica, pe care toţi acești 
scriitori o cunosc foarte bine, rămâne nivelul patimilor, de 
o rară violență. Este dificil să ne facem, din aceste surse, 
o viziune corectă despre această poveste. 

Uneori, i-au fost atribuite prea multe lui Hildebrand. El 
nu are, la Roma, o poziţie dominantă începând cu pontifi- 
catul lui Leon al IX-lea, ci numai la sfârşitul pontificatu- 
lui lui Nicolae al II-lea și sub Alexandru al II-lea!. Cei mai 
în vârstă decât el dețin multă vreme rolurile principale. De 
asemenea, ideile lui Hildebrand se făuresc lent, în grupul 
'reformator roman. Italian, el nu adoptă decât târziu vede- 
rile radicale venite din Lorena sub impulsul evenimentelor 
şi într-un context de lupte decisive. El datorează formației 
sale un punct de vedere mistic asupra lumii, care 


1 A. MICHEL, Humbert und Hildebrand bei Nikolaus II (1059- 
1061), in HJB, 72,:1952, pp.X33-161. 

agravează și mai mult hotărârile juridice. Temperamentul 
și fervoarea transformă regulile canonice şi procedurile 
tradiționale în măsuri de forță. 


Originile, precum și legăturile sale de familie nu sunt atât 
de bine cunoscute, cât ar trebui pentru a-i scrie exact istoria. 
Polemica a aruncat multă vreme lumini neclare, pentru că 
adversarii săi s-au complăcut în a-l declara de origine 
obscură și de condiţie inferioară, chiar abjectă. Aceste afir- 
mații tindeau la desconsiderarea sa în ochii unei societăți 
aristocratice. Născut la Soano, în Toscana, între 1015 și 
1020, a venit foarte tânăr la Roma. A fost educat la 
mânăstirea Santa Maria Aventina, unde unul din unchii săi 
era abate și, probabil, a frecventat şcoala de la Laterano!. Are 
o poziţie privilegiată pe lângă papa Grigore al VI-lea, pe care 
îl urmează în exil, in Germania, după demiterea sa în 1046. 
Este, prin testament, moștenitorul său, ceea ce ne lasă să 
presupunem legături de rudenie. Este primul indiciu. serios 
al inserării lui Hildebrand în mediile nobile ale Romei. Sub 
pontificatul lui Leon al IX-lea, el devine administrator la San 
Paolo Fuori le Mura. Legat al papei în mai multe rânduri, 
arhidiacon al Bisericii romane începând din 1059, el ocupă 
această poziție-cheie până la ridicarea sa la gradul de suveran 
pontif. Are. sprijin în Roma, în anumite cartiere și în unele 
grupuri familiale care sunt numai vag cunoscute. Este mai 
ales cleric al Bisericii din Roma, și această înrădăcinare nu 
este fără importanţă?. 


Formatia intelectuală a lui Hildebrand pare solidă, dar 
putin avansată. Scrisorile sale arată că el cunoaște destul 
de bine Biblia, dar prea puţin pe Sfinţii Părinţi ai Bisericii 
și tradiția. Constient de limitele cunoștințelor sale, îi soli- 
cită pe cei pe care îi consideră mai savanţi decât el. [i 
angajează în cercetare şi se străduiește să obțină de la ei 
lucrări susceptibile să-i fixeze doctrina. Pune să se exe- 
cute: compilaţii de texte pentru a dovedi legitimitatea 


1 W. HOLTZMANN, Laurentius von Amalfi. Ein Lehrer 
Hildebrands, in SG, |, 1947, pp.207-236. 

2 G. MARCHETTI-LONGHI, Ricerche sulla famiglia di 
Gregorio VII, in SG, t. Il, 1947, pp.287-333. 

decretelor adoptate în concilii. În acest domeniu pur inte- 
lectual, Grigore al VII-lea nu este ferit de dispreţ. Luările 
sale de poziţie, în iegătură cu unele chestiuni delicate, 
sunt 'uneori formulate în termeni greu conciliabili. Câteo- 
dată, este tentat să reglementeze problemele prin hotărâri 
cu caracter practic sau disciplinar, fără să trateze subiec- 
tul în fond. Se întâmplă chiar să se mulţumească cu 
părerea altora în aceste probleme!. 

Cucernicia și simțul crestin ale lui Grigore al VII-lea au 
fost puse la îndoială de adversarii săi, care nu erau la 
prima acuzaţie, și mai serios de istorici, foarte surprinși 
de maniera sa de a interveni în chestiunile laice. În timp 
ce nu înceta să proclame sfințenia si spiritualitatea 
Bisericii, el se amesteca în probleme temporale aşa cum 
nici unul dintre predecesorii săi n-o făcuse. Partizan al 
libertăţii alegerilor episcopale, desemnează el însuşi 
numeroşi candidați. Chiar dacă plasează clerul mai pre- 
sus de orice demnitate umană, el nu ezită să-i incite pe 
laici să se ridice împotriva clericilor pe care ii consideră 
nedemni. Există la Grigore al VII-lea o voință de dominare 
si, uneori, un spirit belicos care surprind. De aceea este 
necesar să scoatem în evidență calitățile spirituale și reli- 
gioase ale papei. Nu este deplasat să subliniem ceea ce el 
poate avea fragil și vulnerabil. Unele scrisori către prie- 
tenii săi, Hugues de Cluny sau contesa Mathilde, dau 
seamă de durerea sa sau îi dezvăluie tristețea. Această 
mărturie de omenie la un om strivit de încercări dă un 
anumit pret vieţii sale. Poate că a existat un mister la 
Grigore al VII-lea, deoarece aceasiă înaltă spiritualitate îi 
eliberează de această rătăcire în chestiunile laice. 

Urban al II-lea știe mai bine să impletească suplețea cu 
fermitatea, pentru că are o capacitate stupefiantă de a 


1 Este concluzia pe care o putem trage din analiza penetrantă 
a lui G. MICCOLU, Le ordinazioni simoniache nel pensiero di 
Gregorio VII. Un capilolo della dottrina del primato. in Studi 
medievali. 1963, pp.104-135. Reluat în G. MICCOLI, Chiesa 
Gregoriana [439], pp. 169-203. 

trage foloase din evenimente şi de a se folosi de oameni. 
Născut către 1040, la Châtillon-sur-Marne, dintr-o ascen- 
dență aristocratică, iși dobândeşte formația la şcoala cate- 
drală din Reims, ceea ce face din el un cleric eminent pen- 
tru religie și știință. Arhidiacon al acestei metropole, după 
o. călătorie în Italia și o ședere la abația Cava, se face 
călugăr la Cluny, între 1073 și 1077. Este dintre cei pe 
care îi trimite abatele Hugues de Semur, în 1078, la 
Grigore al VII-lea, pentru a sluji Biserica romană. Episcop 
de Ostia, legat pontifical în Germania, în 1084-1085, el 
face dovada unei mari dibăcii. Îl slujește pe Victor al III-lea, 
pe care gregorienii cei mai intransigenţi îl dezaprobă, şi îi 
urmează în 1088. Încă de la alegerea sa, într-o scrisoare 
către episcopatul german, el se recunoaște drept continu- 
atorul lui Grigore al VII-lea. Cu toate acestea, de la tem- 
porizarea necesară, creată de situația respectivă, până la 
afirmarea unor principii, distanța pare mare, iar abilitatea 
nu explică totul. Trebuie să recunoaștem locul deținut de 
evoluția ideilor, deoarece Urban al II-lea, ca moștenitor, 
pare nu mai puţin capabil de a modifica guvernarea, ca şi 
doctrina sa. 

Acest amestec de suplețe şi de forță este probabil să-i fi 
lipsit lui Pascal al II-lea, care pare, în acelaşi timp intran- 
sigent, aşa cum o arată primele concilii ale pontificatului 
său, şi incapabil să dejoace capcanele, să negocieze cu 
profit şi să evite un eşec, cum o arată criza din 1110-1111. 
Haosul guvernării pontificale dezvăluie slăbiciunea reală a 
omului și incertitudinile sale. La această dată, reforma 
este atât de avansată, încât episcopii, în mare parte, nu 
suportă această lovitură de forță împotriva papei. 

Aplicarea programului reformator îi pune progresiv pe 
episcopi, clerici și călugări în fața obligaţiei de a se plia 
exigenţelor precise și uneori noi ale papalității sau de a se 
revolta. Atitudinea fiecăruia corespunde unui anume 
interes, iar istoria locală este de cea mai mare diversitate, 
pentru aceste vremuri. O înțelegere generală a faptelor 
legate de reformă este dintre cele mai complexe. 

De fapt, este vorba de măsuri destul de diferite care nu 

provoacă, toate, aceleaşi reacții. Există, se știe, o reformă 
morală, întreprinsă de mai multă vreme cu un succes 
atenuat. Episcopatul nu este în unanimitate pentru a 
acționa viguros împotriva preoților căsătoriţi. Este o 
chestiune de convingeri sau, uneori, de oportunitate. Unii 
mitropoliți din Germania refuză pur şi simplu acest pro- 
gram. Apărarea simoniacilor este mai dificilă şi puţini 
sunt aceia care se aventurează într-o asemenea acţiune. 
În sfârșit, există lupta pentru libertatea Bisericii cu inter- 
zicerea învestiturilor laice, care nu capătă un caracter 
crucial decât în imperiu. Aceste măsuri ating în mod dife- 
rit clerul. Nimic nu dovedeşte că un episcop partizan al 
reformei morale este, în acelaşi timp, ostil învestiturii 
laice. Thierry, episcop de Verdun, a secundat energic 
acțiunea reformatoare a lui Leon al LX-lea. El nu poate 
admite desfacerea legăturilor tradiţionale dintre imperiu și 
Biserică. Atitudinea sa în conflictul dintre papă și împărat 
rămâne nesigură. Însă, nu rămâne un episcop mai puțin 
bun ca urmare a acestui fapt!. Invers, nu se poate dovedi 
că personalul gregorian a fost totdeauna, prin cultură și 
cucernicie, superior clericilor numiţi de împărat. 
Simplificările polemicii alterează faptele. 

Comportarea episcopilor nu este totdeauna constantă. 
Unii schimbă tabăra, alții trădează. Episcopii din Germania 
sunt într-o situaţie foarte penibilă. Unii preferă să fugă de 
la curte noaptea, mai curând decât să declare nulă exco- 
municarea rostită de Grigore al VIl-lea împotriva lui 
Henric al IV-lea. Alţii preferă să lipsească și pleacă de la 
adunări. Cei care păstrează relaţii bune şi cu papa și cu 
împăratul sunt în măsură să servească drept intermedi- 
ari. În regatul Franţei, episcopii favorabili reformei sunt 
șocați de duritatea legatului Hugues de Die. Ei se plâng de 


1! N. HUYGHEBAERT, Saint Leon LX et la lutte contre la sironie 
dans le diocese de Verdun, in SG, |, 1947, pp.417-432. Este și 
cazul lui Wezilon, arhiepiscop de Maienza. Cf. H. BUTTNER, Das 
Erzstift Mainz und die Klosterreform im ] 1. Jahrhundert, in Archiv 
fiur Mittelrheinische Kirchengeschichte, t.1, 1949, pp.30-64. 

acuzaţii de simonie aruncate cu mare uşurinţă, de pro- 
cese prea repede făcute, de sentințe excesive. 

Într-un mod mai general, episcopii şi clericii aderă la 
partida unuia sau altuia dintre protagoniști, după 
legăturile pe care le întreţin cu puterea sau cu grupul 
dominant. Episcopii toscani ai contesei Mathilde nu au 
prea mari merite în a fi gregorieni. Numai excepţiile sunt 
semnificative, într-o tabără ca și în cealaltă. Episcopatul, 
care este de fapt în centrul acestei fierberi, este, în ansam- 
blu, destul de puțin cunoscut. Impresia dominantă este 
cea impusă de scrierile polemice ale reformatorilor și ele 
nu sunt prea liniștite. Acuzaţiile aduse trebuie nuanţate, 
deosebind practicile scandaloase de gesturile tradiționale. 

Contribuţia călugărilor la mișcarea de reformă este, în 
același timp, profundă și reținută în detaliu. Faptul că ei 
sunt cuceriți de programul de regenerare morală a Bisericii 
este o certitudine. Papalitatea primește ca moștenire și 
face să rodească impulsurile moralizatoare care, în secolul 
precedent, au dat naștere la mișcarea de restaurare mo- 
nastică. Asupra acestui proiect există o convergenţă evi- 
dentă, iar continuitatea spirituală pare puțin îndoielnică. 

Nu s-ar putea afirma că aspiraţiile monastice de 
reformă merg mult mai departe. Problema învestiturilor 
laice, a libertăţii Bisericii și a ordinii puterilor în lume nu 
se referă în mod direct la ele, atât din cauza situației 
materiale, cât şi din cauza profesiunii lor monastice. 


În Germania, marile abaţii sunt imperiale, iar celelalte 
episcopale. Regele le deţine prin intermediul credincioşilor 
săi. Independente unele de celelalte, ele nu formează, în afara 
excepțiilor remarcabile, un ordin şi nu pot acționa împreună 
într-un mod coerent. De fapt, abaţiile contează mai puţin 
decât episcopiile. Acolo unde sunt favorabile papalității, 
aceasta se datorează faptului că, prin particularismul regio- 
nal, ele sunt ostile regelui. În alte părți, ele se bucură de mai 
multe libertăți, mai ales atunci când sunt total eliberate de 
orice tutelă laică, aşa cum este Cluny. Cu toate acestea, nu 
există în ilustra abație din Burgundia un refuz de principiu 
faţă de Biserica privată. Se știe că reforma clunisiană constă 

adesea în câştigarea pentru regenerarea vieții monahale a 
proprietarului laic, care îşi abandonează drepturile sale con- 
ducătorului de ordin. Pe scurt, baza juridică a ordinului de la 
Cluny este sistemul Bisericii private. Libertatea Bisericii, cea 
a episcopilor față de rege nu îi priveste şi nu au mare lucru 
de 'câştigat, din aceasta. Singura care contează este papali- 
tatea, dar nimic nu dovedeşte că ar fi existat la Cluny senti- 
mentul că ea trebuia să se elibereze de puterea imperială. 
S-ar fi acomodat foarte bine cu tradiția anterioară. Nici un 
clunisian nu a participat la polemicile despre învestituri. 


Profesiunea monastică acuză și mai mult această lipsă 
de angajare. Monahismul este o şcoală de sfințenie prin 
rugăciune şi viaţă ascetică. Biserica seculară, divizată în 
dioceze, este o ierarhie de episcopi și de preoti, însărcinată 
să predea credinţa și să administreze sfintele taine popo- 
rului creștin. Aceste două structuri sunt foarte diferite. 
Autonomia şi libertatea mânăstirilor, care sunt prin 
vocaţie în afara lumii, se concep foarte bine la Cluny, nu 
cele ale clerului, care trăiește în lume și sub autoritatea 
regilori. De aceea abația de la Cluny aduce reformei 
morale a Bisericii și programului său, un sprijin fără re- 
zervă ca cel conceput în epoca lui Alexandru al îl-lea. În 
timpul disputei învestiturilor, ilustra mânăstire are o ati- 
tudine conciliantă, rezervată şi aproape neutră. 


Hugues de Semur întreținea cele mai bune relații cu 
diferiți papi. EI este, în mai multe rânduri, legat pontifical şi 
conduce concilii reformatoare unde aplică cu discernământ 
instrucţiunile pontificale. Acţiunea sa în Franța, sub pontifi- 
catul lui Alexandru al II-lea, nu face să apară vreo dificultate 
specială. Foarte legat de Grigore al VII-lea, îi trimite călugări, 
printre care Eudes de Châtillon, pentru a întări personalul 
curiei romane. La începutul pontificatului lui Urban al II-lea, 
el furnizează mijloace financiare pentru papalitate, a cărei 
situație este alarmantă. Un călugâr de la Cluny ocupă sub 
pontificatul lui Urban al II-lea și al lui Pascal al II-lea funcţia 


1 TH, SCHIEFFER, Cluny et la querelles des investitures, in 
RH, t. 225, 1961, pp.47-72. 

de „cămăraş“, adică de trezorier al Sfântului Scaun!. Hugues 
de Semur are relații bune și cu impăratul Henric al IV-lea, 
care îi este fin. Moderat, se străduieşie să-l împace cu 
Grigore al VIl-lea. La Canossa, unde el a intervenit atât de 
mult în favoarea iertării, nu sesizează, după toate proba- 
bilitățile, problemele de principiu. Abatele de la Cluny nu este 
totuşi niciodată complezent faţă de suveran. Atunci când 
acesta este din nou excomunicat, încetează orice legătură cu 
el, potrivit normelor de drept canonic. Când Henric al IV-lea 
îl capturează pe Eudes de Châtillon, emisar papal, nu 
încetează să intervină până ce acesta nu este eliberat. 
Această atitudine conciliantă se întâlnește în monahismul 
străvechi. Așa se întâmplă şi la Montecassino, unde abatele 
Didier, cardinal al Bisericii romane, are o atitudine fluctu- 
antă, mai puţin clară decât cea a lui Hugues. Ales papă sub 
numele de Victor al III-lea, acest moderat nu cedează nimic 
important în timpul scurtului său pontificat2. 


Atitudinea abațiilor conducătoare de ordin nu antrenează 
în mod obligatoriu pe cea a tuturor filialelor. Introducerea de 
prieorate clunisiene în comitatul Champagne, acțiune con- 
temporană cu pontificatul lui Grigore al VII-lea, este mar- 
cată de o înclinaţie mai accentuată pentru reformă3. Alte 
mânăstiri se declară mult mai deschis de partea papalității 
si a reformei. Este cazul celei de la Vallombreuse, ai cărei 
călugări sunt adversarii cei mai hotărâți şi mai eficaci ai lui 
Pier Mezzabarba, episcop al Florenței. Călugârii care străbat 
orașul întrețin agitația populară impotriva lui. prin predicile 
lor. Unul dintre ei, Pier, care se supune voluntar încercării 
focului pentru a dovedi că episcopul este simoniac, iese 
nedemn din ordalia lui Setiimo. Dumnezeu și-a dat sentinţa. 
O insurecție îl obligă pe episcop să fugă. Este demis, de fapt, 
fără a i se instrumenta cazul și fără judecată canonică sau 
avizul superiorului ierarhic. 


1 D.B. ZEMA, Economic reorganisation of the roman see, in 
SG, |, 1947, pp.137-168. 
2 R. GREGOIRE, Le Mont- Cassin dans la reforme de leglise 
de 1049 â 1122, in Il Monachesimo [475], pp.21-44. 
3 M. BUR, La formation [182], p. 224 şi urm. 

În Germania, congregația de la Hirsau slujeşte drept 
punct de sprijin pentru reformă. Această mânăstire din 
dioceza Speyer era condusă, din 1069, de un gregorian 
fervent, abatele Wilhelm. Aceste locuri îl primesc, după 
dieta de la Forcheheim, pe legatul Bernard de Saint- 
Victor, care rămâne aici aproape un an. Antiregele Rudolf 
de Suabia celebrează aici Rusaliile din 1077. Asupra aces- 
tei mânăstiri se exercitau drepturile tradiționale pe care le 
dețin de obicei familiile laice. Leon al LX-lea le 
recunoscuse, iar Grigore al VII-lea le confirmase în 1075. 
Or, în anii ce urmează, situaţia juridică a abației se trans- 
formă considerabil. La instigarea legatului, Hirsau adoptă 
cutumele de la Cluny. Într-o mânăstire din Germania, 
acest fapt indică o evoluţie către autonomia monastică. 
Abatele Wilhelm, care este nevoit să se refugieze la 
mânăstirea de la Toussaint, din Schaffhausen, primeşte, 
în 1080, un privilegiu ce acordă mânăstirii libertatea 
romană. Călugării de aici primesc dreptul de a-și alege 
abatele fără intervenţii din afară, decanul îl instalează, iar 
episcopul diocezei are posibilitatea să-l consfințească. 
Toate drepturile dobândite de laici în cursul vremurilor 
sunt abolite, și în special cel al învestirii abatelui. Hirsau, 
care se bucură acum de un statut asemănător celui de la 
Cluny, devine o mânăstire legată direct de Sfântul Scaun 
şi în dezacord cu statutul juridic al restului țării. Filialele 
sunt în aceeaşi situație. Călugării de la Hirsau care par- 
curg țara cheamă la revoltă impotriva împăratului. Se 
întâmplă la fel cu convertiții şi penitenţii, cărora Grigore 
al VII-lea le-a recunoscut dreptul de a predica. 

Din Provența în Catalonia, Grigore al VII-lea dispunea, 
prin Saint-Victor din Marsilia, de un alt imperiu monastic. 
Bernard, abate şi legat, provenit din familia conților de 
Rodez, primise ca misiune să extindă influenţa mânăstirii 
din Marsilia dincolo de Pirinei, pentru ca aceasta să slu- 
jească drept legătură acțiunilor Romei. Misiunile legațiale 


1 A. BRACKMANN, Gregor VII und die  kirliche 
Reformbewegung in Deutschiand, in SG, t.Il, 1947, pp.7-30. 

ale abaţilor de la Saint-Victor îi conduc cel mai adesea în 
aceste tinuturi. 

În ceea ce îi privește pe laici, reforma este primită 
foarte divers. Programul moralizator pare să răspundă 
unei așteptări, cel puțin în anumite straturi ale societății, 
Libertatea Bisericii ridică obiecţii din partea prinților și nu 
răspunde decât dorinței unei părți a clerului. Poziţiile vari- 
ază la mireni după mediile sociale. Cu toate acestea, anu- 
mite motivații individuale sau politice dictează alegeri sur- 
prinzătoare. La drept vorbind, într-o lume în care ordinea 
socială este făcută din legături de la om la om, este une- 
ori dificil să se înțeleagă exact raţiunile ei. 

Reforma gregoriană afectează drepturile pe care laicii 
le exercitaseră până atunci asupra Bisericii, fie că erau 
legitime sau nu. De atunci, ostilitatea deschisă, ignoranța 
afectată sau indiferența par comportamente foarte expli- 
cabile. Nici Filip 1, nici Henric al IV-lea nu par să fi dispus 
de o sensibilitate rafinată capabilă să înțeleagă impera- 
tivele reformei. Ei percep destul de exact ceea ce pot 
pierde prin aceasta. Împăratul se străduieşte cu înver- 
șunare să-şi apere interesele. Trebuie să ne ferim să luăm 
în considerare această atitudine în mod izolat. Împăratul 
și regii au duşmani, rivali al căror interes este de a se 
plasa în câmpul pontifical. Zelul pentru reformă poate fi 
înconjurat de ură, regionalism şi ostilitate personală. 
Saxonii sunt dușmanii împăraților salieni. Normanzii din 
Italia de Sud au un interes evident pentru atenuarea ofen- 
sivei germanilor asupra Romei și asupra papalității. 
Această manieră de a acţiona se regăsește, la un nivel mai 
moderat în regatul Franței, unde nu există nici problema 
dinastică, nici o gravă criză politică. Thibaud I, conte de 
Champagne, sprijină reforma încă de la alegerea lui 
Grigore al VII-lea, iar colaborarea sa cu legaţii întărește 
poziția pe care. o are față de regele Franţei. 

Prinții nu au decât preocupări politice. Activitatea lor 
poate să aibă și motive religioase. Ele erau sesizabile la 
Thibaud 1 de Champagne. Fidelitatea contesei Mathilde de 
Toscana faţă de Grigore al VII-lea și faţă de Scaunul 


409 


apostolic are ceva emoţionant!. La fel de religioasă este şi 
atitudinea prinților spanioli. La nivelul inferior al aris- 
tocraţiei, rezistenţa la ordinele categorice pontificale nu 
este posibilă decât în umbra unui rege. De aceea şunt difi- 
cil de cunoscut motivațiile exacte. În plus, legăturile din- 
tre nobilime şi episcopatul simoniac incită la prudenţă în 
acest domeniu. Cazul reprezentat de Milano este cel mai 
cunoscut şi este, probabil, excepțional. Reforma religioasă 
polarizează sentimentele populare prin ceea ce au ele 
vehement şi chiar violent. Ceea ce într-un tratat de drept 
canonic este o dezbatere de idei asupra legitimității unei 
tradiții se transformă în orașe în confruntare. În starea de: 
surescitare a mulțimilor predicarea reformei înseamnă a 
le chema la revoltă. Se știe că transformarea ideilor în pro- 
gram de acţiune implică abandonarea nuanţelor şi uneori 
chiar a oricărei rețineri. Amestecul reformei cu impul- 
surile religioase populare este cu siguranță fenomenul cel 
mai fascinant al întregii perioade. Această fierbere 
provoacă netezirea sentimentelor şi a convingerilor ale 
căror caracteristici marchează durabil istoria spiritu- 
alității. Din punct de vedere al evoluţiei mentalităților 
există o orientare nouă, pentru care aceste evenimente 
sunt prima manifestare concretă şi colectivă. 

La Milano, voința de reformă dă naştere unei mișcări 
populare, numite Pataria. Ea începe cu predica diaconu- 
lui Arialdo, originar din Varese, fiul unui proprietar fun- 
ciar. | se alătură Landolfo Cotta, notar al bisericii din 
Milano, născut dintr-o familie de căpitani, adică făcând 
parte din cea mai înaltă nobilime a oraşului?. În prima sa 
predică, Arialdo atacă violent clerul a cărui viață nu ilus- 
trează învățătura si care lasă poporul în întuneric. 
Clericii, ocupați tot timpul cu interesele lor, nu trăiesc 
după Evanghelie, din care Arialdo citează câteva versete 
caracteristice. Pe scurt, nu poate fi considerat multă 


1 L. SIMEONI, I] contributo della contessa Matilda al papato 
nella Iotta per le investiture, in SG, t.l, 1947, pp.353-372. 
2 C. VIOLANTE, I laici nel movimento patarino, in I laici [705). 

vreme clerul ca intermediar al cuvântului lui Dumnezeu!. 
Este vorba despre un protest moral împotriva corupției 
clerului. Esie o temă foarte accesibilă tuturor și concretă. 
Confuntarea situaţiei Bisericii de la Milano cu idealul 
evanghelic este o dialectică deosebit de eficace. Ea are, la 
această dată, ceva nou. Presupune difuzarea la auditori a 
modelelor religioase prin care practicarea Evangheliei 
deschide calea mântuirii. Faptul că o asemenea sensibili- 
tate este în aşa măsură o componentă a mentalității popu- 
lare este un fapt care trebuie înregistrat, fără a se putea, 
în lipsa termenilor de comparație, să se tragă de aici toate 
lecţiile. Anticlericalismul evident care decurge din aceaste 
luări de poziţie și din atitudinea poporului este un ferment 
periculos pentru Biserică. Manifestarea sa colectivă din 
acest moment capătă o semnificație istorică considerabilă. 
Primele violenţe, de la 10 mai 1057, urmează la puțină 
vreme după începutul acestei predicări. Arialdo, urmat de 
mulțime, pătrunde în catedrala unde se celebrează trans- 
ferul relicvelor Sfântului Nazarie, îi alungă prin forță pe 
preoții consideraţi nedemni în momentul când aceştia 
tineau slujba în cor şi constrânge clerul din toate ordinele 
să subscrie unui edict despre castitatea clericilor. 
Această faptă îndrăzneață nu rămâne fără urmări. 
Arialdo ajunge la Roma, apoi Anselmo de Lucca și 
Hildebrand vin în legaţie la Milano. Puțin după aceasta, 
Pataria atacă simonia. Această reorientare a luptei se 
datorează, după toate probabilitățile, intervenţiei 
romane. Această nouă fază implică o acţiune şi mai ra- 
dicală impotriva clerului. Arialdo şi Pataria îi consideră 
pe simoniaci eretici, aşa cum se afirmă la Roma. De 
atunci, orice legătură cu ei este interzisă. Credincioșii 
nu pot nici să asiste la slujbele lor, pe care le consideră 
lipsite de validitate, nici să se roage în aceeaşi biserică, 
nici să primească sfintele taine de la ei. Urmează tot felul de 


1 G. MICCOLI, Per la storia della Pataria Milanese, in BISI, 
t. 70, 1958, pp.43-123. 

incidente. În aprilie 1068, patarinii vin la Vallombreuse 
pentru a obține trimiterea de preoţi apți să administreze 
sfintele taine unor credincioși care nu le primiseră de 
multă vreme. 


Ceea ce este excesiv în evenimente aruncă o lumină vie 
asupra unui rău care este mai împrăștiat și mai general în 
orașele din regatul Italiei. Prima efervescenţă ește legată de o 
aspirație spre reforma morală. Or, nici chiar Milano nu a 
cunoscut în acest domeniu curățarea și regenerarea aduse 
de întemeierile monastice din secolele al X-lea și al XI-lea. 
Nici influența lui Romualdo nici cea a lui Jean Gualbert nu 
se fac simţite în această direcţie, iar cea mai apropiată 
implantare clunisiană se află la Pavia. Milano este evident în 
întârziere atunci când suntem în drept să presupunem că 
sensibilitatea religioasă de aici este identică cu cea a tuturor 
orașelor vecine. Această sterilitate ţine, parțial, de autoritatea 
episcopului asupra mânăstirilor. Ariberto, episcop până în 
1045, nu a întreprins aproape nimic pentru a reforma 
Biserica, în afară de primul impuls la mișcarea canonică. El 
a tolerat simonia şi căsătoria preoților. 

Impulsul purificator și moralizator este în mod obișnuit de 
inspirație monastică. La Milano, în afara legăturilor cu 
Vallombreuse care rămân în vigoare, această influență nu 
este sesizabilă. Este aici o problemă susceptibilă să schimbe 
judecata pe care o putem face despre mişcarea populară. 
Cronicarul milanez Landolfo Senior, care nu are nici o sim- 
patie pentru Pataria, sugerează legături cu ereticii. Această 
afirmaţie, după toate probabilitățile tendenţioasă, face 
cunoscută această bizarerie şi asociază, pentru prima oară, 
mişcarea religioasă populară cu erezia2. 


1 P. ZERBI, Monasteri e riforma a Milano (Dalla fine del secolo 
X agli inizi del XII), in Aevum, XXIV, 1950, pp.44-53; C. VIOLANTE, 
Larcivescovo Ariberto II (1018-1045) e il monastero di s. Ambrogio 
di Milano, in Contribuiti del/lstituto di Storia Medioevale 
dell'Universită cattolica del S. Cuore, Milano, 1972, pp.608-623. 

2 R. MORGHEN, Movimenti religiosi popolari nel periodo della 
riforma della Chiesa, in Movimenti religiosi popolari ed eresie del 
Medioevo, X€ Congres international des Sciences historiques, 
Roma, 1955, t.IIl, p.357 și urm.. 

Lupta pentru reformă se înscrie într-un context social 
foarte special. Ierarhia religioasă este la Milano copia 
structurii sociale. Familiile nobile furnizează, în același 
timp, căpitanii, clerul catedral şi arhiepiscopul. Cei care 
nu deţin puterea în oraş o deţin, cu atât mai puţin, în 
Biserică. Protestul împotriva corupţiei face, în fapt, aris- 
tocraţia responsabilă de imoralitate. De aceea, apariţia 
unei opinii comune ce subliniază legăturile dintre soci- 
etate și Biserică conţine ameninţarea unei confuzii între 
tulburările sociale și reforma religioasă. 

Angajarea patarinilor contra simoniacilor este însoțită 
de o reflecţie mai aprofundată despre locul laicilor în 
Biserică. Arialdo le atribuie un rol de suplinire pentru 
predică, ceea ce poate părea o justificare a acţiunii lor. Cât 
despre clericii câstigaţi pentru Pataria, ei trăiesc in 
comun, în sărăcie, în apropierea Bisericii Santa Maria 
Canonica. Adoptă, astfel, un mod de viață special care 
este peste tot legat de reformă. 

În diverse oraşe ale Italiei se întâlnesc mișcări apropi- 
ate sau identice, violente împotriva clericilor căsătoriți și 
refuzând orice legătură cu simoniacii, ale căror sfinte 
taine sunt considerate fără valoare: la Florenţa, unde 
predicarea călugărilor de la Vallombreuse este determi- 
nantă, la Piacenza, la Cremona, la Brescia, la Asti și la 
Pavia. În afara Italiei, refuzul de a prmi sfintele taine de la 
un Sirmoniac se regăseşte la Cambrai, de exemplu, între 
1076 şi 1077. 


Mișcarea religioasă populară care ridică Milano și celelalte 
oraşe din Italia de Nord nu este fără legătură, prin 
conducătorii ei, cu Scaunul apostolic. Legaţii vin şi se duc. 
Pentru Pataria, papalitatea reformată este indiscutabil 
norma vieții creștine. Această convergență între aspiraţiile 
populare şi ierarhia de vârf trebuie subliniată. Cu toate aces- 
tea, la Roma violența exercitată împotriva clericilor, chiar 
nedemni, nu este lipsită de o oarecare neliniște. Nu există 
unanimitate asupra acestui punct între cardinalii şi con- 
silierii papei, în vremea lui Alexandru al II-lea. Sprijinul dat 
de Hildebrand, pe care constrângerea exercitată pentru 

Dumnezeu nu îl înspăimânia, biruie asupra tergiversărilor. 
Prin urmare, Grigore al VII-lea, care apreciază la justa sa va- - 
loare forța și convingerile unei asemenea mișcări, se 
străduieşte să o provoace în alte părți, conferind el însuși 
sarcina de a predica călugărilor și chiar laicilor. 


B. MIJLOACELE ȘI METODELE 


Ar fi inexactă evaluarea mijloacelor puse în acțiune 
pentru reformă, dacă nu s-ar ține seama de obstacolele 
ridicate în fața papilor. 

Nicolae al II-lea și Alexandru al II-lea nu sunt romani și 
nu se pot prevala de o susținere sigură în Orașul Etern. 
Totul ne arată că au fost instalați cu forța de reformatori, 
împotriva antipapilor care nu erau lipsiți de o anumită 
audiență la nobili şi în rândul populaţiei. Marchizul de 
Toscana este cel care deschide drumul Romei pentru 
Nicolae al II-lea. O trupă de cavaleri, furnizată de prinții 
normanzi din Italia de Sud, îi permite lui Hildebrand să 
obțină hirotonisirea lui Alexandru al II-lea, într-o biserică 
din Roma unde reformatorii sunt la adăpost de surprize. 
Grigore al VII-lea, cleric al Bisericii romane şi care nu este 
lipsit de rude şi aliați în Oraşul Etern, este el însuși victi- 
ma unei tentative de răpire în noaptea de Crăciun a anu- 
lui 1075. Unii dintre partizanii săi sunt asasinați. Pe 
scurt, situația nu este sigură nici chiar la Roma. 

Papii reformatori nu pot conta prea mult pe regi şi pe 
prinți. Acțiunile lor sunt prost primite la curtea germanică 
incă din timpul pontificatului lui Nicolae al II-lea și mai 
mult sub cel al lui Grigore al VII-lea. În alte părți, ostili- 
tatea este mai mult sau mai puțin afişată, după cum 
papalitatea își continuă activ sau nu programul reformator. 

Episcopatul, la modul general, este destul de puțin 
favorabil reformei, deoarece asanarea moravurilor clerului 
i se pare o acțiune disperată şi neoportună. Este adesea 
ostil pe față primatului roman. Atașaţi autonomiei dio- 
cezelor şi a provinciilor ecleziastice, episcopii se revoltă în 
fața intervențiilor repetate ale papalității în toate chestiunile 

de oarecare importanță. Rezerva lor se întâlneşte cu cea a 
prinților care i-au numit. Împreună, ei apără o altă con- 
cepție a Bisericii şi a raporturilor sale cu puterile temporale. 

Tradiţia canonică nu este, nici ea, favorabilă reforma- 
torilor, aşa cum se crede în mod obișnuit. Practica în 
vigoare la începutul reformei vine din vremurile caro- 
lingiene și ottoniene. În ciuda diversității preluărilor şi a 
tradiţiilor, ea este mai curând favorabilă episcopalismului, 
decât centralizării pontificale. 

Pe scurt, nici poponul roman prin căpeteniile sale, cel 
puțin, nici regii şi prinții, nici episcopii, nici tradiția 
juridică imediat anterioară nu conferă Bisericii romane, 
într-o manieră evidentă, mijloacele pentru a întreprinde o 
reformă continuă şi care. cere un efort prelungit. Dimpo- 
trivă, partizanii reformei dețin Scaunul apostolic şi, 
începând cu pontificatul lui Nicolae al II-lea, episcopiile 
suburbicare ce controlează alegerea pontificală în ter- 
menii decretului din 1059. 

Această situație, oricât de sumar ar fi descrisă, explică 
prin ea însăşi faptul că întreaga reformă se articulează pe 
Scaunul apostolic, pe drepturile și privilegiile Bisericii 
romane şi pe autoritatea Sfântului Petru. Or, nu este 
vorba aici decât despre consideraţii teoretice care ar putea 
alimenta discuţii fără sfârşit. Grigore al VII-lea, prin 
formația sa romană, prin îndelunga frecventare a curiei, 
prin inteligența sa practică, prin atașamentul pasionat 
faţă de Biserica romană și prin obstinaţia sa era cel mai 
apt dintre toţi reformatorii să tragă un folos din aceste 
principii. El conferă autorităţii Sfântului Petru un carac- 
ter unic și universal, iar primatul roman devine o regulă 
generală de guvernare și de argumentare. Este contribuția 
esenţială a lui Grigore al VII-lea la reformă. Problema pon- 
tificatului său este creşterea capacităţii concrete de 
reformă graţie afirmării clar definite a primatului şi a con- 
secinţelor sale, ca şi a ostilității față de reformă din cauza 
tuturor intereselor pe care le lezează și a tuturor principi- 
ilor pe care le răstoarnă. 

Reforma se foloseşte, în același timp, de îndemn şi de 

constrângere. Eficacitatea unuia, ca şi a celeilalte, nu este 
perceptibilă în aceeaşi măsură. Acţiunile de autoritate 
pentru a-i închina pe clerici precum și pe laici scopurilor 
Scaunului apostolic sunt bine cunoscute. Dimpotrivă, 
evoluţia lentă a opiniei este mult mai puţin aparentă, toc- 
mai când ea devine esenţială. Biserica nu ar fi depășit 
criza din 1110-1111 dacă ideile gregoriene nu și-ar fi croit 
drum. Lucrările de polemică nu ne oferă decât o imagine 
foarte parţială a acestei schimbări profunde. 

Acţiune de restaurare a vieții creștine, reforma își for- 
mulează exigenţele în termeni de obligaţie, şi din acest 
motiv se sprijină pe o codificare. Aceasta este cu atât mai 
necesară, cu cât rezistența este mai vie și cu cât inseşi 
principiile disciplinii ecleziastice sunt mai discutate. 
Afirmarea regulilor nu este suficientă, ele trebuie să fie şi 
aplicate. De aceea dreptul canonic trebuie, în plus, să înte- 
meieze şi să justifice intervenţiile coercitive ale Scaunului 
apostolic în viața tuturor episcopiilor. 

Legătura dintre dreptul canonic și reformă este 
sesizată limpede la Roma încă de la pontificatul lui Leon 
al IX-lea. Papa îi demite pe episcopii simoniaci. Reforma 
apare atunci ca o restaurare a vechilor norme ale vieții 
creştine. Acest aspect tradițional nu este niciodată uitat, 
iar Grigore al VII-lea nu încetează să facă referiri la 
decretele Sfinţilor Părinţi si la vechile statute pentru a 
indrepta practicile acceptate până atunci. 

Viaţa morală dă loc, cu siguranță, la discuţii, totuşi 
mai puțin, în această conjunctură, decât autoritatea uni- 
versală a papilor şi primatul roman, cheia întregii reforme 
începând cu Grigore al VII-lea. În legătură cu aceste 
ultime puncte, tradiția este mai puţin sigură. Anumite 
colecții canonice recunoscute sunt net tributare concep- 
țiilor episcopaliene ale Bisericii. Convins de privilegiile 
Scaunului roman, Grigore al VII-lea incită la cercetare, în 
scopul de a-şi dovedi temeiul spuselor, prin texte. 
Cunoașterea dreptului străvechi al Bisericii primeşte, ast- 
fel, un impuls viu. 

Acest demers nu este în contradicţie cu declaraţia din 

Dictatus papae ce nu recunoaște autoritate decât textelor 
canonice primite de papalitate. Scaunul apostolic, care 
are autoritate deplină pentru a lega şi dezlega, este sursa 
de drept. În 1075, este vorba în primul rând de îndepăr- 
tarea textelor îndoielnice și a falsurilor ce s-au strecurat în 
număr mare în colecțiile canonice. Referirea la autoritatea 
romană este criteriul de validitate recunoscut. Această 
opinie poartă în mod evident marca lui Grigore al VII-lea. 
În plus, aceasta înseamnă că textele cele mai venerabile 
nu au valoare în sine, dar o deţin în numele autorității 
care le-a promulgat. Ceea ce a fost cândva afirmat de 
Sfântul Petru este și astăzi de către succesorii săi, care au 
moștenit de la aceasta competența să spună ce e drept. 
Astfel, referirea constantă la tradiție, atât de prezentă în 
scrisorile lui Grigore al VII-lea, este însoțită în mod obli- 
gatoriu de această recunoaştere a autorităţii depline a 
Scaunului apostolic asupra dreptului canonic. Tradiţie și 
deplină autoritate romană merg îimpreunăl. 

Primele cercetări încep aproape în același timp cu refor- 
ma. Hildebrand îi cere lui Pier Damniani să reunească într-un 
mic volum textele referitoare la Scaunul apostolic. 
Opusculul nu răspunde exact așteptărilor salez. Elaborarea 
unui drept mai conform cu vederile reformatorilor și bazân- 
du-se pe tradiție cerea lucrări mult mai însemnate. Au fost 
făcute cercetări în arhive și în biblioteci, în primul rând la 
Roma. Ele aduc la lumină un mare număr de texte necunos- 
cute până atunci, de culegeri de drept canonic. Apar extrase 
din conciliille răsăritene din Evul Mediu, un florilegiu de 
texte ale Sfântului Augustin despre papalitate şi o culegere 
de povestiri luate din cărțile de istorie și în special din Liber 
pontificalis. Se face apel la Novelele lui lustinian pentru tot 
ceea ce priveşte privilegiile Bisericilor. 

1 Grigore desemnează dreptul străvechi prin cuvintele 
următoare: sanctorum Patrurm Decreta,.statuta, regula, doctri- 
na, dicta, auctoritas, constitutione, sanctiones..., P. FOURNIER, 
G. LE BRAS, Histoire des collections canoniques [114], t. II, 

„2-4. 

Sa 2 Op. V, De pnvilegio Romanae Ecclesiae ad Hildebrandurmm, 
in PL, 145, c 89 şi urm. 

Aceste cercetări încep printr-o muncă de compilaţie 
care duce la formarea de culegeri, pierdute astăzi, şi care 
au servit drept intermediari între textele originale și 
colecțiile canonice propriu-zise. Rolul lor este să 
reunească textele ce vor fi utilizate pe scară largă mai târziu. 


Prima operă originală, Culegerea de 74 titluri mult timp 
atribuită unui autor anonim, a fost restituită ca paternitate 
cardinalului Humbert. Această operă este larg răspândită în 
întreaga Europă. O versiune a sa se întâlneşte în special în 
Germania de Sud. O alta, italiană prin caracteristicile sale, 
este răspândită deopotrivă în Franța, în Anglia şi în Spania. 
Cele 74 de titluri sunt tot atâtea rubrici ce indică obiectul 
fiecărui capitol sau al fiecărui titlu. Primele două tratează 
despre primatul apostolic, ceea ce este caracteristic pentru 
un reformator roman. Autorul folosește în plus, pe larg, 
lucrarea Decret a lui Burchard din Worms!. 

Colecţia lui Anselmo de Lucca este o operă mai împlinită. 
Compusă între 1081 și 1086 de un nepot al papei Alexandru 
al II-lea, este de mai multe ori remaniată în cei patruzeci de 
ani ce urmează morții lui Grigore al VII-lea. Este semnul unei 
folosiri neintrerupte și, prin urmare, al unui mare succes. 
Această colecţie este prima dintr-o serie ce nu ia sfârşit decât 
cu Decretul lui Gratian și reînnoirea metodelor de drept 
canonic. 

Opera lui Anselmo de Lucca se recomandă prin grija sa 
pentru autenticitatea textelor şi fidelitatea în transcriere. 
Autorul face dovada celei mai mari rezerve cu privire la tex- 
tele canonice, la deciziile conciliare și la principiile venite din 
Insulele britanice, din Franța sau din Germania. În cartea a 
XI-a, care este un penitenţial, el nu le utilizeaxă pe cele care 
vin din ţările celtice. Nu ia din capitularele france decât trei 
texte. Nu-l mai citează pe Burchard din Worms. Dimpotrivă, 
reproduce canoanele conciliilor grecești şi africane din anti- 
chitate, vehiculate de culegerile romane sau colecțiile spani- 
ole. Partizan al lui Grigore al VII-lea, din care citează decizi- 
ile luate în cadrul conciliului, el afirmă primatul roman cu 
privire la episcopi, chiar atunci când sunt adunaţi in corpore, 


1 A. MICHEL, Die Sentenzen des Kardinals Humbert (440); 
J. GILCHRIST, The collection in seventy-four titles: A canon law 
ma-nual of the gregorian Reform, Toronto, 1980. 

adică în conciliu. Privilegiile Bisericii romane sunt expuse la 
începutul operei, în prima şi a doua carte. Foarte completă, 
colecția lui Anselmo de Lucca tratează despre toate aspectele 
vieții creştine care cer o decizie juridică sau care necesită pur 
şi simplu o practică fără greșeală. Ea indică normele pentru 
bunurile ecleziastice, pentru dijme, ca şi pentru căsătorii şi 
verificările ecleziastice. 

Colecţia cardinalului Deusdedit, care urmează la foarte 
puțin timp după cea de mai sus, se bucură de un interes 
mult mai restrâns, din moment ce nu înţelege să expună 
decât privilegiile Bisericii romane. În mod prea exclusiv pon- 
tificală, această operă are o difuzare foarte limitată. 

Aceste colecţii, prea axate pe primatul pontifical, nu 
dădeau satisfacţie tuturor spiritelor, chiar sincer atașate de 
reformă şi de papalitate. Anumite dispoziţii ale dreptului 
anterior, mai bine adaptate situației bisericilor particulare, în 
mod concret foarte legate de suverani, par susceptibile de 
interpretări în acord cu reforma. Această nevoie de reflecţie, 
de armonizare şi de continuitate este manifestă acolo unde 
iniţiativele lui Grigore al VII-lea nu au provocat confruntări. 

Opera canonică a hui Yves din Chartres răspunde acestei 
situaţii şi abordează problemele cu oarecare întârziere. 
Valoarea sa ţine de înţelepciunea soluțiilor întemeiate pe o 
bună cunoaștere a textelor, citate cel mai adesea cu o mare 
precizie. 

Yves din Chartres a compus trei culegeri: Tripartita, 
Decret şi Panormia, ce decurg unele din altele. Panormia, 
cea mai răspândită și cu influența cea mai mare, este o pres- 
curtare a Decretului. Rezumatul a fost făcut în același timp 
cu opera însăși. Autorul s-a folosit mult de opera lui 
Burchard din Worms, care îi transmite tradiţia carolingiană. 
Yves din Chartres ia o mare parte din textele sale, iar planul 
său seamănă și el cu cel al lui Burchard din Worms. Toate 
aspectele vieţii creştine sunt luate în discuție, rând pe rând, 
din punct de vedere al dreptului: alegerea episcopilor, pute- 
rea lor asupra clericilor, bunurile Bisericii și administrarea 
lor, sfintele taine etc. 

Yves din Chartres este convins de superioritatea spiritu- 
alului asupra temporalului, cu toate acestea el consideră că 
cel mai bun lucru este o bună înțelegere între Biserică şi 
puterile laice, care trebuie să asigure libertatea Bisericii, 
adică independența sa în domeniile care o privesc exclusiv. 
Există alte domenii unde interesele statelor sunt în joc. Este 

cazul învestiturilor. Dacă ar putea fi suprimate fără a provo- 
ca o schismă ar fi un lucru bun. Cu toate acestea, dreptul de 
a învesti nu este nelegitim, dacă un laic se limitează la a 
încredința unui episcop, ales în mod canonic, bunurile tem- 
porale ce sunt legate de scaunul său. Să fie bine înţeles, și de 
printi în primul rând, că un laic. oricât de eminent ar fi, nu 
are puteri religioase şi nu le poate transmite. Învestitura ast- 
fel conferită nu are alt sens decât lemporal. O soluţie de com- 
promis, care să respecte caracterul ireductibil al spiritualu- 
lui fără a nega drepturile regelui, poate fi avută în vedere. 
Yves din Chartres nu vedea nici un inconvenient în faptul că 
episcopii depun jurământ în fața prinților, din moment ce ei 
dețineau de la ei bunuri și funcții temporale. 


Aceste deosebiri de natură să distrugă o parte din pre- 
tenţiile reformatorilor sunt rău privite la Roma şi în mod 
special de papa Urban al II-lea. 1 se reproşa lui Yves din 
Chartres că ţine prea mult partea regilor și că revine 
asupra unor deosebiri ce se credeau de multă vreme 
îndepărtate. Meritul lucrării este că distinge bine învesti- 
tura, adică transmiterea puterilor spirituale și chiar con- 
cedarea de bunuri temporale, de procedura de alegere a 
unui episcop; care poate fi o opţiune sau o numire. Om de 
rigoare morală, Yves din Chartres este intransigent în 
legătură cu condiţiile canonice în care se, efectuează 
desemnarea unui candidat. Dimpotrivă, el este binevoitor 
în legătură cu jurământul și cu învestitura pentru 
bunurile temporale. Asupra acestui punct tranşează cu 
gregorienii, contrariati mai mult de însuși principiul 
învestiturii, decât de formele diferite pe care le poate lua 
desemnarea unui titular. Yves din Chartres depășește 
reacţia ideologică și pasională. De aceea acest efort de 
reflecţie. servește drept bază, la inceputul secolului al 
XII-lea, pentru elaborarea compromisului între Biserică și 
puterile temporale. 

La drept vorbind, opera lui Yves din Chartres nu are 
nici un caracter oficial. Lucrare scrisă de un canonic 
devenit episcop, Decretul nu-și datorează prestigiul decât 
calităților sale. Este răspândit in Franta, în Anglia și în 

Germania și mult mai puţin în Italia. Este colecția cano- 
nică dominantă până la opera lui Gratian. 

Legislaţia canonică sub formă de compilaţie sistematică 
nu este decât o prezentare de decizii juridice anterioare. 
Nu are autoritate decât în măsura în care au textele citate 
şi dacă papalitatea îi recunoaşte acest caracter. De fapt, 
nu există cod de drept canonic oficial. Există multiple 
colecții și texte ce pot fi invocate în caz de litigiu, autori- 
tatea competentă urmând sâ se pronunţe despre valoarea 
argumentației formale. Legislaţia în vigoare este cea pe 
care reformatorii o elaborează și se străduiesc, nu fără 
efort, să o impună. La această dată, forţa constrângătoare 
a unei bule pontificale nu este totdeauna recunoscută. 
Astfel, în lucrarea sa Decret, Yves din Chartres nu citează 
nici un text din Grigore al VII-lea, ca și cum deciziile sale 
ar fi fără nici o valoare. La un autor de această calitate, o 
asemenea tăcere spune mult. Nu numai că dezaprobă 
deciziile despre învestitură luate la sinoadele romane 
incepând din 1075, ci le contestă chiar valoarea. Nu le 
consideră ca rânduială a Bisericii universale. Reformatorii 
trebuiau negreşit să-i determine pe episcopi să adopte 
măsurile care doreau să fie răspândite. Nu era-un lucru 
lipsit de importanţă. 

„_De aceea conciliile locale și sinoadele par instrumentele 
de reformă prin excelenţă. O adunare permite obținerea 
consimțământului episcopilor pentru noi dispoziții de 
drept. Reforma astfel acceptată se extinde la ansamblul 
unei provincii. Un conciliu tranşează litigiile şi judecă per- 
soanele, dacă este necesar. Poate pronunța o excomuni- 
care și .demile un episcop prin consimțământul egalilor 
săi. Un simoniac, redus la tăcere de acuzatorii săi, este 
constrâns să-și dea demisia. Cel a cărui alegere nu s-a făcut 
după regulă găseşte un rival pentru a-şi expune drepturile 
în faţa adunării. În plus, permite demascarea episcopilor 
indiferenti sau ostili reformei care își cer scuze. Cei care 
sunt vinovați tremură dinainte în legătură cu ceea ce 
poate fi spus și decis aici. Dacă privim cu atenţie, conciliul 

local înseamnă utilizarea în profitul reformei a structurilor 
ecleziastice ale epocii carolingiene. La drept vorbind, nici 
nu există altele la această dată, iar autoritatea pontificală se 
exercită normal în acest cadnu și prin acest mijloc indirect. 

De îndată ce Sfântul Scaun este ocupat de reformatori, 
convocarea de sinoade devine o practică obișnuită. Sub 
pontificatul lui Alexandru al II-lea, au loc, în fiecare an, 
primăvara. Cele în timpul cărora Grigore al VIl-lea ia 
măsuri atât de viguroase se înscriu în această tradiţie deja 
stabilită. Aceste concilii, ţinute cel mai adesea la Roma, 
sunt frecventate de episcopii din această provincie eclezi- 
astică. În ciuda prezenţei papei și a autorităţilor sale, este 
vorba despre adunări locale ale căror hotărâri nu privesc 
decât Italia Centrală. Papa trebuie să obțină, la acest 
început de reformă, prin convingere sau prin constrân- 
gere, acordul arhiepiscopilor pentru introducerea acelo- 
rași măsuri în provinciile lor. Această obligație explică de 
ce Grigore al VII-lea a făcut cunoscute prin scrisori, 
cutărui sau cutărui arhiepiscop, deciziile luate în timpul 
unui conciliu roman. 

Papa, al cărui primat în Biserică nu este realmente 
contestat, putea în plus să prezideze concilii peste tot în 
Occident, după placul deplasărilor sale. Astfel, Leon al IX-lea 
ținuse conciliu, în 1049, cu arhiepiscopii din Trier, Lyon, 
Besancon şi Reims, în acest ultim oraș. La Mainz, el 
adunase pe lângă arhiepiscopul acestui oraş, pe cei din 
K&ln, Salzburg, Magdeburg și Bremen. Nicolae al II-lea 
ține conciliu la Amalfi în 1059. Pe scurt, concilii sunt ast- 
fel ținute, în prezența papei, în diferitele regiuni ale 
creștinătății occidentale. Călătoria îndelungată a lui 
Urban al II-lea în Italia, apoi în Franța, este jalonată de o 
întreagă serie de adunări de episcopi. Conciliul de la' 
Clermont este pur şi simplu cel mai celebru din cauza 
predicării cruciadei. Această tradiție este continuată de 
Pascal al II-lea, Gelasius al II-lea și Calist al II-lea. 

Aceste adunări în jurul papei, pe care le frecventează 
episcopii în număr crescând, dau acestor concilii un ca- 
racter din ce în ce mai universal. Nu s-a făcut distincția 

între un conciliu ecumenic și un conciliu local al cănui ori- 
zont nu depășeşte provincia eleziastică. Se trece cu indi- 
ferenţă de la unul la altul. La drept vorbind, lista concili- 
ilor generale din Evul Mediu a fost stabilită ulterior de 
teologi şi de istorici. 


La conciliul ţinut la Reims, între 20 și 30 octombrie 1119, 
în jurul hui Calist al II-lea, în anul alegerii sale, au participat 
aproape 200 de episcopi veniţi din Italia, din Franţa, din 
Anglia și din Germania, dintre care 15 mitropoliți. Programul 
celor 6 sesiuni era dintre cele mai vaste. Părinţii trebuiau să 
pună definitiv capăt simoniei, să găsească o ieșire pentru dis- 
puta învestiturilor si să restabilească pacea între mai multe 
regate ale creştinătăţii. Mai trebuiau să ia măsuri în legătură 
cu căsătoria, să delibereze despre privilegiile de scutire și să 
îndrepte diferitele abuzuri. La mai puțin de patru ani după 
aceasta, papa Calist al II-lea reunește un conciliu, la Laterano, 
în martie 1123, care este recunoscut ca ecumenic. Adunarea 
este încă și mai numeroasă din moment ce mai mult de 300 
de episcopi şi abați veniseră aici. Părinţii ascultă aici citirea 
concordatului de la Worms și îl acceptă. Pun capăt luptei 
papei cu împăratul. Programul conţine în plus discutarea 
diverselor probleme de jurisdicție, în special scutirea monas- 
tică. Părinţii se ocupă și de pace, de armistițiul lui 
Dumnezeu, de pelerinajul la. Pământul sfânt, de dorința de 
cruciadă, și de morală. Pe scurt, prin programul său Conciliul 
de la Laterano este puțin deosebit de cel de la Reims. 


Analizând astfel adunările de episcopi, reiese că ele își 
schimbă caracterul după cum papa acționează ca mitro- 
polit al Romei sau în calitate de conducător al 
creștinătății. Cele mai solemne adunări se țin departe de 
Roma cu arhiepiscopii din mai multe provincii mari eclezi- 
astice. Este vorba aici tot numai de concilii regionale, dar 
restabilirea conciliului ecumenic este în curs. Faptul este 
împlinit încă de la adunarea ţinută la Roma, în 1119. 
Reforma, care insistă atât de mult pe primatul roman, are 
ca rezultat adunarea episcopilor în jurul papei. Aceste 
adunări ale creștinătății sunt caracteristice pentru noua 
eră a Bisericii. Organizării în provincie îi succede o unitate 
ferm adunată în jurul papei. 

Conciliile locale sau regionale ținute în prezența papei 
nu pot avea e frecvență mulțumitoare. Trebuie un efort 
mai sustinut. Vointa reformatoare a Romei se face simiită 
prin înmulțirea legaţiilor. Instituţia este veche, din 
moment ce în antichitatea creştină papa a fost reprezen- 
tat la concilii prin legaţii săi. Ea dobândește progresiv ca- 
racteristicile ce i se cunosc în cursul secolului al XI-lea. 
Legatul acționează atunci ca reprezentant al papei și în 
virtutea puterilor sale. Un articol din Dictatus papae 
prevede că autoritatea sa este superioară celei a tuturor 
celorlalţi episcopi, oricine ar fi ei, pentru că este reprezen- 
tantul suveranului pontif!. De atunci papa poate inter- 
veni, printr-o persoană interpusă, în toate regiunile, în 
acelaşi timp. Legaţii organizează conciliile locale și le con- 
duc. Ei impun măsurile reformatoare și, după judecată, 
pot să-i demită pe simoniaci. Grigore al VII-lea conferă 
anumitor legaţii un caracter permanent. Această inovație. 
tulbură organizarea ecleziastică tradițională, pentru că 
distruge autoritatea arhiepiscopilor peste provincia eclezi- 
astică. Legatul permanent este un fel de vicâr al papei dis- 
punând de toate puterile. Aceste dispoziții provoacă o vie 
rezistenţă, iar papalitatea este constrânsă să-i aducă 
unele atenuări. În Anglia, arhiepiscopul de Canterbury 
este legat permanent, ceea ce face să coincidă autoritatea 
mitropolitului cu cea a reprezentantului papei. În Franța, 
un spirit atât de ponderat ca Yves din Chartres iînvinuieşte 
violent ceea ce consideră un abuz. Ca să spunem 
adevărul, brutalitatea lui Hugues de Die agravează și mai 
mult ostilitatea generală. Urban al II-lea, la începutul pon- 
tificatului său, renunţă din spirit de conciliere la legaţiile 
permanente. Instituţia reapare mai târziu, curățată de 
caracterul despotic pe care îl avusese înainte. 

Promulgarea de măsuri reformatoare în cursul concili- 
ilor ținute de legaţi este obișnuită incepând cu pontificatul 


1 Dictatus papae, art.4: „Într-un conciliu legatul său 
comandă tuturor episcopilor, chiar dacă el este de rang inferior 
şi numai el poate pronunţa o sentință de demitere“. 

lui Nicolae al II-lea și se continuă sub cel al lui Alexandru 
al II-lea. Atunci trebuia să se proscrie simonia şi să se 
demită cei care se făceau vinovați de ea. Aceste adunări 
interzic deopotrivă şi clericilor mai mari, căsătoriți sau 
care trăiau în concubinaj, exercitarea funcţiilor lor. La 
acestea se puteau adăuga în diferite locuri și alte probleme . 


În timpul acestor primi ani de reformă ecleziastică, unele 
legaţii marchează o dată importantă. În Franţa, cardinalul 
Etienne a ținut mai multe concilii, mai întâi în 1060, apoi în 
1072. În Sud, abatele de Cluny, Hugues de Semur, ţine mai 
multe concilii, iar cardinalul Hugues Candide își exercită acolo 
funcţiile de-legat în 1063, în 1068 şi în 1071. 

Reluarea .relaţiilor dintre papalitate și regatele spaniole este 
urmată de trei legațţii lungi ale cardinalului Hugues Candide. 
Mai întâi, el rămâne multă vreme în Aragon, unde a ținut un 
conciliu în 1065 și un altul în 1067. După o călătorie la Roma, 
el conduce, la sfârșitul lui noiembrie 1068, un sinod la Gerona, 
unde în compania arhiepiscopilor de Narbonne şi de Auch, intro- 
duce legislația reformatoare. Se întoarce în Spania în 1071, pen- 
tru a înlocui în Aragon liturghia romană cu liturghia mozarabă. 
În Anglia, misiunea legaţilor era pe vremea aceea și mai irmpor- 
tantă. După ce l-au încoronat pe Wilhelm de Normadia ca rege, 
ei țin conciliu la Winchester, apoi la Windsor, în 10701. 
Procedează la o epurare veritabilă a înaltului cler englez, prin 
demiterea arhiepis-copului. Stigand şi a tuturor episcopilor pe 
care acesta îi hirotonisise. Wilhelm numeşte în locul lor clerici 
normanzi şi face din abatele de la Bec, Lanfrancus, arhiepiscop 
de Canterbury. În Germania, dimpotrivă, ăfacerile de simonie și 
de numiri episcopale îndoielnice sunt evocate la Roma. Conciliul 
care se ține la Mainz, în 1071, este reunit sub autoritatea arhie- 
piscopului acestui oraș, iar legația lui Pier Damiani, din 1069, nu 
privea decât proiectele de divorț ale hui Henric al IV-lea. 


Grigore al VII-lea foloseşte la modul generalizat legaţiile 
cărora le controlează cu precizie executarea. Folosește pentru 
aceste misiuni cardinali ai Bisericii romane, precum: 
Geraud apoi Eudes, episcopi de Ostia, Hubert de Palestrina 


1 Este vorba de o a doua încoronare. În 1066, Wilhelm 
Bastardul a fost încoronat de arhiepiscopul de York. 

Pietro d'Albano, Hugues Candide, călugări precum 
Hugues de la Cluny, Bernard și Richard, abaţi de la Saint- 
Victor din Marsilia și, deopotrivă, simpli clerici. 

Încă de la începutul pontificatului, anumite legaţii 
devin permanente. Papa a ales atunci un episcop care 
este reprezentantul său rezident în regiune. În 1075, 
face din Hugues, episcop de Die, legatul său în Galia şi 
îi adaugă, în 1077, pe Amat de Oleron pentru regiunile 
Narbonne, Gascogne și Spania. În 1080, Altmann de 
Passau primește aceleași însărcinări în Germania. 
Richard de la Saini-Victor este legat cu titlu permanent 
în Castilia, dar nu este episcop aici, ceea ce reprezintă o 
excepție. Toţi acești legaţi desfăşoară o activitate 
enormă. Cea a lui Hugues, episcop de Die, apoi arhiepis- 
cop de Lyon, gregorian intransigent, este bine cunos- 
cută. Încă de la numirea sa, el ţine un conciliu la Anse, 
în 1075. În 1076, el a reunit episcopii la Dijon și la 
Clermont-Ferrand. În anul următor, el proclamă la con- 
ciliul de la Autun decretul asupra învestiturii laice. În 
cursul acestei adunări, el îl constrânge la demisie pe 
episcopul de Noyon și îl demite pe noul ales de la 
Chartres. Roger, episcop de Châlons, este suspendat şi 
excomunicat. Titularii scaunelor de la Senlis și de la 
Auxerre, a căror alegere avea unele nereguli, constituie 
obiectul unor sancțiuni. Mitropoliţii de la Sens, de la 
Bourges, de la Bordeaux și fără îndoială de la Besancon, 
care nu s-au prezentat la convocarea legatului, sunt sus- 
pendați. Arhiepiscopul de Reims, Manasses, este demis 
și excomunicat. În 1078, Hugues îi reunește pe episcopi 
la Poitiers, pentru a-l judeca pe arhiepiscopul de Tours 
și pe câțiva prelați din domeniul regal, simoniaci cu toții. 
Anul următor este mai liniștit. Hugues ajunge în sud- 
vestul Franţei pentru a-l ajuta pe Amat de Oleron și ţine 
cu acesta un conciliu la Toulouse. În 1080, el reunește 
un conciliu la Avignon, îl demite pe arhiepiscopul de 
Aachen şi îl excomunică pe cel de Narbonne. În 1081, el 
merge la Roma pentru sinodul de post și ţine apoi un 

conciliu la Poitiers. Ales arhiepiscop de Lyon, în 1082, el 
iși consacră de acum înainte timpul diocezei sale. 

Se întelege fără dificultate că atâta rigoare a semănat 
panică şi a provocat reacţii. Ele sunt atât de vii, incât 
Grigore al VII-lea trebuie să caseze unele dintre aceste 
sentințe și să tempereze ardoarea legatului său. În plus, 
această legație permanentă îi conferea lui Hugues, în 
vreme ce nu era decât episcop de Die, o autoritate dis- 
creționară asupra mai multor provincii ecleziastice. Exista 
aici ceva anormal. Un episcop rezident era, în același 
timp, și reprezentantul papei cu titlu permanent. 
Ridicarea legaţilor pe scaunele mitropolitane, Hugues la 
Lyon, Amat de Oleron la Bordeaux, clarifica situația, 
dându-le o autoritate canonică .regulară și tradițională 
asupra întregii provincii ecleziastice. 

Legaţiile permanente nu excludeau misiunile tempo- 
rare la obiective mai limitate. Grigore al VII-lea asociase 
deja aceste două forme de intervenţie. Astfel, legația lui 
Eudes de Ostia, în Germania, în 1085-1086, se adaugă 
celei a lui Altmann de Passau, care era permanentă. Sub 
pontificatul lui Urban al II-lea se precizează această arti- 
culare. Papa, care desemnează un nou legat pentru 
Germania în persoana lui Gebhard de Konstanz, pre- 
cizează că un trimis în această misiune temporală ar dis- 
pune de o putere superioară. Însemna diminuarea rolului 
legaţilor permanenți şi să se dea dreptate criticilor formu- 
late împotriva acestui sistem. 

Urban al II-lea a recurs la serviciile legaților temporari. 
Cel mai cunoscut este cardinalul Ranieri de la Saint-CIle- 
ment, ales mai târziu papă, sub numele de Pascal al II-lea. 
El revine, totuși, la legaţiile permanente în anii ce 
urmează. Sub pontificatele următoare, Roma a recurs la 
unul sau la altul dintre sisteme, după regiuni, situație și 
oportunitate. Apare chiar o legaţie mixtă, temporară, dar 
de lungă durată. 

Nu este suficient să se ţină conciliu, să se demită epis- 
copii şi să se promulge noi canoane pentru reformarea 
Bisericii. Trebuie, în plus, ca o viaţă de renunțare la lume 

şi de căutare a sfințeniei să fie adoptată de numeroși cle- 
rici. Regenerarea morală a Bisericii trece prin cea a cleru- 
lui. Nici un reformator nu se îndoiește de caracterul indis- 
pensabil al acestei sarcini. Afirmarea primatului roman 
asupra episcopilor şi superioritatea spiritualului asupra 
temporalului mobilizează forţele cele mai vizibile și 
maschează adesea o acţiune perseverentă. Reforma nu 
este cu adevărat întreprinsă într-o dioceză decât atunci 
când idealul ascetic şi purificator devine o regulă de viață 
pentru o parte a clerului. Din acest punct de vedere, refor- 
ma este un efort de foarte lungă respiraţie care, la nivel 
local, se judecă pe mai multe generații. 

Reformatorii știu că dezvoltarea vieții comune la clerici 
este capabilă să contribuie la reformă. Ea împiedică 
căsătoria și facilitează castitatea lor. Practicată cu fer- 
voare şi în sărăcie, ea eliberează de ambițiile lumești și 
retează tendințele de simonie. Pe de altă parte, această 
viață de grup Sub autoritatea unui superior, în sărăcie și 
egalitate, apare ca o imitare a primei comunităţi creștine 
de la lerusalim. Credincioșii nu aveau atunci decât o 
inimă și un suflet. Reinvierea acestui model inseamnă 
realizarea vieţii apostolice, în sensul exact al acestui ter- 
men, în secolul al XI-leal. 

Încă de la primele fremătări ale reformei, efortul pentru 
întemeierea de noi comunităţi de clerici și pentru 
îmbunătăţirea acelora care există deja şi care s-au întors 
la viața seculară este foarte sesizabil. Pier Damiani 
povestește că Romualdo încuraja aceste acţiuni. Eremitul 
de la Fonte Avellano însuși se face apostolul lor, prin 
numeroase scrisori adresate papei Alexandru al II-lea, 
cardinalilor şi episcopilor. El solicită, de asemenea, spri- 
jinul ierarhiei pentru aceste comunităţi şi expune modul 
lor de viață, care o imita pe cea a apostolilor și care se 
integrează perfect concepțiilor sale despre Biserică2. 


1 Actes des Apâtres, IV, 32. 

2 G. MICCOLI, Pier Damiani e la vita commune del Clero, in La 
vita commune [488], pp.186-211, reluat în Chiesa gregoriana 
[439). 

Istoria comunităţilor de clerici, în colegii sau în 
capitlurile catedrale, nu este dintre cele mai simple. 
Originea acestei instituții merge până în antichitatea 
creştină. Epoca carolingiană trăieşte dezvoltarea ei. În vre- 
mea aceea era un mod de viaţă obisnuit, supus unei Reguli, 
proclamată în întreg imperiul prin decizia lui Ludovic cel 
Pios. Aceste comunităţi suferă tulburări de la sfârșitul epocii 
carolingiene. Unele dispar. În alte părti, clericii renunţă la 
viață comună și la sărăcie, împart bunurile în tot atâtea 
prebende și trăiesc individual în jurul unei mânăstiri. Prea 
ocupați cu chestiunile lumii, ei duc o viaţă seculară, chiar 
dacă aceasta nu are nimic scandalos sau vrednic de critică. 
Laicii, patronii mânăstirilor, îi înlocuiesc pe călugări cu 
clerici, a căror întreţinere este mai puțin costisitoare. Acest 
procedeu permitea să se confişte averea funciară a abaţiilor. 
Această secularizare a bunurilor monastice este bine cunos- 
cută, în Lorena de exemplu. Toate aceste indicii nu sunt 
suficiente pentru a obţine recunoașterea faptului că viața 
comună a clericilor este peste tot în decadenţță în 
creștinătatea occidentală. 


De fapt, începând din secolul al X-lea, putem nota o 
mișcare de restaurare a colegialelor și a capitlurilor în 
cadrul renovării ottoniene. În anumite episcopii, 
renașterea religioasă din acest secol este axată pe înte- 
meierea de comunități clericale, mai degrabă decât pe 
reforma mânăstirilor. Faptul este evident la Liege, este 
frecvent în Lorena și se întâlnește în Franța de Nord. 
Preoţii, trăind în comunități, nu puteau fi sustrași de sub 
jurisdicția episcopului. Chiar înainte de difuzarea privi- 
legiului de scutire monastică, ei sunt mai supuși față de 
autoritatea ordinală. De aceea episcopii pot avea unele 
motive să prefere acest mod de viață comunitară celui 
al cenobiţilor. Regii pot deopotrivă avea avantaje de aici, 
pentru că un loc de vie fervoare, controlat de un epis- 
cop ales de ei, este un punct de sprijin foarte sigur. Este, 
în plus, cât se poate de evident că o micuță comunitate de 
clerici este mai puțin atrasă de marile ambiţii și de jocul 
politic, decât o mânăstire mare, a cărei influenţă este 

internațională!. Aceste considerații explică implementarea 
tardivă a schiturilor clunisiene în domeniile capeţiene. 

„ Mişcarea de întemeieri este apreciabilă în secolul al 
X-lea şi la începutul secolului al XI-lea. Este vorba de 
colegiale seculare ce adună clerici cu prebende și care 
practică o viață comună destul de lejeră. Acestea fiind 
date, ei nu fac decât să se conformeze cutumelor în 
vigoare în toate capitlurile catedrale unde Regula de la 
Aachen este aplicată nuanţat și cu moderație. 

În al doilea deceniu al secolului al XI-lea, apar grupuri 
de clerici care practică o sărăcie strictă și care trăiesc în 
mod real în comun. În dioceza Lucca, care este una dintre 
primele atinse de mișcare, nu exista nici o comunitate 
clericală înainte de secolul al XI-lea, în afara capitlului 
catedralei. Încă de la sfârșitul primului sfert al secolului, 
apar unele întemeieri, încurajate de episcopul Ioan al II- 
lea (1023-1056). Anselmo, care îi urmează, contribuie la 
implantarea lor în sate2. La Roma chiar, comunitățile de 
canonici există înainte de sfârșitul primei jumătăţi a se- 
colului al XI-lea. Se întâmplă la fel şi în celelalte orașe ale 
Italiei, chiar dacă, uneori, este dificil să distingi o comu- 
nitate regulară de o alta a cărei viaţă este mai relaxată. 

În Franţa, primele întemeieri regulare sunt Saint- 
Barthelemy la Beauvais, în 1037, Saint-Martin la Laon, 
înainte de 1079, și Saint-Martin des Champs, la Paris, în 
1059-1060. Regele supraveghează îndeaproape această 
ultimă instituție. Prinții procedează la fel. De exemplu 
conții din Champagne, care contribuie la crearea de cole- 
giale la Provins şi la Epernay, exact în același timp5. În 
Franța* meridională, mișcarea pare strict contemporană. 
Patru canonici de la Catedrala din Avignon se instalează, 


1 J.-F. LEMARIGNIER, Aspects politiques des fondations de 
coll&giales dans le royaume de France au XI“ siecle, in La vita 
commune [488),pp.19-41. 

2 M. GIUSTI, „Notizie sulle canoniche lucchesi [488], pp.433-454. 

3 M. VEISSIERE, La collegiale Saint-Quiriace de Provins sous 
les comtes de Champagne de la maison de Blois (1019-1181), in 
La vita commune [488], p. 47 si urm. 

cu acordul episcopului, în apropiere de Biserica Saint-Ruf, 
în ruină atunci. Charta ce le este acordată, la 1 ia-nuarie 
1039, le aprobă acţiunea și pune la dispoziţia lor, pentru 
viața comună, o serie de bunuri funciare. Această plecare 
nu ridică nici o ostilitate printre membrii capitlului cate- 
dralei, chiar dimpotrivă. Unul dintre fondatorii de la Saint- 
Ruf guvernează vreme de ani îndelungați cele două comu- 
nități. Între 1080 și 1090. capitlul catedralei sfârșește prin 
adoptarea cutumelor de la Saint-Ruf!. La Aix-en-Provence, 
evoluția pare identică?. S-ar putea urmări mișcarea de 
intemeiere, dioceză cu dioceză, provincie ecleziastică după 
provincie ecleziastică, regat după regat. Dezvoltarea vieții 
regulare priveşte Anglia, Spania, Italia și Ungaria, precum 
și teritoriile Imperiului și Franța. 

Nu se cunoaște cu exactitate ce rânduială și ce cutume 
puteau urma toate aceste comunități de clerici. Pier 
Damiani imaginează viața lor făcând referire la Părinţi, la 
Biserica primitivă, ceea ce pare să indice o stare de 
căutare mai mult decât norme precise. La acea dată, sin- 
gura Regulă ce putea 'să servească drept model era aceea 
promulgată la Aachen, în 816. Or, toate capitlurile se 
reclamă din acest document, chiar dacă au adoptat sis- 
temul prebendei cu posesiune privată. i 

La conciliul roman din 1059, Hildebrand cere să 
se citească în faţa preoţilor Regula de la Aachen și 
cea pe care o urmează comunităţile de clerici refor- 
mate de la Roma, în scopul ca papa să le poată apro- 
ba pe acestea din urmă sau să le îndrepte dacă era 
nevoie. Iniţiativa lui Hildebrand tinde să pună în evi- 
dentă insuficienţele Regulii de la Aachen și, prin 
aceasta, el subliniază evoluţia spre reformă. Preoții 
dezaprobă foarte viguros capitolul 115, ce îi autor- 
izează pe canonici să posede cu titlu personal, și 


1 CH. DEREINE, Saint-Ruf et ses coutumes aux XIC et XIIC 
siecles, in RB, t. 49, 1949, pp.161-182. 

2 M.H. LAURENT, Chanoines et reformes â Aix-en-Provence 
au XIC siecle, in SG, t. IV, pp.171-190. 

capitolul 122, ce reglementează hrana și băutura. De atun- 
ci, problema este să știi ce reguli trebuie să urmeze clericii 
care trăiesc într-o comunitate. Conciliul din 1059 decide 
să se elaboreze una nouă plecând de la cea a lui 
Chrodegang și de la cea de la Aachen. Un text de acest gen 
există. Regula de la Aachen este, uneori, pur şi simplu 
corectată. Însuși Grigore al VII-lea stabilește un regula- 
ment pentru uzul canonicilor regulari, care însă nu a avut 
niciodată o răspândire prea marel. 


În acești ani apar mențiunile despre comunităţile care 
trăiesc secundum regulam sancti Augustini. De exemplu, 
este cazul celei de la Saint-Denis din Reims, întemeiată în 
1067 de arhiepiscopul Gervais. Această formulă semnifică 
mai ales dorinţa clericilor de a urma exemplul de viaţă cleri- 
cală perfectă ilustrat de episcopul de Hippona. Ea nu 
dovedește absolut deloc că textul numit impropriu „Rânduiala 
Sfântului Augustin“ este în vigoare, el fiind puțin cunoscut 
chiar și în ultimele decenii ale secolului al XI-lea. Formula 
desemnează un mod de viață destinat clericilor. Exact asa 
înțelege acest lucru Urban al II-lea care, în anumite bule de 
confirmare a colegialelor, dă citate din Regula Sfântului 
Augustin, în altele din Vita apostolica sau chiar din Vita 
sanctorum Patnum?. Noutatea cea mai importantă este să se 
recunoască, aşa cum face Urban al II-lea, că acest gen de 
viață permite să se acceadă la o perfecțiune ce nu este infe- 
rioară celei a călugărilor. 


Întemeierea de noi comunități de clerici, reforma acelo- 
ra ce existau deja şi introducerea unei vieţi regulare, adică 
potrivit rinduielii, în capitlurile catedralelor sunt diversele 
etape ce marchează progresul idealului reformator. Nu 
există integrare în mișcarea generală a reformei gregoriene 


1 G. MORIN, Reglement in€cdit du pape Gregoire VII pour les 
chanoines reguliers, in RB, 1901, pp.177-181; G. BARDY Saint- 
Gregoire VII et la reforme canoniale du XIC siecle, in SG, t.l, 
1947, pp.47-64. 

2 M. MACCARRONE, 1 papi del'secolo XII e la vita commune e 
regolare del clero, in La vita commune [488], t.], pp.349-398. 

decât atunci când aceste inițiative sunt acţiunea clericilor 
şi nu a laicilor. Un capitlu era în vremea aceea un loc 
durabil de influentă romană. Înțeleasă astfel, viața 
comună a clericilor aparte ca un imens câmp de luptă, 
unde se confruntă convingeri religioase, de o parte, și 
interese politice, de alta. Reforma se impune lent şi se 
continuă în cea mai mare parte a şecolului. al XII-lea. 
Este cât se poate de evident că rămâne parțială. Sunt 
numeroase capitlurile catedrale, care refuză acest lucru. 
Se pare că, la urma urmelor, colegialele regulare sunt mai 
putin numeroase decât cele care viețuiesc după normele 
stricte ale sărăciei și ale vieţii comune. În provincia eclezi- 
astică Sens, unde se numără mai mult de o sută colegiale, 
mici sau mari, nu există — dintre acestea — mai mult de 
cincisprezece care adoptă viaţa regulară. Uneori, o parte a 
căpitlului acceptă reforma, în timp ce cealaltă o refuză. Se 
întâmplă astfel la Maguelone, și Urban al II-lea trebuie să 
scrie canonicilor reformați să aibă răbdare şi să nu uzeze 
de constrângeri. La moartea fiecărui laic, strana sa va fi 
atribuită unui cleric ce se angajează să trăiască în mod 
regular. 

Marile întemeieri canonice cunosc un succes.ce nu se 
dezminte. Acest gen de viață câștigă în prestigiu. În vreme 
ce, în secolul al X-lea, vocația de austeritate și de fervoare 
duce în mod obișnuit spre o mânăstire, aceleași impulsuri 
religioase, în secolul al XI-lea, determină din ce în ce mai 
des alegerea comunităţilor clericale. Există, cu certitu- 
dine, o criză a cenobitismului, asupra căruia s-a insistat, 
probabil, prea mult. Trebuie, mai curând, să recunoaștem 
că se impune un nou ideal și că acesta este în linia 
dreaptă a iniţiativelor reformatoare. Nu se poate căuta 
asanarea Bisericii prin moralizarea clerului, fără a promo- 
va o viaţă clericală care să răspundă 'acestor obiective. 

Marile colegiale au un rol la scara creştinătăţii occi- 
dentale, ca şi marile mânăstiri. Cele care reușesc cel mai 
bine se răspândesc și devin conducătoare de ordin în se- 
colul al XII-lea. Cadrul diocezei este depășit rapid. 
Rânduielile și cutumele sunt aprobate de papi, care nu au 


433 


încetat să intervină în favoarea lor. Congregaţiile sunt 
numeroase. Cele mai importante se grupează în jurul 
celor mai vechi ctitorii: Saint-Ruf d'Avignon, San Frediano 
din Lucca, Santa Maria in Porto din Ravenna, Rottenbuch, 
Saint-Nicolas d'Arrouaise etc. Supleţea acestui gen de 
viață face ca rodnicia sa să se prelungească pe întreg par- 
cursul secolului al XII-lea. De aici derivă marile ordine 
clericale de la sfârșitul secolului al XII-lea și începutul 
celui de al XIII-leal. 


1 CH. DEREINE, art. Chanoines in DHGE. 


IV 


Locuri și etape 


Reforma Bisericii mișcă până la temelii creștinătatea, 
din moment ce îi implică pe împărat, papa, regele și epis- 
copii. Ea poate fi resimţită până la nivelul local în dioceze 
și parohii. Aici, credincioșii sunt cei care refuză sfintele 
taine de la preoţii căsătoriți, în alte părți preoții căsătoriți 
sunt cei ce recurg la acte de violență împotriva episcopilor 
lor, care încearcă să le impună castitatea. Excomunicările, 
demiterile, libelurile polemice, luptele provoacă, desigur, 
tulburarea în spirite. Cum, oare, o confruntare de o ase- 
menea amploare nu ar provoca crize de conștiintă? Cum 
să slujești sub autoritatea unui episcop simoniac notoriu? 

Reforma cunoaște succese diferite după regiuni. Ea 
este mai mult sau mai putin aplicată. Extirpă mai mult 
sau mai putin abuzurile şi pune în loc un cler mai mult 
sau mai puțin reînnoit. Lasă, de asemenea, în derivă pro- 
bleme nerezolvate. 

Istoria reformei gregoriene în detaliu, despre oamenii 
săi și în particularităţile sale regionale nu este încheiată, 
lipseşte mult până să se ajungă la acest lucru. Situaţiile 
concrete pun în joc atâtea elemente diferite, încât 
cercetările pot fi și astăzi reluate destul de ușor. 
Diversitatea triumfă până la punctul în care se pun 
întrebări în legătură cu existenţa cu adevărat a disputei 
învestiturilor în Franţa și în Anglia. i 

A. GERMANIA 


Reformatorii romani se lovesc cel mai violent de ostili- 
tatea regilor Germaniei, de așa manieră încât acțiunea lor 
se află în mai multe rânduri serios compromisă. Ar fi 
imprudent să explicăm această confruntare discutând 
despre caracterul lui Henric al IV-lea și ostilitatea sa faţă 
de Grigore al VII-lea. Motivația generală ține de faptul că 
tradiţiile imperiale sunt incompatibile cu orientarea 
reformei. Restul sunt întâmplări. 

Regele Germaniei, candidat la Imperiu, are drepturi'și 
îndatoriri față de Biserică și în mod special față de 
Scaunul apostolic. Ele nu sunt nici atât de vechi, din 
moment ce au fost reafirmate la Conciliul de la Sutri, în 
1046, în cursul cănuia Henric al III-lea a demis doi papi și 
a făcut alegerea celui de al treilea. Or, intervenţia sa a fost 
acceptată de întreaga Biserică. Se șterge cu greu 
amintirea evenimentelor care, în momentul cel mai deci- 
siv al reformei, nu au nici un sfert de secol. 

În Germania, episcopii sunt obișnuiți cu intervențiile 
regelui în viața religioasă. Henric al II-lea și Henric al III-lea 
au înmulțit gesturile care marcau caracterul lor sacru, şi 
prerogativele pe care le-au exercitat nu au ridicat decât 
foarte slabe proteste. Episcopii sunt favorabili Bisericii 
imperiului, de la care ei iau un beneficiu considerabil. 
Episcopatul german nu se îndoiește, cu toate acestea, de 
primatul pontifical, el dorește doar ca el să se exercite în 
respectarea instanțelor locale. Această poziție nuanțată 
este greu de susținut în perioada conflictelor acute. La fel, 
nu toţi episcopii sunt ostili reformei, în toate aspectele ei. 
În sfârșit, ei nu sunt cu toţii devotați regelui, încât să 
treacă dincolo de obligaţiile lor față de papă. Astfel se 
explică tergiversările lor, eschivările și scuzele lor. La drept 
vorbind, poziția unora dintre ei este prea puţin de invidiat. 

Regatul Germaniei nu este unanim. El este constituit 
din ducate ce corespund etniilor. Regele nu este deopotrivă 
acceptat de toate popoarele. Or, caracterul electiv al 
monarhiei nu este decât o simplă amintire. Adunările 

celor mari preiau de aici o autoritate pe care ele nu o au 
în altă parte. De aceea, în Germania, confruntarea dintre 
Henric al IV-lea şi Grigore al VII-lea se complică cu o gravă 
problemă politică. Un rege excomunicat își vede puterea 
amenințată, din cauză că un rival își poate face apariția cu 
această ocazie. Nu există așa ceva în Franța, unde aceeași 
sancțiune nu provoacă niciodată o criză politică. 

Henric al IV-lea a primit notificarea demiterii sale de 
către papă, la Utrecht, în ultimele zile din martie 1076. 
Necazurile au început numaidecât. Adunarea de episcopi 
pe care a convocat-o la Worms, în ziua de Rusalii, din 
același an, este un eşec, la fel și cea de la Mainz, de la 
sfârşitul lui iunie. Germania se îndreaptă spre alegerea 
unui nou rege. Devine un fapt împlinit, la 13 martie 1077, 
la dieta de la Forchheim, în prezenţa legatului pontifical. 
Între timp, Henric al IV-lea obținuse iertarea sa la 
Canossa, la 28 ianuarie 1077. De aceea, valoarea juridică 
a alegerii lui Rudolf de Suabia este nesigură şi ungerea sa 
la Mainz nu schimbă cu mult situaţia. Însuşi papa este 
ezitant și refuză să îl considere pe prinţ, ales de partizanii 
săi în Germania, ca adevăratul rege. Rudolf de Suabia nu 
este lipsit nici de forță militară nici de capacitate. 
Războiul, care îl opune lui Henric al IV-lea, cunoaște o 
alternare între succes şi eşec, care îl pune pe salian în 
dificultate. Moartea lui Rudolf, în toamna lui 1080, dezor- 
ganizează opoziția. Saxonii, adversarii cei mai hotăriţi ai 
lui Henric al IV-lea, acceptă un armistițiu ce permite 
regelui să întreprindă o operațiune militară de anvergură 
în Italia. Anii 1084-1085 sunt foarte dificili pentru aliații 
papei. Henric al IV-lea repurtează câteva succese, ce îi 
permit să-i demită pe episcopii fideli Romei. Războiul civil 
se reia fără incetare, iar regele nu reuşeşte să înlăture 
centrele de opoziție. 

Atitudinea lui Henric al IV-lea față de Grigore al VII-lea 
nu este o simplă ostilitate fără fisuri. Regele Germaniei ar 
fi fost flatat să obţină prin negociere şi presiune militară 
realizarea ambițiilor sale. Ar fi fost mai bine să primească 
coroana imperială de la un papă legitim. Regele trebuie să 

se împace cu Grigore al VII-lea sau să-l demită. Oricât de 
pătruns este de îndatoririle sale, Henric al IV-lea știe că 
această ultimă cale nu este dintre cele mai ușoare. Sunt 
numeroși prinții și episcopii, chiar în Germania, care 
exprimându-și rezerve față de Grigore al VII-lea, îi recu- 
nosc totuşi caracterul de suveran pontif legitim. Alegerea 
antipapei Clement al III-lea, la Brixen, nu este un succes. 
Episcopii se eschivează când regele îi convoacă la adunări 
care trebuie să-l recunoască și nici un rege din Europa 
Occidentală nu-l urmează pe Henric al IV-lea în schismă. 
Suveranul nu pare, de altfel, să facă mare caz de proteja- 
tul său şi nu încetează să negocieze cu Grigore al VII-lea. 
La confruntările cele mai grele, trimișii nu încetează să 
meargă de la un protagonist la altul. 

Nici despre partea Romei unanimitatea nu este asigu- 
rată. Unii cardinali dezaprobă metodele de guvernare ale 
lui Grigore al VII-lea, tendința sa de a se amesteca în 
chestiunile politice, în sfârșit, intransigența sa care 
ameninţă ca totul să eșueze. Cardinalul Hugues Candide, 
legat în mai multe rânduri, este primul care îl părăsește. 
Este prezent la Brixen, în adunarea care l-a ales pe 
Clement al III-lea. La începutul lui 1084, în momentul 
când Henric al IV-lea se pregătește să ia cu asalt Roma, 
13 cardinali lipsesc. Papa nu este urmat în exil decât de o 
minoritate de reformatori fideli. 

Aceste evenimente, atât în Germania cât și în Italia, com- 
plică disputele și înmulțesc dezbaterile anexe. Problemele 
esenţiale ale reformei pontificale dispar sub o mulțime de 
chestiuni politice urgente. Are, oare, papa dreptul să-l 
demită pe rege, iar alegerea unui antirege este ea înte- 
meiâtă? Este, oare, îndreptățită revolta saxonilor și a altor 
supuși? Schisma este acum desăvârșită, iar reducerea sa 
este prealabilul pentru orice revenire la viața normală. La 
urma urmelor, ce puteri religioase sunt legitime? Împot- 
molirea este cât se poate de evidentă de o parte și de alta. 

Conflictul dintre regele Germaniei și papă nu dă câștig 
nici unuia dintre adversari. Regele nu a putut triumfa, 
pentru că Henric al IV-lea nu a putut să-și impună 

antipapa în fața Bisericii, iar mai târziu Henric al V-lea nu 
a putut trage vreun profit durabil dintr-un concordat 
extorcat cu forţa. La urma urmelor, conștiința Bisericii îl 
dezavuează pe regele Germaniei. 

Papa, în ceea ce îl privește, nu a reușit să-i vină de hac 
regelui nici prin excomunicare, nici prin demitere, nici 
prin arrnele aliaţilor săi. Episcopii germani nu găsesc în 
tradiţie justificarea serioasă pentru acţiunea lui Grigore al 
VII-lea împotriva regelui lor. Niciodată un papă nu a demis 
un împărat. Nu este acceptat un act nemaiîntâlnit. 

Prin forţa lucrurilor apare necesitatea unui acord, a 
cărui elaborare este complicată de toate problemele 
născute din luptele indelungate pe teren. Henric al V-lea, 
a cărui înfrângere nu a fost dobândită, este reintegrat în 
Biserică fără să fie constrâns la penitență și fără să-i fie 
dată vreo iertare. Până la concordatul de la Worms, 
nimeni nu-i contestă regelui dreptul de a-i desemna pe 
episcopi. Cu toate acestea, unii dintre ei, pe care i-a ales 
chiar el, ca arhiepiscopul de Mainz, Adalbert, sunt, în tim- 
pul ultimilor ani de luptă, cei mai viguroși partizani ai 
Romei. Pacea negociată şi evoluția episcopatului german 
dispensează Sfântul Scaun de orice epurare. Reforma 
începe în Germania, cu prescrierile și conciliile sale locale, 
o dată luptele sfârșite. Rămâne, totuși, un contencios 
greoi, cu probleme de persoane, de bunuri confiscate, fără 
să mai vorbim despre neclaritățile concordatului. 


B. REGATUL FRANŢEI 


În regatul Franţei, Capeţianul dispune de un anumit 
număr de episcopii. Chiar atunci când reședința este situ- 
ată într-un principat vasal, are de aici «destule avantaje, 
materiale, politice și militare. Henric 1 și Filip I își vând 
episcopiile și caracterul simoniac al numeroaselor numiri 
episcopale nu poate fi negat. Capeţianul este puternic 
atașat de dreptul său de desemnare, pentru că. este unul 
din rarele mijloace de care dispune pentru a interveni în 

regiuni unde puterea sa efectivă este slabă. Drepturile 
sale asupra arhiepiscopiei de Reims, de Sens, de Tours și 
de Bourges îi permit să acționeze printr-o persoană inter- 
mediară asupra episcopilor din aceste patru provincii 
ecleziastice. Abaţiile regale sunt la fel de numeroase. în 
mod obișnuit șaizeci, deoarece cifra acestora este variabilă 
pe măsura donațiilor. Aceste mânăstiri apar ca prelungiri 
ale domeniului regal. Legăturile dintre monarhie și unele 
mari întemeieri sunt evidente în mod special în capitală. 

Capetianul nu prea este accesibil idealului de reformă 
religioasă, el: nu are nici simțul moral, nici spiritualitatea 
atât de elevate pentru a-i înțelege scopul. Este puțin favo- 
rabil pentru o reformă care transformă structurile Bisericii 
şi îl face să piardă drepturi preţioase. În aceste condiţii, 
cel mai curios este că reforma s-a putut înfăptui în Franța 
fără ca acesta şi papalitatea să ajungă din această cauză 
la un război deschis. 

În ceea, ce o privește, Roma face dovada unei prudențe 
aproape lumești. Grigore al VII-lea nu permite promulgarea 
decretului despre învestituri decât cu doi ani întârziere, la 
Conciliul de la Autun, în 1077. Este acțiunea legatului 
Hugues de Die. Însuși papa se fereşte să-i urmeze apli- 
carea şi acceptă numirile episcopale făcute de rege, atunci 
când nu sunt pătate de simonie. De aceea relaţiile, fără a 
fi cordiale, nu sunt rele. Cu toate acestea, îndemnurile 
papei rămân fără efect asupra regelui. 

Urban al II-lea este şi mai cooperant. El acceptă expli- 
cațiile episcopilor ce se află în situaţii vinovate. În 1092, 
divorțul lui Filip I si recăsătorirea sa cu Bertrade de 
Montfort, pe care i-a luat-o contelui de Anjou, infracțiune 
gravă după normele moralei pe care gregorienii se strădu- 
iesc să o imptină societăţii laice, obligă papalitatea la 
intervenţii de care ea s-ar fi dispensat cu plăcere. Roma îi 
lasă regelui timpul să se îndrepte, şi face aceasta cu lar- 
gheţe. Filip I este excomunicat în 1094, de legatul Hugues 
de Die, la doi ani după greșeala sa, într-un moment când 
Urban al II-lea a triumfat asupra lui Henric al IV-lea în 

Italia și a revenit victorios la Roma. Consideraţiile politice 
par să îi temperat zelul pentru morală. 

Exigenţele papalității asupra capitolului învestiturilor 
nu sunt formulate într-un mod explicit decât în 1100, 
prin alegerea controversată de la Beauvais și într-un 
moment când papa este intransigentul Pascal al II-lea. 
Acest conflict, ce se adaugă aceluia provocat de recăsă- 
torirea şi excomunicarea lui Filip I, face ca acești primi ani 
ai secolului al XII-lea să fie cei mai dificili.. Disputa învesti- 
turilor nu reprezintă mare lucru în Franța, din moment ce 
începe târziu, într-un moment când compromisurile pot fi 
luate în considerarel. 

Simpla reformă morală a Bisericii fusese primită fără 
bucurie de Capeţian, care își arătase reaua-vointă încă de 
la începuturi. Regele Franţei le interzice episcopilor săi să 
participe la conciliul ținut la Reims de Leon al IX-lea, în 
1049. Este singura măsură pe care o poate lua și care nu 
are prea mare eficacitate. Autoritatea Romei asupra epis- 
copilor este mai ușor recunoscută în Franţa, decât în 
Germania, deoarece structurile vechi ale Bisericii sunt 
mai dezagregate aici, iar episcopatul este mai puțin grupat 
în jurul mitropoliţilor. Regele nu mai are capacitatea să 
intervină la curia pontificală pentru a limita inițiativele. 
Nu mai poate nici măcar să-i împiedice pe legați să-şi 
exercite activităţile pe teritoriul regatului, deoarece el nu 
este în măsură să interzică vasalilor săi să-i primească pe 
trimișii papei. Nu are superioritate, realmente, decât 
asupra episcopilor care se pot teme de mânia sa mai mult 
decât de cea a legatului. Pe scurt, obstrucţia pe care 
Capetţianul ar face-o reformei este dificil de organizat, cu 
atât mai mult cu cât temele propuse de gregorieni nu 
rămân fără ecou în Franța. Până în 1100, nu este vorba 
decât de morală si de simonie si în aparenţă drepturile 
regelui nu sunt în cauză. De fapt, indirect, autoritatea 
romană nu încetează să crească. 


1 A. FLICHE, Y a-t-il eu une querelle des investitures en 
France et en Angleterre?, in RB, t.46, 1934, pp.283-295. 

Numeroși episcopi erau în măsură de a se putea apăra. 
Ei aveau pe loc acuzatori, simpli clerici, canonici, călugări, 
care nu ezitau să compară în faţa unui conciliu sau în fața 
legatului. Fiecare adunare este o încercare dură. Se cere 
de la ei un jurământ, se cer explicatii și justificări. Cutare 
episcop fuge înainte de a se discuta cazul lui, un altul, 
stupefiat, nu reușește să rostească un cuvânt în apărarea 
lui. Reforma în amănunt este o serie de fapte particulare 
de acest fel. Rezistenţa îndelungată a arhiepiscopului 
Manasse€s, care reuşeşte să se eschiveze de loviturile 
aduse de legatul Hugues de Die, este cu siguranţă episo- 
dul cel mai celebru și cel mai caracteristic. În ceea ce 
privește reforma morală, din cauza tipului de sancțiuni, 
mârea perioadă este cea a conciliilor dintre 1077 și 1081. 
Prea severe, deciziile luate la aceste diverse întâlniri nu 
pot fi menținute în totalitate. Grigore al VII-lea însuși tre- 
buie să îndulcească poziţiile legatului său și să caseze 
câteva dintre sentințele sale. 

" Călătoria lui Urban al II-lea în Franţa este deopotrivă 
unul dintre marile momente ale acestui efort de reformă. 
Pregătită de ani de politică conciliantă, călătoria se 
efectuează în condiţii excelente, deoarece papalitatea a 
ieşit biruitoare în Italia asupra împăratului şi propune 
prin cruciadă o acțiune militară și religioasă, ce provoacă 
entuziasmul mulțimilori. Această propunere conferă 
reformei marele proiect care îi lipsea până atunci. Ea 
mobilizează sub autoritatea papei forțele crestine. Din 
acest punct de vedere, și oricare ar fi colaborarea dintre 
prinți, ea ilustrează prevalența papei și capacitatea sa de 
a interveni direct până la nivelul cel mai umil. Chemarea 
la cruciadă arată că papa este conducătorul creștinătății. 

Acţiunea pontificală nu întâlnește aceleași obstacole în 
Franţa meridională. Autoritatea asupra bisericilor este 
dispersată aici în numeroase mâini, şi uneori, împărțită 
între mai mulţi îndreptățiți. Puterea acelora care o 


LR. CROZET, Le voyage d'Urban II et ses negociations avec le 
clerge de France, in RH, t. 179, 1937, pp.271-310. 

exercită nu depășește cadrul local. În sfârșit, nici unul 
dintre aceşti prinți nu se poate prevala de o ungere. Unii, 
dintre cei mai importanți, par foarte devotați faţă de 
Scaunul apostolic. Este cazul lui Raymond al IV-lea de 
Saint-Gilles, conte de Toulouse, al lui Pierre de Melgueil, 
al lui Bertrand al II-lea, conte de Provența și chiar al lui 
Amede al II-lea, conte de Savoia. Grigore al VII-lea îi con- 
sideră pe unii dintre ei drept credincioși Bisericii romane. 
Mai mult, tradiția carolingiană era mai fragilă în Sud, 
Coeziunea corpului episcopal este mai slabă și autoritatea 
mitropoliților este relativă. Abundența episcopiilor de mici 
dimensiuni și destul de sărace face ţara mai docilă faţă de 
influența romană. 

Unele abuzuri sunt manifeste aici, iar simonia era aici 
un fapt curent. Cu toate acestea, se impune să nu con- 
fundăm vânzarea unei episcopii sau a unei parohii cu 
redevențele cutumiare pe care un stăpân laic este în drept 
să le ia, ca o contrapartidă a protecției pe care o acordă. 
Aceste drepturi, care nu sunt exorbitante, sunt plătite 
fără împotrivire. Caracterul lor de redevență publică le 
scapă gregorienilor care nu par să fi înțeles cum se cuvine 
condiţia juridică a Bisericii în ţările meridionale. 

Sub pontificatul lui Alexandru al II-lea, Franța meri- 
dională este traversată în două rânduri de Hugues 
Candide, care ține un conciliu important la Avignon, în 
1063, și alte două la Auch și, respectiv, Toulouse, în 1068. 
Intervenţiile lui Grigore al VII-lea, prin ceea ce ele au 
intempestiv, arată că papa nu consideră util să dea 
dovadă de prudenţă sau de diplomaţie în această regiune. 
În 1079, el ordonă clericilor de la Arles să aleagă un nou 
arhiepiscop, în vreme ce predecesorul său nu este încă 
demis în mod regular de către un conciliu, iar el le 
șoptește numele unui candidat. La Narbonne, el profită de 
rivalitatea pentru scaunul episcopal pentru a-și impune 
alegerea. În același an, el unește mânăstirea Saint-Victor 
din Marsilia cu San Paolo Fuori le Mura de la Roma și o 
leagă directi de Roma, atribuindu-i aceleași privilegii ca și 
Clunyului. Ținând seama de importanța dependențelor și 

a posesiunilor abației din Marsilia în toată regiunea, influ- 
enţa pontificală progresează dintr-o dată. El numeşte în 
fruntea acestei abații pe călugărul Richard, fratele prece- 
dentului abate Bernard, și face din el cardinal preot al 
Bisericii romane şi legat. Situaţia abatelui de la Saint-Vic- 
tor este asemănătoare cu aceea a abatelui de la Mon- 
tecassino, iar această distincție de cardinal, foarte rară, 
spune destul despre sprijiriul pe care papa îl scontează 
din partea congregaţiei din Marsilia. 

Pătrunderea influenței romane în Franța meridională 
este ușoară. Misiunile legaţilor nu întâlnesc mare opoziţie. 
Totusi, considerată în amănunt, reforma intră lent în 
cursul faptelor. Adoptarea vieţii regulare de capitlurile 
catedrale este parţială, iar mişcarea se prelungește foarte 
mult în secolul al XII-lea. Restituirea bisericilor și a 
dijmelor ținute de laici nu se face fără rezistenţă. Poate că 
în Franța meridonală lipseste un mediu reformator, culti- 
vat şi religios, capabil să prelungească inițiativele venite 
de la Romal!. 


C. PENINSULA IBERICĂ 


În peninsula hispanică, eforturile papalității se 
îndreaptă cu totul spre altceva. Cert, există problemele de 
morală cunoscute în întreaga Europă. În Catalonia, în 
regatul Aragonului și în cel al Castiliei, căsătoria preoţilor 
pare mai puţin răspândită decât în alte părţi. Autorităţile 
locale veghează la acest lucru şi acordă sprijinul lor 
diverșilor legați pentru ca aceştia să-şi îndeplinească mi- 
siunea. Nici simonia nu este necunoscută. Conciliul de la 
Gerona, din 1078, apoi cel de la Burgos, din 1080, o 
interzic în mod expres. 

Cu toate acestea, Roma nu consideră necesară aplicarea 
decretului ce interzice investiturile laice. Nici interdicția 


| L. DE LAGGER, Apercu de la reforme gregorienne dans 
IAlbigeois, in SG, t.II, 1947, pp.211-234. 

conciliului roman din 1075, nici reînnoirea sa, din 1080, 
nu sunt proclamate în Spania. Este eschivată dispula 
învestiturilor propriu-zise. Acest lucru este cu atât mai 
uşor cu cât ameninţarea permanentă a Islamului întă- 
rește sentimentul de identitate crestină. Operațiunile mili- 
tare ale reconquistei se află la originea spiritului de cru- 
ciadă, iar această mentalitate este foarte mult prezentă în 
aceste regate. O papalitate reformată, gata să binecuvân- 
teze armatele şi capabilă să exercite o autoritate univer- 
sală apare ca un auxiliar preţios. De aceea, revendicările 
Romei asupra teritoriilor reluate de la musulmani nu sunt 
respinse. Influența romană este mare în Catalonia, şi regele 
Aragonului se vrea credincios papei, căruia îi recunoaşte 
drepturi temporale excepţionale. Se întâmplă oarecum alt- 
fel în Castilia, unde particularismul este mai mare şi unde 
regele Alfonso al VI-lea dă dovadă de mai multă indepen- 
denţă. Introducerea suzeranității pontificale este concomi- 
tentă cu legarea Bisericii locale de Roma şi de reforma sa. 

În Spania, Roma este preocupată în primul rând de 
supraviețuirea vechilor tradiţii ale Bisericii spaniole, prac- 
tici ecleziastice și liturgice moştenite din epoca regatului 
vizigot. Papalitatea suspectează aceste rituri ca fiind 
vehicule de erezie!. Insinuarea este discutabilă. De fapt, 
aceste tradiţii par o frână pentru influența romană și nu 
corespund voinței unificatoare care prevalează curiei. Încă 
de la pontificatul lui Alexandru al II-lea, legaţii primesc 
drept misiune să introducă în Spania liturghia romană în 
locul liturghiei mozarabe. Au în curând satisfacţie în 
Aragon, unde acest proiect are sprijinul regelui. Astfel, la 
22 martie 1071, la mânăstirea San Juan de La Pena, epis- 
copii de Jaca şi de Roda, în prezența cardinalului legat 
Hugues Candide și a regelui, celebrează prima și terța 
după ritul mozarab și sexta după ritul roman, singurul 
utilizat după aceea. 


! Roma folosește termenii Toletanae illusionis superstitio în 
legătură cu acest rit, citat de G. TELLENBACH, Die Bedeutung 
des Reformpapstturms fir die Einigung des Abendlandes, in SG, 
LII, 1947, p. 125 şi urm. 


445 


Schimbarea este mai dificilă în Castilia. Grigore 'al 
VII-lea o cere regelui si episcopilor, printr-o scrisoare, în 
1074. Începe atunci o perioadă de tranziţie în care coexistă 
cele două rituri. Legația cardinalului Richard, din 1078, 
are o influenţă decisivă. Cu toate acestea, el se lovește de 
opoziția abatelui Robert de Sahagun, un clunisian care 
are încrederea deplină a lui Hugues de la Cluny. Chesti- 
unea rămâne obscură, iar opoziția surdă față de creșterea 
influenței pontificale în Castilia degradează întrucâtva 
raporturile dintre Castilia și ilustra abație burgundă. 
Voința romană triumfă, cu ajutorul lui Alfonso al VI-lea, 
care îl înlocuieşte pe abatele Robert cu Bernard, din care 
face, ceva mai târziu și cu de la sine putere, arhiepiscop 
de Toledol. 


D. STATELE ANGLO-NORMANDE 


În Normandia, reforma poate conta pe sprijinul ducelui 
Wilhelm, al cărui simţ de bună administrare se alătură 
preocupărilor morale și religioase ale Romei. Începând cu 
maturitatea sa, prințul îsi exercită drepturile tradiționale 
ale puterilor temporale asupra bisericilor și mânăstirilor. 
El numește, fără simonie, episcopii, iar alegerile sale sunt 
judicioase. Protejează mânăstirile, întemeiază altele noi și 
dă dovadă de severitate față de clericii căsătoriţi și care 
trăiesc în concubinaj. 

De aceea, încă de la începuturile reformei, papalitatea 
întreține cele mai bune raporturi cu ducele. Grigore al 
VII-lea, care îi este recunoscător „pentru că nu a vândut 
bisericile, i-a constrâns pe clerici la castitate, a făcut să 
domnească pacea și dreptatea printre supușii săi și nu a 
cedat dușmanilor lui Christos“, exprimă cu exactitate sen- 
timentele curiei romane2. Voința ducelui și încrederea 


1 L. DE LA CALZADA, La proyeccion de] pensamiento de 
Gregorio VII en los reynos de Castilla y Leon, in SG, t. III, 
1948, pp. 1-87. 

2 Registrum,. LX, 5. 

papalității nu suprimă totuşi câteva tare și vicii venite de 
la domniile precedente. Cert, în Normandia există un grup 
important de clerici şi călugări care se disting, în primul 
rând, prin bunele lor moravuri, învăţătura şi evlavia lor. 
Este rezultatul unei restaurări monastice întreprinse încă 
din ultimele decenii ale secolului al X-lea, a cărei fervoare 
şi rodnicie nu se dezmint. Există, de asemenea, un cler cu 
calități mai puține care este, probabil, cel mai numeros. 
Trăieşte după criteriile lumii şi este destul de des 
căsătorit. La Conciliul de la Rouen, din 1074, preoţii care 
nu doresc să-şi alunge soția încearcă să-l lapideze pe 
arhiepiscopul Jeân. Sinodul de la Lillebone, din 1080, 
revine asupra aceluiaşi subiect, ceea ce este un indiciu 
foarte sigur al caracterului permanent al problemei. 
Asemenea fapte, ce permit să se aprecieze rezistența pro- 
fundă la reformă, în vreme ce prințul și episcopatul sunt 
deja cuceriți, lasă se întrevadă că este vorba cu tărie 
despre o acțiune de lungă respiraţie, ce ţine de transfor- 
marea progresivă a moravurilor. Colaborarea ducelui, fapt 
destul de rar, nu este capabilă să aducă o soluție rapidă 
la deficienţe foarte ancorate în obișnuințe. 

Cucerirea Angliei, în 1066, cu acordul papei lasă să se 
intrevadă sfârșitul dezordinilor ce durează din 1051. 
Aristocraţia anglo-saxonă, ce il domină pe regele Eduard 
Confesorul, şi-a instalat propriii candidaţi în scaunele 
episcopale, alungându-i pe titulari. Arhiepiscopul Stigand 
care, în termenii dreptului canonic este un intrus, este în 
plus ostil papalității reformate, până la a adera la antipapa 
Benedict al X-lea. În 1070, la Conciliul de la Winchester, 
apoi la cel de la Windsor, legaţii îi demit pe toţi episcopii 
hirotonisiţi de Stigand. Clericii normanzi sunt însărcinați 
să-i înlocuiască. Lanfranco, abate la Bec, devine arhiepis- 
cop de Canterbury şi conducător al Bisericii Angliei, con- 
ciliul tranșând pentru prima oară diferendul ce opunea 
acest scaun celui de York. 

Această bună înţelegere dintre regele Wilhelm și papa- 
litate nu dădea nici o urgenţă publicării decretelor despre 
învestitura laică. Regele, foarte gelos pentru autoritatea 

sa, nu ar fi tolerat aceasta, iar papalitatea avea alte griji. 
Câteva incidente fără consecință demonstrează că 
Wilhelm se consideră drept conducătorul Bisericii locale. 
În 1079, îi interzice lui Lanfranco să întreprindă o 
călătorie la Roma pentru a fi lângă papă, și-și menţine 
refuzul în ciuda protestelor lui Grigore al VII-lea. La fel, 
legații nu pot notifica direct deciziile apostolice episcopi- 
lor. Reforma, în Anglia, este chestiunea regelui şi arhiepis- 
copului Lanfranco. Acesta din urmă se foloseşte de acest 
lucru şi ține în mod regulat sinoade, la Winchester, în 
1072, la Londra, în 1075, la Winchester, în 1076, la 
Westminster, în 1077, la Gloucester, în 1080 și 1085. 
Poziția Bisericii din Anglia este de aşa natură încât ea tre- 
buie să facă compromisuri. Sinodul din 1076 acceptă ca 
preoţii care locuiesc în burguri şi castele să-şi poată 
păstra soțiile. Cu toate acestea, nici o nouă căsătorie nu 
este tolerată. Nimic nu dovedește că episcopii au avut 
mijloacele de a impune această decizie clerului lor. 

Moartea Cuceritorului, în 1087, pune capăt acestei 
colaborări. Wilhelm cel Roșcat, regele Angliei, se dedă la 
tot felul de malversaţiuni împotriva Bisericilor şi refuză, în 
plus, să ia parte la lupta ce îl opune pe Urban al II-lea lui 
Clement al III-lea. Moartea lui Lanfranco, în 1089, îi lasă 
câmp liber de acțiune şi Urban al II-lea a considerat mai 
folositor să aibă răbdare. După o lungă vacanţă, numirea 
lui Anselm ca arhiepiscop de Canterbury urma să 
provoace izbucnirea crizei. 

Anselm îl recunoștea pe Urban al II-lea şi hotărârea sa 
l-a constrâns pe Wilhelm cel Roșcat să procedeze la fel. 
Regele s-a opus unei călătorii a arhiepiscopului la Roma, 
deoarece nu înțelegea să renunțe la drepturile pe care le 
exercitase tatăl său. Deosebit de abil, pare să fi putut 
obține mandatul de a numi legaţii pontificali în Anglia, 
astfel încât autoritatea apostolică nu se putea exercita aici 
fără controlul său. Pus în imposibilitatea să ţină concilii şi 
să continue lucrarea reformatoare, Anselm, care era în 
permanent conflict cu regele, a ales exilul. 

Anselm nu s-a întors în Anglia decât după moartea lui 

Wilhelm cel Roșcat, sub domnia lui Henric | Beauclerc, în 
1100. Opera de reformă trebuia reluată. La Conciliul de la 
Londra, din 1102, se aduce din nou vorba de nicolaism şi 
simonie. În acest moment izbucnește disputa învesti- 
turilor, cu adevărat. Henric I, în ciuda marii sale valori 
morale şi a respectului său pentru Biserică, nu înțelegea 
să renunţe la puterile exercitate până atunci de rege. Or, 
se întâmplă următorul fapt: conciliul ţinut de Pascal al 
II-jea la Laterano, în primăvara lui 1102, reinnoiește toate 
decretele despre interzicerea învestiturii laice. Papa le 
semnalează arhiepiscopului şi regelui că trebuie să fie apli- 
cate în Anglia. Era, de fapt, o situație nouă. Intransigenţa 
regelui şi cea a papei interzic orice compromis. Anselm 
reia atunci calea exilului. Ideile lui Yves din Chartres s-au 
impus progresiv şi furnizează principiile unei reglementări 
a acestui conflict!. La întrevederea de la Laigle, din 1105, 
după lungi demersuri de apropiere, Sfântul Anselm și 
Henric 1 pun bazele unui acord. În 1106, o scrisoare a lui 
Pascal al II-lea îl autoriza pe Anselm să-i ungă pe epis- 
copii, aleşi cum se cuvine, care ar fi jurat credinţă regelui. 
Această soluţie a fost definitiv acceptată, în 1107, de o 
adunare ţinută în Londra. 

Introducerea reformei în Irlanda trece drept o problemă 
a arhiepiscopilor de Canterbury, din moment ce ei reven- 
dică primatul asupra insulelor britanice. Lanfranco, în 
1074, la moartea primului episcop de Dublin, îl hiro- 
toniseşte pe succesorul lui. El reinnoieşte acest gest, îi 
1084, ceea ce dovedește că deține jurisdicția asupra aces; 
tui scaun episcopal, cel puţin. 

Aceste fapte cunoscute nu exclud, cu toate acestea, 
raporturile directe dintre Biserica din Irlanda si papalitate. 


1 Drumul către această soluţie este jalonat de câteva opere. 
De consecratione pontilicum et regum a anonimului din York 
este, în 1102, favorabilă tezei regale. De regia potestate et sac- 
erdotali dignitate a lui HUGUES DE FLEURY, discipolul lui Yves 
din Chartres, este dedicată lui Henric I. Această lucrare este 
compusă în 1103-1104. 

În secolul al XI-lea, ea își păstrează vechea organizare 
foarte deosebită. Episcopii, care toţi. sau aproape toţi. 
locuiesc în marile centre monastice, işi exercită funcțiile 
liturgice sub autoritatea abatelui, cel mai adesea. Ei nu 
deţin putere de jurisdicție asupra unei dioceze determi- 
nate. Autoritatea lor spirituală tine de prestigiul lor, de 
influenţa lor sau de puterea regelui de care sunt legaţi. 
Este cât se poate de evident că papalitatea dorește. intro- 
ducerea unei structuri geografice și jurisdicționale asemă- 
nătoare cu cea de pe continent. Un sinod ţinut la Cashel, 
în 1101, îi reunește pe cei mari, regii și prelații, sub auto- 
ritatea episcopului Maolmuire, al cărui prestigiu personal 
este mare şi care a primit, in plus, delegatia autorității 
apostolice. În 1111, episcopul de Limerick, Gilbert, con- 
duce ca legat pontifical primul conciliu al întregii Biserici 
din Irlanda și introduce organizarea continentală!. 


E. ITALIA 


În Italia, situaţia este foarte diferită, după cum este vorba 
de nord, de centru sau sud. În nord, se face simțită autori- 
tatea regelui Germaniei, în mod regulat, prin intermediul 
conților şi al episcopilor. Un cancelar, luat din cadrul epis- 
copatului local, conduce administratia. Regele îi numeşte pe 
episcopi, ale căror puteri civile devin foarte importante încă 
de la sfârșitul ultimilor ani ai secolului al X-lea. Episcopatul 
oferă câteva mari figuri de prelați, mari seniori, ce apără 
interesele orașului lor; fiai politicieni, administratori zeloși ai 
unei dioceze, dar fără profunzime spirituală. Simonia face 
ravagii din moment ce este suficientă favoarea unui prinț 
pentru a obţine aceste funcții atât de apreciate. Printre epis- 
copii din această regiune îşi găseşte curtea Germaniei parti- 
zanii cei mai afişați: Cadalus era episcop de Parma, iar 
Clement al III-lea, arhiepiscop de Ravenna. 


1 A. GWYNN, Gregory VII and the Irish Church, in SG, t. III, 
1948, pp. 105-128. 

Acest episcopai din Italia de Nord este unul dintre cele 
mai refractare la reformă. Pare să fi fost prea puţin sensi- 
bil la aspirațiile religioase care apăreau în mişcările mo- 
nastice şi eremitice de la sfârșitul secolului al X-lea și 
începutul celui de al XI-lea. Criticile pe care i le adresează 
Pier Damiani cu vehemență și în cele mai diverse opere ale 
sale se rezumă, toate, la această lipsă de spirit religios. 
Eremitul de la Fonte Avellano nu pare să aștepte mare 
lucru din partea clerului. Impresia este un fel de incapa- 
citate de a se reforma fără intervenţia exterioară. Pe scurt, 
reforma .episcopală, atât de importantă în Germania și 
chiar în Franţa, pare să lipsească îri totalitate. 

Ostilitatea episcopatului faţă de reformă este agravată de 
consideraţii omeneşti. La Milano, Biserica locală reflectă 
destul de bine repartizarea forțelor sociale. Reforma pune 
în cauză această ierarhie. Este o mișcare religioasă popu- 
lară, Pataria, aceea care constituie vârful de lance pentru 
reformă. Se întâmplă la fel și în celelalte oraşe. Episcopii, 
susținătorii împăratului, văd în poporul ridicat împotriva 
clericilor nedemni niște revoltați ce au tulburat ordinea 
publică la instigarea agenţilor curiei romane. Regăsim — 
fără a fi surprinși — un mare număr dintre acești episcopi 
la adunarea de la Brixen. Ei sunt, mai mult decât episcopii 
germani, ațâțători la alegerea antipapei Clement al III-lea. 

În Italia Centrală, se întâmpla cu totul altfel, deoarece 
marchizatul de Toscana scăpase de mai multă vreme de 
sub autoritatea regelui Germaniei. În plus, întreaga 
regiune ţine de provincia ecleziastică a Romei, a cărei 
influenţă se face simțită fără intermediar și încă de la 
începuturile reformei. Aici a întreprins papalitatea cel mai 
devreme un mare efort de reformă. Toate sinoadele din 
post, în vremea pontificatului lui Alexandru al II-lea, se 
referă la aceste episcopii. Conciliile locale, sporadice in 
alte părti, sunt aici anuale. Strâns asociaţi papalității, 
aceşti episcopi se găseau în jurul lui Grigore al VII-lea la 
conciliul roman din 1075, în timpul deciziilor capitale 
pentru istoria creștinătății. 

În Italia de Sud, Biserica mai avea încă nevoie să fie 

reconstruită, mai mult decât să fie reformată. Partea de 
nord a ținutului a fost străbătută de sarazini, care au 
jefuit mânăstirile. În sud ei s-au instalat mai temeinic, iar 
în momentul când începe reforma Bisericii, ei ocupă în 
întregime Sicilia. În această insulă, dominaţia lor a făcut 
să dispară aproape în totalitate ierarhia creştină, iar viața 
monastică se stinge. Însăși populaţia este în parte cuce- 

rită la Islam. Bizantinii au întreprins un mare efort militar 
impotriva musulmanilor și s-au reinstalat în forţă în 
Puglia şi Calabria. Aceste regiuni, parțial sau aproape în 
totalitate elenizate, s-au legat de patriarhul grec al 
Constantinopolului. Roma consideră că aceste teritorii 

trebuie să-i dea ascultare. Are, prin urmare, tendința să 
susțină acțiunile militare indrepiate impotriva bizanti- 
nilor. În principatele lombarde, sosirea normanzilor 
provoacă grave tulburări. Aceşti oameni de arme jefuiesc 
fără ruşine bisericile şi molestează persoanele. Ei sunt în 
acel moment pe punctul de a deveni stăpâni pe situație. 

Politica pontificală în Italia de Sud este rezultatul unui 
eşec militar şi al unui succes diplomatic. Voința de a 
împiedica prin forţă instinctele agresive ale normanzilor 
ajunge la un eşec complet. Leon al LX-lea, intrând în luptă 
în mod imprudent, este învins și făcut prizonier. Eliberat, 
el trebuie să se înțeleagă cu vecinii săi. Normanzii, care 
înțeleg destul de repede interesul unei alianțe cu papali- 
tatea, dau asigurări de bunele lor intenţii şi fac oferte de 
servicii. Nicolae al II-lea, care este ales trecându-se dincolo 
de drepturile regelui Germaniei şi împotriva aristocratiei 
romane, este dispus în totalitate la o înțelegere, Este 
încheiată o alianţă, la Melfi, în 1059. Ea este menținută de 
Alexandru al II-lea și de Grigore al VII-lea, în ciuda rapor- 
turilor destul de acre cu Robert Guiscard. Mai târziu, ea 
devine una din datele tradiționale ale politicii pontificale, 
luată în discuție în cazuri excepţionale. 

La Melfi, în 1059, Robert Guiscard și Richardo de 
Capăa s-au declarat fideli papei și primesc confirmarea 
cuceririlor lor şi a celor pe care le vor întreprinde. Ei se 
angajează prin jurământ să supună papei toâte bisericile 
și tot ceea ce ţine de ele. Însemna promisiunea de a face 
să reintre sub ascultarea romană clerul Italiei de Sud și de 
a-l latiniza. Pe scurt, cele două puteri își recunosc una 
alteia domeniile și işi conced avantajele reciproce în detri- 
mentul tuturor celorlalte. 

Recucerirea Bizanțului și a Islamului se operează lent. 
Dacă Reggio cade în 1059 şi Brindisi în 1062, recâștigarea 
Siciliei nu este implinită decât în. 1091. Prinții normanzi 
iși țin promisiunile, episcopii care depindeau de Bizanţ 
trec sub autoritatea Romei. Papa confirmă puterile pe care 
episcopii latini de Siponte, Trani și Taranto le primiseră de 
la patriarh. Episcopii greci recunoşteau, de asemenea, 

jurisdicția pontificală. cu exceptia arhiepiscopului de 
Otranto, care rămâne legat de Constantinopol. În Calabria, 
întoarcerea la ascultarea romană este mai târzie. - 

Latinizarea episcopatului este continuată cu tenaci- 
tate. La moartea unui episcop grec, în mod obișnuit, prinții 
normanzi îl înlocuiesc printr-un latin. cu câteva exceptii, 
totuși. La Reggio, oraş grecesc, există, începând din 1082, 
o ierarhie dublă greacă şi latină. În 1086, orașul este 
latinizat. Cu toate acestea, clerul rămâne grec, iar poporul 
își păstrează riturile şi cutumele. 

În această acțiune, stăpânii sunt prinții normanzi. Ei 
numesc episcopii şi fuzionează episcopiile grecești pentru 
a face una singură latină. Punerea în aplicare a organizării 
ecleziastice, delimitarea episcopiilor şi restabilirea ierar- 
hiei catolice în Sicilia sunt opera lor. Asemenea puleri în 
mâinile laicilor însemna încălcarea literei şi a spiritului 
reformei! De aceea raporturile dintre papalitate și nor- 
manzi sunt dificile uneori. Nu există ruptură, deoarece 
cele două părţi sunt obligatoriu aliate. 

Urban al II-lea, în 1098, sfârşeşte prin a recunoaște 
situaţia cu totul specială a regatului. Îi încredințează con- 
telui de Sicilia, cu titlu ereditar, legația preafericitului 
Petru pentru întreaga Sicilie. Ceea ce însemna că Roger | 
şi urmaşii săi îndeplineau funcția de legaţi pontificali fără 
a purta şi titlu. Ei sunt conducătorii Bisericii siciliene pe 
care o țin cu mână fermă. Legăturile dintre Roma şi epis- 
copi se fac prin intermediul lor. Episcopii nu pot avea 
acces la papa fără autorizarea expresă a suveranului!. 

Din Sicilia în Irlanda, din Germania în Spania, 
acțiunea de reformă condusă de papalitate este atât de 
diversă, ca şi împrejurările locale. Amploarea câmpului de 
acţiune trebuie relevată, la fel precum capacitatea curiei 
romane de a face față în acelaşi timp unor probleme atât 
de diverse. Un proiect de ansamblu este cât se poate de 


1 E. JORDAN, La politique ecclesiastique de Roger ICY et les 
origines de la legation sicilienne, in MA. t. 33 et 34, 1921. pp. 
237-273, 1922, pp.32-65. 

vizibil, chiar după un tur de orizont geografic ce face să 
reiasă diversitătile,. 

În domeniul problemelor ecleziastice propriu-zise, 
preocuparea dominantă este uniformilatea. Este urmărită 
cu îndârjire pentru liturghie, disciplina şi organizarea teri- 
torială a Bisericii. Este evident faptul că această grijă este 
preponderentă față de cea pentru morală. Curia vede în 
tot ce nu este conform cu modelul roman o amenintare de 
schismă şi de erezie. Aceste alarme îi apar istoricului 
foarte exagerate. Ele țin de neincrederea ce prevalează față 
de Bizanţ de la schismă şi de concepţiile foarte rigide 
despre unitatea Bisericii. Din acest punct de vedere, 
acțiunea perseverentă împotriva particularismelor trebuie 
apropiată de exaltarea permanentă a Bisericii romane, de 
credința și tradiţiile sale. Alinierea tuturor Bisericilor la 
cutumele romane este pentru curie un motiv de satis- 
facţie, pentru că aceste măsuri par .judicioase, conform 
rolului eminent al lui Petru și de natură să înlocuiască 
practicile locale printr-o tradiție mai bine fondată, inata- 
cabilă și liberatoare. Romanitatea are ceva cotropitor până 
la detaliu. Afirmațiile teoretice peremptorii conţinute în 
Dictatus papae despre autoritatea Scaunului lui Petru în 
toate domeniile găsesc aici aplicații concrete. 

Voința moralizatoare a papalității a fost viguros sub- 
liniată, poate prea mult, în măsura în care această moti- 
vaţie a mascat altele la fel de importante. Ambiţiile inițiale 
la acest capitol sunt la scara creştinătăţii. Papalitatea 
înțelege să aducă un remediu abuzurilor şi viciilor întregii 
societăţi creștine. Castitatea clericilor și simonia nu sunt 
decât sarcini prioritare pe care trebuie să le urmărească 
în mod indispensabil din moment ce este vorba despre 
oamenii Bisericii. Papalitatea înțelege astfel să moralizeze 
căsătoria prin interzicerea legăturilor incestuoase, prin 
interzicerea divorțului și prin amintirea pentru fiecare a 
regulilor moralei. Ea întelege, de asemenea, să promoveze 
pacea, adică să-i oblige pe cavaleri și pe prinți să respecte 
oamenii si bunurile într-un anumit număr de cazuri. 
Renunțtarea la operațiunile militare nu era decât un 

aspect particular al unei îndatoriri mai generale de con- 
cordie şi “de drepiate. Însemna să li se aducă aminte 
regilor de obligaţiile lor fundamentale prin precizarea 
modalităților. 

Această acțiune multiformă în favoarea moralității nu 
este susținută cu aceeași vigoare peste tot. Locurile și cir- 
cumstanțele se pretează mai mult sau mai puțin la aceas- 
ta. Ea este continuată cu forță acolo unde papalitatea are 
mâinile libere şi unde legaţii săi acționează după bunul lor 
plac, în Italia și în Franța meridională. În alte părți, ea 
depinde de bunăvoința regilor şi de convingerile lor. Ei nu 
nutresc în mod durabil voinţa de a epura societatea 
creştină. Asemenea bulversări de moravuri nu se rea- 
lizează într-o generație sau două. Fecunditatea orientării 
date de papalitate nu se poate judeca decât pe o perioadă 
foarte îndelungată. 

Papalitatea înțelegea deopotrivă să-și afirme primatul 
asupra tuturor Bisericilor din Europa Occidentală. 
Aceasta însemna în mod limpede că autonomiei provinci- 
ilor ecleziastice de sub conducerea unui arhiepiscop, ea 
înțelegea să-i subtituie intervenţia directă a Romei în toate 
chestiunile ecleziastice de oarecare importanţă. Peste tot 
unde structurile administrative carolingiene sunt încă 
solide, aversiunea episcopatului este mare. Este alimen- 
tată de regi care se considerau conducătorii şi protectorii 
acestor Bisericii locale ce le fuseseră încredințate de către 
Dumnezeu însuşi. La capătul disputei învestiturilor, vic- 
toria papalității, fără a fi completă, este clară. Autoritatea 
romană este recunoscută, oricare ar fi limitele pe care le 
impun regii ici şi colo. 

Locul şi rolul învestiturilor în toată această perioadă 
merită o reflecţie. Ancheta geografică şi cronologică ar inci- 
ta la minimalizarea importanţei lor. Luată în general în 
afara conflictului cu împăratul, această chestiune se regle- 
menteză prin compromisuri, ce prevalează fără prea mare 
dificultate ținând seama de importanța mizei. De fapt, 
înseamnă să greşim. investitura nu este decât o piedică de 
care se lovesc două tradiţii juridice şi instituționale diferite. 

Clericii reformaţi refuză în mod fundamental orice 
supunere a spiritualului faţă de temporal. Ei au asupra 
acestui punct convingeri absolute care le impun acţiuni 
mai mult sau mai puţin radicale, în funcţie de oportuni- 
tatea lor. Ceea ce le provoacă indignarea este gestul chiar 
al învestiturii pentru că este semnul transmiterii unei pu- 
teri. Or, regii nu dispun de acestea şi nu pot conferi nimic 
din spiritual. O dată definită clar importanța acestui gest 
făcut de rege şi a jurământului făcut de episcop, obiecțiile 
lor se împrăştie. Deoarece, în tot ceea ce ţine de modul de 
desemnare a episcopilor, în sensul concret al termenului, 
poate exista înțelegere sau târguială. Este principiul pre- 
eminenței spiritualului care contează. 

Bilanțul disputei nu se apreciază în funcţie de termenii 
câtorva concordate, defectuoase și rău aplicate, ci în 
funcție de un rezultat global. Preeminența spiritualului şi 
mai concret autoritatea papei care are sarcina în legătură 
cu aceasta sunt oare mai bine asigurate la capătul unui 
imens efort de reformă a Bisericii? 

Reiese în mod evident că distincția dintre spiritual și 
temporal este mai netă. Regii chiar unși sunt laici şi nu 
dispun de puteri religioase. Vicarul lui Christos pe 
pământ nu este împăratul, ci papa. Din acest motiv, el are 
putere asupra tuturor creştinilor, oricine ar fi aceştia. 
Ordinea lumii se află schimbată, Biserica este realmente 
stăpână, din moment ce ea deține autoritatea pentru a 
defini normele vieții morale. Toate puterile laice trebuie să 
se înțeleagă în privinţa acestei preeminenţe. În mod con- 
cret, regii sunt constrânși să cadă la învoială cu pontiful. 
Nimic nu marchează mai bine situația eminentă a papa- 
lităţii decât predicarea cruciadei. În absenţa împăratului 
şi a regelui Franţei, papa se adresează tuturor credin- 
cioşilor Bisericii. dându-le drept misiune să meargă la 
Pământul sfânt în pelerinaj şi ca soldaţi pentru a-și 
căpăta aici mântuirea şi a elibera mormântul lui Christos. 
Faptul că o asemenea inițiativă este pontificală şi că nu se 
împiedică de obiecțiile regilor spune mult despre autori- 
tatea papei în întreaga creștinătate. 

Luate în ansamblul lor, reforma morală, primatui 
roman în cadrul Bisericii, preeminența spirilualului nu 
constituie decât unul și același program. Este vorba în 
totalitate de regăsirea ordinii în lume si în Biserică. 
Trebuie să se ajungă la situația pe care clericii o consi- 
deră a fi conformă cu scopurile lui Dumnezeu. Există un 
proiect de sanctificare generală a lumii care verifică tot 
atât de bine reforma morală, precum bulversarea pute- 
rilor. Această repunere în ordine a lumii nu poate face 
abstracție de orice referire la sfârşitul lumii. Această 
acțiune măreaţă trebuie să-i pregătească pe creştini pen- 
tru marea scadență şi, în acelaşi timp, să-i grăbească 
venirea. Prima cruciadă, cu tensiunea sa escatologică atât 
de sfâşietoare, este cu siguranţă culmea acestui efort 
enorm de restaurare si de reformă. 

Pe parcursul acestor secole viața spiritului 
își cucerește autonomia. De la restaurarea 

la eliberarea sa prin mântuirea tuturor 
instrumentelor puse la punct prin artele 
liberale, nu este un răstimp prea îndelungat. 

Această libertate de spirit este cel mai 
adesea pusă în slujba vieții religioase 
propriu-zise. Mișcările de reformă atrag, în 
acelaşi timp, spiritul critic, fervoarea și 
capacităţile intelectuale. Ele angajează la o 
aprofundare de o viaţă întreagă, cu mintea și 
cu sufletul. De aceea, pe parcursul acestor 
secole, restaurarea vieţii religioase pare a fi 
legată de mișcarea de idei, de apariția în 
sensibilități a aspirațiilor propagate de știință 
și de formularea, în termeni mai mult sau 
mai puțin clari, a exigențelor evanghelice. 

